
PROLOG 


„De la voi aşteptăm o istorie care să nu fie doar 
o înșiruire cronologică de fapte politice și mili- 
tare şi, în mod excepţional, a unor evenimente 
extraordinare de altă natură, ci o reprezentare 
generală a stării umanităţii într-o anumită epocă, 
într-un anumit loc, bineînțeles mai restrâns în 
comparaţie cu cel în care se desfășoară în mod 
obişnuit lucrările istoriei, în sensul cel mai uzual 
al vocabularului.“ 

ALESSANDRO MANZONI 


Azi Azi 
Fiume (Ariege) Fiume (Hers) 


MAREA 


MEDITERANĂ D 


e Satul Davaar 


Epoca Fierului - Teritoriul populațiilor migos 


Epoca Fierului, mileniul al II-lea î.Hr. 


Bărbatul se năpusti spre intrarea în peșteră fără să 
privească în urmă. Se temea că nu mai avea suficient 
timp la dispoziţie: înainte să închidă ochii pentru 
totdeauna, trebuia să facă în așa fel încât ucigașii săi 
să nu poată dezvălui nimănui calea care ducea la Piatră. 

Ca rege și mare sacerdot al tribului migos, era de 
datoria sa să lase un indiciu succesorului său, singu- 
rul care avea să cunoască locul exact al Templului: 
Secret și calea de parcurs pentru a ajunge la el. 

Urmăritorii se apropiau din ce în ce mai mult. 
Athor — acesta era numele fugarului — înţelesese că totul 
era pierdut. Dar nu-i era teamă de moarte. Se avântă 
hotărât prin labirintul de galerii care șerpuia prin pân- 
tecele muntelui. Zeul Hosh, stăpânul duhurilor, și 
trecerea veacurilor încărcaseră locul cu o vegetaţie de 
gheață - stalactite imaculate, asemenea zăpezii care, 
afară, cădea neincetat și viscolit de câteva zile bune. 

Bărbatul traversă o sală uriașă cu pereţi stâncoși 
Și intră într-o altă galerie. Extenuat de oboseală și de 

numeroasele răni pe care le purta pe trup, se opri să-și 
tragă sufletul, apoi începu din nou să alerge, împiedi- 
cându-se din ce în ce mai des din cauza cărării intor- 
tocheate. Silindu-se să nu se prăbușească, se sprijinea 
de pereţi cu mâinile însângerate. 

Deodată, în faţa ochilor i se păru că vede limpede 
imaginea surâzătoare a femeii sale: fantasma nu dură 
mai mult de o secundă, suficient însă ca să-i insufle 
curajul și forța de a-și duce planul la bun sfârșit. 

Chiar el fusese cel care celebrase ritul prin care 
işi unise pentru totdeauna destinul de cel al lui Dehal. 

Multe luni traversaseră cerul din ziua aceea şi 
familia lor se îmbogăţise între timp cu șase fii, sănă- 
toși, puternici și inteligenți. Urmându-și cu supunere 
tatăl, băieții învățau să savureze zi după zi plăcerea 
vânătorii, pătrunzând treptat și tainele rânduielilor 
preoțești dedicate zeului Hosh. 

Dintre ei, Athor își alesese urmașul, deprinzându-l 
cu ritualurile cultului, în spiritul tradiției. 

Acum, ajuns la un pas de sfârșit, trebuia cu orice 
preţ să-i dezvăluie celui ales dintre fiii săi calea spre 
templu. Nu voia să moară fără să-și împlinească legă- 
mântul, şi avea s-o facă ducându.-i cu el în împărăția 
duhurilor și pe perfidul Karesh, cu ai săi războinici. 

Strigătele amenințătoare ale urmăritorilor săi îi 
ajunseră la urechi, amplificate de ecoul cavernei. 

Athor cunoștea ca nimeni altul acele poteci ingus- 
te. Își apăsă palma pe rana de la pântece, apoi pătrunse 
pe o galerie secundară care cobora abrupt, cea mai 
strâmtă dintre cele parcurse până atunci. Poteca era 

atât de îngustă, încât umerii săi laţi ștergeau pereţii, 
permițându-i astfel să-și menţină echilibrul și să înain- 
teze cu repeziciune. Privirea sa reușea să distingă chiar 
şi cea mai mică denivelare a terenului, chiar și în 
întunericul cel mai dens. Părea că nu mai simţea nici 
un fel de durere. 

De data aceasta nu avea nici cea mai mică intenţie 
să-și ascundă urmele: scopul său nu era să fugă din 
calea ucigașilor, ci să-i facă să cadă în capcană, fără 
să le mai lase nici o scăpare. 

Ajunse într-un antru amplu. Lumina bruscă aproa- 
pe că îi răni vederea. Torţele aprinse luminau grota 
cu o intensitate atât de mare, încât aproape că îl orbi. 

În dreapta sa, căută firida bine știută din stâncă, 
aproape de nivelul solului. 

Se întinse pe burtă și, târându-se, pătrunse în tre- 
cătoarea atât de îngustă, încât un ochi mai puţin atent 
n-ar fi reușit s-o zărească. După ce parcurse culoarul 
pe coate și genunchi, bărbatul ajunse în templul zeu- 
lui Hosh. 

Locul era palid luminat de flacăra vetrei sacre care 
ardea tot timpul, el fiind singurul care o alimenta cu 
lemne. 

Sarcofagul în care fusese depusă Piatra Sfântă se 
afla pe latura din dreapta a templului, la baza unui 
altar de piatră brută, cioplit într-un bloc de stâncă. 
Piatra fusese depusă acolo cu multe secole înainte, 
intr-o scobitură a rocii în care fuseseră turnate câteva 
straturi de metal topit, astfel încât se obținuse un soi 
de cupă adâncă de lungimea unui braţ întins și la fel 

de lată. Deasupra adăpostului fusese așezat un che- 
peng masiv din metal, cu incrustații în relief, din aur, 
reprezentând ciclul solar și pe cel lunar. Ascunză- 
toarea Pietrei Sacre a zeului Hosh era închisă erme- 
tic, datorită aderenţei perfecte a chepengului de fier 
la bordurile superioare. 

Era un obiect unic și cu o valoare nepreţuită, atât 
pentru tribul migos al regelui Athor, cât și pentru 
cei din neamul davaar, vrăjmașii care aveau să-l ajungă 
din urmă în scurt timp. 

Până atunci, Athor respectase orbește legea stră- 
bună și nu îndrăznise nici măcar să privească vreo- 
dată Piatra: o asemenea blasfemie ar fi abătut asupra 
neamului său mânia lui Hosh. Iar mânia lui Hosh 
putea să aducă cea mai cumplită moarte cu putință. 

Legenda transmisă din generaţie în generaţie din 
negura vremurilor spunea că Piatra era decorată cu 
incrustaţii sinuoase, modelate de viteza uriaşă cu care 
zeul Hosh o aruncase, furios, făcând-o să traverseze 
bolta nesfârșită a Cerului și să cadă pe Pământ, de- 
monstrându-le astfel oamenilor puterile sale de nein- 
chipuit. Oricine ar fi îndrăznit să privească Piatra ar 
fi murit în chinuri groaznice. 

Din fericire, relicva sfântă se afla din vremuri ime- 
moriale în posesia pașnicului trib migos, căci altfel 
s-ar fi putut transforma într-o armă nimicitoare, ca- 
pabilă să ucidă sute de oameni în câteva clipe. 

Se povestea că asemenea evenimente se întâm- 
plaseră în vechime, acesta fiind și motivul pentru care 
strămoșii lui Athor făcuseră sarcofagul din metal 

turnat, care ținea în frâu puterile teribile ale Pietrei, 
ascunzând-o în Templul Secret din adâncurile nești- 
ute ale peșterii. 

Prin trecătoarea îngustă care dădea spre sala tem- 
plului, Athor auzi zgomot de voci: în curând, avea 
să se găsească față în față cu urmăritorii săi. 

Înșfăcă hotărât funia împletită, meşteșugită din 
fibre vegetale de femeile din sat. Acţionată din interi- 
orul unei firide ferite vederii, situate la ieșirea din 
grotă, funia permitea - prin intermediul unui sistem 
sofisticat de pârghii — deschiderea și închiderea sar- 
cofagului. Straniul dispozitiv era folosit în timpul 
ritualurilor de sacrificii, la fiecare schimbare a fazei 
lunare, în așa fel încât puterea lui Hosh și a Pietrei 
să nu aibă efect decât asupra animalelor aduse jertfă, 
pentru a potoli foamea insațiabilă a zeului. 

Athor deschise chepengul trăgând de funie, apoi 
o înfășură în jurul bățului torței, chiar sub feștila 
aprinsă. Orice urma să se întâmple, când totul s-ar 
fi sfârșit, flacăra avea să reteze funia, chepengul că- 
zând înapoi peste sarcofag și ascunzând din nou 
vederii Piatra. 

Incrustaţiile de aur ale sarcofagului reflectau pâl- 
pâirile de foc din vatra sacră. Ținându-și respirația, 
bărbatul se ascunse în partea cea mai întunecată a 
sălii, așteptând clipa în care vrăjmașii săi aveau să 
cucerească templul. 

Ştia că era pe cale de a comite un sacrilegiu și că 
gestul său avea să dezlănțuie mânia preaputernicului 
zeu, care îl va pedepsi cu moartea. 

Spera însă că furia divină avea să se abată și asupra 
ucigașilor săi, impiedicându-i astfel să dezvăluie locul 
grotei secrete care adăpostea templul și Piatra Sfântă. 

Se ascunse în spatele altarului, cu degetele încleș- 
tate pe cuțit. 

Urmăritorii se ițiră unul câte unul prin gura strâm- 
tă a intrării în sală, privind cu precauţie de jur-impre- 
jur, cu armele pregătite. Orbiţi de lumina puternică, 
își mijiră ochii preț de câteva secunde, clătinându-se 
pe picioare. 

Apoi începură să-l caute din priviri pe vrăjmașul 
lor rănit. 

Sala avea o singură intrare, iar Athor nu mai avea 
cale de scăpare, decât — își spuseră războinicii — dacă 
dușmanul lor nu era cumva cu adevărat fiul zeilor. 

- Athor, găseşte curajul să mori ca un bărbat. 
Vârful suliței mele ţi-a străpuns deja șoldul: oricum, 
nu mai ai mult de trăit. leşi din ascunzătoare și vino 
să lupţi ca un războinic, rosti cu voce tunătoare unul 
dintre cei trei, apropiindu-se de altar și de sarcofag. 

Karesh - acesta era numele căpeteniei războini- 
cilor — îngenunche și nu dădu atenție chepengului 
ridicat cu ajutorul unui sistem de funii împletite. Mâ- 
na sa păgână pătrunse prin deschizătură și mângâie 
indelung suprafața lustruită a Pietrei. 

Era caldă și nu atât de mare pe cât de așteptase: doar 
cu ceva mai mult decât pumnul unui om. Atingerea 
relicvei sacre îi provocă o plăcere aproape senzuală. 


VÂNTUL DEMONILOR 15 


- Piatra aceasta este la fel de fină ca pielea femeii 
tale, Athor, se auzi din nou vocea bărbatului care 
continua să mângâie relicva. 

Chipul îi era însemnat de cicatrice și brăzdat de 
un rânjet sinistru. 

Athor nu scoase nici un cuvânt din ascunzătoarea 
în care stătea nemișcat. 

Ca și cum ar fi fost brusc posedaţi, ceilalți doi da- 
vaar se năpustiră spre sarcofag, mâinile lor strecurân- 
du-se lacome prin deschizătură, în căutarea atingerii 
magice, despre care erau convinși că le va aduce ne- 
murirea. Athor era însă singurul care cunoștea ade- 
vărul: Hosh nu le dăruia decât moarte acelora care 
indrăzneau să-i profaneze templul. 

Athor știa că, odată ce atinseseră piatra, urmări- 
torii săi fuseseră condamnaţi, totul devenind doar o 
chestiune de timp. 

Sosise clipa pe care o aştepta căpetenia migos. Își 
adună puţinele forțe care îi rămăseseră: chiar dacă 
destinul tuturor celor patru bărbaţi aflați în templu 
fusese pecetluit, voia să moară ca un războinic cu- 
rajos, cu arma în mână. 

Deşi se așteptaseră la atac, cei trei urmăritori fură 
luați prin surprindere de silueta care se materializă 
brusc lângă ei. Athor implântă până la plăsele pum- 
nalul în gâtul celui mai apropiat dintre ei, apoi se 
repezi spre jăraticul din vatră, împrăștiindu-l. Întu- 
nericul căzu brusc peste cei trei bărbaţi. 

Funia luă foc și, o clipă mai târziu, Athor auzi cum 
chepengul se prăbuși greoi, astupând din nou gura 

sarcofagului. Planul îi reușise: nu mai exista riscul ca 
vreunuia dintre fiii săi, descoperind într-o zi Templul 
Secret, să-i cadă privirea asupra Pietrei Sfinte. 

Apoi se repezi din nou spre trecătoarea strâmtă 
de acces. Se târa cât mai repede cu putinţă, dar, cu 
toate acestea, sulița aruncată orbește de Karesh îl lovi 
din nou, de data aceasta în spinare. 

Când, în sfârșit, ajunse în sala principală a marii 
peșteri, era epuizat. 

Se ridică în picioare. 

Cu ultimele puteri, reuși să se cațere pe structura 
de trunchiuri de lemn legate între ele cu liane, pe care 
o construise pentru a duce la bun sfârșit desenele de 
pe bolta peșterii. Ajuns în vârf, își înmuie degetele 
în sângele proaspăt al rănii și însemnă pe peretele de 
stâncă mai multe simboluri, al căror înţeles avea să 
fie dezlegat de cel pe care îl desemnase succesorul său: 
Sar, cel mai destoinic dintre fiii săi, cel căruia îi dă- 
ruise numele propriului său tată. 

FEl era cel care avea să descopere calea ascunsă spre 
templu, devenind astfel căpetenia tribului și marele 
preot al neamului migos. 

O expresie de mulțumire adâncă îi lumină chipul 
schimonosit de durere: primejdia îi ocolise poporul, 
iar urmăritorii săi fuseseră condamnaţi la moarte. 

Athor își dusese opera la bun sfârșit. Acum putea 
să pună capăt și propriei vieţi. 


- După el! porunci Karesh. 

În întunericul din sala templului, cei doi reuşiră 
cu greu să găsească pasajul secret prin care dispăruse 
Athor. Se strecurară pe rând prin deschizătura îngustă 
și porniră din nou în urmărirea fugarului, simțindu-se 
insă brusc epuizați. Nu apucară să-și dea seama ce se 
întâmplase: muriră câteva clipe mai târziu, atinși de 
blestemul zeului Hosh. 

Din ascunzătoarea sa, Athor auzi urletele și horcă- 
ielile agonizante ale vrăjmașilor săi, rămași prizonieri 
pentru totdeauna în galeria îngustă. Nu peste mult 
timp avea să-i vină și lui rândul, chiar dacă lui Hosh 
îi trebuia ceva mai mult timp ca să captureze și spi- 
ritul său: el nu atinsese Piatra, ci doar o privise, iar 
adierea ei răzbunătoare îi mângâiase fața. 

Simţi că respiraţia îi ia foc, ca și cum o vatră în- 
cinsă mocnea în străfundurile pieptului. 

În clipa următoare, i se păru că zăreşte o mulți- 
me de fantasme de gheață care îi purtau spiritul spre 
depărtări neștiute. Mintea îi era încă trează, iar el 
ințelegea perfect ce se întâmpla cu el. 

În fața ochilor i se învălmășiră imagini din viaţa 
sa pământească și, o clipă mai târziu, Athor, regele 
tribului migos, se stinse. 


America de Sud, 2007 


Era la un pas de moarte. 
Oswald Breil se simţi din nou răpus de senzaţia 
de frig care îi invada trupul. 

Cel care, odată, fusese unul dintre cei mai pu- 
ternici bărbaţi ai lumii, zăcea pe pardoseală, într-o 
baltă de sânge. Braţele și picioarele sale minuscule erau 
pline de răni și vânătăi. Chipul tumefiat de lovituri 
se sprijinea direct pe cimentul dur și rece. Dezbrăcat 
la piele, Oswald fusese aruncat în celula goală. Trupul 
său mic, chircit de durere, semăna cu cel al unui copil 
fără apărare căzut victimă celor mai crunte molestări. 

Își trecu limba peste cheagurile de sânge din locul 
măselelor smulse în timpul interogatoriului. 

Anii lungi de instrucție din cadrul Mossadului îi 
intăriseră rezistența, făcându-l capabil să nu cedeze 
nici celor mai groaznice dintre torturi: Oswald nu 
le dezvăluise anchetatorilor aproape nimic din ce știa. 
Le spusese călăilor săi numai ceea ce aceștia voiau să 
audă și ceea ce el voia ca ei să afle. 

Se întrebă ce se întâmplase cu Sara. Probabil că 
o omorâseră sau tocmai se pregăteau s-o facă: spera 
din tot sufletul că fusese mai norocoasă decât el şi că 
nu fusese nevoită să suporte torturile acelui măcelar 
blestemat. 

- Nemernicule... bolborosi Oswald. 

Își dădu seama că nu mai avea nici măcar puterea 
de a-și alimenta ura. Era pe moarte și se pregăti să-și 
intâmpine sfârșitul cu demnitate. 

Gândurile i se întoarseră înapoi în timp, oprin- 
du-se când și când asupra unor episoade din intensa 
Și aventuroasa lui viață și întârziind asupra amănun- 
telor care generaseră ceea ce se dovedea a fi ultimul 
capitol din existența sa. 

Ropotul de copite se domoli, iar cei doi armăsari 
care trăgeau trăsura se opriră la comanda vizitiului 
chiar în faţa palatului. 

Din trăsură cobori un bărbat care se îndreptă cu 
pași grăbiţi spre intrarea în clădire. Duse o mână la 
buzunar, trase de acolo o legătură de chei și deschise 
ușa uriașă a locuinţei sale din Zweigstrasse. 

Până atunci, reuniunile Societății se ţinuseră acolo, 
in saloanele încăpătoare ale casei sale, o construcție 
arătoasă, situată la câțiva pași de centrul orașului. 
Numai că în ziua aceea, nici apartamentul său vast, 
şi nici chiar întreaga clădire din Zweigstrasse n-ar fi 
fost suficiente să-i găzduiască pe cei aproape patru 
sute de membri pe care putea conta organizaţia sa. 

Acesta fusese, de altfel, motivul pentru care ho- 
tărâseră cu toţii să-și mute sediul la Vier Jahreszeiten 
Hotel: numărul celor care semnau adeziunea la So- 
cietate creștea constant, în mod exponențial. 

Ceremonia de inaugurare fusese fixată pentru data 
de 18 august. Nu mai era timp de pierdut: trei luni 
aveau să treacă repede, foarte repede. 

În timp ce urca treptele ample ale scării care ducea 
la apartamentele de la etaj, bărbatul schiţă un zâmbet: 
el, fiul lui Ernst Glauer, un insignifiant mecanic de 
locomotivă, se afla pe punctul de a scrie o pagină 
importantă în istoria Germaniei și, de ce nu, a întregii 
lumi. 

În clipele acelea, bărbatul, mai bine cunoscut sub 
numele de baronul von Sebottendorf, nu și-ar fi putut 
închipui cât de mult și sinistru adevăr conțineau pre- 
viziunile sale. 

Rudolf von Sebottendorf se născuse în noiembrie 
1875 în Saxonia. Arborele genealogic al familiei sale 
nu era unul semnificativ, fiind compus din muncitori 
onești, fără nici o urmă de sânge albastru în vene. 
Singurul lucru cu care s-ar fi putut lăuda erau înde- 
părtatele origini franțuzești, fapt sugerat și de nume- 
le stirpei lor: Glauer. 

Tatăl, lucrător feroviar, murise când Rudolf abia 
implinise optsprezece ani, dar — părinte prevăzător - 
se gândise din timp la viitorul băiatului său, lăsându-i 
moştenire suficienți bani ca să-și continue studiile la 
universitate. 

Cu toate acestea, tânărul Glauer abandonase facul- 
tatea de inginerie, optând pentru o viață mult mai 
aventuroasă Și, cu siguranță, mai nesigură: fusese, pe 
rând, preceptor, marinar și chiar căutător de aur în 
teritoriile din Australia Occidentală. 

Zorii secolului XX îl găsiră pe Glauer în Turcia, 
căzut pradă fascinaţiei pentru cutumele și uzanțele 
islamului. Acolo - în vreme ce supraveghea lucrările 
de construcție a unor zone rezidențiale în jurul orașu- 
lui Bursa și al muntelui Olimp - veni pentru prima 
dată în contact cu ştiinţele oculte, de care se îndră- 
gosti la prima vedere. 

Titlul de von Sebottendorf von der Rose îl obți- 
nuse în anul 1911, când Glauer, după ce primise 

cetățenia turcă, susținu că fusese adoptat de baronul 
Heinrich von Sebottendorf, aflat în exil. 


Baron sau simplu burghez, cert este că Rudolf von 
Sebottendorf luă parte, împreună cu ceilalți membri 
fondatori, la ceremonia solemnă de inaugurare orga- 
nizată în cele cinci saloane imense ale hotelului Vier 
Jahreszeiten, pline până la refuz. Urmară câteva semi- 
narii despre ocultism, conferinţe pe tema arheoastro- 
nomiei în castelele germane și învestituri în masă de 
noi adepţi. Noii înscriși în rândurile Societăţii prove- 
neau din toate păturile sociale, dar cu toţii aveau un 
ţel comun, care părea să-i țină uniţi indisolubil: do- 
rinţa de a oferi Germaniei, care tocmai ieșea învinsă 
dintr-un război dezastruos, un nou anotimp glorios. 
Iar faptul că Societatea prinsese viață în sălile luxosu- 
lui hotel din centrul Miinchenului — al cărui nume, Vier 
Jahreszeiten, însemna chiar „cele patru anotimpuri“ — 
era considerat ca un semn favorabil al destinului. 

Von Sebottendorf era perfect conștient de faptul 
că Societatea Thule avea să joace un rol important în 
noua conjunctură, în care Germania era răvășită de 
lupte interne de o duritate fără precedent. Ceea ce 
nu conștientiza însă baronul era faptul că, dând viață 
Societăţii Thule, scosese la lumină și Răul. 


PARTEA I 


„Prin tot locul pe unde copitele lor treceau, 
purtând hoardele dezlănțuite ale Cavalerilor 
câmpiile din Languedoc se uscau și, ca acestea, 
secau pe vecie toate izvoarele de bucurie.“ 
NICHOLAUS LENAU 


Simon de Montfort 


Denver, 2005 


Vestea morţii „Vânătorului de nazişti“, Simon 
Wiesenthal, destrămase liniștea cotidiană care dom- 
nea în casa Habar. 

Oswald Breil îi privea atent pe părinții săi adop- 
tivi, aşa cum n-o mai făcuse, poate, niciodată până 
atunci. Chipul tatălui său, Ezer, era profund marcat 
de tristul eveniment: doar zece ani de viață îl separau 
de Vânător, și iată că Simon Wiesenthal tocmai tre- 
cuse în neființă cu câteva ore în urmă, la respectabila 
vârstă de nouăzeci şi șase de ani. 

Lilith Mame-losben — Oswald o chema întotdeauna 
cu acel supranume care, în idiș, înseamnă „limbă ma- 
ternă“ — părea să reziste mai bine trecerii anilor, dar 
Oswald știa foarte bine că vitalitatea femeii era strâns 
legată de prezenţa lui Ezer. 

Pentru prima dată de când îi cunoștea, Oswald 
se gândi la clipa când, într-o zi, ei nu vor mai fi: aveau 
să-i lipsească nespus de mult. 

„Cu cât trec anii, cu atât mai mult suntem încre- 
dințaţi de faptul că bătrânii noştri sunt nemuritori, 
pentru ca apoi să suferim atunci când ne dăm seama 
că lucrurile nu stau deloc așa.“ 

Din imaginile transmise de televiziuni observă că, 
în acea zi de vineri de sfârșit de septembrie, rafale 
intense de vânt măturau cimitirul de la Herzliya. 

Ultima dorinţă a Vânătorului fusese să fie înmor- 
mântat acolo. 

Oswald se abţinu să comenteze faptul că delegaţia 
guvernului israelian la tristul eveniment era compusă 
dintr-un singur ministru, cu toate că Simon Wiesen- 
thal își dedicase întreaga viață încercării de a face 
dreptate poporului său. 

- Uite că s-a dus şi Vânătorul, murmură Ezer, 
clătinând din cap. Acolo, în baraca din lagăr, dor- 
meam la numai câţiva metri de el și începuse să mă 
simpatizeze. Odată, germanii au vrut să-mi aplice o 
pedeapsă aspră pentru că nesocotisem un ordin, iar 
el, nici acum nu înţeleg cum a reușit, i-a convins să 
mă lase în pace. Cu toții îl consideram un far călău- 
zitor în negura deasă a infernului de acolo. Și iată că 
din infern a reușit să renască de nu mai puţin de trei- 
sprezece ori: acesta a fost numărul lagărelor de con- 
centrare în care fusese internat înainte de a fi adus la 
Mauthausen, în baraca unde fuseserăm înghesuiți eu 
şi ceilalți nefericiți ai sorții. În scurt timp, Wiesenthal 
a devenit îndrumător, prieten și căpetenie pentru toți 
deținuții din lagăr. L-am auzit de multe ori rugându-se 
la Dumnezeu să-i dea puterea să reziste torturilor. 

Jura că, în cazul în care ar fi rămas în viață, nu avea 
să ierte niciodată cele întâmplate. Și şi-a respectat 
jurământul până la moarte. 

Vorbind, Ezer își masa antebraţul stâng, de parcă 
sinistrul tatuaj pe care îl purta de peste șaizeci de ani 
ar fi început brusc să-i ardă pielea. 

Oswald încuviință din cap. Simon Wiesenthal fu- 
sese un tip dur, care nu îngăduise timpului să-i șteargă 
rănile: până la sfârșitul vieții îi vânase neincetat pe 
călău naziști. 

Fundaţia Wiesenthal era o organizaţie puternică, 
cu filiale în toată lumea, cu fonduri substanţiale și 
de oameni foarte bine instruiți, care operau în cel mai 
mare secret. Braţul lung al organizaţiei putea ajunge 
în orice colț al planetei: agenţii Mossad își dovediseră 
măiestria în capturarea naziștilor fugari, dar în spatele 
operaţiunilor lor se aflau, aproape întotdeauna, infor- 
mațiile furnizate de Fundaţia Simon Wiesenthal. 

La început, Wiesenthal insistase să participe întot- 
deauna personal la operațiunile cele mai importante, 
ca şi cum ar fi vrut să verifice veridicitatea propriilor 
investigaţii. Alteori, acţionase pur și simplu de unul 
singur, sau cel mult cu ajutorul câtorva persoane 
animate de aceeași dorință de dreptate. 

- Simon Wiesenthal a reușit să predea tribunalului. 
special israelian peste o mie de criminali de război 
naziști. Astăzi, fundaţia care îi poartă numele are 
patru sute cincizeci de mii de acţionari, dispunând 
de resurse financiare practic nelimitate. Dar lucrurile 
nu au stat întotdeauna așa, și numai noi, prietenii săi 

apropiaţi, ştim câte bătălii solitare a purtat Vânătorul 
de naziști, spuse Ezer, cu o voce plină de recunoștin- 
tă, părând însă că vorbește doar pentru el. 

- Adio, Chalătz! Adio, Pionierule! murmură Os- 
wald, plecându-și fruntea. | 

Chalutz era apelativul cu care Simon Wiesenthal 
1 se adresa încă de pe vremea când Oswald era de-o 
șchioapă. 

Una dintre ultimele lor întâlniri, în care bătrânul 
Wiesenthal il numise astfel, avusese loc în biroul lui 
Breil din sediul Mossadului, după numirea sa în 
funcția de director al unuia dintre cele mai cunoscute 
şi eficiente servicii secrete din lume. Amintirea acelei 
zile reveni în mintea omuleţului: părea că se întâlni- 
seră cu o zi în urmă, deși, în realitate, evenimentul 
avusese loc într-unul din ultimii ani ai secolului 
trecut. La Tel Aviv era o zi toridă de vară. 

- Vreau să-ți spun o poveste, Chalătz. O poveste 
diferită de cele pe care ţi le istoriseam după cinele 
pregătite de Lilith. Pe vremea aceea erai doar un 
copilandru - e adevărat, unul peste măsură de curios 
și dornic să înveţe totul în cel mai scurt timp cu pu- 
tință. Astăzi însă, eşti unul din oamenii cei mai im- 
portanţi ai Israelului și ai lumii, numai că eu, bătrân, 
obosit, dar incomod, încă mai vreau ca tu să-mi dai 
ascultare. 

Cu aceste cuvinte își începuse povestea Wiesenthal. 

Oswald părea scufundat în canapeaua din încă- 
perea de la ultimul etaj al sediului ha-Mossad le-Mo- 
diin ule-Tafkidim Meyuhadim - sau, mai pe scurt, 

Institutul, așa cum mai era numit serviciul secret de 
către propriii angajaţi. Ori Mossad, așa cum era cu- 
noscut în toată lumea. 

Vânătorul se așezase într-un fotoliu, chiar în fața 
lui. 

În ciuda recunoașterii internaţionale de care se 
bucura, Wiesenthal nu era agreat întotdeauna în cer- 
curile guvernamentale israeliene: de multe ori se în- 
tâmplase ca bătălia sa extenuantă impotriva naziștilor 
fugari să pună în pericol echilibrul politic intern, 
reușind chiar să arunce în aer importante jocuri poli- 
tice internaţionale. Vânătorul era asemenea unui câi- 
ne scăpat din lanţ, cu posibilităţi nelimitate de acţiune 
ȘI O tenacitate ieșită din comun, fundația sa nede- 
pinzând de nici o organizaţie guvernamentală, fapt 
cu care se mândrea. Cu siguranţă, calități incompa- 
tibile cu compromisurile specifice politicii. 

- De aceea sunt aici, ca să te ascult, unchiule Simon, 
ii răspunsese Oswald, ale cărui picioare se legănau la 
câțiva centimetri deasupra podelei, asemenea unui 
copil. 

Numai că povestea pe care Wiesenthal se pregătea 
să i-o spună nu ar fi fost potrivită pentru urechile unui 
copil. 

- Nu ştiu câţi or fi reuşit să se strecoare prin ochiu- 
rile năvodului meu, continuase bătrânul. Cu sigu- 
ranță că au scăpat și mulți peşti mari, cu toate că eu 
m-am aflat atât de aproape de ei, încât le-am putut 
simți duhoarea. Acesta este și motivul pentru care 
in mintea mea s-au format unele convingeri. 

- Şi care ar fi acestea? 

- Că Răul a prevăzut, de fapt, totul și că, dând 
dovadă de o măiestrie cu adevărat demnă de cel mai 
malefic dintre demoni, a făcut în așa fel încât unii 
dintre cei mai reprezentativi emisari ai săi să fie puși 
din timp la adăpost, fiind scoși din circulație cu mult 
înainte de o eventuală înfrângere. 

- Totuși, nu văd motivul, Simon, comentase Os- 
wald. Ce rost ar fi avut ca un nazist să se retragă la 
pensie chiar în perioada în care imnurile triumfătoare 
ale Reichului spărgeau timpanele tuturor europeni- 
lor? Pare un nonsens... 

- Mda, așa e, un nonsens. Dar tu găsești intotdea- 
una un sens întâmplărilor din lumea asta? 

Oswald nu răspunsese, invitându-l însă din pri- 
viri pe bătrân să continue. 

- Procesul de la Nürnberg, continuase Wiesen- 
thal, părea să se îndrepte spre același deznodământ 
ca oricare alt proces al criminalilor de război: ar fi 
urmat să fie pedepsiți doar câţiva papi ispășitori, restul 
fiind achitați, justificându-se că nu făcuseră altceva 
decât să execute ordinele superiorilor. Așa cum face 
orice soldat destoinic. Judecând după termenii în care 
fuseseră formulate capetele de acuzare - eu însumi 
am participat, din partea OSS! la strângerea probelor 


1 Office of Strategic Services (OSS), serviciul secret american 
inființat în timpul celui de-al Doilea Război Mondial, pentru a 
centraliza și gestiona toate informaţiile culese de celelalte servicii 
secrete aliate. A fost precursorul CIA (n. tr.). 

impotriva reprezentanţilor înaltelor ierarhii naziste - 
se poate spune că nici una dintre puterile învingă- 
toare nu părea să fie la curent cu ceea ce se întâmplase 
cu adevărat în lagărele de concentrare ale lui Hitler. 
Cu alte cuvinte, milioane de evrei dispăruseră în 
neant, fără urmă. Procesul a luat o altă turnură abia 
când în boxa martorilor a apărut un individ ce aducea 
mai mult a gangster - un ungur -, care îi ajutase pe 
mulți evrei bogaţi să fugă din calea persecuțiilor. Cu 
siguranţă că individul, care se autointitula „baronul“ 
Wisliceny, nu era un filantrop, căci în schimbul ser- 
viciilor sale câștigase sume astronomice. În orice caz, 
depoziția sa a fost exactă, punctuală, cu răspunsuri 
precise și amănunte tulburătoare. După mărturia ace- 
lui om, lumea nu mai putea pretinde că nu a știut 
ce se întâmplase în lagărele de concentrare sau în cele 
de muncă silnică, unde milioane de oameni au fost 
exterminați de naziști. 

Oswald îl ascultase cu atenţie: chiar dacă ştia foarte 
bine povestea, felul de a povesti al Vânătorului îl fer- 
mecase întotdeauna. 

- Carnetul numărul 889 895 de membru al Parti- 
dului Naţional Socialist german i-a fost atribuit lui 
Adolf Eichmann. Aceeași persoană pe care SS avea 
s-o înregistreze cu numărul matricol 45 326... 

- Număr pe care Eichmann îl avea tatuat pe braţ, 
îi ținuse isonul Oswald. 

- Observ că Chalùtz al meu nu uită. Bravo: nu 
trebuie să uităm niciodată. Acum însă, să depănăm 
inapoi firul istoriei. Adolf Eichmann s-a născut în 

Renania, la Solingen, în 1906. A rămas orfan de ma- 
mă la o vârstă fragedă, tatăl său fiind nevoit să crească 
de unul singur șase copii. Bărbatul și-a dezvoltat o 
mică activitate privată în domeniul minier, încercând, 
fără succes, să-l implice în ea și pe Adolf, fiul său cel 
mare. Acesta a preferat însă să-și caute singur drumul 
în viață, angajându-se la Vacuum Oil. Acolo l-a întâl- 
nit pe cel care avea să-i schimbe destinul: avocatul 
Kalterbrunner, adept al Reichului, l-a sfătuit pe tå- 
nărul Adolf să se înscrie în partid, lucru pe care acesta 
l-a și făcut, mai degrabă din interes decât din con- 
vingere. Spera că, făcându-i pe plac avocatului, avea să 
aibă acces la clienți plini de bani. Pe 1 aprilie 1932, 
Eichmann a devenit membru al partidului nazist. Dar 
se părea că tânărul își făcuse prost socotelile, căci la scurt 
timp cei de la Vacuum Oil l-au concediat: conducerea 
firmei nu agrea prezența naziștilor în propria curte. 

Rămas șomer, Eichmann s-a hotărit să profite de 
oportunitatea pe care noul guvern o oferea propriilor 
susținători: a devenit membru al poliției secrete, atot- 
puternicul RSHA, biroul central pentru Siguranță 
al Reichului. I s-a încredinţat responsabilitatea - deloc 
minoră - de a pune în ordine arhiva care cuprindea 
numele tuturor membrilor germani ai masoneriei. 

Wiesenthal se oprise din povestit preț de câteva 
clipe. Începuse să obosească chiar și atunci când vor- 
bea mai mult timp. 

- Vrei să-ți ofer un pahar de vin bun, kasher, un- 
chiule Simon? îl întrebase Oswald, arătând spre o 

sticlă cufundată pe jumătate într-o găletușă plină-ochi 
cu gheaţă. 

Wiesenthal consimţise cu un zâmbet. 

- E din ce în ce mai greu să găsești vin și alimente 
kasber pe piaţă. În ultima vreme, totul s-a occiden- 
talizat, dragul meu Oswald. Știi bine că din cauza a 
ceea ce am făcut întreaga mea viaţă, cu siguranță că 
nu mă pot considera un credincios practicant, dar 
respectarea tradiției te ajută să trăieşti mai bine. Este 
și motivul pentru care mă bucur să constat că nu ai 
încetat să mă numești „unchiule Simon“, ca atunci 
când erai de-o șchioapă. 

De altfel, între cei doi bărbaţi nu exista nici o 
legătură de rudenie, ceea ce îi unea fiind prietenia 
indisolubilă dintre Ezer Habar, tatăl adoptiv al lui 
Breil, și Simon Wiesenthal - prietenie ale cărei rădă- 
cini se regăseau în îndepărtații ani de prizonierat. 

- Mulţumesc, Oswald. E foarte bun, spusese Vâ- 
nătorul, degustând cu o expresie mulțumită vinul 
limpede și rece. 

Spre deosebire de alte popoare din Orient, evreii 
nu interziceau consumul vinului, cu menţiunea că 
băutura trebuia produsă în conformitate cu regulile 
rigide ale tradiţiei kasher. Aceasta însemna că prelu- 
crarea licorii trebuia încredinţată unui evreu practi- 
cant, folosindu-se doar instrumentele și aditivii permiși 
de legea mozaică. Și, nu în ultimul rând, era necesa- 
ră aprobarea unui rabin. 

Wiesenthal își reluase povestirea. 

- Cunoștinţele dobândite de Eichmann pe durata 
stagiului la arhiva membrilor masoneriei s-au dovedit 
a fi deosebit de utile mai târziu, când a fost „promo- 
vat“ la activitatea de indosariere a tuturor evreilor 
rezidenți pe teritoriul german. Precizia obsesivă a lui 

„Electro“ - cum fusese supranumit de colegii săi — 
avea ca rezultat faptul că poliția nazistă reușea să 
efectueze la sigur fiecare descindere. Însă adevărata 
capodoperă a lui Eichmann a fost pusă în scenă ime- 
diat după Anschluss - ocuparea și anexarea Austriei 
de către trupele germane ale lui Adolf Hitler: o sută 
șaizeci de mii de evrei au fost expulzați, nu înainte 
însă de a-și plăti salvarea cedându-și toate proprietățile 
și bunurile, prin intermediul omniprezentei Zentralstelle 
fur Jüdische Auswanderung - Oficiul Central pentru 
Emigrarea Ebraică -, condus de același Eichmann. 

Ca urmare a acelei strălucite operaţiuni de puri- 
ficare etnică, cariera lui Eichmann s-a înscris rapid 
pe o traiectorie ascendentă. În decurs de numai câteva 
luni, a devenit colonel SS. Era anul 1941. În clipa în 
care Germania a decis să implementeze Soluția fi- 
nală!, în biroul lui Eichmann - situat în centrul Ber- 
linului, într-o clădire cu zece încăperi și tot atâţia 
colaboratori - și-au arătat rodul toți anii de experiență 
în obscura și meticuloasa muncă de arhivare. Colonelul 


! „Soluţia finală a problemei evreiești“ a fost expresia oficială 
folosită de Germania nazistă, pe de o parte pentru a cosmetiza 
în fața Occidentului genocidul împotriva populaţiei evreiești și, 
pe de altă parte, pentru a oferi o justificare ideologică Holocaus- 
tului (n. tr.). 

SS a devenit regizorul din umbră al fiecărui caz de 
deportare în parte. Înfățișarea sa comună și deloc 
charismatică i-a permis să rămână întotdeauna în 
spatele scenei: nici unul dintre cei care îl cunoșteau 
cât de cât nu și-ar fi putut închipui că în el se ascun- 
dea, de fapt, însăși încarnarea Răului. 

În momentul prăbușirii Reichului, Eichmann s-a 
adăpostit în locuinţa unui prieten - un avocat filo- 
nazist —, care însă s-a descotorosit repede de el, fără 
prea multe explicaţii: fostul colonel SS devenise o 
prezență incomodă și periculoasă, de vreme ce Aliații 
erau hotărâți să captureze orice membru al înaltei 
ierarhii naziste găsit în viață. Iar Fichmann fusese cel 
care pusese în practică Shoab!-ul. În luna mai a fost 
arestat, dar în cursul interogatoriului a furnizat date 
de identificare false, susținând că era un simplu ca- 
poral al Wehrmachtului. Nici unuia dintre anche- 
tatori nu i-a trecut prin cap să arunce o privire pe 
braţul prizonierului, acolo unde SS-iștii aveau tatuat 
numărul matricol. 

Și uite-așa, după o scurtă perioadă de captivitate, 
Eichmann a fost eliberat: Aliaţii nu erau interesaţi 
de caporalii de armată cu înfățișare insignifiantă și 
ștearsă. Ei aveau în vizor pești mult mai grași. Din 
momentul acela, lui Eichmann i s-a pierdut urma. 
Iar rolul său malefic ar fi rămas încă multă vreme ne- 
cunoscut dacă baronul Wisliceny nu s-ar fi hotărât 
să facă o serie de destăinuiri incredibile. 


! Holocaust (în lb. ebr. în original) (n. tr.). 

- Acum, lasă-mă pe mine să continui, unchiule 
Simon, iar dacă greşesc, te rog să mă corectezi, îl in- 
trerupsese Oswald. Nu se știe cum, dar a apărut un 
certificat de deces, datat 1945, conform căruia Eich- 
mann ar fi fost ucis în luptă la Praga, în luna aprilie 
a acelui an. Însă Aliaților nu le-a trebuit prea mult 
timp ca să-şi dea seama că certificatul era, de fapt, fals. 
În orice caz, cert este că de Eichmann nu se mai ştia 
nimic: nici măcar punerea sub urmărire strictă a 
rudelor sale nu i-a condus pe agenţi la ascunzătoarea 
călăului. În 1952 sunt însă scoase la lumină dovezi 
referitoare la șederea lui Eichmann în Italia, țară pe 
care între timp o părăsise. Totuși, unde ar fi putut 
să se ascundă? Tot în acel an, soția și copiii lui Eich- 
mann nu s-au mai întors din locul unde își petrecu- 
seră vacanţa. Oare unde dispăruseră? Ca de multe ori 
în astfel de împrejurări, întâmplarea a jucat un rol 
determinant: un bătrân evreu primește o ilustrată de 
la un prieten emigrat în Argentina. Acesta făcea 
referire la „porcul acela care îi deporta pe evrei: lo- 
cuiește chiar aici, lângă Buenos Aires“. Iată că, în 
sfârșit, cercul se strângea. Totodată, tu ai descoperit 
că, în iunie 1952, Veronica Leibl, soția călăului, se 
imbarcase la Genova cu destinaţia Argentina... În 
1959, l-ai identificat pe numitul Ricardo Kleber ca 
fiind cel care pusese în practică Soluţia finală, respec- 
tiv Adolf Eichmann. 

— Și l-am capturat, îl completase bătrânul Vânător, 
cu ochii umezi din cauza emoţiei pe care încă i-o mai 
producea amintirea acelor zile. L-am capturat la ora 

18.30, pe 11 mai 1960. Eichmann se întorcea acasă 
de la reprezentanța Mercedes pe care și-o deschisese 
la Buenos Aires. Când a coborât din autobuz, l-am 
arestat, iar el nu a opus nici o rezistență. Câteva ore 
mai târziu, se afla deja la Tel Aviv. Prinderea sa a 
avut rolul de a le închide gura tuturor celor care își 
permiteau să insinueze că Holocaustul era, de fapt, 
o simplă fantezie a evreilor. 

- Exact, iar Eichmann, condamnat la moarte de 
un tribunal israelian, a fost executat în 1962. Totuși, 
unchiule Simon, ce ai vrut să spui cu presupunerea 
de mai devreme? Cine dintre responsabilii genoci- 
dului ar mai putea fi încă în viață? 

Wiesenthal păruse să mediteze câteva secunde 
bune, apoi răspunsese: 

- Gândul mă duce la o altă piesă de importanță 
fundamentală pentru strategiile Reichului în materie 
de siguranţă naţională și discriminare a raselor... Este 
vorba despre acela care a teoretizat pentru prima dată 
Soluţia finală; din fericire însă, el nu a mai apucat 
să-și pună în practică teoria, cu atrocitatea macabră 
pe care o gândise... 

- O altă piesă... o altă piesă... Nu cumva te referi 
la Reinhard Heydrich, șeful RSHA? întrebase Oswald, 
surprins. 

Vânătorul nu răspunsese, dar privirea sa îl cerce- 
tase atent pe omuleţul din faţa sa pe care îl considera 
cel mai capabil dintre discipolii săi. În ochii bărba- 
tului se puteau citi hotărârea care îl mâna în căutarea 
dreptății, dar și o afecțiune sinceră față de băiețandrul 

pe care îl cunoscuse cu mulți ani în urmă, devenit 
acum șeful Mossadului. 

- Este cu neputinţă una ca asta, Simon. Heydrich 
a murit în anul 1942, căzând victimă unui atentat... 

- Un atentat cam rocambolesc, nu crezi, Oswald? 

- Rocambolesc sau nu, este un fapt consemnat de 
Istorie. 

- Mda... Istoria... Cine poate ști cu siguranță unde 
se află, de fapt, adevărul, în istoria asta despre care 
vorbeşti tu! comentase Wiesenthal, îinmânându-i lui 
Breil o agendă cu coperte jerpelite de piele, de genul 
celor pe care băncile sau instituţiile care se respectă 
le fac cadou clienților sau furnizorilor cu ocazia Anu- 
lui Nou. 

- Am intrat în posesia ei acum câteva zile, Oswald. 
Este vorba despre niște note de călătorie făcute de 
un jurnalist italian care, prin anii șaptezeci, a plecat 
in Brazilia pentru a face un reportaj. Ajuns acolo, a 
avut ghinionul ca avionul de agrement pe care îl 
inchiriase să se prăbușească în pădurea amazoniană. 
În urmă cu aproape un an, în junglă au fost descope- 
rite rămășițele avionului și pilotului. 

Apoi, printr-o serie de circumstanţe norocoase, 
cel care a intrat în posesia acestui carnet de notițe 
l-a trimis fundaţiei al cărei nume îl port: se pare că 
respectivul a intuit perfect importanţa conţinutului 
agendei. Însemnările au fost scrise - cel puţin până 
la un anumit punct - în limba italiană. Tu înţelegi 
italiana, nu-i așa, Oswald? Apoi, brusc, însemnările 

în italiană sunt înlocuite de un fel de scriere steno- 
grafică criptată. 

- Nu sunt convins că deprinderile mele într-ale 
limbii italiene sunt suficiente ca să traduc partea de 
inceput a notițelor. Și, pe de altă parte, nu mă pricep 
să descifrez scrierea stenografică, cu atât mai puţin 
pe cea criptată. În orice caz, nu-ți face probleme, un- 
chiule Simon: dispun de colaboratori destoinici... 

Gândurile omuleţului se îndreptaseră imediat spre 
Sara Terracini, prietenă de suflet și camarad de 
nădejde în multe dintre riscantele sale aventuri. 

- Știu asta, Oswald. Tocmai de aceea te sfătu- 
iesc să te pui pe treabă... dar fără nici o grabă... fără 
grabă... îi replicase Vânătorul, cu expresia obosită 
și plină de înțelepciune a celui care este pe cale de 
a împlini un secol de viață. De altfel, sunt puţini 
cei care reușesc să ajungă până la vârsta pe care o 
am eu acum. lar Heydrich s-a născut în anul 1904: 
dacă ar trăi, ar fi cu patru ani mai bătrân decât mine. 
E aproape imposibil să mai fie printre cei vii. Așa- 
dar, nu există nici un motiv care să te oblige să acţio- 
nezi urgent. Totuși, însemnările acestea îţi vor putea 
fi de folos în căutarea adevărului. Aceasta este, în- 
tr-un fel, ultima mea dorinţă sau, dacă preferi, înda- 
torirea apăsătoare pe care ţi-o lasă unchiul Simon. 
Caută să dai o semnificaţie informaţiilor cuprinse 
în aceste însemnări. Îmi vei putea continua astfel 
opera și poate vei reuși să scoţi la lumină adevăruri 
cutremurătoare. 

Din ziua aceea se mai întâlniseră doar de câteva 
ori, dar Oswald - după ce citise cu atenţie primele 
pagini din agenda pe care i-o dăduse Wiesenthal - nu 
încercase să descifreze însemnările criptate. 

- Într-un fel, ultima dorință... spuse pentru sine 
omulețul, gândindu-se la întâlnirea din urmă cu opt 
ani. 

Iată Însă că, acum, Vânătorul plecase pentru tot- 
deauna. Iar Breil simţi brusc că pe umerii lui apăsa 
o nouă și importantă responsabilitate. 


Denver, 2006 


Lui Oswald Breil, cel care ocupase odată una dintre 
cele mai înalte funcţii ale Statului Israel, hainele de 
șomer de lux nu-i veneau bine deloc. În decursul celor 
câteva luni scurse de la dispariția lui Simon Wiesen- 
thal, în mintea lui Oswald stăruia un singur gând: să-i 
îndeplinească mentorului său ultima dorință. 

- Și pe unde va hălădui Oswald al meu de data 
aceasta? îl întrebă Lilith în ziua în care el o anunţă 
că urma să plece. Desigur, îmi poţi răspunde numai 
dacă destinaţia ta nu este cumva cine ştie ce secret 
de stat. 

— Nimic de felul ăsta, de data aceasta, Mame-loshen: 
merg la Roma, unde mă voi întâlni cu o veche prie- 
tenă, căreia vreau să-i cer un sfat. 

- Este vorba de Sara, nu-i aşa, Oswald? 

- Nu cred că cineva are nevoie de capacități para- 
normale, Mame, pentru a ajunge la această concluzie, 
comentă, ușor ironic, bărbatul. 

- Încă te mai doare, nu-i aşa? 

- E ca o rană veche, pe care din când în când o 
simți ca pe o arsură. 

- Totuşi, nu te înţeleg, Oswald. Tu singur mi-ai 
povestit că, atunci când te credea mort, și-a declarat 
printre lacrimi, din toată inima, iubirea ei pentru tine. 

- Tocmai, Mame, aici e problema: a făcut acea 
mărturisire prietenului fără suflare pe care îl strângea 
la piept, convinsă fiind că pentru el nu mai era nimic 
de făcut. 

- Sara a spus exact ce simţea, sunt încredințată de 
asta. Tu ai fost cel căruia i-a fost frică de cuvintele acelea. 

- Frică? Mă întreb dacă iubirea ta de mamă nu te 
face să treci cu vederea felul în care arăt. Oare cum 
ar fi descris lumea o pereche ca a noastră? „Albă ca 
Zăpada și cel de-al optulea pitic“? Sau, poate, „Fru- 
moasa și Bestia“? 

- Te rog, Oswand, un bărbat cu o inteligență ca 
a ta... 

- Mame, nu te mai preface că nu înţelegi. Tocmai 
pentru că am pretenția că sunt o persoană inteligentă 
sunt convins că o relaţie între mine şi Sara ar fi im- 
posibilă. A fost o idee foarte bună să ne luăm această 
vacanţă lungă și să stăm departe unul de celălalt. Știu, 
totodată, că prietenia noastră, atât cât se va menţine 
intre limitele pe care ni le-am impus până acum, ne 
va face de nedespărțit... 

- Totuși, crezi într-adevăr că nu ești altceva pentru 
ea decât un simplu prieten, Oswald? îl întrerupse Lilith. 

- Convingerile mele contează prea puţin în si- 
tuația asta... 

- Atunci, dacă cele care contează sunt convingerile 
Sarei, dă-mi voie să te întreb altfel: crezi că ea vede 
în tine doar un prieten? 

- Mame-loshen, nu mă lua drept un behăyma, un 
individ obtuz. Hai să nu mai discutăm despre asta. 
Ar trebui însă să ştii că, deși sunt un bărbat în mini- 
atură, am reușit să convieţuiesc cu apăsarea acestei 
diversități ale mele. Dar, între acest așa-zis succes și 
a o face pe cavalerul unei prințese frumoase este un 
abis pe care nu am nici cea mai mică intenție de a-l 
explora: declarația de dragoste pe care mi-a făcut-o 
Sara am pus-o în sipetul cu lucruri uitate și nici unul 
dintre noi doi nu a mai adus vorba despre asta. Și, 
cu siguranță, nu voi fi eu cel care o va face primul. 

- Bine, bine, dacă gândeşti în felul acesta, atunci... 
Ce vrei să-ți pun în geamantan? schimbă vorba Lilith 
Habar. 

Înţelesese că de la „bărbăţelul“ ei nu mai putea 
scoate nimic în plus. 


Roma, 2006 


Avionul Airbus A319 al British Airways ateriză 
pe pista aeroportului Fiumicino cu câteva minute 
înainte de ora optsprezece. Zborul de la Denver durase 

mai bine de treisprezece ore, dar Oswald nu dormise 
decât câteva minute. 

Şoferul centrului de cercetări condus de Sara Ter- 
racini îl aștepta la terminalul pentru sosiri. Bărbatul 
fusese angajat cu mulți ani în urmă, chiar la recoman- 
darea lui Oswald. Sara își riscase de prea multe ori 
viața alături de el, așa că, punându-i la dispoziție un 
fost agent Mossad, Breil se simțea mai liniștit. 

- Bună ziua, domnule Breil. Bine ați venit la Roma. 
Lăsaţi, mă ocup eu de bagaje. 

- Bun găsit, Gabriele. Totul în regulă? Aici pare 
să fie mereu vară. 

Urcară în automobilul Lancia de culoarea antra- 
citului parcat în fața ieșirii principale. Mulţi dintre 
cei prezenţi îl urmăriră lung cu privirea pe Oswald: 
unii îl recunoscuseră imediat, deoarece fotografia sa 
apăruse pe prima pagină a ziarelor din întreaga lume 
şi în deschiderea buletinelor de știri ale celor mai 
importante televiziuni. Alții însă îl cercetau din sim- 
plă curiozitate, miraţi de ţinuta hotărâtă a acelui 
bărbat la scară redusă. 

Câteva zeci de minute mai târziu, automobilul se 
opri în fața unei clădiri moderne, ascunsă într-o oază 
de verdeață din cartierul roman EUR. 

Pentru prima dată de când se cunoșteau, întâlnirea 
dintre Sara și Oswald avu un aer protocolar: o stân- 
jeneală stranie îi cuprinsese pe amândoi, îimpiedicân- 
du-i să se salute cu dezinvoltura şi veselia de altădată. 

- Ce mai faci, Oswald? îl întrebă Sara, aplecân- 
du-se ca să-l sărute pe obraz. 


44 MARCO BUTICCHI 


- Bine, mulțumesc, răspunse el, intorcându-i săru- 
tarea de bun venit pe obraz. Mama Lilith și Ezer m-au 
rugat să te salut și din partea lor. 

- Mulţumesc, Oswald, le transmit și eu din inimă 
gândurile cele mai bune. 

Continuând să vorbească, Sara își conduse prie- 
tenul pe culoarele clădirii. 

- Suntem prinși cu o translocare pe care numai 
exodul din Biblie o poate întrece. Centrul nostru se 
află în plină dezvoltare: am mai angajat opt cerce- 
tători și am mărit sediul achiziționând și camerele 
de la etajul de dedesubt. Ni se încredințează un număr 
atât de mare de lucrări, încât aproape că nu mai reu- 
şim să le facem faţă. Ha, făcu deodată Sara, auzi cui 
m-am găsit să mă plâng: unui respectabil membru al 
consiliului de administraţie al instituţiei noastre! 

- Află că postul de vicepreședinte al consiliului 
vostru de administraţie a rămas singura mea funcţie 
oficială: după cum știi, toți oamenii politici, odată 
ce renunță la această calitate, își pierd cu repeziciune 
şi celelalte demnități. Eu nu am făcut excepție. 

— Şi îți lipsește asta? 

- Încă nu ştiu cu certitudine... până acum nu am 
avut ocazia să mă plictisesc. 

- Sunt convinsă de asta. Doar te cunosc bine, 
Oswald... 

Câteva cuvinte alungară ca prin minune distanţa 
care se instalase între cei doi. 


- Da, așa este, tu mă cunoşti bine... murmură 
Oswald. 

- Bineînţeles, te cunosc până într-acolo încât știu 
foarte bine că singurul aspect curtenitor al vizitei tale 
de astăzi este această mică paranteză plină de con- 
veniențe. Am învățat pe propria-mi piele că, atunci 
când mi-e dat să te întâlnesc, cel mai nevinovat lucru 
care se poate întâmpla este ca volumul meu de muncă 
să crească exponențial. Hai, mărturisește, Oswald! 
Sau, dacă preferi, să te întreb altfel: ce vânt bun te 
aduce, Oswald? 

Breil nu-și pierdu cumpătul. Scoase din geanta de 
piele neagră agenda pe care i-o dăduse Wiesenthal. 

- Trebuie să-ți spun că nu este o urgenţă și nu va 
fi vorba despre o lucrare prea complicată, dar sunt 
convins că aici se află ceva important, care trebuie 
descoperit. Agenda aceasta mi-a fost încredințată cu 
câţiva ani în urmă de Vânător... 

- De acel Vânător? 

- Da, chiar de el, Simon Wiesenthal. Este vorba 
despre jurnalul unui ziarist italian care, cu foarte 
mulți ani în urmă, a plecat în Brazilia ca să facă un 
reportaj, dar a murit în urma unui accident de avion. 

- Ei, aș zice că protagoniștii acestei întâmplări sunt 
cât se poate de respectabili, nu-i așa? La ce trebuie 
să mă aştept, Oswald? 

- Wiesenthal, a cărui intuiție s-a dovedit întotdeauna 
infailibilă, susținea că în paginile acestui jurnal s-ar putea 
ascunde informaţii deosebit de importante. Dacă vei 
avea posibilitatea să descifrezi documentul, se pare că 
ai putea descoperi dovezi capabile să schimbe un întreg 
capitol al istoriei universale. Păcat însă că am intrat în 

posesia jurnalului abia acum, când protagoniștii în- 
tâmplărilor sunt de mult morți. Vânătorul mi l-a în- 
credinţat cerându-mi să aflu adevărul. Numai că pentru 
asta am nevoie de ajutorul tău. Știindu-ți calitățile, nu 
cred că va fi o muncă prea dificilă, mai ales că, repet, 
nu e nici o grabă... nu mai e nici o grabă. 

„Oswald Breil, întâmplările al căror protagonist eşti 
sunt întotdeauna chestiuni pe viață și pe moarte...“ ar 
fi vrut să-i răspundă Sara, dar se mulțumi să ia agenda 
din mâinile bărbatului, examinând-o în fugă. 

Era o agendă obișnuită, purtând logoul săptămâ- 
nalului Documento, făcută cadou redactorilor de către 
conducere în îndepărtatul an 1976. 

Pe prima pagină fuseseră trecute datele de stare 
civilă şi alte generalități despre proprietar. 

Sara citi cu atenţie până și seriile documentelor 
de identitate și ale cărților de credit. Apoi răsfoi agen- 
da până la pagina la care redactarea lizibilă a jurna- 
lului se intrerupea. 

„Fir-ai să fii, Oswald Breil...“ își spuse în gând 
Sara. „Mereu reușești să obţii ceea ce vrei... Fiecare 
document, papirus sau jurnal pe care mi l-ai pus în 
mână avea un... un suflet.“ 

Ochii întunecaţi ai tinerei femei se ridicară de la 
paginile jurnalului și îi fixară pe cei ai lui Oswald. 

- Cât timp? 

- Calm, Sara. Ocupă-te cu calm de agendă. Ai la 
dispoziţie tot timpul din lume. Voia destinului s-a îm- 
plinit deja și, în acest moment, nici un fel de intervenție 
din partea noastră nu va mai putea să mai schimbe ceva. 


Epoca Fierului, mileniul al II-lea î.Hr. 


- Noi suntem un neam pașnic, Karesh, îi spuse Sar, 
regele tribului migos, tinerei căpetenii a davaarilor. 
Suntem vânători iscusiți și crescători de animale, dar 
nu suntem la fel de pricepuţi în mânuirea armelor. 

- Tocmai de aceea am venit să-ți ofer alianța nea- 
murilor noastre: noi suntem războinici neîntrecuţi 
şi am putea să-i apărăm pe membrii tribului tău de 
atacurile dușmanilor. 

- Despre ce atacuri vorbeşti? Știi bine că cine ri- 
dică armele impotriva neamului migos comite un 
sacrilegiu: noi suntem păstrătorii Pietrei lui Hosh. 
Nimeni nu va îndrăzni să se lupte cu noi. 

- Devoţiunea mea pentru zeul nostru m-a adus 
până aici... 

Karesh era mai scund și mult mai tânăr decât re- 
gele Sar. Avea chipul brăzdat de cicatrice, ca spinarea 
unui sclav asupra căruia se abătuse de mai multe ori 
vâna de bou a călăului. Devenise căpetenia tribului 

după ce îl ucisese în luptă pe predecesorul său. Din ziua 
aceea, în fruntea sângeroșilor săi războinici, se dedase 
expedițiilor de jaf, trecând prin foc şi sabie sate întregi. 

Acum, ucigașul îi cerea regelui tribului migos să 
încheie o alianță. 

- De ce vorbeşti despre devoțiune, Karesh? 

- Cine îmi poate spune că a fost voinţa divină a 
lui Hosh ca voi și numai voi să păstraţi Piatra Sfântă, 
oferindu-vă totodată și demnitatea de mari preoți, pe 
care numai cei din tribul vostru o pot dobândi? 

- Ce vrei să spui cu asta, Karesh? se încruntă regele 
Sar, iar mâna îi alunecă din instinct spre pumnalul 
pe care îl purta întotdeauna la șold. Datul acesta se 
păstrează din noaptea vremurilor, de când părinţii 
părinţilor părinților noștri au găsit acest semn al pu- 
terii zeului nostru, devenind păzitorii lui. 

- Acestea sunt legile oamenilor, nu ale lui Hosh, 
spuse Karesh, ridicând vocea. 

Acolo, între pereţii colibei, cea mai impunătoare 
dintre cele peste o sută ale tribului migos, cuvintele 
lui Karesh sunară amenințător. 


Tânăra Dehal şi Athor se născuseră sub aceeași 
fază a Lunii. Crescuseră impreună, nedespărțiți, până 
în ziua în care Athor a fost inițiat în tainele vânătorii. 

Într-o noapte, bărbaţii satului se duseră să-l ia din 
culcuș, purtând pe chip măști înfricoșătoare, care 
reprezentau spiritele animalelor ucise la vânătoare. 
Îl legară la ochi și îl siliră să mărșăluiască orbește, cale 
lungă. În zori, îi dezlegară ochii și îl lăsară singur în 

inima pădurii, făcându-se brusc nevăzuţi în desișul 
întunecos. Din clipa aceea, Athor încetă să mai fie 
tovarășul de joacă al lui Dehal, pregătindu-se să de- 
vină bărbat. Iar în fața lupului uriaș care îi dădea târ- 
coale, hămesit, se găsi atunci chiar un bărbat. Athor 
îl nimeri cu săgeata, iar animalul, orbit de furie și 
durere, se năpusti asupra lui. Tânărul reuși însă să 
evite ghearele și colții ucigași ai sălbăticiuniui, prin- 
zând-o și strângând-o între braţele sale musculoase. 
Îi împlântă pumnalul între coaste, în dreptul inimii, 
iar lupul muri pe loc, cu un ultim spasm. 

Athor aruncă trofeul de vânătoare pe umeri și se 
intoarse în sat. Văzându-l sosind cu prada, câteva fe- 
mei își abandonară îndeletnicirile și alergară să-și 
cheme bărbaţii. 

Un băieţandru care devenea bărbat era întotdeauna 
un eveniment demn de sărbătorit pentru migos. Cu atât 
mai mult cu cât băiețandrul care ucisese un lup atât de 
mare chiar în ziua inițierii sale în tainele vânătorii era 
chiar fiul regelui, totodată și mare preot al tribului. 

În ziua următoare, bătrânii satului îl duseră pe 
Athor în peștera sacră a zeului Hosh, pentru împli- 
nirea ritualului de consacrare, în urma căruia avea 
să fie declarat mare vânător al tribului: urmau să 
arunce în el, pe întuneric, bulgări de argilă udă. În 
funcţie de numărul de lovituri care își atingeau ținta, 
aveau să stabilească dacă tânărul bărbat se va bucura 
sau nu de un viitor strălucit în noua sa calitate. Aşa 
hotărâseră părinții părinților lor încă din noaptea 
vremurilor, urmând voinţa zeului Hosh. 

În seara aceea, toată suflarea satului participă la 
sărbătoare, dănțuind în jurul focului în ritmul nebu- 
nesc al tobelor și tamburelor. Deodată, Aker, pre- 
zicătorul tribului, se prăbuși în praf, tremurând 
convulsiv, cu o spumă albicioasă în colțul buzelor. 

- Văd sânge și mare grozăvie la orizont, strigă el, 
căzut în transă. Văd moarte și năvăliri de jaf, văd foc... 
Ucigaşii se vor năpusti asupra satului, înarmaţi până-n 
dinți... Fiul tău, Athor, va scăpa de foc, rege al meu. 
Văd focul... foc... 

În vreme ce prezicătorul îşi declama cu patimă 
profeția, privirea lui Athor se iîncrucișă cu cea a lui 
Dehal. Se uită la ea de parcă atunci era prima dată 
când o vedea: sânii fostei sale tovarășe de joacă erau 
voluminoși Și tari, iar șoldurile, rotunjite și sinuoase. 
Minusculul triunghi din piele pe care fata îl purta de 
puţin timp sub talie nu izbutea să acopere în totalitate 
puful moale care îi răsărise sub pântece. Athor își dă- 
du seama că, dacă el devenise bărbat, Dehal devenise, 
la rândul ei, femeie, o femeie foarte frumoasă, iar pro- 
fețule prezicătorului nu avură puterea să-i domolească 
noul freamăt lăuntric pe care îl simţea ca o atâţare. 


Câteva săptămâni mai târziu, întorcându-se de la 
o partidă de vânătoare, Athor străbătea agale pădu- 
rea, gândindu-se la el și la Dehal: de ceva timp, între 
ei apăruse o stare de stânjeneală, o timiditate care 
părea să ascundă, de fapt, atracţia pe care cei doi tineri 
o simțeau unul față de celălalt. 

Tolba din piele de urs pe care tânărul o purta pe 
umăr era aproape goală: nu reușise să prindă decât 
un iepure și două potârnichi. 

Nu se întâmpla întotdeauna să se întoarcă cu tolba 
plină de la vânătoare. Mai avea câteva sute de pași 
până să ajungă la palisadele ridicate în jurul satului, 
care îi protejau pe băștinași mai degrabă de atacurile 
sălbăticiunilor decât de cele ale unor improbabili 
vrăjmași: tribul migos era neamul ales al zeului și pă- 
zitorul Pietrei Sfinte și al legii. Nimeni n-ar fi în- 
drăznit să comită sacrilegiul de a-l ataca. 

De jur-imprejur, munţii maiestuoși își înălțau spre 
cer crestele luminoase de rocă albă, de parcă i-ar fi 
sfidat pe zei. 

Athor se opri, admirând cascada cristalină ce se 
prăbușea în micul lac de la marginea pădurii - locul 
preferat al jocurilor copilăriei sale. 

Se aplecă, luă apă în palmele făcute căuș și și-o 
aruncă pe faţă, curăţindu-și-o de sudoare și tină. Când 
redeschise ochii, o văzu. 

Dehal se imbăia într-o bulboană, ferită vederii de 
câteva stânci. 

Athor rămase fermecat, sorbind-o din ochi: nu reușea 
cu nici un chip să-și desprindă privirea de la trupul gol, 
cu pielea moale și fină, al lui Dehal. Fata avea carnaţie 
măslinie, iar ochii înguști, întunecaţi, erau fermecător. 
Sânii îi fremătară, împietrindu-se brusc când se ridică 
in picioare, ieşind din apă. Păși mlădiindu-se către o 
stâncă plată de pe mal. Athor se feri să fie văzut, pitin- 
du-se la adăpostul desișului de pe marginea apei. 

Degetele răsfirate ale lui Dehal învăluiră sânii, 
apoi coborâră lin spre pântece și mai departe... Athor 
fu străbătut de un fior rece pe șira spinării în vreme 
ce, sub acoperământul simbolic din jurul șoldurilor, 
bărbăţia îi deveni brusc ca de piatră... 

Când, peste câteva clipe, chipul lui Dehal se des- 
tinse într-o expresie inundată de plăcere, Athor, ex- 
citat și tulburat peste măsură, scăpă dintre mâini 
arbustul de care se agăţase, alunecă pe pietrele de pe 
mal și ajunse în apa rece a lacului, cu arc, săgeți și 
tolbă cu vânat, cu tot. 

Dehal sări speriată în picioare și o rupse la fugă 
pe mal, îndreptându-se spre locul unde își abandonase 
pielea de animal care îi servea de îmbrăcăminte. 

Vocea prietenoasă a lui Athor o făcu să înce- 
tinească pasul. 

- Eu sunt, Dehal. Nu te speria, strigă tânărul când 
reuși să scoată capul la suprafaţa apei. 

Un zâmbet apăru pe chipul fetei, în vreme ce cău- 
ta să se imbrace în grabă. 

- De ce te acoperi, Dehal? Te-am văzut goală întot- 
deauna. Nu te ascunde, lasă-mă să văd cum ești clădită... 

- Cred că nu sunt singura care trebuie să mă as- 
cund, Athor, răspunse Dehal surâzând și făcându-i 
semn cu privirea spre partea lui subinghinală: în că- 
dere, acoperământul de piele din jurul șoldurilor se 
trăsese într-o parte, dezgolindu-i glandul ridicat și dur. 

Rușinat, Athor se scufundă din nou în apă. 

- Dacă mă lași să te privesc, îţi dau voie şi eu să 
te uiţi la mine, Dehal, spuse tânărul. 

Câteva minute mai târziu, stăteau față în față, 
într-un luminiș verde aflat la câțiva pași de cascadă, 
iar mâinile lor fremătânde își explorau unul celuilalt, 
lacome, rotunjimile. 

- Mai încet! Mă doare! Oare nu ai putea să fii cu 
mine mai puţin brutal decât cu mistreţii pe care își 
place atât de mult să-i vânezi? 

Apoi, ceea ce părea a fi doar un joc îi captivă peste 
măsură. Athor se pomeni peste ea, iar ea i se oferi. 
Îl simți apăsându-se dulce peste pântecele ei și pătrun- 
zând-o adânc. Simţi o durere stânjenitoare, ca și cum 
se rupsese ceva înăuntru. Umezeala profunzimilor 
ei învălui glandul lui Athor, care începu să se miște 
din ce în ce mai frenetic. Fata Îi urmări mișcările cu 
propriul trup, gata să-i primească plăcerea. 

După un timp, se treziră epuizați și răsuflând 
intretăiat. Mâinile fetei mângâiau spinarea lucind de 
sudoare a iubitului ei. Rămaseră îmbrățișaţi îndelung, 
mulțumiți și fericiți. 

Athor era tânăr și puternic. Pletele castanii îi că- 
deau, bogate, pe umeri. Avea agilitatea unei feline, 
iar mișcările lui sinuoase aprinseseră fantezia lui De- 
hal: trupul puternic al lui Athor devenise de mult 
obiectul dorințelor sale nemărturisite. În plus, nu nu- 
mai că era arătos, dar era și foarte înţelept, iar ea știa 
că, intr-o zi, avea să-i urmeze tatălui său, devenind 
mare preot și căpetenie a tribului. 

Dehal era fiica lui Aker, prezicătorul. Într-o 
vreme, înainte ca un mistreț uriaș să-i facă fărâme 

piciorul drept, Aker fusese cel mai iscusit vânător al 
tribului migos. 

- Parcă o întreagă turmă de bivoli galopează în 
pieptul tău, spuse Athor, cu urechea lipită de sânul fetei. 

- Nu reuşesc să-mi potolesc bătăile inimii... Crezi 
oare că Hosh se va mânia pe noi pentru ceea ce am 
făcut, Athor? 

- Nădăjduiesc că nu, căci mânia zeului este necru- 
țătoare. Oricum, voi cere sfatul tatălui meu... Sau îi 
voi cere... îi voi cere să binecuvânteze unirea noastră. 

Spunând acestea, tânărul Athor se ridică în picioa- 
re și privi de jur-imprejur. Brusc, simţi că sângele îi 
îngheaţă în vene. 

Înaintau cu repeziciune, la adăpostul vegetației 
luxuriante. 

Aveau trupurile vopsite în alb, asemenea schele- 
telor pe care Athor le văzuse în valea care ţinea loc 
de cimitir. Erau înarmaţi până-n dinți. Războinicii 
davaar se strecurau fără zgomot spre sat, cu intenţia 
clară de a-l ataca. Dezmeticindu-se, Athor își spuse 
că nu putea face altceva decât să încerce să alerge mai 
iute decât ei, ca să-și alerteze tribul. 

- Repede, Dehal, ascunde-te acolo, o îndemnă 
șoptit, impingând-o în spatele unui trunchi de copac. 

În clipa următoare, Athor dispăruse deja în desișul 
pădurii. 


- ...aşa Că, rege Sar al tribului migos, dacă legile 
sunt ale oamenilor şi nu ale zeului, nu văd de ce 
neamul meu nu poate împărți acest privilegiu cu al 

tău, spune Karesh, cu o expresie din ce în ce mai 
amenințătoare. 

- Neamul tău? Îndrăzneşti să numeşti o ceată de 
ucigași renegaţi neamul tău? întrebă Sar pe un ton 
disprețuitor, deloc intimidat de atitudinea agresivă 
a celuilalt. Cele câteva femei care vă stau alături sunt 
cele pe care le-aţi răpit din satele pe care le-aţi șters 
de pe faţa pământului, după ce aţi ucis bărbaţii, bătrâ- 
nii Și copiii. Tu nu ești și nu vei fi niciodată căpetenie 
de trib, ci doar un ucigaș și un perfid temnicer al 
femeilor pe care le-ai văduvit de bărbaţii lor, adu- 
cându-le nefericirea. Tu nu meriți să fii privit de Hosh. 
Pleacă, Haresh. O să mă prefac că nu am auzit blas- 
femiile tale. 

Străinii nu puteau intra în satul celor din neamul 
migos, și până și Karesh fusese nevoit să se supună 
regulii. Era motivul pentru care Sar subevaluă pri- 
mejdia: întorcându-se să vadă ce anume provocase 
urletele care se auzeau afară, îi oferi lui Karesh ocazia 
să acţioneze. 


A . A A 

În clipa în care Athor o ascunsese pe Dehal în 
spatele copacului secular, observase un războinic da- 

A w . v . . 

vaar care trecuse pe lângă ei fără să-i vadă. Porni ca 
o umbră pe urmele lui, cu experienţa vânătorului 
obișnuit să urmărească sălbăticiunile fără ca acestea 

. A . . . Lă . 
să-și dea seama. Il ajunse chiar în apropierea palisadei 
care ocrotea colibele satului. Războinicul davaar nu-l 
putea vedea, străduindu-se să cerceteze de după un 
arbust împrejurimile satului. 

Athor fixă o săgeată în arc, încordându-l și țintind 
răbdător. Mâinile îi erau sigure, gesturile hotărâte: 
săgeata țâșni cu un șuierat scurt. Davaarul nu avu timp 
nici măcar să-și întoarcă privirea. Căzu inert între 
arbuștii după care încercase să se ascundă de privirile 
străjerilor satului. 


A A . . 

În mâna lui Karesh străluci brusc un pumnal pe 
care un trădător din neamul migos îl ascunsese în 
[] . A . . 
coliba lui Sar. Intre timp, urletele de afară se apropiau 

din ce în ce mai mult. 

Când Sar vru să-și tragă pumnalul de la șold, era 
deja prea târziu: Karesh îl imobiliză prinzându-l de 
la spate, apoi îl împinse afară din colibă. 

— Iar acum, supușii tăi vor afla numele noului lor 

. . . v A A . . 
rege chiar din gura ta, șuieră Karesh, imbrâncindu-și 
brutal înainte rivalul, sub amenințarea pumnalului. 


Vocea lui Athor ajunse la urechile străjerilor sa- 
tului asemenea urletelor unei sălbăticiuni din pădu- 
re. La început, gardienii nu înțeleseră ce se petrecea, 
apoi, pe măsură ce tânărul se apropia în fugă, țipetele 
sale deveniră inteligibile, căpătând un sens înfiorător. 

- Suntem atacați, închideți repede porțile! Dava- 
arii se îndreaptă spre noi prin pădure. Sunt mulți și 
înarmați până-n dinți. Vor să ne ia prin surprindere. 
Închideți porțile, în numele lui Hosh! 

În vreme ce porțile greoaie ale singurei căi de acces 
se închideau cu un zgomot greoi, războinicii davaar 
se năpustiră urlând spre sat, răsăriți parcă de nicăieri. 

Învârteau ameninţător armele în aer, cu fețele schi- 
monosite înfiorător. Cei din neamul migos, vânători 
pașnici, puţin deprinși cu războiul, rămaseră stane 
de piatră. 

Athor reuși să se strecoare dincolo de întărituri: 
pentru moment, scăpase de primejdie, însă trebuia 
să organizeze apărarea satului. 

Strigă la străjeri să înșface arcuri și săgeți și să urce 
în vârful palisadelor, apoi alergă să-și anunţe tatăl. 
Când ajunse însă în faţa colibei lui Sar, se opri brusc, 
inghețând. 

Sar stătea în picioare în mijlocul răspântiei. Lama 
cuţitului lui Karesh îi crestase pielea gâtului și un fir 
de sânge se prelingea spre piept. 

Karesh avea pe chip o expresie de furie ucigașă, 
rânjind triumfător: era încredinţat că urletele răz- 
boinice care se auzeau însemnau că oamenii săi reuși- 
seră să pătrundă în cetate. 

Când realiză că cei care urlau nu erau războinicii 
săi, ci bărbaţii migos care, cu armele în mâini, alergau 
spre palisade ca să apere satul, Karesh înțelese că, cel 
puţin în parte, planul său dăduse greș. Cu toate aces- 
tea, nu se pierdu cu firea. Apăsă și mai mult lama 
cuțitului pe gâtul regelui migos, șuierându-i la ureche: 

- Acum, le vei porunci oamenilor tăi să-mi lase 
cale liberă ca să ies de aici, altminteri îţi tai gâtul ca 
unui mistreţ. 

- Oprește-te, Karesh! strigă Athor, apropiindu-se. 
Aruncă pumnalul și eliberează-mi tatăl. 

- Nu ești în situația de a-mi porunci, Athor. 
Lasă-mă să trec, sau tatăl tău va muri. 

O zvâcnire de revoltă neputincioasă scutură trupul 
tânărului: știa însă că nu se putea opune perfidului 
davaar. 

- Să nu facă nimeni nici o mișcare și deschideţi 
porțile, porunci Athor bărbaților migos care alerga- 
seră în apărarea regelui lor. 

Aceștia se dădură în lături, lăsându-i să treacă pe 
ostatic și pe călăul său. 

Karesh ajunse în pragul porții. Păru să evalueze din 
priviri situația: războinicii săi aveau să-i acopere retra- 
gerea. Privi fix în ochii lui Athor, apoi mâna în care 
ținea cuțitul zvâcni scurt, într-un gest brusc și mortal. 

Sar, regele drept al tribului migos, se prăbuși în 
țărână fără să scoată nici măcar un geamăt: Karesh 
ii retezase beregata. 

Ținând cuțitul strâns în pumn, cu sângele regelui 
incă şiroind pe lamă, Karesh își îndemnă oamenii să 
atace cetatea. 

Davaarii se aruncară înainte cu chipurile desfigurate 
de ură, scoțând urlete inspăimântătoare de luptă. 

În clipa aceea însă, bărbaţii migos părură că se 
transformaseră brusc. Văzându-și regele zăcând în- 
tr-o baltă de sânge, pașnicii vânători se repeziră cu 
furie asupra vrăjmașilor, insetaţi de răzbunare. Urmă 
o luptă crâncenă corp la corp și tribul migos respinse 
atacul, lovind de moarte mulţi davaari. Unii dintre 
săteni fură luați însă prizonieri, fiind târâţi spre de- 
sișul pădurii care inconjura cetatea. 

Între timp, porţile fură închise din nou și urmă- 
torul atac al invadatorilor fu respins. Athor fusese 
primul care se aruncase asupra dușmanilor, iar oame- 
nii regelui îl urmaseră fără șovăială. Nu li se lăsase 
timp pentru o ceremonie de învestitură, însă în ochii 
lor tânărul luase deja locul pe care tatăl său îl ocupase 
până cu numai câteva secunde în urmă. 

Bărbaţii migos se postară de-a lungul pasarelei 
suprainălțate folosite de străji pentru patrulare și care 
urma perimetrul delimitat de palisadă. De acolo 
abătură o ploaie de săgeți asupra dușmanilor, arun- 
când apoi cu furie în ei cu pietre pe care femeile, de 
jos, li le dădeau. 

În scurt timp, războinicii davaar bătură în retra- 
gere, dispărând în desișul întunecos al pădurii. 

Athor cobori de pe pasarelă, se îndreptă spre por- 
çile cetății, în faţa cărora zăcea încă trupul neînsuflețit 
al lui Sar și îngenunche lângă el. Din mulţime înaintă 
spre el Goreth, fratele său vitreg, fiul pe care Sar îl 
avusese cu prima soţie, moartă în ziua când adusese 
copilul pe lume. După legea tribului migos, numai 
bărbaţilor rămași văduvi li se îngăduia să-și ia o a doua 
nevastă. 

Goreth era răvășit de durere și ură. 

- O să ne-o plătească, blestemaţii davaar, spuse 
el cu voce hotărâtă. Jur că îl voi răzbuna. Karesh nu 
își va găsi liniștea! 

Goreth și Athor fuseseră dintotdeauna foarte apro- 
piaţi: mama lui Athor îl crescuse pe întâiul născut al 

lui Sar ca pe propriii copii, patru la număr — un băiat 
şi trei fete, născuţi din mariajul cu regele migos. 

- Trebuie să-i urmărim! strigă Goreth, dând să se 
repeadă spre pădure. 

Athor îl prinse cu putere de braţ. 

- Oprește-te! îi zise Athor. Asta așteaptă davaarii. 
Să nu ne facem iluzii: ei sunt războinici încercaţi, în 
vreme ce noi nu suntem decât niște simpli vânători. 
În câmp deschis, fără adăpostul oferit de palisadă, 
ne-ar zdrobi. 

- Oare te-a cuprins frica, frate al meu? 

- Nu mi-e frică, Goreth, dar pădurea e plină de 
capcane, iar davaarii știu mai bine decât noi unde. să 
ne atragă în cursă. 

Pădurea... Athor se opri ca fulgerat: uciderea ta- 
tălui său și luptele crunte cu invadatorii davaar îi 
alungaseră orice alt gând din minte. Dehal, dulcea 
lui Dehal, se afla incă acolo, în inima pădurii. 

Fără să scoată un cuvânt, se ridică brusc, își con- 
trolă pumnalul de la șold și, cu pasul ușor al felinelor 
aflate în urmărirea vânatului, dispăru în întunericul 
pădurii. 


Dehal rămăsese vreme îndelungată în ascunzișul 
său, pierzând noțiunea timpului. Zeci și zeci de băr- 
baţi vopsiți în culori de luptă trecuseră pe lângă locul 
în care se ghemuise, ascunzându-se de privirile lor. 
Apoi, peste pădurea maiestuoasă coborâse din nou 
liniștea. 

Cu toate acestea, ea nu se mișcă, rămânând în as- 
cunziș însoțită de amintirea tulburătoare a trupului 
lui Athor, înlănţuit de al său. 

Într-un târziu, tânăra ieși cu precauţie din desiș. 
Nu făcu decât câţiva pași când, brusc, o mână ca de 
fier o înşfăcă de braţ. 

Dehal încercă în zadar să se elibereze din strânsoare. 

Karesh o privea cu un rânjet sinistru pe chip. 

- Și uite-așa: sacerdoții noştri eroici au închis 
porțile cetăţii, lăsând-o pe dinafară pe cea mai fru- 
moasă dintre oiţele turmei lor... 

Mâna războinicului, mânjită încă de sângele rege- 
lui Sar, apucă lacom sânul femeii, care încercă să-și 
lovească vrăjmașul cu piciorul: o tentativă de revoltă 
care avu însă darul de a-l excita şi mai mult pe băr- 
batul din faţa ei. Karesh o trânti la pământ, aruncân- 
du-se apoi asupra ei, cu răsuflarea greoaie, întretăiată. 

Unghiile femeii se înfipseră în spinarea războini- 
cului, în timp ce picioarele i se zvârcoleau cu putere, 
încercând în zadar să scape de sub apăsarea genun- 
chilor lui Karesh. Neinduplecat ca o stâncă, bărbatul 
ii desfăcu coapsele. 

- Nu, te implor... nuu! 

Urletul lui Dehal se pierdu în desișul pădurii. 


Athor alerga ca vântul, înlăturând din calea sa 
ramurile care îi biciuiau trupul. Urletul lui Dehal îl 
ajunse ca o lovitură de pumnal în inimă. Se îndreptă 
spre locul de unde auzise țipătul. 

Dehal era întinsă pe o stâncă plată, iar Karesh își 
apăsa trupul peste ea. În ea. 

Athor simți valul de ură năvălindu-i în trup ase- 
menea unui torent vijelios aducător de moarte. Se 
repezi înainte, urlând ca o fiară. 

Căzu cu toată greutatea trupului său vânjos peste 
vrăjmașul de moarte, izbindu-l și aruncându-l depar- 
te de femeia pe care o siluise. Preţ de o clipă, Karesh 
rămase fără suflare, apoi, dezmeticindu-se își duse 
mâna la șold, dar, înainte de a apuca pumnalul, cuțitul 
lui Athor îi străpunse coapsa. 

Tânăra căpetenie migos se aruncă din nou peste 
Karesh, apucându-l de pletele înfoiate și izbindu-l vio- 
lent cu capul de o piatră. Apoi ridică spre cer braţul 
în care ţinea pumnalul. În secunda următoare, Karesh 
ar fi fost mort. 

Izbitura din ceafă căzu ca un trăsnet. Cu mâna 
incleştată pe mânerul pumnalului, Athor își îndreptă 
convulsiv spinarea, apoi se lăsă să cadă, fără cunoş- 
tință, peste trupul lui Karesh. 


Languedoc, 1213 


Cei doi înaintau pe drum, unul lângă celălalt. 
Bătrânul călărea un roib robust, băiețandrul pășea 
prin pulbere, ducând pe umăr tocul de piele în care 
işi păstra viela. Nu părea să aibă mai mult de cinci- 
sprezece ani, însă avea pasul mândru, bărbătesc. Ju- 
decând după veșmintele lor, nu păreau să ducă tocmai 
o viață de huzur, insă faptul că aveau un cal și un 
instrument muzical prețios dovedea că aparțineau 
unei pături sociale superioare. 

- Crezi că trebuia să vii cu mine până aici, bu- 
nicule Beaufort? întrebă tânărul, mărind pasul ca să 
nu rămână în urma călărețului. 

- Bineînțeles, Aymon. Vreau să vorbesc personal 
cu maestrul și țin neapărat să fiu acolo atunci când 
el te va asculta cântând. Ştii, e foarte bătrân şi nu mai 
are mult de trăit, dar sunt încredinţat că talentul tău 
îl va fermeca. În schimb, tu vei avea mult de câștigat 
urmându-i învățăturile. 

- Bine, dar eu nu vreau să rămân aici, la el, în 
orașul acesta dușman... 

- Am discutat deja despre asta, Aymon. Maestrul 
Puyol este un prieten credincios care a îmbrățișat 
religia noastră, iar faptul că locuiește aici, în Car- 
cassonne, ne este de folos pentru că el poate observa 
indeaproape mișcările dușmanilor noştri. Cum bine 
știi, eu sunt căutat de falangele papistașe din Lan- 
guedoc: nu este deloc prudent să-mi fii alături, căci 
viața ţi-ar fi în primejdie în fiecare clipă. Dar îți pro- 
mit Că, odată terminat războiul acesta fără noimă, mă 
voi întoarce să te iau cu mine. Între timp însă, tu vei 
fi deslușit toate tainele vielei: am credința că maes- 
trul Puyol este cea mai bună alegere pentru tine. 

- Arta muzicii O voi învăţa cu siguranţă, însă cine 
îmi va desluşi arta războiului, acum, că nu vom mai 
fi impreună? 

- M-am gândit și la asta, Aymon: în scrisoarea sa, 
maestrul Puyol mi-a dezvăluit că o bună parte din 
timpul liber ţi-l vei petrece cu un maestru de arme. 
Mi-a scris că alesul lui este unul dintre cei mai buni 
instructori din cetate. Aminteşte-ți însă că nimeni, 
in afară de Puyol, nu trebuie să-ți afle identitatea: nu- 
mai păstrând taina asupra numelui tău te vei afla la adă- 
post de represaliile oamenilor lui Simon de Montfort. 

Băiețandrul înălță o privire îngrijorată către bu- 
nicul său. 

- Și dacă, în vreme ce eu mă aflu aici, cineva te 
va recunoaște? Ai putea fi condamnat la ardere pe 
rug, omorât... 

— Asta nu se va întâmpla, dragul meu... asta nu se 
va întâmpla... 

Discutând, ajunseseră la porţile cetății. Doi băr- 
baţi, purtând mantii cruciate, se întrețineau râzând 
nepăsători, sub turnul de nord al impunătoarelor 
ziduri de apărare ale orașului Carcassonne; nu le dă- 
dură nici o importanţă celor doi trubaduri care 
trecură dincolo de ziduri. 

Beaufort, viconte de Val de Daigne, tăcea, cufun- 
dat în gânduri, aceleași care îl măcinau de când în- 
cepuse cruciada împotriva catarilor, pentru că nu 
reușea să înțeleagă de ce oștile cruciaților ucideau 
credincioși creştini în numele credinţei, cu atât mai 
mult cu cât acest sacrilegiu nu se petrecea în îndepăr- 
tata Palestină, ci chiar acolo, în centrul Europei. 

Regiunea pe care locuitorii ei o numeau cu mân- 
drie Occitania era situată în inima teritoriului fran- 
cez, mărginită de lanţul masiv al Pirineilor, fiind 
dominată de seniori și vasali supuși regelui de Aragon 
și, implicit, Bisericii de la Roma. Însă viața pașnică 
a locuitorilor Occitaniei fusese răscolită în mod 
fatidic în momentul în care papa poruncise ca asupra 
locurilor acelora să se abată sabia și focul împotriva 
ereziei, reprezentate de discipolii diavolului care, se 
zicea, în nemaiauzitele lor ritualuri, sărutau sub coadă 
pisici și alte jivine, înainte de a se lăsa pradă celor mai 
abjecte desfrâuri. Sub falsa înfățișare de creștini tra- 
diționaliști până la fundamentalism, catarii, așa cum 
își spuneau ei, erau, de fapt, vrăjmașii cei mai crânceni 
ai Bisericii, și deci ai lui Dumnezeu. 

Acestea erau acuzele aduse de papă catarilor, pen- 
tru a justifica războiul de pedepsire a ereticilor. În 

anul 1209 se petrecuse un incident care constituise 
pretextul noii cruciade: asasinarea lui Pierre de Cas- 
telnau, un călugăr cistercian care făcea parte din 
anturajul papei Inocenţiu al III-lea. 

Orașul Béziers căzuse în mâinile papistașilor în 
numai câteva ore. Majoritatea locuitorilor săi se refu- 
giaseră în interiorul catedralei: acolo însă, cruciații 
i-au trecut fără milă prin tăișul sabiei, dând apoi foc 
bisericii, arzându-i de vii și îngropându-i sub dărâmă- 
turi pe cei care scăpaseră cu viaţă. 

Conform rapoartelor prezentate papei Inocențiu 
al III-lea, numai la Béziers fuseseră masacrate peste 
douăzeci de mii de suflete, majoritatea oameni nevi- 
novaţi, de vreme ce religia catară nu număra în oraș 
decât aproximativ două sute de adepţi. Cu toate aces- 
tea, așa-zisa erezie pe care Biserica de la Roma hotă- 
râse s-o stârpească cu orice preț nu îi deranja deloc 
pe localnici: cu excepția unor grupuri de fanatici, 
catarii convieţuiseră dintotdeauna pașnic cu concita- 
dinii lor catolici. Acesta fusese și motivul pentru care, 
în fața ordinului de a-i preda pe eretici armatelor pa- 
pistașe cantonate pe malul râului Orb, întreaga su- 
flare a cetății hotărâse să lupte până la ultimul om. 

În scurtă vreme, furia falangelor papale și relatările 
despre cruzimile comise de ele răspândiseră panica în 
regiune: întreaga populaţie trăia terorizată de gândul 
de a vedea într-o zi apărând la orizont gonfaloanele 
cu însemnele cruciaților. Incursiunea ce ar fi trebuit 
să pedepsească câțiva eretici se transformase într-o 
represiune feroce a tuturor localnicilor, fără deosebire, 

pentru a le dovedi occitanilor cine era adevăratul stă- 
pân și a arăta întregii creştinătăţi care erau riscurile 
unei bune convieţuiri cu erezia. 

După Béziers, oștile papale se îndreptaseră spre 
Carcassonne, oraș care a capitulat — după confruntări 
mai puţin violente — în vara fierbinte a anului 1209. Lo- 
cuitorii au fost alungaţi din casele lor, permițându-li-se 
totuși ulterior, unora dintre ei, să se întoarcă în oraș. 

La comanda falangelor cruciate se afla Simon de 
Monfort. Despre bravura, dar și despre cruzimea cu 
care îi pedepsea pe oponenții Bisericii Catolice se 
dusese vestea pe tot continentul. 


Băieţandrul și bunicul său pășeau agale pe ulițele 
înguste ale orașului fortificat. Dacă s-ar fi întâmplat 
ca cineva să-l recunoască pe Beaufort, soarta le-ar fi 
fost pecetluită: singurul obstacol în înaintarea spre 
inima teritoriilor occitane a oamenilor lui Simon de 
Monfort fusese grupul de cavaleri comandat de vicon- 
tele de Val de Daigne, care îmbrăţișase doctrina ca- 
tară. Războinicii vicontelui aveau obiceiul să atace 
prin surprindere banderiile cruciate care, dintr-un 
motiv sau altul, pierduseră contactul cu grosul tru- 
pelor: răsăreau brusc din hățișul pădurilor, năpustin- 
du-se asupra vrăjmașilor asemenea unor păsări de 
pradă, semănând urgia morții și făcându-se apoi ne- 
văzuţi la fel de brusc precum apăruseră. 

Incursiunile repetate ale cavalerilor vicontelui stâr- 
niseră mânia lui Monfort: era de neiertat faptul că 
mii de oșteni înarmaţi până-n dinți nu reușeau să 

nimicească o bandă de eretici renegaţi. Comandantul 
cruciaților poruncise instituirea unei recompense 
substanțiale pentru capturarea seniorului de Val de 
Daigne. Cu toate acestea, trecuseră mai bine de patru 
ani de când vicontele continua să-și sfideze dușmanul. 

La toate acestea se gândea Beaufort în clipa în care 
nepotul său, parcă citindu-i gândurile, îl întrebă: 

- Este adevărat că cetatea Béziers a fost nimicită 
fără nici un temei, bunicule? 

Beaufort și Aymon erau foarte legați unul de altul: 
cu mulți ani în urmă, când părinţii băiatului fuseseră 
răpuși de malarie, bunicul său îi devenise ca un tată. 
Iar bătrânului - unul dintre cei mai puternici și res- 
pectaţi seniori ai Occitaniei - Aymon îi era mai drag 
decât lumina ochilor, fiind unicul descendent al stir- 
pei sale, exceptând o ramură secundară a familiei, care 
stăpânea comitatul Foix. Acolo, la Foix, nădăjduia că 
aveau să se retragă atunci când războiul se va fi ter- 
minat. Deocamdată însă, Beaufort hotărâse că Aymon 
era mai în siguranță dacă îl ducea, sub o identitate 
falsă, într-o localitate din spatele liniilor dușmane: 
mai devreme sau mai târziu, și Foix, şi Toulouse 
aveau să încline steagul în fața oștilor papale. 

- Da, e adevărat, Aymon, răspunse bătrânul. În 
timpul asediului, un grup de bărbaţi ieșiți de după 
zidurile cetății s-au îndreptat spre tabăra cruciată, 
aruncând cuvinte grele și luându-i peste picior pe 
asediatori. Furioși, aceștia i-au urmărit când se retră- 
geau spre cetate, reușind să înfrângă opoziţia străje- 
rilor. În scurt timp, oștile papei s-au revărsat în oraș, 


VÂNTUL DEMONILOR 69 


ucigând pe oricine le ieșea în cale. Se spune chiar că, 
în toiul masacrului, abatele de Citeaux, Arnaud Ama- 
ury, care îi însoțea pe cruciați, i-ar fi răspuns unei 
căpetenii care îl întrebase cum să-i deosebească pe cei 
două sute de catari de restul locuitorilor, catolici: 
„Ucideţi-i pe toţi, îi va recunoaște Cel de Sus!“ 

Cei doi înaintau pe ulițele cetăţii silindu-se să nu 
atragă nimănui atenția. Și, până în clipa aceea, 
reușiseră. De altfel, ar fi fost dificil să existe cineva 
care să-l recunoască pe Beaufort de Daigne: rareori 
se întâmplase ca el și oamenii săi să fi lăsat supravie- 
ţuitori în urma raidurilor lor. 

În realitate, uciderea unui om venea în contra- 
dicţie cu preceptul catar de a nu se mânji cu sângele 
aproapelui, dar Beaufort era încredințat că Dumne- 
zeu avea să-i ierte grava nesupunere: la urma urmei, 
ucidea doar ca să nu fie el ucis. Vicontele își aminti 
de zilele când, după moartea doamnei sale, se apro- 
piase de religia catară. După mulți ani de meditație 
- timp în care participase la reuniunile catarilor ca 
simplu observator - se hotărâse să primească Conso- 
lamentum-ul. Era singura taină bisericească recunos- 
cută de religia catară, în urma căreia Beaufort fusese 
uns Perfect - sau Prietenul lui Dumnezeu, cum obiş- 
nuiau să se considere inițiaţii cultului. 

Doctrina catară se baza pe regulile vieţii simple, 
la vremea aceea uitate de înaltele ierarhii catolice, dar 
în care, de fapt, își avea originile întreaga învățătură 
creștină. Aproape la fiecare oră din zi, vicontele își 
repeta lui însuși preceptele fundamentale ale doctrinei. 

Catari credeau în existenţa a două noțiuni duale și, 
totodată, opuse: Binele și Răul. Primul principiu izvora 
de la Dumnezeu cel drept și milostiv, cel de-al doilea 
din Satana, dumnezeul malefic. Cele două forţe, aflate 
intr-o perpetuă confruntare, creaseră două lumi 
distincte: cea a spiritului, perfectă și guvernată de 
Dumnezeu cel drept, și cea materială, aflată în mâinile 
Satanei. Corpul omului nu era considerat altceva decât 
o formă provizorie de trecere, necesară până în clipa 
în care spiritul avea să fie eliberat și condus din nou la 
Dumnezeu. 

Iisus Hristos era considerat doar un înger coborât 
pe Pământ. Crucea nu era un simbol religios, iar ri- 
tualurile euharistice nu erau recunoscute de catari: 
singurul sacrament îngăduit era Consolamentum-ul. 
Perfectul era obligat să respecte preceptele până în 
cele mai mici amănunte. lar Beaufort le respecta cu 
sfințenie, ținând toate posturile - instrument de căin- 
tă și iertare a păcatelor. De asemenea, hrana sa era 
aproape în exclusivitate vegetariană, singurele excepții 
fiind peștele și crustaceele. 

Probabil că tocmai acel curs molcom, dar de ne- 
oprit al rigorii religioase regăsite îi îngrijorase atât 
de mult pe membrii înaltelor sfere ecleziastice cato- 
lice. Noua credință se răspândise ameninţător în în- 
treaga Occitanie, trecând chiar și Alpii, în extremul 
septentrional al teritoriilor italienești. 

Probabil că papa se înfuriase atât de rău tocmai din 
cauza ușurinței cu care se propaga cuvântul lor, cu atât 
mai mult cu cât catarii reușeau să se facă acceptaţi și 

să conviețuiască pașnic cu populaţia catolică. Pentru 
Biserica de la Roma, toate acestea reprezentau niște 
atentate la adresa ordinii sociale și care trebuiau stâr- 
pite din fașă. Iar dovada cea mai bună în acest sens era 
masacrul de la Beziers. 


- Pleacă de aici, mizerabile! strigă deodată buni- 
cul Beaufort, aplecându-se în șa și trăgându-i nepotu- 
lui o palmă sonoră peste ceafă. i-am zis că eu sunt 
cel dintâi în drept să cer milostenie. 

Uluit și ofensat în același timp, Aymon își ridică 
privirea spre bărbatul care călărea lângă ei. Expresia 
de pe chipul vicontelui de Daigne nu lăsa loc nici unei 
indoieli, iar băiețandrul înțelese pe loc ce se întâmpla. 
Doi cruciați, cu mâna pe mânerul spadei, le țineau calea. 

- Oprește-te, străine! îi porunci lui Beaufort unul 
din ei, ridicând mâna. 

Bătrânul trase de hăţuri, iar roibul se opri, neche- 
zând zgomotos. 

- Cu mine vorbeşti, oșteanule? 

- Da, chiar cu tine... răspunse cruciatul, apro- 
piindu-se și privind cu luare-aminte chipul călărețu- 
lui. Nu cumva ne-am mai întâlnit undeva, noi doi? 

- Nu cred. În orice caz, eu obișnuiesc să colind 
din oraș în oraș, în căutarea brumei de bani care să-mi 
permită să-mi duc traiul. 

- Și din ce trăieşti tu, străinule? îl întrebă cel de-al 
doilea oștean, postându-se în faţa calului. 

- Ei, din ce aţi vrea să trăiască un biet bătrân ca 
mine... Fac şi eu ceea ce se nimerește să pice. Și, mai 

bine zis, nu eu îmi ofer serviciile, ci credinciosul meu 
cal: știți, roibul meu este puternic și neobosit, și 
adesea se găsesc oameni care să aibă nevoie de forța 
sa pentru a ara o palmă de pământ sau pentru a-și 
muta mobilele dintr-un loc în altul. 

- Poate că așa o fi, unchiașule, dar mie mi se pare 
că te-am mai văzut undeva... îl întrerupse primul. 

Între timp, omul se trăsese într-o parte, lăsându-i 
călărețului cale liberă. 

- Abația de Lagrasse! strigă el deodată, când 
Beufort deja se indepărtase și se pregătea să treacă și 
de cel de-al doilea oștean. Pune mâna pe el! îi ordonă 
cel dintâi camaradului său. Acesta e căpetenia bandei 
de tâlhari care mi-a măcelărit tovarășii de arme! 

Acolo, la abația de Lagrasse - Beaufort își amin- 
tea limpede -, el și oamenii săi organizaseră o ambus- 
cadă Împotriva unui grup de cruciați. Era evident că 
bărbatul care îl recunoscuse scăpase din masacru. 

Celălalt oștean se postă în fața calului, dar nu mai 
apucă să tragă spada de la șold: lovitura năprasnică 
a lui Beaufort îi străpunse gâtul făcând ca sângele să 
țâșnească în toate direcțiile. 

Asigurându-se că nepotul său, Aymon, se depăr- 
tase, vicontele dădu pinteni bătrânului roib. 

- La arme! La arme! strigă din rărunchi cel de-al 
doilea cruciat. Închideţi porțile cetăţii. Nu-l lăsaţi pe 
blestematul acela să fugă! 

Uliţele înguste ale orașului Carcassonne erau înțe- 
sate de lume: Beaufort alesese cu bună ştiinţă o zi de 
târg ca să intre în cetate, cu intenţia de a se strecura 


VÂNTUL DEMONILOR 73 


neobservat prin mulțime, dar acum marea de oameni 
îl împiedica să fugă. Târgoveţii, înspăimântați, se 
dădeau în lături călcându-se în picioare din calea roi- 
bului lansat în galop. 

Deodată, Beaufort zări porțile salvatoare dinspre 
sud: erau deschise. Strânse între coapse trupul armă- 
sarului, care răspunse cu promptitudinea unui pur- 
sânge: mai lipseau câteva zeci de pași și ar fi scăpat 
din capcana mortală în care intrase. 

Cercetă cu privirea, în viteză, străjile: unii roteau 
scripeţii sarazinei, în vreme ce alții, cu arcurile în- 
cordate, îl luau la țintă. 

Sarazina greoaie de fier căzu de la înălțime, cu un 
huruit asurzitor. 

Vicontele de Daigne trase cu putere de hăţuri, 
incercând să-și oprească armăsarul din galop. Acesta 
se opri brusc, dar din cu totul altă cauză: două săgeți 
ii traversară grumazul, făcându-l să se prăbușească fără 
suflare în țărână, aruncându-l din șa pe Beaufort. Vi- 
contele nu avu timp să se ridice: străjerii își sprijiniră 
vârful spadelor pe pieptul său, imobilizându-l. Cu 
toate acestea, bătrânul îi fulgeră cu o privire mândră. 

Era pregătit să moară cu onoare. 

- Oprițu-vă! se auzi o voce poruncitoare din spa- 
tele lor. Lăsaţi-l să se ridice. 

Străjerii îl slăbiră pe străin din strânsoare. 

- Cine sunteţi, messere, de aţi stârnit atâta tulbu- 
rare pe ulițele orașului meu? întrebă noul-venit. 

Purta veșminte de luptă rafinate, potrivite unui șef 
militar. Nu era înalt, dar sub pieptarul împletit se ghicea 
o constituţie robustă, deprinsă cu asprimea luptelor. 

Cu toate că nu îl întâlnise niciodată personal, Beau- 
fort își dădu seama pe loc cu cine avea de-a face: omul 
din faţa lui era Simon de Montfort. Dădu să-i răspun- 
dă, când o voce exaltată din spatele său i-o luă înainte. 

- Cer iertare, domnul meu, spuse cruciatul scăpat 
cu viață de la abația Lagrasse, cu inima gata să-i sară 
din piept din cauza alergăturii. Cer iertare, dar l-am 
recunoscut pe dată: este Beaufort. Omul acesta se afla 
în fruntea asasinilor care mi-au ucis tovarășii de luptă. 
Iar acum câteva clipe a mai trimis unul în lumea celor 
drepți, cu o singură lovitură de spadă. 

- Este adevărat ce spune supusul meu? întrebă 
Simon de Montfort întorcându-se spre bătrân. 

- Da, sunt vicontele Beaufort de Daigne, răspunse 
scurt catarul, ridicându-și braţele în semn de predare. 

Nu-i mai rămăsese decât un singur lucru de făcut: 
să atragă asupra sa atenția cruciaților, pentru ca nepotul 
său, Aymon, să reușească să scape de primejdie. 

Băiețandrul își văzuse bunicul lovind de moarte 
un cruciat și aruncându-se în goana calului spre poar- 
ta de sud a orașului. Înţelese că, prin gestul său violent, 
bătrânul îi salvase, de fapt, viaţa. Înspăimântat, se în- 
dreptă fără să mai privească înapoi spre centrul locuit 
a] oraşului, acolo unde se afla casa maestrului Puyol. 


Bavaria, anii '20 


Aerul cald și năclăit al serii aceleia de mijloc de 
septembrie era îmbâcsit de fumul care învăluise ca 
o negură densă felinarele berăriei Sterneckerbrau. 

Caporalul-major, veteran de război, nu suporta 
duhoarea aceea dezgustătoare de țigări, trabucuri, 
pipe și toate celelalte drăcovenii care subjugau omul 
viciului. 

Motivul pentru care subofițerul german se găsea 
acolo era o revoltă sângeroasă care fusese reprimată 
cu câteva luni în urmă. Prezenţa sa la reuniunea de 
la Sterneckerbrau avea să-i schimbe cursul vieţii. Și 
pe cel al istoriei. 

Totul începuse cu câteva zile mai devreme, când 
acceptase să dea curs unei invitații mai deosebite. 

- Vă mulțumim că aţi dat curs apelului nostru, 
caporale... il intâmpinase baronul von Sebottendoriff, 
liderul Societăţii. Datorită implicării și curajului 

dumneavoastră și ale celorlalți arieni destoinici, țara 
noastră a reușit să stârpească hoardele bolșevice. 


În cursul lunii noiembrie 1918, un oarecare Eisner, 
un socialist de origine evreiască, condusese o revoluţie 
de inspiraţie bolșevică în Bavaria, reușind să atragă 
de partea sa o mică armată de partizani, alcătuită mai 
cu seamă din anarhiști și socialiști. Mișcarea avea 
drept obiectiv proclamarea republicii bavareze. Re- 
belii erau încredințaţi că revoluţia avea să se propage 
ca O pată de ulei, ajungând în cele din urmă la Berlin 
și silindu-l pe Kaiser să abdice. 

Numai că, în primele zile ale lunii mai, trupele 
contrarevoluţionare conduse de Liga de Luptă intra- 
seră în Miinchen, sufocând revoluția din fașă. În pri- 
mele rânduri ale celor care contribuiseră la restaurație 
se aflaseră membrii Societăţii Thule. 

Pentru contracararea „amenințării bolşevice“, în 
cadrul armatei germane se înființase o structură spe- 
cială, un detașament intitulat Liga de Luptă. În cadrul 
acesteia activa un tânăr, Rudolf Hess, capabil de orice 
pentru a ajunge la putere: pas cu pas, Hess urca trep- 
tele care aveau să-l ducă la conducerea organizaţiei. 
Asemenea lui însă, în acele zile de tensiuni și nesi- 
guranţă, se remarcaseră și alți iluştri necunoscuţi care 
făceau primii pași spre o carieră fulgerătoare. 


La reuniunea restrânsă a comitetului director al 
Societăţii Thule, cel care dădu glas propunerii fu jur- 
nalistul Alfred Rosenberg: 

- Eu spun că ar trebui să-l primim pe acest caporal 
în rândurile Societăţii noastre. 

- Avem mare nevoie de asemenea bărbaţi, îl aprobă 
Gottfried Feder, cunoscut pentru talentul său oratoric. 

- Un moment, interveni Dietrich Eckart, editor, 
poet și dramaturg, cunoscut pentru viaţa sa boemă 
şi care exercita o importantă influență asupra co- 
mitetului director. Cred că ar fi mai bine dacă am 
juca această carte în interesul nostru. 

Se spunea că Eckart nu era legat doar de Thule, 
ci și de multe alte facţiuni ezoterice, și că era expert 
in magia neagră — un adevărat adept al Răului. 

- Nu vreau să mi-o ia în nume de rău cei care 
susțin învestitura oficială a caporalului, dar recenta 
insurecție bolşevică ar trebui să ne fi învăţat că nu 
vom putea spune niciodată că am îndepărtat pentru 
totdeauna ameninţarea evreilor și a comuniştilor. 
Dacă nu mă înșel, acest subofițer știe ceva în acest 
sens, nu-i aşa? Am fost informat că, cu numai câteva 
zile inainte de eliberarea Bavariei de către Liga de 
Luptă, revoluționarii au percheziționat de câteva ori 
cazarma numărul 2 a regimentului de infanterie, adică 
regimentul său. Se pare că nemernicii îi căutau pe el 
şi pe nunțiul apostolic, Excelenţa Sa Pacelli. Mă înșel 
cumva? 

- Nu, spuse unul dintre participanţii la întru- 
nire. În ziua de 27 aprilie, de altfel, omul nostru a 
reușit să scape de urmăritorii săi într-un mod aproape 
rocambolesc. 

- Meritele sale militare și talentul de investigator 
i-au determinat probabil să-l caute. Aceste abilități 
ar putea fi de folos cauzei noastre într-un mod mult 
mai eficient dacă subofițerul nu ar fi identificat ca 
aparținând unei societăţi faimoase pentru caracterul 
său antibolșevic și naționalist. De fapt, ca să ne in- 
țelegem, nu spun altceva decât că ar fi mai bine dacă 
adeziunea lui la Thule ar rămâne... secretă. Asta dacă 
sunteţi cu toţii de acord, bineînțeles. 

Acum, la numai câteva zile de la acea reuniune a 
comitetului director al Societăţii Thule, caporalul se 
afla în berăria Sterneckerbrau, ascultând discursul lui 
Feder pe tema „Cum și prin ce mijloace să eliminăm 
capitalismul?“. Publicul se dovedea peste măsură de 
interesat de subiect. După alte câteva intervenții, îi 
veni rândul caporalului să ia cuvântul: discursul său 
fu întrerupt de câteva ori de manifestările aproba- 
toare ale celor prezenți. 

În final, de orator se apropie secretarul mișcării 
naţionaliste care organizase întrunirea. Un anume 
Anton Drexler. 

- Cuvintele dumneavoastră au suscitat un interes 
deosebit în rândul camarazilor prezenţi în sală, îi 
spuse bărbatul, întinzându-i mâna. Dacă nu vă deran- 
jează, v-aș ruga să aruncaţi o privire pe această bro- 
șură... apoi, dacă veți fi atât de gentil să-mi dictaţi 
datele dumneavoastră de stare civilă, al nostru Deut- 
sche Arbeiterpartei va fi onorat să vă supună atenţiei 
alte documentaţii... Herr...? 

- Hitler, caporal-major Adolf Hitler. 

- M-am informat mai bine despre acest Adolf Hit- 
ler, le spunea Dietrich Eckart celorlalți membri ai 
comitetului director al Societăţii Thule. Este un om 
foarte valoros. 

Spunând acestea, editorul își deschise geanta de 
piele neagră și scoase dosarul caporalului. 

- S-a născut la Braunau, în Austria, în 1889, într-o 
familie modestă: tatăl său era funcţionar vamal și își 
imaginase pentru fiul său un viitor în același do- 
meniu. Dar omul nostru se simțea mult mai atras de 
arte şi de arhitectură. Tatăl său a murit când Adolf 
avea optsprezece ani; a încercat fără succes să frec- 
venteze Academia de Artă din Viena. În 1914, după 
primele scântei ale conflagrației mondiale, s-a înrolat 
voluntar în cadrul unui regiment bavarez, unde s-a 
distins prin spiritul de sacrificiu și acte de eroism. A 
fost rănit de două ori, prima dată în bătălia de pe 
Somme și a doua oară la Ypres, unde chiar a riscat 
să rămână orb din cauza bombelor cu gaz toxic. Da- 
torită faptelor sale, a fost inaintat pe câmpul de luptă 
la gradul de caporal și a primit două decorații de me- 
rit. În momentul semnării armistițiului se afla în spi- 
talul din Pasewalk și, odată externat, a hotărât să 
rămână în rândurile armatei, fiind detașat aici, la Miin- 
chen. A furnizat informaţii prețioase despre liderii 
mișcării bolșevice. Recent, a fost promovat la biroul 
de presă și informaţii din cadrul departamentului 
politic al comandamentului militar. Anton Drexler 
mi-a spus că are și darul oratoriei. Cred că este 

într-adevăr un personaj pe care trebuie să-l ținem sub 
observaţie. 

- În realitate... atunci când l-am întâlnit mi s-a 
părut... cum să zic... un pic cam necioplit și mototol, 
spuse Sebottendorif, cercetându-l pe Eckart prin 
lornion. 

- În locul dumneavoastră, nu mi-aş face griji în 
privința aceasta, spuse Eckart. Îmi voi asuma eu 
sarcina de a-l învăţa bunele maniere. 

În privirea lui strălucea o lumină stranie, de fanatism. 


Întins pe patul său de campanie, caporalul Adolf 
Hitler citea broşura pe care i-o dăduse Drexler în 
cursul întrunirii de la berărie. Se intitula Deșteptarea 
mea politică şi susținea aceleași idei reacționare și 
antisemite pe care le avea și el. Era mulțumit să con- 
state că erau numeroși germanii care înțeleseseră 
faptul că în spatele mișcărilor populare și munci- 
toreşti se aflau întotdeauna cuiburi de comuniști 
bolşevici. 

- Aveţi o scrisoare, domnule caporal, îl întrerupse 
un tânăr recrut din plăcuta sa lectură. 

Hitler se ridică de pe pat şi deschise plicul. Înă- 
untru găsi legitimaţia numărul 555 de membru al 
DAP, Deutsche Arbeiterpartei, și invitația de a parti- 
cipa la următoarea ședință de partid. Însă mulțumirea 
interioară pentru recunoașterea meritelor sale fu 
umbrită de constatarea că fusese înscris în partid fără 
ca cineva să se fi obosit măcar să-i ceară părerea. 

Aşa că se hotări să participe la adunarea de la lo- 
canta de la periferia Miinchenului, mai degrabă ca 
să protesteze faţă de abuzul liderilor partidului decât 
din interes. 

Dar, amestecându-se printre ceilalți participanți 
la întrunire - nu mai mulți de o sută —, dezbaterea 
il absorbi până într-acolo încât entuziasmul său nu 
se risipi nici măcar în clipa în care află la ce sumă se 
ridicau donațiile pentru partid din seara aceea: șapte 
mărci și jumătate. 

Privirea bărbatului din faţa sa îi atrase atenţia. Nu 
il recunoscu imediat pe domnul acela elegant, așezat 
într-un colț retras, căruia toți i se adresau cu un de- 
osebit respect. 

La finalul întrunirii, un necunoscut se apropie de 
Hitler. Avea chipul desfigurat, lipsit de partea supe- 
rioară a nasului: fără îndoială, urmările unei răni de 
război. 

- Permiteţi-mi să mă prezint, domnule caporal 
Hitler, spuse necunoscutul. Sunt căpitanul Röhm, 
Ernst Röhm. Mi se pare că aţi avut deja ocazia să-l 
întâlniți pe Dietrich Eckart, un membru marcant al 
partidului nostru. 

Hitler iși aminti de seara de la berărie, iar privirea 
sa se încrucișă preț de câteva secunde cu cea a bărba- 
tului, care i se păru un adevărat magnet. Eckart, după 
ce îl cercetă îndelung, afișă o expresie mulțumită. În 
ceea ce-l privea, caporalul Hitler se simţi atras de 
ochii aceia pătrunzători și simţi un fior de exaltare 
pe șira spinării. 

Dietrich Eckart avea o mustață înfoiată, neagră, 
care contrasta puternic cu capul său complet chel. 
Nimic din aspectul său fizic nu era remarcabil, dar 
în el exista ceva care îi dădea puterea de a capta atenţia 
mulțimii atunci când urca pe scenă în calitate de poet 
sau actor, deși în activitatea sa succesul alternase cu 
eşecul. 

Avea faima de a fi un adept înfocat al ezote- 
rismului, fiind creatorul unor secte pe care, de altfel, 
le și prezida, în mare secret. Liderii Societății Thule 
il tratau cu un respect deosebit și cu un soi de teamă 
plină de reverență. Asemenea multora dintre contem- 
poranii săi, fusese contaminat de pasiunea pentru 
științele oculte, care fuseseră importate în Europa de 
peste Ocean. Primele care anunţaseră întreaga lume 
că puteau intra în legătură cu lumea de dincolo fuse- 
seră surorile Kate, Margaret și Leah Fox, care trăiseră 
în a doua jumătate a secolului al XIX-lea. 

Valul acestui entuziasm pentru tărâmul spiritelor 
nu ocolise Germania, unde apăruseră multe secte care 
readuseseră în actualitate ritualuri străvechi, idola- 
trizând obiecte sacre cu puteri misterioase. 

Șeful uneia dintre aceste societăţi secrete era un 
anume Hermann Pohl. Ordinul Cavalerilor Teutoni 
și al Sfântului Graal reactivase regulile celei mai orto- 
doxe dintre masonerii și ale rosicrucienilor, legen- 
darul ordin secret înfiinţat în secolul al XV-lea de 
către călugărul german Kristian Rosenkreutz, un ini- 
ţiat în artele magice. 

Ordinul Cavalerilor Teutoni și al Sfântului Graal 
avusese, oricum, O existență scurtă: la trei ani de la 
înfiinţarea sa, fusese absorbit de nou-născuta Societate 
Thule, un rol important în această fuziune avându-l 
prietenia dintre fondatorii celor două organizații. 

Atât Pohl, cât și personajul misterios care răspun- 
dea la numele de Wiligut deveniseră în scurt timp 
camarazi de nedespărțit ai lui Dietrich Eckart. În 
ultima vreme, cei trei discutau destul de mult despre 
caporalul cu înfățișare comună și purtări care puteau 
fi considerate oricum, numai senioriale nu. 

- Vă asigur că în scurt timp veţi fi nevoiţi să vă 
schimbaţi părerea, dragii mei prieteni. El va cânta și 
va dansa, dar trebuie să știți că cel care va compune 
muzica voi fi eu, susținea Eckart. 

Iar ochii îi deveneau două fante subţiri care arun- 
cau fulgere strălucitoare. 


În salonul casei lui Eckart persista un miros de 
ceară prăfuită pe care doar piesele masive de mobilier 
antic îl pot răspândi în aer. 

Acolo, maestrul își instruia discipolul. 

- Dumneavoastră, domnule Hitler, îi spuse Eck- 
art elevului său, care îl urmărea cu atenţie, trebuie 
să învăţaţi cum să suscitaţi în cei pe care îi aveţi în 
față acele senzaţii pe care ei le așteaptă de la vorbitor. 
Trebuie să inculcați în cei ce vă ascultă propriile dum- 
neavoastră sentimente sau să-i convingeţi că ele sunt 
chiar trăirile lor, inducând credința aceasta printr-un 
ton ferm, hotărât. Numai așa veţi putea controla 

emoțiile pe care le generaţi auditoriului. Faptul că 
dumneavoastră îimpărtășiți sau nu părerile pe care le 
exprimaţi... ei, bine, asta este irelevant. 

- Dacă aș proceda astfel, obiectă elevul, ar însemna 
să mint foarte des. 

- Oricine intenționează să candideze la o funcţie 
de șef — șef de orice - trebuie să fie capabil să mintă, 
în cazul în care asta îi folosește pentru atingerea pro- 
priului scop. 

Și așa începu Dietrich Eckart să-l pregătească pe 
Adolf Hitler să înfrunte istoria. 


Excelenţa Sa Eugenio Pacelli simţi o boare de vânt 
îngheţat, în vreme ce un tremurat nervos, imposibil 
de controlat, îl făcu să îngenuncheze în faţa altarului. 

Fusese încercat deseori de senzaţia aceea după ziua 
în care, cu câteva luni în urmă, revoluționarii bolșe- 
vici năvăliseră în cazarma numărul 2 a regimentului 
de infanterie din Miinchen. Din fericire, un soldat 
Îi arătase un pasaj secret prin care reușise să fugă. În 
drumul său spre salvare, se lovise de un subofițer care, 
la fel ca și el, încerca să scape de urmăritori. Hiller, 
sau Hitler, parcă așa îl chema: la doi ani după ce 
fusese numit nunțiu papal al Bavariei, limba germană 
avea încă multe secrete pentru el, fiindu-i încă impo- 
sibil să deslușească anumite pronunţii. 

Privirea acelui caporal îl înghețase pe monseniorul 
Pacelli: pupilele lui păreau inconjurate de o sinis- 
tră aureolă de un roșu intens. Fusese într-atât de 


VÂNTUL DEMONILOR 85 


impresionat de imaginea aceea, încât, mult timp mai 
târziu, îi ceruse lămuriri unui medic specialist. 

„Cred că este vorba despre efectele gazelor toxice 
folosite pe front, în război“, își dăduse omul cu 
părerea. „Cei care au avut norocul să supraviețuiască 
iperitei sunt condamnaţi să-i poarte toată viața sem- 
nele: prezenţa unei umbre roșii în albul ochilor sau 
chiar în iris este una dintre aceste urmări de neșters.“ 

Oare de ce se gândea tocmai acum la acel episod? 
se întrebă nunțiul apostolic. Destinul îl legase de un 
militar pe care, asemenea lui, revoluționarii bolșevici 
îl căutau în cazarmă, unde năvăliseră înarmaţi până-n 
dinți. Tot destinul hotărâse să nu fie descoperiţi: alt- 
minteri, ar fi fost uciși pe loc. 

Din ziua aceea, Excelenţa Sa Pacelli simţise de 
multe ori pe șira spinării frisonul acela prevestitor 
de moarte; de fiecare dată, rugăciunea era singura cale 
prin care își putea alunga teama aceea nedeslușită. Cu 
toate acestea, arhiepiscopul era convins că Dumnezeu 
il părăsise. Și probabil că nu greșea întru totul. Dacă 
Dumnezeu, Dumnezeu cel bun și milostiv, i-ar fi 
împărtășit temerile și i-ar fi ascultat rugăciunile, tot 
ceea ce s-a întâmplat începând din ziua aceea nu ar 
mai fi avut loc niciodată. 


Teheran, 2006 


Parviz Fattah, ministrul iranian al Energiei, toc- 
mai confirmase în fața întregii națiuni anunţul care, 
în ultimele zile, produsese un cutremur în întreaga 
lume politică. 

Mulțimea se ridică dintr-odată în picioare, ovaţio- 
nând: pe un ton plin de emfază, Parviz Fattah dăduse 
asigurări poporului că, peste maximum șase luni, avea 
să inaugureze lucrările pentru construcția unei noi 
centrale nucleare alimentate cu uraniu îmbogățit. 

Aplaudă până și ayatolahul Gholam Pashelvi, pre- 
ședintele Organizaţiei pentru Dezvoltarea resurselor 
energetice alternative și membru marcant în condu- 
cerea Partidului Revoluţiei Islamice. 

Gholam Pashelvi era un bărbat deloc mediocru, 
care imbina inteligența ascuţită cu sângele rece spe- 
cific oamenilor de acțiune. Mulţi iranieni l-ar fi dorit 
marja`iya, liderul spiritual al şiiților. Dar aspirațiile 

lui Pashelvi ţinteau altundeva, mult mai sus, fiind 
cunoscute doar cercului său de apropiaţi fideli. 

Pashelvi continuă să aplaude, în vreme ce privirea 
sa scormonitoare cerceta atent podiumul prezidențial. 

Președintele Mahmud Tahrjani se apropie de pu- 
pitrul vorbitorului: importanța discursului pe care 
urma să-l rostească era subliniată și de prezenţa celor 
câteva zeci de microfoane aparținând celor mai 
importante reţele de televiziune de pe mapamond, 
postate la mică distanță de buzele sale. În spatele pre- 
ședintelui domnea imaginea impozantă a comple- 
xului moscheii imamului Reza, cu cupolele sale 
turcoaz și giganticele portice sculptate în piatră albă. 

- "Ţara mea, ţara noastră, își începu el discursul, 
nu se va pleca voinţei imperialiștilor, care intențio- 
nează să ne facă să apărem în fața celorlalte națiuni 
drept un stat în curs de dezvoltare și, în consecinţă, 
dependent de constrângerile şi obligaţiile impuse de 
ei — tocmai ei, care declară sus şi tare că nu au alt ţel 
decât păstrarea echilibrului politic în lume. Noi însă, 
in faţa atâtor dovezi de prepotenţă din partea impe- 
rialiștilor, vom ști să reacționăm și vom folosi pentru 
aceasta orice fel de arme... 

Gholam Pashelvi zâmbi cu o expresie îngădui- 
toare: părea să fie singurul care nu se lăsase dus de 
valul entuziasmului general. 

Trecuse ceva mai mult de o lună de la ziua de 
21 martie, inceputul anului iranian. 

Ochii negri ai lui Pashelvi îi fixară pe cei ai pre- 
şedintelui Republicii Islamice a Iranului. 

„Nu vei trăi ca să vezi începutul unui alt an...“, 
1 se adresă Pashelvi în gând celuilalt, continuând să 
aplaude. 

Dacă cineva l-ar fi acuzat de joc la două capete, 
ar fi putut fi bănuit de superficialitate. 


Washington, 2006 


La şedinţă participau doar cei care sunt numiţi, 
in jargon, „filtre“: în cazul eșecului unei operaţiuni 
secrete, implicarea acestora garanta acoperirea adevă- 
raților artizani ai planului, plasându-i în afara oricăror 
bănuieli pe cei care puneau la cale, de fapt, conspirația. 
Cei doi bărbaţi așezați de-o parte și de alta a mesei 
de ședințe conduceau importante instituţii guverna- 
mentale, fapt pentru care - din moment ce ei erau 
filtrele — se putea ușor intui cine se afla, de fapt, în 
spatele hotărârilor care aveau să fie adoptate în cursul 
întâlnirii. 

- Trebuie să-l oprim cu orice preţ, spuse Phil Da- 
miano, directorul CIA. 

- Asta înseamnă că putem folosi și sistemele 
administraţiilor prezidenţiale din anii șaizeci, care 
erau pregătite în orice clipă să submineze regimurile 
politice incomode? întrebă cel din fața lui. 

Era îmbrăcat civil, dar parcă avea uniforma cusută 
direct pe piele, într-atât de evidentă era, în gesturile 
sale, atitudinea sa de comandant militar. 

- Președintele nu a impus nici un fel de restricție: 
ameninţarea trebuie anihilată cu orice preţ și cu asta 
basta, replică Damiano. Ca să nu mai spun, domnule 
general, că rotițele au început deja să se învârtă și că 
am pus de multă vreme bazele unei acțiuni care să 
înlăture regimul aflat acum la putere în Iran, înlo- 
cuindu-l cu oameni devotați nouă... 

- Da, comandanții câtorva corpuri de armată au 
confirmat că se află de partea noastră. Putem conta 
pe douăzeci și cinci, maximum treizeci la sută din 
totalul forțelor armate iraniene, dar am serioase dubii 
că vom reuși vreodată să creștem acest procent. Dim- 
potrivă, cred că ar trebui să luăm în considerare riscul 
că oamenii din anturajul președintelui ar putea mirosi 
ceva, procedând la destituiri ale suspecților sau la 
rotații de cadre... După părerea mea, trebuie să existe 
cât mai puţine persoane care să știe că în spatele lo- 
viturii suntem noi, în caz contrar... zise generalul 
Edward Corrige, șeful Oficiului pentru Afaceri Ex- 
terne din cadrul Departamentului de Apărare al 
Statelor Unite. 

Cu toate că se afla în pragul pensiei pentru limită 
de vârstă, generalul își păstrase ținuta unui bărbat 
viguros și abil. 

— „„.în caz contrar, marele nostru proiect s-ar duce 
de râpă... îl completă directorul CIA. 

Un vânt răcoros, primăvăratic, mătura monumen- 
talele bulevarde ale Washingtonului, stârnind mici 
vijelii. La fel de vijelioase erau și gândurile lui Phil 

Damiano, numit director al Central Intelligence 
Agency cu numai doi ani în urmă. 

- Această înlănțuire de pași înainte și înapoi riscă 
să creeze nemulțumiri în rândul opiniei publice. Iar 
voi ştiţi foarte bine cât de importantă este pentru el 
aprobarea populară. 

Înțelegerea era ca numele președintelui să nu 
fie rostit niciodată în cadrul acelui gen de ședințe 
„paralele“. 

- Este adevărat, domnule Damiano, încuviință 
generalul Corrige. Pe de altă parte, trebuie spus că, 
în discursul său de la Naţiunile Unite, președintele 
iranian 'Tahrjani a incercat să convingă lumea întrea- 
gă că producţia lor de uraniu îmbogățit va fi folosită 
numai în scopuri civile. 

- Dar tot pe de altă parte, vă pot spune, la rândul 
meu, Că americanii — sau, mai bine zis, întregul Occi- 
dent - nu mai au deloc intenţia de a eşua într-un alt 
război „preventiv“, replică Damiano. Din păcate, 
Irakul ne-a fost de învățătură de minte... 

- Oricum, ce a fost a fost, i-o tărie scurt ofițerul 
de rang înalt, căruia nu-i plăcea să i se reamintească 
mereu consecințele acelui război fără sfârșit și fără 
sens. Trebuie să acționăm de urgenţă. Viclean cum 
este, Tahrjani și-a reînnoit invitația la dialog. Păcat 
insă că, totodată, a subliniat preventiv faptul că nu 
are deloc intenţia de a opri producţia de uraniu. l-am 
învățat tactica: în vreme ce întinde o mână Occi- 
dentului, cu cealaltă creează din nimic o putere nu- 
cleară chiar în inima uneia dintre cele mai instabile 

regiuni din Orientul Mijlociu. Nu putem avea încre- 
dere în el. Guvernul nostru nu se poate implica într-o 
nouă cruciadă, dar există oricum oportunitatea fron- 
tului irakian din vecinătate. De data aceasta va trebui 
să procedăm în așa fel încât să profităm de stângăciile 
interne ale regimului iranian. Statele Unite vor adop- 
ta statutul de simpli observatori. Îi vom lovi indirect 
fără să părem însă implicaţi în vreun fel: în felul acesta 
vom izbuti să scăpăm de această țară ticăloasă, cu un 
președinte la fel de ticălos. 

Ascultându-l, Damiano era convins că generalul 
Corrige nu intenționa să se retragă din viaţa publică 
inainte de a-și asuma meritele pentru o acţiune scli- 
pitoare, încununată cu un succes răsunător. 

- E adevărat, spuse și Phil Damiano. A sosit clipa 
să-l oprim. 


Teheran, 2006 


Gholam Pashelvi salută mulțimea cu mâna ridi- 
cată: mai erau câteva ore până la anunţarea sancţiu- 
nilor impuse de ONU țării sale. Președintele iranian 
il precedă pe Pashelvi spre tunelul care urma să-i ducă 
de la reședința prezidenţială la Mercedesul blindat din 
curtea interioară. 

Tahrjani urcă primul. Ayatolahul Pashelvi îl urmă. 
O gardă de corp ocupase poziție pe scaunul din faţă, 
lângă șofer. 

Mașina porni, urmată de câteva automobile de 
escortă: președintele republicii islamice avea mulți 
dușmani, iar măsurile de precauţie nu erau niciodată 
prea multe atunci când era vorba despre integritatea 
sa corporală. 

Numai că în ziua aceea măsurile de securitate se 
dovediră total insuficiente: primejdia venea chiar de 
la unul dintre cei mai apropiaţi colaboratori ai săi. 

În clipa în care garda sa de corp se întoarse spre 
scaunele din spate, Tahrjani își dădu seama că omul 
ațintea un pistol spre el. 

- Ce faci, Dekel? îl întrebă președintele, neve- 
nindu-i să-și creadă ochilor. 

Între timp, în cealaltă mână a lui Dekel apăru o 
mică seringă, asemenea celor pentru insulină. Băr- 
batul înfipse acul în coapsa președintelui, apoi apăsă 
pistonul până în capăt. După o secundă, ochii lui 
Tahrjani se împăienjeniră și, cu toate că rămaseră 
deschişi, își pierdură orice urmă de vitalitate. 

- Eşti sigur că doza a fost suficientă, Dekel? in- 
trebă Pashelvi cu obișnuita sa impasibilitate glacială. 
Nu trebuie să riscăm să-l ucidem: un martir poate 
dinamita chiar şi cea mai solidă alianță. Un laş, în 
schimb, își pierde credibilitatea chiar şi în faţa celui 
mai credincios dintre adepții săi. 

Mercedesul avându-i la bord pe ayatolah și pe 
președinte se îndreptă spre periferia sudică a Tehera- 
nului unde, pe un mic aeroport, un avion Executive 
fusese tras pe pistă în așteptarea suitei oficiale. Avio- 
nul acela însă nu avea să se desprindă niciodată de 

la sol: nu era altceva decât o mică piesă a scenariului 


diabolic pus la cale de mintea sclipitoare a lui Gholam 
Pashelvi. 


Washington, 2006 


Phil Damiano rămase cu gura căscată, ținând în 
mână telecomanda televizorului cu plasmă care trona 
într-un colț al cabinetului său. 

Brusc, imaginea de pe toate canalele rețelei irani- 
ene de televiziune Irib se întunecară preț de câteva 
secunde. 

Apoi apăru imaginea lui Gholam Pashelvi, care, 
cu chipul schimonosit de spaimă, aduse la cunoștința 
poporului iranian ceea ce se întâmplase cu numai 
câteva ore în urmă. Filmuleţul care începu să ruleze 
peste relatarea ayatolahului confirma spusele acestuia. 

- Președintele vostru... președintele nostru a tră- 
dat încrederea pe care mândrul popor iranian o inves- 
tise în el. Ademenit de promisiunile occidentalilor, 
Tahrjani a părăsit țara în urmă cu numai câteva ore, 
la bordul unui avion particular care a decolat spre o 
destinaţie necunoscută. 

Cu toate că fuseseră prinse de la depărtare, în 
cadrele filmului de pe ecran putea fi ușor recunoscut 
președintele iranian care, protejat de gărzile sale de 
corp, urca scara unui jet Executive. 

- Într-un moment atât de delicat ca acesta, conti- 
nuă ayatolahul Pashelvi, statul nostru are nevoie de 

o conducere fermă. Cu voia lui Dumnezeu, mare și 
milostiv, și al Consiliului Gardienilor Revoluţiei Isla- 
mice, imi voi asuma răspunderea conducerii țării 
noastre și jur solemn că voi sluji Iranul pe calea arătată 
nouă de Allah, pace și binecuvântare numelui său. 

Pashelvi pronunță ultimele cuvinte cu braţele larg 
deschise și cu palmele îndreptate spre cer. 


De bucurie, generalul Corrige lovi puternic cu 
pumnul în masă. 

- Bingo! exclamă el, triumfător. De data aceasta 
am lovit drept la țintă, fără să facem decât câteva 
mișcări, dar care s-au dovedit foarte inteligente. 

Damiano pufni. Ar fi vrut să-i spună că acele „câte- 
va mișcări foarte inteligente“ îi costaseră deja câteva 
milioane de dolari pe neștiutorii contribuabili americani. 

Gholam Pashelvi se bucurase de susținerea spe- 
cială pe care numai serviciile secrete ale guvernului 
american erau capabile să o ofere. Și tocmai din cauza 
acestei susțineri devenise acum șeful celui mai peri- 
culos stat-canalie de pe întregul eșichier politic al 
Orientului Mijlociu. Acum, totul depindea de mări- 
nimia lui Pashelvi: oare cum intenționa să-și achite 
datoria față de sârguincioșii supuși ai Unchiului Sam? 


Roma, 2006 


— „Voia destinului s-a implinit deja şi, în acest mo- 
ment, nici un fel de intervenţie din partea noastră 

nu va mai putea să mai schimbe ceva“, repetă cu voce 
tare Sara Terracini cele spuse de Oswald la despărțire, 
cu câteva zile în urmă. 

Plecase din nou, lăsându-i în schimb agenda care-i 
aparținuse lui Luca Raso, jurnalist la săptămânalul 
Documento, dispărut spre sfârșitul primăverii anului 
1976, în timp ce survola pădurea amazoniană la bor- 
dul unui avion de agrement. 

Sara transcrisese câteva pagini din jurnal, iar acum 
se pregătea să i le trimită pe e-mail lui Oswald. Lu- 
crarea fusese efectuată cu ajutorul programelor so- 
fisticate cu care erau dotate computerele laboratorului 
și nu îi luase prea mult timp. Metoda de criptare 
utilizată de jurnalist era simplă, dar eficace: având la 
bază scrierea stenografică standard, autorul aplicase 
câteva variabile care făceau lectura imposibilă cuiva 
care nu identifica mai întâi cheia de descifrare. Com- 
puterele Sarei avuseseră nevoie de numai câteva mi- 
nute ca s-o găsească. 

În orice caz, se vedea nevoită să recunoască faptul 
că Oswald avusese din nou dreptate. Relatările din 
jurnal, spre deosebire de alte istorisiri decriptate pen- 
tru Breil, păreau să-și fi incheiat deja ciclul de viață: 
aparţineau în totalitate trecutului. Și, în plus, veridi- 
citatea faptelor transcrise de Raso în agenda sa părea 
foarte greu de dovedit: protagoniștii acelor întâmplări 
probabil că muriseră de ani buni. 

- Hai, la treabă, madam Terracini! Să dăm noti- 
țelor acestora aspectul unei povestiri. Oswald spune 
că este primul pas spre „a înţelege“. Cu siguranță că 

acest „a înţelege fără a fabula“ al domnului Breil va 
avea numai de profitat... Fir-ai să fii, Oswald Breil! 
Mă văd nevoită să adaug la lunga listă de lucrări pe 
care mi le-ai băgat pe gât încă una neretribuită. 

Vorbind cu sine însăși, aşa cum proceda adesea 
când lucra de una singură, Sara își trecu mâna prin 
părul întunecat, aşteptă până când computerul își 
configură parametrii tehnici, apoi își mușcă buza, iar 
degetele începură să tasteze cu rapiditate. 


Din agenda lui Luca Raso, Rio de Janeiro, 4 mai 
1976: 


Cele patru reactoare Pratt & Whitney ale apa- 
ratului Mac Donnell Douglas DC8 aparținând 
companiei Varig Airlines continuau să scoată un 
șuierat puternic în clipa în care limuzina neagră a 
tras chiar lângă avionul nostru care abia aterizase 
din zborul transcontinental. Automobilul Cadillac 
75 s-a așezat paralel cu fuzelajul avionului. Primii 
pasageri coborâseră și pășeau deja pe asfaltul încins 
al pistei. Am înţeles pe loc că şoferul îmi cunoștea 
perfect fizionomia. La Neumann Corporation ni- 
mic nu era lăsat la întâmplare şi probabil că în ziua 
precedentă omul primise câteva fotografii de-ale 
mele. Acesta trebuie să fi fost și motivul pentru care 
m-a identificat fără dificultate printre călătorii care 
se îndreptau spre autobuz. 

- Domnul Luca Raso? m-a întrebat el, invitân- 
du-mă să-l urmez spre limuzină. 

Apoi mi-a deschis portiera din spate, cu un gest 
emfatic şi ceremonios. 

Era imposibil să nu recunoști marca acelui 
imperiu economic cunoscut peste tot în lume: ama- 
zoana stilizată suflată în aur, simbolul celor de la 
Neumann Corporation, se lăfăia chiar pe mijlocul 
portierei negre a Cadillacului. Mașina s-a îndreptat 
spre o pistă secundară, unde am fost ajunși din 
urmă de un lucrător al aeroportului care căra în 
spate geanta mea uriașă de voiaj: oaspeţii celor de 
la Neumann Corporation nu trebuiau să-și piardă 
vremea cu plictisitoarele practici de debarcare. Pe 
pistă ne aștepta un avion particular. După ce bagajul 
meu a fost încărcat, bimotorul Piper PA31 Navajo 
a început să ruleze pe pistă. 

- Puneţi-vă centura, domnule: ne pregătim de 
decolare, mi-a spus pilotul într-o engleză perfectă, 
arătându-mi canapeaua mică din spatele a două 
fotolii. Ne așteaptă aproape opt ore de zbor, inclu- 
siv o scurtă escală pentru realimentare. Așezaţi-vă 
comod, domnule. 

Spunând acestea, bărbatul a împins manetele 
până în clipa în care cele două motoare Lycoming 
au atins turația maximă. Atunci a eliberat frânele 
şi a manevrat flapsurile, pentru a mări portanța apa- 
ratului. Peste câteva secunde, străpungeam în viteză 
aerul devenit dens din cauza umidității acelei căldu- 
roase zile tropicale. 

L-am întrebat care urma să fie viteza medie de 
croazieră. 

- O sută nouăzeci de noduri, adică circa trei sute 
cincizeci de kilometri la oră, mi-a răspuns pilotul. 

- Asta înseamnă că avem de parcurs două mii 
opt sute de kilometri? 

- Cam aşa ceva, domnule. Iar în ultima oră și 
jumătate a zborului nostru, odată intraţi în distric- 
tul Santarem, vom survola posesiunile domnului 
Neumann. Dacă doriţi, puteţi lua loc aici, în cabina 
de pilotaj, domnule... Vă puteţi bucura de o pri- 
veliște mult mai bună decât prin hublou. 

Pilotul era un tânăr puţin trecut de douăzeci de 
ani şi mi s-a părut cordial şi simpatic. Se numea 
Jacinto, dar toți îi spuneau Jaco. Avea un zâmbet 
deschis și plăcut. Ochii săi albaștri ieșeau în evidență 
din cauza pielii arse de soarele torid al Braziliei. 

M-am așezat în dreapta lui și, fixându-mi din 
nou centura, m-am lăsat purtat de farmecul peisa- 
jelor acelei țări pe cât de frumoasă, pe atât de ne- 
mărginită și necunoscută. 

Pe lângă faptul că era un foarte bun pilot, Jaco 
s-a dovedit a fi și un bun tovarăș de drum, dar şi un 
ghid perfect. 

Am survolat minunate petice de pădure amazo- 
niană, coborând deasupra satelor indios, scufundate 
într-o vegetaţie de nepătruns. Am urmat cursul 
unor râuri nămoloase, aproape orbiţi de splendoa- 
rea verdelui atotcuprinzător al junglei. 

- Uitaţi-vă acolo, jos, domnule Raso! mi-a spus 


la un moment dat Jaco, arătându-mi un luminiș 

uriaș la orizont. Aceea este capitala lui Neumann 
Corporation. 

Imediat ce distanța mi-a permis să fac acest lucru, 
am dus la ochi aparatul meu Leica, de care nu mă 
despart niciodată, și am început să fac fotografii. 

- Te rog, Jaco, i-am spus. Nu ai putea să mai 
faci un tur înainte de a ateriza? 

Sub noi își făcuse apariția un mic, dar modern 
aeroport. Se vedeau, parcate într-o ordine meticu- 
Joasă, un avion similar celui cu care călătoream noi, 
un elicopter de agrement, un monomotor și un 
bireactor Caravelle. 

Întreaga flotă avea în comun culoarea neagră a 
fuzelajului şi ornamentele aurii care, pe aripi şi pe 
coadă, luau forma amazoanei stilizate. 

La mică distanță de aeroport se întindea un orășel 
în adevăratul sens al cuvântului, compus din 
blocuri şi vile, străbătut de o rețea ordonată de străzi. 

- Acum, coborâm, mi-a spus Jaco. N-aș vrea ca 
superiorul meu să-mi reproșeze faptul că am survolat 
Neumann Corporation fără o autorizaţie prealabilă. 

În vreme ce prora Piperului se avânta aproape 
în picaj spre pista aeroportului, chipul lui Jaco că- 
pătase o expresie ironică. 

- Observ, domnule Razo, că nu aţi acordat prea 
multă atenţie recomandărilor noastre din telegrama 
de acceptare a interviului, îl întâmpină o femeie 
blondă, înfofolită într-o uniformă kaki de tip mi- 
litar, arătând spre aparatul Leica pe care italianul 
il purta la gât. 

- Îmi cer scuze, domnişoară Agnes. Pur şi simplu 
m-am lăsat furat de entuziasm în faţa maiestuozității 
reședinței Neumann, i-am răspuns, după ce am citit 
ce scria pe plăcuţa de identificare de la piept. 

- Ag-nes, m-a corectat ea, pronunțându-și nu- 
mele în maniera teutonică. Mă numesc Ag-nes 
Weiczen și sunt asistenta personală a domnului 
Neumann. Mie îmi va reveni sarcina de a vă face 
sejurul în colonia noastră cât mai plăcut cu putin- 
tă. Între timp însă, v-aș ruga să-mi predați aparatul 
de fotografiat; noi vom developa filmul în labo- 
ratoarele noastre și vă vom restitui fotografiile. V-aș 
ruga totuși ca începând din acest moment să res- 
pectaţi cu stricteţe instrucţiunile care v-au fost aduse 
la cunoștință. 


Epoca Fierului, mileniul al II-lea î.Hr. 


Durerea din creștet era insuportabilă. Athor în- 
cercă să-și ducă mâna la cap, dar își dădu seama că 
fusese legat de o bârnă groasă, înfiptă în pământ. Pri- 
vind de jur-imprejur, constată că se afla într-o colibă 
mare, a cărei obscuritate era sfâșiată pe alocuri de 
fasciculele de lumină care treceau prin acoperișul de 
paie uscate. Treptat, reuși să-și adune gândurile. Își 
aminti cum fusese cuprins de furia oarbă care îl îm- 
pinsese să-l ucidă pe Karesh. Își aminti de trupul cald 
și moale al lui Dehal. Își aminti cruzimea din privirile 
lui Karesh, în clipa în care își implânta cuțitul în gâtul 
tatălui său. 

Probabil că un davaar îl lovise pe la spate în clipa 
în care reușise să-l imobilizeze pe șeful tribului de 
tâlhari. Athor era încredinţat că robia sa nu avea să 
fie de lungă durată: nici unul dintre cei capturați de 
davaar nu se mai întorsese vreodată în sat. În plus, 
auzise că oamenii aceia sălbatici se hrăneau cu inimile 

şi creierul vrăjmașilor lor. Dacă acela era sfârșitul pe 
care soarta i-l rezervase, avea de gând să-și dea viaţa 
cu onoare. La fel cum cu onoare murise şi tatăl său, 
Sar. Apoi se gândi cu amărăciune că nu avea să devină 
niciodată destoinicul șef de trib și mare sacerdot, așa 
cum își dorise. Îi veni în minte priveliștea care des- 
cătușase în el furia aceea oarbă: Karesh, făcându-și 
mendrele pe trupul lui Dehal și femeia sa iubită sco- 
ţând urlete disperate. 

Oare ce se întâmplase cu Dehal? Spera din tot sufle- 
tul că reușise să fugă, să scape de ferocitatea davaarilor. 

Uşa colibei se deschise brusc, lăsând razele soare- 
lui să inunde încăperea. 

Myjindu-și ochii, Athor zări o siluetă proțăpin- 
du-se în lumina intensă care provenea de afară. 

- Va fi o mare plăcere pentru mine, rosti Karesh, 
să-ți mănânc inima în care mai palpită ultimele pică- 
turi de viață. Dar vei fi cel din urmă căruia îi voi lua 
viaţa, Athor: vreau ca mai întâi să vezi cu ochii tăi 
care-ţi va fi sfârșitul. Duceţi-l afară! le porunci apoi 
însoțitorilor săi. 


Dehal zăcea lângă coliba cea mai mare, rezervată 
căpeteniei tribului. Din fericire, Karesh nu mai încer- 
case să abuzeze de ea, limitându-se să-i aducă la cu- 
noștință cumplitele sale intenţii: odată duse la bun 
sfârșit jertfele, urma să devină femeia lui. Dehal se 
simțea pierdută. Prefera să moară decât să se împre- 
uneze vreodată cu Karesh. 

Ceata de davaari era dispusă în cerc. Femeile - 
tratate precum sclavele, considerate totuși mai impor- 
tante decât armele de fier - stăteau în mijloc. La o 
distanță de câțiva metri ardea un rug de lemne uscate. 

Ritualul sacrificiului urma să se desfăşoare într-un 
luminiș de formă concavă, delimitat de un șir de colibe. 
Satul propriu-zis, împrejmuit de palisade viguroase, 
fusese construit ceva mai departe. 

Pe latura opusă a luminișului se căsca o prăpastie 
pe fundul căreia curgea un râu. 

Cu mâinile legate, Athor păși printre două rån- 
duri de războinici davaar, care scoteau urlete furioase. 

Ajuns în faţa rugului, șeful tribului migos fu 
obligat să se așeze lângă ceilalți ostatici capturați în 
timpul asaltului. 

Suflând cu putere în fluierul său de os, Karesh 
dădu un semnal. Instrumenul emise un șuierat sfâși- 
etor. În clipa următoare, toți războinicii davaar își 
duseră la gură propriile fluiere. Un sunet acut și pă- 
trunzător se înălță spre văzduh, asemenea țipătului 
unui stol de vulturi care se aruncă asupra prăzii. Cei 
mai mulți dintre ostatici, asurziţi, începură să-și scu- 
ture capetele înnebuniți: frânghiile îi împiedicau să-și 
ducă mâinile la urechi. Nici unul dintre ei nu reușea 
să înțeleagă ce li se pregătea. 

Karesh avea chipul acoperit de o mască lugubră 
din coajă de stejar, pictată într-o culoare întunecată 
ce contrasta cu albul care scotea în evidență deschi- 
zăturile pentru ochi și gură. 

Se apropie de grupul de prizonieri. 

Cuţitul sacrificial îi apăru brusc în mână, în clipa 
în care un nou șuierat asurzitor se ridică spre cer. În 
schimb, ca din cer pică lama scânteietoare, retezând 
pe loc beregata primului bărbat migos care avu ne- 
norocul să se găsească în calea sa. 

Pradă mâniei, Athor nu putu face altceva decât 
să asiste neputincios la martiriul oamenilor săi. 

- Așteaptă, fiu al regelui migos... de fapt, rege al 
tribului migos, deoarece tocmai i-am luat zilele tatălui 
tău! Așteaptă, nu a sosit încă vremea să-ți întorci pri- 
virea: acesta nu e decât începutul, partea frumoasă 
abia de acum încolo vine. 

Trecându-și cuțitul dintr-o mână în cealaltă, căpe- 
tenia davaarilor păși din nou spre primul ostatic mi- 
gos, care, în pragul agoniei, îl privea terorizat. 

Dintr-o singură mișcare, Karesh îi făcu neferi- 
citului o tăietură adâncă, de la ombilic până la stern. 
Apoi, își introduse mâna printre marginile rănii, 
căutând inima. Își încleștă degete pe ea, simțindu-i 
palpitaţiile, apoi o trase afară dintr-o smucitură. Os- 
taticul migos fu cuprins de spasme violente, dar Ka- 
resh continuă imperturbabil ritualul, retezând 
arterele și venele inimii. 

Apoi, își scoase masca, ridică spre cer macabrul 
trofeu, arătându-l oamenilor săi, şi mușcă lacom din 
inima prizonierului. 

Acela fu semnalul măcelului: alți doi davaar luară 
în primire câte un migos, repetând înfiorătorul ritual 
la care tocmai asistaseră. Ceilalți bărbați ai tribului 
scoteau înnebuniţi strigăte ascuţite și începură să 

danseze, pradă unei frenezii convulsive. Inimile con- 
damnaţilor fură mărunţite pe loc și toți membrii 
tribului primiră câte o bucăţică. 

Între timp, Dehal fusese dusă în mijlocul cercului 
Și silită să se așeze între bărbatul pe care îl iubea, care 
aștepta să fie căsăpit, și mișelul care o siluise. 

Privirea sa deznădăjduită se încrucișă pentru o 
clipă cu a lui Athor, apoi însă Karesh păși spre ea, 
cu sângele prizonierului migos încă prelingându-i-se 
pe barbă și pe braţe. 

- Mănâncă, femeie, spuse el, punându-i în față ceea 
ce mai rămăsese din inima nefericitului ostatic. Mă- 
nâncă și astfel ți se va ingădui privilegiul să devii una 
de-a noastră. Sau poate că preferi să te înfrupți din 
inima regelui tău? 

Spunând acestea, Karesh își duse mâna la teaca de 
la șold, unde își pusese cuțitul. Numai că războinicul 
davaar subevaluase calitățile tinerei femei dinaintea 
sa: Dehal crescuse impreună cu Athor, iar acesta o 
invățase să se apere și să facă față unei lupte corp la 
corp. La fel ca bărbaţii. 

Cu o zvâcnire fulgerătoare și înainte ca davaarul 
să-și dea seama ce se întâmplă, Dehal reuși să-i scoată 
arma din teacă, punându-i tăișul lamei la gât. 

- Acum mă vei scoate de aici, Karesh, sau vei muri 
odată cu mine. 

Davaarii încetară brusc să mai danseze, privindu-și 
inmărmuriți căpetenia aflată la cheremul unei femei 
înarmate și furioase. 

- Poruncește-le oamenilor tăi să se îndepărteze 
până în dreptul colibelor şi spune-le că, dacă nu se 
vor supune, îţi voi lua zilele. 

Karesh făcu întocmai. Era încredinţat că tânăra 
femeie i-ar fi rezervat acelaşi sfârșit ca al ostaticului 
migos pe care tocmai îl căsăpise el. 

- Acum, eliberează-l! îi ceru ea apoi pe un ton 
aspru, arătând spre Athor și apăsând lama cuţitului 
pe gâtul davaarului. 

Însă Karesh înfruntase dușmani mult mai de 
temut decât o tânără femeie migos, oricât de hotă- 
râtă și puternică ar fi fost ea. După o primă clipă de 
șovăială, se întoarse brusc din bust și o lovi peste braţ, 
reușind să scape de ameninţarea cuțitului. Apoi se 
repezi s-o apuce pe Dehal, în timp ce aceasta începu 
să se retragă, biciuind aerul cu lovituri de cuțit. 

În clipa în care își văzură căpetenia eliberându-se 
de strânsoarea vrăjmașului, davaarii se repeziră în 
fugă spre mijlocul luminișului. 

Dehal înţelese că totul era pierdut și că avea să 
fie ucisă cu cruzime. Nu-i rămânea altă scăpare decât 
fuga. 'Țâșni în direcția opusă celei dinspre care veneau 
războinicii davaar. Prăpastia îi bara orice cale de 
scăpare, dar nimic nu o mai putea opri: își luă avânt 
şi se aruncă în gol. 

Urmăritorii săi se opriră pe marginea povârnișu- 
lui, privindu-se unii pe alţii întrebător: nimeni nu reu- 
șise să supraviețuiască unei căderi de la o asemenea 
înălume. 


VÂNTUL DEMONILOR 107 


- Este inutil să-i urmați exemplul. Rămânețu pe loc, 
războinicii mei! spuse Karesh, vorbind cu voce tare, 
ca să fie sigur că Athor îi aude spusele. O vom lua în 
josul râului și vom aștepta după cascade. Veţi vedea 
că în scurt timp apele ne vor aduce trupul femeii. 

Câţiva oameni plecară imediat: drumul până la 
cascade era lung și anevoios. Dar, cum darvaarii nu 
ştiau să înoate, orice traseu, oricât de accidentat ar 
fi fost, era preferabil unei băi în apele reci ale râului. 

- Iubita ta femeie a preferat moartea traiului pe 
care i l-aș fi oferit în mijlocul tribului meu... spuse 
Karesh, adresându-i-se lui Athor, care urmărise nepu- 
tincios întreaga scenă. Cu atât mai rău. Mă văd nevoit 
să caut alte femei migos, mai puţin îndărătnice. În 
zori vom ataca din nou satul vostru. De aceea, m-am 
gândit să nu te dau morții imediat, ci să o fac când mă 
voi întoarce triumfător. După moartea ta voi deveni 
unicul stăpân al tribului migos. 


Dehal își ţinu răsuflarea până în clipa în care simți 
că plămânii îi erau pe cale să explodeze. Prăbușirea 
i se păruse interminabilă. În timpul săriturii, își agi- 
tase braţele în aer ca să-și menţină echilibrul şi văzuse 
apele râului apropiindu-se vertiginos. Impactul fusese 
violent, de parcă suprafața apei ar fi fost de piatră. 
Din fericire, reușise să-și țină picioarele strânse și 
încordate. 

Apoi, apele se închiseră spumegând deasupra capu- 
lui, în vreme ce cu vârful degetelor atinse albia mâ- 
loasă. Se propti cu picioarele de o piatră de pe fundul 

râului și își luă avânt spre suprafață, rămânând însă 
în imersie. Apa era tulbure și întunecată, iar Dehal 
alese un traseu pieziș spre malul râului: trebuia să iasă 
la suprafață cât mai departe de locul unde se aflau 
Karesh și tribul său de canibali ucigași. 

Înotă cu toată puterea, dar masa de apă care o 
acoperea părea fără sfârșit, iar ea simţea o nevoie dis- 
perată de aer. Își aminti cum ea și Athor se întrecuseră 
de mii de ori în a atinge fundul râului: amândoi erau 
niște înotători foarte buni. 

Deodată, mâinile atinseră suprafaţa netedă a unei 
pietre. Cu ultimele rezerve de aer din plămâni, făcu 
o sforțare și se prinse de stâncă. leşi la suprafaţă, ferită 
de privirile oricui s-ar fi aflat pe malul opus. Îi zări 
pe războinicii davaar strânși pe buza prăpastiei: scru- 
tau apele râului, așteptând să-i vadă trupul ieșind la 
suprafață. Însă stânca de care reușise să se agaţe o 
ascundea vederii lor. 

Ar fi vrut să mai stea un timp în locul acela, ca 
să-și tragă răsuflarea, însă curenții puternici o traseră 
din nou spre mijlocul râului. „Mai bine așa“, se gândi 
ea. „În felul acesta mă indepărtez de primejdie.“ 

Văzu plutind în apropiere un trunchi gros de copac 
și se prinse de el fără să stea pe gânduri: avea s-o poarte 
spre izbăvire fără ca ea să-și epuizeze toate forțele. 

Vuietul ameninţător îi ajunse la urechi brusc, lu- 
ând-o prin surprindere. 

În clipa următoare se prăbuși din nou în gol, în- 
conjurată de data aceasta de șuvoaie clocotitoare de 
apă și stropi multicolori. În timpul căderii, pierdu 

contactul cu trunchiul de copac și simţi cum apele 
o inghit din nou: se afla în voia curentului vijelios. 

Știa că foarte curând forțele aveau s-o părăsească 
și că i-ar fi fost practic imposibil să iasă din vâltoa- 
rea cascadei. Athor îi spusese de nenumărate ori că 
acela era pericolul cel mai mare pentru un înotător: 
nimeni nu se putea salva de unul singur din mijlocul 
acelor vârtejuri violente de apă. Curenţii erau atât 
de puternici, încât îi trăgeau la fund chiar şi pe băr- 
baţii cei mai vânjoși, jucându-se după bunul plac cu 
trupurile lor, pentru a le restitui într-un târziu, neîn- 
suflețite, uscatului. 

Dehal știa bine ce o așteaptă. Nu putea spera alt- 
ceva decât ca moartea să o ia cât mai grabnic. 

„Athor, iubitul meu... Oare mai ești în viață?... 
Oare ce s-ar fi întâmplat dacă zeul Hosh ne-ar fi 
dăruit destul timp ca să ne iubim, să avem o viață a 
noastră, să facem copil...“ 

Apoi își pierdu cunoştinţa. În clipa aceea, crengile 
trunchiului de copac pe care tocmai îl abandonase i se 
prinseră de cingătoarea din piele de cerb şi, asemenea 
unei mâini gigantice, o traseră din adâncul tenebrelor. 

Când își reveni, era prinsă între crengi. Respirația 
i se transformă într-un strigăt eliberator. Își pipăi mâi- 
nile şi picioarele, încercând să vadă dacă avea ceva rupt. 
Simţi arsura câtorva răni, dar își dădu seama că nu 
erau prea grave. Și, mai presus de orice, trăia. 


Cei doi davaar cercetară cu privirea trunchiul de 
copac care plutea în josul râului, împins de forța 

undelor. Apoi, își îndreptară atenţia spre vârtejurile 
din amonte, care, înspumate, păreau să fiarbă. 

- Karesh are dreptate, rosti unul dintre ei. Nimeni 
nu poate supraviețui cascadelor. 

Dehal își dădu seama în ultima clipă de prezența 
celor doi vrăjmași. Ascunsă printre ramurile stufoase 
ale trunchiului de copac, se străduise să rămână sub 
apă cât mai mult timp. Răsuflă ușurată când observă 
că davaarii se duseseră s-o caute în bulboanele din 
preajma cascadei. 

Oboseala o copleși dintr-odată și tânăra femeie se 
lăsă în voia apelor, încetând să mai lupte. eși din 
starea de moleșeală abia după câteva ore, dându-și 
seama că ajunsese în preajma luminișului unde ea și 
Athor se iubiseră, cu puţin înainte ca existența să le 
fie întoarsă pe dos de Karesh. 

Trebuia să se grăbească dacă voia să salveze viaţa 
bărbatului pe care îl iubea. 

Traversă în fugă pădurea, îndreptându-se spre sat. 
Palisada de lemn îi apăru în faţa ochilor asemenea 
unui miraj. Oamenii migos, înspăimântați încă din 
cauza atacului davaarilor, lucrau cu râvnă la refacerea 
fortificaţiei. 

- Sunt convinsă că fratele tău este încă în viaţă, 
Goreth. Trebuie să ne grăbim, spuse Dehal când ajun- 
se în fața fratelui vitreg al bărbatului său. 

- Şi ce putem face noi, Dehal, îi răspunse acesta, 
privind cu luare-aminte la oamenii care lucrau la 
intărirea palisadei. Noi nu suntem la fel de pricepuţi 
intr-ale războiului precum davaarii: un atac împotriva 

lor ar fi curată sinucidere... Decât să luptăm împo- 
triva lor, ne-ar fi mult mai de folos să ni-i facem aliați. 

- Cum îţi închipui că unii care mănâncă inimile 
ostaticilor ar putea respecta un pact? Davaarilor nu 
le va fi pe plac nici un fel de înțelegere. Iar noi avem 
indatorirea de a încerca să... Totuși, Athor este fratele 
tău... 

- Athor, pe lângă faptul că este mai tânăr decât 
mine, îmi este frate doar după tată, nu și după mamă. 

- Atunci, dă-mi mie vreo zece oameni: știu unde 
este satul davaarilor și am văzut coliba în care Athor 
e ținut ostatic. Aș putea pune la cale o evadare. 

- Nu. În clipa asta, fiecare om este preţios aici, 
în sat. Îmi pare rău, însă Athor va trebui să se descur- 
ce fără ajutorul nostru. Nu-mi permit să risc viaţa 
bărbaților noștri pentru un singur om. 

- Un singur om? repetă Dehal, nevenindu-i să 
creadă ce auzea. Îşi amintesc, Goreth, că omul acela 
a devenit regele nostru atunci când tatăl vostru a murit. 

- Şi cine a rânduit asta, femeie? Eu am aceleaşi 
drepturi ca şi Athor să devin căpetenia tribului meu. 
Ba mai mult, sunt întâiul născut, așadar sunt moşte- 
nitorul legitim al tatălui meu. În plus, Sar a murit 
inainte de a-i dezvălui lui Athor locul unde se află 
Templul Secret al lui Hosh și Piatra Sfântă, așa că 
nici n-ar putea îndeplini oficiul de mare sacerdot. De- 
hal, mai bine ai renunța la vise și ai veni să muncești 
alături de noi la întărirea zidurilor de apărare. Pentru 
noi, cei rămași, viața merge mai departe. Și, de vreme 
ce Athor nu se mai află printre noi, de acum încolo 

va trebui să-mi dai ascultare mie, noul rege al tribului 
migos. 

Dehal ar fi vrut să se arunce asupra lui, să-i sfâșie 
faţa şi să-i smulgă ochii din orbite, dar își dădea foarte 
bine seama că nu aceea era calea prin care l-ar fi putut 
salva pe Athor. 

Se îndepărtă, cu capul plecat și sufletul plin de 
tristeţe și neliniște. 

- Am auzit totul, Dehal, îi spuse Aker, tatăl său, 
apropiindu-se de ea. Să știi însă că nu mă miră deloc 
comportamentul lui Goreth. Este adevărat ce i-ai 
spus? Eşti încredințată că Athor trăiește? 

- Nu știu sigur, tată. Probabil că evadarea mea a 
agitat foarte tare spiritele în satul davaarilor. Nădăj- 
duiesc totuși că nu au mai continuat spectacolul cu 
jertfe umane. Pe de altă parte, i-am auzit spunând că 
vor să ne atace din nou satul. 

- Atunci trebuie să încercăm să-l eliberăm: Athor 
este singurul moștenitor demn de tatăl său. La ce te 
gândeai când i-ai propus lui Goreth o incursiune în 
satul dușmanilor? 

- Satul lor se află de-a lungul râului, pe o costișă. 
Urcușul este dificil, dar nu imposibil... răspunse De- 
hal. Privirea ei, plină de afecţiune, se opri pe piciorul 
sfârtecat al tatălui său și adăugă: ...pentru un război- 
nic în putere. 

- Nu mă gândeam la mine, fata mea. Acum, eu 
nu sunt altceva decât un bărbat care interpretează 
voinţa zeului Hosh prin intermediul semnelor tri- 
mise de el. A trecut de mult vremea când eram cel 

mai iscusit vânător din tribul nostru, spuse Aker, 
arătând spre piciorul său drept. Apoi continuă: Athor 
avea mulţi prieteni devotați printre tinerii vânători 
de aici... lar doi dintre ei îi erau tovarăşi de nedes- 
părțit. Acum, tu du-te să te odihnești, dar spune-mi 
mai întâi la ce plan te-ai gândit ca să-l eliberăm pe 
regele nostru... Voi vedea ce e de făcut... 


- Liniște! porunci Karesh. De aici încolo trebuie 
să devenim invizibili. 

Davaarii se afundară ca nişte umbre în desișurile 
pădurii. Satul dușmanilor lor era aproape. 

- Aici îl vom aștepta pe omul nostru. Iar când 
vom declanșa din nou atacul, oamenii migos nu vor 
scăpa la fel de uşor ca prima dată. 

Davaarii fremătau încleștându-și mâinile pe mâ- 
nerul armelor: știau că, odată cucerit satul tribului 
migos, aveau să pună stăpânire pe femeile lor. Cele 
mai frumoase din tot ţinutul. 


Dehal îi conduse pe cei doi destoinici vânători 
migos până la baza stâncii de pe care se aruncase în râu. 
De acolo, le arătă prin semne traseul pe care trebuiau 
să-l urmeze pentru a ajunge în satul dușmanilor lor de 
moarte: versantul era aproape perpendicular, dar vântul 
și apa săpaseră în peretele de calcar scobituri care 
formau treptele unei scări foarte abrupte. Era singura 
posibilitate de a ajunge în vârful promontoriului. 

Când se săltară peste buza povârnișului, cei trei 
se opriră să-și tragă sufletul. Dehal nu fusese nevoită 

să insiste ca să fie acceptată în expediţie: era singura 
care cunoștea amplasamentul satului davaarilor și le 
putea fi de folos celor doi prieteni ai lui Athor. 

Curând, Mizda şi Fet își dăduseră seama că iscu- 
sința tinerei femei nu era deloc mai prejos decât a lor. 

Luminișul întins unde se desfășurau ritualurile de 
sacrificiu era pustiu. Cei trei migos așteptară până 
când luna intră în nori și se îndreptară cu repeziciune 
spre sat: trebuiau să străbată o distanță mare în câmp 
deschis înainte de a ajunge la șirul de colibe unde se 
afla și aceea din care Dehal îl văzuse ieșind pe Athor, 
târât de călăii săi. 


- Eu zic să atacăm, stăpâne al meu, șopti unul dintre 
războinici căpeteniei davaarilor. Omul pe care îl 
așteptăm nu mai vine, iar în curând se va lumina de 
ziuă. 

Mâna lui Karesh se încleștă pe beregata neferi- 
citului care îndrăznise să-și spună părerea. 

- Când o să am nevoie de sfatul tău, o să ţi-l cer, 
ii şuieră. 

Bărbatul se retrase, înspăimântat. 

În desișul pădurii se auzi zgomot de pași. 

Bărbatul mergea repede, cercetând cu privirea de 
jur-imprejur. 

Karesh ieși brusc din ascunzișul său, asemenea 
unei creaturi a tenebrelor. 

Îi astupă gura noului-venit cu palma, trăgându-i 
capul pe spate. Cu mâna cealaltă, căpetenia davaar 
îi puse cuțitul la gât. 

Liniştea care domnea în satul davaarilor era atât 
de profundă, încât stârnea fiori. 

Cei trei migos ajunseră lângă colibe fără să observe 
vreun semn că satul ar fi fost, totuși, locuit. Se părea 
că o epidemie îi secerase toţi locuitorii; judecând după 
tăciunii încă aprinși ai rugului din mijlocul zariștei, 
s-ar fi putut spune că moartea îi luase pe toți prin 
surprindere. 

Deodată, se auzi un zgomot. 

Cei trei se adăpostiră sub acoperișul uneia dintre 
colibe. 

Brusc, uşa de lemn se dădu în lături și un davaar 
corpolent trecu în grabă pe lângă ei, fără să-i observe. 
Se opri după câțiva pași, își trase într-o parte aco- 
perământul din jurul șoldurilor şi începu să urineze 
într-un tufiș. 

Nu avu timp nici măcar să-și dea seama ce se în- 
tâmpla: lama de os a cuţitului lui Fet îi străbătu gât- 
lejul dintr-o parte în alta. 

Gaâlgâitul sângelui fu singurul sunet care se auzi. 

Mizda intră în colibă. 

- Ai și făcut? se auzi o voce dogită din spatele 
încăperii. Eu credeam că inima unui blestemat de mi- 
gos îţi provoacă sete de luptă, nu pofta de a te.pișa: 
toată noaptea n-ai făcut altceva decât asta... 

Când îl văzu, Mizda își dădu seama că în nici un 
caz davaarul nu se aștepta să dea piept cu un „bleste- 
mat de migos“ a cărui inimă se afla încă la locul ei. 

Mizda se repezi asupra lui cu pumnalul ridicat. 

Athor își recunoscu tovarășul, în ciuda luminii 
palide din încăpere. Ar fi vrut să-i sară în ajutor, însă 
legăturile de la mâini îl reduceau la postura de spec- 
tator neputincios. Trupul îi era vizibil marcat de 
semnele torturilor la care fusese supus. 

Mizda se aruncă asupra adversarului său inainte 
ca acesta să apuce să pună mâna pe cuțit. 

Braţul vânjos al tânărului se abătu spre pieptul 
davaarului cu toată greutatea sa aducătoare de moar- 
te. Bărbatul holbă ochii și își duse mâinile la rană. 
Un jet de sânge îi țâșni din gură, odată cu ultima sa 
suflare. 

- Davaarii ne atacă din nou satul... le spuse Athor 
celor doi prieteni ai săi din copilărie, în timp ce aceș- 
tia îl eliberau. 

— Iată de ce nu am întâlnit țipenie de om pe aici, 
zise Dehal, umezindu-i buzele regelui său. Toţi răz- 
boinicii davaar sunt ocupați cu invadarea satului 
nostru și cu capturarea oamenilor din tribul migos. 
Trebuie să ne grăbim și să sperăm că nu vom ajunge 
prea târziu. 


Mâinile lui Karesh slăbiră strânsoarea, apoi se des- 
tinseră în cel mai vechi semn de fraternitate. Îl îmbră- 
țișă pe noul-venit ca pe un tovarăș drag. 

- Fie ca Hosh să te aibă în paza sa, rege al tribului 
migos! exclamă războinicul davaar. 

- Fie ca Hosh să te aibă în paza sa, Karesh, răs- 
punse Goreth, perfidul frate vitreg al lui Athor. 

- Mi-a fost teamă că a intervenit ceva neprevăzut. 

- Nu, doar că am fost nevoit să-mi dau multă oste- 
neală ca să-i înduplec pe bătrânii satului să înțeleagă 
că e mult mai bine pentru noi să acceptăm un pact cu 
marele popor al davaarilor decât să ne luptăm cu ei. 

- Şi care este judecata la care aţi ajuns, frate al 
meu? îl întrebă Karesh. 

- Că porțile satului meu sunt deschise pentru tine 
și oamenii tăi, Karesh, rege al davaarilor. 

Un urlet victorios râșni din pieptul războinicilor 
davaar care, între timp, se strânseseră în jurul căpe- 


teniei lor. 


Spre deosebire de cei care îl păziseră pe ostaticul 
migos, cei trei bărbaţi care făceau de strajă la singura 
poartă de acces în sat păreau să fie cu mai multă băga- 
re de seamă. 

Athor reușea cu greu să se țină pe picioare: o con- 
fruntare directă le-ar fi fost fatală fugarilor. Singura 
cale de scăpare părea să fie cea aleasă de Dehal, dar 
li se păru mult prea periculos să sfideze soarta pentru 
a doua oară. Din nou, femeia se dovedi cea mai in- 
genioasă în a născoci planul cel mai potrivit. 

Doi dintre străjeri își mijiră ochii, scrutând incre- 
duli întunericul. Liniile sinuoase ale trupului tinerei 
li se părură a fi conturul unei vedenii. Dehal înainta 
spre ei cu pas hotărât, purtând doar acoperământul 
abia vizibil din jurul șoldurilor. Era ca o zeiță cobo- 


râtă pe pământ. 

- Tu? exclamă unul dintre davaari, nevenindu-i 
să-și creadă ochilor. Nu se poate să fii tu, căci ai murit 
inecată în apele râului. 

- Da, așa e, îi întări celălalt spusele, te-am văzut 
cu ochii mei când te-ai aruncat de pe stâncă. 

- Ei, bine, v-aţi înșelat, sunt aici, în fața voastră, 
mai vie ca oricând și dornică să vă satisfac toate 
dorințele trupești, bravii mei războinici davaar. 

Spunând acestea, Dehal lăsă să-i lunece și ultimul 
petic de veșmânt care îi acoperea mijlocul. 

- Ce se întâmplă aici? întrebă îngrijorat cel de-al 
treilea străjer, apărând brusc lângă tovarășii săi. 

- Alătură-te și tu nouă, satul e oricum pustiu și 
nu ne va pedepsi nimeni pentru că ne-am abandonat 
o vreme posturile, ca să ne bucurăm de aroma acestui 
fruct dulce din faţa noastră... Hai, vino și tu... rostiră 
pe rând primii doi davaar, ațâţaţi peste măsură. 

Mâinile aspre ale primului străjer se apropiară 
lacome de sânii generoși ai femeii, când, deodată, din 
intuneric tâșniră, rapizi și cu precizie de fiare, Mizda 
și Fet, care se aruncară asupra străjerilor. În aceeași 
clipă, în mâna lui Dehal apăru un cuțit. 

Tânăra acţionă cu sânge rece, reușind să-l rănească 
la umăr pe bărbatul din faţa ei și, când acesta încercă 
să reacționeze, se repezi asupra lui, cuprinzându-l din 
spate. 

- Voiai să mă imbrăţișezi, nu-i așa? lată-te mulțu- 
mit! spuse Dehal și împlântă lama în gâtul vrăjma- 
şului său. 

Între timp, Fet părea să întâmpine dificultăţi seri- 
oase: davaarul pe care îl atacase reușise să-l doboare 
şi acum se afla deasupra lui. Athor își adună puți- 
nele forțe care îi mai rămăseseră și sări în apărarea 
prietenului său. Prea târziu însă: lama davaarului pă- 
trunse adânc în pieptul lui Fet. 

- Repede, să fugim de aici, altfel ne vom pomeni 
înconjurați de toți locuitorii satului! strigă Mizda, 
după ce îl răzbi pe ultimul străjer în lupta corp la corp. 

Își dădură seama că Fet nu răspundea chemării lor. 

Tânărul migos zăcea la pământ, fără viață. Athor 
rămase nemișcat în faţa trupului neînsuflețit al priete- 
nului care se sacrificase pentru eliberarea lui. 

- Repede, vino cu noi! îl îndemnă Dehal, tre- 
cându-i braţul pe după umeri. Pentru el nu mai este 
nimic de făcut. Trebuie să fugim de aici până când 
nu e prea târziu. 


Când davaarii ajunseră în faţa palisadei care în- 
conjura satul migos, primele raze de soare începeau 
să alunge umbrele nopții. Porţile satului erau date în 
lături, iar la înălțimea întăriturilor nu se zărea țipenie 
de om care ar fi putut opune rezistență. 

- Bărbaţii mei migos, strigă Goreth. Îi aduc cu 
mine pe cei care, începând de astăzi, vor fi frații 
noştri; trataţi-i cu tot respectul ce li se cuvine. 

În timp ce vorbea, Goreth înainta cu pași mărunți, 
circumspecți, în direcția porților larg deschise. 

- Aţi auzit ce am spus, oameni ai mei? Fie ca pacea 
să dăinuiască mereu între noi şi davaari. 

Acela era semnalul. Goreth ţâșni în fugă spre porți, 
în vreme ce înălțimile palisadei se populară brusc cu 
bărbaţi migos înarmaţi. 

- Retragerea, repede! le strigă Karesh oamenilor săi. 

Un nor de săgeți decimă avangarda războinicilor 
davaar și, înainte ca aceștia să se îndepărteze spre un 
loc sigur, alte două salve îi loviră în plin. În numai 
câteva secunde, mulți dintre oamenii lui Karesh 
zăceau pe câmpul de luptă. 

Goreth reușise să-și găsească adăpost după zidul 
de întărire al satului, dirijând de acolo planul pe care 
doar o minte diabolică precum a sa îl putuse pune 
la cale. 

- Fii blestemat, Goreth! strigă Karesh cu toată 
furia pe care i-o dădea spectrul înfrângerii. Jur că te 
voi măcelări atât pe tine, cât și pe fiecare migos care 
imi va cădea în mână. Grăbiţi-vă, războinicii mei! 
spuse apoi, întorcându-se spre ai săi. Ridicați răniții 
de pe câmpul de luptă și să ne întoarcem în sat. Tră- 
dătorul acela blestemat și acoliții săi vor avea parte 
de ceea ce merită. 


Languedoc, 1213 


- Acum, așază-te colo și trage-ţi sufletul, băiete, 
ii spuse maestrul Puyol tânărului Aymon. Mi-ai zis 
că prietenul nostru pe care îl aşteptam și care urma 
să te conducă aici a fost capturat de oamenii lui 
Simon de Montfort. Am înţeles bine? 

Aymon răspunse cu o încuviințare mută din cap. 
Se aşezase chiar în faţa maestrului, cu mâinile încleș- 
tate pe tocul de piele al vielei. 

- Trecerea anilor, continuă Puyol, și experienţa 
m-au învăţat că nu trebuie să am încredere în nimeni. 
Dacă tu ești într-adevăr persoana care susții că ești, 
ar trebui să te dovedești iscusit cu acest instrument. 
Vreau să te ascult cântând, băiete. 


- Se spune că impreună cu tine s-ar fi aflat și un 
băiețandru, Beaufort, îl chestionă Simon de Montfort 
pe bătrân în timpul interogatoriului. 

- Era doar un cerșetor care cerea de pomană, răs- 
punse nobilul, forțându-se ca spusele să-i fie cât mai 
convingătoare. 

- Eu cred cu totul altceva, dar despre asta avem 
tot timpul să vorbim, Beaufort de Daigne. Vom 
avea la dispoziție o mulțime de zile și nopţi pe care 
le vom petrece împreună. Și nutresc nădejdea că îmi 
veţi spune adevărul din propria voință, ca să nu mă 
obligaţi să recurg la procedee dure. Va trebui să-mi 
spuneţi adevărul despre unele legende care circulă 
pe seama dumneavoastră. Și, în mod special, mă 
interesează aceea care vă indică drept unicul păs- 
trător al unei taine străvechi și mortale: o armă neo- 
bișnuită capabilă să distrugă o întreagă oştire în 
numai câteva secunde. Și mai vreau să știu totul des- 
pre credința voastră blasfemiatoare, despre rân- 
duielile oribile cărora vă supuneţi voi, catarii. Este 
de datoria mea să nimicesc demonul care s-a cui- 
bărit în toţi ereticii blestemaţi asemenea domniei 
voastre. 

- Nu am nimic de spus, cu excepția faptului că 
mă rog bunului și milostivului Dumnezeu să vă ierte 
păcatele, Simon. 

În sala de interogatoriu, lumina dată de cele câteva 
torţe prinse de zid cu braţe de fier ruginite de umidi- 
tate și trecerea anilor pâlpâia roșiatică și muribundă. 

În penumbră, Beaufort observă privirea plină de 
înțelesuri a lui Simon de Montfort, care îi poruncea 
pe mutește gâdelui să înceapă să-l tortureze. Era pri- 
virea neindurătoare a unui asasin dement. 

Viela pe care tânărul Aymon o mânuia cu dezin- 
voltură era un instrument cu coarde la care i-ar fi fost 
greu să cânte chiar și unui virtuoz. Melodia era 
produsă de o roată de lemn acoperită din loc în loc 
de rășini, care acționa prin frecare mai multe coarde 
de dimensiuni diferite. Una dintre acestea producea 
un soi de zumzăit care, în funcţie de mișcările roții 
și de măiestria instrumentistului, se transforma în 
sunete ritmice. 

Aymon execută o cadență în terță, Puyol ascul- 
tându-l concentrat, fără să scoată nici un cuvânt. 

Tânărul cântă cu măiestrie vreme îndelungată, 
până când, odată terminată melodia, maestrul vorbi, 
convins de identitatea celui aflat în faţa sa. 

- Ceea ce mi-a scris bunicul tău despre tine 
corespunde întru totul adevărului: ești un muzicant 
talentat, deşi mai ai multe de învățat. 

- Vă mulţumesc, maestre Puyol, însă... vă rog... 
De îndată ce-l voi vedea pe bunicul meu în libertate, 
vă promit că voi fi un elev exemplar. Acum însă aju- 
tați-mă: este de datoria mea să... 

Tânărul fremăta nerăbdător, însă bătrânul 
maestru nu părea să vrea să-i dea ascultare. 

- „„„Este de datoria ta să te gândești la viitorul tău. 
Nu lua cuvintele mele ca pe un sfat cinic al unui om 
fără inimă: bunicul tău mi-a fost dintotdeauna ca un 
frate, și asta nu doar pentru că ne leagă aceeași cre- 
dință. Totuși, trebuie să știi că nimeni nu a reușit să 
scape din tainiţele închisorii din Carcassonne. Și cu si- 
guranţă nu vei fi tocmai tu, un tinerel fără experiență, 


124 MARCO BUTICCHI 


cel care va întrerupe această funestă tradiție. De altfel, 
sunt încredințat că Beaufort este de aceeași părere. 

- Dar eu ştiu să mânuiesc bine armele, domnule, 
și nu mi-e frică de cruciați, replică orgolios tânărul 
Aymon. 

e Ri . A A 
- Ştiu bine și acest lucru, îl întrerupse Puyol, 
A Lă . . . . 

zâmbind. Bunicul tău mi-a scris despre asta, ba chiar 


„a făcut-o în cei mai elogioși termeni. Trebuie să re- 


` 


cunosc că, dacă mânuiești spada la fel de bine cum 
stăpânești arta cântului la vielă, vei ajunge un răz- 
boinic demn de tot respectul. 

- Ce folos? Un războinic neputincios şi vinovat 
că a adus nenorocirea asupra persoanei pe care o 
iubeşte mai mult decât pe oricine. 


- În faţa mea, Simon de Montfort, comandant al 
oștilor papale și senior de Carcassonne, s-a înfățișat 
Beaufort de Daigne, acuzat de erezie. Sub această acu- 
zaţie, el va fi supus interogatoriului, în prezenţa unui 
notar, care va avea sarcina să transcrie pe hârtie toate 
cele ce vor fi spuse în această încăpere. În numele 
Domnului, să înceapă interogatoriul. 

Spunând acestea, bărbatul făcu o scurtă pauză, 
apoi se întoarse spre notar. 

Beaufort era mai mult decât un simbol pentru 
catari. Acesta era motivul pentru care Simon voia ca 
acel proces să fie unul solemn și, mai ales, public. 
Căinţa vicontelui ar fi reprezentat un exemplu pentru 
toți necredincioșii. lar Montfort era încredinţat că 
în cele din urmă avea să se ajungă la mărturisire și 

căință: puţini erau cei care rezistaseră torturilor, iar 
acei puţini supraviețuitori ieșiseră din camera de 
interogatoriu mai mult morţi decât vii. 

- Vorbiţi, în numele lui Dumnezeu, unicul şi 
preamilostivul, și sufletul vă va fi mântuit! rosti unul 
dintre sacerdoții care se aflau în încăpere, agitând un 
crucifix prin faţa prizonierului. 

Toţi cei prezenţi își făcură semnul crucii, iar 
interogatoriul continuă. 

Luând în considerare importanța bărbatului pe 
care îl capturase, Simon hotărâse să conducă perso- 
nal ancheta, refuzând s-o încredințeze călugărilor do- 
minicani, cei care erau de obicei însărcinați cu astfel 
de misiuni. 

- Care îţi este numele, prizonierule? 

- Numele meu este Beaufort, viconte de Val de 
Daigne, senior de... 

- Consider inutil să enumerați toate titlurile pe 
care le-aţi purtat: din clipa aceasta, nici unul dintre 
domeniile care v-au aparținut nu mai este al vostru. 

Beaufort avea mâinile și gârlejul prinse în belciuge 
fixate în zid cu lanţuri grele de fier. 

Privirea mândră a vicontelui se fixă în ochii lui 
Simon. Beuafort se rugă în gând la Dumnezeu să-i dea 
puterea de a rezista supliciilor la care avea să fie supus. 

- Sunteţi un eretic, nu-i aşa, Beaufort? Sunteţi unul 
dintre cei ce practică ritul pe care blasfemiatorii îl 
numesc religia catară? 

- Numele meu este Beaufort, viconte de Val de 
Daigne, senior de Villefloure, Sevies, Taurine și Rieux... 

Era singurul răspuns pe care își propusese să-l dea 
vrăjmașilor săi. 

- Vă amintesc, Beaufort, că recunoașterea ereziei 
şi jurământul solemn că vă veți apropia din nou de 
Domnul nostru vă vor permite să rămâneţi în viață. 

- Numele meu este Beaufort, viconte de Val de 
Daigne, senior de Villefloure... 


Casa maestrului Puyol era frecventată de un mare 
număr de tineri învățăcei, dornici să pătrundă tainele 
muzicii. 

Acesta era motivul pentru care sosirea lui Aymon 
trecuse aproape neobservată. Deși se scurseseră câteva 
zile de la capturarea lui Beaufort, nu venise nimeni 
să pună întrebări în legătură cu băiețandrul nou-venit. 
Aymon încerca din răsputeri să-și alunge neliniștea, 
lăsându-se fascinat de comportamentul blajin al maes- 
trului, dar nu-și pierduse speranța că va putea să-și 
elibereze bunicul din temniţă: trebuia doar să aștep- 
te momentul potrivit. 

Pe de altă parte, Puyol nu încetase să încerce să 
obțină cât mai multe informații din tabăra cruciaților. 

Pentru transmiterea și primirea de mesaje din ex- 
terior, Puyol apela la unii dintre tinerii săi muzicanți. 
Metoda inventată de el era pe cât de simplă, pe atât 
de greu de descoperit: era aproape imposibil ca răz- 
boinicii cruciați să fie cunoscători într-ale muzicii, 
iar de acest avantaj se folosea Puyol pentru comu- 
nicările sale secrete cu cei dinafara zidurilor orașului 
Carcassonne. 

Interogatoriul se desfășura de mai multe zile în sala 
cu boltă apăsătoare din tainițele de sub zidurile orașului. 

Beaufort părea împuţinat şi era foarte slăbit, aproa- 
pe muribund; cu toate acestea, continua să reziste cu 
dârzenie torturilor, nedezvăluind nici un cuvânt din 
ceea ce ar fi dorit călăii săi să afle. 

- Vă mai spun o singură dată, în numele Dom- 
nului, rosti călugărul dominican cu o mină severă. 
Vorbiţi şi sufletul vă va fi mântuit. 

- Numele meu este Beaufort... 

Cuvintele ieșiră într-o șoaptă abia auzită. 

- Trage! îi porunci călugărul gâdelui. 

Cu ajutorul unor curele groase de piele, Beaufort 
fusese legat de o roată mare, sprijinită pe un schelet 
de lemn care permitea învârtirea ei prin intermediul 
unei manivele de fier. Prizonierul era așezat pe spate 
de-a lungul circumferinței de lemn, cu mâinile și pi- 
cioarele întinse la maximum. În timpul interogato- 
riului, pe măsură ce roata se învârtea, curelele de piele 
erau trase, exercitând o tensiune din ce în ce mai mare 
asupra membrelor legate ale deținutului. La durerea 
atroce și din ce în ce mai intensă se adăuga anoxia 
pricinuită de poziţia neobișnuită a cutiei toracice. 

Beaufort pierduse noțiunea timpului și nu ar fi 
putut să spună câte zile trecuseră de când indura 
suplicule călăilor săi. 

- Trage, am spus! porunci din nou călugărul. 

- Dar, îndrăzni să răspundă gâdele, dacă vom con- 
tinua așa, riscăm ca prizonierul să moară în timpul 
interogatoriului. 

- Ți-am poruncit să tragi! Nu îți îngădui să-mi 
nesocoteşti ordinele! 

- Facă-se voia ta, părinte Pelhisson, rosti cu su- 
pușenie celălalt, întinzând și mai mult curelele. 

Pentru un călău, moartea unui ostatic în timpul 
interogatoriului reprezenta o dovadă a nepriceperii 
in propria meserie: cel ce era condamnat la tortură 
trebuia să fie menţinut cu orice preț în viață - ba 
chiar și cu mintea limpede, dacă era cu putință. Alt- 
minteri, de vreme ce torturatul murea fără să fi măr- 
turisit faptele de care era acuzat, serviciile sale nu mai 
erau de nici un folos. 

Spre asfinţit, Beaufort își pierdu cunoștința. În 
aceeași seară, întorcându-se la Carcassonne după 
câteva zile de absenţă, Montfort ceru să fie informat 
despre starea de sănătate a prizonierului. Aflând că 
nobilul catar trăgea să moară, Simon fu cuprins de 
o furie oarbă și se grăbi să coboare în temniţele cetății. 


Prin cetate umbla vorba că mama tinerei Marie- 
Louise, eleva maestrului Puyol, se înrudea cu Ray- 
mond al VI-lea de Toulouse. Însă părinții fetei făcuseră 
tot ce le stătuse în putință ca să infirme zvonul: 
asupra suveranului și a rudelor sale apropiate planau 
serioase suspiciuni de erezie. 

Războaiele religioase reușiseră în scurt timp să divi- 
dă cetăţi și popoare: influența papală săpase o prăpas- 
tie adâncă între locuitorii ținuturilor Occitaniei. 

Marie-Louise frecventa şcoala de muzică de trei 
ori pe săptămână. Venea însoţită de o slujnică și 

executa distrată exerciţiile cerute de maestru: îi plăcea 
la fel de puţin să asculte muzică, pe cât de puţină 
tragere de inimă avea ca să cânte la vreun instrument. 
Era mai tânără cu câteva luni decât Aymon, deși - 
aşa cum, de altfel, se întâmplă aproape întotdeauna - 
părea o femeie în toată regula, în vreme ce băiatul 
avea încă trăsături infantile. 

Marie-Louise îl întâlnise pe Aymon chiar a doua 
zi după sosirea acestuia, dar catadicsise să-i adreseze 
primele cuvinte abia după ce îl auzise cântând una 
dintre melodiile sale. 

- Eşti un adevărat maestru, tânărul meu prieten, 
îi spusese ea de Îndată ce se stinse ecoul ultimelor note 
argintii de vielă. 

- Încântarea pe care o manifestaţi îmi umple 
sufletul de bucurie, domniţă, îi răspunsese Aymon, 
plecându-și ușor fruntea. 

Din ziua aceea, Aymon aștepta cu sufletul la gură 
să zărească din nou zulufii aurii ai Mariei-Louise apă- 
rând de sub pălărioarele sale de postav sau să se piardă 
fermecat în albastrul adânc al ochilor ei. Petrecea ore 
intregi privind-o, străduindu-se totuși să nu neglijeze 
exercițiile de compoziţie. Cât despre capacitățile 
muzicale - mai degrabă mediocre — ale fetișcanei, lui 
Aymon îi păsa prea puţin. 


Simon se aplecă asupra trupului inert al lui Beau- 
fort. Nobilul catar fusese aruncat pe un pat de paie 
incropit direct pe pardoseala de piatră a celulei. După 
ce își pierduse cunoștința în timpul interogatoriului, 

bătrânul nu-și mai revenise în simţiri. Montfort își 
dădu seama că muribundul, cuprins de delir, murmu- 
ra ceva. Își apropie urechea de buzele lui Beaufort. 

- Piatra se află la loc sigur, Aymon. Îngrijeşte-te 
de ea. Cu ajutorul ei vei putea învinge oști întregi 
ale vrăjmașilor. Să fii însă cu mare băgare de seamă, 
pentru că e foarte periculoasă. 

- Și cum fac să ajung la Piatră? întrebă Simon, 
prefăcându-se a fi interlocutorul cu care muribundul 
credea că vorbeşte. 

- „harta... Uită-te pe hartă, Aymon. 

În clipa următoare, Beaufort de Daigne fu stră- 
bătut de un spasm şi își dădu ultima suflare. 


- Nu așa, Aymon. Ține mâna aceea mai relaxată. 
Rigiditatea ta influenţează execuţia melodiei. Oricum, 
pentru azi am terminat. Poţi pune viela la loc... şi 
felicitări pentru progresele pe care le înregistrezi pe 
ZI ce trece. 

Puyol, un profesor aspru de felul său, îl lăuda din 
nou. Aymon radia de bucurie și pentru câteva mo- 
mente izbuti să uite de durerea care îi chinuia sufletul. 
Încercând să pună instrumentul în teaca sa de piele, 
din deschizătura ei ieși un pergament care alunecă 
pe podea. 

- Ce păstrezi tu acolo? îl întrebă Puyol, care, în 
ciuda vârstei înaintate, nu-și pierduse simţul de obser- 
vaţie, remarcând chiar și cele mai mici amănunte din 
jurul său. 

- Nu știu, murmură tânărul, privind confuz per- 
gamentul. Par să fie câteva indicaţii despre un traseu 
care duce la... o piatră... Un fel de hartă descrisă în 
cuvinte, cu câteva sfaturi ce trebuie urmate pentru 
a evita pericolele... pericolele mortale. Nu înțeleg... 

- Dă-mi să văd, Aymon... 

Puyol luă pergamentul și se apropie de o candelă, 
la lumina căreia distinse un sigiliu în josul paginii. 
Atât Puyol, cât și Aymon îl recunoscură imediat: era 
sigiliul vicontelui de Val de Daigne. 


- Trimite-l pe părintele Pelhisson la mine, îi spuse 
Simon unuia dintre străjeri. 

Câteva minute mai târziu, călugărul dominican 
care condusese interogatoriul lui Beaufort fu introdus 
în apartamentele comandantului oștilor papale. 

- Ştiu ce vreţi să-mi spuneţi, domnul meu, încercă 
să se justifice Guillaume Pelhisson de cum trecu pra- 
gul. Vreau însă să vă spun că prizonierul a cedat pur 
şi simplu, pe neaşteptate... 

- Călăul mi-a adus la cunoștință că lucrurile nu 
au decurs întocmai spuselor tale... În orice caz, nu 
pentru asta te-am chemat. În clipele de delir dinaintea 
morții, Beaufort a vorbit despre o hartă pe care i-ar 
fi încredințat-o unui anume Aymon... 

- Aymon... Aymon... Numele acesta... Bineinţe- 
les! exclamă dominicanul, lovindu-și zgomotos 
fruntea cu palma. Aymon este nepotul lui Beaufort. 
După moartea fiicei sale și a ginerelui, se pare că vi- 
contele l-a luat în grija sa pe singurul său nepot. 

- Și cam ce vârstă ar putea avea acest Aymon, 
părinte Guillaume? 

- Cred că în jur de cincisprezece ani, domnul meu. 

În clipa aceea, pe Simon îl străfulgeră o idee. 

- Mai mulți martori au spus că Beaufort era însoțit 
de un băiețandru. Este adevărat însă că cei mai mulţi 
l-au luat drept un cerșetor care cere de pomană la 
colțuri de uliţă. Apoi, Simon chemă un străjer: Vreau 
să mi-l aduceţi aici pe cruciatul care l-a identificat pe 
Beaufort. 

Găsirea oșteanului a durat mai mult timp decât 
se așteptase Montfort: omul patrula în afara zidurilor 
cetății, așa că străjerii reușiră să-l aducă în fața co- 
mandantului cruciaților abia a doua zi dimineaţă. 

- Îți mai amintești de băiatul care era cu Beaufort 
in momentul arestării? 

- Bineînţeles, domnul meu. Acela însă nu era alt- 
ceva decât un cerșetor mizerabil, care nu avea nimic 
de-a face cu renegatul de Beaufort. Am văzut cu ochii 
mei cum catarul l-a alungat pe băiat cu gesturi violen- 
te. De altfel, l-a și lovit în spinare, vrând să scape de 
insistența sa... 

- Nu eşti aici ca să tragi concluzii, omule! Repe- 
tă-mi ce ai văzut atunci și atât. 

- Desigur, domnule. Beaufort mergea călare pe 
un asin. Băiatul era lângă el, iar catarul i-a aplicat o 
lovitură zgomotoasă chiar în tașca de piele pe care 
băiatul o purta pe umăr. Apoi i-a spus să ceară de po- 
mană în altă parte. 

- O tașcă de piele, ai zis? 


VÂNTUL DEMONILOR 133 


- Da, domnule. De fapt, nu era chiar o taşcă... 
Semăna mai mult cu un toc de piele dintr-acelea în 
care se țin unele instrumente muzicale... 

- Și nu ţi s-a părut ciudat faptul că un băiețandru 
care are un instrument muzical cutreieră orașul 
cerând de pomană? 

Cruciatului i se porunci în grabă să se retragă. 

Odată rămas singur cu Pelhisson, Simon vorbi din 
nou. 

- Trebuie să dăm de urma băiețandrului. 

- Puyol! Maestrul de muzică! exclamă domini- 
canul. Întotdeauna am nutrit îndoieli asupra devota- 
mentului acelui om față de catolicism. Cred, domnul 
meu, că a sosit momentul să-mi verific suspiciunile. 


- Am trudit toată noaptea ca să compun melodia 
aceasta, Aymon, îi spuse Puyol tânărului său elev, 
arătându-i câteva pagini. 

Sub notele de pe portativ stăteau scrise cuvintele 
unui imn intitulat Maria Magdalena, în care se pome- 
nea și despre o piatră sfântă, făcătoare de minuni. 

- Dacă vei cutreiera ţinutul în lung și-n lat ducând 
cu tine o hartă cu sigiliul vicontelui de Daigne, se- 
cretul tău nu va putea fi păstrat prea mult, continuă 
bătrânul maestru. Odată prelucrată și transformată 
într-un imn pe portativ, doar tu și persoanele alese de 
tine veți cunoaște locul unde Beaufort voia să ajungi. 
Iar dacă se va întâmpla să descoperi piatra despre care 
a scris bunicul tău, mă rog ţie să urmezi toate in- 
dicaţiile lui. Am transcris totul folosind un cod secret, 

apoi am distrus mesajul original al lui Beaufort. Acum 
insă, vino aici, lângă mine, și deschide bine urechile. 
Îți mai aminteşti de main guidonienne?.. 

Aymon se uită la maestru cu un aer mirat. Oare 
cum ar fi putut să uite așa ceva? Toate exerciţiile 
muzicale se bazau pe acel simplu procedeu pedagogic 
în care era nevoie de folosirea tuturor celor cinci 
degete de la o mână pentru note și acorduri. 

Ciudata lecţie dură mult timp, până când, într-un 
târziu, maestrul Puyol spuse: 

- Acum cunoşti taina poporului nostru. Păstrea- 
z-o cu sfințenie, tinere Aymon, și poartă-te întotdea- 
una așa cum vrea Dumnezeu să te porți. Eşti cel mai 
iscusit elev pe care l-am avut vreodată, tinere viconte 
de Daigne. Acum însă, să mergem dincolo! Ne așteap- 
tă lecţia de dimineaţă. Și cred că nu vrei s-o faci să 
aștepte pe domnișoara Marie-Louise... Nu-i așa? 

Un zâmbet plin de afecţiune destinse trăsăturile 
aspre ale chipului maestrului Puyol. 

Însă acel scurt răgaz de bună dispoziție nu dură 
decât o clipă: unul dintre servitorii maestrului dădu 
buzna în încăpere, fără să se sinchisească să mai bată 
la ușă. 

- Repede, domnul meu! spuse noul-venit, cuprins 
de panică. Trebuie să ne grăbim! Am aflat de la un 
slujitor de-al lui Simon că Beaufort a delirat înainte 
de a muri și a vorbit despre o hartă secretă păstrată 
de un băiețandru. Cruciații se îndreaptă acum spre noi 
Şi caută un tânăr muzicant pe nume Aymon. Trebuie 

să-l faceţi scăpat cumva, altfel gărzile lui Simon de 
Montfort vor pune mâna pe el. 

În momentul acela fură întrerupți de zgomotul 
unor lovituri puternice în poartă. 

- Puyol, în numele legii, deschide! 

Câteva clipe mai târziu, Marcel, servitorul care 
tocmai își avertizase stăpânul despre iminența 
pericolului, descuia lacătele masivei porți de acces. 

- Domnia voastră aici, domnule? spuse Puyol cu 
un aer surprins, schițând o plecăciune în faţa lui Si- 
mon de Montfort. Umila mea casă nu este atât de 
respectabilă încât să-l poată primi cum se cuvine pe 
seniorul din Carcassonne... 

- Avem bănuiala, maestre Puyol, îl întrerupse 
brutal Simon, că între aceste ziduri și-a găsit adăpost 
nepotul unui trădător. Ce-mi puteți spune despre 
asta? 

- Nu știu la ce vă referiți, domnul meu. Pe de altă 
parte, aici e un continuu du-te-vino de elevi și tineri 
muzicanți. 

- Aymon de Daigne. Numele acesta nu vă spune 
nimic? 

Întrebarea i-o pusese dominicanul. Puyol îl cunoş- 
tea bine: era sufletul negru al lui Simon de Montfort. 
Se numea Guillaume Pelhisson și, în ciuda veșmântului 
monahal pe care îl purta, era un om viclean și plin 
de cruzime. 

- Aymon... Lăsaţi-mă să mă gândesc... Probabil că 
am avut vreun elev, sau doi, cu numele de Aymon, cu 
ani în urmă... Nu cred însă că am întâlnit în ultimele 

luni pe cineva care să se numească așa. Și cu siguranță 
că acum nu am nici un Aymon printre cei care Îmi 
frecventează şcoala. 

- Asta rămâne de văzut, îl întrerupse din nou 
Simon. Apoi se întoarse spre oștenii din escortă, 
poruncindu-le: Răscoliți casa! 

Oamenii lui Montfort se răspândiră, controlând 
camerele şi coridoarele casei. Puțin după aceea, 
reveniră în ampla sală de repetiţii a muzicianului. 

Unul dintre ei aducea cu el o fetişcană. Pelhisson 
se învârti în jurul tinerei cu zulufi aurii, ai cărei ochi 
albaștri ca marea îl priveau cu o expresie întrebătoare. 

- Și vreţi să spuneţi că aceasta e singura elevă 
prezentă acum la școala domniei tale, Puyol? întrebă 
dominicanul arătând spre Marie-Louise. 

- Chiar așa, eminenţă, răspunse maestrul. 

- Jar dumneata, domniţă, ce ne poți spune? Ai 
cunoscut vreodată un tânăr învățăcel al maestrului 
Puyol pe nume Aymon? Trebuie să fi ajuns aici în 
urmă cu vreo două săptămâni. 

În sală, liniștea deveni densă, aproape palpabilă: 
lui Puyol și slujitorilor săi, oameni devotați trup și 
suflet stăpânului lor, li se tăie respiraţia. Dacă fetișca- 
na ar fi spus adevărul, pentru ei totul s-ar fi sfârșit. 

- Nu, eminenţă, răspunse Marie-Louise cu glas 
hotărât. Întotdeauna lucrez singură cu maestrul atunci 
când vin să iau lecţii. 

Simon și dominicanul își reținură cu greu o excla- 
mație de furie. Se uitară din nou de jur-imprejur, apoi 

părăsiră casa, nu înainte de a-i adresa lui Puyol câteva 
recomandări pe un ton amenințător. 

- Nădăjduiesc că știți faptul că oricine îi oferă 
ajutor unui eretic sau chiar unui fugar oarecare riscă 
să fie condamnat la moarte, spuse Pelhisson, schițând 
un salut de rămas-bun către Puyol. 

Când oamenii lui Simon se îndepărtară, Puyol se 
ridică din jilțul de lemn incrustat în care șezuse până 
atunci. Unul dintre slujitori trase deoparte covorul 
de la picioarele stăpânului său și deschise o trapă din 
podea. 

Aymon ieși din ascunzătoare. Pe chipul băiețan- 
drului nu se vedea nici o urmă de teamă, ci suferinţa 
surdă pentru moartea bunicului său, pe care îl iubise 
atât de mult. Totuși, în clipa în care ochii săi întâlniră 
privirea fetei, tristeţea i se transformă într-o expresie 
zâmbitoare, plină de recunoștință. 

- Am auzit totul. Nu voi uita niciodată ce ai făcut 
pentru mine, Marie-Louise. 


Germania, anii '20 


Heinrich Himmler se pregătea să-și încheie stu- 
diile la Universitatea de Agronomie. De educaţia sa 
se ocupase până în cel mai mic detaliu tatăl său, pre- 
ceptorul unui descendent al familiei Wittelsbach, 
dinastia principilor de Bavaria. 

Înclinaţiile sale politice naţionaliste și antimarxiste 
își găsiră curând locul într-un partid nou, printre 
liderii căruia se afla și un austriac, pe nume Adolf 
Hitler. În anul 1923, Himmler lucra la Stickstoff- 
Land, o fabrică de îngrășăminte. În același an se în- 
scria în Partidul Naţional Socialist german, primind 
carnetul de membru cu numărul 156. 

În Germania, erau mulți cei care ar fi fost în stare 
să pună rămășag că, speculând nemulțumirile popu- 
laţiei și sărăcia lucie, o mișcare politică în măsură să 
dea dovadă de inflexibilitate și hotărâre ar fi putut 
ajunge ușor în fruntea țării. lar pe naţional-socialiștii 

lui Adolf Hitler nu-i întrecea nimeni în rigiditate și 
determinare. 


Rudolf Hess era un tânăr ofiţer care lucra acum 
in aeronautică, după ce fusese rănit în război în timpul 
unei misiuni a regimentului List. Atunci avusese oca- 
zia să observe un tânăr caporal care, prin discursurile 
sale iînflăcărate, reușea pur și simplu să-și entuzias- 
meze soldaţii, determinându-i să iasă din tranșee și 
să se năpustească asupra liniilor inamicului. Caporalul 
se numea Adolf Hitler, iar în vremurile ce aveau să 
vină, prietenia dintre cei doi foști camarazi de arme 
se dovedi atât de profundă, încât Rudolf fu supra- 
numit „Fraulein Hess“ datorită devotamentului ne- 
condiționat față de Führer. 

Hess avea să fie singurul personaj din anturajul 
lui Hitler căruia acesta 1 se adresa pe un ton confi- 
denţial, în vreme ce tuturor celorlalți li se adresa, fără 
excepție, cu „vol“. 

Hess se născuse la Alexandria, în Egipt, unde și 
locuise până la vârsta de doisprezece ani. Acolo deslușise 
și devenise pasionat de cultele mistice care abundau în 
cultura egipteană. Nu este de mirare că, odată ajuns la 
maturitate, a devenit un fanatic al ezoterismului. 

Intrat în Luftwaffe în calitate de ofițer-pilot, Hess 
avusese posibilitatea să-și facă relații noi, importante, 
dintre care cea cu Hermann Göring - comandantul 
escadrilei din care făcuse parte și legendarul Baron 
Roșu - avea să se dovedească de o importanţă capitală. 

În anul 1920, primi carnetul cu numărul 17 - Hit- 
ler îl deținea pe cel cu numărul 7 - de membru al 
Partidului Naţional Socialist. 


Reinhard Heydrich se născuse în Saxonia, dove- 
dindu-se din fragedă copilărie un elev-model și un spor- 
tiv polivalent cu calități excepționale. În anul 1921, 
la șaptesprezece ani, devenise fondatorul Asociaţiei 
tinerilor naţional-socialiști. După terminarea liceului 
se înscrisese la Academia de marină militară, fiind 
repartizat ulterior pe crucișătorul Berlin. Coman- 
dantul navei era pe atunci amiralul Wilhelm Canaris, 
viitorul șef al Abwehrului, temutul serviciu secret 
german. 

Și Heydrich avea să devină un pion important în 
planurile lui Hitler, care, purtat pe aripi de deter- 
minarea sa proverbială, urca treaptă după treaptă în 
ierarhia partidului muncitorilor. Din responsabil cu 
propaganda deveni în scurt timp adevăratul lider al 
mișcării politice, hotărând să-i schimbe numele în 
Partidul Naţional Socialist al Muncitorilor Germani 
și să-l susțină cu o miliție înarmată. Ca simbol al parti- 
dului fu aleasă o svastică. 


Din nou acel fior de gheaţă de-a lungul șirei spi- 
nării. Nunţiul apostolic în Bavaria lăsă deasupra tean- 
cului de ziare exemplarul din Völkischer-Beobachter. 
Ridicându-se din fotoliu, Eugenio Pacelli se adresă 
secretarului său particular: 

- Adevărul depinde de unghiul din care priveşti 
această știre; la urma urmelor, Völkischer, care este 
organul Societăţii Thule și vocea oficială a acoliţilor 
lui von Sebottendorff, ridică în slăvi comportamentul 
lui Adolf Hitler și al naziștilor săi în timpul tenta- 
tivei de lovitură de stat pe care aceștia au declanșat-o 
năvălind într-o berărie din Miinchen și proclamând 
inceputul unei revoluţii naţionale. 

- Adevărul este, Excelență, răspunse secretarul, 
că în condiţiile în care se află Germania astăzi, oricine 
are tupeul să susțină că este capabil să îndrepte lucru- 
rile găsește un teren fertil în rândul opiniei publice. 
Economia țării e la pământ, iar valoarea monedei 
germane se prăbușește de la o oră la alta. 

- Nu sunt convins că violenţa și abuzul de putere 
reprezintă cele mai bune metode de redresare a țării. 
Bineinţeles însă că, în fața unui colaps economic 
iminent, rigurozitatea este cea dintâi regulă pe care 
un guvern trebuie s-o pună în aplicare. Și totuși, măr- 
turisesc că am multe nedumeriri și mă simt încercat 
de un sentiment de profundă neliniște atunci când iau 
cunoștință cu programele acestei noi forțe politice. 

- Temniţele țării vor avea grijă, Excelenţă, să mai 
răcorească puţin mințile prea înfierbântate ale lide- 
rilor Partidului Naţional Socialist: capii loviturii de 
stat eșuate au fost dați pe mâna justiției și vor avea la 
dispoziţie destul timp pentru a-și mai domoli ardoarea. 

- Mie nu mi se par niște persoane dispuse să ce- 
deze. Vom mai auzi vorbindu-se de ei. 

Rămas singur, arhiepiscopul Pacelli se îndreptă 
spre micuța capelă din interiorul clădirii. Îngenunche 
ȘI își împreună mâinile, încercând să alunge neliniștea 
care îl devora cu ajutorul rugăciunii. 


Washington, 2006 


În mica sală de ședințe, tensiunea era apăsătoare, 
aproape palpabilă. Directorul CIA, Phil Damiano, 
asculta fără să-i vină să creadă ce auzea: și totuși, 
tocmai pentru a nu se lăsa păcălit de vreo eroare de 
interpretare a traducerii din persană în engleză, Damiano 
ceruse ca discursul televizat al lui Gholam Pashelvi să 
fie tradus de cel mai bun translator al Agenţiei. 

- Președintele Republicii Islamice Iran, Mahmud 
Tahrjani, rămas nepedepsit pentru comportamentul 
său mișelesc, a hotărât în mod arbitrar că misiunea 
sa în fruntea țării a luat sfârșit, depunându-și demisia 
irevocabilă din funcția pe care poporul islamic iranian 
i-a încredinţat-o. Spunând acestea, Pashelvi arătă spre 
camera de luat vederi o foaie de hârtie scrisă aparent 
de mâna fostului președinte. Apoi continuă, privind 
fix în obiectiv: Dată fiind situaţia delicată din prezent, 
presiunile puternice făcute asupra statului nostru de 
către țările guvernate de Satana și de adepţii săi, 

precum și faptul că am fost sprijinit în hotărârea mea 
de întregul Consiliu al Gardienilor Revoluţiei, vă 
aduc la cunoștință că am preluat funcția de președinte 
a] Republicii Islamice Iran. Această însărcinare a mea 
va dura până în momentul în care situația de urgență 
în care se află ţara noastră va fi depășită. 

Pashelvi făcu o pauză demnă de un actor experi- 
mentat, apoi continuă: 

- Intenţionez să continui linia politică pe care 
Tahrjani a adus-o la cunoștința opiniei publice înainte 
de a părăsi ţara. Statul nostru are dreptul și obligația 
de a avea acces la orice sursă alternativă care poate 
contribui la menţinerea păcii, incluzând aici și armele 
de intimidare a inamicului. Acelor state care ne sunt 
inamice dintotdeauna, şi care intenționează să ne 
subjuge prin demonstraţii de forță, le spun încă de 
acum că Iranul va fi în măsură să reacționeze cu ace- 
eași capacitate de intimidare de care dau dovadă ina- 
micii noștri. Allah e mare. Facă-se voia lui Allah.“ 


Telefonul privat începu să sune înainte ca Pashelvi 
să-şi încheie discursul solemn de instalare în funcție. 

Phil Damiano se ridică din fotoliu înainte de a 
răspunde. Era cât se poate de sigur de identitatea 
persoanei de la celălalt capăt al firului. 

- Domnule Damiano, sunt foarte îngrijorat. Nu 
mi-ar plăcea deloc să aflu că Statele Unite ale Americii 
au risipit atâția bani și resurse ca să alunge un dictator 
pentru a se vedea apoi nevoite să dea piept cu un altul. 

- Fiţi liniștit, domnule președinte: sunt încredințat 
că a fost un discurs regizat. 

- Așa o fi, numai că Pashelvi mi s-a părut foarte 
convins de ceea ce spune. Vă rog să mă ţineţi la curent 
cu desfășurarea acestui caz, domnule Damiano. Nu 
cred că mai trebuie să vă amintesc cât de importantă 
este pentru noi situația de pe eșichierul politic 
iranian, într-un moment Ca acesta. 

Phil Damiano puse receptorul în furcă, apoi se 
intoarse spre omul din spatele lui, care asistase la 
întreaga scenă. 

- După părerea mea, suntem în rahat până la gât, 
spuse directorul CIA, clătinând din cap. 


Teheran, 2006 


Din clipa în care Gholam Pashelvi preluase funcția 
de președinte, la vârful instituţiilor strategice inter- 
veneau fără încetare schimbări: niciodată un nou 
dictator nu și-ar putea duce la bun sfârșit planurile 
menținând structura instituțională și personalul con- 
ducătorului de dinaintea sa. Parviz Fattah, ministrul 
Energiei, a fost unul dintre primii oficiali înlăturați, 
odată cu întregul său staff. In locul său, la fel cum 
aveau să se petreacă lucrurile și în celelalte ministere 
ȘI instituții importante, fu numit un personaj apro- 
piat ayatolahului. Iar în funcția de director general 
in Ministerul Energiei, Pashelvi a ţinut să-l instaleze pe 
unul dintre cei mai intimi şi credincioşi colaboratori: 

Nard Sourush, omul care îl ajutase să pună la cale 
lovitura de stat. Cu toate că avea prea puţine cunoș- 
tințe despre problemele energiei, Sourush urma să-l 
reprezinte pe Pashelvi în cel mai important sector 
al economiei. Însărcinarea dovedea că se bucura de 
increderea noului președinte şi prevedea construirea 
pe teritoriul Iranului atât a unor noi centrale 
nucleare, cât și a infrastructurii adiacente: un proiect 
amplu, care avea să ţină la respect guvernele multor 
țări occidentale și nu numai. 

- Ai grijă, Nard, îi ceru Pashelvi, vreau o dare de 
seamă cât mai amănunțită cu putință asupra poten- 
țialului nostru nuclear. Surse, capacități de producție, 
nivel tehnologic. Și, mai ales, vreau să știu care este 
cea mai bună metodă prin care instalaţiile noastre de 
producţie pot fi transformate în instrumente de rea- 
lizare a unei bombe nucleare. Și care este puterea maxi- 
mă a unei asemenea bombe create de noi. Poporul 
iranian trebuie să devină motorul revoluției islamice 
pe plan mondial. 

Nard schiță un zâmbet care semăna mai mult cu 
un rânjet deloc liniștitor. Se despărți de Pashelvi asi- 
gurându-l că în cel mult o săptămână avea să-i pună 
pe birou un raport amănunțit cu toate datele pe care 
le solicitase acesta. 

Noul președinte al Iranului se declară mulţumit: 
nimeni altcineva nu i-ar fi putut îndeplini dorințele 
mai bine ca scutierul său credincios. 

Era adevărat că Nard Sourush nu era capabil nici 
măcar să facă diferenţa dintre un atom de material 

radioactiv și un fir de nisip din deșert, dar era o ade- 
vărată mașinărie pe care nimeni n-o putea opri până 
când nu-și ducea la îndeplinire misiunea ce i se 
încredința. 

Pashelvi privi de jur-imprejur cu o expresie mul- 
țumită pe chip: luxul care domnea în biroul prezi- 
dențial era întru totul pe gustul și pe măsura ambițiilor 
sale. 

Se așeză în fotoliul de la masa de lucru, apoi tastă 
parola căsuţei personale de e-mail, pe care o folosise 
pentru contactele sale secrete de dinaintea loviturii 
de stat. Nu se miră să vadă în lista de mesaje noi nu- 
mele codificat al puternicului său finanţator. 


Washington, 2006 


După ce se gândi câteva clipe cum să formuleze 
cel mai bine în engleză răspunsul pe care îl avea în 
minte de câteva săptămâni, Pashelvi începu să tasteze: 


Sunt pur și simplu dezolat, bunul meu prieten, 
pentru manifestările de dezaprobare ale președin- 
telui dumneavoastră. Oricum, țin să subliniez că, 
la rândul nostru, eu și confrații mei - şi vorbesc 
aici despre un miliard şi jumătate de oameni - avem 
să-i facem suficiente reproșuri șefului suprem al țării 
dumneavoastră. Știu bine că în clipa aceasta, când 
citiți aceste rânduri, din gura dumneavoastră vor 
ieşi ocări mai mult decât colorate la adresa mea, dar 

mă văd obligat să vă comunic faptul că în planul 
pe care chiar dumneavoastră l-aţi pus la punct a 
intervenit o schimbare: între țările noastre nu va 
putea exista niciodată o apropiere sau o alianţă, în 
ciuda eforturilor pe care le fac doi simpli pioni, ca 
noi doi. Suntem în mâinile lui Dumnezeu, fie-i 
numele lăudat. Așadar, mi se pare drept și inevitabil 
ca fiecare din țările noastre să-și urmeze calea pe 
care i-a rezervat-o mersul istoriei. Totuşi, crede- 
ți-mă pe cuvânt că vă sunt profund recunoscător 
pentru ajutorul consistent pe care l-aţi furnizat 
cauzei noastre. Dumnezeu e mare. Binecuvântat fie 
Dumnezeu. 


- Ticălosul ăsta de fecior de lele mai are și tupeul 
să-și bată joc de noi... spuse Phil Damiano după ce 
citi cu voce tare textul mesajului. Iar ceea ce el nu- 
mește „ajutor furnizat cauzei noastre“ înseamnă, nici 
mai mult, nici mai puţin, decât nouăzeci și trei de 
milioane de dolari pe care Agenţia i-a cheltuit pentru 
organizarea loviturii de stat, fără a mai pune la soco- 
teală faptul că oamenii noștri dislocaţi în Iran sunt 
pur și simplu terminaţi, de vreme ce vor fi decons- 
pirați în urma ultimelor evoluții ale evenimentelor. 

- Într-adevăr... acum, toți agenţii noștri din Iran 
care au contribuit la reușita operaţiunii își riscă pie- 
lea... concluzionă cu un gest de neputinţă generalul 
Corrige. 

- Lucrurile stau mult mai rău decât vă închipuiți 
dumneavoastră, domnule general. În urmă cu câteva 

ore a fost declanșată o amplă acţiune a poliţiei. Doi- 
sprezece dintre referenţii noștri pe lângă ambasada 
de la Teheran au fost deja arestaţi de agenţii serviciilor 
secrete iraniene. Asta înseamnă Că toată rețeaua noas- 
tră din Orientul Mijlociu se află în mare pericol. 

- Dumneavoastră și cu mine, domnule Damiano, 
suntem răspunzători pentru acest eșec. Este adevărat 
că Gholam Pashelvi nu ne-a dat nici un motiv ca să 
bănuim această schimbare la față, dar noi suntem cei 
care vom da socoteală pentru trădarea lui. Am căzut 
ca doi începători în capcana pe care ne-a întins-o. 

Cei doi bărbați aveau expresiile fioroase, dar nepu- 
tincioase ale unor câini feroce ținuți în lesă și cu botniță. 

- Aveţi dreptate, domnule general. Cred că nu ne 
rămâne altă soluție decât să ne prezentăm demisiile 
şi să recunoaștem în faţa președintelui și a staffului 
său eșecul acţiunii noastre. 

- Nu, nu sunt de acord cu dumneavoastră. Înainte 
să depunem definitiv armele, trebuie să ne străduim 
să găsim o soluţie, cu atât mai mult cu cât, probabil, 
evenimentele se vor precipita. Nu uitaţi totuși că noi 
doi suntem singurii care cunoaștem întreaga situație. 

- Și ce intenţionaţi să faceți, domnule general? 
Cred că dumneavoastră sunteţi cel care uitaţi un 
amănunt important: chiar dacă aș alege soluţia cea 
mai radicală și periculoasă - aceea de a ordona asa- 
sinarea lui Pashelvi -, nu cred că aș reuși în clipa de 
față să găsesc un om de-al meu din Iran în măsură să 
indeplinească misiunea. Majoritatea agenţilor mei se 
află deja în închisorile de maximă securitate ale 


150 MARCO BUTICCHI 


ayatolahului, în vreme ce ceilalți le vor călca în cu- 
rând pe urme: întreaga noastră rețea din Iran se află 
pe punctul de a fi anihilată. 

- Oricât de gravă ar fi situaţia, cred că este o dovadă 
de laşitate să abandonăm o navă care se scufundă. Eu 
zic să discutăm cu președintele și cu secretarul de stat, 
cerându-le un nou vot de încredere pe perioada în care 
vom încerca să remediem situaţia pe care noi înșine 
am creat-o. Apoi, odată lucrurile puse la punct, ne vom 
depune demisule. 

- Și cum spuneți dumneavoastră că ar trebui să 
reacționăm? Lansând câteva rachete inteligente asupra 
locuinţei președintelui iranian? Punând în mâna unui 
contrarevoluționar fanatic — asta în cazul în care vom 
găsi vreunul — o pușcă cu lunetă de înaltă precizie? 
Eu cred că, de fapt, facem echilibristică pe lama ascu- 
țită a unui brici: e suficient un singur pas greșit pentru 
a declanșa un război religios care poate cuprinde 
intreaga lume. 

- De data aceasta, logica, fermitatea și experiența 
vor fi singurele arme cu care îl vom înfrunta pe opor- 
tunistul infam care este Gholam Pashelvi. 

- Vreţi să spuneţi că până acum nu am acţionat 
după o anumită logică şi în conformitate cu expe- 
riența pe care o avem? întrebă directorul CIA. 

Se simţea asemenea unui elev nepregătit scos la 
tablă de profesor. 

- Ca să fiu sincer, nu. Ne-am comportat ca niște 
yankei tipici. O sută de milioane de dolari, o reţea 
de spioni experţi și un pion - sau mai bine zis un 


VÂNTUL DEMONILOR 151 


președinte de paie - bun de așezat pe piedestalul ocu- 
pat înainte de un dictator de serviciu. Și am făcut 
câteva grave erori de evaluare a situaţiei. Noi, cei de 
aici, ştim prea puţine despre obiceiurile poporului 
aceluia, despre puterea reală pe care o poate exercita 
în țara sa un individ ca Pashelvi. Trebuie să ne 
corectăm mai întâi propria noastră ignoranță. 

- Şi cum veţi proceda ca să intraţi în posesia unor 
astfel de informaţii? 

- În nici un caz cu ajutorul spionilor. Poate că ne 
va fi de ajuns o singură persoană, de o statură, ca să 
ZIC așa, „singulară“. Însă despre asta vom mai avea 
timp să vorbim după întâlnirea cu președintele. 


- Luaţi loc, domnilor, spuse președintele cu un 
aer grav, făcându-le semn lui Phil Damiano și gene- 
ralului Corrige să se așeze pe cele două fotolii libere 
din fața biroului său. 

În cel de-al treilea fotoliu stătea secretarul de stat. 

În Biroul Oval de la Casa Albă nu se mai afla ni- 
meni în afara celor patru bărbați. 

Preşedintele ascultă darea de seamă asupra eve- 
nimentelor petrecute după ce serviciile secrete ame- 
ricane reușiseră să-l instaleze în fruntea Iranului pe 
Gholam Pashelvi, apoi își expuse punctul de vedere. 

- Ceea ce mi-aţi relatat dumneavoastră confirmă 
în totalitate temerile pe care le-am avut încă de la 
prima apariție televizată a „calului nostru câștigător“, 
explică el, indicându-l pe Pashelvi cu numele de cod 
al operațiunii: Winning Horse. De asemenea, trebuie 

să mărturisesc faptul că nici încercarea dumneavoas- 
tră de a mi-l prezenta pe noul șef al Iranului drept 
un președinte-marionetă nu m-a convins, domnule 
Damiano. Totuşi, îmi dau foarte bine seama că, în 
noile condiţii, dumneavoastră și generalul Corrige 
ne puteţi fi de un real folos în încercarea de a remedia 
situaţia. Domnilor, demisiile dumneavoastră sunt 
acceptate. Sunt însă convins că intenţionaţi să le da- 
taţi... să spunem... de astăzi în trei sute șaizeci și cinci 
de zile: așadar, aveţi la dispoziție un an ca să puneţi 
toate lucrurile la punct. 


- Un an... murmură Damiano, în vreme ce avio- 
nul de serviciu al CIA ateriza pe pista aeroportului 
internațional din Denver. Totuși, nu mi-aţi spus încă, 
domnule general Corrige, în ce constă ajutorul pe 
care am venit să-l căutăm aici, la Denver. 

- Cred că îl cunoaşteţi deja pe domnul Breil. 
Domnul Oswald Breil. 


Denver, 2006 


Oswald Breil învățase să nu-și facă niciodată griji 
in privința termenelor la care Sara Terracini îi preda 
lucrările. Era convins că, la fel ca întotdeauna, Sara 
avea să-și ducă misiunea la bun sfârșit într-o manieră 
impecabilă și fără să se lase prea mult așteptată. Știa 
că vechea sa prietenă urma să-i dea din nou dovada 
increderii pe care el o investise în ea. 

Era pe cale să termine de citit ultimele pagini pri- 
mite de la Sara, care conţineau un nou fragment din 
traducerea jurnalului ziaristului italian Luca Raso. Îşi 
privi ceasul. 

„Ștabii ăştia americani sunt întotdeauna în întâr- 
ziere...“, comentă el în gând. 

Câteva secunde mai târziu, Lilith Habar îi intro- 
ducea în birou pe musafirii așteptați de Oswald. 

După ce directorul CIA, Phil Damiano, și gene- 
ralul Corrige își luară rămas-bun, Oswald se uită din 
nou la ceas: conversaţia durase două ore și douăzeci 
de minute și, în tot acel interval de timp, trăise senti- 
mentul că întreaga lume se afla, din nou, pe marginea 
prăpastiei, iar el, Breil, era din nou chemat să salveze 
pacea mondială. Breil își rezervase dreptul de a hotări 
în decursul următoarelor două-trei zile dacă avea sau 
nu să accepte misiunea pe care voiau să i-o încredin- 
ţeze cei doi musafiri de rang înalt: încă nu era în 
măsură să înțeleagă modalitatea prin care ar fi putut 
duce la bun sfârșit o asemenea operațiune începută 
catastrofal. 

După plecarea celor doi, Oswald reluă lectura 
jurnalului lui Luca Raso. Sara îi trimitea câte trei sau 
patru pagini o dată: mai avea mult de lucru până la 
finalizarea transcrieri. Acum însă, Breil voia să se 
gândească la altceva, alungându-și din minte veștile 
neliniștitoare pe care i le comunicaseră emisarii guver- 
nului american. 

Încă nu-și închipuia că între paginile jurnalului din 
faţa sa, scris cu treizeci de ani în urmă de ziaristul 
italian, erau strecurate informaţii la fel de grave. 

Și nu-și putea imagina nici faptul că, datorită unuia 
dintre ciudatele paralelisme ale istoriei, faptele 
povestite în paginile transcrise de Sara aveau să se 
intrepătrundă cu evenimentele din prezent. 


Din agenda lui Luca Raso, Rio de Janeiro, 4 mai 1976: 


Observ că aici, în mijlocul pădurii amazoniene, 
există un adevărat cult pentru punctualitate... am 
remarcat, parcurgând programul celor cinci zile în 
care aveam să fiu oaspetele cartierului general al lui 
Neumann. 

Până și cel mai mic amănunt fusese riguros 
planificat. Cel care redactase orarul vizitei mele 
făcuse în așa fel încât să fiu ocupat cu ceva în 
fiecare minut al şederii mele acolo: stabilise cu 
meticulozitate orele de masă, plecările şi sosirile, 
vizitele cu ghid pe care urma să le fac la spital, și 
nu la laboratoarele de avangardă unde se fac cer- 
cetări referitoare la misterioase culturi intensive. 
În tot acest interval de timp urma să mă întâlnesc 
de mai multe ori cu Erick Neumann și îmi spu- 
neam că ar fi trebuit să mă consider norocos dacă 
simpatica mea însoţitoare nu redactase deja textul 
interviului. 

- Punctualitatea înseamnă respect pentru cei din 
jur, fiind un element indispensabil pentru orice 

persoană care vrea să aibă succes și să obțină 
anumite gratificaţii. Nu credeţi, domnule Raso? 
Acum însă, dacă aveți bunăvoința să urcați în ma- 
şină, aș fi încântată să vă însoțesc până la Residencia, 
mi-a spus Agnes, ai cărei ochi nu lăsau să transpară 
în exterior nici un sentiment. Apoi a adăugat: Nu 
vă faceți probleme pentru bagaje: oamenii noștri 
le vor duce direct la vila unde veţi locui, iar câteva 
femmes de chambre vor avea grijă să vă aranjeze 
obiectele personale... Aș vrea să nu vă închipuiți 
CĂ toate acestea v-ar putea afecta în vreun fel intimi- 
tatea, domnule Raso. 

Mai întâi fotografiile, iar acum lenjeria, mi-am 
spus. Nu era deloc greu de înțeles faptul că în „Neu- 
manntown“ — așa cum fusese supranumită citadela 
din mijlocul junglei amazoniene - orice libertate 
personală era drastic redimensionată. Cu toate 
acestea, trebuia să recunosc faptul că eram primul 
ziarist din lume căruia Erick Neumann avea să îi 
acorde un interviu. 

- Acesta este satul rezidenţial, mi-a spus Agnes pe 
tonul indiferent, profesional, al unui ghid turistic. Aici 
locuiesc directorii noștri și familiile lor, dar și 
managerii care urmează să fie detaşaţi la cele peste o 
sută optzeci de fazendas care conduc instituţii agro- 
alimentare în întreaga Brazilie. După o scurtă pauză, 
Agnes a continuat, abordând un ton plin de mândrie 
profesională: Chiar dacă sectorul agricol constituie 
astăzi doar una dintre preocupările noastre comer- 
ciale, trebuie spus că a constituit punctul nostru de 

plecare, cel care a impulsionat dezvoltarea concer- 
nului nostru, Neumann Corporation. 

Jeepul în care ne aflam a urcat o colină și, odată 
ajunși în vârf, eleganta structura a Residencia mi 
s-a desfășurat brusc în fața ochilor, în toată splen- 
doarea sa. 

Era o vilă colonială datând din secolul al 
XIX-lea, de dimensiuni neobișnuite, cu atât mai 
mult cu cât, înainte de crearea Neumanntown, 
construcția aceea trebuie să fi fost asemenea unei 
catedrale în pustiul junglei amazoniene. 

Tencuiala Residencia era de un bleu-deschis, care 
contrasta cu albul nenumăratelor ferestre de pe faţadă. 
Tot albe erau și impozantele coloane de marmură care 
marcau aleea din faţa intrării principale, unde ar fi 
putut fi parcate mai bine de zece autoturisme. 

Am observat că și acolo totul fusese organizat 
până în cel mai mic detaliu. Toate plantele și florile, 
pe care clima tropicală le face să devină viguroase 
şi luxuriante, erau dispuse în conformitate cu 
scheme cromatice precise. 

Porţile masive de fier care străţuiau aleea de 
acces spre vilă erau păzite de câţiva bărbaţi înar- 
maţi, în vreme ce alții se vedeau patrulând cu regu- 
laritate în parcul locuinţei rezidenţiale. 

-În ultima vreme, casele izolate au fost atacate 
de bande aparținând triburilor indios, astfel încât 
aici, în jungla amazoniană, este obligatoriu să fim 
foarte prudenți, mi-a explicat Agnes, schițând un 
gest de salut către santinele. 


VÂNTUL DEMONILOR 


În clipa aceea am avut un sentiment straniu: 
paza armată mi-a amintit de gardienii care păzesc 
zidul unei închisori. Și m-am întrebat dacă era 
într-adevăr necesară o asemenea desfășurare de forțe 
pentru a apăra Residencia de o mână de indios. 

Jeepul s-a oprit sub colonada impozantei vile 
chiar în clipa în care începeau să cadă primele pică- 
turi de ploaie caldă, tropicală. Am privit cu atenție 
faţada vilei și mi-am dat seama că distanţa îmi jucase 
feste: ceea ce mi se păruseră a fi simple rame albe 
în jurul ferestrelor erau, în realitate, minunate baso- 
reliefuri în stil baroc. Capiteluri şi incrustaţii care 
decorau fațada clădirii, fără însă a crea impresia unei 
arhitecturi prea încărcate. Acolo, totul era imens 
şi fastuos. 

- Urmaţi-mă în sala de ceai, domnule Raso, mi-a 
spus Agnes, luând-o înaintea mea pe culoarele din 
interiorul clădirii. Cred că personalul de aici v-a 
pregătit deja un cocktail de bun venit. 

Odată ajunși în sala de ceai, m-am așezat într-un 
fotoliu-balansoar și am gustat, savurând fiecare în- 
ghițitură răcoroasă, o băutură cu gheață pe bază de 
fructe tropicale. În timp ce aşteptam, am deschis 
din nou pliantul cu programul sejurului meu: m-am 
simţit ușurat să constat că în seara aceea aveam să 
am parte de o cină „informală“. 

Prima mea întâlnire „formală“ era fixată pentru 
a doua zi dimineaţă, la ora opt. Așadar, la micul 
dejun urma să-l cunosc pe Erick Neumann. 

„E cu neputinţă să povestești lucrurile altfel 
decât s-au întâmplat.“ 
GIORGIO BOCCA 

Cu fiecare pas, Athor își recăpăta vigoarea. Mizda 
și Dehal îi dăduseră să mănânce din merindele din 
tolbele străjerilor davaar pe care îi uciseseră. Acum, 
Athor căpătase din nou înfățișarea hotărâtă a căpete- 
niei de trib, grăbindu-se să se întoarcă în satul său 
aflat în mare primejdie. 

În timp ce străbăteau pădurea tânărul șef de trib se 
opri brusc și le făcu semn însoțitorilor săi să se ascun- 
dă în desiș: patru războinici davaar se îndreptau spre ei. 

Brusc, Athor ţâșni chiar în faţa lor, în câmp des- 
chis, și, fără să-i pese de ciulinii care-i răneau tălpile, 
începu să alerge, atrăgându-le atenţia vrăjmașilor. 

Unul dintre cei patru davaar ridică sulița, lan- 
sând-o cu toată forța în direcția fugarului; lovitura 
nu-și atinse ţinta, iar tânărul se făcu nevăzut în adân- 
cul pădurii. 

Făcând această mișcare, Athor urmărise un scop 
bine chibzuit: îi salvase pe Dehal și Mizda, care 

puteau astfel să-și continue drumul spre sat, în vreme 
ce el avea să-și găsească adăpost într-una din nume- 
roasele peșteri care se deschideau în peretele de piatră 
al muntelui. Incursiunea nu era rodul unei întâm- 
plări: bătrânul său tată îl dusese de câteva ori în acea 
peşteră, îndemnându-l să ia aminte la fiecare firidă 
de acolo, la fiecare denivelare a terenului. 

Pe măsură ce se indrepta spre măruntaiele mun- 
telui, vocile davaarilor porniţi în urmărirea sa se 
auzeau din ce în ce mai slab, până când se stinseră 
cu totul. 

Ajunse într-o sală amplă, pe care o cunoștea foarte 
bine: în locul acela, rocile luaseră în timp forme bi- 
zare. Întunericul era de nepătruns, însă Athor știa 
că pe peretele din fața sa un strămoș scrijelise câteva 
scene de vânătoare: pe vremea când tatăl său Îl lăsa 
singur în peșteră, petrecuse mult timp cercetând acele 
desene la lumina unei torţe, imaginându-și tot felul 
de aventuri ieşite din comun. 

Un fascicul subțire de lumină părea că mângâie 
pardoseala peșterii, dând impresia că provine chiar 
din centrul pământului. Athor se aplecă și văzu că 
lumina venea de la una dintre numeroasele galerii 
inguste care se deschideau în sala cea mare. Constată 
că cineva avusese grijă să mascheze trecerea cu un 
morman de pietre. 

Le înlătură una câte una, apoi înaintă târâș pe 
culoarul îngust. Pe măsură ce parcurgea metru cu 
metru pasajul subteran, lumina devenea din ce în ce 
mai puternică. 

Cavitatea în care fusese amenajat templul sfânt al 
lui Hosh îi apăru deodată în faţa ochilor. Privi de 
jur-imprejur, nevenindu-i să-și creadă ochilor: jarul 
încins şi torțele arzând răspândeau lumină și căldură. 
Își spuse că singura explicație pentru faptul că focul 
rămânea mereu aprins trebuia să fie existența vreu- 
nei guri de aerisire săpate în stâncă. În mijlocul încă- 
perii se găsea sarcofagul care adăpostea Piatra Sfântă. 
Pe altarul din piatră calcaroasă care se înălța din 
pardoseală, Athor văzu obiectul care avea să consfin- 
țească dreptul său de a deveni mare sacerdot al popo- 
rului migos: un disc forjat, confecționat din același 
metal strălucitor care decora capacul sarcofagului. 

Se gândi că ar trebui să și-l lege la gât cu nojițele 
de piele, urmând ca, după ce avea să fie recunoscut 
de poporul său ca mare sacerdot și căpetenie a tribu- 
lui, să aducă din nou discul de aur în templul secret, 
în așa fel încât, pe viitor, însemnul lui Hosh să poată 
fi moştenit de succesorul său. De altfel, acesta era 
motivul pentru care discul fusese lăsat acolo cu mulți 
ani în urmă de înțeleptul Sar. Tatăl lui Athor nu avu- 
sese timp să-i dezvăluie fiului pe care îl alesese drept 
viitor rege calea prin care se ajungea la amuleta sacră, 
dar îi arătase peștera, și astfel tânărul reușise să găseas- 
că de unul singur templul. Fără îndoială că fusese 
voinţa zeului Hosh ca pașii să-i fie călăuziți într-acolo. 

Înainte de a părăsi templul, Athor alimentă focu- 
rile sempiterne care ardeau în vetre, apoi făcu cale 
intoarsă prin galeria îngustă care ducea în sala mare 
a peşterii: ştia foarte bine că, dacă ar fi privit Piatra 


164 MARCO BUTICCHI 


Sfântă sau dacă ar fi întârziat prea mult în preajma 
ei, zilele sale ar fi fost numărate. 


Dehal și Mizda alergară cu sufletul la gură spre sat. 
Când trecură de palisadă și observară că aceasta era 
păzită cu strășnicie de oameni migos, înțeleseră că 
tribul lor reușise să salveze satul de atacul vrăjmașilor. 
Părea să fie sfârșitul unui vis urât. 

Nu-și închipuiau însă că, în scurtul răstimp cât 
ei lipsiseră din sat, Goreth se proclamase rege și înce- 
puse deja să pună în aplicare perfidul său plan: acela 
de a-i transforma pe pașnicii migos într-un trib de 
războinici feroce. De jur-imprejur se vedeau bărbați 
inarmaţi, printre care se distingeau cei care vegheau 
la siguranţa noului suveran, cel care îi condusese la 
victoria împotriva davaarilor. Din cauza pierderilor 
suferite, dușmanii aveau acum nevoie de mult timp 
ca să-și refacă forţele și să treacă la contraofensivă. 
Fusese o victorie nesperată datorită căreia poporul 
migos îi arăta respect și recunoștință noii căpetenii, 
cu toate că percepuse înclinațiile sale despotice. 

De vreme ce Goreth era, la rândul său, fiu al rege- 
lui Sar, oamenii migos acceptaseră faptul că tânărului 
1 se cuvenea descendența regală, în absenţa altor moș- 
tenitori. 

În plus, uzurpatorul anunţase că în curând urma 
să recupereze și discul sacru al marelui sacerdot, sus- 
ținând că, inainte de a muri, Sar îi arătase lui, şi nu 
lui Athor, locul în care se afla Templul Secret. 

Goreth era încredințat că nimeni nu ar fi fost în 
măsură să îl contrazică sau să-i dea în vileag înșelătoria. 

- Jată-i așadar și pe eroii noștri întorși din tainica 
lor misiune. Cum aţi îndrăznit să-mi nesocotiți po- 
runcile? spuse Goreth în clipa în care Mizda și Dehal 
ajunseră în faţa sa. Văd că fratele meu vitreg nu se 
află cu voi. Oare aţi pierdut pe drum un membru al 
expediției? 

- Nu, Goreth: Athor e în viață. Am reușit să-l 
eliberăm. Numai că pe drumul de intoarcere, am dat 
peste un grup de războinici davaar, iar el le-a distras 
atenţia, permițându-ne nouă să... | 

- Ajunge, femeie! o întrerupse Goreth. Nu mă 
interesează explicaţiile tale! 

În jurul lor se strânseseră mai mulți săteni. Că- 
petenia tribului se întoarse spre oamenii din garda 
sa și le porunci: 

- Închideţi-i! 

- Goreth, așteaptă! strigă ghicitorul Aker, tatăl 
lui Dehal, înaintând spre el. 

- Cum îndrăznești să te impotrivești suveranului 
tău, Aker? Fiica ta a nesocotit poruncile mele și va 
avea parte de pedeapsa pe care o merită, la fel ca și 
tânărul Mizda. Cât despre fratele meu, Athor, dacă 
este adevărat că se află încă în viaţă, când se va întoar- 
ce va fi judecat de Sfatul celor Cinci bătrâni înţelepţi. 

Dehal tresări. 

- Şi care sunt crimele pentru care îl veţi acuza? 
întrebă ea. Athor nu a încălcat nici una dintre legile 
noastre, ci dimpotrivă, a încercat să-și salveze poporul... 

Goreth o întrerupse din nou. 

- Asta o va hotări Sfatul înţelepților. Fiecare 
lucru la timpul său, răspunse el, îndreptându-se spre 
coliba sa. 

- Cred că timpul despre care vorbeai a sosit deja, 
frate al meu, se auzi o voce. 

Athor înaintă spre mijlocul răspântiei. În ciuda 
faptului că era slăbit, rănit și plin de praf din cap 
până-n picioare, avea o ținută mândră. 

- Foarte bine! făcu Goreth, revenindu-și repede 
după o clipă de buimăceală. Văd că ai hotărât să te 
predai de bunăvoie şi să te supui judecății după legea 
noastră. Aceasta însă nu scade cu nimic din gravitatea 
crimei cu care ţi-ai mânjit mâinile... 

Aproape toată suflarea satului se strânsese în locul 
viran din faţa colibei căpeteniei de trib. 

- Frate al meu, aș vrea să aflu care sunt faptele ne- 
legiuite de care mă acuzi, rosti Athor, rupând liniștea 
care se lăsase peste mulțime. 

- Eşti un trădător: ai uneltit să-l ucizi pe tatăl 
nostru, ridică tonul Goreth, ațintind un deget acuza- 
tor spre cel din faţa sa. 

- Nu rosti asemenea erezii, Goreth! 

- Atunci, cum îți explici faptul că vrăjmașul nos- 
tru Karesh, căpetenia davaarilor, ținea un cuţit în mâ- 
nă când l-a luat ostatic pe tatăl nostru? Gărzile noastre 
jură că, în clipa în care a intrat să vorbească cu regele 
Sar, Karesh nu era înarmat. 

- Ce vrei să spui cu asta? 

- Vreau să spun că tu, în înțelegere cu Karesh, ai 
ascuns pumnalul în coliba tatălui nostru, în așa fel 
încât vrăjmașul nostru să-l găsească și... 

- Minţi, Goreth! Sau, mai bine zis, de vreme ce 
ai atât de bine cunoștință de lucruri pe care nimeni 
altcineva nu le putea ști, sunt înclinat să cred că poate 
chiar tu ai fost cel care a pus arma în mâna asasinului. 

- Şi atunci cum se face că eu m-am aflat printre 
primii care au urcat pe palisade, sărind în apărarea 
satului nostru, în vreme ce tu te-ai aventurat într-o 
urmărire fără sens, din care, de altfel, te-ai întors cu 
mâinile goale? Tu ești trădătorul, Athor. Mâinile îți 
sunt mânjite de sângele tatălui nostru și al oamenilor 
migos uciși de davaari. Nu meriți decât moartea. 

Majoritatea celor prezenţi, convinși de cuvintele 
lui Goreth, se întoarseră spre Athor cu expresii ame- 
nințătoare pe chip. 

În clipa aceea, tânărul își deschise pieptarul, 
scoțând la iveală discul de aur pe care îl purta la gât. 

- Atunci spune-mi tu, rosti Athor, cum se face 
că un trădător ca mine se află în posesia acestei amu- 
lete sfinte? 

Strălucirea orbitoare a discului de aur alungă ca 
prin farmec furia mulțimii. Chiar și Goreth șovăi 
câteva clipe, dar își reveni cu repeziciune. 

- Ce vrei să ne demonstrezi cu asta, Athor? rânji 
el. Vrei, poate, să te venerăm ca mare sacerdot? Îmi 
inchipui că ai intrat în posesia acestui obiect prin 
înșelăciune şi foarte curând ne vei dezvălui cum ai 

procedat. Războinicii mei, luaţi-l pe omul acesta și 
închideți-l! 

Vrăjiţi, bărbații migos dădură să se năpustească 
asupra lui Athor. 

- Opriți-vă! le strigă acesta, ridicând discul de aur. 
Cel ce va încerca să se atingă de mine va comite cel 
mai mare sacrilegiu împotriva zeului Hosh. 

Înspăimântați, bărbaţii se opriră. Cuvintele tână- 
rului erau cât se poate de pline de adevăr: a-l lovi pe 
marele preot însemna a-l lovi pe însuși zeul Hosh. 

Athor profită imediat de momentul de ezitare al 
oamenilor lui Goreth. Ţinând discul asemenea unui 
scut, își croi drum spre poarta satului și se făcu 
nevăzut în desișul pădurii inainte ca fratele său vitreg 
să pună din nou stăpânire pe situaţie. 

În ziua următoare, vânătorii care plecaseră în ur- 
mărirea fugarului se întoarseră resemnaţi în sat: 
Athor dispăruse fără urmă. 

Dehal, care numărase neliniștită orele în care 
oamenii lui Goreth îl căutaseră pe Athor, avu o mică 
izbucnire de satisfacție: știa că bărbatul ei era cel mai 
iscusit vânător al tribului și nădăjduia din tot sufletul 
că reușise să scape de urmăritorii pe care perfidul său 
frate vitreg îi trimisese după el. 

Dar expresia triumfătoare a tinerei femei nu-i 
scăpă lui Goreth. 

- Bravii mei migos, trădătorul va fi prins cât de 
curând. Până atunci însă, trebuie să-i pedepsim pe 
complicii săi... spuse el, îndreptându-și privirea perfi- 
dă asupra lui Dehal și a lui Mizda. Apoi continuă: 

Mizda, tu vei fi judecat de Sfatul bătrânilor și, dacă 
vei fi găsit vinovat, vei fi condamnat la moarte. Cât 
despre tine, femeie, poruncesc să fii alungată din sat 
chiar acum. Călăi îți vor fi animalele pădurii sau 
vreunul din războinicii davaar. 

Tatăl tinerei femei încercă în zadar să obțină în- 
durare pentru fiica sa. 

Câţiva bărbați o escortară pe Dehal în afara 
imprejmuirii satului, abandonând-o în pădure. 


Athor se îndepărtase în fugă de sat. Alergase ore 
la rând, încercând să ascundă orice urmă a trecerii sale. 

Strigătele furioase ale urmăritorilor săi rămăseseră 
treptat în spatele său, până când se stinseră de tot. Când, 
în cele din urmă ajunse la gura peșterii, se simţi în 
siguranţă. 

Odată aflat în prima cavitate mai largă a grotei, 
se lăsă, epuizat, să cadă pe pardoseala de piatră și se 
gândi la Dehal, intrebându-se ce pedeapsă le va rezer- 
va perfidul său frate vitreg femeii pe care o iubea și 
lui Mizda, nepreţuitul lui prieten. 

Rămase așezat timp îndelungat, ținându-și capul 
intre mâini, până când, într-un târziu, oboseala îl do- 
bori și îl cuprinse somnul. 


Dehal nu se îndepărtase prea mult de sat, când Go- 
reth chemă la el doi bărbaţi înarmați. 

- Urmăriţi-o, fără însă să fiți descoperiţi, le po- 
runci el. Poate ne va conduce la Athor. 

Tânăra femeie rătăci timp îndelungat, fără nici o 
țintă: nu voia altceva decât să pună o distanță cât mai 
mare între ea și Goreth. Din când în când se oprea 
Și stătea să asculte zgomotele pădurii, temându-se să 
nu fie urmărită. În adâncul inimii spera că Athor se 
ascunsese în împrejurimile satului și că avea să-l 
găsească. 


Umbrele lungi ale serii transformaseră pădurea 
într-un ţinut fantomatic, înspăimântător. 

Paşii lui Dehal, tot mai marcați de oboseală, de- 
veneau din ce în ce mai nesiguri. Trecuseră câteva 
ore bune de când pierduse cărarea, orbecăind pe în- 
tuneric fără nici o ţintă. 


Athor aprinse o torță și în clipa următoare privi- 
rile îi fură din nou vrăjite, aţintite asupra desenelor 
schițate pe bolta marii săli a peșterii. 

Cu ochii minţii îl revăzu pe Sar dezvăluindu-i 
semnificaţia acelor desene și în clipa următoare fu 
cuprins de un sentiment acut de melancolie și durere 
sufletească. Tatăl său murise, iar viitorul tânărului 
Athor părea mai întunecat ca noaptea cea mai adâncă. 
În clipa următoare însă se scutură, alungându-și tris- 
tețea: trebuia să găsească o modalitate de a-l discredita 
pe Goreth, dezvinovăţindu-se totodată de acuzaţiile 
de trădare. 

Mișcând torța, i se păru că bizonii, căprioarele și 
lupii de pe bolta de stâncă prindeau viaţă chiar sub 

ochii săi. Jocul acela vechi avu darul de a-i alunga gân- 
durile negre care i se învălmășeau în minte. 

Se hotări să construiască o scară pe care să se poată 
urca pentru a cerceta de aproape desenele. Se îndreptă 
spre ieșire, cu gândul de a căuta bârne şi crengi din 
care să confecționeze un eșafodaj trainic: simţea că 
avea mare nevoie să-și umple cu ceva timpul. 


Frica și oboseala o copleşiseră pe Dehal. Mergând 
fără țintă şi învârtindu-se în cerc, asemenea unui 
animal orbit de durere, femeia făcu un pas greșit și, 
în clipa următoare, pământul păru să se deschidă sub 
ea. Se prăbuşi în gol ca un pietroi. În cădere, se izbi 
de povârnișul abrupt al muntelui, iar trupul i se ros- 
togoli fără vlagă la vale, oprindu-se violent din cursă 
în clipa în care se izbi cu un zgomot surd de trunchiul 
unui copac. 

O durere sfâșietoare, asemenea celei produse de 
O spadă inroșită pe foc, îi tăie brusc respirația. Vârful 
unei crengi groase îi ieșea din carne, chiar sub coaste. 
Înainte de a-și pierde cunoştinţa, mai avu timp să în- 
drepte o rugăciune spre zeul Hosh, cerându-i să-i aibă 
în pază tatăl și pe bărbatul pe care îl iubea. 


Când Athor ieși din peştera în care se ascunsese, 
lumina difuză, roșiatică, a zorilor se răspândea timid 
printre ramurile copacilor. 

Scrută preocupat împrejurimile în căutarea unui 
trunchi suficient de solid care i-ar fi putut sluji drept 
piesă de susținere a eșafodajului pe care se hotărâse 

să-l construiască. Deodată, i se păru că aude un sunet 
prelung și tânguitor, asemenea unei jelanii. 

Nu făcu decât câțiva pași, când o văzu: Dehal era 
acolo, sprijinită de un copac secular. 

Chipul îi era pământiu, ochii îi ținea închiși, iar 
lângă ea se vedea o baltă mare de sânge. 

Athor realiză îngrozit că femeia pe care o iubea 
și care apăruse ca prin minune în faţa ochilor săi tră- 
gea să moară: o creangă groasă îi străpunsese șoldul, 
ieșindu-i din carne în dreptul coastelor. Îngenunche 
lângă ea și îi rosti numele în șoaptă. În clipa urmă- 
toare, Dehal deschise ochii. 

- Athor, murmură ea cu voce stinsă, Athor, mi- 
rele meu iubit. 

Apoi, scoase un oftat de ușurare și leșină din nou: 
Athor se vedea nevoit să recurgă la o soluţie pe care 
şi cei mai crânceni războinici ar fi suportat-o cu greu. 

Scoase cuțitul de vânătoare și desprinse ramura 
de trunchiul copacului, apoi o culcă pe Dehal pe par- 
tea stângă. Știa ce să facă atunci când trebuia să scoată 
săgeata din trupul vreunui tovarăș de vânătoare rănit. 
Cu toate că risca să-i provoace o hemoragie puter- 
nică lui Dehal, știa că nu avea de ales: era singurul 
lucru care ar fi putut s-o salveze de la moarte. 

Athor își sprijini piciorul sub omoplatul drept al 
femeii, prinse creanga cu ambele mâini și incepu să 
tragă cu forță, rotind-o încet în jurul propriei axe. 
Încetul cu încetul, lemnul i ieși din carne. Spre uşura- 
rea lui, Dehal nu-și recăpătase între timp cunoștința. 

Cei doi urmăritori pierduseră urma vânatului și 
cutreierau fără țintă prin pădure, înspăimântați la 
gândul că aveau să se confrunte cu furia lui Goreth. 

- Să ne întoarcem, spuse unul din ei. Soarele e deja 
sus pe cer, iar de femeie - nici urmă. 

- Așteaptă, răspunse celălalt. Goreth ne va pedepsi 
crunt dacă ne întoarcem cu mâinile goale. Eu zic să 
căutăm un adăpost pentru la noapte, iar dacă mâine 
nu îi dăm de urmă femeii, facem cale întoarsă. 


Athor o lăsă singură pe Dehal doar atât cât să 
caute câteva buruieni tămăduitoare. Apoi prepară o 
infuzie din ciuperci de mesteacăn: era cel mai bun 
remediu pentru îngrijirea rănilor. În plus, avea să se 
roage neincetat, pentru că ştia că numai zeul Hosh 
ar fi putut îngădui miracolul vindecării. 

O duse pe Dehal în peșteră și se așeză în genunchi 
lângă ea. Se rugă toată noaptea să-și revină în simțiri. 

În zorii zilei următoare, femeia incepu să respire 
horcăit: părea că trage să moară. 

„Mirele meu iubit.“ Acestea fuseseră ultimele cu- 
vinte ale lui Dehal, iar el, marele sacerdot al zeului 
Hosh, era singurul care putea celebra ritualul căsă- 
toriei dintre un bărbat și o femeie. 

Trebuia să se grăbească dacă voia să respecte ulti- 
ma dorinţă a lui Dehal. Cu un gest plin de iubire, o 
ridică în braţe și se îndreptă spre ieșirea din peșteră. 

Cei doi migos îl zăriră pe Athor, care se strecura 
printre copaci purtând pe braţe trupul lui Dehal, și 
se ascunseră într-un desiș. 

- E moartă, iar el se duce s-o îngroape! șopti unul 
din ei. 

- Sau poate că o duce înaintea Pietrei Templului 
lui Hosh, în speranţa că zeul nostru va face o minune 
și o va readuce la viață, îi răspunse celălalt. Să-l ur- 
mărim, dar să nu cumva să fim descoperiți. Și nu uita: 
Goreth ne va recompensa așa cum se cuvine dacă, 
pe lângă faptul că îi vom aduce pe tavă leșurile trădă- 
torului Athor și al femeii sale, îi vom arăta și unde 
se află Templul Sfânt. 


11 


Languedoc, 1213 


Marcel, unul dintre slujitorii lui Puyol, îl conduse 
pe Aymon de-a lungul unui pasaj secret care traversa 
subteranele palatului: era calea folosită de ștafetele 
catare atunci când trebuiau să părăsească pe ascuns 
locuința maestrului. 

Pasajul ducea până la rețeaua de conducte - su- 
ficient de largi pentru a lăsa să treacă un om târâș - 
ale unui apeduct dezafectat, care făcea legătura cu un 
străvechi izvor de apă din afara zidurilor cetății. Când 
ajunseră acolo, Aymon și Marcel ieșiră la lumină. 

- Urmează-mă, îi spuse slujitorul. Puyol mi-a 
poruncit să te incredințez nomazilor care și-au făcut 
tabăra aici, în afara oraşului. Ei te vor duce la Foix, 
la verii tăi de acolo. Să fii mereu cu băgare de seamă 
ȘI, mai cu seamă, să nu-ți dezvălui niciodată identitatea. 


Căruţa fusese trasă la mică distanță de poarta 
dinspre miazăzi a cetăţii. Parapeţii de lemn de pe 

laturi erau ridicaţi, iar deasupra pereţilor fusese spri- 
jinit un acoperiș din țigle de lut ars, care dădea căruţei 
aspectul unui bordei pe roți. Printr-un coș subțire 
din metal ieșea un firicel de fum. O mârțoagă bătrână, 
costelivă și cu spinarea curbată, păștea câteva smo- 
curi de iarbă. În apropierea căruței ardea un foc mol- 
com deasupra căruia, de o pirostrie improvizată din 
trei lemne încastrate între ele, atârna o oală de aramă 
înnegrită. În oală clocotea un lichid dens și închis la 
culoare. Totul în jur părea încropit din te miri ce, 
mizeria fiind atotstăpânitoare. 

Aymon şi Bahram Gur se văzură atunci pentru 
prima dată. 

Bărbatul îmbrăcat în zdrenţe avea părul cenușiu 
și lung. Părea bătrân, iar lui Aymon nu-i veni să-și 
creadă urechilor când însoțitorul său îi spuse că Bah- 
ram Gur nu avea mai mult de cincizeci de ani. De 
îndată ce îl recunoscu pe slujitorul lui Puyol, faţa 
: bărbatului se destinse într-un zâmbet larg, lăsând să 
ise vadă un rând neregulat de dinţi cariați. 

Puțin mai într-o parte stătea o femeie despre care 
Aymon își închipui că era nevasta lui Gur: deși era 
neingrijită și de mult trecută, se vedea însă că odată 
fusese o adevărată frumuseţe. În mână ţinea o sticlă 
pe jumătate goală. 

Bahram Gur se ridică în picioare. 

- Cu ce v-aș putea fi de ajutor, scumpul meu 
prieten? întrebă el. 

Puyol îi mai încredințase și altă dată șătrarului mi- 
siuni delicate, pentru care fusese răsplătit regește. Mai 

presus de orice, transmisese documente și mesaje im- 
portante care nu trebuiau cu nici un preț să cadă în 
mâinile oamenilor lui Montfort. 

Discuţia dintre slujitorul lui Puyol și Bahram fu 
lungă și marcată de multe gesturi. În cele din urmă, 
nomadul îi ceru lui Aymon să se îmbrace în zdrențe, 
la fel ca el, stinse apoi focul și se pregătiră cu toții de 
plecare. 

- Urcă în căruță, băiete, spuse el nerăbdător. Tre- 
buie să plecăm imediat. Povestea pe care mi-aţi spus-o 
nu mi se pare deloc convingătoare: nu ai deloc aerul 
că ai fi fiul unui vechi prieten de-al maestrului Puyol, 
care are unele probleme cu justiția. Să știi că eu nu 
trăiesc pe altă lume: am înţeles imediat că fuga ta are 
legătură cu vânzoleala care a cuprins orașul în ulti- 
mele zile. Dar nu e treaba mea să pun întrebări: am 
fost plătit să te duc la Foix și asta voi face. 

Bahram lovi mârțoaga cu biciul pe spinare, iar căru- 
ţa se puse în mișcare, scârțâind din toate încheieturile. 

- Scoate instrumentul acela, spuse Bahram arătând 
spre tocul de piele al vielei, și arată-ne ce te-a învățat 
maestrul. 

Aymon se supuse fără să crâcnească: pentru el era 
intotdeauna o plăcere să cânte. 

Când notele melodiei se stinseră, Bahram lăsă 
hăţurile din mână și începu să aplaude atât de zgomo- 
tos, încât acoperi sforăiturile sonore ale nevestei, care, 
beată, adormise pe patul încropit în căruță. 

- Bravo, Maxim! exclamă Bahram, adresându-i-se 
lui Aymon pe numele pe care i-l dăduse acesta. 

Numele meu este unul încărcat de istorie şi onoare, 
numele unui vechi șah persan, Bahram Gur, care 
căuta muzicanți și saltimbanci pentru desfătarea 
supușilor săi. Negăsindu-i, i-a cerut ajutor socrului 
său, Sankâl. Acesta a trimis în Persia câteva mii de 
strămoși de-ai mei. Noi aparținem neamului lurilor 
ŞI se spune că puțini sunt muzicanții care reușesc să 
întreacă talentul nostru înnăscut. Din Persia, câţiva 
dintre noi au luat calea pribegiei și au devenit nomazi. 
Aici, în Europa, ni se spune atsigani. 

Bărbatul se întrerupse brusc, pălind: doi oșteni 
călare trecură în galop pe lângă căruță, în vreme ce 
alții se vedeau apropiindu-se de-a lungul drumului. 

- Repede, băiete, bagă-te aici, înăuntru, spuse 
Bahram ridicând o tăblie sub care se afla o ascunză- 
toare secretă, suficient de mare ca să adăpostească un 
om ghemuit. Rămâi acolo fără să scoţi nici un sunet. 
Sunt convins că ne vor opri şi vor percheziționa căruţa. 


— Îa te uită cu ce prieteni vechi ne e dat să ne întâl- 
nim! exclamă unul dintre cruciați, recunoscându-l pe 
Bahram. Muzicantul nostru vagabond! Ce cauţi prin 
părțile astea? Nu ziceai că vrei să mai rămâi în oraș 
câteva zile? Cum de ai luat-o din loc așa, dintr-odată? 

- Afaceri neprofitabile, războinicule, răspunse 
Bahram. Se pare că locuitorii din Carcassonne au bu- 
zunarele cusute, așa că nevasta mea şi cu mine n-am 
trăit decât din mila câtorva trecători. 

— Şi încotro ai apucat-o, cu nădejdea de mai bine? 

- Nu știu precis, așa că mă voi lăsa dus de bătrâna 
mea mârţoagă, minţi ţiganul. 

Oraşul Foix se afla încă în mâinile rebelilor, așa 
încât era mai bine să nu spună nimănui că se îndrepta 
spre ținuturi vrăjmașe. 

- Foarte bine. Până una-alta, oamenii mei vor 
arunca o privire în căruță. 

- Faceţi precum vă este voia: vedeți însă că duc 
numai marfă stricată. lar nevastă-mea este exemplul 
cel mai elocvent, răspunse Bahram, făcându-i pe cru- 
ciați să izbucnească în râs. 

Apoi, un alt hohot general se auzi în clipa în care 
nevasta ţiganului scoase un sforăit zgomotos atunci 
când unul dintre oşteni încercă s-o trezească. 

- Nu cumva aţi văzut un băieţandru care ducea 
cu el un toc de instrument muzical? întrebă căpete- 
nia cetei cruciate. Numele lui este Aymon. 

- N-am întâlnit țipenie de om de când am părăsit 
Carcassonne. Totuși, dacă-mi este permisă îndrăznea- 
la, cum se face că eroicii cruciați sunt pe urmele unui 
biet băiețandru? 

- Însuși Simon de Montfort a poruncit ca băiatul 
să fie găsit cu orice preţ: se spune că ar fi nepotul lui 
Beaufort de Daigne și că bunicul său, înainte de a fi 
prins, i-ar fi destăinuit un secret de mare însemnătate. 
De ți se va întâmpla să-l întâlnești, să faci în așa fel și 
să-l aduci în oraș, chiar și în lanţuri, dacă trebuie. Nu-ţi 
va părea rău: pe capul lui s-a pus o recompensă grasă. 

Spunând acestea, căpetenia cetei cruciate îi făcu 
semn ţiganului să o ia din loc. 

- Așa voi face cu siguranță, domnule, dacă mi se 
va ivi O asemenea ocazie, răspunse Bahram. 

Apoi, își lovi din nou mârțoaga, iar căruţa trecu 
de postul de control. 


- Maxim, ziceai? spuse țiganul îndreptându-și de- 
getul acuzator spre băiat. Nici vorbă să te cheme Ma- 
xim, numele tău e Aymon și ești nepotul lui Beaufort, 
teroarea cruciaților. Iar dacă ești căutat de oamenii 
lui Simon de Montfort, nu ştiu zău cum vom reuși 
să scăpăm de ei și să ajungem întregi la Foix. 

Aymon nu-i răspunse, urmărindu-l în tăcere pe 
bărbatul din fața sa, care părea absorbit de propriile 
gânduri. 

- Foarte bine, continuă Bahram. De vreme ce am 
aflat cine ești, consider că recompensa mea trebuie 
renegociată. Și cel care se va achita de datorie vei fi 
chiar tu. Noi suntem muzicanți, iar tu, la rândul tău, 
pari să te descurci foarte bine la vielă. Așa că vei da 
spectacole cu noi în pieţe și pe străzi. Pentru cine 
intreabă, tu ești nepotul nostru și vei rămâne cu noi 
până în clipa în care eu voi hotări că am fost recom- 
pensat pe deplin. Și să nu cumva să încerci să fugi, 
pentru că va fi mult mai rău pentru tine: vei sfârși 
in mâinile cruciaților lui Montfort, dragul meu vi- 
conte de Daigne. 

În noaptea aceea, sub coviltirul strâmt și urât 
mirositor, Aymon realiză un mare adevăr: rămăsese 
singur pe lume. Își ascunse faţa în căușul palmelor 
şi se lăsă pradă unui plâns tăcut, deznădăjduit. 

- Veniţi, oameni buni, veniți să vă bucurați de 
muzica tânărului meu nepot, Maxim! 

Bahram se spălase și imbrăcase un costum de ca- 
tifea roșie. Până și nevasta lui - pentru prima dată 
de când o întâlnise Aymon sobră și îmbrăcată cu dis- 
tincție — împărțea zâmbete șăgalnice trecătorilor. 

- Domnul a vrut să ne binecuvânteze cu talentul 
nepotului nostru, iar noi vrem să împărțim acest dar 
cu voi. Veniţi să-i ascultați cântecele. Veniţi să vă de- 
lectaţi auzul cu cele mai frumoase note muzicale pe 
care aţi avut vreodată ocazia să le ascultați. Nu vă 
costă nimic: de vă va plăcea și de veţi avea bunăvoința, 
veţi lăsa un mic obol, atât cât veţi crede de cuviinţă. 

Una dintre laturile căruței fusese acoperită cu o 
pânză purpurie care ţinea loc de fundal de scenă. 
Aymon stătea pe un scaun, cu viela pregătită pe 
genunchi. La dreapta sa se afla Bahram, care urma 
să-l acompanieze la lăută - un străvechi instrument 
persan asemănător cobzei, ale cărui coarde erau ciu- 
pite cu o pană de acvilă. Ţiganul avea și un nai, așezat 
la îndemână, pe un taburet din apropierea sa. De par- 
tea cealaltă a micuţei scene improvizate stătea Sarya, 
nevasta lui Gur. Femeia avea o voce caldă şi melo- 
dioasă, cum nu se putea mai potrivită ca să acompa- 
nieze în contratimp melodiile lui Aymon. 


Piaţa principală din Limoux era plină-ochi de 
lume: extenuaţi de război, oamenii se inghesuiau să 
asiste la spectacol, dornici să uite, măcar pentru câteva 

ore, de frică şi privaţiuni. În apropiere, râul Aude 
curgea lin, placid. 

Cu excepţia unor scurte apariţii în fața invitaţilor 
bunicului său, la castel, Aymon nu mai cântase 
niciodată în public. Se văzu nevoit să facă eforturi 
mari ca să-și învingă emoţiile, dar în cele din urmă 
reuși să lege câteva acorduri pe coardele vielei și să 
intoneze prima melodie. 

În clipa în care notele vrăjite ale vielei se înălțară 
în aer, se petrecu ceva aproape magic: rumoarea din 
piaţă încetă brusc și, în liniștea profundă coborâtă peste 
mulțime, se auziră doar instrumentul lui Aymon și 
vocea cristalină a Saryei. 

Aymon alterna cântece religioase cu balade care 
povesteau despre iubiri între mândri cavaleri și nobile 
domniţe. Publicul urmărea captivat spectacolul, iar 
în clipa în care, după mult timp, muzicanți își înche- 
iară reprezentaţia, un cor de voci entuziaste le cerură 
să continue să cânte. 


- Șaizeci de livre! exclamă entuziasmat Bahram. 
Tu, nevastă, și cu mine, singuri, abia dacă reușim să 
strângem cinci sau șase, atunci când ne merge bine. 
Băiețandrul acesta e o adevărată binecuvântare pen- 
tru noi. 

Spunând acestea, bărbatul trase canaturile singurei 
ferestre a bordeiului pe roți și se întinse mulțumit 
lângă femeie. 

În colțul opus, Aymon ajunsese la o concluzie: 
După câteva zile în care se frământase gândindu-se 

ce drum ar trebui să urmeze, recunoscuse că Bahram 
avea dreptate: cruciații căutau un băiețandru, iar dacă 
el i-ar fi părăsit pe țigani, ar fi căzut în scurt timp în 
mâinile oamenilor lui Montfort. „Pe urmă, încotro 
s-o apuc?“ se întrebă el. Nu avea la el decât mărun- 
țișul pe care i-l dăduse Puyol, nu cunoștea regiunea 
și, în plus, odată ajuns la Foix, nu era convins că 
rudele sale o să-l primească cu brațele deschise. „Pe 
de altă parte, își spuse el, cât va mai rezista Foix în 
faţa trupelor lui Simon de Montfort?“ 

Călătoria alături de doi vântură-lume, travestit în 
menestrel, părea să fie singura cale de a scăpa de 
sulițele catolicilor. 


Lângă căruță, Aymon mânuia un baston de lemn 
ca pe o spadă, executând mișcările de asalt și apărare 
pe care le învățase de la bunicul său, Beaufort. 

Bahram îl observa în tăcere. Apoi, la finalul 
exerciţiului, lăsă să-i scape o exclamaţie admirativă. 

- Văd că ești la fel de priceput în mânuirea spadei 
ca și în cântul la vielă, Aymon, comentă el. 

- Bunicul a petrecut zile întregi cu mine, învățân- 
du-mă secretele scrimei. Păcat că nu am o spadă 
adevărată: nu e același lucru când mânuiești o bucată 
de lemn, dar nu am găsit altceva mai bun ca să mă 
pot antrena. 

- Vrei să spui că te antrenezi des, Aymon? 

- Bineînțeles. Zilnic. De fiecare dată când am 
posibilitatea. Trebuie însă să găsesc un echilibru între 
exerciţiile muzicale şi cele fizice. 


184 MARCO BUTICCHI 


- Eşti un băiat de ispravă, tânărul meu prieten! 
Și sunt încredințat că într-o zi vei culege roadele dă- 
ruirii tale. Acum însă, vino înăuntru, vreau să-ți arăt 
ceva. 

Bahram scotoci într-o altă ascunzătoare camuflată 
din căruță şi scoase la iveală un obiect învelit cu zdrenţe. 

O clipă mai târziu, în fața ochilor măriți de uimire 
ai băiețandrului apăru o spadă superbă: nu foarte 
lungă, cu un smarald uriaș pe garda lucrată fin, cu 
intarsii de aur. Spada încovoiată, în formă de semi- 
lună, era ușoară și lesne de mânuit. 

Bahram o ținu în mâini câteva clipe, apoi i-o întin- 
se lui Aymon, rămas mut de uimire. 

- E o akinakes, o spadă folosită de șiiții din Persia. 
Dacă vrei, poţi s-o foloseşti pentru exerciţiile tale, băiete. 

- E foarte frumoasă. Și ar sta foarte bine prinsă la 
șoldul unui cavaler sau al unui prinț. Cine ţi-a dat-o? 

- E a mea dintotdeauna și nu m-aș despărți de ea 
pentru nimic în lume. Într-o zi îţi voi spune povestea 
mea, dar acum trebuie s-o luăm din loc: n-aş vrea ca 
prezența noastră să stârnească curiozitatea oștenilor 
din garnizoana cruciată. 

- Hei, voi doi, mai lăsaţi vorba! le strigă Sarya, 
învârtind lingura de lemn în ceaunul de pe foc. Veniţi 
să mâncaţi. O dată am cumpărat și eu o găină în loc de 
o sticlă de vin și, credeți-mă pe cuvânt, nu vreau să-mi 
pară rău. Hai, veniţi încoace și puneţi-vă burțile la cale. 
Când ai stomacul plin, călătoria pare mai plăcută. 

Se părea că, odată intrat în viaţa celor doi nomazi, 
Aymon adusese cu el un val de bună dispoziţie: 

Bahram se bărbierea şi se îmbrăca îngrijit, în vreme ce 
Sarya nu se mai atinsese de băutură de câteva zile bune. 
Mai mult, până și căruța fusese curățată și revopsită în 
alb, având acum un aspect mult mai dichisit. 

Străbăteau sat după sat, fără să se oprească însă 
pentru mai mult de o reprezentaţie: spectatorii nu 
erau întotdeauna la fel de generoși ca publicul din 
Limoux, dar încasările erau mai mult decât îndestu- 
lătoare, astfel că cei trei își puteau permite din când 
în când câte un lux. 

Tânărului Aymon i se părea că zilele treceau în 
zbor şi că găsise, în sfârșit, familia pe care și-o dorise 
dintotdeauna. Într-adevăr, bunicul Beaufort fusese 
foarte afectuos, dar după izbucnirea războiului cu 
papalitatea cei doi petreceau din ce în ce mai puţin 
timp împreună. 

De cele mai multe ori, băiatul rămânea singur cu 
slujnicele de la castel, frământându-se din cauza fap- 
tului că nu era suficient de mare ca să poată merge 
și el la război. Apoi, în ziua aceea, la Carcassonne, 
totul se terminase. 

- Ce e cu tine Aymon? Chipul ţi s-a întunecat, 
spuse Bahram când se ridicară de la masă. 

- Mă gândeam la bunicul. Moartea lui mă apasă 
ca o piatră de moară. 

- Va trebui să te obișnuiești cu gândurile acestea. 
Acum eşti abătut, dar nu trebuie niciodată să-ţi atri- 
bui o vină care nu-ți aparține. Beaufort de Daigne 
era un războinic și ştia foarte bine la ce riscuri se 
expune îndrăznind să intre în Carcassonne. Însă era 

încredințat că merita să infrunte primejdia. Bahram 
tăcu, apoi, observând că băiatul continua să fie tulbu- 
rat, adăugă: Bunicul tău știa că luptă pentru o cauză 
pierdută: o mână de catari, oricât de bine instruiți și 
de buni cunoscători ai locurilor ar fi fost ei, nu puteau 
ţine piept prea mult timp unei armate întregi. Și a vrut 
să facă în așa fel ca tu să-ți trăiești cât mai bine viața. 
- Ce vrei să spui cu asta? Îţi repet: dacă nu s-ar fi 
hotărât să vină cu mine la maestrul Puyol, nimeni n-ar 
fi reușit să pună mâna vreodată pe bunicul Beaufort. 
— Chiar crezi asta, tânărul meu prieten? O să-ți spun 
o parte din povestea mea și vei vedea că nimeni nu e 
perfect, nici chiar eroii. Azi-noapte, Sarya și cu mine 
te-am auzit cum plângeai. Nu trebuie să mai fii atât 
de trist. Vreau să știi că, de când eşti cu noi, viața 
noastră a căpătat, în sfârșit, un sens. Din păcate, n-am 
reușit să avem un fiu căruia să-i transmitem experiența 
și învățăturile noastre, iar suferința aceasta părea să ne 
ducă la pierzanie. Acum însă, ai văzut cum s-a schimbat 
nevasta mea? Şi chiar și eu mi-am regăsit pofta de viaţă, 
dorința de a cânta și de a cutreiera lumea. În sfârşit, 
tu ne-ai restituit demnitatea și împăcarea cu noi înșine. 
Și să nu crezi că demnitatea este o calitate pe care o 
întâlneşti mai degrabă la curțile regilor decât într-o 
căruță de nomazi. Acum însă, gata cu vorbăria goală. 
Eşti pregătit să asculți epopeea unui țigan bătrân? 
Aymon încuviință din cap și se așeză mai comod, 
ghemuindu-se pe capra căruţei, în vreme ce Bahram 
incepu să-și depene povestea. Mârțoaga țiganilor mergea 
în ham agale, trăgând căruţa într-un ritm lent și constant. 


12 


Germania, anii '30 


Karl Maria Wiligut nu era un simplu adept al ezo- 
terismului. Austriac de origine, el se dedicase de foarte 
tânăr teoriei erministe a unei congregaţii oculte ce 
era convinsă că Biblia fusese scrisă în Germania de 
o divinitate numită Krist. Creștinii și evreii erau con- 
sideraţi niște uzurpatori care își însușiseră abuziv 
paternitatea cărții sfinte. 

Wiligut susținea că descinde pe linie paternă din 
uniunea dintre o divinitate a aerului numită Asen cu 
Wanen, zeiţa apelor. 

Neputând să facă față fanatismului delirant al lui 
Wiligut, soția sa reușise să-l interneze într-un sana- 
toriu pentru bolnavi psihic, unde fusese ținut între 
1924 şi 1927. Odată declarat vindecat de forma gravă 
de megalomanie de care suferise, își reluase contactele 
cu nenumăraţii săi discipoli și admiratori. După ce 
își luase pseudonimul Weisthor, jurase că avea să facă 

în așa fel încât întreaga lume să recunoască adevărul 
teoriilor sale. 

În ceea ce-l privea, Heinrich Himmler reușise să 
scape de arestările efectuate de poliție după eșecul 
puciului de la München. Nu doar că nu făcuse nici 
o zi de închisoare, dar, la sfârşitul anilor '20, devenise 
şeful SS. 

Pasiunea pentru cultul originar și pentru ritualu- 
rile ezoterice pe care o avea dintotdeauna avea să devină 
adevărata rațiune a existenței sale după întâlnirea cu 
Karl Maria Wiligut- Weisthor. 


În anul 1930, strălucitorul și chipeșul ofițer Rein- 
hard Tristan Eugen Heydrich fusese obligat să renun- 
ţe la o promițătoare carieră în cadrul marinei militare. 

În luna decembrie a aceluiași an se căsătorise cu fiica 
de nouăsprezece ani a unui aristocrat scăpătat. În 
primele luni, tânărul cuplu trăise într-o sărăcie lucie. 

Apoi însă, în 1931, la sugestia unui prieten, Hey- 
drich fu chemat să lucreze pentru Heinrich Himm- 
ler. Șeful SS avea nevoie de tineri devotați trup și suflet 
cu ajutorul cărora urma să pună pe picioare o reţea 
eficientă de contraspionaj. 

- Spuneţi-mi, Herr Heydrich, de ce ați renunţat 
la marina militară? îl întrebă Himmler, îngustându-și 
ochii pentru a-l cerceta mai bine, din spatele ochela- 
rilor rotunzi, pe tânărul aflat în faţa sa. 

- Este o chestiune strict personală, domnule co- 
mandant, și, dacă nu vă deranjează, aș prefera să nu 
vorbesc despre ea. 

- Ar fi bine totuși să știți de la bun început, Herr 
Heydrich, că între mine și oamenii mei nu trebuie să 
existe nici un fel de secrete. Și nici chestiuni personale. 

- Când am întâlnit-o pe Linda von Olsen, soția 
mea, am părăsit-o pe logodnica mea de atunci, care 
era fiica unui mare industriaș, prieten apropiat al 
amiralului Raeder, comandantul în exercițiu al Ma- 
rinei. Pentru comportamentul meu am fost pedepsit 
cu concedierea. 

Dar Himmler avea propriile sale informaţii. 

- În schimb, domnule, mie mi s-a adus la cunoștință 
faptul că, în realitate, tânăra sedusă și abandonată l-ar 
fi purtat în pântece pe moștenitorul dumneavoastră. 

- Observ că nu vi se poate ascunde nimic, dom- 
nule comandant, mormăi Heydrich, nereușind să-și 
ascundă stânjeneala. 

- Lăsând acum viaţa dumneavoastră amoroasă 
deoparte, Herr Heydrich, aflați că vă consider o per- 
soană dotată cu aptitudini deosebite și, dacă vă veți 
alătura cauzei noastre, voi face în așa fel încât să pri- 
miţi o funcție pe măsură. 

Erau numeroase vocile care susțineau că trăsă- 
turile somatice ale lui Himmler trădau faptul că sufe- 
rea de sindromul Down. Heydrich îl privi cu atenţie: 
bărbatul acela care, în ciuda aspectului său, părea dotat 
cu o inteligenţă și o viclenie diabolice, îi deschidea 
porțile spre viitor. 

În iulie 1931, Reinhard Heydrich se înrolă în SS. 

Și pentru Rudolf Hess sosise vremea să fie răsplătit 
pentru loialitatea necondiționată pe care i-o arătase 
lui Adolf Hitler. 

Cu toate că reușise să scape de arestările operate 
cu ocazia tentativei de lovitură de stat din 1923, Hess 
se predase ulterior de bunăvoie, pentru a-i putea fi 
alături lui Hitler în cele nouă luni de detenție pe care 
acesta le petrecuse în închisoarea de la Landsberg. În 
toată acea perioadă, Hess îl ajutase pe Hitler să conceapă 
Mein Kampf, viitoarea biblie a ideologiei naziste. 

Chiar și Rudolf Hess fusese fascinat de ştiinţele 
ezoterice, dar, spre deosebire de Himmler, păstrase 
o atitudine pragmatică și concretă. 

În anul 1928, Hess contribuise prin toate mijloa- 
cele pe care le avea la dispoziţie la numirea în funcția 
de secretar al Societăţii naționale geografice a fiului 
unui prieten apropiat de-al său. Titularul acelui post 
avea posibilitatea să călătorească Și să efectueze studii 
în orice colț al planetei. În cursul acestor călătorii, 
Albrecht Haushofer — acesta era numele cercetăto- 
rului — culegea informaţii secrete din toate domeniile 
pe care le trimitea direct mâinii drepte a lui Hitler. 
La rândul său, Rudolf Hess folosea acele informaţii 
pentru a-și pune la punct planul la care se gândea de 
foarte multă vreme. 

În schimbul serviciilor sale, spionul obținu favoa- 
rea de a se face „uitate“ originile evreiești ale familiei 
Haushofer și, mai târziu, primi în dar o prestigioasă 
catedră universitară. 

În anul 1925, nunțiul apostolic Eugenio Pacelli 
fusese transferat de la Miinchen, la mult mai presti- 
gioasa reprezentantă a Vaticanului de la Berlin, unde 
rămăsese vreme de patru ani. 

La întoarcerea sa la Roma, în 1929, papa Pius al 
XI-lea îl făcuse cardinal şi îl numise secretar de stat. 

Datorită experienţei dobândite, proaspătul înalt 
prelat acordă o mare atenţie situației din Germania. 

- Evenimentele de acolo, obișnuia el să repete, se 
vor repercuta asupra întregii lumi. 


În cabinetul său, cardinalul citea unul dintre ra- 
poartele care îi parveneau săptămânal de la Berlin. 

- Ce părere aveţi despre partidul nazist, părinte 
Roeller? îl întrebă Pacelli pe bărbatul din fața sa, 
privindu-l pe deasupra ochelarilor săi fini. 

- Nu știu ce să vă răspund, Eminenţă... Nu aș vrea 
să mă hazardez în a-mi da cu părerea în chestiuni 
politice. Cu siguranță însă că e nevoie de o mână de 
fier care să pună din nou pe picioare economia țării 
mele, care se află de prea multă vreme în mâinile 
evreilor şi ale comuniștilor. 

- Sunteţi secretarul particular al succesorului meu, 
nunțiul apostolic la Berlin, îi replică Pacelli, și mi se 
pare că este de datoria dumneavoastră să vă formaţi 
o opinie personală. De exemplu, ce spuneţi de ceea 
ce mi-a scris Eminenţa Sa, nunțiul apostolic, despre 
această stranie pasiune pentru ezoterism a multor 

persoane din anturajul lui Adolf Hitler? Îl cunoaşteţi 
pe vreunul dintre acei magi și falși profețņi care se pare 
că se află în spatele unor personaje ca Himmler și Hess? 
Știți cumva cine este acest Karl Maria Weisthor, pă- 
rinte Roeller? 

- Nu, nu-l cunosc, Eminență. În plus, veșmântul 
nostru îmi impune chiar și mie să nu mă declar de 
partea nimănui, decât a Domnului nostru lisus Hris- 
tos, marele și milostivul, rosti preotul, ingenunchind 
în așteptarea binecuvântării cardinalului. 

Eugenio Pacelli făcu semnul crucii, îngăduindu-i 
părintelui Roeller să se retragă. 

„Omul acesta nu-mi place deloc, are o privire 
vicleană“, își spuse cardinalul, privindu-l cum se 
îndepărtează. 


Wewelsburg, anii '30 


- Vă mulţumesc că aţi venit, Reichsführer Himm- 
ler, spuse Karl Maria Weisthor, executând ca la carte 
salutul nazist, cu braţul ridicat. Ceea ce am descoperit 
in cursul săpăturilor este de o importanţă cu totul 
şi cu totul singulară, domnule. Cred că ar fi mai bine 
să discutăm între patru ochi. 

- Nu am secrete față de camaradul Heydrich, 
răspunse Himmler, arătând spre bărbatul care îl însoțea 
in acea călătorie în Westfalia Nord-Occidentală. 

Impunătorul edificiu din spatele lor era o ruină, însă 
Himmler se îndrăgostise de castelul de la Wewelsburg 

din primul moment în care îl văzuse și, convins că 
odată avea să devină proprietatea sa, ordonase efec- 
tuarea unor importante lucrări de restaurare. 

Construcţia data din secolul al X-lea, din epoca 
în care, ameninţaţi de huni, germanii construiseră o 
aşezare fortificată care să-i pună la adăpost de atacurile 
barbarilor. 

Legenda spunea că între zidurile sale se practi- 
caseră încă din cele mai vechi timpuri ritualuri ezo- 
terice, edificiul făcând parte dintr-o rețea de castele 
și mănăstiri dedicate diverselor culturi păgâne. 

În cele din urmă, la jumătatea secolului al XIX-lea, 
abandonat şi transformat în ruine, castelul intrase în 
proprietatea regatului Prusiei. 

- Domnule, vreau să vă arăt ceva care cred că vă 
va interesa, spuse Weisthor, dându-i câteva foi de 
hârtie ingălbenite de vreme, pe care fuseseră scrise 
o serie de semne și cuvinte. 

- Pare o partitură muzicală, constată Himmler, 
cercetând hârtiile. 

- Mai exact, este un fragment dintr-un cântec 
medieval. De fapt, o cansò, cum le spuneau trubadurii 
din Occitania. 

- Trubaduri din Occitania? Aici, în Westfalia? 
intrebă celălalt, sceptic. 

- Nu este singura particularitate a acestei partituri, 
Excelență. Să fiu mai exact: dumneavoastră mi-aţi 
furnizat mâna de lucru necesară pentru efectuarea 
lucrărilor de restaurare a castelului, iar eu mi-am 
permis să efectuez unele cercetări în punctele care 

relevau un deosebit interes geomantic. Am descoperit 
astfel că întreaga structură a castelului de la Wewels- 
burg este un exemplu perfect despre cum poate fi 
pusă arhitectura în slujba magiei. Dovadă în acest sens 
stă chiar planul orizontal al construcției, de forma 
unei săgeți cu vârful îndreptat spre nord. Întâmplarea 
a făcut ca bărbatul care a descoperit această partitură 
să fie expert în muzică veche. Când am găsit-o într-o 
nișă zidită a castelului, omul nostru a încercat s-o 
interpreteze la chitară, însă și-a dat seama imediat că 
ceva nu era în regulă cu această partitură: multe note 
nu se aflau pe poziţia pe care ar fi trebuit să fie, iar 
greşelile de compoziţie sunt pur și simplu grosolane. 
Weisthor tăcu un moment, încercând să vadă ce im- 
presie făceau spusele sale asupra interlocutorului său, 
apoi continuă: În cele din urmă, folosind un sistem 
pe care muzicienii medievali îl numeau main guido- 
nienne — sau al celor cinci degete -, am scos la iveală 
câteva frânturi dintr-un mesaj. Un fel de cod secret. 
Tânărul nostru cercetător mi-a dat asigurări că este 
pe cale de a-l descifra în totalitate, dar eu prefer să 
vă înmânez dumneavoastră manuscrisul, pentru a-l 
pune la dispoziţia specialiștilor de la Berlin. 

Pentru Himmler, descoperirea unor relicve 
străvechi era o experiență exaltantă: ochii îi străluceau 
de emoție. 

- Aţi spus, totuși, că este vorba doar de un fragment, 
nu-i așa, Herr Weisthor? interveni Heydrich. 

- Da, domnule. Noi credem că avem de-a face 
doar cu prima parte a melodiei, dar suntem în 

căutarea celei de-a doua jumătăţi a manuscrisului. 
Nădăjduim să se afle undeva, tot în interiorul acestor 
ziduri, numai că până acum cercetările noastre nu 
au dat nici un rezultat. 

- Continuaţi căutările, domnule Weisthor, şi 
tineți-mă la curent. Dacă o să consideraţi necesar acest 
lucru, vă mai pot trimite și alți oameni. Între timp, 
voi da spre cercetare acest fragment, dar dumnea- 
voastră trebuie să vă ocupați de descoperirea piesei 
care să elucideze enigma. 

Spunând acestea, Himmler își întoarse privirea 
spre ruinele care se înălțau pe fundalul roșu al asfin- 
țitului: atracţia imposibil de controlat pe care o avu- 
sese față de castelul de la Wewelsburg căpătase brusc 
o explicaţie. Acum, mai mult ca niciodată, castelul 
trebuia să devină al lui. 


Berlin, anii '30 


În biroul de pe Prinz Albrechtstrasse numărul 9, 
la Berlin, telefonul de pe masa de lucru a lui Himmler 
incepu să sune. 

- Heil Hitler, domnule comandant Himmler. 
Sunt colonelul Dieter, de la Technische Ausriistung 
und Maschinen. 

- Heil Hitler, domnule colonel, răspunse Himm- 
ler pe obișnuitul său ton rece, distant. 

- Voiam să vă aduc la cunoștință noutăţile legate 
de acea compoziție muzicală în provensala veche. 

- Continuaţi, domnule colonel. Aţi reuşit să des- 
cifrați codul? | 

- În mare parte da, Herr Reichsfiihrer, dar mai 
sunt încă unele pasaje neclare. Totuși, din ceea ce am 
reușit să intuim, mesajul face referire la localizarea 
ascunzătorii unei pietre misterioase, venerată de unele 
triburi încă din cele mai vechi timpuri. Chiar și o 
simplă fărâmă din roca respectivă ar avea puterea de 
a ucide pe oricine ar avea ghinionul să o atingă sau 
doar să o privească. 

- Şi unde ar putea fi ascunsă o asemenea armă? 

- Nu suntem încă în măsură să vă răspundem la 
întrebare, Excelenţă. Probabil că această informaţie 
se găsește în celălalt fragment al partiturii, care, din 
păcate, nu se află în posesia noastră. 

- Ce credeți, domnule colonel, despre toată po- 
vestea asta? Spuneţi-mi părerea dumneavoastră, pen- 
tru că mie mi se pare ceva de domeniul incredibilului. 

- Nu ştiu ce să vă răspund, domnule... În unele 
locuri apar destul de des cuvintele „pur“ și „perfect“, 
ambele având legătură cu religia catară, o credință 
eretică răspândită în Franţa, în primele secole ale 
mileniului nostru. Există păreri conform cărora 
catarii ar fi fost deţinătorii unor secrete străvechi şi 
că adevăratul motiv pentru care papa ar fi organizat 
cruciada împotriva lor ar fi fost descoperirea locului 
in care fusese ascuns Sfântul Graal. 

Câteva ore mai târziu, pe scaunele din fața mesei 
de lucru a lui Himmler se așezară doi bărbaţi. 

Unul era Reinhard Heydrich, iar cel de-al doilea 
- o veche cunoștință a lui Himmler care imbrățișase 
de puţină vreme cauza Societăţii Thule. Hermann 
Pohl desființase Ordinul Cavalerilor Teutoni şi ai 
Sfântului Graal, pe care chiar el îl crease, pentru a 
trece, cu tot cu adepți, în rândurile Societăţii Thule. 

- Am apelat la dumneavoastră deoarece sunteți 
considerat o autoritate absolută în materie. Spu- 
neți-mi, cât adevăr ar putea conţine textul care a fost 
camuflat între notele acestui cântec medieval? îl în- 
trebă Himmler pe Hermann Pohl. 

- Eu sunt un cercetător care are pretenția unei 
oarecari experienţe, domnule, răspunse Pohl. Însă cu- 
noștințele mele decurg din analizarea unor docu- 
mente reale, palpabile. Există totuși și relicve pe care 
nimeni nu le-a văzut vreodată, despre care nu avem 
nici o dovadă materială, acestea fiind înconjurate de 
aura misterioasă a legendelor. Dumneavoastră nu de 
mine aveţi nevoie, ci de o persoană care să știe să 
lucreze cu repere și descoperiri arheologice. Am un 
prieten foarte apropiat care locuiește de câțiva ani în 
Franţa şi care cred că v-ar putea fi de folos. Zilele 
acestea se află aici, la Berlin, în căutare de fonduri 
care să-i permită continuarea săpăturilor începute în 
Languedoc și a unei edituri care să-i publice un studiu 
despre Sfântul Graal. Numele său este Otto Rahn. 

- Ar fi interesant să avem o întâlnire cu acest 
domn Rahn. Mi-aș dori foarte mult să nu ne refuze 
o invitaţie la cină într-una din zilele următoare, in- 
terveni Heydrich, punând capăt discuţiei. 

Avea tonul celui ce știe foarte bine că poate obține 
oricând ceea ce își dorește. 


Otto Rahn era un bărbat cu o înfățișare aparent 
blajină: nu foarte înalt, zvelt, cu părul negru și fruntea 
înaltă, dădea impresia că musculatura - sau, mai bine- 
zis, fasciculele de nervuri - îi era într-o continuă 
activitate. 

Acceptase invitaţia la unul dintre cele mai elegan- 
te localuri din Berlin, convins că avea să se întâlnească 
cu un potenţial editor pentru cartea sa Cruciada îm- 
potriva Graalului, aşa îl lăsase Pohl să înţeleagă când 
il contactase. 

Îi recunoscu pe Himmler și Heydrich chiar în 
clipa în care șeful de sală îl introduse în separeul spe- 
cial al restaurantului Horcher. 

- Luaţi loc, Herr Rahn, spuse Himmler, arătând 
spre scaunul liber dintre el și Hermann Pohl. 

Cercetătorul se așeză, uimit de neașteptata întâl- 
nire. Doi dintre bărbații cu care stătea la masă făceau 
parte dintre cele mai cunoscute personalități ale Ger- 
maniei. Otto Rahn nu era interesat de politică și nici 
nu susținuse în vreun fel doctrina nazistă, deși ad- 
mitea faptul că, în ultimii ani, situaţia economică a 
țării sale părea să se fi schimbat în bine. Iar meritul 
pentru această schimbare nu putea fi atribuit decât 
partidului lui Adolf Hitler. 

- V-am cerut să acceptaţi invitaţia noastră, dom- 
nule Rahn, spuse Heydrich după prezentările și 

banalitățile de început, deoarece am aflat că aţi scris 
un studiu foarte interesant despre Sfântul Graal. 

În timp ce vorbea, Heydrich scoase din geantă un 
teanc de hârtii bătute la mașină. Rahn recunoscu ime- 
diat copia propriului manuscris pe care o trimisese 
mai multor edituri. 

- Observ că v-aţi documentat, Herr Heydrich, 
răspunse Otto Rahn, din ce în ce mai mirat. 

- Bineînţeles, întrucât este foarte important pen- 
tru noi să știm cum lucrează oamenii cu care vrem 
să colaborăm. Atât eu, cât şi comandantul Himmler 
am citit studiul dumneavoastră și l-am găsit a fi foarte 
valoros. Suntem convinși că în curând veţi primi o 
ofertă mai mult decât mulţumitoare de publicare. 

Era evident că șefii naziști rezolvaseră deja pro- 
blema publicării. Lui Rahn îi fu limpede că cei doi 
aveau intenția să-i ceară ceva în schimb. 

Cu obișnuita sa atitudine autoritară, Himmler 
puse punctul pe „i“: 

- Aş dori să aflu opinia dumneavoastră personală 
asupra Sfântului Graal, Herr Rahn. Iar prin „opinie 
personală“ înțeleg o părere întru totul lipsită de figu- 
rile de stil literare sau retorice cu care scriitorii obiş- 
nuiesc să-și condimenteze lucrările. 

- Aşi spus lucrurilor pe nume, domnule, răspunse 
Rahn. Dintotdeauna, Sfântul Graal a constituit un 
subiect preferat pentru opere literare, fie ele de mare 
succes sau pierdute în uitare. De la Parzival, de Wol- 
fram von Eschenbach, trecând prin întreaga operă 
despre legendarul rege Arthur, până la scrierile 

contemporane, povestea Graalului a fost exploatată 
la maximum pentru a suscita interesul și curiozitatea 
publicului. Nimic din tot ce s-a scris nu este însă cre- 
dibil din punct de vedere științific, domnilor. După 
ani lungi de cercetare, am ajuns la concluzia că ceea 
ce este numit în mod comun Graal trebuie să fie, de 
fapt, un obiect precreștin a cărui origine se pierde 
în negura vremurilor și care a devenit un simbol toc- 
mai pentru că nu i se cunoaște valoarea. Bineînțeles, 
domnilor, că aceste convingeri ale mele sunt vag re- 
flectate în textul cărții și sunt încredințat că nu tre- 
buie să pun în discuţie discreţia domniilor voastre 
subliniind confidențialitatea acestei discuţii. 

- Continuaţi, domnule Rahn, spuse Heydrich. 

- Graalul nu este un vas și nici pocalul din care 
lisus Hristos a băut vin înainte de a fi răstignit sau 
in care Iosif din Arimateea a strâns câteva picături 
din sângele Mântuitorului în timp ce acesta agoniza 
pe cruce. Nu este nici un smarald persan neprețuit, 
cu puteri magice, transportat din nisipurile africane 
până la fortărețele catare. Da, Graalul este o piatră, 
dar nu are nici un fel de însușiri magice. Sau, mai 
bine zis, puterile acestui obiect puteau fi considerate 
supranaturale în Antichitate. Astăzi însă, în epoca 
modernă, noi preferăm să dăm explicaţii raționale 
anumitor fenomene. 

- Cum ar fi? 

- Din informaţiile culese de mine - și, în general, 
a fost vorba de balade, legende, povești transmise din 
tată în fiu - s-ar zice că toate presupunerile se îndreaptă 

în aceeași direcție: puterea pietrei este aceea de a ucide 
pe oricine are nenorocul să o privească. Ceea ce în- 
seamnă că emite radiaţii letale. 

- Şi aveţi idee din ce fel de materie este compus? 
îl întrebă Himmler, fixându-l cu privirea. 

- Experimentele lui Rutherford sau cele mai re- 
cente ale lui Chadwick şi Feather, cercetările lui Fermi 
sau cele ale soților Curie sunt de notorietate publică, 
domnilor. Știm, așadar, că universul mineralelor mai 
are încă multe secrete pentru noi, la fel ca și adâncul 
oceanelor; cu toate acestea radiaţiile radioactive alfa 
sunt o realitate demonstrată. Nu știm încă ce efecte 
poate avea asupra corpului uman o iradiere masivă 
cu particule radioactive. Nu suntem nici în măsură 
să explicăm cum se poate descoperi, în natură, con- 
centrația maximă a acelor minerale. Sunt convins însă 
că acolo, prin părțile comitatului Languedoc, printre 
piscuri inaccesibile și ruinele castelelor care au servit 
drept refugii pentru catari, se află importante depo- 
zite naturale de material radioactiv. Vreme de doi ani 
am trecut prin sită întreaga regiune cu un instrument 
de precizie inventat de Geiger în urmă cu cincisprezece 
ani. Dar, până acum, rezultatele sunt dezamăgitoare. 
În ciuda acestui fapt, eu îmi mențin convingerile. 

- Suntem și noi de acord cu dumneavoastră, Herr 
Rahn. Acesta este și motivul pentru care vă cerem 
să lucraţi pentru noi. 

Cererea lui Himmler era, de fapt, un ordin. 


13 


Teheran, 2006 


- O cacealma? 

Gholam Pashelvi devenise pământiu la față. 
Vreme de câteva secunde, de furie își pierdu vocea. 

Apoi, ayatolahul își mângâie barba întunecată și 
țepoasă, își potrivi cu un gest mecanic ochelarii pe nas, 
după care explodă asemenea unei oale sub presiune. 

- Cum e posibil ca totul să fi fost doar o înșelă- 
torie? Cum adică înșelătoria nu a fost altceva decât 
un mod de intimidare a Occidentului și de influențare 
a pieţei petrolului? 

Nard Sourush stătea în faţa lui cu expesia unui 
tigru domesticit certat de dresor. 

- 'Țineţi totuși cont că această punere în scenă a 
adus un profit de câteva miliarde de dolari, care acum 
se află în trezoreria ţării. De fiecare dată când la nivel 
internațional se vorbea despre o amenințare nucleară, 
prețul barilului de petrol creștea cu câțiva dolari. 
Pentru ran, a fost ca o mană cerească. Excelenţă, nu 

pot să-l condamn pe predecesorul dumneavoastră 
pentru o minciună care a adus în seifurile țării câteva 
miliarde de dolari. Și să nu uităm, de asemenea, că 
acești bani, pătaţi de sângele necredincioșilor, au 
servit la finanţarea fraţilor noştri... 

- Doar o cacealma! repetă Pashelvi, incapabil să 
iasă din starea de șoc. Puterea nucleară a Iranului nu 
e altceva decât o cacealma. 

- Exact, Excelenţă. Cu energia produsă de fabu- 
Joasele noastre centrale nucleare am putea, cel mult, 
să aprindem un chibrit, dar numai după ce îl vom fi 
frecat în prealabil de scăpărici, se înțelege... 

- Și instalaţiile noastre de la Bushehr, Ahwaz și 
Isfahan... mândria tehnologiei naţionale... un aver- 
tisment la adresa tuturor necredincioșilor... 

- Nu aș vrea ca vorbele mele să vi se pară ire- 
verenţioase, Excelență. Însă, în calitatea mea de supus 
devotat dumneavoastră până la moarte, prefer să vă 
spun exact cum stau lucrurile: fabricile noastre cele 
mai moderne nu au nici măcar un gram de material 
fisionabil sau de alte componente radioactive. Nu 
sunt altceva decât niște uriașe platouri cinema- 
tografice în care figuranţii se învârt de colo-colo, dând 
impresia că muncesc pe brânci, construite doar pen- 
tru a-i deruta pe eventualii observatori. Chiar și in- 
spectorii internaţionali care au vizitat centralele noastre 
nucleare au fost inşelați cu ajutorul unor trucuri abile. 

Privirea lui Pashelvi deveni brusc atentă, iar în 
clipa următoare bărbatul se îndrepră de spate, ieșind 
din starea de năuceală care îl cuprinsese. 

- Stai puţin... spuse. Stai puţin... Poate că reușim 
să întoarcem situaţia în favoarea noastră... 


Roma, 2006 


În picioare, în fața pupitrului, Sara Terracini toc- 
mai își încheia discursul. 

Marele salon al palatului de secolul al XVIII-lea 
din apropierea Romei devenise neincăpător. 

- Aşadar, suntem în măsură să restituim lumii 
aceste extraordinare vestigii, spuse cercetătoarea, în 
timp ce pe ecranul din spatele său erau proiectate 
imaginile unor statui, fresce și vase antice. Și pentru 
asta trebuie să mulțumesc Fundaţiei van der Duick 
din Asunción, fără ajutorul căreia ne-ar fi fost cu ne- 
putință să ducem la bun sfârșit săpăturile. Pot spune 
că astăzi s-a deschis o nouă fereastră spre viaţa coti- 
diană a Romei antice, de vreme ce, în apropierea ora- 
șelor devastate de erupția vulcanului Vezuviu în anul 
79 d.Hr., am scos la iveală un nou Pompei. Și, chiar 
dacă situl pe care l-am scos la suprafaţă nu este la fel 
de întins precum cel de la Pompei, descoperirea noas- 
tră nu poate fi considerată mai puţin importantă. 

Centrul condus de Sara Terracini tocmai încheiase 
cu succes prima fază a unor importante săpături în 
regiunea Campania, în cursul cărora fusese scos la 
lumină un antic centru termal roman. 

- Știu că este un paradox, dar în arheologie cele 
mai cumplite catastrofe naturale ne oferă posibilitatea 

descoperirii unor situri aproape intacte. La fel s-au 
petrecut lucrurile și în cazul ultimei noastre reușite, 
datorită căreia putem cunoaște astăzi mai bine viaţa 
de zi cu zi a strămoșilor noştri. Materialul vulcanic 
care a îngropat la zeci de metri sub pământ o localitate 
intreagă a ferit-o de degradarea pricinuită de trecerea 
anilor. Acum însă îl invit la microfon pe președintele 
fundaţiei care a făcut posibilă această descoperire. Are 
cuvântul domnul van der Duick. 

Deman van der Duick era un bărbat a cărui vârstă 
era greu de precizat: putea avea șaizeci de ani, dar la 
fel de bine și optzeci. Avea înfățișarea unui om blajin 
și amabil, cu nasul ușor acvilin și părul alb ca zăpada. 
Limpezimea ochilor îi era scoasă în evidenţă de o 
pereche de ochelari cu ramă fină. Se mișca cu pas atle- 
tic Și cu mișcări impulsive, neobișnuite la un bărbat 
trecut de prima tinereţe. Provenea dintr-o familie de 
origine olandeză care emigrase în Paraguay încă de 
la primele semne ale instabilității politice din Europa, 
care aveau apoi să ducă la izbucnirea celui de-al 
Doilea Război Mondial. Acolo, tânărul Deman înce- 
puse să se intereseze de extracția și comercializarea 
aurului și a pietrelor preţioase. În numai câțiva ani, 
devenise cel mai important negustor în domeniu din 
America de Sud și unul dintre cei mai cunoscuți din 
intreaga lume. Avea o intuiție infailibilă: la începutul 
activității sale, reușise de nu mai puţin de trei ori să 
dea lovitura, concesionând perimetre miniere des- 
pre care se credea că sunt secătuite, dar care în reali- 
tate adăposteau în adâncuri filoane aurifere aparent 

inepuizabile. Deman van der Duick vorbi într-o engle- 
ză impecabilă, ușor indulcită de inflexiuni hispanice. 
După ce le adresă un salut curtenitor celor din sală, 
discursul său se axă pe calitățile celei pe care el o con- 
sidera artizanul remarcabilei descoperiri arheologice: 
cercetătoarea Sara Terracini. 


Trecuse mult de miezul nopții când Sara se În- 
toarse acasă, la vila sa din centrul istoric al Romei. 
Avea senzaţia că pantofii de ocazie, cu tocuri foarte 
inalte, îi sfâșiau pur și simplu picioarele. Și-i scoase 
inainte de a trece pragul casei. 

Deschise computerul în timp ce se dezbrăca, 
lăsând să-i alunece pe podea rochia de mătase. Se privi 
in oglindă și ceea ce văzu o mulțumi pe deplin: tre- 
cerea anilor nu-i slăbise deloc tonusul atletic al trupului. 
Doar cu chiloți și sutien, se așeză în faţa monitorului: 
nu-i trebuiau mai mult de câteva secunde pentru a-și 
verifica e-mailul. 

Un clinchet din difuzoare îi semnală faptul că și 
prietenul său de departe se afla online. 

Mesajul care îi apăru pe ecran o făcu să zâmbească. 


- Deci? îi scrise Oswald Breil. 

- Eu zic s-o luăm de la început, domnule Breil... 
Bună seara, ce mai faci, draga mea prietenă Sara? 
Sper că ultimele tale zile de muncă extenuantă nu 


te-au adus într-o stare cataleptică... 

- Observ că munca extenuantă nu te împiedică 
să fii trează la asemenea ore târzii: acolo, la voi, ar 
trebui să fie... 

- Două fără un sfert noaptea, într-adevăr. Toc- 
mai m-am întors de la o conferinţă la care au luat 
parte autoritățile, presa şi sponsorul meu... Ia te 
uită! De unde și până unde trebuie să-ți dau soco- 
teală pentru programul meu?... 

- Nu-i nevoie: și aici, în America, ziarele sunt 
pline de articole referitoare la atrăgătoarea arhe- 
oloagă italiană. Dacă aș vrea să aflu cum îți petreci 
timpul, ar fi de-ajuns să citesc pagina de informații 
externe a oricărui cotidian. Sunt mândru de succe- 
sul tău, Sara. 

— Să ştii că nu am avut deloc o perioadă liniștită, 
Oswald. De aceea am şi rămas oarecum în urmă 
cu lucrarea pe care mi-ai încredinţat-o. Pe de altă 
parte însă, chiar tu mi-ai spus că nu e ceva urgent... 

- Da, într-adevăr, nu e nici o grabă, numai că, 
ştii, să mă laşi așa, cu răsuflarea tăiată... 

- Ca să-ţi taie cineva răsuflarea ție, cred că 
respectivul ar trebui să stârnească un potop în toată 
regula, Oswald Breil. Oricum, pot să-ți spun că 
totuși am reușit să decodific alte câteva pagini. Nu 
le-am prelucrat, dar, dacă vrei, ţi le pot trimite așa. 
Și îți promit că zilele următoare mă voi ocupa mai 
mult de jurnal. 


- Mulţumesc, draga mea prietenă. Shalom, Sara. 

Câteva secunde mai târziu, Sara apăsa tasta „enter“, 
trimițând paginile decodificate ale jurnalului, apoi se 
lăsă zâmbind pe spătarul scaunului. 

Își scoase chiloţii și sutienul, traversă goală camera 
şi intră sub duș. Răcoarea jeturilor de apă pe pielea 
catifelată a Sarei avu darul să-i stăvilească inexplicabila 
senzaţie de excitare care o cuprinsese dintr-odată. 


Oswald și-o închipui pe Sara în fața computerului 
aşa cum o văzuse mereu: cu ochelarii pe nas, îmbră- 
cată cu obișnuita pijama de flanel pe care și-o punea 
atunci când primele semne de iarnă se făceau simţite 
in Cetatea Eternă. 

- Noapte bună, Sara! murmură el, apoi începu să 
citească textul pe care prietena sa de peste Ocean 
tocmai i-l trimisese. 


Din agenda lui Luca Raso, jungla amazoniană, 
4 mai 1976: 


Nu reușesc să-mi explic motivul, dar azi-dimi- 
neaţă, la ora opt, când am pășit pe verandă și l-am 
văzut pentru prima dată pe Erick Neumann, mi-am 
amintit de scena din romanul Dracula de Bram 
Stoker în care tânărul avocat Jonathan Harker este 
întâmpinat de contele transilvan. 

Neumann m-a primit cu răceala unei statui de 
gheață, și tentativa mea de a-i îndulci atitudinea 
rigidă cu o strângere călduroasă de mână şi un surâs 
strălucitor a eșuat. 

Gazda mea își duce foarte bine cei șaptezeci de 
ani pe care îi are. Pielea obrajilor este întinsă și fără 
riduri. Ochii de un albastru-cenușiu sunt vioi și atenți. 
Are peste un metru optzeci înălțime, iar umerii îi 
sunt drepți și robuști: pare un fost atlet care nu a 
abandonat niciodată antrenamentul fizic. Într-o en- 
gleză perfectă, m-a invitat să mă așez la masa lui. 

- Sper că vi s-au comunicat micile reguli ale 
casei, care vă vor garanta un sejur cât se poate de 
plăcut aici, la Residencia. Sunt convins că Agnes, 
credincioasa mea colaboratoare, v-a spus că vă este 
cu desăvârșire interzis să faceţi fotografii fără o 
aprobare prealabilă. În plus, trebuie să vă spun că 
nu am deloc intenția de a aborda în interviu alte 
subiecte pentru care nu mi-am dat acordul. Avo- 
caii mei vă vor da consimțământul pentru publi- 
carea interviului abia după ce vor fi citit materialul 
în forma sa finală. 

Nu reușesc încă să-mi explic această ostilitate 
față de obiectivul aparatului de fotografiat. Cu toate 
acestea, sunt mulțumit că Documento va fi primul 
ziar care va reuşi să publice interviul pe care cele- 
lalte ziare nu au reuşit să-l obțină. 

În dimineaţa aceea, Erick Neumann trebuia să 
finalizeze câteva probleme de afaceri, așa că, imediat 
după ce și-a terminat micul dejun frugal - fructe, 
sucuri și produse de patiserie demne de cele mai 
luxoase hoteluri -, s-a retras, lăsându-mă în grija 
frumoasei Agnes, care mi-a propus să vizitez Rest- 
dencia. Trebuie să recunosc că turul reședinței lui 

Neumann s-a dovedit a fi foarte interesant, iar ghi- 
dul, amabil și bine pregătit. 

Planul construcției este de forma literei U. În 
corpul central, care se înalță pe trei etaje, se află 
încăperile de uz comun, cum ar fi uriașul hol de 
la intrare sau veranda pentru micul dejun. 

La primul etaj se află șase dintre cele nouă apar- 
tamente în care este împărțită zona dormitoarelor. 
Alte două se află la al treilea - și ultimul - etaj, 
ocupat în mare parte de Erick Neumann. 

Aripile laterale ale clădirii au o lungime de cel 
puţin șaizeci de metri. În cea din dreapta se află 
birourile lui Neumann, sala de şedinţe, secretariatul 
personal al președintelui companiei și o uriașă sală 
de așteptare; în aripa din stânga sunt birourile în- 
tregului personal de conducere al unui imperiu eco- 
nomic care = sunt din ce în ce mai convins de acest 
lucru - poate concura cu succes cu cele mai puter- 
nice concerne multinaționale din lume. 

Epoca Fierului, mileniul al II-lea î.Hr. 


În limba tribului migos, muntele acela în formă 
de con, cu două piscuri semeţe, era numit pog. 

O potecă abruptă și accidentată ducea până în 
vârful lui. Între cele două piscuri se înălța o struc- 
tură de piatră, compusă din două blocuri verticale 
dispuse paralel deasupra cărora fusese sprijinit un al 
treilea, orizontal. În preajma solstițiului de vară, prin 
spaţiul dintre lespezi razele de soare păreau că se 
filtrează, proiectând pe suprafaţa unui al patrulea bloc 
de piatră - mai închis la culoare și situat în spatele 
celorlalte trei - imaginea stilizată a unui fluture. Fe- 
nomenul devenea din ce în ce mai intens odată cu 
apropierea solstițiului de vară, pentru ca apoi să se 
estompeze treptat, cu fiecare nou asfințit. 

În jurul impozantei structuri de granit, se părea 
că natura ţinuse să construiască un amfiteatru. Era 
locul în care se celebrau ritualurile de căsătorie. 

Când imaginea luminoasă începea să prindă for- 
mă, miresele traversau pe rând spațiul dintre dolmen 
și cea de-a patra lespede, în așa fel încât imaginea 
fluturelui să se reflecte pe veșmintele lor imaculate, 
la nivelul pântecelui. Apoi, marele sacerdot, așezat 
într-un jilț situat la o înălțime mai mare faţă de restul 
martorilor, pronunţa formula nupțială. Abia după 
acel moment sacru viitorii soți - care până atunci 
asistaseră la ritual privindu-și de departe miresele - se 
puteau ridica, să se apropie de ele şi să le ia de mână. 

Pentru tribul migos, uniunea dintre un bărbat și o 
femeie era indisolubilă: căsătoria era sfântă, iar cel ce 
se făcea vinovat de adulter era pedepsit cu surghiunul. 

Numai bărbaţilor văduvi li se îngăduia o a doua 
căsătorie. 


Athor urca sprinten poteca ce ducea către pog. 
Părea că nici nu simţea greutatea trupului pe care îl 
purta pe umeri. Se oprea totuși din loc în loc ca să 
verifice dacă Dehal mai respira. Nu era convins că 
femeia pe care o iubea avea să mai trăiască mult: 
trebuia să se grăbească. 

Când ajunse la altar, soarele începuse deja să se 
coloreze în roşul intens de dinaintea asfințitului. Cu 
mișcări delicate și pline de iubire, o sprijini pe Dehal 
în locul pe unde le văzuse trecând de atâtea și atâtea 
ori pe tinerele mirese ale tribului. 

Razele soarelui pătrunseră printre lespezile dol- 
menului, iar pe pântecele lui Dehal începu să prindă 
formă, din ce în ce mai clar, conturul fluturelui. 

Era momentul în care marele sacerdot trebuia să 
pronunţe formula de consfinţire a uniunii. Ochii lui 
Athor era umflaţi de lacrimi, dar, cu toate acestea, 
vocea 1 se auzi fermă. 

- Dehal, fiica lui Aker, te însoțesc cu Athor, fiul 
lui Sar. Începând de astăzi, prin acest legământ ce nu 
va putea fi niciodată desfăcut, sunteți uniți până la 
sfârșitul zilelor voastre. Fie ca însoţirea voastră să fie 
luminată de surâsul a cât mai mulți fii și de 
bunăvoința zeului Hosh. 

Apoi, în timp ce vocea i se frângea într-un hohot 
de plâns, Athor adăugă: 

- Iubirea mea, de va fi să te stingi, jur că nici o 
altă femeie nu îţi va lua locul. 

Acele cuvinte șoptite la urechea lui Dehal în- 
făptuiră minunea. 

Dehal își mișcă imperceptibil capul și încercă să 
vorbească. 

Athor îi mângâie fruntea șiroind de sudoare. Apoi 
ii susură la ureche să nu se neliniștească, pentru că 
totul avea să se termine cu bine. El însă nu era nici 
pe departe liniștit: trebuiau să se întoarcă la peșteră 
Și, chiar dacă ar fi încercat să meargă fără nici un 
popas, avea să ajungă acolo după miezul nopţii. 

O săltă din nou pe Dehal pe umeri, dar nu apucă 
să facă nici măcar un pas, când auzi în spatele său o 
voce amenințătoare: 

- Stau! 

Cei doi oameni ai lui Goreth îi blocaseră calea, 
cu sulițele ațintite spre el. 

Mâna lui Athor atinse instinctiv centura: pum- 
nalul se afla la locul său. 

- Sunteţi migos, lăsaţi armele jos! Eu sunt frate 
de-al vostru. 

- Ba nu, tu eşti un trădător, Athor, şi dacă nu te 
dai prins, te vom omori. 

Trupul lui Dehal fu scuturat de un frison, iar 
Athor se aplecă s-o lase din nou pe iarbă. 

- Ți-am poruncit să nu te mişti! repetă pe un ton 
aspru unul din migos, înaintând spre el. 

Celălalt rămase cu câțiva paşi în spate, în poziţie 
de atac. Cei doi cunoșteau bine curajul fiului lui Sar. 

Athor se mișcă cu rapiditatea unei fiare, năpustin- 
du-se drept spre lancea adversarului. Palmele sale se 
incleștară pe vârful suliței. Fără să-i pese de rana pro- 
vocată de piatra ascuţită, trase sulița din mâna celui- 
lalt, o apucă cu o mișcare iute de mâner și lovi fără 
să ezite. 

Bărbatul, cu ochii holbaţi, avu o tresărire bruscă 
în clipa în care sulița îi străpunse pieptul. 

Totul se petrecuse în câteva secunde. Cel de-al doi- 
lea migos, cel care ar fi trebuit să acopere spatele 
tovarășului său, rămase înmărmurit, îngrozit de rapi- 
ditatea cu care acţionase fiul lui Sar. Frica îl făcu să 
arunce sulița aproape la întâmplare, fapt pentru care 
lui Athor îi fu ușor să evite lovitura. Omul făcu câțiva 
paşi inapoi, apoi ridică braţele în semn că se predă. 

- Oprește-te, frate al meu. În numele lui Hosh, 
nu mă omori! urlă bărbatul. 

Athor șovăi câteva clipe, suficiente însă pentru ca 
mâna celuilalt să coboare brusc la centură și să apuce 
pumnalul. De data aceasta, omul lui Goreth ţinti cu 
precizie, iar lama se înfipse în umărul drept al lui Athor. 

Se părea însă că nimic nu-l putea opri pe fiul lui 
Sar. Tânărul își încleștă mâna pe mânerul pumna- 
lului, îl trase din rană și dintr-un salt se aruncă asupra 
adversarului său: cu o singură lovitură sigură, îi reteză 
beregata. 

Apoi, cu inima strânsă și fără să-i pese de răni, își 
săltă mireasa pe umeri și începu lungul coborâș spre 
peșteră. 

Noaptea se lăsase de mult când ajunse la adăpost. 

Înainte de a se întinde lângă Dehal, își spălă pro- 
priile răni și pe cele ale femeii, ungându-le apoi cu 
un amestec de ierburi vindecătoare. Când își trecu 
degetele prin părul soției sale, pe buzele lui Athor 
inflori un zâmbet încărcat de iubire. 

Athor se așeză în genunchi lângă ea și îi puse pe 
frunte o cataplasmă din mușchi umed și frunze în- 
muiate în apă de izvor. 

După care, istovit, adormi. 


- Unde mă aflu? murmură Dehal. 

De când se întorseseră de la pog, soarele apusese 
și răsărise de două ori, fără ca tânăra femeie să-și fi 
recăpătat vreo clipă cunoștința. 

Athor îi luă mâna într-a sa. 

- Acum eşti în siguranţă. Sunt lângă tine, spuse 
el, nevenindu-i să creadă că, în sfârșit, coșmarul se 
terminase. 

- Athor?... Oare am fost adusă înaintea zeului 
Hosh? Atunci înseamnă că moartea e dulce, de vreme 
ce visele ţi se implinesc. 

Peştera luminată slab de cele câteva torţe oferea 
o priveliște magică. Stalactitele albe care coborau din 
tavan păreau uriașe cascade imaculate de gheață, pă- 
rând, în flăcările pâlpâitoare, că se mișcă. Chiar şi de- 
senele de pe bolta înaltă a sălii păreau să danseze în 
reflexuile focurilor. 

- Nu, Dehal. Trăiești și ești în siguranță împreună 
cu mine într-o peșteră. 

- Aș vrea câteva picături de apă, Athor. Te rog. 

Bărbatul îi umezi buzele. Femeia pe care o iubea 
avea să trăiască, acum era sigur. 


Perfidul Goreth numărase zilele scurse de la fuga 
lui Athor: trecuseră mai mult de patruzeci, dar nimeni 
nu dăduse de urma fratelui său vitreg și a femeii sale. 

În schimb, fuseseră găsite leșurile celor doi migos 
trimiși în urmărirea lui Dehal. „Asta nu înseamnă 
nimic, îşi spunea Goreth. În desișurile pădurii s-ar 
fi putut întâmpla să dea piept cu orice vrăjmaș. În- 
cepând cu războinicii davaar.“ 

Acum nu-i mai lipsea decât un singur lucru pentru 
ca Învestitura lui ca rege al tribului migos să fie recu- 
noscută de toți supușii săi: discul lui Hosh. 

Până când nu avea să intre în posesia relicvei sfin- 
te, Goreth nu putea avea liniște. 

Sfatul celor Cinci bătrâni îi ceruse deja socoteală 
pentru această omisiune: nu se întâmplase niciodată 
ca un rege să nu se afle în posesia discului lui Hosh, 
fără de care nimeni nu-și putea asuma menirea de 
mare sacerdot al tribului migos. 

Bătrânii îl convocaseră pe Goreth în faţa sfatului, 
iar acesta îi asigurase că în scurt timp avea să le do- 
vedească legitimitatea rangului pe care și-l asumase. 

Regele uzurpator știa însă foarte bine că singurul 
care cunoştea poziția exactă a Templului Secret, locul 
în care era păstrat și discul lui Hosh, era Athor. 

După angajamentul lui Goreth, cel care luă cu- 
vântul fu Aker, tatăl lui Dehal și membru în Sfatul 
celor Cinci bătrâni. 

- Iată, Goreth, că au trecut mai mult de patruzeci 
de asfințituri de când tatăl tău, regele Sar, a fost ucis, 
iar tu te-ai proclamat rege al neamului migos. Noi însă 
aşteptăm în continuare ca tu să ne prezinți dovada... 

- Te îndoieşti, oare, de cuvântul meu, Aker? 

- Nu, dar vreau ca legea să fie respectată. 

— Şi cine trebuie să se îngrijească de respectarea legii, 
dacă nu regele? Cu siguranţă că nu tu, un ghicitor! 

- Nu, nu eu, Goreth, însă dinainte ca strămoșii 
strămoșilor noștri să fi venit pe lume cel care vrea 
să fie căpetenia neamului nostru trebuie să demon- 
streze că știe unde se află Templul Secret... 

- Iar eu sunt acela care cunoaşte locul tainic al 
templului lui Hosh: am fost acolo de mai multe ori 

de când părintele meu a murit. Am alimentat focurile 
veşnice, căci altfel mânia lui Hosh s-ar fi abătut asupra 
satului nostru, minți Goreth, apoi adăugă: Athor, 
trădătorul, a reușit să pună mâna pe discul sacru. Vă 
cer să-mi îngăduiţi timpul necesar pentru recuperarea 
talismanului sacru. 

— Ai avut la dispoziție mult mai mult timp decât 
îți era necesar, Goreth. 

— Și ce ar trebui să fac? Să făuresc eu însumi un 
disc din metal lucitor numai ca să-ți mulțumesc ție 
râvna cu care ţii să respecţi tradiția? Spune-mi tu, in- 
țeleptule Aker, ce altă dezlegare vezi? 

- Singura dezlegare este următoarea: locul ce i se 
cuvine regelui și marelui sacerdot al tribului migos 
să fie ocupat de acela care are acest drept. 

- Vrei să spui că nu sunt eu regele vostru? întrebă 
Goreth, cu chipul schimonosit de furie. 

- Vreau să spun ceea ce am spus: să fie aclamat 
ca rege acela care va putea demonstra că el este regele. 

- Te corectez, Aker: va fi rege acela care va reuși 
să mă detroneze. Până atunci, eu sunt căpetenia aces- 
tui trib, așadar și a ta, ghicitorule. Voi porunci să fii 
exclus din Sfatul bătrânilor și vă avertizez că oricine 
va mai îndrăzni să se îndoiască de mine va fi pedepsit 
cu moartea. 


- Aduceți-l aici pe Mizda, porunci regele străjerilor. 
Tânărul care îl eliberase pe Athor din robia dava- 
arilor fu scos din coliba în care era ţinut închis. 

Zilele lungi de carceră lăsase semne evidente pe 
trupul robust al tânărului. 


În piaţa din mijlocul satului se adunase toată su- 
flarea așezării. La dreapta, rânduiţi într-un loc mai 
ridicat față de restul mulțimii, stăteau membrii Sfatu- 
lui celor Cinci bătrâni. Aker avea să facă parte pentru 
ultima oară din juriul care urma să dea sentinţa. 
Ghicitorul înțelese că avea să fie singura voce diso- 
nantă în judecata lui Mizda: deși recunoscuseră că o 
făceau cu inima îndoită, ceilalți membri ai Sfatului 
trecuseră de partea noului rege. 

Goreth stătea în picioare în mijlocul pieţei. 

- Omul acesta se face vinovat de cea mai gravă 
vină: trădarea neamului său, prin nesocotirea porun- 
cilor regelui său, spuse el, adresându-se Sfatului celor 
Cinci bătrâni. Cer să fie condamnat la moarte. 

- Ce ai de spus în apărarea ta, Mizda? întrebă unul 
dintre judecători. 

- Nu sunt vinovat. Eu am vrut să-i salvez viața 
lui Athor, fiul lui Sar și regele nostru după lege. 

- Cunoșteai porunca regelui? întrebă din nou 
bătrânul. 

- Da, recunoscu Mizda, în vreme ce un murmur 
general se înălță din rândul mulțimii din piață. 

- Sfatul celor Cinci bătrâni a hotărât: Mizda, eşti 
condamnat la moarte, rosti sentinţa unul dintre ju- 
decători. După ce aşteptă ca rumoarea mulțimii să 
se domolească, bătrânul continuă: Am luat în con- 
siderare și cererea lui Aker, singurul dintre noi care 

s-a opus sentinței: în prima noapte cu lună plină, 
condamnatul va fi condus de marele sacerdot la Tem- 
plul Secret și lăsat în bătaia Pietrei Sacre, până când 
zeul Hosh se va îndestula cu duhul său. Aceasta este 
voia legii noastre. 

Chipul lui Goreth deveni fioros: ochii săi părea 
să trimită fulgere în direcţia lui Aker, ghicitorul. 

- Așa voi face, spuse Goreth, întorcându-se spre 
mulțime. Luna plină va răsări în curând, iar atunci 
il voi duce pe Mizda la templu. Își va ispăși pedeapsa 
în faţa marelui zeu Hosh. 


- Ce spuneţi? Cum adică, Aker a fugit? 

Goreth nu ştia dacă să se înfurie sau să se declare 
mulțumit de veste. 

- Chiar așa, rege al meu. Azi-noapte, Aker a profi- 
tat de o clipă de neatenție a străjilor noastre și a pără- 
sit satul, pierzându-și urma. 

- Atunci, străjerii să fie închiși și să plătească 
pentru neglijență. Observ că Sfatul bătrânilor va avea 
mult de lucru atât timp cât eu voi fi regele vostru. 


Aker înainta șchiopătând prin pădure. 

Știa că era aproape cu neputinţă să dea de urma 
lui Athor sau a iubitei sale fiice Dehal, dar aceea era 
singura lui scăpare: pentru el nu mai era loc printre 
oamenii din neamul său. 

Cu câteva nopți în urmă avusese un vis premo- 
nitoriu: o văzuse pe Dehal pe culmea unui munte. 
Chipul fiicei sale avea culoarea de ceară a morţii și 

părea să plutească în aer. Totuși, Dehal nu părea tristă; 
dimpotrivă, își aminti bătrânul, cuvintele pe care le 
rostise în vis erau liniștitoare și pline de bucurie. 

O zărise îndepărtându-se, iar când se trezise, Aker 
nu fusese încercat de acel sentiment tulburător care 
însoțea de obicei prevestirile nefaste. 

Fuga din sat nu era întâmplătoare: bătrânul cunoș- 
tea bine priveliștea pe fundalul căreia se derulase visul. 


- Încet, Dehal. Sănătatea ta este încă fragilă și nu 
trebuie să faci mișcări bruște: rana ar putea să se 
redeschidă, spuse Athor, în vreme ce tânăra femeie 
plonjă în apa limpede a râului. 

- Sunt mai puternică decât îţi închipui, Athor, îi 
răspunse ea, aruncându-i o privire malițioasă. 

Se aflau într-un luminiș care semăna cu locul în 
care trupurile lor se impreunaseră pentru prima și 
singura dată. Trecuse parcă o eternitate de atunci. 

Femeia ieși din apă. Pe sânii săi tari ca piatra 
picăturile de apă străluceau ca niște perle. 

Aţâţat, Athor o privea zâmbind. 

- Ce ai găsit de râs, bărbate? îl întrebă ea, schițând 
o grimasă de nemulțumire. 

- Semeni cu un vânător rănit de mistreţ, îi răs- 
punse el, arătând spre cicatricea de la șoldul femeii. 

- Te impresionează rana mea, războinicule? 
replică ea pe un ton melodios. 

Athor se apropie de ea, se aplecă și își plimbă bu- 
zele pe marginile - de acum întărite - ale rănii. Apoi, 
gura lui se ridică lent spre sâni, în vreme ce respirația 

femeii se accelera. Mângâindu-i pielea, mâinile puter- 
nice ale lui Athor coborâră de-a lungul pântecelui, 
incă scufundat pe jumătate în apa râului. 

O ridică spre el ca pe un fulg, iar picioarele lui 
Dehal se prinseră strâns în jurul șoldurilor lui. Ge- 
mând de plăcere, Athor pătrunse adânc în trupul fe- 
meii, care se lăsă purtată de valul dorinţei. 

Bărbatul o conduse cu el spre culmile extazului. 

Rămaseră încleștaţi în pasiunea iubirii lor până 
când, într-un târziu, respiraţia le redeveni regulată. 

Se jucară asemenea copiilor în apa râului, stârnind 
nori de stropi scânteietori. În cele din urmă se în- 
tinseră unul lângă altul pe mal, satisfăcuți și istoviți. 

Dintr-odată, chipul lui Athor se umbri. 

- Știu la ce te gândești, bărbate, spuse ea, citindu-i 
în priviri. Și mai știu că timpul este cel mai bun leac 
în toate. 

- Timpul și răzbunarea, o corectă el. 

- Poate că timpul, doar el, va putea să-ți șteargă 
din minte nedreptățile care ţi s-au făcut. 

- Vorbești cu prea multă ușurință, femeie. Nu voi 
putea uita niciodată că un ugigaş mi-a atacat poporul 
Și mi-a omorât tatăl, că un uzurpator ocupă locul ce 
mi se cuvine prin legea neamului nostru și prin sacra 
voință a lui Hosh. 

- Să nu stricăm frumuseţea acestor clipe, Athor. 
Eu sunt fericită că nu am ajuns în regatul umbrelor 
și că mă aflu aici, lângă tine. Aș vrea... aș vrea foarte 
mult să-ți dăruiesc fii. Și mi-ar plăcea să-i creștem așa 

cum părinții noștri ne-au crescut pe noi. Te iubesc, 
Athor. Te iubesc și vreau să-ţi devin soaţă. 

- Trebuie să-ți mărturisesc un secret, Dehal. 
Atunci, în zilele acelea când am crezut că vei muri, 
te-am săltat pe umeri și te-am dus la pog. 

- Oare nu cumva ne-a... 

Dehal îl privea neincrezătoare, încercând să nu 
se lase copleșită de emoție. 

- Ba da, eu, marele sacerdot al zeului Hosh, rosti 
pe un ton grav Athor, scoțând la iveală discul de aur, 
am celebrat unirea noastră. 

- Ai îndrăznit să profiţi de starea mea... 

Spunând acestea, Dehal se ridică în picioare și se 
îndreptă spre râu. Athor încercă s-o prindă din urmă, 
insă ea plonjă din nou în apă. 

- Mă vei duce din nou la pog, Athor, spuse tânăra 
femeie. Vreau să fiu în deplinătatea simţurilor în clipa 
în care Îmi încredinţez viaţa în mâinile unui bărbat. 


Aker căută singura potecă ce ducea spre vârful 
muntelui sfânt, același care îi apăruse în visul 
premonitor. 

Era încredinţat că acolo, în apropierea monumen- 
tului de la pog, avea să-și îimbrățișeze din nou fiica. 

Soarele nu asfințise de mult timp când, brusc, auzi 
zgomot de voci. 


- Acum încearcă să nu mai spui nimic, încercă 
Athor să domolească entuziasmul femeii. 

- Soaţa ta, Athor. Sunt soaţa ta. Soaţa bărbatului 
la care am visat dintotdeauna. 

Buzele sale se lipiră de gura lui Athor. 

Dar nici fierbinţeala unui sărut al femeii iubite nu 
putu să-i distragă atenţia războinicului migos. Brusc, 
Athor o dădu deoparte pe Dehal și puse mâna pe 
pumnal. 

- Cine ești? Arată-te la față! strigă bărbatul în di- 
recția unei ameninţări din întuneric pe care numai 
el putea s-o perceapă. 

- Pune-ţi arma înapoi în teacă, rege al neamului 
migos. Nu e nimeni cu mine, iar voi sunteţi ceea ce 
am mai scump pe lume, răspunse o voce prietenoasă. 

Cu un zâmbet fericit pe chipul brăzdat adânc de 
riduri, Aker ieşi dintr-un tufiș. 

Languedoc, 1213 


Numele poporului meu, îi spunea Bahram bă- 
iețandrului care asculta cu luare-aminte, provine din 
cel al unei secte religioase care s-a răspândit acum câte- 
va secole în Frigia, o regiune din Anatolia. Athingani, 
care înseamnă „intangibilii“. Așa erau numiţi sacer- 
doţii acestei secte. Dar să ne întoarcem acum la mu- 
zicanţii pe care prinţul al cărui nume îl port i-a cerut 
suveranului Indiei pentru a înveseli viața supușilor 
săi. După moartea lui Bahram Gur, atsiganii s-au îm- 
prăștiat în lumea largă. Majoritatea au ajuns în Grecia, 
O ţară imbietoare și mângâiată de soare, unde, spre 
deosebire de restul Europei - afectată de războaie, 
răscoale și mizerie —, se putea trăi în liniște și pace. 
Familia mea s-a stabilit în insula Skyros și acolo am 
crescut eu, învățând de la tatăl meu meșteșugul 
muzicii și al baterii fierului. Când am cunoscut-o pe 
Sarya, nevasta mea, mi-am pierdut pur și simplu 
capul după ea, într-atât era de frumoasă. Și am avut 

norocul ca ea să aibă pentru mine aceleași sentimente. 
Numai că insula noastră era guvernată de o puternică 
familie venețiană, Ghisi. lar una dintre odraslele 
acelei familii nobile făcuse o pasiune pentru viitoarea 
mea mireasă. Într-o seară, ieșind pe trei cărări dintr-o 
tavernă, m-a provocat la duel. Dacă vrei să făurești 
o armă bună, trebuie înainte de toate să știi s-o mâ- 
nuiești: așa m-a învățat tata. Pe venețian l-am dovedit 
fără nici un pic de efort. l-am provocat doar o rană 
ușoară, dar soarta a vrut ca, trăgându-se Înapoi pentru 
a se feri de loviturile sabiei mele, tânărul să se pră- 
bușească într-o viroagă, murind pe loc. M-am văzut 
obligat să părăsesc Grecia și am fugit, impreună cu 
femeia mea, pe continent. | 

- Spune mai departe, Bahram, povestea ta este mai 
captivantă decât un basm, spuse Aymon, impresionat 
de istorisirea plină de dueluri, evadări și aventuri a 
nomadului. 

- Așa voi face, tânărul meu prieten. Deși, trebuie 
să-ți mărturisesc, de un timp memoria a cam început 
să-mi joace feste... 


- După multe peripeții, am ajuns în Ungaria. 
Sarya și cu mine eram istoviţi și, în plus, ne temeam 
că rudele tânărului ucis trimiseseră iscoade pe urmele 
noastre. Mai aflasem și că fusese pusă o recompensă 
substanțială pe capul meu. 

Am reușit să găsim găzduire pe domeniul unui 
nobil din Kaposvár, în provincia Somogy. Seniorul 
se înrudea cu regele Andrei al II-lea, descendent al 

marelui Ladislau I. În perioada aceea, venețienii și 
maghiarii erau la cuțite, motiv pentru care m-am pu- 
tut baza pe sprijinul localnicilor: nimeni n-ar fi avut 
vreun interes să mă dea pe mâna familiei Ghisi. 

Mi-am reluat singurele îndeletniciri pe care ştiam 
să le practic cu meșteșugie: să cânt și să făuresc spade. 
Și să nu crezi că este o deosebire prea mare între com- 
punerea unei melodii și baterea unei spade. 

Intr-una din zile a venit la mine comandantul stră- 
jilor de la castel, cerându-mi să bat o spadă pentru senior. 

Eram în al nouălea cer, mândru că fusesem ales 
tocmai eu pentru o misiune atât de importantă: am 
lucrat spada aceea ca și cum de perfecțiunea ei ar fi 
depins însăși viața mea. Și, oarecum, chiar așa a și fost. 

Am fost plătit regeşte, e adevărat, dar mie nu-mi 
ajungea asta: aș fi vrut să fiu răsplătit și altfel decât 
in bani pentru măiestria mea. Pe măsură ce zilele 
treceau, mi-am pierdut nădejdea de a mai fi convocat 
vreodată la castel de stăpânul domeniului. Totuși, 
într-o dimineaţă, m-am pomenit la făuriște cu un 
bărbat înveşmântat în straie alese, de om avut. 

„Iu ești Czigny, fierarul?“ m-a întrebat el. Czigny 
este numele pe care maghiarii l-au dat neamului meu. 
„Da, domnule, la dispoziția voastră!“ i-am răspuns, 
gândindu-mă că un client atât de elegant avea să-mi 
incredinţeze, fără îndoială, o comandă răsplătită mai 
mult decât mulțumitor. „Spada aceasta, spuse omul, 
scoțând la iveală o armă de sub mantie, nu este bine 
echilibrată.“ Abia în clipa aceea, când am văzut spada, 
mi-am dat seama cine era bărbatul din fața mea. 

„Lăsaţi-mă să mă uit la ea, domnul meu. Se prea poate 
ca tehnicile de luptă ale persanilor - care s-au transmis 
in familia noastră din tată în fiu - să fie diferite de cele 
ale războinicilor voştri. Îmi îngăduiți s-o mânuiesc?“ 

Geza - acesta era numele nobilului, care aparținea 
unei ramuri a dinastiei Arpazilor - făcu un gest de 
îincuviințare, iar eu am luat poziţia de gardă. 

Voiam să-i demonstrez că spada făurită de mine 
era aproape perfectă și că fusese echilibrată exemplar 
- de vreme ce eu o verificasem și răsverificasem de 
nenumărate ori. 

I-am exemplificat printr-o serie de mișcări de asalt 
și defensive. Lama șuiera despicând aerul. În cele din 
urmă, am pus-o din nou în mâna lui Geza, care în 
tot acel timp mă privise mut de uimire. 

„Cine te-a învăţat arta scrimei atât de bine?“ m-a 
întrebat el. „Tatăl meu, domnule. Și tot el m-a în- 
vățat că trebuie să știi să foloseşti fiecare armă făurită 
de mâinile tale“, i-am răspuns eu. „Luna viitoare, în 
piaţa armelor de la castel se va desfășura un turnir 
important. Eşti invitat să participi și tu“, mi-a Zis 
atunci Geza, înainte de a-și lua rămas-bun. 

La mai puţin de o lună după întâlnirea aceea, mă 
aflam în șaua unui armăsar echipat cu o armură ro- 
bustă. La rândul meu, purtam o armură strălucitoare 
pe care o făurisem cu mâinile mele, suficient de ușoa- 
ră ca să-mi permită libertatea de mișcare. Era un tur- 
nir à plaisance: competitorii foloseau spade fără tăiș 
și lănci inofensive, cu o coroniță metalică în locul 
vârfului ascuţit. Acest lucru nu se întâmpla însă și 

la turnirurile à outrance, unde se foloseau săbii de 
război şi lănci ascuţite. 

Nu știu cum s-a întâmplat, dar am reușit să-mi dobor 
toți adversarii, ajungând până la înfruntarea finală. 

Piaţa era înţesată de lume. Flamuri multicolore 
fluturau în vânt. Îmi amintesc ca şi cum ar fi fost ieri: 
inainte de semnalul de începere a luptei, mi-am întors 
privirea spre Sarya și i-am zâmbit. Apoi, mi-am lasat 
viziera coifului și mi-am aţintit privirea către adversarul 
meu. 

Călărea un armăsar alb, nărăvaș, şi purta o armură 
scânteietoare. Garda spadei și mânerul lăncii sale erau 
îmbrăcate în aur. Ştiam că aveam în faţă un erou le- 
gendar. Se spunea despre el că venea dintr-o cetate din 
apropierea munților Pădurea Neagră și că nu fusese 
niciodată înfrânt în bătălie. 

A dat brusc pinteni calului și s-a îndreptat în galop 
spre mine, ținându-și strâns lancea între piept şi brațul 
drept. 

Am șovăit preţ de o clipă, iar ezitarea m-a costat 
scump: cu o mișcare fulgerătoare, am fost aruncat din 
șa, căzând greoi în colbul arenei. Lancea mă izbise 
în piept, iar durerea surdă Îmi tăiase respiraţia. M-am 
ridicat cu greu și am tras spada din teacă. Celălalt, 
încă în șa, s-a năpustit cu calul spre mine. Am reușit 
să mă feresc din calea lui și m-am prins cu toată pu- 
terea de coapsa lui, dezechilibrându-l și trăgându-l la 
pământ. În clipa aceea mi-am dat seama că lama spa- 
dei sale fusese ascuţită recent: cu o lovitură bine 

țintită, mi-ar fi putut reteza ușor brațul, în ciuda 
armurii pe care o purtam. 

Am reușit să evit un prim asalt, apoi pe cel de-al 
doilea, pregătindu-mi între timp lovitura decisivă. 
Rotindu-mi spada deasupra capului, am lăsat-o să cadă 
exact în vârful coifului adversarului meu. 

Părea un uriaş de fier orbit de durere. A făcut doi 
pași spre mine, clătinându-se cu braţele larg deschise, 
iar spada i-a căzut din mână. Apoi s-a lăsat în genunchi 
Și, în cele din urmă, s-a prăbușit cu viziera în țărână. 

Oamenii seniorului i-au scos coiful și au anunţat 
că rana, deși gravă, nu era mortală. 

Atunci, ochii mei i-au căutat în mulțime pe cei 
ai lui Sarya, care imi zâmbea fericită, apoi m-am 
indreptat spre tribuna de unde Geza asistase la duel. 
Când seniorul mi-a vorbit, ridicându-se în picioare, 
peste mulțimea din piață a coborât o liniște profundă. 
„Te declar câștigătorul turnirului, Czigny. Vei avea 
parte de premiul ce ți se cuvine, dar până atunci, vreau 
ca spada aceasta să-ți aparțină. Ai dovedit că nu poate 
fi decât a ta.“ Spunând acestea, mi-a întins spada pe 
care o făurisem pentru el. 

Din ziua aceea, am început să călătoresc prin 
Europa, participând la toate turnirurile importante. 
Și foarte curând am devenit subiect de atracţie pentru 
toate întrecerile de acest gen. 

Bahram zâmbi, apoi spuse: 

- Aceasta e istoria spadei cu care îți exersezi înde- 
mânarea în fiecare zi. Vreau să știi că sunt mândru s-o 
văd în mâinile tale. Acum însă, ajunge cu flecăreala! 

Uite, ne pregătim să intrăm în cetate și... să ne apu- 
căm de treabă. 


Cei trei ajunseseră în vârful colinei pe care se înăl- 
ţa oraşul Aurillac. 

— Starețul mănăstirii benedictine de aici este un 
mare erudit pasionat de muzică, spuse Bahram. Ai 
să vezi că în schimbul câtorva reprezentații vom 
primi casă și masă atât cât vom dori. Socotesc că ar 
fi bine să mai treacă un timp până când ne vom relua 
spectacolele prin pieţe. Simon de Montfort are urechi 
peste tot. Bătrânul oftă, apoi continuă: Aymon... de 
mult timp vreau să-ți pun o întrebare: ce știi despre 
O piatră cu uriașe puteri magice, tăinuită de neamul 
catarilor? 

- De ce mă întrebi una ca asta? 

- Omul lui Montfort vorbea despre o taină pe 
care ţi-ar fi incredinţat-o bunicul tău. Iar ieri, în timp 
ce exersai mișcările cu spada, ţi-am luat viela cu gând 
să cânt o melodie. Din tocul instrumentului au căzut 
câteva foi de hârtie pe care erau trecute notele și 
versurile unui cânt dedicat Mariei Magdalena. Am 
recunoscut scrisul lui Puyol și am încercat să execut 
melodia, dar mi-am dat imediat seama că partitura 
era plină de greșeli pe care un maestru ca el nu le-ar 
fi putut comite. Ştii că Puyol mi-a încredințat de mul- 
te ori misiuni în care trebuia să scot asemenea parti- 
turi în afara teritoriilor controlate de cruciați pentru 
a le înmâna unor adepți ai catarismului. Încetul cu 
incetul, încercând să execut melodiile transcrise pe 

acele portative, am reușit să descifrez sistemul folosit 
de Puyol, dar niciodată nu m-am gândit să-l trădez. 
Bahram observă îngrijorarea din ochii băiețandrului 
și continuă: Fii liniștit, Aymon, nu sunt o iscoadă 
de-a cruciaților, iar dacă ar fi să aleg între oamenii 
lui Simon de Montfort şi catari, i-aș alege pe cei din 
urmă. De aceea ţi-am și spus că, deși am descoperit 
sistemul de criptare folosit de Puyol, nu l-am trădat 
niciodată. 

Aymon rămase mult timp tăcut, dar când, în sfârșit, 
se hotări să vorbească, o făcu pe un ton hotărât. 

- Îşi voi spune tot ce știu despre piatra magică, 
Bahram. Sunt convins că pot avea încredere în tine. 

Când ajunseră la porțile mănăstirii benedictine, 
Bahram era deja informat asupra existenţei unei arme 
mai puternice decât zece oști la un loc, dar care, 
totuși, nu putea fi mișcată din locul în care fusese 
depozitată încă din negura vremurilor. 

- Trebuie să impiedicăm cu orice preţ aflarea se- 
cretului ascuns între notele și cuvintele cântecului lui 
Puyol. Şi, mai presus de orice, trebuie să ținem departe 
această taină de Simon de Monfort şi oamenii săi. 

- Am putea ascunde manuscrisul undeva, dar... 
unde? 

- Nu trebuie neapărat să-l ascundem, Aymon. Hai 
să impărțim paginile: tu vei ține partea care conține 
descrierea căii de acces la piatră, în așa fel încât nici 
măcar eu să nu pot ajunge acolo fără tine. În felul 
acesta, în cazul în care unul din noi va fi prins și se 
va găsi cineva suficient de abil încât să descifreze 

mesajul, acela tot nu va reuși să ajungă la piatră, de 
vreme ce s-ar afla doar în posesia unor informaţii 
trunchiate. 

Câteva secunde mai târziu, porțile mănăstirii se 
deschiseră larg, lăsând căruţa lui Bahram să intre. 


— Ce înseamnă asta? Cum adică „un băiat cu calități 
muzicale ieşite din comun a fost văzut cântând la vielă 
în pieţele din mai multe orașe“? întrebă Simon de 
Montfort, spumegând de furie. Și vreți să spuneţi că 
nici unul dintre oștenii mei nu s-a gândit că ar trebui 
să pună mâna pe el? Sunteţi niște neisprăviți! Căpi- 
tane, ia cu tine șase oameni și plecaţi pe urmele acelor 
nomazi. Vreau să ştiu cine e băiețandrul acela. Şi vreau 
să fie adus aici, în fața mea. 


16 


Languedoc, anii '30 


În 1933, anul în care Adolf Hitler și Partidul Naţional 
Socialist ajunseră la putere în Germania, era publicată 
și cartea lui Rahn, Cruciada împotriva Graalului. 

În aceeași perioadă, Rahn se hotărî să se lanseze 
în afaceri. 

Prin mijlocirea unor prieteni influenți, găsise bani 
pentru închirierea și renovarea hotelului Marroniers 
din Ussat-les-Bains, în sudul Franţei. 

Numai că cercetările pe pământ francez ale 
„germanului care pune întruna întrebări despre 
catari“ stârniseră suspiciunea localnicilor: în martie 
1932, cotidianul La Dépêche du Midi din Toulouse se 
intreba care ar fi putut fi motivațiile ce impingeau un 
cetățean străin să cerceteze cu atâta încrâncenare puţi- 
nele vestigii rămase despre erezia catară și despre re- 
presiunea feroce la care fuseseră supuși adepţii acelui 
cult, represiune care culminase cu cruciada condusă 
de Simon de Montfort. 

Maurice Sarraut, patronul ziarului, hotărâse să-l 
pună sub observaţie pe tânărul german cu aer de boem. 

Oare cum era cu putinţă, se întreba el, ca un 
arheolog oarecare ca Rahn să dispună de atât de multe 
fonduri și mijloace, încât să fie în măsură să-și ducă 
la bun sfârșit cercetările sale utopice? 

Hotelul Marroniers era o construcţie de piatră 
cenușie, situată vizavi de gara stațiunii termale Ariège. 

Din spatele clădirii pornea o potecă abruptă care 
urca de-a lungul Pirineilor, care străjuiau stațiunea 
cu versanţii lor de rocă albă. Regiunea era înțesată 
de galerii subterane și peșteri, unele dintre acestea atât 
de vaste, încât ar fi putut adăposti cu ușurință întreaga 
catedrală Notre-Dame. Cavernele acelea, în care omul 
își găsise adăpost încă din Neolitic, deveniseră apoi 
refugiu pentru briganzi, eremiţi sau fugari, dar mai ales 
pentru adepții persecutați ai religiei catare. Se spunea 
că ereticii care supraviețuiseră căderii ultimului bas- 
tion al catarilor - pog-ul de la Montségur - își găsiseră 
refugiu în grotele din regiune. Legenda, veche de câte- 
va secole, ajunsese și la urechile lui Otto Rahn. 


- Plantele acelea ar trebui puse acolo, lângă re- 
cepție, le sugeră Otto Rahn oamenilor din personalul 
hotelului, care făceau ultimele retușuri înaintea inau- 
gurării noului Hôtel des Marroniers. 

Rahn cercetă cu o mină mulţumită clădirea, în 
care investise rodul multor ani de muncă: pereții fu- 
seseră zugrăviți, ușile și ferestrele erau proaspăt vop- 
site, fusese cumpărat mobilier nou și hotelul, nu 

foarte luxos, dar cu un aspect primitor, era acum 
pregătit să găzduiască o parte din turiștii care vizitau 
cunoscuta stațiune termală franceză, în căutare de 
linişte și tratamente curative. 

În plus, Rahn era încredinţat că pe viitor turiștii 
aveau să vină într-un număr și mai mare, odată ce 
avea să dezvăluie lumii întregi secretul catarilor. 

Verifică din nou ca totul să fie în ordine pentru 
deschiderea oficială a hotelului și se declară mulțumit 
de bufetul abundent și de uniformele personalului. 
Apoi se postă în ușa localului, cu un zâmbet de satis- 
facție întipărit pe chip. Era pur și simplu radios: după 
ani Și ani de muncă se simţea, în sfârșit, un bărbat 
realizat. Era proprietarul unei afaceri ale cărei roade 
nu aveau să întârzie să se arate, prima sa carte era în 
curs de apariţie și nimic nu părea să stea în calea cer- 
cetărilor sale. Foarte curând, era convins de acest lucru, 
avea să descopere misteriosul obiect pe care îl căuta 
de foarte mulți ani și avea să se bucure de gratitudinea 
partidului nazist. Un viitor strălucit se deschidea în 
faţa unui arheolog oarecare, cum fusese până mai ieri 
Otto Rahn; iar zânele bune ale acelui basm pe care 
il trăia se numeau Reinhard Heydrich și Heinrich 
Himmler. 


Pe toată durata anului 1932, Himmler și grupările 
paramilitare din subordinea sa avuseseră mult de 
lucru: trupele SA și SS semănaseră teroarea în întreaga 
Germanie, în timp ce propaganda nazistă alimenta 
cu obstinaţie ideea că, fără mâna de fier a lui Hitler, 

țara urma să cadă pradă haosului. La alegerile din acel 
an, Partidul Naţional Socialist reușise să obțină aproa- 
pe treizeci și șapte la sută din voturi. Totuși, erau încă 
multe orașele în care ideologia nazistă se confrunta 
cu o opoziţie atât de puternică, încât mulțimi cura- 
joase organizau uriașe demonstrații împotriva lui 
Hitler, fără să se lase intimidate de represiunile sân- 
geroase ale naziștilor. 

- Hindenburg va trebui să se decidă cât de curând. 
Altfel, ne paşte războiul civil, îi spuse Wiligut coman- 
dantului său în exercițiu. 

Karl Maria Wiligut- Weisthor avea un chip ro- 
tund, cu fruntea înaltă și lată, marcată de riduri 
adânci. Îşi lăsase o mustață îngustă, ca a lui Hitler, 
iar ochii îi erau negri, reci și pătrunzători. La prima 
vedere nu părea un personaj periculos, ci mai degrabă 
un bunic blajin care abia așteaptă să-și dea jos unifor- 
ma SS ca să se ducă acasă și să se joace cu nepoțeii. 
La o privire mai atentă însă, Wiligut era capabil să 
stârnească teama oricărui interlocutor. Erau mulți cei 
care nutreau convingerea că ofițerul SS, prieten apro- 
piat al comandantului Himmler, era, de fapt, chiar 
incarnarea diavolului. 

Himmler îl privi cu un aer mulțumit. 

Expertul său în ezoterism avea dreptate: președintele 
german Paul von Hindenburg ar fi trebuit să renunțe 
cât mai repede la rezervele pe care le avea față de 
aspiraţia legitimă a lui Hitler de a deveni cancelar, 
cu toate că obținuse o victorie zdrobitoare în faţa 
liderului nazist la alegerile prezidențiale din luna iulie. 

Atunci, Hindenburg câștigase cu peste cincizeci Şi trei 
de procente, față de cele treizeci și șapte ale lui Hitler. 
Dar dacă forța politică în Reichstag era minoritară, 
„forţa reală“, alcătuită din escadroane ale morţii, 
intimidări și teroare, începea să obțină primele 
rezultate. lar Himmler era considerat artizanul lor. 

- Cum mai merg lucrurile cu „misiunea pirineică'“? 
întrebă Himmler, schimbând brusc vorba. 

- Proaspătul nostru patron de hotel își dă toată 
silința. Și spune că se află foarte aproape de a dezlega 
marea enigmă. Noi îi urăm ca lucrurile să stea 
intocmai. Cât despre hotel, cred că odată descoperit 
misterul Pietrei, ne-ar putea fi de folos și pentru alte 
activități. Ussat-les-Bains este o staţiune termală sufi- 
cient de frecventată de turişti pentru ca un agent se- 
cret să treacă neobservat. În orice caz, deocamdată 
cercetările lui Otto Rahn au prioritate, chiar dacă 
persoana sa pare să suscite cam multă curiozitate în 
regiune. 

- Ce vrei să spui cu asta, Weisthor? 

- Rahn este considerat un personaj aparte, excen- 
tric. Cu siguranţă, nu se poate spune despre el că este 
discret. Activitatea sa nu a trecut neobservată, iar în 
ultimul timp Ussat-les-Bains pare să fi devenit o placă 
turnantă pentru agenţii secreți de toate naționalitățile. 


De altfel, în vara anului 1932, afluxul de turişti 
la Hôtel des Marroniers întrecuse toate așteptările. 
Seara, când dinspre Pirinei cobora briza răcoroasă, 
Rahn se întreținea cu oaspeţii săi pe terasa hotelului, 

povestindu-le despre catari, care își apăraseră neîn- 
fricaţi credinţa în faţa oștilor de cruciați aflați în slujba 
papei de la Roma. 

- În Languedoc, catarismul era foarte răspândit: 
aproape o jumătate din populaţia acestei regiuni se 
convertise la această religie. Acesta a fost, de altfel, 
motivul oficial pentru care a fost pornită cruciada 
impotriva ereticilor. Totuși, după părerea mea, rațiu- 
nile care l-au împins pe papa Inocenţiu al III-lea să 
declanșeze un adevărat război în inima Europei au 
fost cu totul altele. 

- Și care să fi fost acestea, domnule Rahn? îl întrebă 
intr-o zi de început de august o turistă spaniolă care 
se arăta mereu foarte dornică să converseze cu el. 

- Catarii au fost, de fapt, expresia unei nemulțu- 
miri care mocnea în multe comunități creștine, încă 
de pe vremea Conciliului de la Niceea, din anul 325, 
care a recunoscut doar cele patru Evanghelii pe care 
le cunoaștem cu toții astăzi, catalogându-le pe toate 
celelalte drept „scrieri apocrife“. Catarii susțineau că 
poveţele despre sărăcie, egalitate și fraternitate se 
diminuaseră încetul cu încetul, până când dispăruseră 
cu desăvârşire în cadrul Bisericii Catolice, care se 
dovedea din ce în ce mai avidă de noi și noi bogății. 

- Totuși, ce ameninţare ar fi putut să reprezinte 
pentru Biserica de la Roma o mână de oameni care 
propovăduiau o viață austeră? întrebă un alt musafir. 

- Se spune că adepţii catarismului ar fi fost păstră- 
torii unor secrete de o importanță covârșitoare... După 
părerea dumneavoastră, cât adevăr conține această 

legendă, domnule Rahn? interveni turista spaniolă. Și 
cum de au intrat tocmai ei în posesesia acestor taine? 

Chestiunea ereziei catare provocă o dezbatere 
aprinsă printre oaspeţii hotelului. 

Rahn continuă: 

- Am convingerea că toată lumea face o mare 
confuzie atunci când se aduce în discuţie acest subiect. 
Există voci care susţin că tainele ar fi fost încredințate 
catarilor de cavalerii templieri, odată cu mai multe 
obiecte de o valoare inestimabilă. Însă templieri, îna- 
inte de a cădea în dizgrație, în anul 1307, reprezentau 
braţul armat al catolicismului integrist. De ce să fi 
încredinţat tainele lui Hristos unor eretici? Și dacă, 
dimpotrivă, catarii au fost cei care dețineau aceste 
secrete încă din zorii creştinismului, de ce nu le-au 
dezvăluit întregii omeniri? Dacă eu aș avea dovezi 
asupra naturii umane a lui lisus Hristos, le-aș aduce 
la cunoștința lumii întregi atunci când împotriva 
poporului meu s-ar ridica o întreagă oaste cruciată. 

- Şi, în cele din urmă, la ce concluzie aţi ajuns, 
domnule Rahn? 

- Că apariţia unui număr prea mare de legende a 
contribuit la denaturarea realității. Eu cred că secretul 
păzit de Perfecţii catari nu este altceva decât un simplu 
obiect - numiţi-l Graal, relicvă, sau oricum altcumva 
- căruia i-au fost atribuite puteri supranaturale. La fel 
cum s-a întâmplat cu totemurile pieilor roșii sau cu 
amuletele pe care toate popoarele, mai mult sau mai 
puţin superstițioase, le transformă în obiecte de cult. 

Rahn iși dădu seama că risca să spună mai multe 
decât era cazul și încercă să deturneze discuţia spre 
o argumentaţie mai plină de generalități. 

- A compara un secret datorită căruia au fost 
masacrați mii de oameni cu o labă de iepure sau cu 
un corn de țap aurit mi se pare puţin cam hazardat, 
domnule Rahn, insistă spaniola. 

În clipa aceea, proprietarul hotelului se scuză față 
de clienţii săi invocând treburi urgente de rezolvat 
şi se indepărtă în grabă. 


Carla Jeogeres Núñez se născuse la Barcelona în 
1912: așadar, în seara în care se întreținea într-un mod 
atât de plăcut cu Otto Rahn pe terasa hotelului Mar- 
roniers abia împlinise douăzeci de ani. Dar, cu toate 
acestea, lucra deja ca agent al serviciilor secrete 
franceze. 

- Nimic, încă? o întrebă şeful ei. 

- Fraze spuse pe jumătate, tăceri bruște, retractări, 
răspunse Carla. Oricum, dimineață de dimineață, fără 
excepţie, Otto Rahn își pune haine ușoare și bocanci 
de alpinism și porneşte în drumeții lungi prin valea 
Ussat. Este evident că pasiunea sa mistuitoare are prea 
puţin de-a face cu gestionarea unui hotel dintr-o sta- 
uune balneară. 

Observaţia Carlei Jeogeres Núñez părea să fie 
exactă. De altfel, a fost suficientă acea perioadă esti- 
vală a anului 1932 pentru ca resursele financiare ale 
proprietarului de hotel Rahn să se ducă pe apa sâm- 
betei. Cu toate că hotelul găzduise sute de turiști în 

acea vară, incapacitatea managerială și lipsa de expe- 
riență a germanului au determinat tribunalul de la 
Foix să declare pe data de 6 octombrie 1932 fali- 
mentul hotelului Marroniers. 

De data aceasta, Otto Rahn a făcut apel în zadar la 
binefăcători săi: oamenii din anturajul lui Hitler aveau 
cu totul alte probleme la care trebuiau să se gândească. 


Telefonul de pe masa de lucru a lui Himmler sună. 

Comandantul trupelor SS ridică receptorul, ascul- 
tă câteva clipe spusele interlocutorului, apoi chipul 
1 se destinse într-un zâmbet triumfător: Adolf Hitler 
devenise cancelarul Reichului. 

Era 30 ianuarie 1933. 


Roma, anii '30 


- Auziţi, Sanctitate, ce scrie în ziar, îi spuse secre- 
tarul de stat Eugenio Pacelli papei Pius al XI-lea, apoi 
incepu să citească articolul: „Ieri, 27 februarie 1933, 
la ora 21.14, s-a declanșat alarma la comandamentul 
pompierilor din Berlin: Reichstagul, sediul Parla- 
mentului german, luase foc. Când cancelarul Adolf 
Hitler și generalul Göring au ajuns valvârtej în 
piață, nu au putut face altceva decât să privească ne- 
putincioși la rugul declanșat de un terorist filobol- 
șevic, pe nume Marinus van der Lubbe...“ 

- Dumneavoastră, care cunoaşteţi bine germanii 
și mentalitatea lor, ce părere aveți despre toate 

acestea, cardinale? îl întrebă papa pe colaboratorul 
său cel mai apropiat. 

- Mi se pare prea devreme ca să fac supoziţii, Sanc- 
titate. Cred totuși că în scurt timp naziștii vor cere 
legi speciale referitoare la respectarea ordinii publice. 

Cardinalul Pacelli nu se înșela: începând din luna 
martie și până în toamna acelui an, Parlamentul ger- 
man a emis o serie de legi restrictive care îi confe- 
reau puteri sporite lui Adolf Hitler. 

În luna iulie, Pacelli însuși se văzu nevoit să se 
așeze la masa negocierilor cu reprezentanţii guver- 
nului nazist, în vederea semnării unui concordat între 
Germania și Sfântul Scaun. Întâlnirea dintre Adolf 
Hitler și secretarul de stat al Vaticanului, Eugenio 
Pacelli, a fost caracterizată de un formalism rigid. 

Înalta față bisericească a avut însă posibilitatea să 
observe pe îndelete ochii interlocutorului său. Culoa- 
rea roșu-intensă din jurul pupilelor lui Hitler a fost 
suficientă ca să-i genereze din nou acel obscur și in- 
explicabil sentiment de disconfort pe care cardinalul 
il cunoștea atât bine. 


17 


Iran, 2007 


Înaintau tăcuți în noapte, asemenea umbrelor, cu 
armele ușoare la piept, cu explozibilul de mare putere 
prins la centură și chipurile vopsite în negru. Coman- 
doul era format din cincisprezece oameni foarte bine 
antrenați. Fiecare din ei își cunoștea misiunea până 
la cel din urmă detaliu și știa exact cum urma să acţio- 
neze odată ce paza avea să fie neutralizată. 

Cele două santinele patrulau de-a lungul zidului 
de protecţie care înconjura centrala nucleară de la 
Bushehr. 

- Vrei şi tu una? Sunt americane, marfă de cea mai 
bună calitate. Mi le-a dat un prieten traficant, zise unul 
din cei doi militari iranieni camaradului său, scoțând 
din buzunar un pachet de Lucky Strike fără filtru. 

Avea să fie ultima lor țigară. 

Două săgeți le străpunseră aproape simultan gâturi- 
le. Fuseseră trase dintr-o arbaletă din fibră de carbon și 
aveau vârfurile îimbibate cu un venin cu efect paralizant. 

Aceeași soartă a fost împărtășită și de celelalte opt 
santinele dispuse de-a lungul zidului de protecție. Nici 
unul dintre soldați nu avusese timp să declanșeze 
alarma: căzuseră la pământ secerați de săgeți sau cu 
beregata sfârtecată. 

Membrii comandoului se împrăștiară în incinta 
centralei nucleare. 

Odată ajuns la propria destinație prevăzută în 
planul de atac, fiecare dintre ei plasă explozibilul, 
potrivindu-i ceasul. Apoi, cu o precizie de cronome- 
tru, la nouăsprezece minute după neutralizarea santi- 
nelelor, sabotorii se adunară în punctul prestabilit. 
Comandoul nu suferise nici o pierdere în misiune. 

Garda urma să se schimbe peste trei ore și jpumă- 
tate, timp mai mult decât suficient pentru a ajunge 
la elicopterele care îi așteptau la o distanță situată la 
limita de siguranţă. 

Membrii comandoului urcară doi câte doi în 
micile vehicule cu propulsie electrică și se îndepărtară 
ghidaţi de faruri invizibile cu raze infraroșii. 

În clipa în care cele trei elicoptere, negre și ano- 
nime, decolară, trecuse o oră și jumătate de când co- 
mandoul părăsise centrala nucleară: misiunea fusese 
indeplinită. 

Centrala de la Bushehr rămăsese la mai mult de 
zece kilometri în urma lor, când o lumină orbitoare 
sfâșie intunericul nopții. Unul dintre punctele de re- 
ferință ale revoluţiei nucleare iraniene fusese trans- 
format într-un imens morman de moloz. 

Nard Sourush, braţul operativ al lui Pashelvi, avea 
experienţa anilor în care activase în Quds, unitățile 
speciale ale armatei Republicii Islamice Iran, pentru 
care executase numeroase misiuni. De aceea, îi fu ușor 
să-și dea seama că centralele nucleare de la Bushehr, 
Ahwaz și Isfahan fuseseră făcute una cu pământul în 
urma unor acţiuni executate ca la carte. 

Președintele Pashelvi își pregătise cu minuţiozitate 
discursul televizat. Era încă dimineață atunci când 
toate canalele TV iraniene transmiseră în direct cu- 
vântarea șefului statului. 

- Frați iranieni, frați întru islam, rosti președintele 
pe un ton solemn și grav. În această noapte, o mână 
asasină a executat un atentat asupra uzinelor noastre de 
producere a uraniului îmbogățit de la Bushehr, Ahwaz 
și Isfahan. Au fost curmate tragic viețile a optzeci și cinci 
de persoane care lucrau acolo pentru progresul țării 
noastre și al întregii lumi islamice. Alte douăzeci și 
șase de persoane se zbat între viaţă și moarte. Acolo, 
unde oamenii noștri lucrau pentru un viitor pașnic 
și independent al țării noastre, teroriștii au provocat 
moarte și distrugere. Instalaţiile noastre nucleare de 
înaltă tehnicitate au fost distruse. Dar nu ne vom 
pleca frunţile în fața unui asemenea act mișelesc. Deo- 
camdată este prematur să îndreptăm un deget acuza- 
tor spre vinovaţi: deși noi toți știm cine sunt aceștia, 
prudenţa îmi impune să nu-i nominalizez acum. Jur 
insă solemn - și sunt încredinţat că întregul popor 
iranian se va ralia acestei promisiuni — că oricare ar 
fi națiunea sionistă și necredincioasă care a îndreptat 

impotriva noastră mâna asasină, a antrenat teroriști 
pentru a lovi în democraţia noastră sau se află în spa- 
tele acestui act mișelesc, aceasta va plăti scump. Glorie 
fraților noștri care au căzut la datorie pentru credința 
în Allah. Pace şi binecuvântare numelui său. 

Fură proclamate trei zile de doliu național, iar 
buletinele de știri ale televiziunilor din întreaga lume 
transmiseră imagini cutremurătoare de la locul aten- 
tatelor. De obicei foarte rezervată, agenţia de presă 
iraniană ILNA difuza de această dată continuu mate- 
rialele filmate. 


Imaginile cutremurătoare cu centralele nucleare 
de la Bushehr, Ahwaz și Isfahan transformate în mor- 
mane fumegânde de moloz îl făcură pe Oswald Breil 
să scuture întristat din cap. 

- Ce s-a întâmplat, Oswald? îl întrebă Lilith 
Habar din bucătărie. 

- Au aruncat în aer cele două centrale nucleare 
iraniene și o instalație de îmbogăţire a uraniului, 
Mame-losben. 

În vocea bărbatului care nu cu mulți ani în urmă 
fusese la cârma Mossadului și a Statului Israel nu era 
nici o umbră de satisfacţie. Breil știa mai bine decât 
oricine că orice acțiune de o asemenea natură provoa- 
că întotdeauna o ripostă mult mai dură. 

Toate bănuielile pentru comiterea actului de sabo- 
taj se îndreptau spre serviciile secrete israeliene și ame- 
ricane, iar iranienii lăsau să se înțeleagă că intenționau 
să se răzbune. 

Noul președinte Pashelvi adoptase faţă de Israel 
și de întregul Occident o poziţie de izolare totală, 
iar starea de tensiune părea să fi ajuns la cote maxime. 

Lilith Habar își șterse câteva lacrimi cu batista pe 
care şi-o ţinea legată la încheietură. Izbucnea întot- 
deauna în plâns în fața scenelor atroce care prezentau 
trupuri sfârtecate sau carbonizate, iar operatorii TV 
iranieni păreau cuprinși de o plăcere sadică, întârziind 
cu obiectivul camerei pe cele mai înfricoșătoare aspec- 
te ale dezastrului. 

- Iartă-mă, Oswald. Sunt în vârstă și, în plus, nu 
pot uita ce i s-a întâmplat lui Lauriel, iar aceste ima- 
gini îmi readuc în memorie atentatul în care ea și-a 
pierdut viaţa. 

Lauriel fusese singura fiică a surorii sale. Nu avea 
decât douăzeci de ani în ziua în care urcase în auto- 
buzul care trebuia s-a ducă la Universitatea Bar-Ilan 
din Tel Aviv. Pe la jumătatea drumului, vecinul de 
scaun al fetei a explodat pur și simplu, activând 
încărcătura pe care o purta legată la centură. Explo- 
zibilul de mare putere fusese „îmbogățit“ cu o canti- 
tate mare de cuie, nituri și şuruburi de oţel, care 
amplificaseră consecinţele carnajului. 

Câteva zile mai târziu, surorii lui Lilith îi fusese 
dată o mică sacoșă sigilată: era tot ce mai rămăsese 
din frumoasa fată de douăzeci de ani și din pofta ei 
de viață. 

Lilith nu-și iertase niciodată faptul că nu insistase 
suficient de mult atunci când familia trebuise să hotă- 
rască ce universitate să urmeze Lauriel. Își reproşa 

faptul că nu fusese mai convingătoare atunci când 
propusese familiei s-o găzduiască pe tânără la casa ei 
din Denver, pentru a putea frecventa cursurile DU 
University. Era convinsă că, dacă lucrurile ar fi stat 
astfel, Lauriel ar fi fost acum în viaţă. 

Oswald îi mângâie tandru părul alb strâns în coc, 
la ceafă. 

Apoi îşi aminti de întâlnirea pe care o avusese cu 
câteva zile în urmă cu emisarii secreți ai guvernului 
american. Era mulțumit că le declinase oferta. Era 
convins că, dacă ar fi acceptat-o, acum ar fi fost 
complice la măcelul ale cărui efecte i se derulau în 
fața ochilor, pe micul ecran. De data aceasta, era de 
aceeași părere cu odiosul ayatolah Pashelvi: oricare 
va fi fost mâna care executase atentatul, cei care 
puseseră la cale acțiunea nu puteau fi decât israelienii 
sau americanii. 

Ţarâitul telefonului îi întrerupse șirul gândurilor. 

- E pentru tine, Oswald, îi spuse Lilith. 

- Sunt Phil Damiano, domnule Breil. Vă rog să 
vă conectaţi la internet și să luaţi legătura cu mine 
prin intermediul programului de criptografie 
electronică pe care vi l-am trimis. 


Câteva minute mai târziu, Oswald discuta în rețea 
cu şeful CIA. 


- Nu noi am comis atentatul, domnule Breil, 
credeți-mă pe cuvânt. Și trebuie să vă mai spun că 
mi S-au dat asigurări similare și din partea guvernu- 
lui țării dumneavoastră. Nimeni nu ar avea interesul 

să mintă atunci când este vorba despre un fapt de 
O asemenea gravitate. 

- Daţi-mi voie să mă îndoiesc: pe vremea când 
militam „prin părțile acelea“, am gestionat minciuni 
referitoare la fapte cel puţin la fel de grave. 

- Vă repet, domnule Breil. Ce israelian ar avea 
interesul să pună în pericol relaţiile cu Statele Unite? 
Ca avantaje ar avea guvernul țării dumneavoastră 
susținând în fața principalilor lor aliați o asemenea 
minciună? Vă dați seama că în clipa aceasta ne aflăm 
în pragul celui de-al treilea război mondial? Noi nu 
avem nici un amestec. Sunt mai mult decât con- 
vins de acest lucru și, pentru prima oară în viaţă, 
mă simt în măsură să garantez și asupra neames- 
tecului Mossadului. 

- Din câte mi-am putut da seama, blitz-ul a fost 
executat impecabil. Este evident că e mâna unor 
profesionişti foarte bine antrenați și nu a unor 
începători. Ca să nu mai vorbim despre faptul că, 
după părerea mea, a fost nevoie de cel puțin cinci- 
zeci-şaizeci de persoane pentru a duce la bun sfârșit 
operaţiunea: trei plutoane care au acționat într-o 
sincronizare perfectă, lovind obiective aflate la mare 
distanță unul de celălalt. Îmi închipui că cele trei 
centrale nucleare s-au aflat mereu sub supravegherea 
sateliților americani, nu-i așa, domnule Damiano? 

- Zi şi noapte, clipă de clipă. Din păcate, în 
noaptea atentatului, întregul teritoriu iranian a fost 
acoperit de o pătură deasă de nori; așadar, avem pu- 
ține imagini standard, însă avem toate înregistrările 


VÂNTUL DEMONILOR 251 


efectuate cu ajutorul mijloacelor de înaltă rezoluție 
pe care le cunoaşteţi și dumneavoastră. 

- Oare m-aţi putea invita la Washington, la o 
vizionare privată? Să zicem... mâine? 

- Mâine dimineaţă, un avion de-al nostru va 


veni să vă ia de la Denver, domnule Breil. 


Oswald Breil intrase în joc. 

Lilith cunoştea bine expresia întipărită în clipele 
acelea pe chipul fiului ei adoptiv. 

- Ce anume te îngrijorează, Oswald? 

— Ți-aș putea răspunde asemenea eroilor de benzi 
desenate, Mame-loshen: „Lumea are nevoie de mine, 
nu mă aștepta la cină“! răspunse el zâmbind. 

- Tare îți mai place să glumești... 

- Nu, Mame. Din păcate, nu glumesc. De data 
asta, e ceva serios. Al naibii de serios. 

Apoi, blestemându-și propria incapacitate de a sta 
departe de încurcături, Breil începu să-și frământe 
mintea, formulând ipoteze și căutând soluţii. 

Într-un târziu, ajungând într-un impas, îşi propuse 
să se relaxeze și să se gândească la altceva: își îndreptă 
atenția spre ultimele pagini de jurnal pe care i le 
trimisese Sara. 


Ar trebui să-ți cer să-mi plătești ore suplimen- 
tare, dragul meu. Am trecut de la limba mea mater- 
nă la stenografie criptografiată. De la acest punct 


incolo, autorul pare să manifeste dorința de a-și face 

jurnalul și mai puţin descifrabil... Este din ce în ce 
mai dificil! Shalom. Sara. 


Oswald nu-și imagina că se pregătea să se afunde 
într-una dintre paginile cel mai negre ale istoriei. 


Din agenda lui Luca Raso, jungla amazoniană, mai 
1976: 


Neumann nu s-a lăsat așteptat: cu doar un minut 
întârziere, am fost introdus în cabinetul său privat. 
Perdelele grele filtrau lumina, creând în cameră un 
plăcut ambient umbros. Ochii de gheaţă ai lui 
Neumann reflectau lumina emanată de veioza de 
pe biroul din lemn de nuc. 

Magnatul ţinea în mâini o vioară foarte 
prețioasă. Fără să lase jos arcușul, mi-a făcut semn 
din cap să mă așez pe un scaun, apoi a continuat 
să cânte cu măiestrie la vioară. 

- E un Stradivarius. Vă pasionează muzica, 
domnule Raso? Cântaţi la vreun instrument? 

- Nu, domnule Neumann: în afara câtorva lecții 
de chitară în copilărie, nu am avut nici un fel de 
contact cu muzica. 

- Mare păcat: e foarte reconfortant să-ți alungi 
tensiunea Și stresul cu ajutorul coardelor unui 
instrument. 

Apoi, Neumann a pus vioara într-o vitrină, în 
care se mai aflau alte patru instrumente de valoare 
inestimabilă. 

- Vă deranjează dacă stenografiez ceea ce îmi 
veţi spune, domnule Neumann? l-am întrebat îna- 
inte de a-mi deschide preţioasa mea agendă. 

-În nici un caz. De altfel, ar trebui să fiți dotat 
cu memoria lui Pico della Mirandola pentru a vă 
putea aminti tot ce am de gând să vă povestesc, mi-a 
răspuns el. 

Redau mai jos transcrierea interviului: 

Numele meu este Erick Neumann şi m-am năs- 
cut la Berlin în anul 1906. Am fost unicul fiu și singurul 
moştenitor al unei familii care gestiona de câteva 
generații o înfloritoare activitate comercială cu 
țesături și stofe în Badenstrasse. De n-ar fi fost războiul, 
probabil că astăzi m-aș afla acolo, măsurând și tăind 
valuri de material textil de cea mai bună calitate. 

Afacerile noastre nu au avut deloc de suferit 
după terminarea Primului Război Mondial și nici 
în urma prăbușirii bursei de pe Wall Street, în 1929: 
se părea că tatăl meu fusese dotat cu darul de a 
prevedea evenimentele, astfel încât fabrica Neu- 
mann nu numai că a rămas pe linia de plutire, dar 
s-a și extins. Din anul 1930 și până la intrarea în 
vigoare a legilor rasiale, cei concediați erau înlocuiți 
imediat și, mai mult, numărul salariaţilor a crescut. 
În scurt timp, tata a reușit să cumpere întreaga clă- 
dire în care, până atunci, închiriase doar parterul. 
În trei din cele patru niveluri ale construcției au 
fost amplasate raioanele magazinului, în vreme ce 


la ultimul etaj au fost amenajate apartamentele 

familiei. Nimeni nu-și putea imagina că totul avea 
să se sfârșească tragic. 

Îmi amintesc foarte bine seara aceea de noiembrie 
a anului 1938: ne adunaserăm cu toții în casa unor 
prieteni. Eram foarte îngrijorați, iar știrea care s-a 
difuzat în seara aceea la radio a avut darul de a ne 
amplifica teama. La Paris, un tânăr evreu îl asasinase 
pe secretarul general al ambasadei germane, von Rath. 
Pentru noi, evreii, acela a fost începutul sfârșitului. 
Ceea ce s-a petrecut începând din ziua aceea constituie 
una dintre cele mai negre pagini ale istoriei. 

În mai 1940, am fost deportat cu întreaga mea 
familie într-un lagăr de concentrare situat la granița 
cu Silezia de Nord, în apropiere de Auschwitz. Am 
ajuns acolo după o călătorie de câteva zile în condiții 
degradante, înghesuiți ca niște animale în vagoane 
pestilențiale destinate de obicei transportului de vite. 
Atunci când murea câte unul, noi, ceilalți, îl târam 
până într-un colț al vagonului și îl lăsam acolo. 

Câţiva ani mai târziu, întreaga comunitate evre- 
iască din insula Corfu, una dintre cele mai vechi 
din întregul bazin mediteranean, a ajuns în lagăr 
după douăzeci și șase de zile de mers cu trenul. În 
clipa în care nemții le-au ordonat să coboare din 
tren, nimeni nu s-a mișcat: toți prizonierii muriseră 
sau agonizau. Au fost transportaţi direct într-o 
groapă comună. De fapt, cred că oamenii aceia care 
n-au mai apucat să coboare din tren au fost cei mai 
norocoși: cel puţin au fost scutiți de ororile lagă- 
relor de concentrare. 

Când am ajuns, pe mama au împins-o în șirul 
din stânga, împreună cu bătrânii și copiii: ni s-a spus 
că urmau să fie transferați într-o altă locaţie. A fost 
ultima dată când am văzut-o. 

La vremea aceea, Auschwitz era încă un mic 
centru de primire a deportaților evrei, însă locali- 
zarea sa geografică, zona puţin frecventată și situată 
în apropierea unui important nod feroviar au făcut 
ca localitatea să devină unul din locurile ideale pen- 
tru aplicarea Soluției finale, fiind ales de respon- 
sabilii programului T-4 - mult mai cunoscuţi sub 
numele de „departamenul eutanasie“. Prizonierii 
înșiși au fost cei care şi-au edificat şi pus la punct 
propriul mormânt uriaș, construind camerele mor- 
ţii și cuptoarele crematoriilor. Atunci, de altfel, și-au 
dat seama și călăii noștri de inepuizabila mână de 
lucru gratuită pe care o aveau la dispoziție. Atât timp 
cât puteai munci, Viaţa îţi era cruţată, altminteri 
sfârșeai în camerele de gazare: puteau îndesa înăuntru 
până la două mii de persoane o dată. Și, în locul 
monoxidului de carbon emis de motoare uzate care 
era folosit în lagărele de la Treblinka și Buchenwald, 
noi, cei de la Auschwitz, muream inhalând Zyclon 
B, una dintre invențiile caritabile ale „tehnicienilor 
morții blânde“. Amestecul ucigaș era format din 
cristale albastre de acid prusic, așchii de lemn și un 
reactiv care transforma totul într-un gaz toxic. 

În interiorul lagărului şi în imediata sa apro- 
piere, industria grea nazistă a pus pe picioare câteva 
dintre cele mai importante stabilimente ale sale. 

Prizonierii trăiau în teroare. Printre cei care 
erau conduși la „duşul izbăvitor“ se numărau şi cei 
însemnați. Pe toată durata zilei, călăii îi marcau pe 
faţă cu un semn imposibil de șters pe cei care se 
făceau vinovaţi de grave gesturi de nesupunere. 
Apoi, la apelul de seară, cei însemnați erau sepa- 
rați de restul prizonierilor. Prin gesturile de nesu- 
punere nu se înțelegeau eventuale încercări de 
evadare, atentate asupra soldaților germani sau acte 
de rebeliune. Ca să te pomenești însemnat era de 
ajuns, de exemplu, să-ți ridici capul ca să-ţi ştergi 
transpiraţia de pe frunte în timpul interminabilelor 
ore de muncă istovitoare. Cel mai important gest de 
prietenie şi de solidaritate între noi, evreii, era să-i 
tragi scaunul de sub picioare colegului de celulă care, 
pierzându-și orice speranță, alegea să se spânzure. 

Am văzut oameni ca Höss, care exulta asistân- 
du-şi gărzile ucrainene cum masacrează cu lovituri 
de picior un tânăr ofițer polonez, sau ca Mengele, 
care trecea în revistă prizonierii, în căutarea unor 
subiecți potriviți pentru îngrozitoarele sale 
experimente. 

Am văzut ușile camerelor de gazare deschi- 
zându-se după douăzeci și cinci de minute de acid 
prusic și am fost obligat să scot de acolo trupurile 
neînsuflețite, pline de vomă și urină, unite într-o 
ultimă îmbrățișare. 

Pe tatăl meu l-am cruțat de jumătatea aceea de 
oră de agonie, trăgându-i scaunul de sub picioare 
intr-o noapte caldă din vara lui 1942. 

Probabil că datorită forței mele fizice și rezistenței 
la efort am reușit să evit „dușul de dimineaţă“. 

În ultimii ani de război, camerele de gazare şi-au 
accelerat ritmul de lucru, fapt care a creat probleme 
cu debarasarea cadavrelor. Chiar şi mințile demente 
ale paznicilor noștri - SS Totenkopf și gărzile 
ucrainene - o luau razna în faţa priveliştilor de 
groază de acolo. 

Astfel, s-a luat hotărârea ca aceste îndatoriri 
macabre să fie rezervate tot prizonierilor, cei aleşi 
pentru asemenea munci fiind numiți Kommandos. 
Aceștia aveau sarcina să se ocupe de tot ceea ce ţinea 
de cadavre, să colecteze orice obiect de valoare, 
inclusiv dinţii de aur, apoi să curețe camerele mor- 
ţii. Rolul de Sonderkommando putea aduce câteva 
privilegii de moment, dar însemna totodată o cale 
sigură spre moarte în decursul a trei sau patru luni. 
Aceasta era regula aplicată de nazişti pentru a evita 
să lase în viaţă orice martor incomod. Ceea ce se 
intâmpla între zidurile acelor pavilioane funeste nu 
trebuia să ajungă la urechile nimănui. 

În ziua în care soldații aliați au intrat în lagăr, 
tocmai fusesem numit Sonderkommando, aşa că eli- 
berarea a îndepărtat de mine inevitabilul spectru al 
morții. 

Cântăream patruzeci şi trei de kilograme, eram 
în pragul colapsului și am jurat că aveam să părăsesc 
pentru totdeauna Germania. 

Înainte de a muri, tatăl meu mi-a dezvăluit locul 
în care se afla cheia cu ajutorul căreia puteam 

deschide o cutie din depozitul de valori al unei 
bănci din Berna. Am găsit acolo toată agoniseala 
familiei mele adunată de-a lungul generaţiilor. 

Am reușit să recuperez cheia și am plecat în 
Elveţia. Ceea ce am descoperit s-a dovedit a fi un 
adevărat tezaur în pietre preţioase de toate formele, 
dimensiunile și lucrăturile posibile. 

La vremea aceea, Brazilia era o ţară puţin cu- 
noscută, dar foarte întinsă, care oferea mari opor- 
tunități de afaceri celor dotați cu spirit de inițiativă. 
Am hotărât să mă stabilesc aici și să încep o nouă 
viață, bazându-mă pe uriașa moștenire lăsată de ai 
mei. Astfel, am creat Neumann Corporation. Însă 
meritul nu-mi aparține doar mie sau, altfel spus, 
meritul meu cel mai mare a fost acela de a fi știut 
să mă înconjor de persoane eficiente și loiale, ma- 
joritatea evrei și, la fel ca și mine, profund marcate 
de cele suferite în perioada nazistă. 

Și datorită lor, grupul industrial care-mi poartă 
numele se află astăzi în topul economiei mondiale. 

Epuizat, Neumann a tăcut. Vreme de câteva 
minute, nici unul dintre noi nu a mai spus nimic. 
Eu nu izbuteam să-mi dezlipesc ochii de la cifrele 
tatuate pe antebraţul gazdei mele. În timp ce po- 
vestea, mi le arătase ca să-mi facă dovada martiri- 
ului său. A fost singurul moment în care mi s-a 
părut că a lăsat deoparte răceala sa obișnuită. 

Odată întors în cameră, am făcut un duș, apoi 
m-am îndreptat spre noptieră, cu gândul de a-mi 
lua de acolo agenda ca să recitesc ce scrisesem. Am 

constatat însă că nu era în aceeași poziţie în care o 
lăsasem. Mi-e teamă că, în timp ce mă aflam sub 
duș, cineva a citit şi, probabil, a fotografiat pagi- 
nile pe care îmi luasem notițe. Așa că am luat ho- 
tărârea să nu mă mai despart niciodată, nici măcar 
în somn, de preţiosul meu caiet. În plus, voi folosi 
un limbaj criptat, alcătuit din semne stenografice 
modificate, în așa fel încât nimeni să nu poată 
descifra ceea ce am scris. Chiar în clipa în care mă 
întrebam dacă nu cumva temerile mele erau exce- 
sive — și că, probabil, caietul fusese mutat de me- 
najeră în timp ce făcea ordine prin cameră, am făcut 
o mișcare greșită, lovind soneria electrică de pe 
noptieră. Învelișul s-a spart şi în interiorul soneriei 
am descoperit un microfon minuscul. În seara aceas- 
ta am înţeles că, atât timp cât voi rămâne aici, rețea- 
ua perfectă a lui Neumann îmi va urmări fiecare 
gest, cuvânt și mișcare. 

„Oriunde Dumnezeu înalță o biserică 

diavolul ridică întotdeauna o capelă 

şi dacă ai să arunci o privire, vei vedea 

că la cea de-a doua se strâng mai mulți credincioși.“ 
DANIEL DEFOE 


Castelul Wewelsburg 

Epoca Fierului, mileniul al II-lea î.Hr. 


- Spui că Goreth îl va duce pe Mizda la Templu 
și-l va supune supliciului Pietrei Sfinte? îl întrebă 
Athor pe tatăl lui Dehal. 

Cei trei se intorseseră la peșteră, iar Aker le 
povestise cu lux de amănunte întâmplările petrecute 
în sat în ultimele zile. 

Felul în care erau duse la îndeplinire condamnările 
la moarte dăinuia în ritualurile tribului migos încă 
din negura vremurilor. Atunci când condamnarea nu 
intrunea unanimitatea celor cinci membri ai Sfatului 
bătrânilor, celui aflat în dezacord cu verdictul i se 
ingăduia să aleagă modul de execuţie. De cele mai 
multe ori, disidenţii apelau la judecata zeului Hosh, 
cerând ca vinovatul să fie supus supliciului Pietrei 
Sfinte. Erau singurele ocazii, cu excepția sacrificiilor 
ritualice periodice, în care era ridicat capacul greu 
de metal care proteja Piatra Sfântă. 

Marele sacerdot punea în practică sentința judecă- 
torilor printr-un ritual foarte simplu: condamnatul 
era condus la templu în timpul unei nopți cu lună 
plină și era legat de altar, cu mâinile și picioarele 
întinse. Apoi, preotul părăsea încăperea, nu înainte 
de a alimenta focurile eterne şi de a se asigura de buna 
funcţionare a mecanismului de manevrare de la dis- 
tanță. Odată ajuns la capătul galeriei de acces în tem- 
plu, trăgea de funia care avea să ridice capacul 
sarcofagului ce adăpostea Piatra. 

După execuţie, sacerdotul trebuia să aștepte dimi- 
neața zilei următoare pentru a reinchide sarcofagul. 
Curenţii de aer provocaţi de galeriile săpate în stâncă 
aveau rolul de a improspăta ambientul, în așa fel încât 
vântul morții să nu zăbovească prea mult timp în sala 
templului. Cu toate acestea, marelui sacerdot i se 
ingăduia să recupereze trupul neînsuflețit al condam- 
natului abia după trei zile: atunci, așeza cadavrul pe 
un pat de crengi și îl târa până la un puț foarte adânc 
din sala mare a peșterii, lăsându-l să cadă înăuntru. 
Nimeni din tribul migos nu auzise de vreun condam- 
nat care să fi scăpat de puterea ucigătoare a Pietrei. 


Goreth înainta cu pas hotărât și mândru. Când 
satul oamenilor migos dispăru din câmpul său vizual, 
își abandonă ținuta țanţoșă. În faţa lui mergea Mizda, 
înaintând cu greu din cauza legăturilor de la mâini 
şi din jurul gleznelor. 

De parcă legăturile nu ar fi fost de ajuns, regele îl 
ținea pe condamnat sub ameninţarea vârfului ascuţit 

al suliței. Nu-i urmărea nimeni: marele sacerdot era 
singurul care trebuia să cunoască locul Templului 
Sfânt. 

- Încotro mă duci, rege al neamului migos? Am 
sentimentul că nu cunoşti drumul spre templu, rosti 
Mizda pe un ton sarcastic. 

- Ține-ţi gura și continuă să mergi! 

După un timp, Goreth se opri, privi de jur-im- 
prejur şi, asigurându-se că nu-i urmărise nimeni, se 
pregăti să ducă la îndeplinire execuţia. 

- Pregăteşte-te să mori, Mizda, spuse, apucându-și 
pumnalul de la brâu. 

- Am ajuns oare la Templul lui Hosh? întrebă tå- 
nărul, privindu-și în ochi călăul. 

- Nu, dar tu nu vei putea spune asta nimănui. 

Goreth îl apucă pe Mizda de păr și-i trase capul 
înspre înapoi, lăsându-i gâtul la vedere. 

În clipa în care se pregăti să lovească, simţi o mână 
apucându-l strâns de încheietură. 

- Lasă-mă pe mine să-ți duc treaba la bun sfârșit, 
Goreth. Avem multe lucruri de pus la punct. 

Rânjetul înfiorător al lui Karesh, căpetenia dava- 
arilor, îi trăda satisfacția. Prinsese doi iepuri dintr-o 
lovitură: atât pe omul care îl eliberase pe Athor, cât 
şi pe cel a cărui trădare provocase moartea unui mare 
număr de războinici davaar. 

Însă davaarii și prizonierii lor nu erau singuri: 
scena era urmărită și de alte două umbre tainice, care 
se luaseră după Goreth și Mizda chiar din clipa în 
care aceștia intraseră în pădure. 


266 MARCO BUTICCHI 


Athor și Dehal se ţinuseră la distanță, așteptând 
momentul cel mai potrivit ca să-l atace pe uzurpator 
Și să-și elibereze prietenul. Când îi zăriseră însă pe 
davaari, se ascunseră de privirile lor urcându-se în- 
tr-un copac, de unde asistau acum la noua turnură a 
evenimentelor. 

Noaptea se lăsa treptat peste pădure și, din ascun- 
zătoarea lor, Athor și Dehal îl auziră pe Karesh po- 
runcindu-le oamenilor săi să pregătească tabăra. A 
doua zi urmau să-i ducă pe prizonieri în sat, unde 
aveau să-i ucidă, mâncându-le apoi inimile. 

- Cum îl vom elibera pe Mizda? murmură Dehal. 

Athor o privi îngrijorat: încă nu știa cum, dar 
trebuia cu orice preţ ca ei doi, un bărbat și o femeie, 
să-i biruiască pe vrăjmașii davaar. 


Micul luminiș în care războinicii davaar se opri- 
seră peste noapte era înconjurat de copaci uriași, cu 
trunchiurile înalte și drepte. Iarba era deasă și uscată. 
Cei șase davaari îi legaseră pe ostatici unul de celălalt, 
prăvălindu-i lângă focul pe care îl aprinseseră ca să 
țină la distanţă sălbăticiunile. Liniştea fierbinte a 
nopții era tulburată de un vânt puternic. Un singur 
davaar rămase de strajă, în vreme ce ceilalți se întin- 
seră să doarmă în iarba înaltă, cu armele lângă ei. 

Athor îi privi îndelung, încercând să pună la cale 
un plan de atac. Într-un târziu, chipul păru să i se 
lumineze. Scoase din tolbă un arc minuscul, ceva mai 
mare de o palmă, de coarda căruia sprijini o creangă 
uscată. Apoi începu să-l miște cu repeziciune înainte 

și înapoi, până în clipa în care zări primele urme de 
fum. 

- Trebuie să punem totul la punct până la răsăritul 
soarelui, înainte ca vreunul dintre ei să se trezească: 
ajută-mă să caut lemne uscate și paie, îi spuse el în 
șoaptă lui Dehal. 

Davaarul rămas de strajă își inălță capul și adul- 
mecă aerul. Când observă focul care înainta cu repe- 
ziciune spre tabără, alimentat de paie și lemn uscat, 
era prea târziu ca să mai dea alarma. 

Înteţite de vânt, flăcările sfâşiară întunericul nopții. 

Karesh se trezi primul. Năpădit de fum, nu reușea 
să-și țină ochii deschişi și, asemenea unei fiare orbite 
de furie, căută o breșă în zidul de flăcări. 

Dehal urmase întocmai sfaturile lui Athor și pu- 
sese focul în bătaia vântului. În schimb, el, ascuns 
de iarba înaltă, se strecurase până în apropierea tabe- 
rei, incendiind tufișurile pe lângă care trecea, lăsân- 
du-și însă un culoar liber pentru retragere. Strigătele 
lui Karesh și ale oamenilor săi îi ajunseră limpede la 
urechi, acoperind trosnetul văpăilor. 

Cuprinși de panică, davaarii uitaseră cu totul de 
cei doi ostatici. 

Mizda era înecat de un acces puternic de tuse. 

- Stranie soartă, murmură tânărul migos, privind 
fără teamă la flăcările care înaintau spre el. Voi muri 
legat de călăul meu. 

În schimb, Goreth era îngrozit. După ce încercase 
în zadar să se elibereze din legături, acum striga după 

ajutor și îl invoca pe zeul Hosh, implorându-l să-i 
salveze viaţa. 

Bărbatul care se întrupă lângă ei din negura de 
fum li se păru o vedenie de foc. 

- Sunt eu, Mizda. Am venit să te salvez, îi spuse 
Athor prietenului său, în timp ce-i tăia legăturile de 
la încheieturi și de la glezne. Apoi îi strigă: Repede, 
pe acolo! 

Mizda țâșni în direcţia indicată de salvatorul său. 

Athor se pregăti să-l urmeze, când, deodată, privi- 
rea sa o întâlni pe cea a fratelui său vitreg. Cu o voce 
rugătoare, Goreth vorbi cel dintai. 

- Te implor, eliberează-mă și pe mine, frate al meu. 
Nu lăsa focul să mistuiască sânge din sângele tău. 

Între timp, davaarii îşi dădură seama că singura 
cale de scăpare era să străpungă peretele de foc în di- 
recția din care bătea vântul. 

În vreme ce Athor se aplecă să-i taie legăturile lui 
Goreth, vocile vrăjmașilor se auziră din ce în ce mai 
aproape. 

Ochii lui Karesh căutau cu disperare o breșă în 
perdeaua de fum și foc. Deodată, privirea i se încru- 
Cişă cu cea a lui Athor. 

Nu avu timp decât să-i recunoască silueta: în clipa 
următoare, tânărul se făcu nevăzut, urmat îndeaproape 


de Goreth. 


Când cei patru ajunseră la peșteră, Aker îi întâm- 
pină cu un suspin de ușurare, urmat de manifestări 

nestăpânite de bucurie. Lunga așteptare îl făcuse să 
cadă pradă celor mai negre presimţiri. 

Goreth fu din nou legat și așezat în colțul cel mai 
indepărtat al grotei, în vreme ce Athor, Dehal și Miz- 
da se iîndestulară cu bucatele pregătite de Aker în 
așteptarea lor. 

Când, doborâţi de oboseală, ceilalți ațipiră, Athor 
se îndreptă spre galeria secretă care ducea la sala tem- 
plului. Nu destăinuise nimănui, nici chiar lui Dehal, 
locul de unde începea pasajul secret. 

Ajuns în locul sacru al tribului migos, realimentă 
vetrele focurilor eterne, apoi îingenunche în fața alta- 
rului și începu să se roage. 

Pe piatra albă a altarului, discul de aur strălucea 
în reflexuile văpăilor de foc. 

- Îşi mulțumesc, mare zeu Hosh, pentru că mi-ai 
dat puterea s-o salvez pe femeia pe care o iubesc și 
să-mi apăr poporul. Acum mă rog ţie să-mi dăruiești 
forța şi înțelepciunea de care am nevoie pentru a fi 
un rege bun, destoinic. 

Planul lui Athor prevedea ca a doua zi să se În- 
toarcă în sat, unde Goreth avea să fie supus judecății 
Sfatului celor Cinci bătrâni. 

Se intoarse spre sala mare a peșterii, strecurându-se 
prin galeria secretă. Jarul din vatră, Dehal, Aker și 
Mizda care dormeau: acestea fură ultimele imagini 
pe care le văzu. În clipa următoare, avu sentimentul 
că întregul munte i se prăbușește în cap. 

Când își veni în simțiri, își dădu seama că Goreth 
se făcuse nevăzut. Pradă unui presentiment negru, 

se întoarse la templu: discul de aur, simbolul care con- 
sfințea alegerea regelui și marelui sacerdot al tribului 
migos, dispăruse și el. 


Cu braţele ridicate, Goreth le arăta supușilor săi 
amuleta sfântă. Razele soarelui se oglindeau în luciul 
de aur al discului, producând reflexii scânteietoare. 

- Vreau să văd cine va mai îndrăzni să susţină că 
nu eu sunt adevăratul vostru rege. Lui Athor nu i se 
cuvine decât moartea, își înălță el vocea în mijlocul 
mulțimii de migos. Apoi porunci: zece războinici vor 
veni acum cu mine: trebuie să-i capturăm cât mai 
repede pe cei patru fugari. 


- Trebuie să părăsim imediat peștera, strigă Athor. 
Goreth a reușit să evadeze și a luat cu el şi discul de 
aur. În scurt timp se va întoarce aici cu întăriri. 

Dehal îl cercetă cu atenție. Nu se temea de ce avea 
să urmeze: avea încredere deplină în bărbatul său. 

- Lângă tine nu mi-e frică de nimeni și de nimic, 
spuse tânăra, strângând puţinele lucruri răspândite în 
sala mare a peșterii. Sunt încredinţată că totul se va 
termina cu bine. 

La rândul lor, Mizda și Aker fură gata de plecare 
in câteva clipe. 

Athor chibzui că, probabil, zeul Hosh îi punea 
la încercare, lăsând spiritele rele să se abată încă o 
dată asupra lor. 

Dehal ridică fără efort pe umăr sacul greu din piele 
de urs. Se simţea purtată de o forţă nouă, necunoscută 

până atunci. Îşi mângâie pântecele. Instinctul său de 
femeie îi dezvăluise o taină de care nimeni altcineva 
nu ar fi putut avea cunoştinţă. 

Cei patru fugari se făcură nevăzuți în desișul pădurii. 

Nu știau unde aveau să se oprească, nici care le 
era destinaţia, dar trebuiau să se îndepărteze cât mai 
mult de dușmani. Athor jură că acela nu era sfârșitul: 
avea să lupte până la ultima suflare ca să-și recapete 
drepturile ce i se cuveneau, infrângându-și o dată pen- 
tru totdeauna fratele vitreg. 


19 


Languedoc, 1213 


Călugării mănăstirii din Aurillac fuseseră cuceriți 
de cele auzite. Aymon și instrumentul său magic aveau 
puterea să farmece pe oricine, iar de data aceasta nu 
fu nevoie ca Sarya să se învârtă printre spectatori 
întinzându-le punga pentru mărunți. 

Nomazii ajunseseră la o înţelegere simplă cu 
stareţul: un concert după rugăciunea de dimineaţă și 
un altul înaintea celei de seară. La schimb, nomazii 
primeau hrană după pofta inimii și provizii de drum 
în clipa când aveau să se hotărască să plece. 

- Un strop din vinul acesta bun, prietene? E vin 
din viile noastre: ușor şi răcoritor. 

Starețul era de origine italiană, dar trăia dintot- 
deauna în Occitania. Era un bărbat vesel și bonom, 
şi îi primise pe nomazi cu multă afecțiune. Nutrea 
o adevărată venerație față de băiețandrul care cânta 
ingerește la vielä. 

- Ne veţi delecta auzul cu câteva melodii și di- 
seară, nu-i așa? îi întrebă starețul. 

În cele zece zile petrecute la mănăstire, între el și 
nomazi se legase o prietenie strânsă. Călugărul se 
ferise să le pună întrbări incomode, însă înţelesese 
că țiganii și băiețandrul fugeau de ceva sau de cineva. 

Și hotărâse să le ofere protecţie. 

Cei trei terminară de cântat și se retraseră la adă- 
postul căruței cu coviltir. 

- Am putea rămâne mult timp aici. Călugării sunt 
foarte amabili și primitori, propuse Aymon, obosit 
de nesfârșitele peregrinări de până atunci. 

- Nu cred că e o idee prea bună: sunt încredințat 
că Simon de Montfort şi iscoadele cruciate încă ne mai 
caută. Și eu mă simt cum nu se poate mai bine la 
Aurillac, iar călugării benedictini ne răsfață cu bucate 
gustoase și din abundență. Însă am hotărât că mâine 
seară vom cânta ultima dată pentru ei și poimâine 
dimineață vom pleca de aici. 

Procedară întocmai: își delectară gazdele cu un 
ultim spectacol, apoi încărcară până la refuz căruța cu 
provizii din cămările călugărilor și se pregătiră să 
petreacă ultima noapte între zidurile mănăstirii: urmau 
să plece în zori. 

În puterea nopţii însă, fură treziți brusc de bătăile 
puternice din poarta mănăstirii. 

- Deschide, frate Quentin! se auzi o voce porun- 
citoare. Vin în numele comandantului oștilor cruciate, 
Simon de Montfort. Știm că ascundeţi la mănăstire 

vrăjmași ai creștinilor. Deschideţi, în numele lui Dum- 
nezeu și al legii. 

Bahram, femeia și băiețandrul săriră din căruță şi 
se refugiară în interiorul mănăstirii. 

Dădură nas în nas cu părintele Quentin care, cu 
un felinar în mână, pornise în căutarea lor, ca să le 
ceară explicaţii. 

- Ce se întâmplă, bunul meu prieten? 

- Oştenii lui Montfort se află de o vreme pe ur- 
mele băiatului acestuia. Este descendentul unei nobile 
familii occitane, iar cruciații îl bănuiesc că ar fi în 
posesia unor informaţii referitoare la un tezaur miste- 
rios. Sunt conduși de lăcomie, și nu de spiritul drep- 
tății lui Dumnezeu. Înainte să le deschideţi, vreau să 
vă înmânez niște hârtii pe care vă rog să le păstraţi cu 
sfinţenie. Îmi jurați? Mă pot încrede în Sfinția Voas- 
tră încă o dată? 


Între timp, cruciații năvăliseră în curte și încon- 
juraseră căruța. 

- Vino afară, Bahram! Și tu, şi tânărul care te în- 
soțește, strigă comandantul trupei. 

După câteva secunde de tăcere, ușa din spate a 
căruţei se deschise scârțâind și Bahram cobori agale, 
luminându-și chipul somnoros cu un felinar. 

- Ce se întâmplă, pentru numele lui Dumnezeu? 
Ah, dumneavoastră sunteți, domnule sergent? Ce 
vânt bun?... 

- Ştim totul despre tine și mucosul pe care tu și 
nevastă-ta îl prezentați peste tot ca fiind nepotul vostru. 

Oșteanul nu părea să aibă nici o intenţie de a se 
lăsa păcălit. 

- Dar despre ce tot vorbiţi acolo, domnule? Nu 
ințeleg... 

- Las-o baltă, Bahram, și spune-mi, mai bine, unde 
e băiatul, rosti celălalt, apropiindu-se de ţigan cu 
spada întinsă. 

- Urcaţi în căruță, messere, și încredințați-vă cu 
ochii dumneavoastră că spun adevărul. 

Bahram făcu un pas într-o parte, arătând spre ușa 
căruţei în pragul căreia răsărise și chipul înspăimântat 
al Saryei. 

- Foarte bine, rosti căpetenia soldaților. De vreme 
ce și nevastă-ta e aici, o să vedem dacă spectacolul ce 
va urma îi va fi pe plac. 

Spunând acestea, sergentul îl înșfăcă de la spate 
pe Bahram și îi propti tăișul spadei de grumaz. 

- Acum, femeie, ori îmi spui unde e băiețandrul, 
ori vei vedea țeasta iubitului tău bărbat rostogolin- 
du-se în țărână. 

Spunând acestea, oșteanul apăsă și mai mult lama 
pe beregata ţiganului. 

- Nu știu despre ce vorbiţi, messere, spuse Sarya. 

Femeia nu-și trădă spaima, deși era convinsă că 
celălalt n-ar fi ezitat să-i taie capul lui Bahram dacă 
nu căpăta răspuns la întrebare. 

- N-aveţi decât să-l scurtaţi de cap, domnule ser- 
gent, că m-am săturat de butucul acela găunos. Să spe- 
răm că măcar o să fie bun măcar ca lemn de foc. 

Oșteanul își încordă mușchii, pregătindu-se să ducă 
la bun sfârșit execuţia: țiganii aveau să se convingă 
cu cine aveau de-a face. Apăsă și mai mult tăișul spa- 
dei pe gâtul ţiganului. O lovitură scurtă, și țeasta lui 
Bahram avea să se prăvălească în țărână. 


Deodată, blândul muzicant nomad se transformă 
intr-o sălbăticiune fioroasă. 

Îl lovi fulgerător cu cotul pe sergentul cruciat, apoi 
se aplecă brusc și scoase la iveală un pumnal de sub 
cămașa de noapte. 

Apoi îl izbi pe celălalt în pântece și, când cruciatul 
se aplecă în față de durere, se răsuci brusc și îi reteză 
gâtul cu o lovitură fulgerătoare. 

Apucă spada adversarului său și se pregăti să-i 
infrunte pe ceilalți cruciați. 

Oştenii rămăseseră înmărmuriţi. Totul se petre- 
cuse cu o asemenea iuțeală, încât nu avuseseră timp 
să schiţeze nici o mișcare. 

Nici unul dintre ei nu observă arcul încordat din 
mâinile Saryei. 

Doi dintre cruciați se prăbușiră la pământ, stră- 
punși de săgeți, înainte de a-și da seama de unde venea 
amenințarea. Un al treilea fu izbit de spada pe care 
Bahram o mânuia cu o neașteptată măiestrie. 

Dezmeticindu-se, ceilalți trei bărbaţi se repeziră 
spre țigan, care execută o eschivă spre dreapta, implân- 
tând apoi lama în pieptul primului dintre ei. Deze- 
chilibrat de forța propriei lovituri, Bahram căzu la 
pământ. Ultimii doi oșteni rămași în viață săriră 

asupra lui, agitându-și amenințător spadele în aer. 
Bahram se simți pierdut. 

Brusc, din întuneric ţâșni silueta zveltă a lui Ay- 
mon. Trupul său încă firav contrasta cu ţinuta dârză 
de războinic și cu lama strălucitoare a sabiei akinakes 
cu gardă aurită pe care o ţinea în mână. 

Un elan scurt și Aymon păru că pluteşte în aer. 

Lama ascuţită a sabiei se abătu asupra țestei unuia 
dintre cei doi, ucigându-l pe loc. 

Celălalt privi dezorientat de jur-imprejur, căutând 
o cale de retragere. Însă nu apucă să-și ducă gândul 
la bun sfârșit: ridicându-se dintr-un salt de la pământ, 
Bahram îl străpunse cu o lovitură mortală. 

- Îți datorez viaţa, băiete, spuse Bahram, gâfâind 
incă din cauza efortului. Apoi continuă: Repede, tre- 
buie să fugim de aici imediat, Înainte ca un întreg con- 
tingent de cruciați să vină după noi. 


La baza stâncii care străjuia localitatea Leucate era 
mare animaţie. Nimănui nu i-ar fi trecut prin minte 
să zăbovească cu privirea asupra celor doi băiețandri 
din căruţă: atenţia tuturor era concentrată spre apele 
golfului, unde era ancorată o corabie de război franceză. 

Cuirasele multicolore fixate pe parapeţii galerei 
aveau rolul de a proteja echipajul și vâslașii, confe- 
rind ambarcaţiunii un aspect amenințător. 

Filip al II-lea se hotărâse să invadeze Anglia. Era 
evident faptul că galera aceea, chemată tocmai din 
apele Țării Sfinte, avea să facă parte din flota care - 

regele Franţei era încredințat de acest lucru - urma 
să-i înfrângă o dată pentru totdeauna pe rivalii englezi. 

La bordul corabiei se aflau aproximativ două sute 
de oameni - vâslași, oşteni și ofițeri. Marinarii fuse- 
seră obligați să ancoreze de urgenţă, din cauza unui 
accident căruia îi căzuseră victime cei doi cambuzieri 
de pe navă: în timpul unei furtuni violente, cei doi 
responsabili cu proviziile de hrană fuseseră înghițiți 
de valuri, îinecându-se. 

După ce le-au recuperat cadavrele, comandantul 
galerei hotărâse să ancoreze în primul golf, atât ca 
să-i înmormânteze pe cei doi nefericiți, cât și ca să 
le găsească înlocuitori. 


Ofiţerul pășea agale spre limba de pământ pe care 
acostase șalupa. 

Câţiva marinari cărau baldachine pe care fuseseră 
fixate butoaie cu apă: din cauza capacității reduse de 
depozitare a galerei, aprovizionarea cu alimente și apă 
trebuia făcută săptămânal. 

— lertaţi-mi îndrăzneala, domnule... spuse bărba- 
tul, apropiindu-se neobservat de comandantul care 
supraveghea operaţiunile de încărcare. 

- Te ascult, om bun, răspunse celălalt. 

- Am aflat că aţi suferit o gravă pierdere și că cei 
doi cambuzieri ai voștri au pierit în valuri. 

- Da, chiar așa stau lucrurile. Odihnească-se în pace, 
spuse comandantul, înălțându-și privirea spre cer. 

- Oare aţi reușit să le găsiți înlocuitori? întrebă 
din nou bărbatul. 

- Nu încă. Nu e deloc ușor să găsești pe cineva capabil 
să pregătească rațiile pentru două sute de marinari. 

- Intâmplarea face că eu sunt bucătar și am lucrat 
multă vreme pentru trupele lui Simon de Montfort 
incartiruite la Carcassonne. Iar astăzi sunt în căutare 
de lucru, împreună cu ai mei: fratele meu și cu mine 
am putea fi cambuzieri pe galeră, în vreme ce fiului meu 
i-ați putea da o slujbă de ajutor de bucătar sau de mus. 

Ofiţerul îl privi cu luare-aminte pe bărbatul din 
faţa sa: avea un fizic robust și privirea inteligentă. Cei 
doi însoțitori ai lui stăteau mai în spate. Cel mai mic 
avea, la rândul său, un aer dezgheţat și o privire 
atentă. Celălalt, cu o piele fină și albă, avea trăsături 
efeminate. 

- Ce să spun, gândi cu voce tare comandantul, nu 
e scris nicăieri că bucătarii și mușii trebuie să aibă 
înfățișare de războinici. Apoi, cu un aer mulțumit, 
adăugă: Ei, bine, Dumnezeu a vrut ca drumurile 
noastre să se întâlnească. Sunteţi bine-veniţi la bord. 

A doua zi, corabia ridică ancora. 

Fie din cauza dăruirii cu care Bahram, Aymon și 
Sarya - travestită în bărbat după fuga de la mănăstire 
- au pregătit rațiile marinarilor, fie datorită calității 
bucatelor preparate din proviziile proaspete încărcate 
la Leucate, cert este că, într-o bună zi, comandantul 
Și câţiva membri ai echipajului au ţinut să-i felicite 
personal pe noii cambuzieri și pe ajutorul lor. 

- Dacă vom mânca și de aici încolo la fel de bine, 
spuse comandantul, vom reuși să stârpim scorbutul 
care ne chinuie de câteva luni bune. 

Pe 28 mai 1213, galera urcă în amonte pe estuarul 
râului Zwyn, în apropiere de orașul Damme, în 
Flandra. 

Acolo, într-o zonă liniștită și ferită de priviri 
indiscrete, ancoraseră câteva sute de corăbii de război 
franceze, așteptând sosirea ultimelor nave, pentru ca 
apoi întreaga flotă să pornească spre coastele Angliei. 
În cazul în care ar fi atacat prin surprindere, trupele 
lui Filip al II-lea aveau toate șansele să-i învingă pe 
englezi chiar pe teritoriul lor. Dar, la fel ca în viață, 
ultimul cuvânt într-un război îl are întâmplarea. 


Al treilea conte de Old Sarum, prințul William 
de Longespee, urcă pe puntea vasului-amiral. Părăsise 
coastele Angliei în ziua de 28 mai, în fruntea unei 
flote uriașe, compusă din cinci sute de corăbii. La 
bordul navei-amiral, avea sub comandă câteva sute 
de cavaleri. 

Păcatul cel mai mare al regelui Franţei era naivi- 
tatea: cu toate precauţiile pe care și le luase, vestea 
că se pregătea să invadeze Anglia trecuse de mult 
Canalul Mânecii. 

Astfel încât nu francezii erau cei care aveau să 
atace prin surprindere. 


- Cambuzierule, îi zise lui Bahram un ofiţer, 
comandantul a îngăduit tuturor oștenilor două zile 
libere: dacă vreţi, puteţi merge și voi cu ceilalți să vă 
distraţi în oraș, la Gand. Peste câteva zile vom ridica 
ancora, îndreptându-ne spre destinaţia noastră finală, 

aşa că atunci va trebui să vă luaţi adio de la orice 
desfătări. Eu zic să profitați acum, cât mai aveţi timp. 

- Vă mulțumesc pentru sfat, domnule, dar prefe- 
răm să rămânem la bord și să ne odihnim. Fără îndo- 
ială că restul oștenilor au alte preocupări decât cele 
ale unui bărbat văduv, care trebuie să se îngrijească 
de fiul şi de fratele său mai tânăr. 

Flota englezilor pătrunse pe gura estuarului la 
primele ore ale dimineţii. O pâclă diafană plutea pe 
suprafața apei. Corăbiile ancorate păreau niște năluci: 
pe puntea fiecăreia dintre ele, doar câte un străjer, 
pe jumătate adormit. 


Aymon exersa o melodie la vielă. În minuscula 
bucătărie de la pupa, care le slujea și de cabină, Bah- 
ram și Sarya moţăiau strânși unul într-altul. 

Alarma fu declanșată de una dintre ambarcaţiunile 
din apropierea galerei. 

Când cei trei ajunseră pe punte, aceasta fusese deja 
ocupată de oștenii englezi. 

De jur-imprejur, infernul: mai mult de cincizeci 
de nave franceze erau în flăcări. 

Cei câțiva marinari și oșteni rămași la bordul 
galerei se predară fără să opună nici o rezistență. Cei 
trei cambuzieri nu făcură excepție. 

În zilele următoare, flota condusă de William de 
Longespee reuși să scufunde peste două sute de nave 
inamice, captură de două ori pe atâtea și arse din 
temelii orașul Damme. 

Când, în cele din urmă, trupele franceze, aflând 
ce se petrecea la Damme, se întoarseră de la Gand, 
englezii ridicaseră deja ancora, întorcându-se nevă- 
tămaţi în țara lor, după ce distruseseră și ultimele co- 
răbii scăpate de pârjol. 


20 


Languedoc, anii '30 


Mandement, președintele sindicatului operatorilor 
de turism din Tarascon și speolog amator, avea o sta- 
tură masivă, total opusă siluetei-standard - firavă şi 
zveltă — a celor ce se aventurează să cerceteze adân- 
curile pământului. Nu se putea spune despre el că 
era un om flecar, ci, dimpotrivă, avea faima unei per- 
soane foarte rezervate. Ar fi preferat să nu fie nevoit 
să le povestească nimic bărbatului din fața sa — pe care 
de abia îl cunoștea - și femeii cu accent spaniol care 
il însoțea, cu atât mai mult cu cât ceea ce avea de spus 
ar fi putut aduce oprobriul public atât asupra lui, cât 
şi asupra sindicatului și a întregii regiuni. Însă cei doi 
ii băgaseră sub nas legitimațiile Sûreté! și îi explicaseră 
că era vorba de înalte rațiuni de stat. În faţa unei 
cauze de o asemenea importanţă - salvarea patriei — 
până și proverbiala rezervă a lui Mandement cedă. 


! Serviciile secrete civile franceze; Siguranţa Statului (n. tr.). 

Răsucindu-și mustăţile stufoase, începu să povestească 
întâmplarea al cărei protagonist fusese cu câteva luni 
în urmă. 


Mandement cunoștea peșterile din zonă din copi- 
lărie, când acestea reprezentau refugiul și locul pre- 
ferat al jocurilor sale. Și pe măsură ce crescuse, acestea 
continuaseră să-l fascineze: cavernele din regiune ar 
fi putut deveni o adevărată atracţie turistică. 

Și asta fără toate scornelile germanului aceluia: 
după părerea lui, nici vorbă ca în grotele din regiune 
să se găsească relicve sau misterioase obiecte străvechi. 
Dacă, totuși, vreodată vor fi fost ascunse acolo 
comori, fără îndoială că de-a lungul veacurilor cineva 
le descoperise și și le însușise, nu-i așa? Rămăseseră 
insă magnificele sculpturi create de curgerea apei de-a 
lungul mileniilor, eroziunea contribuind la formarea 
unor situri de un remarcabil interes speologic, cu 
incredibile forme și figuri tridimensionale. Naiba să-l 
ia pe Otto Rahn, cu teoriile lui cu tot! În plus, ma- 
joritatea concitadinilor săi erau convinși că germanul 
nu era altceva decât un spion, fapt care, cu siguranță, 
nu îmbunătățise părerea pe care francezul din Ta- 
rascon și-o formase despre Rahn. 

Mandement introdusese în povestire și propriile 
comentarii. 

Într-o zi, mergând de-a lungul unei galerii, ajun- 
sese în sala mare a unei peșteri. Pardoseala era acope- 
rită de un strat gros de praf calcaros, care îi atenua 
zgomotul pașilor. 

Germanul îi apăruse brusc în față. 

Otto Rahn stătea cu spatele la el și nu-și dăduse 
seama că Mandement îl observa cu atenţie. 

- Ce faceţi acolo, domnule Rahn? se auzise vocea 
tunătoare a francezului, amplificată de ecoul pereților 
impunători ai peșterii. 

Scena care i se dezvăluise la lumina torțelor din 
cavernă era limpede pentru Mandement. Rahn avea 
mâinile murdare de vopsea neagră, în vreme ce în 
apropierea lui se aflau un recipient cu un praf închis la 
culoare și un bidon cu apă. În mâna dreaptă, neamţul 
ținea un obiect ciudat: un sulac sau, poate, un penson. 

Rahn făcea desene pe pereţii grotei. Fără îndoială 
Că, odată terminate, avea să anunţe descoperirea 
senzațională a unor picturi rupestre străvechi, care 
datau din perioada ereziei catare. 

- Văd că v-aţi dedicat artei, domnule Rahn, ex- 
clamase Mandement. Mă bucur să constat asta. Spu- 
neți-mi, însă: din ce epocă veți spune că datează 
această pictură? Din perioada catarilor sau v-aţi gândit 
la alte civilizații unice? Ce-aţi zice de oamenii pre- 
istorici? Sau de misterioșii locuitori ai Atlantidei, care 
au ajuns în Occitania odată cu Sfântul Graal şi cu oa- 
sele Domnului nostru lisus Hristos? Sunteţi un şar- 
latan, domnule Otto Rahn! 

Germanul îl privise inmărmurit. Se holba la băr- 
batul din faţa lui, nereușind să scoată nici un cuvânt. 

Probabil că tocmai tăcerea aceea enervantă a 
neamţului îl determinase pe Mandement să-i dea un 
pumn în nas impostorului. 

- L-aţi cunoscut pe un oarecare Wolff, domnule 
Mandement? întrebă femeia când francezul termină 
ce avea de spus. 

- Nu, doamnă, deși am auzit vorbindu-se de el. 
Se pare că a locuit vara trecută la hotelul germanului. 
Se spune că era ras în cap, ca naziștii, și că era mereu 
binedispus. Zicea că e american, dar se pare că vorbea 
la fel de bine engleza pe cât de bine ştiu eu să vorbesc 
în greaca veche. Am mai aflat și că a efectuat mai 
multe expediţii în peșterile din împrejurimi împreună 
cu Rahn. Asta e tot. 


Carla Jeogeres Núñez era de mult timp pe urmele 
aşa-zisului Karl Wolff, fiind convinsă că apropierea 
acestuia de Otto Rahn nu era întâmplătoare. 

Carla începuse să se ocupe de cazul Wolff cu un 
an în urmă, când acesta îi atrăsese atenţia în calitatea 
sa de oaspete obișnuit al unui hotel din Barcelona 
despre care se bănuia că devenise centrul operativ al 
spionajului german. 

Carla avea părul castaniu-inchis și ochii înguști și 
negri ai femeilor andaluze. De la mama sa, franţu- 
zoaică, moștenise un trup sinuos și senzual. Privind-o, 
nimeni n-ar fi crezut că, de fapt, era agent secret: avea 
înfățișarea unei tinere de familie bună aflată în cău- 
tarea unui făt-frumos alături de care să rămână până 
la adânci bătrâneți. 

Femeia avea sentimentul neplăcut că ajunsese cu 
investigaţiile într-un punct mort. 


VÂNTUL DEMONILOR 287 


Totuși, dacă ar fi avut posibilitatea să se afle într-un 
anumit birou din Prinz Albrechtstrasse, la Berlin, ar 
fi avut în sfârșit posibilitatea să afle adevărata iden- 
titate a numitului Karl Wolff. 


Berlin, anii '30 


Karl Maria Wiligut- Weisthor se așeză pe fotoliul 
din fața lui Himmler. 

- „Misiunea pirineică“ se cam duce pe apa sâm- 
betei, comandante, zise Willigut, înainte ca celălalt 
să apuce să-l întrebe ceva. 

- Ce vreţi să spuneţi cu asta, domnule Weisthor? 

- Astă-vară am fost la Ussat, unde am petrecut câteva 
zile încântătoare în compania lui Rahn. Încântătoare 
insă numai din punct de vedere turistic, nu și din per- 
spectiva lucrurilor care ne interesează pe noi. 

- Continuaţi, vă rog. 

- Am impresia că omul nostru bâjbâie prin ceață. 
Nu a făcut altceva decât să-mi repete — ca și altă dată, 
de altfel — că se află la un pas de dezlegarea misterului. 
Pe mine însă m-a obligat să fac o mulțime de pași, 
insoțindu-l prin tot felul de peşteri pline de mucegai, 
umede și alunecoase, fără să ajungem însă la nici un 
rezultat. În plus, mi-a mai relatat și o întâmplare 
ciudată cu un localnic care l-ar fi luat la pumni, 
crezând că făcea desene rupestre false, în vreme ce 
el - cel puţin așa m-a asigurat - nu încerca decât să 

decripteze un mesaj pe care îl descoperise într-una 
din acele picturi străvechi. 

- Și ce anume spune că i-ar fi revelat acel mesaj? 

- Zicea că încă nu a reușit să-l descifreze, dar că 
ar fi vorba despre semne făcute cu mult timp înainte 
de venirea lui Hristos pe Pământ. 

- Înainte de Hristos? Păi, catarii au trăit în jurul 
anului 1200... 

- De aceea și spun că, de fapt, Rahn nu face altceva 
decât să bâjbâie prin ceață. Ca să nu mai vorbim 
despre faptul că acest gen de expediţii prin caverne 
a suscitat interesul „concurenţei“. 

- Ce vreţi să spuneţi cu asta, domnule Weisthor? 

- Vreau să spun că indiscreţia lui Rahn i-au deter- 
minat pe cei de la Sûreté să declanșeze o serie de 
investigații Și Că toți cei suspectaţi de activități de spio- 
naj au fost expulzați din regiune. Și sunt convins că, 
sub pretextul datoriilor acumulate în timpul dezas- 
truoasei sale aventuri ca om de afaceri, i se va pune 
în vedere și lui Rahn să părăsească zona. Asta înseam- 
nă că își va continua cercetările aici, la Berlin. Cât 
despre materialele pe care la are de studiat, cred că 
a strâns o grămadă - pe cheltuiala noastră, desigur. 


Paris, anii '30 
Otto Rahn era îngrijorat: publicarea cărții sale 


despre Sfântul Graal nu îi adusese beneficiul financiar 
la care sperase. Puţinii bani pe care îi primea când 

și când de la editorul său abia dacă îi ajungeau să-și 
plătească chiria la pensiunea pariziană la care trăsese 
după ce părăsise stațiunea Ussat. Acolo primi înștiin- 
ţarea de expulzare de pe teritoriul francez. 


- Ce naiba i-a apucat pe polițiști? spuse Carla 
Jeogeres Núñez, clătinând din cap. Ce sens are să 
expulzeze pe cineva care face obiectul unei anchete 
în curs de desfăşurare? 

- Probabil că n-au știu că ne interesează și pe noi 
cazul Rahn... îi răspunse fără convingere șeful său. 

- Crezi că nu le-a ajuns și lor la urechi faptul că 
Rahn este, de fapt, spion? Până și pereţii grotelor din 
Sabarthes vorbesc despre comportamentul ciudat al 
germanului. Și cu toate astea, iată că cea mai bună 
soluție pe care a găsit-o Poliţia a fost să se descoto- 
rosească de Rahn printr-un simplu ordin de expulzare. 
Ar fi putut, cel puțin, să ne întrebe pe noi, cei de la 
Contraspionaj, dacă suntem de acord sau nu. 


Germania, 1934 


Crainicul radio anunță victoria chinuită a Italiei 
in fața Cehoslovaciei în finala Campionatului Mon- 
dial de fotbal, disputată la Roma pe 10 iunie 1934. 

Reinhard Heydrich se ridică de la masa sa de lucru 
şi se îndreptă cu pas atletic spre sala de ședințe. Își 
dădu seama - Înainte de a-l vedea - că Hitler ajunsese 
deja acolo, deoarece în aer nu se simţea nici urmă de 

fum de țigară: după expunerea la gaz toxic din timpul 
războiului, fumul îi provoca crize grave de astm 
bronşic cancelarului. 

La masă se aflau cei mai apropiaţi colaboratori ai 
lui Hitler. Subiectul discuţiei era unul de maximă 
importanță pentru Partidul Naţional Socialist și chiar 
pentru Germania. 

- Comportamentul său pune în pericol supravie- 
țuirea rasei ariene, spuse Himmler, răsfoind concen- 
trat un dosar voluminos. 

- Ce vreţi să spuneți? îl întrebă Hitler, care nu 
reușea încă să accepte ideea că trebuia să lichideze un 
camarad care-i fusese alături de la bun început, încă 
de pe vremea Societăţii Thule. 

- Apucăturile homosexuale ale acestei persoane sunt 
cunoscute tuturor, Excelenţă, interveni Heydrich. Ca 
să nu mai vorbim despre faptul că propunerea sa de 
a subordona armata trupelor Sturmabteilung pe care 
le comandă a suscitat critici aspre din partea unora 
dintre noi. De altfel, felul în care acționează trupele 
SA ne stupefiază de cele mai multe ori. 

- Se mai spune că, bazându-se pe trupele sale de 
asalt, ar pune la cale un puci, sau cel puţin inten- 
ționează să destabilizeze guvernul condus de Exce- 
lența Voastră, adăugă Göring. 

- E un socialist filobolșevic. Dacă ne vom desco- 
torosi de el, nu vom avea decât de câștigat, comentă 


Goebbels. 

Cu acel argument, rezistența cancelarului Adolf 
Hitler fu înfrântă: Ernst Röhm căzuse definitiv în 
dizgrație. 

În ziua aceea de iunie, 1934, o briză înviorătoare 
de vară mângâia aleile orașului. 

„Până la sfârşitul lunii, «cazul» Ernst Röhm va fi 
inchis o dată pentru totdeauna“, își spuse Heydrich, 
părăsind mulţumit sala de ședințe. 


Pe 29 iunie, Röhm convocă un fel de adunare 
generală a comandanților trupelor SA. 

Bineînțeles că nu omise să-l invite la ceremonii și 
pe Adolf Hitler. În calitate de secretar al partidului, 
cancelarul se prezentă cu mare întârziere la întâlnirea 
de la hotelul Hanselbauer din Wiesse, în apropiere 
de Berlin. 

Și mai surprinzător se dovedi faptul că Hitler nu 
veni însoţit de colaboratorii săi obișnuiți, ci de un 
număr apreciabil de membri ai trupelor SS, care pro- 
cedară la arestarea lui Röhm. În zilele care urmară, 
toți ceilalți exponenţi de frunte ai SA împărtășiră 
aceeași soartă. Ceva mai târziu, cei mai mulți dintre 
ei fură executaţi. 

Röhm, căruia Hitler, în mărinimia sa, îi oferi 
varianta sinuciderii, refuză alternativa „onorabilă“ a 
ieșirii din scenă. De execuţia sa se ocupă Theodor 
Eicke, membru al Societăţii Thule, pe vremuri unul 
dintre cei mai apropiaţi colaboratori ai aceluiași Röhm. 

Dar, în noaptea aceea care avea să intre în istorie 
ca „Noaptea cuţitelor lungi“ și cea mai strânsă pri- 
etenie își pierduse importanța. 

Pe 3 iulie, Parlamentul Reichului legaliza retroactiv 
asasinatele ca acte publice de autoapărare a statului. 


Roma, 1934 


Eugenio Pacelli clătină îngrijorat din cap, citind 
textul discursului din 13 iulie prin care Hitler legitima 
epurările din „Noaptea cuţitelor lungi“: șaizeci și una 
de persoane fuseseră executate. 

Secretarul de stat pontifical reciti textul din faţa 
sa: „Dacă cineva vrea să mă întrebe de ce trădători 
aceia nu au fost aduși în faţa unui tribunal, îi pot răs- 
punde următoarele: am fost făcut răspunzător pentru 
soarta poporului german și în consecință am devenit 
judecătorul suprem - Oberster Gerichtsherr - al 
poporului german.“ 

- Omul ăsta e nebun, spuse Pacelli cu voce joasă. 
Ori e nebun, ori e însăși personificarea Răului. 

Apoi, cardinalul compuse personal o nouă 
scrisoare oficială de protest, în care stigmatiza com- 
portamentul înalților funcționari naziști, care încălca 
nu numai concordatul recent încheiat, dar și cele mai 
elementare principii ale democraţiei. 

La fel ca şi celelalte șaizeci de misive cu un conținut 
asemănător pe care le trimisese pe durata mandatului 
său, Și scrisoarea aceea avea să rămână fără răspuns. 

Pacelli era încredinţat că „Noaptea cuţitelor lungi“ 
consfințea posibilitatea de a-i supune la persecuții pe 
evrei, homosexuali, persoane cu dizabilități, nomazi 
sau alte categorii sociale, politice sau etnice - într-un 
cuvânt, pe oricine era catalogat de minţile scelerate 
ale naziștilor ca fiind diferit. 


Către sfârșitul lunii iulie, trupele SS deveniră cu 
titlu definitiv un corp de sine stătător, ieșind de sub 
tutela SA, care, treptat, aveau să fie marginalizate în 
cadrul structurilor partidului nazist. 


21 


Washington, 2007 


- Daţi înapoi câteva cadre, îi spuse Oswald Breil 
tehnicianului de la CIA. 

Pe ecran, fotografule din satelit ale centralei ira- 
niene surprinse cu câteva momente inaintea atacului 
se succedau cu rapiditate. Apoi, Breil se întoarse spre 
directorul Agenţiei: 

- Au așteptat până când plafonul de nori a aco- 
perit centrala și probabil că știau și timpii de survo- 
lare a zonei de către sateliții-spion. Este cât se poate 
de evident că avem de-a face cu oameni foarte bine 
pregătiți. Încă puţin înapoi, vă rog... așa. Opriți-vă 
la acest cadru. Acum, măriți-l. 

Phil Damiano văzuse fotografiile de cel puțin zece 
ori până atunci și nu reușea cu nici un chip să înţe- 
leagă ce anume îl determinase pe Breil să se oprească 
atât de mult asupra uneia dintre ele. 

- Priviţi aici, domnule Damiano, continuă Oswald, 
arătând spre câteva siluete din apropierea zidului care 

înconjura centrala nucleară de la Bushehr. Acestea 
sunt, probabil, santinelele. 

Oswald numără zece soldați care asigurau paza 
obiectivului în noaptea atacului. 

Damiano privea cu atenţie, dar încă nu înțelegea 
ce voia să demonstreze omulețul din faţa sa. 

- Aveţi cumva la dispoziţie și o scanare efectuată 
cu un satelit de tip COBE? întrebă Breil. 

În timp ce tehnicianul opera pe tastele compu- 
terului căutând fişierul cerut de Oswald, acesta îi 
aduse la cunoștință directorului CIA suspiciunile sale. 

- Zece santinele sunt total insuficiente pentru a 
garanta securitatea unei instalaţii atât de importante 
precum cea de la Bushehr. Cu toate că aproape aţi 
reușit să mă convingeţi de faptul că guvernele occi- 
dentale nu sunt implicate în acest atentat, capacitatea 
nucleară iraniană a fost și va rămâne mereu o ţintă 
pentru posibile sabotaje puse la cale de israelieni sau 
de americani. Așadar... Oare cum e posibil ca vul- 
poiul acela de Pashelvi să lase bijuteria coroanei țării 
sale pe seama câtorva soldaţi? 

- Iată și scanarea făcută de satelitul COBE, dom- 
nule Breil, spuse tehnicianul, arătând spre ecran. 

- Arătaţi-mi o fotografie cu o centrală nucleară 
americană, vă rog. Cu oarecare dintre ele... 

- Vedeţi aici, domnule Damiano, continuă Breil, 
satelitul Cosmic Background Explorer efectuează un 
tip de scanare care ne permite să măsurăm spectrul 
de radiaţii infraroșii, precum și cea mai mică variație 
de căldură. Cu ajutorul acestor date, putem localiza 

cu o foarte mică marjă de eroare existența unor surse 
de radioactivitate în orice colț al planetei. Priviţi ima- 
ginea centralei nucleare americane, domnule Damia- 
no. Şi acum, comparaţi-o cu cea de la Bushehr. După 
câteva clipe de tăcere adâncă, Oswald continuă: Cred 
că pericolul de iradiere este mai mare în sufrageria 
casei mele decât în jurul centralei nucleare de la Bu- 
shehr. Iată de ce erau atât de puţine santinele acolo: 
pentru că nu era nimic de păzit. 


Televiziunea Al Jazeera își întrerupse programul 
pentru a transmite în direct comunicatul președin- 
telui iranian. 

- În urma indiciilor descoperite la locul atenta- 
tului, spunea Pashelvi, știm astăzi care este mâna ce 
i-a înarmat pe asasini. Vrăjmașii religiei și ai civi- 
lizaţiei noastre şi-au lăsat semnătura inconfundabilă 
la locul faptei. 

Spunând acestea, Pashelvi ridică în faţa obiecti- 
vului o mitralieră ceva mai mare decât un pistol de 
mare calibru, dotată cu amortizor. 

- Aceasta este o armă Uzi, de fabricaţie israeliană, 
iar acesta - continuă președintele, arătând spre camera 
de luat vederi un fragment de oțel ars și contorsionat 
— este ceea ce a mai rămas dintr-un detonator produs 
de Israeli Military Industries, fabrica de armament 
aflată în proprietatea guvernului sionist. Iată dovezile 
care ne conduc spre adevăr. Iar în clipa în care ade- 
vărul va ieşi în totalitate la lumină, necredincioșşii vor 
cunoaște gustul amar al răzbunării noastre. Abia 

acum îl înțeleg pe Tahrjani, predecesorul meu în 
această funcție care implică atâtea responsabilități, care 
spunea că unele țări vor să interzică altora dreptul la 
existență. Să știe aceste țări că, atât timp cât pe Pământ 
va trăi și un singur credincios musulman, Iranul nu 
se va pleca în fața amenințărilor lor mișelești. Allah 
este cu noi. Pace și binecuvântare numelui său. 


Roma, 2007 


Sara tocmai îi trimisese lui Oswald câteva noi pa- 
gini decriptate din jurnalul ziaristului italian și acum 
își permitea câteva clipe de relaxare în fotoliul din 
biroul ale cărui ferestre dădeau spre imensul parc din 
cartierul roman EUR. 

În laborator, temperatura trebuia să fie constantă, 
la fel ca și umiditatea, intensitatea zgomotului și lu- 
minozitatea. Orice schimbare bruscă a ambientului 
putea afecta - chiar și iremediabil - preţioasele arte- 
facte ce urmau să fie catalogate, analizate, studiate 
sau restaurate. Meticulozitatea cercetărilor sale era 
unul dintre motivele pentru care echipa italiencei era 
printre cele mai bine cotate din lume. 

Uneori, Sara se întreba cum de era posibil ca ea, 
o femeie stăpână pe sine însăși și deloc influențabilă, 
să muşte atât de uşor din momelile pe care, de-a 
lungul anilor, i le întinsese mereu Oswald Breil. Din 
experiență, știa foarte bine că a lucra pentru Breil 
însemna, inevitabil, necazuri. Și, de fiecare dată când 

se trezise pe un pat de spital sau cu ţeava unui pistol 
indreptată asupra ei, își jurase că era ultima oară când 
mai avea de-a face cu el. Apoi, întorcându-se la munca 
ei de zi cu zi, realiza faptul că bâzâitul instalaţiilor 
de aer condițonat - scrupulos calibrate pentru a 
furniza umiditate și temperatură constante —, precum 
și ambientul izolat al laboratorului îi provocau o 
senzaţie de linişte excesivă. În astfel de momente se 
vedea obligată să recunoască că Oswald era un fel de 
montaigne russe în care tentaţia de a se urca era mai 
mare decât frica. De n-ar fi fost dozele de adrenalină 
pe care omulețul acela avea grijă să i le injecteze pe- 
riodic, severele reguli de viață impuse de munca ei 
de cercetare ar fi rupt-o cu totul de lume. 

Ceea ce frumoasa cercetătoare refuza însă să re- 
cunoască era că sentimentul de nostalgie pe care îl 
resimțea de fiecare dată când se gândea la prietenul 
ei israelian nu avea de-a face doar cu dorința ei de 
aventură. Mai era și altceva la mijloc, dar nu voia nici 
in ruptul capului să admită evidenţa. Cuvântul „iubire“ 
ii provoca mai multă teamă decât voia să recunoască. 

Târâitul telefonul o readuse la realitate. 

- Sunt Deman van der Duick. Bună ziua, doam- 
nă Terracini, auzi ea vocea tinerească a sponsorului 
paraguayan de origine olandeză. 

- Domnule van der Duick, ce plăcere să vă aud! 

În exclamaţia Sarei nu era nici o urmă de adulație, 
deși era conștientă de faptul că finanţarea asigurată 
de miliardarul sud-american permisese lumii întregi 


VÂNTUL DEMONILOR 299 


să afle lucruri până atunci necunoscute despre viața 
cotidiană din Roma antică. 

- Sunt în trecere prin Roma, pentru o întâlnire 
de afaceri. Îmi cer iertare că nu v-am anunţat din 
timp, dar, în cazul în care nu sunteți prea ocupată 
și dacă, evident, vă face plăcere, aţi fi de acord să as- 
cultaţi câteva poveşti spuse de un bătrân filantrop ca 
mine, pasionat de istorie? Aș vrea să vă invit să luăm 
prânzul împreună. Ce ziceţi? 

Sara acceptă cu entuziasm invitația. 


Washington, 2007 


Oswald Breil ceru să vadă din nou imaginile sur- 
prinse de satelitul COBE și prelucrate de calculatorul 
de la CIA. 

- Dacă ar fi să le dăm crezare iranienilor, la aceste 
centrale nucleare se găsesc cel puţin trei mii de cen- 
trifuge de ultimă generație care produc continuu ura- 
niu îmbogăţit. Priviţi însă aici, domnule Damiano, 
spuse Oswald, arătând spre petele de diferite culori 
de pe ecran. Acestea sunt imaginile instalaţiei de la 
Isfahan, imediat după atac. Pare la fel de „curată“ ca 
pădurea amazoniană, cu excepţia acestor zone, foar- 
te restrânse, în care se constată o minimă contami- 
nare radioactivă. Acum, permiteţi-mi să mai fac o 
ultimă verificare, domnule Damiano. Spuneți-mi, vă 
rog, aveţi posibilitatea să modificaţi traiectoria sate- 


litului COBE? 

- De asta se ocupă NASA, dar cred că e suficient 
să dau un telefon. 

O oră mai târziu, imaginile transmise din spaţiu 
erau vizionate în direct de la sediul central al CIA 
din Langley, Virginia. 

- Aceasta este zona minieră iraniană de la Sa- 
ghand. După ce rușii au întrerupt furnizarea de ura- 
niu către Iran, propaganda de la Teheran a anunţat 
descoperirea unor bogate zăcăminte de material ra- 
dioactiv în această zonă. După părerea mea, am putea 
foarte bine să repetăm și noi cuvintele pe care Pashel- 
vi le-a pronunţat în discursul său amenințător trans- 
mis de rețelele de televiziune din toată lumea: cred 
că ştiu cine a pus la cale acest măcel, dar poate că e 
prematur să dau nume. 

Phil Damiano era înmărmurit. Începea să aibă și 
el aceeași convingere ca Oswald Breil. Omuleţul din 
faţa lui continuă: 

- Privind cu atenţie imaginea de pe ecran, putem 
trage două concluzii: fie materialul radioactiv este atât 
de bine camuflat sub pământ încât nu lasă nici o ur- 
mă, fie toată această poveste cu puterea nucleară a 
Iranului nu e altceva decât o farsă de proporții. 


Roma, 2007 


- Nu, nu e o poveste, Sara, îi spuse vârstnicul me- 
cena sud-american frumoasei sale însoțitoare. Aflaţi pe 
terasa panoramică a restaurantului hotelului Hassler 

din Trinità dei Monti, Sara şi van der Duick se des- 
fătau cu mâncăruri alese și cu priveliștea inegalabilă 
asupra Cetății Eterne. 

De la laborator, Sara se dusese acasă, 1și aruncase 
blugii și tricoul pe un scaun și se imbrăcase cu o ro- 
chie elegantă, închisă la culoare, care îi scotea în evi- 
dență silueta zveltă. De când se întâlniseră, van der 
Duick o copleșea pe tânăra sa însoţitoare cu atenţii 
și galanterii venite parcă din alte vremuri. 

- După cum spuneam, Sara, împotriva catarilor 
s-a declanșat o cruciadă. Dacă au reușit să reziste atât 
de mult timp asediului armatelor catolice, asta s-a 
datorat faptului că s-au baricadat în fortărețele lor 
inexpugnabile, ascunzându-se apoi, cu comorile lor 
cu tot, în nenumăratele peșteri din acea regiune inac- 
cesibilă. Se spune că într-una din aceste caverne cru- 
ciații au zidit de vii un număr mare de eretici. 

- Cunosc bine aceste poveşti, domnule van der 
Duick. Și mai știu și că misterele istoriei sunt capabile 
să suscite în unii oameni curiozitate, aspirații Și vise. 
De ce însă nimeni nu s-a străduit să dezlege misterele 
Occitaniei? 

— Aici îmi permit să te contrazic, Sara, spuse van 
der Duick, cu obișnuita sa expresie bonomă și ama- 
bilă. Au fost mulți cei care au efectuat săpături - 
nesistematizate, e adevărat — şi cercetări în localitățile 
în care s-a răspândit erezia catară. 

- Ați recunoscut chiar dumneavoastră: niște ama- 
tori. În cel mai bun caz, visători. Știţi câte asemenea 
persoane întâlnesc zilnic? 

-În anii '30, Otto Rahn s-a dedicat cu o oarecare 
metodică studiului asupra ereziei catare, cercetând 
vreme îndelungată acele locuri și ajungând, cred, la 
un pas de o descoperire unică. 

- Otto Rahn, un visător între visători, care s-a 
trezit la un moment dat cu o svastică pe braţ şi cu 
un post pe măsură în ierarhia SS-ului... 

— „ŞI Care a murit în circumstanţe misterioase 
chiar când era pe cale să soluţioneze enigma. Am 
nevoie de dumneata, Sara, ca să dau de firul acestei 
poveşti obscure. 

- Nu ştiu ce să zic, domnule van der Duick. İn- 
găduiţi-mi puţin timp de gândire înainte de a vă da 
un răspuns. Aș vrea să fac unele cercetări, ca să-mi 
dau seama dacă este sau nu cazul să mă implic în acest 
caz... 

Van der Duick aruncă o privire spre ceasul scump 
de la mână. 

- Dacă doriți, prima prospecţie o putem face Îm- 
preună... cam peste vreo două ore, să zicem... 

Sara îl privi cu un aer perplex și amuzat. 

Perplexitatea ei lăsă însă locul unei mirări pline 
de admiraţie în clipa în care, după un scurt zbor cu 
elicopterul care aștepta într-un loc special amenajat 
din Villa Borghese, la mică distanţă de hotel, urcă 
în avionul Boeing 737-600 lung de treizeci de metri, 
proprietatea lui van der Duick, decolând apoi de pe 
una din pistele aeroportului Ciampino. 

După două ore și treizeci şi cinci de minute de la 
conversaţia de pe terasa hotelului Hassler, magnatul 

sud-american îi acordă Sarei privilegiul de a păși 
prima în peștera Lombrives, aflată în apropiere de 
Ussat-les-Bains, în regiunea Languedoc. 

- Peștera Lombrives, de origine carstică, s-a for- 
mat datorită cursului subteran al râului Ariege, spuse 
van der Duick. Probabil că este cea mai cunoscută 
Și vizitată cavernă din regiune, făcând parte dintr-un 
complex carstic care se întinde pe o lungime de circa 
patruzeci de kilometri sub pământ — și vorbim acum 
numai despre ceea ce s-a reușit să se exploreze până 
în prezent -, pe o înălțime de nu mai puţin de șapte 
niveluri. Peșterile din regiune au fost constant locuite 
incă din Neolitic. 

Sara privea din jur-împrejur, fascinată. În clipa 
aceea, îi era limpede că avea să accepte provocarea 
lui van Duick. 


Denver, 2007 


- Tu ești, Oswald? se auzi din sufragerie vocea lui 
Lilith Habar. 

- Da, eu sunt, Mame-loshen. Dar de ce nu te-ai 
culcat încă? Nu cumva m-ai așteptat? 

- Ba da. Eram neliniștită, Oswald, și nu înţeleg 
de ce... 

- Nu ți se pare totuși că exagerezi puțin, Mame? 
Am împlinit optsprezece ani cu mult timp în urmă, 
iar de atunci pot spune că am avut o viață destul de 
agitată, nu-i așa? Nu crezi oare că riscam mult mai 

mult pe vremea când eram șeful Mossadului sau prim- 
ministru al Israelului decât acum, când sunt un cetă- 
tean obişnuit, anonim chiar și atunci când călătoresc 
cu un avion guvernamental american? Hai, du-te la 
culcare, Mame, spuse Oswald, îmbrățișând-o. E deja 
ora două noaptea și tu ești obosită. Din cauza asta 
ești neliniștită. 

În camera sa, Oswald nu reușea să adoarmă. În 
cele din urmă, extenuat, se recunoscu învins și se 
ridică din pat, așezându-se la birou. Începu să citească 
din nou ultimele pagini din însemnările lui Luca Raso 
descifrate de Sara. 


Din agenda lui Luca Raso, jungla amazoniană, mai 
1976: 


Azi-dimineaţă am luat micul dejun singur, astfel 
încât am avut posibilitatea să arunc o privire în jur. 
Știam că Residencia e plină de comori, dar colecția 
de vase liberty este pur și simplu inestimabilă. 

Mi-am dat seama că eu nu mi-aş putea permite 
nici măcar un ciob din vasele semnate de Emile 
Galle de pe etajera din bibliotecă. 

Entuziasmat, am vrut să-l iau în mână pe unul 
dintre ele - un exemplar în patru culori realizat de 
un maestru sticlar din Nancy. Aș fi vrut să ating 
fiecare detaliu al acelei rarități de muzeu. Numai 
că vasul părea fixat de etajeră. Am încercat să-l iau 
pe cel de lângă el și acesta nu a opus nici un fel de 
rezistență. Nu înţelegeam însă de ce primul vas era 

blocat pe etajeră, așa că am încercat să-l ridic răsu- 
cindu-l ușor în jurul propriei axe. Am rămas înmăr- 
murit când, în clipa următoare, în mijlocul peretelui 
acoperit cu rafturi cu cărți s-a deschis silențios o 
uşă secretă. 

I-am trecut pragul și m-am trezit într-o cameră 
care se afla chiar în dreptul șemineului din salon. De 
acolo, printr-o oglindă falsă de dimensiuni mari, se 
puteau admira întregul salon și biroul lui Neumann. 

Eram uluit, dar mi-am dat seama că dacă omni- 
prezenta Agnes m-ar fi găsit acolo, nu mi-ar fi fost 
deloc bine. Știam că mă aștepta ca să-mi predea o 
„lecţie“ despre impresionantul imperiu Neumann. 
Din fericire, nu m-a descoperit nimeni. 

Pe durata disertației sale punctuale, susținută în 
faţa unei table de scris luminoase pe care desena o 
mulțime de grafice și organigrame, am înţeles că 
suprafața proprietăţilor concernului era mult mai 
mare decât îmi imaginasem eu. 

Aici se produc zahăr, alcool industrial, petrol 
și derivați ai acestuia; în plus, societatea deține 
bănci, coloși în domeniul construcţiilor și exploa- 
tări miniere cotate la bursele din lumea întreagă. 
Ca să nu mai vorbim de un laborator propriu de 
cercetări și producţie de aparatură aerospațială, două 
fabrici de armament în Coreea şi una de medica- 
mente la Berna. 


Apoi, mai este și fundaţia. 

Fundaţia administrează o serie de instituții 
filantropice, cireașa de pe tort fiind o rețea de spitale 
mici, dar foarte eficiente. 

Lecţia dura de mai bine de o oră, când, brusc, 
gândurile mele s-au îndreptat în altă direcție. Ca 
să fiu sincer, Agnes e o femeie splendidă, cu un fizic 
foarte senzual pe care uniforma nu reușește să-l 
camufleze. 

- Acum vă este limpede, domnule Raso, care 
este mecanismul operațiunilor de edging prin 
intermediul cărora corporaţia Neumann realizează 
acoperiri financiare prin intermediul tranzacţiilor 
bursiere la termen? m-a întrebat ea, în vreme ce eu 
mă gândeam la cu totul altceva. 

- Desigur... desigur, am răspuns eu, dând apro- 
bator din cap. 

Nu cred că frumoasa și rigida Agnes ar fi acceptat 
să-mi satisfacă dorințele pe care mi le stârnise. 

- Foarte bine, a concluzionat, privindu-și ceasul. 
Suntem în grafic. Peste puţin timp, domnul Neu- 
mann vi se va alătura pe aeroportul nostru privat, 
de unde veți pleca într-o scurtă călătorie. Veţi survola 
câteva dintre fazendas-urile corporației Neumann. 
Veţi înnopta la proprietatea unei distinse familii 
braziliene, proprietate care, de altfel, urmează să fie 
cumpărată de grupul nostru. Vă doresc călătorie 
plăcută, domnule Raso. Ne vedem mâine, spre prânz. 


Elicopterul a decolat evident la ora stabilită, 
adică la zece și jumătate. 

În cabina încăpătoare și comodă pentru pa- 
sageri, Neumann părea în mediul său. În schimb, 
eu am avut serios de suferit: nu iubesc deloc eli- 
copterele și nu-mi place să zbor atunci când pilo- 
tează altcineva. Dar nu aveam de ales: atât timp cât 
mă aflu aici trebuie să mă supun pretențiilor gazdei 
mele. Bineînțeles că mi-ar plăcea foarte mult să fiu 
eu cel care-i pilotează avioanele! 

- Ei, ce ziceţi? m-a întrebat Neumann, arătând 
spre cabina de bord. Este cel mai nou produs al 
casei Agusta, modelul A109. Viteza de croazieră 
este de trei sute de kilometri pe oră și poate ateriza 
în interiorul unui cerc cu raza de cinci metri chiar 
şi pe un vânt de peste treizeci și cinci de noduri. 
Are o autonomie de aproximativ o mie de kilo- 
metri, la bord putând urca doi piloți și cinci pasa- 
geri. M-am ocupat personal de dotările opționale 
ale acestui exemplar construit special pentru cor- 
porația Neumann, deși trebuie să recunosc că, 
atunci când vreţi, voi, italienii, sunteţi proiectanți 
și constructori excelenți. 

Încetul cu încetul, m-am relaxat. Nu urcasem 
niciodată la bordul unui elicopter atât de confortabil. 

- Dacă doriţi să faceţi fotografii, domnule Raso, 
ei, bine, din momentul acesta vă puteți desfășura 
în voie, mi-a spus Neumann, arătând spre un lu- 
miniş larg înconjurat de verdele intens al junglei. 

În ziua aceea, gazda mea părea deosebit de bine- 


voitoare cu mine. 

Deodată, elicopterul a coborât brusc. Am închis 
ochii şi, când i-am redeschis, am observat că sur- 
volam albia unui râu molcom. Vegetaţia densă pă- 
rea să se închidă la câţiva metri deasupra elicei 
elicopterului. Zburam printr-un fel de tunel for- 
mat de copacii de pe marginea râului. 

Pilotul nu trăda nici un pic de nesiguranţă, 
menținând aparatul pe mijlocul cursului de apă. 

Apoi, dintr-odată, râul, copacii şi tot restul 
lăsară loc cerului deschis. Sub noi, apa curgea de 
data aceasta rapid, iar râul s-a deschis într-un semi- 
cerc larg, delimitat de un uriaș platou. Dincolo de 
marginile abrupte ale acelei terase naturale, apa 
râului cădea într-o prăpastie adâncă de cel puțin 
șaizeci de metri, formând la baza stâncilor un lac 
învăluit în aburi și stropi multicolori. Elicopterul 
a planat deasupra acelui spectacol fantastic al naturii. 

Apoi ne-am reluat călătoria, iar Neumann a în- 
ceput să-mi explice cum funcționează o mare fazien- 
da braziliană. 

- Fiecare /azienda reprezintă un adevărat micro- 
cosmos. De obicei, ea cuprinde un teritoriu de o 
întindere inimaginabilă în Europa. De aceea, o fazi- 
enda este dotată obligatoriu cu o pistă pentru avi- 
oane și elicoptere. Numărul celor care lucrează 
acolo nu e niciodată mai mic de trei sute, iar în 
sezonul recoltelor, al însămânțărilor şi al marcării 
turmelor de animale se poate ajunge și la șase sute 
de angajaţi. În afara muncitorilor, într-o fazienda 
este încartiruit și un mic contingent de gardă, care 

asigură siguranţa acestora, protejându-i de agresiu- 
nile triburilor ostile de indios. Grupul de /zziendas 
aflate în proprietatea noastră oferă o slujbă sigură 
unui număr de aproximativ o sută cincizeci de mii 
de agricultori și țărani din regiune. 

În acest moment încercăm să modernizăm ope- 
rațiunile de încărcare/descărcare și ambalare, 
raționalizând totodată și transportul de mărfuri. 
Fiecare fazienda dispune de acces la linia feroviară 
a grupului nostru, situată la o distanță maximă de 
o sută șaizeci de kilometri. Închipuiți-vă că volu- 
mul de mărfuri transportate de noi anul trecut a 
fost cu puțin inferior celui care tranzitează prin- 
tr-un modern port din Europa. 

- Observ, domnule Neumann, că faceți foarte des 
referire la bătrânul continent. Vă este dor de Europa? 

- Vă voi răspunde, domnule Raso, cu toate că 
această întrebare nu face parte dintre cele acceptate 
pentru acest interviu. Europa nu mi-a oferit altce- 
va decât doliu, nedreptăți şi trădări. Oare cum mi-ar 
putea fi dor de bătrânul continent? În schimb, 
această țară mi-a oferit o viață nouă. 

Apoi, mi s-a părut că ochii de culoarea gheții 
ai lui Neumann au devenit visători. 


Casa seniorială, numită Posada de Oro, aflată 
în proprietatea familiei Oliveiro, părea copia la scară 
redusă a Residencia lui Neumann. 

Familia Oliveiro aparținea unei foarte Înstărite 
dinastii de latifundiari brazilieni. Verile secetoase 

din ultimii ani distruseseră pășunile și recoltele, afec- 
tând în mod dezastruos finanţele proprietarilor de la 
Posada de Oro. Acesta era, de altfel, motivul pentru 
care Neumann era convins că latifundiarii nu aveau 
cum să-i refuze oferta avantajoasă de cumpărare. 

Martin Oliveiro, soţia şi fiica sa, Alexandra, 
mi-au făcut impresia unor persoane distinse. Au 
făcut tot ce le-a stat în putință ca noi, musafirii lor, 
să ne simţim în largul nostru, dar cu toate acestea, 
nu mi-a scăpat sentimentul de melancolie care părea 
să plutească peste tot în aer. 

După cină, Martin Oliveiro și Erick Neumann 
s-au retras într-o altă cameră, fără îndoială ca să 
discute detaliile tranzacţiei. 

Rămas singur cu cele două femei, m-am lăsat 
atras într-o conversaţie agreabilă despre istoricul 
regiunii: zona fusese destinația căutătorilor de aur 
ai secolului trecut. De altfel, din acea perioadă își 
trăgea numele și proprietatea familiei Oliveiro. 

Mi s-a spus că, la vremea aceea, pe locul casei 
se găsea o posada, un modest han care îi găzduia pe 
exploratori, cei mai mulți dintre ei oameni dez- 
nădăjduiți porniţi la drum în speranța unei lovituri 
norocoase care să le schimbe soarta. 

Când Martin s-a întors în cameră, am observat 
că era încruntat. Mi-am spus că, probabil, condiţiile 
impuse de Neumann nu-l mulțumeau. 

Alexandra și-a privit tatăl fix în ochi, iar eu am 
sesizat în expresia feţei sale o urmă de neliniște și, 
poate, un sentiment de disperare neputincioasă. 

Alexandra este o fată frumoasă, cu pielea arsă 
de soare, înaltă şi zveltă. A studiat în străinătate și 
este licenţiată în ştiinţe economice. În cursul serii 
mi-am dat seama de mai multe ori, stânjenit, că nu 
reușeam să-mi desprind privirea de la ea... 

Puțin mai târziu, Neumann s-a retras cerându-și 
scuze gazdelor sale, motivând că a doua zi dimi- 
neaţă trebuia să se întoarcă la prima oră la Residen- 
cia. A mai spus și că Alexandra urma să-l însoțească, 
pentru a-și începe perioada de stagiu în cadrul 
direcţiei grupului industrial. 

În schimb, eu urma să mă întorc la Residencia 
abia după ce un avion avea să mă ducă să vizitez 


oraşul Manaus. 


Soarele abia răsărise când avionul Piper Navajo 
negru, cu o amazoană pictată pe coadă, a aterizat 
pe pista de pământ bătătorit amenajată nu departe 
de Posada de Oro. 

Avionul m-a obligat să mă grăbesc și, câteva 
minute mai târziu, am coborât în sala de mese. 

Martin Oliveiro şi soția stăteau la o masă, atât 
de absorbiți de conversaţie, încât nici nu mi-au 
remarcat prezența. Așa că, fără să vreau, am auzit 
un fragment din conversaţia lor. 

- Ştiam de la bun început că așa va fi, doar făcea 
parte din înţelegere, a spus femeia. 

- Ai dreptate, numai că acum mi se pare 
imposibil să mă lipsesc de ea, a răspuns el. 

- Educaţia pe care ai primit-o nu-ţi permite să 
faci una Ca asta. Acum e prea târziu: nu putem nici 
să ne răzgândim, nici să nu respectăm înţelegerea. 

În clipa aceea, soții Oliveiro m-au observat și, 
stânjeniţi, au schimbat vorba. 

Eu m-am așezat la masă, am băut o cafea neagră 
şi am mâncat cu poftă delicioasele fructe tropicale 
care mi-au fost aduse. 

Apoi mi-am luat rămas-bun de la ei și m-am 
îndreptat spre pista de decolare unde mă aștepta 
Piper-ul Navajo. 

Mă obișnuisem cu această modalitate de depla- 
sare: în Brazilia, oamenii folosesc avionul la fel cum 
folosesc italienii automobilul. 

Am urcat la bord. La manșă se afla de data aceas- 
ta Agnes. 

Călătoria spre Manaus a fost plăcută, Agnes 
dovedindu-se un pilot foarte experimentat. 

Pe toată durata vizitei, ghidul meu a fost amabil 
și plin de solicitudine. Aş spune chiar prietenoasă. 

Am cutreierat pe străzile orașului colonial ca 
doi turiști oarecare și am băut chopes de bere la 
gheaţă, în timp ce Agnes îmi descria fastul trecu- 
tului din Manaus, care își lăsase urmele în arhi- 
tectura în stil baroc târziu a clădirilor. 

Apoi am decolat din nou, îndreptându-ne spre 
reşedinţa lui Neumann. 

Am survolat iarăși pădurea amazoniană. De 
fapt, nu reuşeam să înțeleg dacă eram atras de spec- 
tacolul naturii sau mai degrabă de picioarele lungi 

ale lui Agnes, pe care fusta ei scurtă i le descoperise 
aproape de tot. 
- Nu vreţi să-mi daţi o mână de ajutor la ateri- 

zare, domnule Raso? m-a întrebat Agnes, arătând 


spre instrumentele de zbor. 

Am acceptat pe loc și m-am prefăcut foarte 
atent la instrucțiunile pe care mi le dădea: cu mâna 
dreaptă trebuia să ţin manșa, în timp ce cu stânga 
trebuia să acţionez manetele. 

Și-a pus mâna peste a mea, iar atingerea aceea 
a avut puterea să mă excite nebunește. 

„La naiba cu lecţia de pilotaj!“, mi-am spus, 
luându-mi mâna de pe manșă și mângâind coapsele 
fine ale lui Agnes. Ea și-a desfăcut puţin picioarele, 
fără însă ca atenţia să-i fie distrasă de la manevrele 
de aterizare. Procedura era ca de manual. I-am tras 
chiloţii într-o parte, iar ea s-a apropiat de mine, pe 
marginea scaunului. 

Degetele mele au început să se miște cu rapidi- 
tate, până când Agnes şi-a încordat brusc spatele. 

Buzele nu i-au lăsat să-i scape nici măcar un 
geamăt. 

Numai un oftat ușor. 

În aceeași clipă, avionul a fost scuturat de un 
tremur nu foarte puternic, iar roțile s-au așezat 
cuminţi pe pistă. 


22 


Epoca Fierului, mileniul al II-lea î.Hr. 


După ce părăsiseră peștera, Athor, Dehal, Mizda 
şi Aker hotărâseră să se statornicească o vreme la 
adăpostul unei stânci situate nu departe de râu, spre 
nord, la distanță foarte mare de satul tribului migos. 
În locul acela își construiră câteva colibe. 

Într-una dintre colibele acelea, într-o noapte nea- 
gră, fără lună, copilul hotări că sosise vremea să vină 
pe lume. 

Ore la rând, Dehal suferi în tăcere. Apoi, când înţe- 
lese că se apropia momentul nașterii, își trezi bărbatul. 

Nu-l mai văzuse niciodată atât de agitat, nici mă- 
car atunci când trebuia să dea piept cu vrăjmașii. 

Athor pășea nervos de colo-colo, neștiind ce ar 
fi trebuit să facă. 

- Du-te și trezește-i pe tata și pe Mizda. O să avem 
nevoie și de ei. 

Când cei trei bărbaţi o înconjurară, Dehal se lăsă 
pe vine, desfăcându-și larg picioarele. Mizda și Aker 

o ţinură de subsuori, în vreme ce, în fața ei, Athor 
ii ştergea sudoarea de pe frunte. 

Femeia avea chipul incordat de durere și efort, dar 
buzele sale nu lăsară să-i scape nici măcar un vaiet. 
Apoi, într-un târziu, fătul ieși la lumină, tras de mâi- 
nile puternice ale lui Athor. Bărbatul își strânse fiul 
la piept şi în clipa aceea avu sentimentul că viaţa sa 
incepea a doua oară. 

Ochii războinicului se umplură de lacrimi, în vre- 
me ce Sar — hotărâseră să-i dea numele bunicului 
său - scotea primul scâncet. 


În acest timp, în satul tribului migos se schim- 
baseră multe lucruri. Atotputernicia și aroganţa lui 
Goreth nu cunoșteau limite. 

Tribul migos era format din oameni pașnici, fără 
inclinaţii războinice, care suportau cu pasivitate vicisi- 
tudinile, plecându-se în faţa ordinelor tiranului și su- 
punându-se oricărei cereri a lui. 

Intr-una din zile, însă, se petrecu un fapt greu de 
acceptat chiar și pentru obedienții migos. 

Fata era încă o copilă, însă Goreth începuse s-o 
măsoare lung, cu priviri hulpave. Seara, o duse la co- 
liba sa și, rămas singur cu ea, încercă s-o posede. Co- 
pila se apără cu furie, iar unghiile sale se înfipseră în 
fața sălbaticului rege. Orbit de durere și de furie, Go- 
reth o lovi cu o asemenea forță, încât o ucise pe loc. 

De data aceasta, regele întrecuse orice limită: răvă- 
şită de durere, mama fetișcanei puse mâna pe cuțitul 
de vânătoare al bărbatului său și se îndreptă spre 

coliba lui Goreth, căutând răzbunare. Străjile o opriră 
in clipa în care se pregătea să-l înjunghie pe ucigaș. 
Acuzată că atentase la viaţa șefului de trib, femeia fu 
supusă judecății Sfatului celor Cinci. 

Întreaga comunitate ştia adevărul, iar Sfatul nu 
reuși să ajungă la un acord. Doi dintre cei cinci mem- 
bri au declarat-o nevinovată pe femeie. Conform tra- 
diției, în asemenea situaţii, acuzata urma să fie deferită 
judecății Pietrei Sfinte. 


- Am avut un vis, Athor, îi spuse într-o zi Aker 
ginerelui său, privindu-l pe micul Sar, care își făcea 
de lucru cu câteva bucăți de lemn. Am visat că te În- 
torceai triumfător în sat, aclamat de poporul nostru, 
iar eu urmăream cu o oarecare detaşare scena, de 
undeva, de la distanţă. 

Ploaia deasă dura de câteva zile bune şi nici unul 
dintre ei nu îndrăznea să iasă din colibă. Prin acope- 
rișul de paie curgeau şuvoaie de apă, udând totul de 
jur-imprejur. 

Torentul fu anunţat de o zbatere surdă a pămân- 
tului, care devenea din ce în ce mai intensă pe măsură 
ce valul înainta. 

Înspăimântați, ţâşniră cu toții afară din colibă, 
văzând cum nămolul înghițea tot ce întâlnea în cale. 
O clipă mai târziu își dădură seama, îngroziţi, că 
micuțul Sar dispăruse. 

Orbiți de deznădejde, cei patru porniră în căuta- 
rea copilului. 

Primul care îl zări - cu numai o clipă înainte ca 
valul să-l acopere - fu Mizda. Se aruncă după el, apu- 
cându-l de o mână, fără să-şi dea însă seama că, încer- 
când să reziste furiei valului, braţul său se răsucise 
intr-un mod deloc natural. 

Când îl restitui pe băiețel părinților care radiau 
de fericire, chipul lui Mizda se schimonosi de durere: 
umărul i se dislocase, brațul atârnându-i inert pe lângă 
corp. Între timp, torentul acoperea totul. Cei cinci 
abia avură timp să se refugieze pe un loc mai înalt. 
De sus, de pe stâncă, Athor și ai lui priviră neputin- 
CLOȘI spectacolul de sub ei: colibele și câmpul culti- 
vat din preajma lor dispărură cu desăvârșire. 

Într-un târziu, ploaia se opri, iar mareea vâscoasă 
incepu să se retragă. 

- Nu mai putem rămâne aici, spuse Athor, pri- 
vind ceea ce mai rămăsese din mica lor așezare impro- 
vizată. A sosit vremea să ne întoarcem în sat. 

- De ce? Ca să fim judecaţi și condamnaţi la 
moarte de fratele tău vitreg? întrebă Dehal. 

- Nu. Ca să ni se facă dreptate și să alungăm 
uzurpatorul. 

Athor știa că era ceva aproape imposibil, iar Aker 
păru să-i citească gândurile. 

- Cum am putea reuși una ca asta? interveni bă- 
trânul, arătând spre piciorul său beteag și spre braţul 
lui Mizda, pe care bătrânul incerca să-l oblojească. 
Nu suntem decât trei bărbaţi, dintre care doi invalizi, 
o femeie și un copil. De cealaltă parte, Goreth îi are 
la dispoziţie pe aproape toți membrii tribului migos, 

pe care i-a redus la stadiul de sclavi și care veghează 
la siguranţa lui. 

- Știu că, mai devreme sau mai târziu, va exista 
un moment în care nu va fi nimeni în preajma lui 
să-l apere. E suficient să trecem în nopțile cu lună 
plină pe la templul lui Hosh. Presimt că nu va trece 
mult timp și marele sacerdot va veni acolo, aducând 
vreo victimă de-a lui ca să-și ispășească pedeapsa în 
fața Pietrei Sfinte. 

- Vreau să vin și eu cu tine, Athor, spuse atunci 
Mizda. 

- Nu. Întâi de toate, ai grijă să te înzdrăvenești, 
prietenul meu drag. Îmi vei fi de mai mult folos 
dacă vei sta aici, să-i veghezi pe Dehal și pe copil, 
cu atât mai mult cu cât acum, că locuinţele noastre 
au fost făcute una cu pământul, trebuie să ne adă- 
postim în pădure. Nu-ţi face griji, mie nu mi-e frică 
de Goreth. Dacă voi ajunge să dau piept cu el, știu 
că-l voi birui. 

- Nouă, însă, ne este frică pentru tine, interveni 
Dehal, învăluindu-l cu o privire plină de iubire și 
neliniște. Atât eu, cât și fiul său și fratele lui, pe care 
il port în pântece. 

Athor nici nu avu timp să se bucure de vestea pe 
care i-o aducea femeia lui, căci se văzu nevoit să ia 
calea muntelui. 


Pe cer, luna plină se înălțase, deși ultimele sclipiri 
ale asfințitului nu se stinseseră încă. Cu mâinile legate 
la spate, femeia înainta cu dificultate de-a lungul 

galeriei principale a peşterii. În urma sa, cu vârful su- 
liţei aţintit asupra spatelui ei, marele sacerdot o 
conducea la locul sacrificiului suprem. 

- Te blestem cu fiecare pas pe care îl fac, Goreth, 
spuse peste umăr ostatica. 

- Păstrează-ţi suflul pentru mers, femeie, și ține-ți 
gura, îi răspunse el. 

Ajunseră în prima sală a cavernei, cea cu pereții 
pictaţi. Goreth se opri să-și tragă sufletul într-o zonă 
luminată de torţe. 

- Demonul să coboare asupra ta, rege crud ce ești. 
Și fie ca moartea să ţi se tragă de la ura ce ţi-o port. 

Goreth se apropie de ea. 

Mâna regelui izbi cu violenţă obrazul femeii. Ea 
nu scoase nici un vaiet, dar continuă să vorbească, 
deși sângele începuse să-i curgă din abundență pe la 
colțul buzelor. 

— Asta e tot ce poţi să faci, rege al neamului migos? 
Află că, după ce mi-ai ucis fiica, viaţa mea nu mai 
are nici un sens. Hai, omoară-mă! Dar în timpul aces- 
ta, voi înălța ruga mea către zeul Hosh, cerându-i să 
facă dreptate. 

În clipa aceea, o voce tunătoare se auzi din întu- 
nericul grotei. 

- Femeia rostește adevărul, Goreth. De ce loveşti 
pe cineva fără apărare și nu-ți măsori forțele cu unul 
asemenea ţie? 

Surprins, tiranul își îndreptă sulița spre direcția 
de unde venea vocei. 

Dar Athor cunoștea secretele peşterii și știa că 
reverberația zgomotelor din pereți putea înșela auzul 
oricui. 

- Unde eşti, Athor? strigă Goreth, care recunos- 
cuse pe loc vocea fratelui său vitreg. Vino la lumină: 
nu mi-e teamă de tine. Ştii bine că te învingeam întot- 
deauna în luptă dreaptă, pe vremea când eram copii. 

- Acum Însă nu mai suntem copii, Goreth. Iar 
ție ţi-a sosit ceasul să mori. 

Vocea părea să vină de undeva, de la înălțime. 

Goreth se răsuci brusc pe călcâie, aruncând sulița 
în direcția ei. Nu făcu însă altceva decât să se lase des- 
coperit în faţa atacului impetuos al lui Athor. 

Se prăbușiră încleștaţi la pământ, luptându-se ca 
două fiare. 

Deodată, mâna în care Goreth ţinea pumnalul se 
ridică brusc, pregătindu-se să lovească decisiv, dar 
braţul celuilalt îl blocă. 

Cu o lovitură aplicată în rinichi, Athor reuși să 
scape din strânsoare și îl izbi pe celălalt în piept cu 
picioarele atât de puternic, încât Goreth fu aruncat 
cu spatele în peretele de stâncă. Apoi Athor luă sulița 
de pe jos, ţinti spre pieptul fratelui său vitreg și o 
aruncă cu putere spre el. Perfidul Goreth se prăvăli 
la pământ, horcăind. 

Gâfâind din cauza efortului, Athor se întoarse 
spre femeie și, aplecându-se spre ea, îi tăie legăturile 
de la mâini și picioare. 

- Gata, s-a terminat. A trecut, îi spuse. 

- Viaţa mea s-a sfârșit, Athor. Mai întâi, Goreth 
mi-a ucis bărbatul, apoi mi-a răpit singura bucurie 
care îmi mai rămăsese. 

În clipa aceea, Goreth se repezi cu furie asupra 
tânărului. Rana provocată de suliță fusese mai puţin 
gravă decât păruse la prima vedere. 

Din nou, braţul înarmat cu un pumnal al tiranu- 
lui se înălță, pregătit să lovească mortal. 

Dar femeia se dovedi mai rapidă decât Goreth: 
cu forța pe care ţi-o dă disperarea, ridică un pietroi 
deasupra capului. 

- Mori, blestematule, urlă ea, în vreme ce pietroiul 
cu margini ascuţite lovi țeasta lui Goreth, zdrobind-o. 


Rămaseră mult timp unul lângă celălalt, fără să 
spună nimic, încercând să-și pună gândurile în ordine. 

Primul care vorbi fu Athor: 

- Eu zic să mă însoţeşti la locul din pădure unde 
i-am lăsat pe ai mei, apoi mă voi întoarce la templu, 
voi lua discul de aur al marelui sacerdot şi ne vom 
indrepta împreună spre sat. 


Un sentiment rău-prevestitor puse stăpânire pe 
Athor pe măsură ce se apropia de luminișul în care 
işi lăsase femeia, copilul și pe ceilalți doi tovarăși. 

Se părea că Mizda şi Aker se luptaseră ca două 
fiare inainte de a fi biruiți. Amândoi zăceau inerți 
la pământ. 

Nici urmă însă de Dehal și Sar. 

Athor îngenunche lângă trupul ghicitorului, care 
încă mai respira. 

- Eu sunt, Aker, spuse, ridicându-i capul. Liniș- 
tește-te acum. O să-ţi îngrijesc eu rănile. 

- E inutil, Athor. O să mor, răspunse bătrânul 
în șoaptă. Karesh și oamenii lui ne-au atacat prin sur- 
prindere. Mizda şi cu mine nu le-am putut ține piept. 
Pe Sar și Dehal i-au luat cu ei. Du-te după ei și elibe- 
rează-i, rege al neamului migos! 

Apoi, Aker își lăsă capul într-o parte și închise 
ochii pentru totdeauna. 

Anglia, 1213 


Galera pe care se imbarcaseră Bahram, Sarya și 
Aymon fusese capturată de englezii lui William de 
Longespee în cursul bătăliei de pe estuarul râului 
Zwyn, iar comanda navei îi fusese încredințată unui 
cirac zelos al celui ce-al treilea conte de Old Sarum. 
Numele acestuia era Ackerley Colter, dar toți îi 
spuneau Piratul. 

Cei trei auziseră de la oamenii din echipaj că hai- 
nul Colter făcuse parte dintr-o bandă de asasini care 
teroriza coastele scoțiene și că, odată făcut prizonier, 
își trădase tovarășii dezvăluind locul în care se ascun- 
deau, câștigându-și astfel nu numai libertatea, ci și 
favorurile comandantului flotei engleze. 

- Cambuzierule! strigă Piratul, luând o ultimă 
înghițitură de bere din halba din faţa sa. Cambuzierule, 
repetă el. Echipajului meu îi este foame. Ia demon- 
strează-ne tu că bucătarii francezi sunt mai buni decât 

ai noștri. lar dacă nu vei reuși să mă convingi, o să 
am un motiv suficient de bun ca să-ți retez căpățâna. 

- Domnule, probabil că nu știți, așa că trebuie să 
vă spun eu: proviziile noastre s-au epuizat de mult, 
iar șOarecii și viermii au pus stăpânire pe ce a mai 
rămas, răspunse Bahram, pe un ton respectuos. Echi- 
pajul nostru a coborât la Damme ca să facă apro- 
vizionarea, dar, după cum bine știți, domnule, nici 
unul dintie ei nu s-a mai întors. 

- Tacă-ţi melița și pune-ţi calfele la treabă. Vreau 
să-mi fie servit un prânz ca la carte, altfel vei avea 
aceeași soartă ca a superiorilor tăi, care au sfârșit în 
apele mării, cu beregata tăiată. 

Într-adevăr, ofițerii francezi luați ostatici după 
abordaj fuseseră masacrați fără prea multe compli- 
mente. Cei câțiva supraviețuitori fuseseră luaţi osta- 
tici și puși în lanţuri la vâsle, cu ghiulele de fier la 
picioare. După ce le spusese englezilor că el nu era 
altceva decât un biet bucătar, Bahram reușise să evite 
O soartă asemănătoare pentru el, Sarya și băiat. 

Acum însă, Colter Piratul îl punea la o grea incer- 
care, iar Bahram se vedea nevoit să-și pună în valoare 
calităţile de bucătar neavând la dispoziție decât carne 
putrezită și bucate alterate. Cu toate acestea, izbuti 
să încropească un prânz decent pentru ofițerul englez 
ȘI suita sa. 

Soarta neprielnică hotărâse însă ca una dintre păs- 
tăile de fasole din supă să fi fost aleasă ca locuinţă de 
niște larve de muscă. La prima înghiţitură de supă, 
Piratul se trezi cu gura plină de musculiţe. 


VÂNTUL DEMONILOR 325 


Blestemă dezgustat, scuipând gros și zgomotos, 
apoi porunci să fie adus bucătarul în fața sa. 

Bahram schiță o plecăciune umilă. 

- Ti-am promis că vei avea aceeași soartă ca și 
superiorii tăi, cambuzierule, dacă nu-mi vei da să 
mănânc pe gustul meu. Iar tu mi-ai dat să mănânc 
viermi... urlă Piratul, trăgându-și sabia din teacă. 

- Aşteptaţi, domnule, interveni o voce subțire. 

- Cine a vorbit? întrebă Colter, privind de jur- 
imprejur. Aţintindu-și privirea cruntă și încețoșată 
din pricina berii asupra femeii travestite în ajutor de 
bucătar, strigă: Ah, tu erai? Nu cumva vrei să sfârșești 
Și tu ca el? 

- Domnule, lucrurile nu stau așa cum credeţi 
dumneavoastră. În realitate, noi suntem persecutați 
de francezi și ne aflam pe vas pentru că fugim de ei. 

— Atât de persecutați, încât îi slujeați, nu-i așa? Nu 
vreau să mai aud nici un cuvânt. lar tu, cambuzierule, 
pregătește-te să devii hrană la pești. 

- Nu credeţi nici dacă vă arăt asta? 

$punând acestea, Sarya își trase peste cap bluza 
de lână și desfăcu nodul eșarfei de bumbac care îi 
incorseta pieptul, arătându-le tuturor sânii săi mari. 

- Am fost nevoită să mă travestesc în bărbat 
pentru a nu fi descoperită și arestată de francezi. 

Colter privea înmărmurit, ca la o arătare, nevenin- 
du-i să-și creadă ochilor. 'Trecuseră şase luni de când 
mâinile lui grosolane nu mai atinseseră sânul unei 
femei — și acela fusese sânul unei târfe dintr-un bordel 
din Southampton. 

Piratul se apropie de Sarya, iar mâinile sale începu- 
ră să se plimbe pe pielea fină a femeii. Ochii engle- 
zului străluceau de lăcomie. 

Deodată, degetele lui Bahram i se înfipseră în 
orbite. 

Tiganul nu rezistase să fie martorul indiferent al 
unei asemenea umilințe: acționase din instinct, fără 
să se gândească la consecințele gestului său. 

Oamenii lui Colter săriră asupra cambuzierului 
înnebunit de furie și reușiră cu mare greutate să-l 
imobilizeze. 

Piratul se ridică de pe punte, cu un ochi sângerân- 
du-i abundent, și se îndreptă spre Bahram hotărât să-și 
facă dreptate cu o lovitură de sabie. 

- Opriţi-vă! se auzi vocea poruncitoare a lui Wil- 
liam Longespee. Ce se întâmplă aici? 

Comandantul flotei engleze tocmai urcase la bord, 
ca să inspecteze personal prada de război. 

Colter îi povesti pățania. 

- Fie că sunteți prieteni de-ai francezilor, fie că le 
sunteți dușmani, nimeni nu vă va putea scuti de un 
sejur purificator în temniţele contelui Old Sarum. 

- ertaţi-l măcar pe băiatul nostru, Excelenţă, im- 
ploră Sarya. El nu are nici o vină. 

- Și ce bine i-aș face dacă l-aș ierta, Doamne iartă- 
mă? L-aș lăsa să îngroașe numărul nenorociţilor fără 
mamă Și tată care suferă de foame și frig, întreținân- 
du-se numai din furtișaguri și cerșetorie? Totuși, voi 
dovedi clemență. Nu vă voi lăsa să putreziţi în tem- 
niță alături de infractori de drept comun, ci voi cere 

să vi se aplice un tratament preferențial: băiatul va 
putea sta cu voi într-o aripă a închisorii. 


Când debarcară la Southampton, prizonierilor li se 
confiscară toate bunurile, chiar și puținele lor veșminte. 

Bahram, Sarya şi Aymon cerură să le fie lăsată 
măcar viela, dar Piratul se dovedi de neclintit. 

- Intervenţia prinţului William ţi-a salvat viața, 
cambuzierule, spuse el. Te sfătuiesc însă să nu întinzi 
coarda: află că eu nu sunt la fel de mărinimos ca el 
și că abia aștept clipa când te voi putea trece prin 
tăișul sabiei mele. Stai la locul tău, ca nu cumva să 
ți se întâmple vreun accident urât pe drumul către 
Old Sarum, unde veţi fi întemnițați. 

- Nu mai insista, Bahram, las-o baltă, îi șopti la 
ureche Aymon. Deocamdată nu ne interesează altce- 
va decât să coborâm o dată pentru totdeauna de pe 
corabia aceasta și să punem o distanță cât mai mare 
între noi și Pirat. Într-o zi, îmi voi construi singur o 
vielă nouă, mai frumoasă decât cea pe care am avut-o. 

- Ca să fiu sincer, eu mă gândeam de fapt la hartă, 
ii răspunse Bahram. 

- Nu-ţi face griji în privinţa asta: știu pe de rost 
atât textul, cât și detaliile hărții. 

Văzându-l pe Aymon atât de liniștit și sigur pe 
el, țiganul nu mai spuse nimic. 


Castelul Old Sarum se înălța pe platforma stân- 
coasă a unor versanţi abrupți din comitatul Wiltshire, 
în sudul Angliei. 

Atât romanii, cât și normanzii fuseseră impresio- 
naţi de avantajele pe care le oferea un asemenea loc 
imposibil de cucerit, deoarece castelul era ridicat pe 
temelia unor fortificaţii construite cu multe secole 
în urmă. 

Era înconjurat de două ziduri de apărare concen- 
trice, între ele fiind plasate locuinţele supușilor con- 
telui. Întreaga fortificaţie era impunătoare, cu un 
donjon care se înălța cu treizeci de metri deasupra 
zidului cu creneluri și cu nu mai puţin de opt turnuri 
de apărare. 


Anglia, 1216 


De câteva zile, pe Bahram îl chinuiau accese puter- 
nice de tuse. William de Longespee își respectase pro- 
misiunea: Bahram, Sarya și Aymon nu fuseseră 
despărțiți și, în loc să fie aruncaţi în beciurile secrete 
al castelului Old Sarum, fuseseră închiși într-o celulă 
pentru prizonierii Care își aşteptau judecata sau pen- 
tru cei care comiseseră fapte mai puţin grave. 

Trecuseră mai mult de doi ani din ziua în care 
debarcaseră pe pământ englez. 

Șeful temnicerilor se atașase de cei trei francezi 
educați și demni, astfel încât îi scotea adesea din celu- 
lă, cerându-le să-i cânte sau să pregătească masa pentru 
el și oamenii săi. 

- Am vorbit despre voi cu Excelenţa Sa, contele, 
le spuse el într-o zi. La castel se pregătește un mare 

banchet cu ocazia nunții fiului lui cel mare. Au nevoie 
de bucătari și de muzicanți și am reușit să-l conving 
pe conte să vă ia în serviciul său. Va trebui să cântați, 
dar și să ajutaţi la bucătărie. Aceasta este marea voastră 
ocazie! N-o irosiți și poate că apoi veţi fi liberi. 

- Nu vă fie teamă, comandante, îi răspunse Bah- 
ram. Nu vă vom dezamăgi. Cât privește muzica, însă, 
nu știu ce să spun... Toate instrumentele ne-au fost 
confiscate când am ajuns în Anglia. Cine știe pe unde 
or fi fiind acum? 

- Am vorbit cu contele și despre asta, iar el mi-a 
spus că se va îngriji să vă facă rost de tot ce aveţi nevoie: 
episcopul comitatului este pasionat de muzică și are 
la castel o colecţie impresionantă de instrumente. 


Căldura şi mirosurile emanate de bucătăriile caste- 
lului se dovediră mai greu de suportat decât aerul 
fetid al strâmtei lor celule: toate slugile alergau de 
colo-colo, strigând la calfe și servitori sau alunecând 
pe podelele pe care căzuse grăsime și uleiuri din bel- 
șug. Flăcările cuptoarelor încingeau aerul, iar aburii 
fierbinţi ai cazanelor cu mâncare îl făceau irespirabil. 
Deși părea desprins din infern, din locurile acelea ie- 
șeau la lumină, ca prin minune, bucate alese pentru 
banchetul aflat în plină desfășurare. 

În sălile castelului sosiseră mai mult de trei sute 
de invitaţi. Printre aceștia se aflau personaje dintre 
cele mai influente ale înaltei nobilimi engleze. 

- Hei, voi trei! le strigă maestrul de ceremonii. 
Duceţi-vă să vă schimbaţi. În curând veți fi chemaţi 
pe scenă. 

După patru zile în care munciseră pe brânci, Bah- 
ram, Sarya și Aymon erau frânți de oboseală. Dar 
primiră ordinul maestrului de ceremonii ca pe o 
binecuvântare: trecuseră ani de când nu mai apăruseră 
în faţa unui public, iar gândul că aveau să cânte din 
nou îi umplea de bucurie. 

Contele poruncise să li se confecționeze două viele 
noi și un tambur și le procurase veșminte elegante 
care probabil că aparținuseră pajilor de la curte. 

Cu toate că se simţea ridicol îmbrăcat astfel, Ay- 
mon urcă pe scenă. 

Făcuseră repetiții ore în șir, până când se convin- 
seseră că armonia care îi unise de la bun inceput nu 
se pierduse. 

Degetele lui Aymon atinseră cu delicateţe coardele 
şi tastiera instrumentului. Apoi, Bahram îl acom- 
panie, iar vocea suavă a Saryei se Înălță în sala amplă 
a castelului. Brusc, murmurele se stinseră, iar musa- 
firii se Întoarseră ca vrăjiți spre ei. 

În clipa aceea, o văzu. Mai întâi crezu că visează, 
apoi își concentră intens privirea în direcția ei şi se 
incredință că nu se inșelase: oaspetele de onoare al 
banchetului, proaspăta mireasă a lui Dolbert, fiul 
contelui, era Marie-Louise, tânăra elevă a maestrului 
Puyol, fata cu bucle blonde și ochii ca marea. Aceeași 
care, cu ani în urmă, îi salvase viața. Aceeași care de 
atunci, noapte de noapte, îi apărea în vise. 

- Visează mai departe, Aymon, îi șuieră deodată 
la ureche Bahram. 

Tânărul își scutură capul și reincepu să atingă cla- 
pele cu graţie de faun. 

Ultimele note ale melodiei fură însoțite de aplau- 
ze lungi şi strigătele entuziaste ale publicului. 

- Scuzaţi-mi îndrăzneala, domnule, îi spuse Ma- 
rie-Louise logodnicului său, ridicându-se de la masă, 
aș vrea să îi felicit personal pe acești muzicanți: după 
cum Ştiţi, muzica este cea mai mare pasiune a mea. 
Vreţi să mă însoțiți? 

Spunând acestea, Marie-Louise îi întinse mâna. 

Deși împlinise doar șaptesprezece ani, Aymon își 
pierduse trăsăturile copilăreşti, devenind un bărbat 
tânăr, cu umeri laţi și puternici. Părul negru și câr- 
lionţat îi încadra chipul cu o expresie gingașă, dar 
totodată severă. Părea mai degrabă un tânăr cavaler 
decât un umil menestrel. 

Și Marie-Louise se schimbase. Devenise cea mai 
frumoasă femeie pe care o văzuse vreodată Aymon. 

Când fură faţă în faţă, ochii băiatului se fixară în 
cei ai lui Marie-Louise. 

- Ați cântat minunat, messere. Pot afla care este 
numele dumneavoastră? îl întrebă ea. 

- Maxim, minți tânărul. Iar cei de colo, care m-au 
acompaniat, sunt părinții mei. 

Fata nu dădu nici un semn că l-ar fi recunoscut. 

- Şi sunteți găzduiţi aici, la castel, Maxim? 

- Ca să fiu sincer, domnişoară... 

- Bineînțeles că locuiesc aici, sunt muzicanți 
noștri de curte, interveni în discuţie contele, care 
ținuse să-și însoțească viitoarea noră. 

- Aș fi fericită dacă v-aş mai putea asculta și altă 
dată. Muzica voastră e dulce și tulburătoare. Mi-a 
mers drept la inimă. 


24 


Berlin, anii 30 


- Priviţi aici, domnule Rahn, spuse ofițerul SS, 
arătându-i cele câteva insigne pe care le realizase 
inspirându-se din miturile teutonice. 

- Aveţi dreptate, Herr Weisthor, încuviință Otto 
Rahn, aceste simboluri al SS-ului nu sunt, nici mai 
mult, nici mai puţin, decât niște rune antice. 

Alfabetul runic, numit și futhark, fusese utilizat 
de străvechile popoare germanice. Cercetând 
documente care datau din acea epocă îndepărtată, 
Weisthor şi un oarecare Lanz elaboraseră arioso- 
fismul, o doctrină teozofică care atribuia originea 
tuturor religiilor moderne învățăturilor unui profet 
născut pe pământ german, numit - nu foarte origi- 
nal — Krist. 

De aici porneau apoi toate teoriile care îi pre- 
zentau pe arieni ca fiind unicii supraviețuitori ai unui 
tărâm legendar ideal numit Thule, un continent pier- 
dut, asemenea Atlantidei. 

- După cum probabil vă închipuiţi, nu v-am so- 
licitat această întâlnire doar pentru a vă arăta aceste 
insigne SS, domnule Rahn. Aș vrea să vă supun 
atenţiei o propunere personală, despre care însă am 
discutat şi cu domnul Himmler, comandantul tru- 
pelor SS. Cu câtva timp în urmă, am constituit în 
cadrul SS-ului un departament de cercetare pe care 
l-am numit Ahnenerbe și care se va ocupa de studii 
asupra originii poporului german. Cu Ahnenerbe 
colaborează cei mai renumiți docenți ai noștri, 
oameni de știință eminenţi, cercetători iluștri. Mi-ar 
face plăcere dacă aţi accepta și dumneavoastră să faceți 
parte din acest departament, domnule Rahn. 

Ca întotdeauna, prin buzunarele lui Rahn sufla 
vântul, așa că ocazia pe care i-o oferea Weisthor îi 
deschidea calea spre perspective nesperate. 

Câteva zile mai târziu, Otto Rahn se înrola în SS-ul 
lui Himmler și în scurt timp, ca urmare a unei serii de 
promovări pentru merite deosebite, devenea subofițer. 


Londra, anii '30 


Peter Wilson fusese numit de puţin timp direc- 
torul celebrei case londoneze de licitații Sotheby”s. 
Era anul 1936, an care avea să însemne începutul unei 
cariere strălucite. Despre Wilson nu se putea spune 
că era un bărbat banal: nu numai că reușea să stabi- 
lească imediat valoarea oricărui obiect scos la licita- 
ție, dar învățase să-i recunoască printre clienții săi pe 

aceia dispuși să intre cu orice preţ în posesia unuia 
sau altuia dintre artefactele sau operele de artă scoase 
la vânzare. 

Wilson realiză pe loc cât de valoros era obiectul 
pe care îl ținea în mâini. 

Căpitanul de fregată Rowell Kater era unul dintre 
cei mai apropiaţi colaboratori ai amiralului Majestății 
Sale, Hugh Sinclair. Se spunea despre el că avea două 
mari pasiuni: serviciile secrete - în cadrul cărora, de 
altfel, se şi înrolase - și instrumentele muzicale vechi. 

Telefonul primit de la Peter Wilson avu darul să-l 
binedispună pe căpitanul de fregată Rowell Kater. 

- ...0 dată, de două ori, de trei ori. 

Ciocănelul emise un sunet sec, consfințind în- 
cheierea uneia din licitaţiile din acea zi. 

- Vielă, sau symphonia, din epoca medievală. Pro- 
veniență probabilă: sudul Franței. Adjudecată pentru 
o mie șase sute de lire sterline, plus taxa de licitaţie, 
de căpitanul de fregată Kater. 

Imediat ce ajunse acasă, Kater despachetă instru- 
mentul și începu să-l mângâie emoționat. Timpul își 
lăsase semnele sale de neșters, dar asta nu păru să-l 
intereseze pe ofițer. Avea să-i facă mare plăcere să 
lucreze la restaurarea vielei. 

Lemnul nu fusese atacat de cari, umiditate sau 
mucegai, iar cutia de rezonanţă era în stare bună. Era 
adevărat, îi lipseau câteva cuie de acordaj din fildeș, 
coardele și prăgușurile din lemn. Dar odată ieșită din 
mâinile sale pricepute - Kater era convins de acest 
lucru - viela avea să trăiască o a doua viaţă. 

Ciocăni ușor în discul metalic pe care trubadurii 
din vechime îl ungeau cu rășină înainte de a-l roti în 
așa fel încât acesta să treacă peste coarde. Pe neaștep- 
tate însă, discul cedă. 

- Mai bine așa, își spuse Kater. Oricum, mai devre- 
me sau mai târziu ar fi trebuit să restaurez și piesa aceasta. 

Scoase discul cu totul și în clipa aceea își dădu 
seama că în interiorul cutiei de rezonanță se afla un 
compartiment secret. Nu mică îi fu mirarea când zări 
în ascunzătoare câteva foi de hârtie îngălbenite de 
vreme. 'Tremurând de emoție, Kater trase din cutie 
antica partitură. 

Astfel, jumătate din melodia compusă de maestrul 
Puyol fu scoasă la lumină după mai bine de șase sute 
de ani. 


Berlin, anii '30 


Sediul central al poliţiei secrete a Reichului se mu- 
tase de puţin timp la numărul 102 de pe Wilhelmstrasse. 
Așa hotărâse noul șef al serviciului, Reinhard Hey- 
drich, a cărui candidatură la conducerea Gestapoului 
fusese puternic sprijinită de Himmler. 

Primul obiectiv al noului comandant era transfor- 
marea Gestapoului într-un instrument exact și efici- 
ent și, mai ales, într-o instituţie indispensabilă pentru 
instaurarea nazismului în întreaga Germanie. Hey- 
drich jurase să nu trădeze niciodată încrederea pe care 
i-o acordaseră Heinrich Himmler şi Adolf Hitler. 

George al V-lea, regele Angliei, murise la începutul 
anului 1936. I-a urmat pe tron Edward al VIII-lea, un 
monarh pe cât de detestat de nobilime, pe atât de iubit 
de oamenii din popor, care îl numeau cu dragoste „Ted“. 

Noul suveran nu făcuse niciodată un secret din 
simpatia pe care o nutrea pentru politica lui Adolf 
Hitler, la care se adăuga o puternică aversiune față 
de comunismul sovietic. 

Însă domnia lui Edward al VIII-lea a fost de scurtă 
durată: în luna decembrie a aceluiaşi an, el abdică în 
favoarea fratelui său pentru a se căsători cu doamna 
Wallis Simpson. 

În realitate, numele de familie al soției fostului 
rege era Warfield, dar presa o numise întotdeauna 
Simpson, după primul ei soț, pentru a sublinia că 
femeia, în afara faptului că nu avea nici o picătură 
de sânge nobil în vene, mai era și divorțată. 

Fostul suveran, devenit ducele de Windsor, văzân- 
du-se eliberat de constrângerile politice din țara sa, făcu 
imediat o vizită în Germania, întâlnindu-se cu Adolf 
Hitler. Mai târziu, vizitele sale s-au repetat cu regularitate. 

Totuși, în ciuda exilului său voluntar și a simpatiei 
faţă de nazism, Edward continua să fie foarte iubit 
de englezi, până într-acolo încât, de fiecare dată când 
revenea dintr-o călătorie în străinătate, mulțimea îl 
întâmpina strigându-i: Ted, we want you back! 

Astfel de manifestări aveau darul de a-i stârni ne- 
liniștea noului rege George al VI-lea - care îl invidiase 

dintotdeauna pe fratele său mai mare —, dar și a servi- 
ciilor secrete occidentale. La accentuarea acestei stări 
generale de îngrijorare contribuia și faptul că ducele de 
Kent, fratele mai mic al celor doi - un personaj foarte 
controversat - aproba ideile ducelui de Windsor. 


Albrecht Haushofer aștepta răbdător în salonul 
elegant. Lumina era difuză și un fum dens plutea prin 
aer, făcându-l aproape irespirabil. Prinţul George, duce 
de Kent, o copleșea cu atenţii — nu tocmai regale - pe 
o tânără doamnă plină de cocaină și alcool. Întâlnirea 
fusese aranjată chiar de Haushofer, convins că în felul 
acela avea să-și îndeplinească misiunea încredințată 
de Rudolf Hess: stabilirea unui contact privilegiat cu 
un membru de seamă al familiei regale britanice. Hess 
cunoştea foarte bine slăbiciunile tânărului duce și 
spera că, satisfăcându-i acestuia dorințele desfrânate, 
îl va putea avea oricând la cheremul său. 


Roma, anii '30 


- Sunteţi convins de oportunitatea acestui discurs, 
Sanctitate? îl întrebă fără ocolișuri secretarul de stat 
al Vaticanului pe papa Pius al XI-lea. 

- Aveţi cumva îndoieli, Excelenţă? 

- Nu ştiu dacă este cel mai potrivit moment, 
Sanctitate, având în vederea ceea ce se petrece acum 
în lume. În Germania, de exemplu, naziștii... 

- Naziștii... mereu naziștii!... replică Suveranul 
Pontif, nemulțumit. Numai despre asta aud vorbin- 
du-se! Chiar și discursurile dumneavoastră, Eminen- 
ță, par să se învârtă mereu în jurul acestui subiect: 
Hitler și guvernul său. Înţeleg, continuă papa, pe un 
ton mai împăciuitor, că dumneavoastră cunoaşteţi ca 
nimeni altcineva ambientul în care, iată, nazismul 
prinde rădăcini — de fapt, mai bine zis, ambientul pe 
care nazismul pune rapid stăpânire -, dar eu rămân 
la părerea că ocuparea Rhenaniei în luna martie de 
către trupele Reichului nu a fost altceva decât o de- 
monstrație de forță. Una nici măcar foarte reușită, 
de altfel. Odată ce resursele pentru parade militare 
se vor fi terminat, Germania va descoperi că are cu 
totul altceva de făcut decât să declanșeze un nou 
război. Iar fasciștii italieni, cu atât mai puţin. Sunt 
încredinţat că Mussolini ştie bine că una e să obţii 
niște victorii militare pe frontul din Africa și cu totul 
altceva este să te războiești cu puteri precum Fran- 
ţa, Anglia sau Rusia. Acesta este și motivul pentru 
care am luat hotărârea să sprijin necondiţionat cam- 
pania Ducelui din Africa. 

- Îngăduiți-mi să vă sugerez să dați dovadă de 
prudență, Sanctitate. 

A doua zi, pe 12 mai 1936, papa Pius al XI-lea de- 
finea public cuceririle coloniale ale Italiei fasciste drept 
„preludiul adevăratei păci europene și mondiale“. 

În dimineaţa acelei zile de marți, nori negri și groși 
se adunaseră pe cerul Romei. Cardinalul Pacelli îi privi 
îndelung, pradă unor negre presimțiri. În adâncul 

sufletului își dorea ca el să greșească, iar Sfântul Pă- 
rinte să aibă dreptate, dar era încredinţat că alți nori, 
mult mai întunecați și mai ameninţători, aveau să 
pună stăpânire în curând pe cerul Europei. 


25 


Languedoc, 2007 


Sara simțea nevoia unei mici vacanțe şi binecu- 
vântă în gând apele curative binefăcătoare de la Ussat- 
les-Bains, care, după cum scria în pliantul publicitar 
al staţiunii, aveau proprietăți sedative, reminerali- 
zante şi de echilibrare a metabolismului. Se întinse 
pe pat, lăsând o maseuză profesionistă să se ocupe 
de împrospătarea tonusului său muscular. Închise 
ochii și gândurile îi zburară altundeva, la oameni care 
trăiseră în vremuri străvechi, la eroi catari călăuziți 
de credinţa lor neclintită, absolută, în luptele îm- 
potriva cruciaților papei. I se păru că vedea stânci 
imposibil de cucerit, asedii lungi și sângeroase, mii 
de nevinovaţi masacrați în numele lui Dumnezeu. I 
se păru că-l vedea pe Otto Rahn încălțându-și bocan- 
cii grei de piele și pierzându-se apoi în întunericul 
cavernelor, în căutarea marelui secret al catarilor. 
„Mda, grotele“, își spuse Sara. Un labirint infinit de 
galerii și abside, de pasaje inguste care adăpostiseră 

secole de-a rândul o taină despre a cărei existenţă ea, 
Sara, se cam îndoia. 

Din ziua în care ajunsese în acea regiune, numită 
pe vremuri Occitania, Sara făcuse expediții zilnice 
prin imprejurimi. În fiecare dimineaţă, în zori, 
speologul pus la dispoziția sa de van der Duick venea 
s-o ia de la hotel, luând apoi împreună calea pește- 
rilor din apropiere. Citise și recitise cărțile scrise de 
Rahn în anii '30. Era convinsă că orice amănunt, 
oricât de mic și irelevant ar fi părut la prima vedere, 
s-ar fi putut dovedi folositor. Până în clipa aceea însă, 
toate indiciile pe care le identificase o aduseseră în 
același punct mort. 

În plus, nu-și putea explica de ce ambele studii 
principale ale cercetătorului german - Cruciada împo- 
triva Graalului şi Curtea lui Lucifer — păreau scrise 
de două persoane diferite. După starea inițială de ui- 
mire, Sara atribuise acea impresie faptului că volumele 
apăruseră la mare distanță în timp unul de celălalt. 
De altfel, cea de-a doua carte fusese publicată postum, 
de apariția primei sale ediții îngrijindu-se însuși Hein- 
rich Himmler. 

Dincolo de diferenţele stilistice, cele două volume 
impleteau informaţii istorice, legende străvechi și pă- 
reri personale ale autorului care, pe alocuri, le trans- 
formau în scrieri puţin credibile. 

Din operele lui Rahn răzbăteau admiraţia sinceră 
pentru catari și respectul față de ideile și eroismul lor, 
eroism care, în cele din urmă, dusese la exterminarea 
sectel. 

Pog-ul de la Montsegur, un castel fortificat con- 
struit în inima muntelui și ultimul bastion în care 
catarii incercaseră să le ţină piept cruciaților, era pro- 
tagonistul multor pagini ale operei lui Rahn. 


Denver, 2007 


Situaţia din Orientul Mijlociu se agrava de la zi 
la zi. Cum era de așteptat, atentatele asupra centra- 
lelor nucleare iraniene fuseseră pretextul pentru in- 
tensificarea operaţiunilor militare din zonă, fapt care 
întărea temerile privind izbucnirea unui nou război. 

- Nouă nu ne este frică, spunea Pashelvi cu voce 
tunătoare în faţa camerelor de luat vederi. Vom de- 
clanșa un război ucigător și implacabil impotriva 
asasinilor care au însângerat islamul. Necredincioșii 
trăiesc în teroare. Curând vor învăța ca dimineața, 
când pleacă la serviciu, să-și ia rămas-bun de la familie 
ca și cum ar face-o pentru ultima dată. În fiecare cre- 
dincios al lui Allah se poate ascunde un justițiar care 
să-și răzbune frații, mamele, surorile și fiii. Acelor 
justițiari Allah le-a rezervat un loc în Rai. Allah e 
mare! Facă-se voia Lui! 

După acea provocare mediatică, în țările „necre- 
dincioase“, atentatele s-au succedat fără oprire. De 
data aceasta, nu mai era vorba despre acţiuni teribi- 
liste, ci despre un șir susținut de represalii organizate 
cu minuțiozitate. 

Întreaga Europă părea paralizată. 

Nici în Statele Unite lucrurile nu stăteau mai bine: 
din ziua atacului impotriva centralelor iraniene se 
inregistraseră peste șaptezeci de atentate, alte două 
fiind dejucate in extremis. 

Cu toate acestea, Pashelvi nu părea mulțumit. 

- Să nu credeţi că totul se va termina aici, ame- 
nință el într-un alt discurs transmis de rețelele de 
televiziune din lumea întreagă. Deocamdată, ne limi- 
tăm să vă facem să simţiți pe pielea voastră teroarea 
în care trăiește zi de zi poporul nostru. Curând însă 
va veni momentul reglării definitive a conturilor. 


- Trăim în teroare, domnule maior. Nu trece 
. A . . A A . 
zi în care aici, în Israel, să nu se înregistreze cel 
puţin un atentat. 


Așa își începu mesajul către Oswald căpitanul 
Bernstein, șeful secției 8200, de documentare și arhivă, 
a Mossadului. 

Cei doi se cunoșteau de pe vremea când deveniseră 
colegi în cadrul serviciilor secrete israeliene. De atunci, 
Bernstein i se adresase întotdeauna cu apelativul „dom- 
nule maior“. Chiar şi atunci când Oswald devenise 
șeful Mossadului și, mai târziu, al guvernului. 

Bernstein continuă să tasteze: 


- Se pare că teroriștii s-au mobilizat simultan 
în toate colțurile planetei. Astăzi a fost rândul Indo- 
neziei. O sală de așteptare a aeroportului Nabhumi 
din Bangkok și templul Taman Ayun din Bali au 

fost aruncate în aer. Ambele erau pline de turiști, 
bilanțul atentatelor ridicându-se la câteva sute de 
morți. Au răspândit teroarea în întreaga lume, 
domnule maior. 


Conectat și el la rețea, Breil îi răspunse de îndată: 


- Domnule căpitan, spune-mi, te rog, dacă în 
Iran am operat noi. 


Mesajele lor erau transmise printr-o rețea criptată, 
imposibil de descifrat. Apoi, Oswald adăugă: 


- Scuze, domnule căpitan Bernstein. Voiam să 
spun: aţi operat voi? 

- Știm amândoi foarte bine că eu am fost intot- 
deauna unul dintre colaboratorii dumneavoastră cei 
mai loiali, domnule maior. Și voi continua să fiu, 
chiar dacă nu mai deţineţi nici o funcţie politică 
în ţara noastră. Și mai ştiu, totodată, că interesele 
mele coincid cu ale dumneavoastră și că ultimul 
nostru ţel îl reprezintă pacea Israelului și a între- 
gului Occident: acesta este unul din motivele pentru 
care ușa mea vă va fi întotdeauna deschisă. Nu uitaţi 
însă că am jurat credință instituţiei în cadrul căreia 
operez pentru asigurarea securității Statului Israel. 
Dacă Mossadul s-ar fi aflat în spatele atacurilor 
asupra centralelor iraniene, nu aș dezvălui nimănui 
acest lucru. Nici chiar sub tortură. Nici chiar dum- 
neavoastră, domnule maior. 

Cu aspectul său de casier de bancă, Bernstein își 
plimba degetele pe tastele computerului cu o viteză 
inimaginabilă. Din spatele ochelarilor cu ramă de aur, 
privirile îi scăpărau. Scrise mai departe: 


- Așadar, știți ce anume nu aș putea face nici- 
odată. Ceea ce însă pot face este să vă dezvălui fap- 
tul că nu am cunoştinţă ca vreuna dintre agenţiile 
apropiate guvernului nostru să aibă vreun amestec 
cu evenimentele din Iran. Sunt convins că noi nu 
am avut nici o legătură cu asta. 

- Prevăd momente dificile, Bernstein. 

- Dar, domnule maior, am avut noi oare parte 
vreodată de clipe ușoare? În orice caz, indiferent 
care va fi cursul evenimentelor, să nu uitaţi că puteți 


conta oricând pe mine. 


Un clinchet electronic îl atenționă pe Oswald că și 
Sara Terracini se conectase la rețea. Își luă rămas-bun 
de la Bernstein și incepu să dialogheze cu prietena 
sa italiancă. 


Languedoc, 2007 


Relaxată după masaj, Sara se întoarse în camera 
sa de hotel. 

Deodată, se simţi copleșită de singurătate, simțind 
o dorință de nestăpânit de a vorbi cu cineva drag. 

Gândul i se îndreptă spre omuleţul aflat la mii de 
kilometri distanță, dincolo de Ocean. 

Deschise laptopul și așteptă până când acesta 
completă toate procedurile de funcționare, apoi des- 
chise fișierul pe care îl intitulase „Agenda lui Luca 
Raso“, la care nu încetase să lucreze nici măcar în 
timpul minivacanţei de la Ussat-les-Bains. 


Citi din nou paginile pe care urma să i le trimită 
lui Breil. Apoi își privi ceasul și calculă în gând ce 
oră era la Denver. „la să vedem dacă ești prin zonă, 
Oswald Breil“, își spuse, conectându-se la rețea. 


- Shalom, Sara. 

- Chiar la tine mă gândeam. Să știi că, uneori, 
cu telepatia nu e de glumit... 

- Sper să fi fost vorba de gânduri bune. 

- E greu să se gândească cineva la tine cu afec- 
țiune, exploatatorule! 222 

- Dacă toți exploatatorii ar fi fost ca mine, 
lumea n-ar fi cunoscut niciodată sclavagismul: sunt 
câteva luni de când îmi dai cu pipeta fragmente din 
aventurile braziliene ale lui Luca Raso. 

- Nu am încetat nici o clipă să trudesc pentru 
tine, chiar cu preţul orelor mele de program de la 
laborator. Iată, chiar şi acum, când mă aflu în Fran- 
ţa pentru o serie de cercetări, primul lucru la care 
m-am gândit când am revenit în camera mea de 
hotel a fost să-ți trimit alte câteva pagini din jurnal. 

- Îşi mulțumesc, Sara. Dar, de unde până unde 
Franţa? | 

- Unul dintre finanţatorii centrului nostru a 
subvenționat o investigaţie asupra cercetărilor efec- 
tuate în anii '30 de un anume Otto Rahn în regiu- 
nea care mai este numită aici și pays cathares. 

~- Mi se pare că-mi amintesc ceva... despre o 
regină care a deschis un munte, aruncând înăuntru 
Sfântul Graal, nu-i așa? 

- Cum reușești oare să păstrezi în memorie atâtea 
cipuri? Odată și-odată ți se va scurtcircuita creierul, 
Oswald, zău așa! Legenda aceea se referă la o regină 
catară, pe numele ei Esclarmonda di Foix, și despre 
ea se vorbeşte și într-una din cărțile lui Otto Rahn. 

- Dar, afacerea cealaltă, cea referitoare la Raso, 
cum merge? 

- Cu încetinitorul, dar fii liniștit, sunt constantă 
și inexorabilă. Acum îţi trimit ultimele pagini pe 
care am reușit să le transcriu, apoi mă bag în pat: 
mâine dimineață mă așteaptă o nouă expediţie prin 
așa-zisul „lapte de stâncă“ - așa numesc localnicii 
noroiul din peșteri - și printre stalagmite care taie 
mai rău ca lama unui cuţit. Shalom, Oswald. 

- Shalom, Sara. 


Din agenda lui Luca Raso, jungla amazoniană, mai 
1976: 


Probabil că astăzi Neumann a fost afectat de un 
acces de amabilitate. 


VÂNTUL DEMONILOR 


- O să vă destăinui una dintre cele mai mari 
slăbiciuni ale mele, mi-a spus el, în timp ce limuzina 
se îndrepta spre un hangar de ciment aflat în ve- 
cinătatea aerodromului. 

Uriașa poartă glisantă activată electronic s-a 
deschis, iar eu am rămas fără cuvinte: dimensiunile 
hangarului erau într-adevăr... ciclopice. În partea 
din faţă a uriașei hale, câțiva mecanici se ocupau 
de mentenanța unui Piper Navajo negru, identic 
cu cel cu care călătorisem şi eu, iar ceva mai încolo 
se afla elicopterul Agusta, cu portierele carlingii des- 
chise. Aruncând o privire rapidă în interior, am zărit 
cartușiera unei mitraliere de calibru mare, asemă- 
nătoare celor folosite de avioanele militare. Pe botul 
elicopterului se puteau vedea două capace circulare, 
confecționate din același material din care fusese 
construită carlinga: sunt sigur că acele capace ascund, 
de fapt, ţevile unor mitraliere. 

Unul dintre mecanici a observat privirea mea 
curioasă și a închis brusc portiera. 

- Urmaţi-mă, domnule Raso, jucăriile mele pre- 
ferate se află acolo, în spatele hangarului, mi-a spus 
Neumann, care mi s-a părut, la rândul său, grăbit 
să-mi abată cât mai repede atenţia de la acele lucruri 
atât de ciudate. 

În spatele hangarului, perfect aliniate, cu botul 
spre centrul halei, se aflau cel puţin zece dintre cele 
mai celebre aparate de zbor din întreaga istorie a 
aviaţiei militare mondiale. 

- Acesta, mi-a spus Neumann, sprijinindu-și 
mâna de botul fusiform al unui bireactor vopsit în 
culorile de camuflaj ale Luftwaffe, este una dintre 
armele secrete cu care Hitler a crezut că poate 
întoarce soarta războiului. Este un Messerschmitt 
Me 262, primul avion cu reacție construit în cel 
de-al Doilea Război Mondial. 

Am ținut neapărat să-mi uimesc gazda, astfel 
încât m-am străduit să demonstrez că sunt expert 
în domeniu: la urma urmelor, nu numai pe Neu- 
mann îl pasionau avioanele de luptă. 

- Me 262 a trecut prin botezul aerului în anul 
1942, dar, din cauza exploziei compresorului unuia 
din cele două reactoare BMW, a fost obligat să ate- 
rizeze forţat. Câteva luni mai târziu a intrat în ser- 
viciu, echipat de data aceasta cu motoare cu reacție 
Junkers. Pilotul de încercare, Adolf Galland, a de- 
clarat după efectuarea primului zbor că a avut 
senzaţia că avionul era purtat în zbor de îngeri. Nu- 
mai că, deși era capabil să atingă o viteză de aproape 
nouă sute de kilometri pe oră - valoare inimaginabilă 
pentru avioanele cu propulsie tradițională -, Me 262 
a suscitat rapid nemulțumirea piloților, nevoiţi să 
descopere pe propria piele lipsa de fiabilitate a apa- 
ratului, manevrabilitatea lui scăzută la viteze mici 
și faptul că motoarele aveau o durată scurtă de 
funcționare. Hitler, prost sfătuit de consilierii săi, 
a ordonat folosirea avionului ca bombardier ușor. 
Astfel, în afara faptului că germanii nu au putut 
pune în valoare caracteristicile avionului, acesta nu 


VÂNTUL DEMONILOR 


şi-a putut folosi calitățile care ar fi făcut din el o 
mașinărie de război imbatabilă. 

Neumann m-a ascultat înmărmurit, plăcut im- 
presionat de cunoștințele mele. 

- Bunicul meu şi, apoi, tatăl meu au fost piloți 
pe avioane de luptă în cele două războaie mondiale. 
Iar eu am obţinut brevetul de zbor încă de la vârsta 
de șaisprezece ani, l-am lămurit eu. 

— Și eu, care credeam că aveţi aversiune față de 
orice vehicul care se desprinde de la sol! spuse el. 
Agnes a noastră mi-a povestit că v-a învățat câteva 
noţiuni elementare de zbor la întoarcerea voastră 
de la Manaus... 

— Este cât se poate de adevărat, domnule Neu- 
mann: nu mă simt în apele mele într-un avion atunci 
când nu îl pilotez eu, dar abilitatea domnișoarei 
Agnes m-a liniștit. Și, apoi, nu mi s-a părut politicos 
să dezamăgesc o femeie atât de frumoasă care a vrut 
să-mi fie pentru un timp profesoară... 

- „Plin de surprize, musafirul nostru italian! 
exclamă Neumann, iar privirea lui sfredelitoare m-a 
înfiorat. 

Noaptea trecută a fost mai caldă și mai umedă 
ca de obicei. Căutând o modalitate de a mă răcori, 
la un moment dat am ieșit pe verandă. Afară însă, 
aerul amazonian era și mai sufocant decât înăuntru, 
iar mii de insecte zburau peste tot în jur. Tocmai 
mă hotărâsem să mă întorc în camera mea, când un 
zgomot de pași pe coridor mi-a ațâţat curiozitatea. 

M-am îndreptat spre ușa dinspre coridor, atent 
să nu mă dau de gol, și am zărit o siluetă care inainta 
cu prudență. Cu toată bezna absolută care stăpânea 
de jur-imprejur, am recunoscut-o imediat: era Ale- 
xandra Oliveiro. 

Nu-mi părea deloc rău că nici tânăra braziliană 
nu reușea să doarmă: mă gândeam că am fi putut 
sta de vorbă până când oboseala avea totuși să ne 
doboare. Numai că lucrurile nu au stat deloc așa. 
Și trebuie să spun că femeile de prin partea locului 
au capacitatea de a mă pune pe jar. 

În loc să coboare scara cea mare care ducea spre 
încăperile de uz comun, Alexandra a urcat la etaj. 
Numai că la etaj se găseau doar apartamentele lui 
Neumann și camerele de oaspeţi destinate celor mai 
apropiaţi colaboratori ai săi. Oare de ce o fi urcat 
Alexandra acolo, în puterea nopții? 


26 


Epoca Fierului, mileniul al II-lea î.Hr. 


Athor intră în sat, înconjurat de mulțimea care 
sărbătorea întoarcerea regelui de drept. Ținea discul 
de aur deasupra capului, în așa fel incât toată lumea 
să-l poată vedea. 

Tiranul murise și regele, adevăratul rege, se întor- 
sese să cârmuiască neamul sacerdoților lui Hosh. 

Athor privi spre colina unde tribul migos își 
îngropa morţii, situată la mică distanță de zidul care 
imprejmuia satul: acolo avea să-i îinmormânteze pe 
tatăl lui Dehal și pe Mizda, cu toate onorurile rezer- 
vate eroilor. Acum înțelegea semnificaţia visului ghi- 
citorului: de la înălțimea colinei morților satul se vedea 
ca-n palmă. Aker nu se înșelase: vedea scena de la 
depărtare, din înalturi. 

- Necazurile nu s-au terminat aici, oameni migos, 
le strigă Athor supușilor săi, deschizându-și larg 
braşele și făcându-le semn să-l asculte. Karesh mi-a 
răpit soția și fiul. Dar dacă în locul lor s-ar fi aflat 

oricare altă femeie din sat și copilul ei, v-aş fi cerut 
același lucru pe care vi-l cer şi acum. Legea spune că 
fiecare dintre noi trebuie să facă tot ce-i stă în putință 
pentru a-i salva pe acei frați ai noștri care se află în 
primejdie. Pe de altă parte, sunt încredințat că tribul 
davaar ne va ataca în curând. Trebuie să fim pregătiți 
să-i respingem. Dacă vom reuși să anticipăm mișcările 
vrăjmașilor noștri, îi vom putea birui. În sfârșit, mai 
vreau să ştiţi că oricare dintre voi care va alege să nu 
ni se alăture, este liber s-o facă. 

- Suntem cu tine! strigară atunci la unison oame- 
nii migos. 


Dehal îl ținu toată noaptea în brațe pe micul Sar, 
mângâindu-l și șoptindu-i cuvinte dulci de fiecare dată 
când copilul se trezea brusc, speriat. 

Femeia și fiul ei stăteau întinși pe un strat subțire 
de paie care ţinea loc de pat în coliba unde davaarii 
își țineau prizonierii. Dehal nu avusese timp nici 
măcar să verse o lacrimă pentru moartea tatălui său 
și a credinciosului Mizda: singura sa grijă fusese să 
le salveze viețile fiului ei și a fătului pe care îl purta 
în pântece. Acum, întinsă pe paie în bezna din colibă, 
se întreba cum putea să scape de acolo. Somnul o 
dobori înainte de a pune la punct un plan de evadare. 

În vis îi apăru tatăl ei, Aker, care o privea zâmbind 
și spunându-i să se apropie de el. Apoi, îi puse mâinile 
pe creștet și rosti câteva cuvinte pe care tânăra femeie 
nu avea să le uite niciodată. 

„Îţi las moștenire singura mea avuţie, fiica mea: 
darul prorociei. Și aminteşte-ți că aștepți un copil. 
Amintește-ţi asta!“ 

Apoi, Aker dispăru într-un nor luminos. 

Când se trezi, Dehal își dădu brusc seama că 
prezicerea lui Aker ar fi putut-o salva de la moartea 
in chinuri pe care fără îndoială că i-o pregăteau vrăj- 
mașii: davaarii, aflați mereu în căutare de femei care 
să perpetueze Josnica lor stirpe, nutreau un fel de 
venerație pentru femeile însărcinate. Acestea nu tre- 
buiau să sufere nici un fel de agresiune, fiind, dimpo- 
trivă, atent îngrijite și aducându-li-se tot felul de 
daruri. Tatăl său reușise încă o dată, chiar şi de acolo, 
din regatul lui Hosh, s-o ocrotească. 

Brusc, ușa colibei se deschise, iar în lumina orbi- 
toare care pătrunse brusc în încăpere Dehal reuși cu 
greu să-l recunoască în prag pe crudul Karesh. 

- Bine ai revenit alături de noi, Dehal. Și bun venit 
şi nobilului tău fiu. Ia te uită ce repede trece timpul, 
nu-i așa? Prima dată când te-am întâmpinat aici 
aproape că erai fecioară... iar acum iată-te mama unui 
băiat. Cu toate acestea, află că pentru mine ai rămas 
cea mai frumoasă femeie pe care am cunoscut-o. 

Spunând acestea, bărbatul se așeză lângă ea, pe 
paie, și începu să-i mângâie obrazul cu dosul palmei. 

- Și mai port un copil în pântece, Karesh, îi replică 
ea. Știu ce spune legea voastră: femeile gravide sunt 
sacre pentru neamul vostru. Stai departe de mine, 
altfel le voi dezvălui tuturor sacrilegiul pe care vrei 
să-l comiţi. 

- N-o să te asculte nimeni, femeie. Pentru davaari, 
cuvântul regelui lor are mult mai multă greutate decât 
al tău. Oricum, află că nu am deloc intenţia să încalc 
legea. 

Ochii lui Karesh scânteiară sinistru. În clipa urmă- 
toare, înșfăcă copilul cu un gest brusc, smulgându-l 
din braţele mamei sale. 

- Legea noastră mai spune și că, mâncând inima 
vrăjmașilor - indiferent de vârsta acestora —, război- 
nicii noștri își întăresc forțele. 

- Oprește-te, Karesh. Nu te atinge de băiatul meu: 
voi face ce vrei tu. 


- Nu așa, oameni buni. Nu sunteţi la vânătoare 
de cerbi, spuse Athor, parând o lovitură de suliță. 
Închipuiți-vă că aveţi în faţă un davaar înarmat cu o 
secure și cu un pumnal bine ascuţite, pregătit să vă 
despice în două... 

Antrenamentul de luptă fu întrerupt de sosirea 
unei iscoade care făcuse o incursiune în apropierea 
aşezării davaarilor. 

Bărbatul părea stânjenit, dar în cele din urmă își 
luă inima în dinți și spuse, adresându-i-se regelui migos: 

- Femeia ta... Dehal... a devenit regina davaarilor. 
Am văzut-o cu ochii mei: acum două zile l-a luat de 
bărbat pe Karesh. 

- Imposibil! Știu bine că Dehal ar prefera mai 
degrabă să moară decât să se culce în patul acelui ucigaș. 

- Îmi pare rău, rege al meu. Sunt încredinţat că 
nu m-a înșelat privirea. 

- Şi copilul? Pe fiul meu, Sar, l-ai văzut? 

- O bună parte din ceremonie, Karesh a ţinut în 
braţe un băieţel, dar micuțul a plâns și s-a zbătut 
incontinuu. 

- Trebuie să acționăm cât mai repede, nu mai 
avem timp de pierdut, spuse atunci Athor. 

Brusc, înţelesese motivul care o impinsese pe fe- 
meia lui la un asemenea gest. 


- Oare ce viitor te așteaptă, micul meu Sar? îi 
murmură Dehal fiului său, cu lacrimile șiroindu-i pe 
obraji. 

Primele zile fuseseră îngrozitoare: Karesh o pose- 
da cu o lăcomie brutală. Iar ea știa ce i s-ar fi întâmplat 
dacă nu i-ar fi satisfăcut toate dorinţele temnicerului ei. 

Dacă n-ar fi fost la mijloc viaţa fiului său, ar fi 
încercat să pună în aplicare planul de evadare. 

Așezarea davaarilor era înconjurată de un lan des 
de trestie: în fiecare zi, Dehal smulgea câțiva snopi 
pe care îi ducea pe ascuns în colibă, unde începu să 
confecționeze pe ascuns o împletitură din mai multe 
straturi. La momentul potrivit, avea să umple spaţiul 
gol dintre straturi cu paie uscate. 


- Iată cum vom proceda... le spuse Athor oame- 
nilor săi cei mai destoinici care îl însoțeau în expediția 
impotriva davaarilor. 

O ceaţă albă ca laptele înghiți ceata înarmată a 
oamenilor migos. 

În fruntea lor mergea regele Athor: o primă rază 
de soare se reflectă în lama securii care le indica dru- 
mul celor aflați la coada șirului. Dacă aveau să se în- 
toarcă victorioși din acea expediţie, oamenii migos 
aveau să scape pentru totdeauna de cei mai crânceni 
dușmani ai lor. 


Împletitura de trestie luă încetul cu încetul forma 
unui mic coș plutitor. Dehal îl așeză înăuntru pe 
micul Sar, asigurându-l cu legături de sfoară, apoi 
strânse coșul la piept. Era o chestiune de câteva se- 
cunde. Privi de jur-imprejur, își luă un avânt scurt 
și se aruncă în gol, fără să ia în seamă strigătele unuia 
dintre străjeri. 


- Cum se poate una ca asta? Cum adică a evadat 
aruncându-se în râu? Ce a făcut cu copilul? 

Pe măsură ce înțelegea ce se petrecuse, Karesh 
părea să-și iasă din minţi. 

- Nu am avut timp să intervin, rege al meu, răs- 
punse străjerul. Și-a pus copilul într-un coș de nuiele 
şi s-a aruncat în prăpastie cu el cu tot. 


- De data aceasta nu trebuie să ne mai scape! tună 
Karesh. 


Dehal trăi din nou emoţiile saltului în neant. 
Strânse cu putere coșul la piept și aşteptă impactul 
cu apa, care fu devastator — exact așa cum și-l amintea 
de prima dată. Se rugă în gând zeului Hosh să salveze 
măcar viaţa fiului ei. Șocul fu violent și femeia simţi 

că osul piciorului drept se făcu fărâme. Durerea ascu- 
țită îi tăie respirația, dar izbuti să rămână conștientă 
și să împingă coșul de trestie spre mal, bucuroasă să 
audă țipetele deznădăjduite ale micului Sar. Se incre- 
dință că fiul ei era în viață, apoi vederea i se încețoşă: 
între coapse simți căldura moale a sângelui. În clipa 
aceea, Dehal știu că pierduse copilul pe care îl purta 
în pântece. 


Când își veni în simțiri, primul lucru pe care îl văzu 
deschizând ochii fu chipul încruntat al lui Karesh. 

- Hm... De data asta nu ţi-a ieșit aşa cum ai fi vrut, 
iubita mea mireasă, spuse el rânjind. Apoi, arătând 
spre pata de sânge de pe rochia ei, adăugă: În plus, 
se pare că nici nu mai ești grea cu al doilea copil. De 
aceea, nu văd de ce ar trebui să am și de aici încolo 
grijă de fiul tău, Sar. A sosit vremea ca inima lui să 
hrănească puterea davaarilor. 

- Nu, te implor, Karesh. Lasă-l în viață. Nu e 
decât un copil. 

- Mâine, războinicii mei se vor înfrupta din inima 
lui. 

Mișcarea bruscă a lui Dehal îi luă pe toți prin 
surprindere: reuși să se ridice și, sprijinindu-se într-un 
singur picior, inșfăcă impletitura de trestie și o aruncă 
din nou în apă. Terorizaţi dintotdeauna de apele 
repezi, davaarii nu îndrăzniră să se arunce în râu ca 
să-l culeagă. Neputincioși, rămaseră înmărmuriți pe 
mal, privind cum curenţii purtau lin la vale leagănul 
plutitor. 

- Aici trebuie să ne îimprospătăm proviziile de 
apă, hotărî Athor. De aici incolo nu vom mai putea 
face nici un popas, altfel riscăm să fim văzuți de 
străjile davaarilor. 

Regele tribului migos se apropie cel dintâi de albia 
râului ca să-și umple plosca făcută din bășică de capră. 

- Ce se vede acolo? întrebă el deodată, arătând 
spre un coș din nuiele și uscături care plutea în apro- 
pierea malului. Faceți liniște! Tăcere! strigă el. 

Un plâns deznădăjduit de copil acoperi foșnetul 
intens al pădurii și curgerea zgomotoasă a râului. 

Regele migos plonjă în apă şi din câteva lovituri 
de braţ ajunse lângă ciudatul obiect plutitor. 

Bucuria fără margini pe care o simți recunos- 
cându-și fiul dură doar câteva clipe: dacă mama sa îl 
abandonase, însemna că se petrecuse o nenorocire 
ingrozitoare. 


Dehal își imobilizase piciorul drept cu o creangă 
de copac legată strâns de pulpă cu fâșii rupte din hai- 
nele sale, așa cum îi văzuse procedând pe vânătorii 
migos. 

Cu toate acestea, durerea era insuportabilă și, în 
plus, pierduse mult sânge: se simțea slăbită, singură 
și deznădăjduită. 

În clipa aceea, Karesh intră în colibă. Femeia zăcea 
pe patul improvizat de paie, pe jumătate goală, și își 
dădu seama că nu-i putea opune rezistență. Mâna 
bărbatului se strecură printre coapsele ei, iar degetul 
ii pătrunse adânc în vagin. O clipă mai târziu se urcă 

peste Dehal, insinuându-și membrul erect între bu- 
zele ei. Învingându-și dezgustul, femeia își mișcă capul 
inainte și inapoi, urmând mișcările bărbatului. Brusc 
insă, maxilarul se închise violent, iar dinții se înfipseră 
adânc în carnea umedă. Davaarul scoase un urlet în- 
spăimântător de durere, acoperit însă în aceeași clipă 
de alte sute de strigăte izbucnite brusc de afară: aseme- 
nea fiarelor înfometate, războinicii tribului migos 
năvăliseră în sat, măcelărindu-i pe toți cei ce le ieșeau 
în cale. 


27 


Anglia, 1216 


Banchetul de nuntă fusese fastuos. Contele dădu- 
se frâu liber tuturor extravaganţelor: într-o zi, căsăto- 
ria aceea avea să devină un foarte folositor instrument 
de presiune politică. 

Nu avea prea mare importanță că în Franța, o 
țară sleită de cruciada sângeroasă impotriva catarilor, 
familia miresei era acum considerată un dușman al 
regelui catolic. Mai devreme sau mai târziu, războa- 
iele religioase aveau să se sfârșească, obișnuia să spună 
contele. 

Iar când războiul dintre englezi și francezi avea 
să se încheie, alianţa dintre familia lui Dolbert şi cea 
a lui Marie-Louise putea să-l pună pe conte în situația 
de mediator între cele două țări. Cât despre faptul 
că Dolbert, fiul său, părea cu totul indiferent la farme- 
cele miresei sale franceze, aceasta nu îl neliniștea prea 
mult pe conte. Era convins că, odată cu trecerea 

timpului, exuberanţa nurorii sale avea să-l cucerească 
definitiv pe Dolbert. 

Deocamdată însă, Dolbert cerceta cu un aer plictisit 
stindardele multicolore care împodobeau crenelurile 
castelului, zâmbindu-i din când în când frumoasei Ma- 
rie-L.ouise, cu același entuziasm rezervat unuia dintre 
caii din manejul castelului. 

Tânăra mireasă se prefăcea că nu ia în seamă 
răceala cu care o trata proaspătul ei soț. Știau amândoi 
că mariajul lor nu era decât rezultatul înțelegerii 
dintre familiile lor, dar Marie-Louise spera totuși că 
într-o zi va reuşi să-l iubească și să. se facă iubită de 
soțul ei legitim. Asta, bineinţeles, dacă avea să reu- 
șească să-l uite pe tânărul acela pe care îl întâlnise pe 
vremuri în casa maestrului Puyol. 

Revăzându-l pe Aymon la curtea contelui, Marie- 
Louise fusese cuprinsă de o emoție puternică. Îl re- 
cunoscuse imediat, înainte chiar ca degetele lui să 
atingă tastele instrumentului la care cânta cu o măies- 
trie neîntrecută. 

- lertată să-mi fie îndrăzneala, seniori şi preaono- 
rabile doamne, spusese Aymon la un moment dat, 
la mijlocul recitalului, ridicându-se pentru a atrage 
atenția mesenilor. Mi-am permis să compun în cin- 
stea viitoarei mirese un cântec în limba oamenilor 
din Occitania mea natală, și aș vrea să i-l dedic în 
minutele următoare. 

Cuvintele melodiei plutiră în aer, moi precum 
frunzele ruginii purtate de adierea vântului de 
toamnă. 

Bun venit, doamna mea, doamna mea cu ochi de stele, 
Adevărată doamnă a viselor și gândurilor mele. 
Bun venit, izvor de viață, dragoste și amintire, 


Bun venit, regina bucuriei, bun venit, fericire. 


Era un motet pe trei voci, o compoziţie în care 
tonurile acute ale lui Aymon și Sarya se suprapuneau 
cu vocea baritonală a lui Bahram, toate acompaniate 
suav de acordurile instrumentelor. 

Cântând, Aymon nu reușea să-și desprindă privi- 
rea de la Marie-Louise. Deși pradă unei emoții pro- 
funde, tânăra femeie reuși să nu-și trădeze sentimentele. 
Ascultă cântecul zâmbind rezervat, cu eleganța dis- 
tantă impusă de rolul de viitoare contesă. 

Cântecul se încheie în aplauzele mesenilor, care 
nu înţeleseseră nici măcar un cuvânt din versuri. 
Apoi, cei trei își continuară recitalul cu piese de mu- 
zică religioasă şi balade vesele. 

Atmosfera era sărbătorească, iar repertoriul me- 
nestrelilor părea inepuizabil. Atunci se abătu din 
senin nenorocirea. 

Brusc, Bahram fu cuprins de un acces puternic de 
tuse, își duse mâna la piept și, în cele din urmă, se 
prelinse la pământ, peste lăută. Aymon și Sarya se 
opriră din cântat, îl ridicară pe după umeri și îl duseră 
după perdeaua din spatele scenei. Bahram era palid 
și slăbit. Făcu un semn din cap, cerându-le celor doi 
să se apropie. Cu voce stinsă, îi spuse Saryei: 

- O să mor, știu asta. Te iubesc, scumpa mea 
tovarășă, dragostea vieții mele. Ai grijă de Aymon. 

Apoi, prinse mâna femeii, ducând-o spre buzele 
sale galbene precum ceara, într-o ultimă și gingașă 
sărutare. 

- Iar tu, Aymon, băiatul meu, să ai grijă de femeia 
aceasta, căreia i-ai luminat viaţa, implinind visul său 
de mamă. lar dacă Dumnezeu există cu adevărat, nă- 
dăjduiesc să mă primească și pe mine la El. 

În clipa următoare, Bahram, țiganul care-i învin- 
sese în duel pe cei mai străluciți campioni de tur- 
niruri, muzicantul capabil să cânte ore în șir fără să 
obosească, bărbatul care îl iubise pe Aymon ca pe 
fiul său, se stinse privindu-le cu drag pe singurele două 
persoane importante din viaţa lui. 


- Ah, și când mă gândesc ce noapte plină de pa- 
siune vă așteaptă, doamna mea, spuse domnișoara de 
onoare, trecând pieptenul prin șuviţele aurii ale lui 
Marie-Louise. 

Tânăra mireasă zâmbi, apoi o lăsă pe cealaltă să-i 
ungă trupul cu uleiuri parfumate. 

Se întinse pe pat, rămânând în așteptarea vizitei 
din noaptea nunții a proaspătului mire. Își cunoștea 
îndatoririle de soție și intenţiona să și le respecte. 

Dolbert insă nu-și făcu apariția în noaptea aceea, 
nici în cea de-a doua, şi nici în cele care au urmat. Trecu 
un an din ziua nunții, iar mariajul încă nu fusese 
consfințit trupește. Mulțumită în sinea ei de această 
turnură a lucrurilor, tânăra soție se comporta exem- 
plar în public, părând să nu sufere în nici un fel din 
cauza dezinteresului fățiș al bărbatului ei. 

- Aţi cerut să vin în fața dumneavoastră, dom- 
nule? întrebă Aymon, punând genunchiul drept în 
podea și plecându-și capul în faţa contelui de Old 
Sarum. 

- Da, Maxim, răspunse nobilul, făcându-i semn 
să se ridice. Locuiești de ceva timp pe domeniul cas- 
telului meu și trebuie să recunosc că harul tău într-ale 
muzicii a înveselit deseori viața de la curte. Spune-mi, 
ţi-l mai amintești pe Ackerley Colter, Piratul, nu-i 
aşa? 

- Oare cum aș putea să-l uit? În ziua în care a 
capturat galera la bordul căreia ne aflam eu și familia 
mea, m-a făcut să trec prin cele mai teribile momen- 
te din viaţa mea. 

- Când ați debarcat în Anglia, continuă contele, 
toate bunurile voastre au fost confiscate, iar instru- 
mentele muzicale au fost mai târziu vândute unui 
negustor din Londra. În schimb, Piratul a ținut asta 
pentru el. 

Spunând acestea, contele ridică o perdea, iar sabia 
akinakes făurită de Bahram scânteie magic în lumina 
tremurată a torțelor din sala tronului. 

- Ia-o, e a ta. Colter mi-a arătat-o odată, istorisin- 
du-mi povestea ei. Așa că am hotărât s-o răscumpăr 
Și s-o înapoiez proprietarului ei de drept, mai spuse 
nobilul, dându-i sabia. 

Când părăsi sala tronului, Aymon era atât de ex- 
taziat, încât nici nu-l observă pe Dolbert. Când trecu 
pe lângă el, aproape că-l izbi cu umărul. 

- Ce faci aici, menestrelule, cum îndrăzneşti să-mi 
ații calea? se răsti la el fiul contelui, pe un ton arogant. 

- Domnule, nu mi-aș permite niciodată una ca 
asta. Sunt fericit, atâta tot. Uitaţi-vă la sabia aceasta: 
odată, demult, am primit-o în dar, apoi mi-a fost con- 
fiscată, iar tatăl domniei voastre a reușit s-o găsească, 
inapoindu-mi-o. 

Dolbert aruncă o privire disprețuitoare obiectului 
din mâna lui Aymon, apoi se întoarse spre locote- 
nentul său. 

- Tatăl meu a îmbătrânit și se ramolește pe zi ce 
trece, spuse. Altădată n-ar fi făcut în ruptul capului 
asemenea daruri servitorilor săi, cu atât mai puţin 
unui fost condamnat la galere. 


În curtea mică din spatele căsuței în care locuia 
impreună cu Sarya, Aymon exersa mișcări de asalt 
și apărare cu spada. Era gol până la brâu și, sub pielea 
care lucea de transpiraţie, musculatura se încorda în 
funcție de mișcările agile pe care le executa. 

Din ziua nunţii, cu mai bine de un an în urmă, 
tânărul nu avusese ocazia să vorbească prea multe cu 
Marie-Louise. De câteva ori, privirile li se întâlniseră, 
dar întotdeauna atunci când mai erau de față dom- 
nişoare de onoare sau alte persoane, iar Aymon nu 
găsise prilejul să-i spună tot ce avea pe suflet. Acum, 
insă, era hotărât: cu prima ocazie, avea s-o întrebe 
pe Marie-Louise dacă într-adevăr nu-l recunoscuse. 
Și avea să-i mărturisească și că o iubea încă de pe 

vremea când luau împreună lecții de muzică în casa 
maestrului Puyol. 

Gândurile acestea i se învălmășeau în minte în clipa 
în care finaliza un asalt asupra sperietorii de ciori din 
grădină, care-i ținea loc de partener de antrenament. 

- Touché! auzi o voce suavă în spatele său. 

Aymon împietri, cu inima bătându-i nebunește, 
şi asta nu doar din pricina efortului. 

Dincolo de gardul scund care delimita mica pro- 
prietate dăruită lui și văduvei lui Bahram de contele 
de Old Sarum se afla Marie-Louise. 

Din spatele ei îl privea și domnișoara de onoare. 

- Observ că nu sunteţi numai un muzician rafinat, 
messere, continuă Marie-Louise, zâmbindu-i. 

- Lertaţi-mi goliciunea, madame. Sunt onorat de 
prezența dumneavoastră aici, îi răspunse Aymon, 
trăgându-și în grabă pe el o cămașă de lână. 

- Am ieşit să fac o vizită familiei unui meșteșugar 
care tocmai a fost binecuvântată cu nașterea unui co- 
pil. V-am observat de departe și trebuie să recunosc 
că îndemânarea dumneavoastră în mânuirea spadei 
mi-a atras atenția. 

- Sunteţi prea amabilă, doamna mea. Nu fac altceva 
decât să mă antrenez, ca să nu-mi pierd obișnuința. 

Marie-Louise zâmbi, iar lui Aymon i se păru că 
zărește în privirea ei o sclipire pasională. 

- O zi bună, messere, îl salută ea. 

- O zi bună şi dumneavoastră, doamnă, îi răs- 
punse Aymon, îngenunchind, dar privind-o fix în 
ochi pe tânăra femeie. 

Sarya se apropie de el. Era o femeie rezervată, care 
unora li se putea părea dură și insensibilă, dar de-a 
lungul anilor Aymon reușise s-o cunoască și să-i apre- 
cieze calitățile ascunse. 

- Eşti îndrăgostit de ea, nu-i așa? îl întrebă ea, cu 
o mină serioasă. 

El o privi surprins. Nu-i venea să creadă că senti- 
mentele sale atât de bine tăinuite erau, în realitate, 
atât de evidente pentru altcineva. 

- Da, Sarya, încuviință el. O iubesc din ziua în 
care am văzut-o pentru prima oară. Eram încă un co- 
pilandru pe atunci. 


- E tare chipeș, nu-i așa? întrebă domnișoara de 
onoare, ajutându-și stăpâna să se pregătească de noapte. 

- Despre cine vorbeşti, Reanna? 

- Despre menestrelul Maxim. Tânărul care dă 
viață fanteziilor fetișcanelor de pe domeniu. Se pare 
că toate sunt îndrăgostite de el, numai că el nu Îm- 
părtășeşte iubirea nici uneia. Însă când apăreți dum- 
neavoastră, parcă devine un alt om. De fiecare dată 
când vă întâlnește, privirea i se luminează și se îmbu- 
jorează în obraji. 

- Lasă bârfele astea, Reanna, şi du-te la culcare. 
S-a făcut târziu. 

În noaptea aceea, Marie-Louise se strădui în zadar 
să adoarmă: trupul musculos al lui Aymon, ochii lui 
scânteietori și buzele senzuale o tulburaseră peste 

măsură. Își imagină cum ar fi fost dacă în clipa aceea 
tânărul care îi cucerise inima ar fi fost acolo, lângă ea... 

Era încredinţată că dragostea sa pentru Aymon 
era pură și castă și, în același timp, simți nevoia să 
se roage pentru sufletul lui, să-i ceară lui Dumnezeu 
să-l aibă în pază pe bărbatul pe care-l iubea, să-l țină 
departe de primejdii și de soarta potrivnică. Se ridică 
din pat și ieși din cameră, aventurându-se pe cori- 
doarele labirintice ale castelului, spre capelă. 

Aerul rece de toamnă se insinua în vastele încăperi 
ale clădirii, în care focul nu era făcut decât ziua. De 
teama frigului, Marie-Louise se hotări să traverseze 
sala tronului: pe acolo drumul era, într-adevăr, mai 
lung, dar focul din șemineuri ardea fără întrerupere. 

Deschise brusc ușa: avu nevoie de câteva secunde 
lungi până să-și dea seama ce se petrecea acolo, chiar 
sub privirile sale. 

Îngenuncheat pe tron, Dolbert, soțul ei, stătea cu 
picioarele desfăcute și cu trupul aplecat în față. În 
spatele lui se afla Pell, locotenentul, de care nu se des- 
părțea niciodată, care își mișca ritmic șoldurile. 

Marie-Louise nu reuși să-și rețină o exclamaţie de 
dezgust, apoi se întoarse și porni în fugă spre aparta- 
mentul său. 


Cu părul său lung, lăsat pe umeri, Pell avea un 
chip colțuros și aspru, pe măsura faimei sale de oștean 
neînfricat și dur. Era ceva mai scund decât stăpânul 
său, dar fizicul său îndesat, robust părea făcut pentru 

luptă. De câțiva ani fusese angajat de conte ca maestru 
de arme și garda personală a fiului său cel mare. 

- Ne-a văzut, l-a naiba cu ea! spuse el, imbrăcân- 
du-se în grabă. 

- Şi ce ne facem acum? Dacă se va afla, va ieși un 
adevărat scandal. Trebuie s-o impiedicăm cu orice 
preţ să vorbească cuiva despre asta, zise Dolbert, în- 
spăimântat. După câteva secunde de gândire, adăugă: 
S-o ucidem, Pell! 

- Grozavă idee, n-am ce spune! Ca să fii acuzat 
apoi de uxoricid! 

- Eu sunt viitorul conte de Old Sarum, vreau să 
văd şi eu cine ar îndrăzni să... 

- Taci și lasă-mă să mă gândesc! 

După câteva secunde, Pell continuă: 

- De câtva timp, domnișoara de onoare a soției 
tale, Reanna, imi povestește cum își petrece timpul 
Marie-Louise, informându-mă despre absolut toate 
mișcările ei. Am aflat astfel că, după câte se pare, între 
ea și acel Maxim, menestrelul, s-ar fi înfiripat ceva... 
Lasă-mă pe mine să mă ocup de toată istoria asta și 
al să fii mulțumit: nu doar că vei deveni contele de 
Old Sarum, dar vei rămâne și burlac, liber ca pasărea 
cerului... 

Berlin, anii '30 


Oficial, Ahnenerbe a fost înființată în prima zi a 
anului 1935, dar majoritatea adepților săi, printre care 
și însuși Himmler, lucrau la proiect de cel puţin cinci 
ani. 

Ahnenerbe, care se numea Societatea pentru studiul 
istoriei antice a spiritului germanic - dar căreia, curând, 
toată lumea avea să-i spună „Ereditatea ancestrală“ — 
ajunse în scurt timp să numere nu mai puţin de patru- 
zeci și trei de departamente, o sută optzeci și șapte de 
cercetători Şi circa nouăzeci de tehnicieni. Fiecare de- 
partament se ocupa de teorii provenite din domenii mai 
mult sau mai puțin misterioase, dar legate într-un fel 
sau altul de fenomene ezoterice. Studiile vizau domenii 
precum antropologia, muzica tradițională, arheologia, 
ocultismul, magia și plantele medicinale. 


Sergentului SS Otto Rahn i se alocară un birou și 
un asistent personal. Fusese repartizat la departamentul 

pentru studiul eredității ancestrale, dar el ceruse — și 
1 se dăduse voie — să-și continue cercetările referitoare 
la misterele catarilor. În ciuda nenumăratelor eşecuri 
de până atunci, continua să creadă că se afla foarte 
aproape de o descoperire care i-ar fi adus celebritatea. 

Rahn se bucura de faima de a fi un cercetător 
scrupulos și atent. Lucra alături de Friedrich Hiels- 
cher, șeful departamentului de științe oculte al Ahne- 
nerbe, care avea proiecte foarte ambițioase, a căror 
finalitate era demonstrarea existenţei tărâmului Thule: 
conform legendei, după dispariţia insulei hiperbore- 
ene, provocată de o catastrofă naturală, locuitorii care 
supraviețuiseră - arienii - migraseră spre cele mai 
indepărtate colțuri ale pământului, până în Tibet și 
chiar până în deșertul Gobi. Misiunea cercetătorilor 
de la Ahnenerbe era aceea de a găsi descendenți pe 
linie directă ai legendarilor arieni. 

Acesta era motivul pentru care Hielscher susți- 
nuse cu ardoare organizarea unor expediţii în Tibet 
conduse de exploratorul profesionist Ernst Schăfer. 

Opinule lui Otto Rahn cântăreau foarte mult, 
fiecare document care avea vreo legătură cu misterele 
antice ajungând mai devreme sau mai târziu pe biroul 
său: printre acestea se aflau și cele referitoare la marile 
reprimări ale ereziilor creștine. 

În interminabilele sale cercetări și nenumăratele 
ipoteze asupra originii Graalului, Rahn avea un fervent 
susținător: Himmler era foarte interesat de evoluția 
studiilor sale și îl convoca deseori pentru informări la 
biroul de pe Prinz Albrechtstrasse numărul 9. 

În dimineața aceea, când primi din nou ordin să 
se prezinte în biroul Reichsfiihrerului, Otto se temu 
că aveau să-l treacă din nou toate transpiraţiile până 
avea să-și mulțumească superiorul. 


Himmler era peste măsură de nervos, temându-se 
că fusese atras într-o capcană. 

Legile rasiale ale arianismului, precum și cele — încă 
și mai aspre — de admitere în rândurile SS-ului - pre- 
tindeau ca arborele genealogic al fiecărui candidat să 
fie alcătuit începând din anul 1750 și ca nici unul 
dintre strămoșii acestuia să nu fi fost pătat de un 
mariaj „impur“. 

Probabil că unul dintre inamicii lui Himmler 
sădise în mintea Fiihrerului ideea că, de fapt, nici șeful 
SS-ului nu-și putea demonstra în totalitate apartenen- 
ţa la rasa ariană: genealogia sa se pierdea pe undeva, 
prin văile abrupte ale unui canton de limbă franceză 
din Elveţia. 

- Înțelegeți, domnule Weisthor? spuse Himmler, 
furios. Tocmai eu, cel mai arian dintre arieni, să fiu 
obligat să aduc dovezi referitoare la originea înain- 
tașilor mei. Am cerut să vorbesc cu cele mai înalte 
autorități elveţiene și veţi vedea că în scurt timp voi 
rezolva această problemă. Chiar dacă voi fi nevoit să 
obțin certificate false din partea consiliului cantonal. 

- Aşteptaţi, domnule Reichsführer. Nu cred că 
trebuie să mutați munţii din loc ca să falsificați certificate 
de stare civilă. Nu este în interesul dumneavoastră să 

vă expuneţi cu asemenea operaţiuni nu tocmai... le- 
gale. Trebuie să dați dovadă de precauţie. 

- Atunci, ce mă sfătuiţi să fac? 

- Din câte ştiu, Otto Rahn are un prieten de na- 
ționalitate elveţiană, a cărui familie se bucură de o 
mare influență în cadrul confederației. Eu zic să-l 
chemaţi aici. Sunt sigur că se va face luntre și punte 
ca să vă mulțumească. 

Prietenul lui Rahn se numea Raymond Perrier, 
iar tatăl său, avocat la Geneva, reuși să rezolve situația 
într-un timp foarte scurt. 

Numai că Himmler, obținând dovada impecabilei 
sale ascendenţe ariene, se văzu în situaţia neplăcută 
de a-i fi dator subalternului său. 


Adolf Hitler admiră îndelung ținuta rafinată și 
elegantă a lui Heydrich. Îi plăcea foarte mult bărbatul 
acela, deoarece părea să încarneze esenţa spiritului 
arian, fiind totodată dotat cu un nemăsurat cinism. 

Era unul dintre cei mai aprigi susținători ai alun- 
gării din Germania a raselor inferioare. Bineînțeles, 
după ce reprezentanţii acestora aveau să fie deposedați 
de întreaga lor avere. 


- Ştiţi de ce au pierit cei mai mulți dintre marii 
conducători ai trecutului? întrebă Fihrerul, 
privindu-l pe Heydrich drept în ochi. 

- Nu, domnule, răspunse șeful Gestapoului. 

- Pentru că nici unul dintre ei nu s-a gândit să-și 
pregătească o cale de salvare. Nimeni nu poate spera 

să rămână la nesfârșit pe creasta valului. Marii gene- 
rali știu că la fel de importantă ca planul unui atac 
este pregătirea unei strategii de fugă sau, dacă preferați, 
de retragere. Dacă Napoleon ar fi avut un plan prin 
care să fi putut scăpa din prizonierat, istoria ar fi fost 
cu totul alta. Dacă Iuliu Cezar ar fi avut pregătite 
strategii alternative prin care să stopeze scăderea 
continuă a popularității sale, cu siguranță că n-ar mai 
fi fost înjunghiat de Brutus. Dar vom mai avea ocazia 
să aprofundăm acest subiect, Herr Heydrich. Apoi, 
Fuhrerul se intoarse spre Hess, singurul colaborator 
al său căruia i se adresa pe numele mic: Spune-mi, 
Rudolf, în ce stadiu suntem cu tratativele? 

- Contactele mele secrete cu unii membri ai fa- 
miliei regale britanice dau rezultate excelente. Cred 
că vom reuși în cele din urmă să ne unim forțele ca 
să infruntăm impreună hoardele bolșevice. 

- Foarte bine, răspunse Hitler. 

Se părea că totul mergea conform planului. 


Londra, anii '30 


Căpitanul de fregată Rowell Kater nu era deloc 
mulțumit de misiunea încredinţată de serviciile secre- 
te britanice: să urmărească zi și noapte pe unul dintre 
membrii familiei regale era o operaţiune care îl făcea 
să simtă că își trăda ţara. 

Cu toate acestea, Kater executa ordinele cu acura- 
tețe și scrupulozitate. 

Ducele de Kent ieşise neinsoţit, la volanul auto- 
mobilului pe care de obicei îl folosea majordomul 
său. Ofiţerul serviciilor secrete îl recunoscu cu greu 
pe omul cu obrazul ascuns de o eșarfă și cu pălăria 
trasă pe ochi. 

„Una dintre obișnuitele sale extravaganţe“, își 
spuse Kater, luând urma celui de-al treilea fiu al 
regelui George al V-lea. „Iată de ce i se încredințează 
operaţiuni de filaj unui ofițer de marină ca mine: 
pentru că pocinoagele mai-marilor zilei trebuie 
descoperite numai de către persoane de încredere. 
Acum va trebui să stabilesc din nou o întâlnire clan- 
destină și să-mi petrec toată ziua de mâine căutând 
cuvintele potrivite pentru întocmirea unui raport de 
serviciu. 

După ce rătăci o vreme pe străzile ințesate de auto- 
mobile ale Londrei, mașina ducelui de Kent intră pe 
poarta palatului care adăpostea filiala londoneză a 
Societăţii naționale geografice. Kater știa foarte bine 
faptul că aceasta nu era altceva decât paravanul în 
spatele căruia activa tot mai intens rețeaua de spionaj 
a Germaniei naziste. Societatea era condusă de un 
anume Albrecht Haushofer, despre care se spunea 
că era un apropiat al lui Hitler. 

Agentul britanic își notă ceva în agenda de buzu- 
nar, apoi cobori din mașină și începu să se plimbe, 
prefăcându-se că cercetează vitrinele magazinelor. 

O limuzină neagră încetini, intrând apoi în curtea 
aceluiași palat. Zărind chipul pasagerului de pe ban- 
cheta din spate, Kater tresări. Bărbatul care cobori 

din mașină era Rudolf Hess, mâna dreaptă a lui Adolf 
Hitler. 


După ce își redactă cu conștiinciozitate raportul 
de serviciu, Kater se văzu, în sfârşit, liber să se dedice 
activității care de câteva zile îl entuziasma mai mult 
decât orice altceva: descifrarea străvechii partituri 
descoperite în viela cumpărată la licitație. Încercase 
să urmărească melodia, dar descoperise că în secvența 
de note existau unele dezacorduri inexplicabile. Era 
convins că se afla pe urmele unui fascinant mister antic. 
Mai târziu se dedică restaurării instrumentului. În 
curând avea să arate ca nou, își spuse el mulțumit. Dacă 
ar fi ştiut despre firul de sânge care lega istoria vielei 
de protagoniștii raportului care încă se mai afla pe masa 
din faţa sa, Kater ar fi fost, cu siguranţă, îngrijorat. 


Roma, anii '30 


Întâlnirea secretarului de stat al Vaticanului cu 
președintele Statelor Unite ale Americii nu se con- 
cretiză cu rezultatele scontate: Roosevelt preferase 
să nu adopte nici o poziție față de politica nazistă. 
Asemenea tuturor celorlalți conducători ai marilor 
puteri, spera să rămână un simplu spectator, fiind 
convins că aşa-numitul caz Hitler avea să rămână un 
fenomen izolat care îi privea numai pe germani sau, 
cel mult, pe cei din nordul Europei. America se afla 
la mii de kilometri distanță de neliniștile Bătrânului 

Continent, având de rezolvat propriile sale probleme: 
Marea Recesiune lăsa în urma sa victime și nemul- 
țumiri, mizerie şi revolte sociale. 

Drept urmare, cardinalul Pacelli se întoarse din 
călătoria sa la Washington fără să fi găsit susținerea 
Și implicarea pe care contase. 

Se simţea singur, fără nici un sprijin, dar știa că 
era de datoria sa să lupte până la capăt împotriva Rău- 
lui, chiar dacă avea din ce în ce mai mult certitudinea 
că un război de durată avea să devină curând inevitabil. 

Anul 1936 se apropia de sfârșit. Pacelli nădăjduia 
ca anul care urma să aducă cu el ceva mai multă 
înțelepciune pentru mai-marii zilei. 


Berlin, anii '30 


Cercetările lui Otto Rahn ajunseseră într-un punct 
mort. Din clipa în care descoperise desenele rupestre 
preistorice nu făcuse altceva decât să se piardă într-o 
infinitate de ipoteze. Privi cu atenție una dintre 
fotografiile pe care le făcuse inainte de a deteriora 
desenul, pentru a nu atrage și curiozitatea altora. Iden- 
tificase obiectul pe care îl căuta într-o figură ciudată, 
spiralată. Iar ceea ce la început i se păruse a fi un grup 
de războinici sau de vânători se dovedise a fi în cele 
din urmă doar o adunătură de cadavre. Însă nu reușise 
incă să-și explice semnificaţia acelei reptile stranii, un 
fel de şopârlă uriașă. 

Otto Rahn privi gânditor pe fereastra biroului său 
situat la etajul al patrulea al sediului Ahnenerbe, de 
pe Pucklerstrasse numărul 16: indicatoarele stradale 
păreau pe punctul de a ceda sub forța vântului. Și, 
ca printr-un miracol, în secunda următoare totul îi 
deveni limpede. 

- Cum de nu m-am gândit la asta până acum? 
exclamă el deodată. Sunt indicaţii care te îndrumă 
spre țintă. Nu e altceva decât un indicator de direcție! 

- Ce tot spuneți acolo, domnule sergent Rahn? 
îl întrebă mirat unul dintre colegii săi de birou. 

- Nimic, nimic. Vorbeam singur, îi răspunse Rahn, 
scoțând dintr-un fișet două albume fotografice 
voluminoase. 

- Dar dumneavoastră nu ieşiţi niciodată în oraș, 
domnule sergent? De ce staţi mereu închis aici? Vă 
găsesc la birou dis-de-dimineaţă, iar seara, când plec spre 
casă, vă las tot aici, studiind toate fotografiile acelea 
ale dumneavoastră cu peșteri și castele construite pe 
stânci inaccesibile. Înţeleg că nu aveţi pe nimeni aici, 
la Berlin... Totuși, dacă doriţi... Ştiţi, soția mea, o 
ariană pură, este o bucătăreasă foarte bună. De ce nu 
veniţi să luaţi cina cu noi într-una din seri? 

- Ah, cina! Fir-ar să fie! Uitasem de ea! exclamă 
Rahn, lovindu-se cu palma peste frunte. 

O jumătate de oră mai târziu, cobora dintr-un taxi 
în faţa restaurantului Horcher. 

Aşa-zisa cină la care Himmler îl invitase și pe el 
era, de fapt, o petrecere în cinstea confirmării origi- 
nilor ariene pure ale Reichsfiihrerului. În jurul mesei 

uriașe, elegant împodobite, luară loc Himmler, Hey- 
drich, elveţianul Perrier şi Rahn. 

Era ceva neobișnuit ca un subofițer să ia masa cu 
comandantul SS-ului și cu șeful Gestapoului, dar im- 
portanţa lui Rahn în cadrul ierarhiei naziste era mult 
mai mare decât cea corespunzătoare gradului său. 

- În ce stadiu se află cercetările dumneavoastră? 
il întrebă la un moment dat Himmler. 

Rahn se așteptase la această întrebare, astfel încât 
îşi pregătise un răspuns vag, dar incitant. 

- Sunt asemenea unui alpinist care a reușit să es- 
caladeze cel mai dificil versant al muntelui. Sunt mai 
aproape de oricând de dezlegarea misterului, dom- 
nule Reichsführer. Le voi cere superiorilor să-mi 
aprobe un mic concediu: în acest stadiu al cercetă- 
rilor se impune o nouă expediţie în peșterile de la 
Ussat-les-Bains. 


Trenul staţionă mai bine de o oră la Wissembourg. 
Mai întâi urcaseră polițiștii de frontieră germani, apoi, 
după câteva zeci de metri, fusese rândul francezilor. 
Vameșşii verificară cu minuţiozitate documentele 
călătorilor. În cele din urmă, trenul porni din nou 
la drum, iar Rahn, care călătorea cu un pașaport fals 
pe numele Otto Raush, se bucură din nou de priveliș- 
tile Franţei, singura ţară în care i-ar fi plăcut să trăiască. 

Germanul privea îngândurat peisajul prin fereas- 
tra aburită și nu realiză imediat că ușa compartimen- 
tului se deschisese. În prag stătea o femeie. 

- Sunt libere locurile acestea? întrebă ea cu un 
puternic accent septentrional. 

Avea înfățișarea liniștitoare a unei persoane în care 
poți avea încredere: probabil că era funcționară sau 
învățătoare, își zise Rahn. În părul ei castaniu se 
zăreau primele şuvițe grizonante, iar ochelarii cu 
lentile groase îi ascundeau privirea. 

Otto Rahn îi făcu semn să ia loc. 

Agentul Sûreté Carla Jeogeres Núñez era mulțu- 
mită de travestiul său. În plus, ştia că Rahn nu reținea 
fizionomiile persoanelor întâlnite întâmplător. 

Se aşeză calmă pe bancheta din fața lui, deschise 
o carte și se prefăcu că citește. În realitate, cerceta tră- 
săturile neamțului, încercând să ghicească ce se as- 
cundea dincolo de privirea lui concentrată. 

Trenul inainta cu viteză, învăluit într-un nor dens 


de abur. 

Languedoc, 2007 


- Am aflat că Otto Rahn a fost surprins odată în 
timp ce încerca să deterioreze desenele rupestre și că 
a încasat câţiva pumni în nas, îi spuse Sara Terracini 
călăuzei sale. Mâine aș vrea să vizitez, dacă se poate, 
peştera în care se găsesc acele picturi. 

Când se întinse în patul din camera sa de hotel din 
stațiunea Ussat-les-Bains, Sara se simţi sleită de puteri: 
oboseala datorată celor cinci zile de cățărări și plimbări 
pe cărări de munte începea să se facă simțită, iar ideea 
că în curând avea să se întoarcă la Roma i se părea ca 
un miraj. Numai că, odată ajunsă acasă, trebuia să-l 
informeze pe vârstnicul ei finanţator, miliardarul 
paraguayan, de eșecul misiunii din sudul Franţei. 

Dacă Breil ar fi fost cu ea, lucrurile ar fi stat cu 
totul altfel. Era convinsă că el ar fi fost capabil să dez- 
lege imediat secretele lui Otto Rahn. 

„Oare pe unde o fi acum Oswald? se întrebă ea. 
Probabil că se lasă răsfăţat de bătrâna Mame.loshen 
Habar și de deliciile ei culinare.” 

A doua zi dimineaţă, Sara se prezentă la întâlnirea 
cotidiană cu călăuza sa ducând cu sine o mică valiză 
neagră. 

- Ce aveţi acolo? o întrebă bărbatul, nereușind 
să-și ascundă curiozitatea. 

- Un aparat în măsură să determine fluorescența 
cu ajutorul razelor X. Se folosește în special în atelie- 
rele de restaurare pentru a verifica dacă sub o pictură 
nu se ascund cumva alte încercări ale artistului sau, 
de ce nu, alte picturi. De fapt, aparatul măsoară lungi- 
mea de undă emisă de materialele pe care le iradiază 
electromagnetic. În cazul nostru, dacă Otto Rahn a 
falsificat desenele rupestre folosind culori și materiale 
diferite de cele utilizate de autorul preistoric, cu acest 
aparat aș putea reuși să descifrez graffitiul original. 


Denver, 2007 
- Prezent, domnule maior! 


În numai câteva ore, căpitanul Bernstein reuşise să 
identifice instrumentul prin care se putea deschide o 
breșă în zidul care ascundea realitatea atât de îngrijo- 
rătoare pentru Oswald și pentru întreaga planetă. 


- Îmi puteţi acorda câteva minute? 

- Tot timpul pe care îl doriți dumneavoastră, 
domnule Bernstein. La urma urmelor, nu sunt 
decât un biet pensionar, nu-i aşa? 

- Eu cred că în curând va trebui să vă luaţi adio 
de la viaţa liniștită de pensionar. 

- Și eu am același sentiment. Așadar, ce aţi des- 
coperit, domnule Bernstein? 

- Majles-e Shura-Ye, Eslami, Parlamentul 
islamic iranian, două sute nouăzeci de membri, cu 
un mandat de patru ani. Îndatoririle sale constau 
în promulgarea legilor, ratificarea tratatelor inter- 
naționale şi aprobarea bugetului anual al ţării. 
Numai că, atât candidaţii la mandatele de parla- 
mentari, cât și legile emise de acest organism sunt 
trecute prin sită și analizate de Consiliul Gardi- 
enilor Revoluţiei, ai cărui doisprezece membri sunt 
subordonați direct ai președintelui Gholam Pas- 
helvi. Pentru viitoarea legislatură vor fi admiși în 
Parlament doar candidaţii agreaţi de șeful statului, 
în cazul în care acesta va rămâne în funcție până 
atunci. Numai că în legislatura actuală, Parlamentul 
este compus, cum era și normal, din mulţi susțină- 
tori ai fostului preşedinte Tahrjani. Aruncați, vă 
rog, o privire asupra materialului filmat pe care vi 
l-am trimis: este o înregistrare efectuată de televi- 


ziunea cu circuit inchis a Parlamentului iranian. 


Oswald deschise zttachement-ul trimis de Bern- 
stein și privi cu luare-aminte imaginile de pe ecran. 
Observă un bărbat vârstnic care rostea un discurs cu 
un aer înțelept, conștient însă de faptul că vorbele 
sale erau mai ascuţite decât tăișul unei săbii: 

Domnule președinte Pashelvi, domnilor colegi. 
Am toată stima pentru eforturile pe care le faceți ca 
să transformați revoluțiile într-un fapt banal pentru 
opinia publică iraniană. Numai că eu nu agreez aceste 
eforturi ale dumneavoastră. Parlamentul țării noastre 
este singura instituţie care poate garanta respectarea 
legii. Acum însă, știm cu toții că Parlamentul riscă 
să fie controlat de o mână de oameni. 


Vorbind, oratorul nu-și dezlipea privirile de la 
preşedintele Pashelvi, care părea indiferent la acu- 
zaţiile care i se aduceau. Bătrânul parlamentar con- 
tinuă să vorbească, cu o undă de sarcasm în voce: 


Dacă memoria nu mă înșală, aveam un preșe- 
dinte ales prin sufragiu universal, al cărui mandat 
ar fi trebuit să dureze patru ani. Oare unde a dis- 
părut? Singurul care, din clipa așa-zisei „fugi trădă- 
toare“, a avut contact cu el sunteţi dumneavoastră, 
domnule preşedinte Pashelvi. Nici una dintre țările 
care l-ar fi „ademenit” nu a confirmat sosirea pe 
teritoriul său a fostului șef de stat iranian, şi nici măcar 
că ar fi dispusă să-i acorde azil politic. În concluzie, 
mă adresez dumneavoastră cu întrebarea: ce informații 
ne puteți da despre predecesorul dumneavoastră? 
Nimeni nu mai ştie nimic de el de câteva luni. 


A . 
În aulă se auzi un murmur general: metodele re- 
. . . . A 
presive ale lui Pashelvi erau bine cunoscute. Însă pre- 
ședintele, ignorând provocarea, se limită să întrebe 

de la prezidiu dacă mai voia cineva să ia cuvântul, 
apoi declară ședința închisă. 


- Numele vorbitorului este Bijan Tabor şi este 
unul dintre cei rămași fideli curentului care vedea 
în Tahrjani adevăratul lider al poporului iranian. 
La două zile după această intervenţie în plen a 
parlamentarului, televiziunea de stat iraniană a 
difuzat un interviu cu președintele fugar, care își 
cerea iertare față de întregul său popor. Oficial, 
interviul ar fi fost realizat într-o locaţie secretă din 
Occident, dar în realitate pare înregistrat într-un 
platou cinematografic care reproduce o vilă de la 
Hollywood. Vocea fostului preşedinte pare resem- 
nată şi obosită. Materialul filmat durează un minut 
și jumătate. Vi-l trimit, ca să-l puteţi viziona în liniște. 


Oswald căzu pe gânduri. Apoi tastă: 


- Unde e ascuns Tahrjan:? 
- Mă ocup imediat de asta, domnule maior. Sper 
să dau de un fir al enigmei în orele următoare. 


Teheran, 2007 


Bijan Tabor ieși din casa sa din Teheran și parcurse 
cei câțiva metri ai străzii Fatemi care îl despărțeau 
de intrarea în parcul Laleh. Aproape că ajunsese, când 
zgomotul din spatele său îl făcu să-și întoarcă privirea. 

Automobilul urcase în viteză pe trotuar și se indrep- 
ta spre el. Bărbatul întinse mâinile, într-un gest in- 
stinctiv, dar inutil, de apărare. Mașina îl izbi în plin, 
aruncându-l câțiva metri în aer, ca pe un manechin. 
Apoi părăsi scena în scrâșnet de roți. În urma sa, Bijan 
Tabor rămase prăbușit pe asfalt, cu craniul sfărâmat. 


Languedoc, 2007 


Entuziasmul Sarei Terracini nu dură decât câteva 
ore. Tânăra cercetătoare exultase în clipa în care reu- 
șise să diferențieze trăsăturile desenului rupestru original 
de cele ale graffitiului schițat peste el de Otto Rahn. 

Apoi, cercetase timp indelungat ceea ce desco- 
perise: o spirală și câteva figuri aparent antropomorfe 
trasate cu linii drepte, total diferite de tradiționalele 
reprezentări de oameni datând din epocile preistorice. 
Desenul nu părea să-i spună nimic. 

Ţârâitul telefonului o aduse la realitate. 

- În ce stadiu se află cercetările, doamnă Terracini? 
se auzi vocea lui van der Duick. 

— Astăzi credeam că am făcut, în sfârșit, o desco- 
perire interesantă, dar acum am sentimentul că am 
ajuns din nou într-un punct mort. Îmi pare rău, dom- 
nule van der Duick: chiar nu știu cum aș putea ajunge 
la o concluzie. Poate că ar fi cazul să încredințaţi 
altcuiva această investigație. 

- Nu vă lăsaţi înfrântă de primele eșecuri, doamnă 
Terracini! Nimeni în lumea asta nu e mai competent 

ca dumneavoastră în acest domeniu. Eu cred că, din 
moment ce Otto Rahn a ținut cu orice preţ să dete- 
rioreze acele desene rupestre, trebuie să fi avut motive 
intemeiate. Nu sunteți dumneavoastră genul de per- 
soană care să se declare învinsă atunci când mai are 
doar un pas ca să găsească soluția problemei, nu-i așa? 

- Dar dacă această problemă nu are, de fapt, nici 
o soluţie, domnule van der Duick? Dacă Rahn nu a 
fost altceva decât un banal impostor ce a falsificat 
câteva desene rupestre numai pentru a da credibilitate 
unei legende, transformând astfel zona - și, implicit, 
propriul hotel - într-un loc de pelerinaj pentru mii 
de turiști? 

Sara puse receptorul în furcă și deschise televi- 
zorul. Ar fi vrut să vadă o emisiune care s-o distreze, 
dar fu din nou dezamăgită. Ascultă îngrijorată infor- 
maţiile care soseau din Israel: luptele de la graniţa cu 
Libanul se intensificaseră. Nimeni nu folosea cuvân- 
tul „război“ pentru a caracteriza acele confruntări, 
dar acest lucru se datora faptului că Hezbollahul, 
inamicii israelienilor, era o entitate neinstituţio- 
nalizată, fantomatică. Sara ştia însă că acolo se des- 
făşura de fapt un război în toată regula, finanțat de 
Iranul lui Gholam Pashelvi. 

După relatarea din Orientul Mijlociu, telejurnalul 
abordă un subiect cu totul diferit. Sara se întrebă care 
ar fi putut fi logica după care buletinele de ştiri alter- 
nau reportaje de o cruzime inimaginabilă cu subiecte 
superflue și aproape banale. În numai câteva secunde, 
telejurnalul trecuse de la veştile asupra potenţialului 

focar al celui de-al treilea război mondial la un re- 
portaj despre habitatul dragonului de Komodo, un 
varan lung de aproape trei metri, asemănător unei 
șopârle uriașe de culoare brună. Camera de luat ve- 
deri era postată la înălțimea unui copac, focalizând 
animalul în plan vertical. Sara tresări și observă cu 
atenţie silueta varanului... 

„Cum ar putea un om preistoric care își desenează 
propriii semeni din câteva linii drepte să reprezinte 
grafic o reptilă?“ se întrebă Sara. Răspunsul îi veni 
instinctiv în minte: „Printr-o linie orizontală între- 
tăiată de două linii verticale paralele!“ Era chiar sim- 
bolul care apărea în desenul rupestru original și pe care 
Otto Rahn încercase să-l șteargă pentru totdeauna. Un 
dragon... Oare cum de nu se gândise la asta până acum? 
Ridică receptorul și formă numărul de telefon al lui 
van der Duick. 


Grotte des Chevaliers era un obiectiv turistic de 
mai mică importanță comparativ cu mult mai cu- 
noscutele peșteri Lombrives, Bouan sau Betleem, 
compuse din mai multe săli legate între ele prin galerii 
accesibile, lungi de sute de metri. Acestea, de altfel, 
erau vizitate de foarte mulți turiști. În schimb, La 
Grotte des Chevaliers dispunea de un traseu scurt, 
cu sens unic: nu traversa munţii dintr-o parte în cea- 
laltă, ci, odată ajunși la lacul subteran cu apă rece și 
cristalină, vizitatorii se vedeau nevoiţi să facă stân- 
ga-mprejur şi să urmeze același drum de intoarcere. 
Cea mai mare atracţie a locului o reprezenta grupul 

statuar natural modelat de-a lungul erelor geologice 
de agenţii atmosferici, aflat chiar în fața intrării în 
peșteră. Localnicii numiseră uriașa sculptură în pia- 
tră — reprezentând o reptilă fioroasă în poziţie de 
atac - Tarasque. Reptila păzea intrarea în peșteră ase- 
menea unui dragon pe care vraja vreunui mag malefic 
il transformase într-un sfinx imobil de piatră. 

- Tarasque e un animal fantastic despre care le- 
genda spune că ar fi trăit în anticul râu Rodano, îi 
spuse călăuza Sarei Terracini. Adesea, dragonul cel 
flămând ieșea din ascunzătoarea lui și făcea prăpăd 
prin satele din Languedoc, luându-și tributul în vieți 
omenești. Se credea că era însuși fiul Răului, iar oa- 
menii de prin partea locului își făceau semnul crucii 
de fiecare dată când îi pomeneau numele. Se spune 
că Sfânta Marta a eliberat de sub teroare satele de pe 
valea râului Rodano, transformând monstrul într-o 
creatură docilă și inofensivă. 


Washington, 2007 


Phil Damiano termină de citit ultimul raport al 
Agenţiei asupra situaţiei din Orientul Mijlociu. Îşi 
petrecuse întreaga viață imaginând și punând în prac- 
tică scenarii de război, uneori contribuind el însuși 
la crearea premiselor pentru declanșarea unor conflic- 
te în diferite colțuri ale lumii: erau practici obișnuite 
pentru orice agent CIA. 

Acum însă era evident că situația din Orientul 
Mijlociu nu mai putea fi ținută sub control. 

- Priviţi aici, domnule general, spuse Damiano, 
arătând spre ecranul computerului și făcându-i 
semn operatorului să mărească imaginea. În ultimele 
săptămâni s-au înregistrat mișcări considerabile de 
trupe iraniene la graniţa cu Irakul. Și, între timp, si- 
rienii au întărit paza la frontiera Libanului cu Israelul. 
Cu toate acestea, două divizii blindate al armatei 
Stelei lui David au penetrat teritoriul libanez pe o 
distanță de aproape patruzeci de kilometri. Știți ce 
inseamnă asta? Că este suficientă o singură scânteie 
ca să se declanșeze războiul. 

Generalul Edward Corrige îl asculta pe directorul 
CIA fără să scoată nici un cuvânt, dar expresia de pe 
chipul său arăta o îngrijorare profundă. 

Când, în cele din urmă, vorbi, tensiunea i se re- 
simți limpede î in voce. 

- În toţi aceşti ani de calm relativ, când preţul 
petrolului a bătut record după record, Iranul a avut 
timp și mijloace suficiente pentru a-și reintregi forțele 
armate, serios șifonate după războiul cu Irakul din 
anii '80. Astăzi, trupele aflate sub drapelul Leului Per- 
siei pot conta pe nu mai puţin de șapte sute șaizeci 
și opt de mii de soldați. Luaţi însă în considerare fap- 
tul că în Iran trăiesc aproape nouăsprezece milioane 
de bărbați cu vârsta cuprinsă între optsprezece și 
cincizeci de ani. Acestora li se adaugă în fiecare an 
aproape nouă sute de mii de tineri care trec pragul 
majoratului. Conform datelor oficiale, cheltuielile 

militare ale Iranului se cifrează la între opt și zece 
miliarde de dolari pe an, ţara dispunând de armament 
modern și eficace. Pe de altă parte, după retragerea 
trupelor noastre din Irak, în zonă nu au mai rămas decât 
câteva contingente americane cu armament performant, 
care asigură securitatea regiunii, dar care nu sunt capabile 
să facă față unui atac concentrat al armatei iraniene. 

- Ce vreţi, de fapt, să spuneţi, domnule general? 

- Bazându-mă pe propria experiență și pe ultimele 
informaţii din Orientul Mijlociu, mă tem că, dacă 
iranienii vor trece graniţa, vor spulbera trupele 
noastre staționate în Irak în numai câteva ore. Asta 
ar însemna Că, după ce vor fi înfrânt pe teritoriul 
irakian cea mai puternică naţiune din lume, soldații 
lui Gholam Pashelvi vor avea cale liberă spre Israel. 
Fără îndoială că israelienii nu vor sta cu mâinile în 
sân și vor contraataca folosind toate armele pe care 
le au la dispoziție. Inclusiv pe cele atomice. Un sce- 
nariu de-a dreptul apocaliptic. 

- Ar fi şi mai îngrijorător dacă și Iranul ar dispune 
de arme nucleare. 

- Așa este. Trebuie să sperăm ca măcar acest 
pericol să fi fost îndepărtat. 


Denver, 2007 


- Nu cred deloc că acest pericol a fost îndepăr- 
tat, îi scria Breil căpitanului Bernstein într-una din 
discuţiile lor cotidiene. Spun asta, deși sunt convins 

CĂ toată povestea cu atentatele de la centralele nucleare 
nu a fost altceva decât o uriașă cacealma și că în Iran 
nu se produce nici un fel de armă atomică. Însă sunt 
mii de posibilități prin care o țară își poate dota armata 
cu asemenea tip de armament. Noi doi ştim foarte 
bine că în unele arsenale scoase din uz se poate găsi 
de cumpărat orice. E suficient să ai bani... Nu-i așa? 

- Sigur că da, domnule maior, și mai știu și la care 
supermarketuri vă referiţi. Dar mai știu însă ceva: dacă 
rușii ar fi vrut să aprovizioneze Iranul cu bombe 
atomice, nu ar fi sistat exporturile de material radio- 
activ neimbogăţit. Cel puţin oficial, așa stau lucrurile. 
Iar alți potențiali furnizori de tehnologie nucleară nu 
prea se mai intrevăd la orizont: Coreea de Nord 
încearcă să facă uitat eșecul experimentului cu bomba 
de o mie de megatone, în vreme ce China trage mult 
mai multe foloase imediate din faptul că a invadat 
intreaga lume cu mărfurile sale decât dacă i-ar pune pe 
tavă lui Pashelvi o armă de distrugere în masă. 

- Aceleași consideraţii le-am făcut şi eu, domnule 
Bernstein, dar cu toate acestea nu am reușit să-mi 
reprim temerile; simt că îmi scapă ceva... Apropo, 
spuneţi-mi: cum merg investigaţiile despre soarta 
președintelui Tahrjani? 

- Suntem pe drumul cel bun, domnule maior... 
Pe drumul cel bun... 


Oswald se deconectă de la rețea, spunându-și că 
Bernstein rămăsese singurul dintre foștii săi colabo- 
ratori pe care se putea baza oricând. 

Singurul? Dacă cineva i-ar fi dezvăluit Sarei gândul 
©. Ao’ . ° A i 
care tocmai îi trecuse prin minte, fără îndoială că ea 
s-ar fi supărat foarte tare. Oswald zâmbi, apoi reluă 
lectura jurnalului din care prietena sa de peste Ocean 
îi trimitea cu o regularitate de metronom fragmentele 
decriptate. 


Din agenda lui Luca Raso, jungla amazoniană, mai 
1976: 


În sfârșit, mă îndrept spre casă! Mă aflu într-un 
avion de linie pe jumătate gol care mă duce spre 
aeroportul din Rio de Janeiro. De acolo mă voi urca 
într-o cursă spre Italia. Plouă cu găleata, dar zborul 
se desfășoară în condiţii bune, așa că profit de ocazie 
ca să-mi completez jurnalul. 

Când, ieri-noapte, am văzut că frumoasa Ale- 
xandra Oliveiro urca în apartamentele proprie- 
tarului concernului, m-am gândit că făcea și ea parte 
din înţelegerea încheiată de tatăl său şi Neumann. 

Cred că-mi scapă ceva în privinţa relaţiilor dintre 
aceste persoane și trebuie să recunosc că nu-mi pare 
rău deloc că am plecat de acolo. Singurul lucru pe 
care îl regret este acela că nu am mai reușit să petrec 
câteva minute singur cu Agnes: după întoarcerea de 
la Manaus, nici unul din noi nu a mai pomenit ceva 
despre cele întâmplate în timpul aterizării, iar 
discuţiile noastre nu au depășit cadrul formal. 

Ultimele două zile au fost mai degrabă agitate 
şi, din cauza vremii nefavorabile, am fost nevoit 

să-mi amân plecarea. Nu știu încă dacă a fost bine 
sau nu, dar această întârziere mi-a oferit ocazia să 
cunosc un personaj foarte interesant. 


Moshe Swazinski este de mulți ani mâna dreaptă 
a lui Neumann. Cu mult mai tânăr decât magnatul, 
abia împlinise zece ani când a ajuns în Brazilia: 
familia sa de evrei polonezi reușise să-l scoată clan- 
destin din Varşovia, cu puţin timp înainte ca 
naziştii să ia cu asalt ghetoul și să-i deporteze pe 
toți locuitorii săi la Buchenwald. 

De atunci, Neumann s-a ocupat îndeaproape de 
Moshe, crescându-l ca pe propriul său fiu. 

Agnes mi-a relatat pe scurt povestea numărului 
doi de la Neumann Corporation ieri-dimineaţă, în 
timp ce mă conducea la aeroport. Ploaia de peste 
noapte se transformase într-o furtună tropicală în 
toată regula. 

- Păcat că nu-l veți întâlni pe domnul Swazinski 
decât pentru câteva minute la aeroport. Veţi pleca 
cu același avion cu care sosește el. 

Aparatul Piper Navajo a aterizat cu dificultate 
printre rafalele de ploaie și vânt. 

— Să știi că am fost norocos, Agnes, a spus Swa- 
zinski după prezentările de rigoare. Am dansat de 
la Rio până aici fără să fiu nevoit să plătesc intrarea 
la discotecă. Abia aştept să mă duci acasă. Bine- 
înţeles, după ce se va îmbarca domnul Raso. 

Moshe Swazinski este un bărbat foarte elegant. 
Imposibil să nu-i observi hainele croite la cele mai 

bune case de modă italieneşti. Este înalt, cu un fizic 
atletic, umeri lați și un gât viguros. Are un chip 
colțuros, o privire rece şi scrutătoare. 

Numai că pentru mine nu sosise încă clipa plecării. 

- Prognozele meteo nu sunt deloc îmbucu- 
rătoare. Cred că riscăm foarte mult dacă decolăm 
din nou, i-a spus Jaco lui Agnes. 

Ea s-a întors spre mine: 

- Domnule Raso, după cum cred că aţi înţeles 
deja, trebuie să vă amânaţi plecarea. Îmi pare rău 
pentru această schimbare de program, dar va trebui 
să mai petreceți o noapte la Residencia. 

Peste câteva clipe, bagajele noastre au fost puse 
în portbagajul Range Roverului şi am făcut cu toții 
cale întoarsă. 

Odată ajuns în cameră, mi-am scos hainele ude 
și am deschis geanta de voiaj Gucci, ca să scot altele 
curate. În clipa aceea mi-am dat seama că nu era 
geanta mea: la aeroport observasem că Swazinski 
avea una identică cu a mea. Probabil că personalul 
de la Residencia le încurcase. 

Ocazia care mi se ivise era mult prea ispititoare, 
așa că nu m-am putut abţine să nu-i umblu prin 
lucruri. Am văzut un portmoneu de piele peste gră- 
mada de haine. L-am deschis. Câteva cărți de credit, 
o mie de dolari americani în bancnote mari, per- 
misul de conducere și un pașaport brazilian pe 
numele lui Moshe. Stânjenit de gestul meu, mă 
pregăteam să pun totul la loc, când am observat o 
fotografie cu marginile îngălbenite de vreme. Era 

un instantaneu cu un ofițer în uniformă. Pe verso, 
o dedicație: „Cu dragoste, tata.“ Nu mai înțelegeam 
nimic: dacă acela era tatăl lui Moshe Swazinski, 
atunci de ce purta uniforma SS-ului, cu uriașa 
svastică pe braţ? Oare Moshe Swazinski nu era un 
evreu care scăpase de mizeria și umilinţele din 
ghetoul din Varșovia cu puţin timp înainte ca na- 
Ziştii să-i ridice și să-i trimită în lagărele de exter- 
minare întreaga familie? 

Sub portmoneu se afla un dosar galben care 
conţinea câteva file. Pe copertă, cineva scrisese cu 
pixul cuvântul „Amazoana“. Am lăsat stânjeneala 
deoparte și m-am pregătit să studiez conţinutul 
dosarului, când, deodată, cineva a ciocănit la ușă. 
Am pus totul la loc și i-am dat menajerei geanta 
lui Moshe, în timp ce aceasta mi-o înapoia, 


cerându-și scuze, pe a mea. 


Seara s-a lăsat fără ca furtuna să dea vreun semn 
că ar vrea să se oprească. 

Cina, la care Neumann nu a participat, a fost 
scurtă și liniştită. Eram patru la masă: Agnes, Ale- 
xandra Oliveiro, Moshe Swazinski şi cu mine. N-a 
putea spune că discuţiile între comeseni au fost... 
entuziasmante. Fiecare dintre noi părea adâncit în 
propriile gânduri. De altfel, imediat după cină, 
ne-am retras în camerele noastre. 

Am așteptat vreo două ore înainte de a ieși din 
nou din cameră. Descoperirea pe care o făcusem 

scotocind printre lucrurile lui Swazinski îmi 
aţâțase curiozitatea. 

Am coborât fără să fac nici un zgomot și m-am 
îndreptat spre bibliotecă. Habar n-aveam ce anume 
căutam, așa că priveam dezorientat de jur-imprejur. 
Deodată, un zgomot înfundat m-a făcut să tresar. 
Am avut timp doar să rotesc vasul liberty și să mă 
strecor în camera secretă. De acolo, prin ecranul 
mascat am văzut-o, spre marea mea surprindere, pe 
Alexandra Oliveiro înaintând cu paşi de felină și 
incepând să scotocească în sertarele biroului lui 
Neumann. 

Camera secretă are şi o acustică excelentă: câteva 
voci mi-au ajuns la urechi înainte ca Alexandra să 
le poată auzi. 

În clipa aceea am ieșit din ascunzătoare. Nu-mi 
imaginam ce soartă ar fi aşteptat-o dacă Neumann 
ar fi surprins-o cotrobăind prin lucrurile sale. 

- Repede, Alexandra, vino, i-am spus, trăgând-o 
după mine. Ascunde-te aici! 

— Nimic nu e ceea ce pare, domnule Raso, mi-a 
șoptit ea, în timp ce eu închideam ușa camerei secrete. 

O clipă mai târziu, Neumann și Moshe Swa- 
zinski intrară în cabinetul de lucru al magnatului. 

- Era şi dosarul acolo? l-a întrebat Neumann 
pe celălalt. 

- Da, Erick, a răspuns Swazinski. 

- Crezi că l-a văzut? 

- Nu ştiu, dar orice este posibil... 

- Bine, atunci va trebui să ne ocupăm de asta... 
a mai spus Neumann, iar privirea lui de obicei rece 
mi s-a părut mai sinistră ca niciodată. i 

După plecarea celor doi, Alexandra și cu mine 
am mai așteptat încă o jumătate de oră înainte de 
a ne întoarce în camerele noastre. 


- Îmi pare rău, domnule Raso, că vă trezesc atât 
de brusc, mi-a spus Agnes la telefon, în vreme ce 
eu remarcasem că soarele încă nu răsărise. Pilotul 
tocmai mi-a comunicat că Piperul nostru a suferit 
O avarie gravă în timpul furtunii de ieri. Singura 
soluție este să vă duc eu până la aeroportul din 
Santarem: de acolo pleacă zilnic o cursă spre Rio. 
Dacă plecăm în următoarea jumătate de oră, cred 
că vom ajunge la timp ca să vă îmbarcați. 

În mod straniu, pe toată durata călătoriei pe 
drumurile accidentate care traversează Amazonia, 
Agnes a rămas tăcută, iar eu am profitat de asta ca 
să trag un pui de somn: în ultimele două nopţi nu 
reușisem aproape deloc să dorm. Sunt conştient că 
spusele lui Neumann din cabinetul său de lucru se 
refereau la mine. Știu că mă aflu într-o situaţie 
delicată, dar, având în vedere faptul că am părăsit 
Residencia, poate că Neumann şi oamenii lui se vor 
mulțumi că nu voi mai avea posibilitatea să-mi bag 
nasul în afacerile lor. 

Fără îndoială că avionul DC3 Dakota cu care 
călătoresc a cunoscut şi vremuri în care se descurca 
mai bine ca acum. Comandantul și secundul său 

par mai degrabă doi surferi pregătiți să se ia la trântă 
cu valurile: amândoi foarte tineri, cu un fizic vigu- 
ros, îmbrăcaţi cu pantaloni scurți și cămăși albe. 

La bord se află un țăran cu o expresie înspăi- 
mântată întipărită pe față, care își ţine valiza strâns 
pe genunchi; în spatele lui, o tânără grațioasă și cu 
un aer timid; și, în sfârșit, un cuplu în vârstă care 
mi-au spus că se duc la Rio pentru niște tratamente 
medicale. 

Restul locurilor sunt libere. 

În sfârșit, încep să mă relaxez. Bătrânul Dakota 
zboară sigur pe el la o altitudine de croazieră de 
șapte mii de metri, cu o viteză de o sută șaptezeci 
de noduri. 

Încă nu ştiu cum să interpretez unele lucruri 
descoperite pe durata sejurului meu la Residencia: 
microfoane ascunse, camere secrete, schimbări ne- 
așteptate de program, personaje ambigui. 

Dar odată ajuns în Italia, voi reciti acest jurnal 
ŞI poate că voi da de firul unui caz interesant. 

Dar... Ce naiba!... Ce-i asta? O explozie! Cred 
că în cală! Măştile de oxigen au sărit afară din loca- 
șurile lor... Văd flăcări... Avionul se prăbușește! 

Epoca Fierului, mileniul al II-lea î.Hr. 


Când războinicii migos luară cu asalt satul vrăj- 
mașilor cu furia unui stol de lăcuste înfometate, dava- 
arii, luaţi prin surprindere, nu avură timp nici măcar 
să-și dea seama ce se întâmplă. 

În ciuda durerii atroce provocate de mușcătura lui 
Dehal, Karesh se alătură oamenilor săi, încercând să 
le țină piept invadatorilor. 

Athor îl zări de departe și începu să înainteze spre 
el, spulberând dintr-o lovitură pe oricine îndrăznea 
să-i stea în cale. 

Cu o expresie cinică întipărită pe chip, Karesh își 
intoarse privirea de la Athor spre coliba în care era 
ținută ostatică Dehal. Regele migos înţelese. Se repezi 
spre colibă. Dehal zăcea pe jos, legată. De jur-impre- 
jurul ei, sânge, iar piciorul rupt era susținut de o 
creangă de copac. Totuși, era vie și conștientă. 

- Blestematule! urlă Athor și ieși în fugă din colibă, 
strângând securea în mâini. Unde ești, blestematule? 

Dar Karesh se făcuse nevăzut în desișul pădurii, 
urmat de câțiva bărbați care reușiseră să scape de furia 
oamenilor migos. 


Trecură câteva zile, timp în care războinicii migos 
scotociră în lung și în lat zona. Nici urmă însă de 
Karesh și de oamenii săi. Athor îi adună pe toți ai 
săi în jurul lui. 

- S-a făcut dreptate, le spuse el. Chiar dacă nu am 
reușit să punem mâna pe Karesh, am scăpat de ame- 
nințarea davaarilor. Nădăjduiesc că pentru totdeauna. 

Privirea încărcată de iubire a regelui o întâlni pe 
cea a femeii sale, care se apropia sprijinindu-se în două 
toiege: convalescenţa avea să fie lungă. Mai târziu, 
așezându-se pe o bancă de lemn, Dehal își aminti de 
visul în care răposatul său tată îi spusese că-i lăsase 
moștenire toată averea sa și se întrebă dacă nu cumva 
Aker se referise la piciorul său beteag. Se întunecă 
brusc la faţă: oare nu cumva avea să rămână schiloadă 
pe viaţă? 

Simţi mâna bărbatului ei sprijinindu-i-se pe umăr. 

- Ce e cu tine, de ce ai privirea aceasta tristă? o 
întrebă el. 

- Nu e nimic, doar gândurile care Îmi rătăcesc 
prin minte. 

Pregătind o cataplasmă din ierburi pentru rănile 
femeii sale, Athor arătă spre Sar, care părea să crească 
pe zi ce trece. 

- Nu mai trebuie să-ţi faci nici un fel de griji. 
Priveşte cât de fericit este fiul nostru. Cât despre 


404 MARCO BUTICCHI 


restul, vei vedea că, odată cu trecerea timpului, vei 
putea merge și alerga la fel ca înainte. Eşti o femeie 
puternică, Dehal, știu bine asta. 


Nici o cataplasmă însă nu-l putea ajuta pe Karesh: 
rana se infectase, iar durerea devenise insuportabilă. 

Urmele mușcăturii lui Dehal deveniseră purpuriu, 
iar febra îl chinuia de câteva zile. Ştia că nu avea decât 
o singură scăpare, dacă nu voia să moară. 

Mâinile îi tremurau, broboane mari de sudoare 
îi scăldau fruntea, dar își făcu curaj şi luă de pe jar 
piatra încinsă și o apăsă pe membrul său rănit. 

Sălbaticul rege al davaarilor leșină de durere. 


Dehal își încleştă dinţii ca să nu urle. 

Athor îi făcuse câteva mici incizii în zona frac- 
turii, în care pusese o pastă din ierburi tămăduitoare. 
Apoi, folosind un vârf de suliță înroșit în foc, îi caute- 
riză rănile, arzând totodată și ierburile. Străvechiul 
leac avea să lase pentru totdeauna urme pe pielea fe- 
meii: în zona arsurilor aveau să-i apară cicatrice în- 
chise la culoare, dar era singurul remediu care putea 
aduce vindecarea. 


Urmând cursul râului, Karesh și oamenii săi ajun- 
seră în cele din urmă la mare. 

Majoritatea davaarilor care izbutiseră să scape 
împreună cu el de furia oamenilor migos purtau încă 
semnele bătăliei. 

- Să facem popas, Karesh! Sunt istovit și am 
pierdut mult sânge, îi strigă unul dintre oamenii săi 
când ajunseră pe țărm. 

Karesh puse pe umăr propulsorul suliței - un 
mecanism din os de ren care avea rolul de a imprima 
mai multă forță aruncării. Suliţa șuieră prin aer, 
înfigându-se i in pieptul bărbatului care vorbise. 

- În felul ăsta nu vei mai fi obosit, spuse Karesh, 
cu o expresie feroce pe chip. Apoi, întorcându-se spre 
ceilalți, întrebă cu aer amenințător: Mai are de gând 
cineva să poruncească ceva regelui său? 

În ciuda durerii, cruzimea lui nu cunoștea limite. 

Înaintau de-a lungul unei cărări înguste de nisip 
când, brusc, de după o stâncă, le apărură în faţa 
ochilor două pirogi care pluteau la mică distanță de 
țărm. Cei opt bărbaţi din bărci pescuiau și nu ob- 
servară apariția davaarilor. 

Karesh le porunci oamenilor săi să se ascundă și 
să fie gata să acţioneze. 

Apoi se apropie de marginea țărmului strigând și 
făcându-le pescarilor semne disperate. Convinși că 
omul avea nevoie de ajutor, pescarii vâsliră spre el. 

Însă odată ajunși pe uscat, cei opt bărbați neinar- 
maţi se treziră înconjurați de fioroșii războinici davaar. 

Câteva clipe mai târziu, șapte cadavre pluteau în- 
tr-o baltă de sânge la malul mării. Unul dintre pescari 
fu lăsat în viață: Karesh voia să afle unde se afla satul 
lor și cât de bine era apărat. 

Apoi, învingându-și cu greu teama de apă, davaarii 
se urcară în bărci și se indreptară spre satul pescarilor. 

Dehal alerga fericită pe câmp, jucându-se cu Sar 
e. > A A A A A ; 

și ținând în braţe o mogâldeață înfășată: cu câteva luni 
în urmă născuse o fetiță. 

A e . A . 

Ingrozitoarele zile în care fusese sclava lui Karesh 
rămăseseră mult în urmă. De atunci petrecuse zile 
fericite, lipsite de griji, încununate de naşterea celui 
de-al doilea copil - un semn al bunăvoinţei zeilor. 


În ziua împlinirii solstițiului de vară, locuitorii 
tuturor așezărilor prietene se reuneau la pog-ul de pe 
coasta muntelui, aducând omagiu zeului Hosh. Ser- 
bările durau mai multe zile, culminând cu ritualul 
căsătoriilor. 

Cel care avea să le oficieze era Athor, în calitatea 
sa de mare sacerdot. 

La serbările desfășurate cu un an în urmă, regele 
observase că întreaga populaţie a unui sat de pescari, 
unul dintre cele mai îndepărtate de pog, nu participase 
la ceremonii. 

Era un lucru neobișnuit ca supușii zeului Hosh 
să lipsească de la o asemenea sărbătoare religioasă. 

Când nici în anul următor pescarii nu-și făcură 
apariția, Athor ceru lămuriri locuitorilor din satul 
cel mai apropiat de mare. 

- Nu știm nimic despre ei, rege al neamului 
migos, îi răspunseră aceștia. Să nu li se fi întâmplat 
vreo nenorocire... 

Anglia, 1218 


Aymon sări brusc în picioare și preț de o clipă 
crezu că visează. Vârful spadei care îi atingea gâtul 
era însă real și mai înspăimântător decât orice coșmar. 

- Nu te mișca, asasinule! îi șuieră Pell, locote- 
nentul lui Dolbert. 

- Ce spuneți acolo, domnule? îngăimă tânărul. Vă 
înșelaţi, nu sunt decât un biet muzicant. N-am făcut 
rău nici unei muşte. 

- Da, un muzicant care ţine ascunsă o spadă ca 
aceasta, murdară încă de sângele victimei tale. Te acuz 
de uciderea contelui de Old Sarum, Maxim. 

- V-am mai spus, domnule, că vă înșelați, mur- 
mură Aymon, încercând să se ridice din pat. Lăncile 
celor patru oșteni care îl însoțeau pe Pell îl împiedi- 
cară, proptindu-i-se în piept, așa că tânărul continuă: 
Spuneţi-mi, de ce să-l fi ucis pe binefăcătorul meu, 
pe omul care mi-a redat libertatea? 

- Foarte simplu: pentru că te-a surprins în timp 
ce te desfătai trupește cu Marie-Louise, soția fiului 
său. L-ai ucis cu sânge rece. 

Spunând acestea, Pell îi arătă spada zkinakes, a 
cărei lamă era mânjită cu sânge. 

Urzeala ticluită de crudul Dolbert și tovarășul său 
de aceeași teapă se strângea mortal în jurul victimei lor. 

Aymon se hotărî într-o fracțiune de secundă: dacă 
ar fi fost aruncat în temniţă, orice șansă de a se apăra 
pe sine însuși și pe Marie-Louise - care părea să se 
afle în aceeași situaţie ca și el — ar fi fost pierdută. 

- Lăsaţi-mi răgaz să mă imbrac și vă voi urma, 
domnule. 

Oamenii lui Pell slăbiră strânsoarea: la urma ur- 
melor, tinerelul acela nu putea reprezenta o primejdie 
pentru cinci bărbaţi înarmați. 

Aymon se mișcă cu iuţeala unei feline. Sări în 
picioare şi îl lovi fulgerător pe locotenent cu pum- 
nul în bărbie. În vreme ce acesta se prăbușea leșinat 
la podea, degetele mâinii sale drepte se și incleștară 
pe mânerul spadei zkinakes pe care Pell o ținea în mâ- 
nă. Revenindu-și din uluială, cei doi bărbați care îl 
flancau pe Aymon își repeziră lăncile spre el în același 
timp, dar tânărul se aplecă brusc, iar cei doi se răniră 
reciproc. 

Apoi încrucișă spada cu cel de-al treilea oștean, 
pe care îl răpuse la cea de-a doua fandare. 

Ultimul rămas privi îngrozit de jur-imprejur, cău- 
tând o cale de scăpare: căpetenia lui zăcea fără cu- 
noștință la podea, iar ceilalți trei camarazi ai săi erau 

ȘI ei grav răniți. Văzând îndemânarea cu care Aymon 
mânuia spada, nu stătu pe gânduri și dispăru pe ușă, 
luând-o la fugă. 

- Ce se întâmplă aici? întrebă Sarya, cu vocea 
somnoroasă. 

Se trezise din cauza zarvei din casă, dar nu izbutea 
să înțeleagă ce se petrecuse în camera lui Aymon. 

- Îmbracă-te repede, Sarya. Trebuie să fugim de 
aici: dacă vei rămâne, te vor arunca în temniță, acu- 
zându-te că mi-ai fost complice. 


Într-un han obscur din Bristol, la vărsarea râului 
Avon, un bărbat îi povestea tovarășului său de pahar: 

- Contele de Old Sarum a fost spintecat cu sabia 
de amantul nurorii sale. Se spune că cei doi ar fi 
intenționat să scape și de Dolbert, odată ce acesta i-ar 
fi luat locul tatălui său. Peste câteva zile o vor scurta 
de cap pe femeie. Însă muzicantul curții a dispărut 
fără urmă. Totuși, nu știu ce să spun: băiatul acela, 
Maxim, nu părea să fie un ucigaș. L-am cunoscut, 
acolo, la castel, și nu mi s-a părut că ar fi în stare să 
facă vreun rău cuiva. 

Aymon își plecă privirea, prefăcându-se preocupat 
de pulpa fierbinte de pui din faţa sa. Nu voia să-i 
scape nici un cuvânt din spusele mușteriului de la 
masa de lângă el, dar trebuia să fie atent totodată ca 
omul să nu-l recunoască. Ar fi vrut să poată să-și strige 
în gura mare nevinovăția, dar, când cei doi tovarăși 
de pahar schimbară vorba, preferă să se ridice fără 
nici un cuvânt şi să se îndrepte spre camera pe care 

o închiriase împreună cu Sarya în ziua când ajun- 
seseră în oraş. 

Nu băgă însă de seamă privirea cercetătoare pe 
care i-o aruncă unul din cei doi bărbaţi. 


- Ce trebuie să fac? se întreba întruna Aymon, 
plimbându-se de colo-colo prin cameră. Marie-Louise 
va fi decapitată duminică. Mai sunt doar trei zile până 
atunci. Sunt deznădăjduit, Sarya. Dar vreau să ştii că, 
deși o iubesc pe Marie-Louise de când am văzut-o 
pentru prima dată, între mine și ea nu s-a întâmplat 
niciodată nimic. Tu mă cunoşti, doar... Știi că nu aș 
fi în stare să-i fac rău omului care mi-a redat libertatea 
şi mi-a făcut atâtea daruri. 

- Nu e nevoie să-mi spui toate aceste lucruri, Aymon. 
Acum trebuie să facem tot ce putem ca s-o eliberăm pe 
femeia pe care o iubești. Eu aș avea un plan... 


Tim Hulser era comandantul temniţelor contelui 
de mai bine de cincisprezece ani. Era un bărbat cinstit 
și demn. Asemenea celor mai mulți dintre slujbașii 
contelui, locuia într-una din căsuţele construite în 
imediata apropiere a zidului de apărare al castelului. 

Ca de obicei, în ziua aceea se întoarse acasă mult 
după lăsarea întunericului, se așeză la masă și, înainte 
de a lua prima lingură din fiertura din farfurie, rosti 
în șoaptă rugăciunea pentru soția sa Margerth, plecată 
dintre cei vii de peste trei ani. Singurul lor fiu se 
imbarcase pe o corabie de război și bătrânul nu mai 

primise nici o veste de la el de câteva luni. Așa că 
doar amintirile îl mai țineau. 

Tim Hulser își desfăcu centura de piele de la brâu 
și scoase veriga de fier de care erau prinse cheile 
carcerelor, aruncând-o pe masă. Apoi, în timp ce 
mânca, începu să cugete la cele întâmplate în ultima 
vreme la castel. Uciderea contelui îi surprinsese pe 
toți. Și când se gândea că tocmai el îi recomandase 
contelui pe Bahram și ai lui. Nu-i venea să creadă. 
Ar fi putut jura că tânărul Maxim nu era în stare să 
omoare nici măcar o muscă. Și totuşi... Dacă i-ar fi 
căzut în mâini ticălosul acela... 

Cu mintea plină de gânduri de răzbunare, Tim 
se întinse în pat și adormi imediat. 


Aymon aşteptă să se Întunece înainte de a ieși din 
ascunzătoarea sa din butoiul dintr-o căruță trasă în 
curtea mare a castelului. Drumul dintre Bristol şi Old 
Sarum îl făcuse pe jos, mergând cincisprezece ore fără 
intrerupere, străduindu-se să nu fie văzut de nimeni. 
De fiecare dată când auzea tropot de cai sau voci, se 
ascundea în tufele de pe marginea drumului. 

Profitând de un moment de neatenţie al străje- 
rilor, reușise să treacă de poarta primului zid de apă- 
rare al castelului. 

Știa unde locuia Tim Hulser. 

Forţă un oblon şi intră în casă. Camera strâmtă 
era slab luminată de flacăra palidă a unei lămpi cu ulei. 
În patul din colț, Tim dormea profund, sforăind. 

Aymon zări legătura de chei de pe masă. Exact 
ceea ce căuta: cu ele avea să deschidă ușile temniţei. 
Întinse mâna după ele. 

- Stai pe loc, lepădătură! urlă Tim, apucând ful- 
gerător sabia de lângă pat. Apoi, recunoscându-l pe 
Aymon, exclamă: Tu? Trădător și ucigaș ce ești! Fi, 
bine, acum te voi arunca din nou în temniță, iar mâi- 
ne vei avea parte de sfârșitul pe care îl meriți alături 
de frumoasa ta! 

- Așteaptă, Tim. Mai bine ascultă-mă. Eu nu am 
nici un amestec în tot ceea ce s-a întâmplat la castel. 

- Cum îţi închipui că te-aș putea crede? 

- Așa cum ai crezut, pe bună dreptate, și că cei 
trei trubaduri întemnițați odinioară erau, de fapt, 
nevinovaţi... 

- Ce vrei să spui? îl întrebă Tim, lăsând sabia în jos. 

Mâna lui Aymon se strânse pe mânerul spadei 
akinakes. Lovitura fu fulgerătoare: garda aurită a sa- 
biei îl izbi pe Tim în creștet. 

- lartă-mă, bătrânul meu prieten, murmură Ay- 
mon, în vreme ce celălalt se prăbușea fără cunoștință 
pe podea, dar nu vreau să te amestec într-o treabă 
urâtă, iar asta este singura soluție: nimeni nu te va 
putea acuza că m-ai ajutat. 

După ce îl legă pe comandantul temniţei de un 
scaun și îi puse căluș la gură, Aymon ieși în noapte. 
Legătura de chei era la loc sigur, în traista de piele. 

Temnița avea două căi de acces: una din ele co- 
munica direct cu subteranele castelului. În schimb, 

cealaltă pornea chiar din curtea interioară, dincolo 
de cel de-al doilea zid de apărare. 

Aymon știa că una din cheile din legătura sustrasă 
de la Tim era de la portița incastrată în poarta mare 
a zidului: comandantul temniţei o folosea atunci când 
făcea inspecții inopinate în tainițele castelului. 

Nici un străjer nu păzea poarta, în dreptul căreia 
era însă coborât un grilaj masiv de fier în caz de război. 

Aymon înaintă pe furiș, lipindu-se de zid. Din 
cauza întunericului, în dreptul porții găsi cu greu 
cheia potrivită. Deschizând-o în cele din urmă, se găsi 
in dreptul ieslei în care oamenii de la castel își țineau 
caii. Unul din armăsari necheză, iritat de prezența 
neașteptată a străinului. Aymon îl mângâie ușor pe 
bot, calmându-l. 

Apoi descuie ușa temnițe. 

Scara abruptă de piatră era luminată de torțele 
fixate cu drugi de fier în zid. Părea să ducă direct în 
infern. Aymon strânse mânerul sabiei și începu să 
coboare treptele. 

Din câte îşi amintea, drumul ar fi trebuit să fie 
barat de o altă ușă, care dădea spre camera temnice- 
rilor. Dincolo de ea se aflau celulele condamnaților, 
intr-una dintre ele petrecându-și odată și el câțiva ani 
din viaţă. 

Ușa se deschise cu un scârțâit sinistru. Aymon se 
rugă în gând să nu fi trezit vreun temnicer. 

În încăpere domnea o beznă profundă. 

Se apropie de gardieni: erau trei sau patru şi sfo- 
răiau zgomotos. Încuie cu cheia ambele uși ale ca- 
merei, transformându-i pe temniceri în prizonieri. 

Apoi se avântă fără nici o urmă de ezitare pe trep- 
tele celei de-a doua scări, și mai abruptă decât prima. 
Prin pereţii plini de mucegai răzbăteau broboane de 
apă. Pe măsură ce înainta, aerul devenea din ce în ce 
mai greu de respirat. Aymon mergea cu precauţie, 
cu sabia scoasă, pregătit să lovească la cea mai mică 
mişcare suspectă. Își amintea că, noaptea, tainiţele 
închisorii erau păzite de un singur gardian. 


Marie-Louise fusese închisă chiar în noaptea în 
care Aymon fugise. Fusese aruncată într-o celulă din 
subteranele castelului fără să i se dea nici o explicaţie. 

Apoi, într-o zi, soțul ei cobori totuși în locul acela 
lugubru ca să-i aducă la cunoștință acuzaţiile. 

- Sunteţi vinovată, îi spusese Dolbert pe un ton 
detașat și sarcastic, de a fi urzit o conjurație împre- 
ună cu amantul vostru, un biet muzicant de curte. 
În clipa în care tatăl meu, contele, v-a surprins împre- 
ună, l-ați convins pe acel asasin să-i ia viața. 

- Sunt simple infamii, Dolbert, știți bine. Muzi- 
cantul nu este amantul meu, nu am păcătuit trupește 
cu el și nu am complotat niciodată împotriva conte- 
lui, căci nutream o mare afecțiune pentru el. Același 
lucru este valabil și pentru cel pe care îl acuzaţi de 
crimă: tânărul muzicant îi era devotat contelui, căruia 
ii datora libertatea. 

- Vezi?! Nici măcar acum, în faţa morții, nu te 
sfiești să-ţi aperi prietenul. Foarte bine. Oricum, am 
venit să-ți spun că ai fost condamnată la pedeapsa 
capitală. Sentința va fi executată duminică dimineaţă. 

- Eşti o creatură odioasă, Dolbert! Maxim şi cu 
mine suntem victimele nevinovate ale urzelii pe care 
ai pus-o la cale împreună cu Pell. Nu tatăl tău m-a 
surprins cu ceva pe mine, ci eu am fost cea care v-a 
surprins, pe tine și pe nedespărțitul tău prieten, de- 
dându-vă desfrâului și păcatului contra naturii. Fii 
blestemat, Dolbert! Fiţi blestemați amândoi, tu și 
scutierul tău! 

Dolbert ridică mâna, vrând s-o lovească. Apoi se 
intoarse brusc și ieși din celulă. 


După vizita aceea, Marie-Louise pierdu noțiunea 
timpului. 

Când auzi cheia învârtindu-se în broască, își spuse 
că îi sosise ceasul. Prin faţa ochilor îi trecură chipurile 
părinților și imagini din copilăria trăită în îndepărtata 
Franţă. Apoi revăzu chipul singurului bărbat pe care 
il iubise: Aymon, omul care avea darul de a vrăji pe 
toată lumea cu muzica lui, dar care știa să lupte ca 
un adevărat cavaler. 

Deschizând ochii, simţ că sângele îi îngheaţă în 
vene de spaimă: mâna aspră a temnicerului îi mân- 
gâia obrajii scăldaţi în lacrimi. 

- Am auzit totul, domniţă, atunci când vorbeai 
cu... hm... soţul tău. 

Spunând acestea, temnicerul își lăsă mâna să alu- 
nece spre pieptul femeii. 

- Şi dacă ai auzit totul, de ce nu îl denunţi pe 
Dolbert? 

- Crezi că m-ar crede cineva? Cuvântul unui 
temnicer împotriva seniorului nostru... 

Mâna bărbatului se strânse pe sânul ei pietros. 

- Cum îndrăznești să mă atingi? Piei din faţa mea! 
strigă Marie-Louise, retrăgându-se într-un colț. 

- O să plec, dar mai întâi o să te fac să cunoşti 
plăcerea. Să vezi şi tu cum e să te posede un bărbat 
adevărat. 

Spunând acestea, temnicerul se apropie de Marie- 
Louise și își lăsă pantalonii în vine. Simţindu-i răsufla- 
rea fetidă și caldă, femeia întoarse capul îngrozită, 
spunându-și că n-ar fi folosit la nimic să riposteze. 
Omul începu s-o sărute. 

„Onoarea, își spuse tânăra femeie. Trebuie să mor 
cu onoare.“ Și îl izbi pe temnicer cu piciorul sub 
pântece. 

- Vasăzică te lași greu, puicuţă! Mai bine așa. O 
prospătură ca tine nu se câştigă cu una, cu două, nu-i 
așa? N-ai decât să strigi cât vrei, celelalte celule sunt 
goale, iar camarazii mei vor veni abia peste câteva 
ore să mă schimbe. 

Marie-Louise își înfipse ungiile în obrajii lui, îl lovi 
cu genunchii și încercă să-l muște, dar nimic nu părea 
să-l poată opri pe temnicerul din ce în ce mai excitat 
de zbaterile ei. 

- Acum, gata! strigă el deodată, punându-i mâna 
în gât. 

O strânse până când vederea i se inceţoșă. „Voi 
muri“, își spuse, simțind că se sufocă. Și se lăsă în voia 
sorții. 

În clipa aceea însă, strânsoarea slăbi și trase inştinc: 
tiv aer în piept. Deschise ochii și chipul lui Aymon 
ii apăru în față, asemenea unei viziuni. 

Apoi își dădu seama că trupul temnicerului zăcea 
fără viaţă pe pardoseală. 

- Vino, Marie-Louise. Să fugim de aici! 


Contele Dolbert părea ieșit din minţi: se învârtea 
ca un leu în cușcă prin sala tronului. Dintr-un colț, 
Pell îl urmărea cu privirea. 

- Cum să fi fugit? repeta proaspătul conte. Cum 
de au reușit să treacă de două ziduri de apărare fără 
să-i vadă nimeni? 

- De primul au trecut folosindu-se de cheile lui 
Tim. Pe cel de-al doilea zid am găsit o scară de frân- 
ghie coborâtă până la pământ. Probabil că muzican- 
tul și-a pregătit fuga de cu seară. 

- Şi oamenii pe care i-am trimis după e1? Cu ce 
veşti s-au întors? 

- Nimic care să ne ajute: cei doi parcă au dispărut 
de pe faţa pământului. 


La câţiva kilometri depărtare de castel, negustorul 
de vinuri mergea la pas pe lângă carul său tras de boi. 

Încărcase butoaiele și părăsise castelul în zori, când 
nimeni nu se trezise încă. 

Omul privi cu un aer tâmp la cei doi tineri care 
ieşiră brusc din butoaie. 

- Nu e în interesul tău să spui că ne-ai văzut vreo- 
dată, îl avertiză Aymon. Dacă domnul conte va afla 
ce serviciu ne-ai făcut, te-ar scurta de cap fără nici o 
ezitare. 

În clipa următoare, tinerii dispărură în pădure, ase- 
menea unor fauni. 

Roma, sfârşitul anilor '30 


Secretarul de stat al Vaticanului se simţea nepu- 
tincios în faţa forțelor Răului. Anul 1937 se apropia 
de sfârșit, iar perspectivele Europei deveneau din ce 
în ce mai sumbre. 

În adâncul inimii însă, înaltul prelat continua să 
spere că furia nazistă mai putea fi încă oprită și că 
Germania avea să înlăture în cele din urmă dictatura. 

Când vestea deschiderii lagărului de muncă forțată 
și de prizonieri de la Buchenwald se răspândi, majo- 
ritatea nu-i acordară nici o importanță, dar monseniorul 
Pacelli înțelese că se spulberase și ultima speranță. 


Berlin, sfârşitul anilor '30 


- Mussolini face treabă bună, Rudolf, îi spuse 
Hitler favoritului său. A adoptat cea mai bună politică 

faţă de englezi: pe de-o parte semnează acorduri cu 
ei, pe de alta le dă instrucțiuni și chiar îi condiționează 
atunci când este vorba de metodele folosite împotriva 
bolșevismului. 

- Aveţi dreptate, mein Führer. Totuși... Iată, la 
începutul anului, Ducele a semnat un acord de cola- 
borare cu Imperiul Britanic, iar cinci luni mai târziu 
i-a expulzat din Italia pe toţi corespondenții ziarelor 
englezești, retrăgându-i și el, la rândul său, pe jur- 
naliştii italieni din Insulă. 

- Ai să vezi că în curând îi va primi din nou pe 
ziariști. Deocamdată, trebuie să-i facem pe englezi să 
priceapă cu cine e mai bine să se alieze: dacă vor fi 
de partea Axei, vor fi siguri de victorie, în vreme ce 
alături de bolșevici toate speranţele lor se vor nărui. 
Ideea unui război de anvergură prinde din ce în ce 
mai mult contur, iar în cazul în care această idee se 
concretizează, alianța dintre ţările Axei și Marea Bri- 
tanie ne-ar garanta victoria. 

- În Anglia, mai spuse Hess, nu sunt deloc puţini 
cei care se declară consternaţi de declaraţiile filo- 
bolșevice ale unora dintre membrii guvernului. De 
altfel, s-au înmulțit manifestaţiile de simpatie la adresa 
noastră: aproape că nu trece zi fără prezenţa pe stră- 
zile orașelor englezeşti a unor cortegii întregi care 
să vă scandeze numele, mein Führer. În plus, o bună 
parte a nobilimii de acolo este de partea noastră. 


Pe 28 mai 1937, Arthur Neville Chamberlain fu 
desemnat prim-ministru al Imperiului Britanic, iar 

Hitler își convocă de urgenţă colaboratorii cei mai 
apropiaţi pentru a analiza situaţia. 

- Din câte știu, noul prim-ministru englez nu este 
nici O persoană impulsivă, nici un om de acţiune. Nu 
pot spune că Chamberlain este un laș, însă atunci 
când, în cele din urmă, se va hotări să apuce pâinea 
şi cuțitul, va constata că cineva i le-a luat deja din față. 
Domnilor, nu mai putem aștepta: a sosit vremea să 
stârpim pentru totdeauna amenințarea evreiască și 
bolșevică din Europa și din întreaga lume. 

După ședință, Hitler se așeză comod într-un 
fotoliu şi se abandonă acordurilor muzicale pe care 
le iubea cel mai mult și care aveau întotdeauna darul 
de a-l relaxa. 

Operele lui Wagner îl transportau în lumea fer- 
mecată a lui Parsifal, în căutarea Sfântului Graal. 


Londra, sfârşitul anilor '30 


Căpitanul Rowell Kater încercă din nou, fără 
succes, să execute notele insemnate pe vechea parti- 
tură descoperită în cutia de rezonanţă a vielei, apoi 
cercetă cu luare-aminte ciudatele anomalii muzicale 
pe care le descoperise. Nu avu nevoie de mult timp 
ca să facă legătura între erorile atât de evidente și 
mesajul cifrat, însă, în ciuda experienţei sale, nu reuși 
să rezolve enigma. 

Government Code and Cypher School - GC 
& CS - se înființase în anul 1919, prin fuziunea 

departamentului Marinei britanice numit „Camera 
40“ cu corespondentul său din cadrul Armatei - MI-8. 
Cei douăzeci și cinci de ofițeri experți în decriptare 
proveniţi de la cele două instituții puseseră pe pi- 
cioare cel mai puternic serviciu de contrainformaţii 
specializat în cercetarea și decodificarea sistemelor de 
comunicare cifrată. De la GC & CS ieșeau cei mai 
buni agenţi secreți din lume. 

Însă școala de decriptare mai avea și o altă misiune: 
asistarea guvernului Maiestăţii Sale şi a celor aliate 
în redactarea alfabetelor și sistemelor proprii de co- 
municare cifrată. 

Când amiralul Sinclair îi propuse lul Rowell Kater 
să facă parte din GC & CS, căpitanul de fregată nu 
stătu nici o clipă pe gânduri: deși departamentul era 
unul de mici dimensiuni, munca de acolo avea să-i 
permită o mare libertate de acţiune și, mai cu seamă, 
avea să-l scape de obositoarele misiuni de filaj al mai- 
marilor Angliei. 


Berlin, sfârşitul anilor 30 


Vara aduse cu ea o boare de entuziasm. Abia întors 
la Berlin dintr-o nouă călătorie în regiunea Langue- 
doc, Rahn radia de fericire: de data aceasta chiar avea 
să rezolve marea enigmă. 

Himmler îl chemă de îndată la el. 

- Care e stadiul cercetărilor, domnule Rahn? 

- Nu mi-o luaţi în nume de rău, Herr Reichs- 
führer, însă de data aceasta prefer să nu mă hazar- 
dez. Nu vreau s-o fac pe profetul și nici nu vreau să 
inșel încrederea pe care aţi investit-o în mine. Dacă 
imi veţi îngădui, înainte de a-mi face publică desco- 
perirea, aș vrea să vă mai cer răgaz pentru efectuarea 
unor ultime verificări. | 

- Domnule Rahn, ştiţi foarte bine că vă bucuraţi 
necondiţionat de respectul și încrederea mea. Dacă 
teoriile dumneavoastră se vor dovedi fundamentate, 
ele vor fi hotărâtoare pentru ascensiunea Reichului. 
Iar dacă Piatra catarilor se va dovedi a fi — aşa cum 
presupuneţi - un obiect radioactiv, odată intraţi în 
posesia ei vom pune la dispoziția oamenilor noștri 
de știință un instrument excepțional. Sunt sigur că 
știți că tizul dumneavoastră, Otto Hahn, împreună 
cu Fritz Strassmann şi Leo Szilard, efectuează unele 
experimente de mare importanță. Cercetătorii noștri 
de la Universitatea din Berlin sunt convinși că, prin 
bombardarea nucleului de uraniu cu neutroni lenți — 
particule descoperite de italianul Enrico Fermi -, se 
poate elibera o energie uriașă. Ei susțin că, odată 
declanșată reacţia nucleară și folosit combustibilul 
potrivit, această energie va putea fi folosită atât în 
scopuri militare, cât și industriale. Pe de altă parte, 
sunt convins că, în viitorul apropiat, chiar aceste 
arme radioactive vor influenţa echilibrul forțelor la 
nivel mondial. 

- Aveţi dreptate, domnule. Numai că, momentan, 
eu nu am la dispoziţie decât unele ipoteze, chiar dacă 
ele derivă din frânturile unui mesaj preistoric. 

- Vă înţeleg și vă apreciez precauţia, domnule 
Rahn. Însă ceva mă face să cred că ipotezele dum- 
neavoastră au ajuns în punctul nevralgic al problemei. 
Coincidenţele sunt prea multe: o cruciadă împotriva 
unui grup restrâns de eretici și crearea celui mai înspăi- 
mântător și inflexibil tribunal din întreaga istorie a socie- 
tății civile — și mă refer aici la Inchiziția catolică - nu 
pot fi rodul unei întâmplări. Să mai adăugăm la acestea 
și fraza care apare în acel straniu mesaj muzical: „O 
piatră care spulberă de una singură o oaste întreagă.“ 
Ca să nu mai vorbim despre regina Esclarmonda, care, 
înainte de a capitula în fața cruciaților, a aruncat Sfân- 
tul Graal în măruntaiele aceloraşi munţi unde se des- 
făşoară acum cercetările dumneavoastră... Știm foarte 
bine amândoi că toate legendele, chiar și cele mai fan- 
teziste, au la bază un sâmbure de adevăr. 

- Un adevăr pe care Îmi doresc să-l scot la lumină 
cât mai curând, Herr Reichsfiihrer. 

- Încă ceva, domnule Rahn, mai spuse Himmler 
înainte de a încheia discuția. Am citit cu mult interes 
ultima dumneavoastră carte - Curtea lui Lucifer — şi 
am dat deja dispoziţie să fie publicată. N-aș vrea să 
mi-o luaţi nici dumneavoastră în nume de rău, dar 
mi-am permis să intervin asupra unor fragmente, în 
așa fel încât să accentueze aspectele care concordă cu 
filozofia nazistă. Vă voi trimite șpaltul și când ne veți 
da acceptul vom trimite cartea în tipar. 

Rahn se dedică revizuirii cărții cu devotament și 
atenție. Vestea publicării il umplea de mândrie. 
N-aveau decât să taie și să răstaie, își spuse. Pentru 
el, important era ca volumul Curtea lui Lucifer să 
intre la tipar. 

Într-o seară, la scurt timp după întâlnirea cu Him- 
mler, Rahn părăsi sediul Ahnenerbe, se îndreptă spre 
gara din Berlin și urcă într-un tren. Ajunse la Mün- 
chen a doua zi dimineaţă. 

Luă un taxi până în Gravelotte Strasse, în carti- 
erul Haidhausen. 

Urcă scările unei clădiri vechi și dărăpănate. Ajuns 
la etajul al treilea, verifică din nou adresa pe care o 
căuta şi sună la o ușă. 

Aşteptă un minut, apoi sună din nou. Nu-i răs- 
punse nimeni. 

În schimb, se deschise ușa celuilalt apartament de 
pe palier. În prag se ivi o femeie în vârstă, cu o înfă- 
țișare vrednică de milă. 

- ÎI căutaţi pe domnul inginer? il întrebă ea. 

- Da. Îl caut pentru o chestiune de serviciu, doam- 
nă. Îmi puteți spune când se întoarce? 

- D2’ de unde atâtea chestiuni de serviciu! Dragă 
domnule, în ultima vreme, inginerul nu vorbea decât 
despre politică. Cred că toate cercetările lui de hi- 
draulică n-au făcut altceva decât să-l bage la apă. Și 
dacă vreţi să aflați când se întoarce, ar trebui să-i în- 
trebați pe cei care au venit să-l ridice: erau de la Ges- 
tapo. Din ziua aceea nu l-am mai văzut. Umblă vorba 
că, de fapt, era un revoluționar, o căpetenie a rezistenței 

comuniste. În orice caz, eu zic să-mi lăsați numele 
şi adresa dumneavoastră. În caz că se întoarce... 

- Nu, lăsaţi, nu era ceva urgent, îi replică Rahn. 

- Spuneţi-mi măcar cum vă numiţi, în felul acesta 
aș putea... insistă femeia, ieșind pe palier. 

Otto nu-i răspunse și cobori în fugă scara. 

Faptul că Filcher fusese arestat de oamenii lui 
Heydrich nu avea deloc darul să-l liniștească: dacă era 
într-adevăr un lider al revoluţionarilor comuniști, era 
greu de crezut că omul pe care îl căuta ar fi acceptat 
de bunăvoie să-i ofere unui SS-ist informaţiile secrete 
pe care le deținea. Doar dacă... 


Dachau, sfârșitul anilor '30 


Theodor Eicke, Gruppenfiihrer SS, inspector 
general al lagărelor de concentrare și comandant în 
exercițiu al lagărului de la Dachau, îl întâmpină pe 
Otto Rahn cu un aer marţial. Nu-și trădă nici o se- 
cundă neincrederea față de cele câteva rânduri scrise 
pe hârtia pe care i-o înmânase bărbatul din fața sa. 

Pe ordinul de serviciu, semnat de însuși Reichs- 
fihrerul Himmler, scria că subofițerul Otto Rahn 
trebuia să se prezinte pe data de 1 septembrie 1937 
la lagărul de muncă de la Dachau pentru a-și ispăși 
pedeapsa pentru o faptă pe care un membru al tru- 
pelor SS nu avea voie s-o comită sub nici un motiv: 
aceea de a se imbăta și a purta discuţii cu persoane 
neavenite pe teme militare. Din fericire, subofițerul 

recunoscuse în fața superiorilor vina de a fi avut o 
conduită necorespunzătoare, angajându-se să nu mai 
bea alcool în următorii doi ani și acceptând să fie detașat 
temporar la lagărul de concentrare de la Dachau. 

Atât Rahn, cât şi Eicke ştiau la fel de bine că nici 
un cuvânt din acel ordin nu era adevărat: în realitate, 
Rahn sosise la Dachau cu o misiune secretă. 


- Luaţi loc, domnule Rahn, spuse Eicke. Pri- 
zonierul care vă interesează este un bărbat dur: l-am 
supus de mai multe ori tratamentelor noastre „spe- 
ciale“, dar nu am reușit să-l facem să ne dezvăluie nici 
un fel de informaţie... 

- Totuşi, cred că ar fi o modalitate, Herr Grup- 
penfiihrer. 

Apoi, Rahn îi dezvălui planul la care se gândise. 
Când termină, Eicke făcu un gest de surprindere, apoi 
spuse: 

- Dacă dumneavoastră credeţi că merită să vă 
asumaţi asemenea riscuri, domnule Rahn, atunci... 

Construcţia care la Dachau era cunoscută sub 
numele de „buncăr“ avea un singur nivel, fiind lungă 
de optzeci de metri și lată de zece. Pe toată lungimea 
sa era stăbătută de un coridor, pe laturile căruia erau 
dispuse mai multe celule. La jumătatea coridorului se 
aflau cele patru camere speciale pentru interogatoriu. 
Acestea fuseseră antifonate, astfel încât urletele pri- 
zonierilor torturați de Gestapo să nu răzbată în 
exterior. Dar nu rafinatele metode de tortură ale 

poliției secrete constituiau supliciul cel mai de temut 
pentru deţinuţii închiși în buncăr. 

Așa-numitele Stehzellen erau niște paralelipipede 
de ciment goale pe dinăuntru, prevăzute cu o ușă 
mică. Baza era un pătrat cu latura de șaptezeci de 
centimetri, iar pereţii aveau circa doi metri înălțime. 
Odată închis acolo, deţinutul era nevoit să rămână 
în picioare zile la rând, posibilitățile de a-și schimba 
poziţia fiind foarte reduse. Stătea în picioare pur şi 
simplu, fără lumină, fără apă sau hrană. De obicei, 
cei care se dovedeau suficient de rezistenți ca să nu 
moară în urma acestui supliciu înnebuneau. 

Când Otto Rahn intră în buncăr escortat de doi 
gardieni din trupele SS, inginerul Filcher era închis 
de două zile într-o Stebzelle. 

Cercetătorul era îmbrăcat în uniforma de deţinut 
cu dungi albastre și bleumarin, avea o barbă lungă 
și pășea cu multă greutate, târându-și picioarele. 
Urmele torturilor îndurate erau evidente. 

Gardienii care îl însoţiseră deschiseră ușa celulei 
Stebzelle de lângă cea a lui Filcher și îl îmbrânciră 
înăuntru pe Rahn. 

O oră mai târziu, Otto se întoarse în direcția de 
unde se auzea respirația grea a lui Filcher și spuse: 

- Numele meu e Raush. Sunt acuzat de conspi- 
rație împotriva Partidului Naţional Socialist. Tu de 
ce ai fost adus aici? 

- Nu-ţi risipi aerul, camarade. O să ai mare nevoie 
de el, veni răspunsul sec al celuilalt. 


VÂNTUL DEMONILOR 429 


În aceeași seară, Rahn și Filcher au fost scoşi din 
Stehzellen şi duşi în baraca numărul 15, pe care deţi- 
nuții o supranumeau „baraca plutonului de pedeapsă“: 
acolo erau închiși cei cărora torționarii naziști le 
acordau.o „atenţie specială“. 

- Şi totuşi, sunt sigur că nu te-am văzut niciodată 
prin Berlin, domnule Raush, spuse Bock, șeful ba- 
răcii, privindu-l suspicios pe Rahn. 

Într-un colț, Filcher urmărea atent scena, fără să 
rostească nici un cuvânt. 

- Ţi-am mai spus, Bock. N-am făcut altceva decât 
să beau într-o seară ceva mai mult decât trebuie și să 
fac câteva aluzii filosovietice: suficient ca să ajung aici, 
la Dachau. Apoi mi-am înrăutățit singur situația: când 
au început să mă lovească cu sacii plini de nisip, am 
văzut negru în fața ochilor și l-am pocnit în faţă pe 
unul dintre gardieni. Sunt niște fii de cățea și, cre- 
de-mă pe cuvânt că, în ciuda chinurilor la care am 
fost supus, nu regret nimic din ce am făcut și nici 
nu-mi voi schimba comportamentul față de naziști. 

- Nu-mi placi deloc, Raush. Du-te în pat și caută 
să te odihnești. Aici, la „fabrică“, ziua de lucru e lungă 
ȘI istovitoare. 

În fiecare dimineață, deținuții erau scoși din barăci 
în grupuri de câte douăzeci, aliniaţi pe patru rânduri, 
având în frunte un șef de pluton care îi conducea în 
pas de marș până la fabrică. Acolo erau obligaţi să 
muncească în ture epuizante la construirea pieselor 
de armament care contribuiau la întărirea forței 

militare a Reichului. Germania nazistă se pregătea 
de război. 

În stânga lui Filcher, Rahn mărșăluia fără să scoată 
nici un cuvânt. Trecură prin faţa porților metalice 
deasupra cărora trona sloganul care, într-un viitor nu 
prea îndepărtat, avea să dea o nuanță de ironie macabră 
tragediei consumate în lagărele de concentrare naziste: 
ARBEIT MACHT FREI - „Munca te face liber.“ 

În realitate, mulți dintre cei două sute șase mii de 
prizonieri aduși la Dachau nu aveau să mai fie 
vreodată liberi. 

Timp de o săptămână, Rahn și Filcher lucrară cot 
la cot. Între ei nu aveau loc decât schimburi spora- 
dice de cuvinte, orice tentativă a lui Rahn de a încropi 
o discuţie fiind întâmpinată cu reticență de celălalt. 

Într-una din zile, un gardian îi oferi lui Rahn 
prilejul unei noi încercări. 

Trecând pe lângă strungul lui Filcher, subofițerul 
SS îi spuse rânjind: 

- Foarte bine, inginerule. Păcat că prietenii tăi 
bolșevici nu te pot vedea: sunt sigur că te-ar renega. 

- De ce ţi-a spus „inginerule“? îl întrebă Rahn 
după ce gardianul se îndepărtă. 

- Pentru că sunt inginer, îi răspunse Filcher cu 
răceală. 

- În ce specializare? 

- Hidraulică. 

- Nazişti blestemaţi! exclamă Rahn. Vor duce 
Germania de râpă! În loc să stimuleze capacitățile po- 
porului nostru, îi pun pe ingineri la strung, ca pe niște 

muncitori oarecare. Nici nu vreau să-mi închipui ce 
realizări ai putea avea, dacă ai fi liber! 

- E puţin probabil ca eu să mai ies vreodată de 
aici, prietene. Și oricum, chiar dacă ar fi să se întâmple 
una ca asta, nu cred că aș mai sta multă vreme pe 
pământ german. Aș pleca de aici pentru totdeauna. 

- Hei, voi doi! le strigă unul dintre gardieni. Faceți 
linişte și continuaţi să munciţi. 


- Și zi-i așa, inginerule, îi spuse Rahn a doua zi, 
ca și cum abia atunci ar fi întrerupt discuţia, dacă ar 
fi să părăsești Germania, incotro ai lua-o? 

- Prima mea lucrare de diplomă a avut ca temă 
fenomenele carstice din Franţa. Și tot acolo mi-am 
luat și prima slujbă. 

- En France? Et ou, en France?! îl întrebă Rahn 
intr-o franceză perfectă. 

- A Toulouse, à l'université? 

- Le monde est vraiment petit. Ma tante, elle vit à 
Ornolac. Je connais très bien la Languedoc’ 

- Terminaţi cu flecăreala, voi doi, altfel vă despart! 
spuse subofițerul SS Totenkomf, impungându-l ame- 
nințător pe Rahn în mijlocul frunţii cu bastonul de 
cauciuc. 


1 „În Franța? Unde, în Franţa?“ (în lb. fr. în original) (n. tr.). 
2 „La Toulouse, la Universitate“ (în lb. fr. în original) (n. tr.). 
3 „Ce mică e lumea! Mătușa mea locuieşte la Ornolac. Cunosc 
foarte bine regiunea Languedoc.“ (în lb. fr. în original) (n. tr.). 

Mai târziu, în baracă, Filcher fu cel care se apropie 
de patul de campanie al lui Rahn. 

- Te deranjez, Raush? îl întrebă. 

- Absolut deloc. De fapt, așteaptă puţin: uite ce 
am reușit să cumpăr de la unul din gardienii noștri, 
spuse celălalt, scoțând de sub saltea o sticlă de vin de 
pe valea Rinului. L-am cumpărat cu ultimele mele 
mărci. La urma urmelor, banii nu-mi folosesc la nimic 
aici, înăuntru. Mai bine să bem sticla asta împreună 
Și să ne depănăm impresiile despre frumoasa Franţă. 
Vive la France! 

O jumătate de oră mai târziu, când Filcher păru 
să-și fi dat drumul la gură, Rahn canaliză discuția spre 
subiectul care Îl interesa atât de mult. 

- Mi-ai vorbit astăzi despre lucrarea ta de diplomă 
şi despre cercetările pe care le-ai efectuat la univer- 
sitatea din Toulouse. Mai exact, ce fel de studii ai făcut? 

- Ai auzit de catari, Raush? 

- Cum să nu fi auzit de ei? Oricine trece prin Lan- 
guedoc află străvechile legende ale catarilor... 

- Legende? Ei, bine, povestea asta care ascunde 
una dintre paginile cele mai negre ale istoriei Biseri- 
cii Catolice este mai mult decât o legendă. Bărbaţi și 
femei au fost masacrați laolaltă în cursul unei cruci- 
ade al cărei epilog - așa cum am reușit să descopăr — 
a fost tragic în cel mai adevărat sens al cuvântului. 

- Hei, voi doi, liniște! Stingerea! le strigă șeful de 
baracă Bock, în vreme ce luminile se stinseră, cufun- 
dând totul în beznă. 

Languedoc, 2007 


Transportarea echipamentului subacvatic până pe 
malul lacului subteran din Grotte des Chevaliers se 
dovedise o muncă istovitoare. 

Pregătită de imersiune, Sara se așeză câteva clipe 
să mediteze pe o stalagmită cu o formă bizară, ase- 
mănătoare unei ciuperci uriașe. Se uită lung la pâ- 
râiașul care alimenta lacul: chiar firicelul acela de apă 
o condusese la soluţia căutărilor sale. 

„Din moment ce apa intră până aici, pe undeva 
trebuie să și iasă“, își repetă ea în gând. Apoi își puse 
ochelarii de scafandru, îşi introduse detentorul în 
gură și se lăsă să alunece în apa aproape înghețată a 
lacului. 

Bazinul subteran măsura douăzeci de metri în 
lungime și zece în lăţime. Avea o formă eliptică, iar 
in mijloc era adânc de aproximativ patru metri. 

Fasciculul proiectorului cu halogen revela treptat 
sculpturile de o frumuseţe ieșită din comun modelate 

de-a lungul secolelor: stalactite și stalagmite subacva- 
tice, care formau o aglomerare densă, ca o pădure de 
gheaţă. 

Sara trase concluzia că, de vreme ce în apele sale 
se găseau astfel de formaţiuni calcaroase, originea 
lacului trebuie să fi fost relativ recentă. Pe fund se 
sedimentase un strat de nămol brun, rigid, ce părea 
să aibă aceeași structură vâscoasă ca materialul carstic 
pe care arheologii îl numeau „lapte de rocă“. 

Scormoni cu mâna înmănușată prin nămolul de 
pe fundul lacului, stârnind un nor maroniu de jur- 
imprejurul ei. Când particulele solide se disipară, 
priveliștea care i se înfățișă în faţa ochilor o făcu pe 
Sara să tresară: ceea ce vedea nu era în nici un caz 
opera naturii. Un zid de asemenea dimensiuni, con- 
struit din blocuri pătrate de piatră tăiate perfect, nu 
putea fi decât rodul mâinii omului. 


Denver, 2007 


- Tehnologia va face până la urmă din noi niște 
creaturi leneșe și sedentare, fu prima frază scrisă de 
Bernstein când intră din nou în legătură online cu 
Oswald Breil. Vom ajunge niște cârtițe cu vederea 
slabă din cauza monitoarelor computerelor şi cu 
degetele rășchirate din cauza tastaturii... niște cre- 


aturi capabile însă să controleze întreaga lume. 

- Tonul dumneavoastră pare caustic, domnule 
căpitan Bernstein, dar asta înseamnă că ați reușit 
să descoperiţi ceva interesant. 

- Așa este, domnule maior. Cu toate că nici 
măcar nu m-am mișcat din biroul acesta, am reuşit 
să pătrund în sistemul unui circuit închis de camere 
de luat vederi, în cel al unei centrale de telefonie 
mobilă iraniene și în multe alte locuri interesante. 
Reţeaua de telefonie, împărțită în mai multe celule 
teritoriale, ne dă posibilitatea să identificăm cu 
ușurință urmele lăsate de un celular pe teritoriul 
de unde transmite din când în când date. 

- Bineînţeles. În jargonul tehnic, urmele pe care 
utilizatorii aparatelor de înaltă tehnologie le lasă 
în diferite rețele se numesc „dâră electronică“. Vrei 
să spuneți cumva că aţi mers pe urmele lui Pashelvi 
ca să ajungeţi la locul unde se ascunde fostul 
președinte Tahrjani? 

- Ar fi inutil să-l urmărim pe Pashelvi. Peștii 
cei mari se aventurează rareori în ape necunoscute. 
Cel mai bine e să-i urmărești pe cei mici. 


Bernstein atașă un fișier și îl expedie pe adresa de 
email a lui Oswald Breil. 

Nard Sourush avea într-adevăr o înfățișare înfio- 
rătoare: o barbă neagră îi încadra chipul aspru și col- 
turos, măsliniu, cu urme de vărsat de vânt. Oswald îl 
văzuse de fiecare dată în spatele lui Pashelvi, în cursul 
discursurilor televizate ale acestuia și al reportajelor 
transmise de canalele de știri internaţionale. 

Odată cu fișierul, Bernstein trimise şi o scurtă notă 
biografică a omului de încredere al lui Pashelvi. 


- Am reușit să pătrund în sistemul rețelei Iran- 
Telecom, compania iraniană de telefonie: odată ce 
ai reşit să decriptezi un asemenea sistem, celelalte 
sunt floare la ureche. A fost de-ajuns să urmăresc 
„dâra“ lăsată de telefonul lui Sourush. Și am aflat 
astfel că omul despre care se spune că este mâna 
dreaptă a lui Pashelvi face cu regularitate vizite 
într-un cartier periferic al Teheranului, vizite care 
durează cel puţin o jumătate de oră. 


Bernstein îi trimise și un fișier care conţinea o 
hartă detaliată a cartierului Bagher Abad, situat la 
periferia sudică a capitalei iraniene. 


- După cum puteţi vedea, cu excepția unei 
moschei și a câtorva căscioare mizere, acolo se află 
o construcţie imensă, întinsă pe câteva hectare. O 
veţi vedea mai bine în fotografiile făcute din satelit. 
Totodată, veţi putea citi și raportul unuia dintre 
agenţii noștri la Teheran, care ne-a adus la cunoș- 
tință că edificiul respectiv a fost un depozit militar 
de mare importanţă strategică pe vremea războiului 
impotriva Irakului. 

~ Oare acesta să fie „platoul cinematografic“ 
unde a fost realizat interviul cu Tahrjani:? 

— Se prea poate... Însă deocamdată nu avem nici 
o certitudine în acest sens. 

- Singura certitudine pe care o avem, domnule van 
der Duick - îi spunea la telefon Sara miliardarului para- 
guayan, îmbrăcată încă în costumul de scafandru -, 
este că acolo, pe fundul lacului, oameni care au trăit 
cu mult timp în urmă au ridicat un zid de piatră. 

- Aţi reușit să identificaţi perioada din care da- 
tează? o întrebă van der Duick. 

- Aproximativ. Însă m-a entuziasmat atât de mult 
această descoperire neașteptată, încât am ieșit imediat 
la suprafață ca să vă comunic vestea cea mare. După 
cum au fost tăiate blocurile de piatră, probabil că 
zidul a fost construit în Evul Mediu târziu. Oricum, 
trebuie să fac o nouă scufundare și să înlătur un strat 
de nămol ca să vă pot da un răspuns definitiv. Apoi 
va trebui să descoperim ce se află de partea cealaltă 
a zidului. 

- Fiecare lucru la vremea sa, draga mea Sara. Spu- 
neți-mi care este părerea dumneavoastră despre des- 
coperirea pe care tocmai aţi făcut-o. 

- Grotte des Chevaliers ar putea continua și după 
acest dig improvizat, care probabil că a fost ridicat 
pentru a stoca apa. 

- Foarte bine. Atunci, spor la treabă, Sara. Dacă 
reușesc să rezolv repede afacerile care mă ţin aici, 
poate că mâine voi încerca să ajung în Europa. Abia 
aştept să ating cu mâinile mele vestigiile pe care le 
veţi scoate la suprafață. 

- De acord, dar deocamdată nu vă lăsați cuprins 
de entuziasm: tot ceea ce v-am spus se bazează doar 
pe supoziţii și deducţii. 

Cinci minute mai târziu, Sara se afla din nou pe 
malul micului lac subteran, cu ochelarii de scafandru 
pe ochi și cu butelia de oxigen în spate. 

Se aruncă în apă și cobori repede la fund. De data 
aceasta, era dotată și cu un miniaspirator subacvatic. 
Acţionă butonul de pornire şi reuși să îndepărteze 
o parte din nămolul depozitat pe pietre: acum, o 
mare porțiune din zid era vizibilă. 

Entuziasmată, nu-și dădu seama că lucrurile nu 
se desfășurau în totalitate așa cum ar fi trebuit: câteva 
clipe mai târziu, își pierdu brusc cunoștința. 


Teheran, 2007 


Gholam Pashelvi îi făcu semn oaspetelui său să 
se așeze în fotoliul din faţa sa. 

Nu îi era încă limpede ce anume avea de gând să-i 
propună bărbatul, dar un al șaselea simţ îi spunea că 
n-ar fi rău să-l asculte. 

Musafirul vorbea perfect persana, afișând o ținu- 
tă sigură și dezinvoltă. 

- Izotopi de uraniu îmbogăţit. Iar asta, în cel mai 
rău caz, Excelenţă. 

- Ce vreţi să spuneţi cu asta? Cum adică „în cel 
mai rău caz“? 

- Exact cum aţi auzit: clientul meu, care vrea să 
rămână anonim, habar n-are care este valoarea reală 
a materialului nuclear aflat în posesia sa. Presupun 
că este vorba despre un material de mare putere, și 
cred că ne putem aștepta chiar la cantități apreciabile 
de plutoniu. Aflat foarte aproape de masa critică. 

Pashelvi știa bine că sintagma „masă critică“ se 
referea la limita dincolo de care se declanșa reacția 
de fisiune nucleară, dar știa la fel de bine că povestea 
era cusută cu aţă albă. 

- Plutoniul nu există în natură, ci se formează în 
urma îmbogăţirii materialului radioactiv, spuse el cu 
un aer sceptic. 

- Permiteți-mi să vă corectez, Excelenţă: în stare 
de mineral, plutoniul nu se găseşte în zăcăminte sem- 
nificative pe Pământ, dar fiecare fenomen exploziv 
care survine în spațiu - de la Big Bang la supernove 
- generează o cantitate de plutoniu atât de mare, încât 
poate spulbera jumătate de Univers în numai câteva 
secunde. 

Interlocutorul lui Pashelvi era un bărbat scund, 
cu păr negru. Avea pielea foarte închisă la culoare 
și conduita vulgară a unui negustor de covoare din 
suk-urile arabe. Veşmintele occidentale reușeau să-i 
camufleze originile medio-orientale. 

- Dacă nu v-aş cunoaște personal ca pe unul dintre 
cei mai de încredere vânzători de armament din țară, 
aș zice că vă bateţi joc de mine și aș da ordin să fiți 
aruncat într-o închisoare. 


440 MARCO BUTICCHI 


- Nu mi-aş permite una ca asta, Excelenţă. Pot 
garanta pentru seriozitatea clientului meu. În plus, 
pentru asta stă mărturie și prudenţa de care dă do- 
vadă: a ţinut să precizeze că, deocamdată, discuțiile 
trebuie purtate în domeniul probabilităților. Oferta 
propriu-zisă se va concretiza în momentul în care 
clientul meu își va face o idee precisă referitoare la 
materialul pe care îl are de vânzare. 

- Și cât ar urma să mă coste transportul? 

- Una peste alta, preţul va fi mai mult decât onest: 
un transport consistent de petrol la schimb și o 
promisiune solemnă pe care sunt convins că nu 1-0 
veţi refuza: aceea ca bombele fabricate din materialul 
radioactiv pe care vi-l va furniza el să fie folosite 
numai împotriva Imperiului Răului. 

- Voi face mai mult decât atât, bunul meu prieten: 
transmiteţi-i misteriosului dumneavoastră client că, 
în cazul în care tranzacţia noastră va fi dusă la bun 
sfârşit, vom folosi bombele ca să radem Israelul de 
pe fața Pământului. 


Denver, 2007 


- Îmi pare rău că vă deranjez la o oră atât de târzie, 
domnule Breil. Numele meu este Deman van der Duick 
și sunt finanțatorul unor cercetări pe care doamna 
Terracini le efectua în peșterile de la Ornolac-Ussat- 
les-Bains, din regiunea Languedoc. 

Tonul îngrijorat al bărbatului de la telefon nu era 
de bun augur. 

- S-a întâmplat ceva cu Sara, domnule van der 
Duick? întrebă Oswald, brusc alarmat. 

- Doamna 'Terracini a fost internată în comă la 
spitalul din Toulouse. Și-a pierdut cunoștința în timp 
ce efectua o scufundare într-un lac subteran. Din 
fericire, printre turiștii care vizitau în clipa aceea 
Grotte des Chevaliers se aflau doi medici. Ghidul care 
o însoțea pe doamna Terracini mi-a povestit că cei 
doi urmăreau scufundarea acesteia și şi-au dat seama 
imediat că ceva nu era în regulă, intervenind de ur- 
gență. Am găsit numărul dumneavoastră de telefon 
încercuit cu roșu în agenda ei și m-am gândit că ar 
fi bine să vă anunţ personal de cele întâmplate. 

O jumătate de oră mai târziu, Oswald urca într-un 
taxi, îndreptându-se spre Denver International 
Airport. 

Toulouse se afla la cincisprezece ore de zbor dis- 
tanță de Denver. Deși cu inima strânsă de îngrijorare, 
odată urcat în avion, Oswald începu să citească pa- 
ginile din jurnalul lui Luca Raso pe care Sara apucase 
să i le trimită cu o seară înainte. 


Din agenda lui Luca Raso, jungla amazoniană, mai 
1976: 


Impactul cu solul a fost devastator. Amintirile 
mele sunt foarte confuze, dar înclin să cred că avionul 

DC3 s-a prăbușit în flăcări după o agonie în ceruri 
care a durat câteva minute. 

Oricum, pot spune că mi-am dat seama ce se 
întâmplă și că mi-am păstrat luciditatea până în 
momentul impactului. 

În mod curios, în timp ce pierdeam rapid din 
altitudine, în loc să fiu cuprins de panică m-am sur- 
prins gândindu-mă la bravura piloților care reu- 
șiseră, în ciuda dezastrului general, să țină aparatul 
într-un relativ echilibru. 

Am văzut coroanele copacilor apropiindu-se din 
ce în ce mai mult și am perceput scrâșnetul metalic 
al fuzelajului sfârtecat de crengile uriașe. Apoi, am 
simţit o lovitură puternică în creștetul capului și 


probabil că am leșinat. 


Când mi-am revenit, am constatat că eram încă 
legat cu centura de scaun şi că mă aflam la cel puţin 
șase metri deasupra solului. Probabil că ramurile 
groase ale copacilor au atenuat impactul, iar pro- 
tecția oferită de spătarul rezistent al scaunului a 
făcut să nu fiu sfâşiat în cădere. 

Am privit de jur-imprejur. 

Scena era dezolantă: se părea că fuzelajul, cu 
forma sa aerodinamică, violase pădurea. Dârele sale 
incandescente trasaseră două linii înnegrite prin 
vegetaţia densă, asemenea marginilor unei răni 
uriașe. Fuzelajul se deschisese ca o cutie de conser- 


ve, împrăștiind de jur-imprejur resturi de tot felul. 

Cât despre mine, aveam o tăietură profundă la 
frunte, iar capul și hainele îmi erau năclăite de sânge 
închegat; totuși, eram în viaţă și nu păream să fi 
suferit răni grave. Preţioasa mea agendă se afla la 
loc sigur, în buzunar. Nu am avut nevoie de prea 
mult timp ca să-mi dau seama că eram singurul care 
scăpase cu viață din accident. Nici un geamăt, nici 
o chemare care să-mi fi semnalat prezenţa vreunui 


alt supraviețuitor. 


Mi-a fost mai greu decât anticipasem să cobor 
din copac. Mi-am dat seama că bătrânul DC3 nu 
era dotat cu sisteme moderne de semnalizare 
automată în caz de urgenţă: era posibil ca echipele 
de salvare să aibă nevoie de zile întregi până când 
aveau să mă găsească. 

Trebuia să mă descurc de unul singur... Dar 
cum? 

Am încercat să-mi pun gândurile în ordine, dar 
teama mă paralizase pe de-a-ntregul: eram singur 
într-o junglă întinsă cât toată Europa, neinarmat 
şi fără nici un instrument care să-mi permită să 
determin zona în care mă aflam. 

Nu făcusem decât câțiva pași, când un clipocit 
cristalin mi-a atras atenția. 

La numai cincizeci de metri de locul acciden- 
tului curgea o apă. Era un râu mic, comparativ cu 


uriașul Amazon și cu afluenții săi principali. 

Cursul râului a devenit cărarea mea: l-am urmat 
în speranţa că, mai devreme sau mai târziu, aveam 
să ajung într-o așezare omenească. 

Înaintam cu greu prin vegetaţia deasă şi n-am 
observat că pe creanga de care mă sprijinisem cu 
mâna se afla un păianjen uriaș. 

Nu am simțit durerea mușcăturii: era ca şi cum, 
odată cu veninul, gângania îmi injectase și un anes- 
tezic. După numai câteva secunde însă, mâna stângă 
a început să mi se umfle. Mi-am desfăcut cureaua 
ȘI cu ajutorul cuiului de la cataramă am tăiat pielea 
în zona mușcăturii. Mintea mi s-a înceţoşat, dar cu 
ultima scânteie de luciditate am început să sug sân- 
gele otrăvit. 

Când am deschis ochii, chipul bărbatului indio 
care mi-a apărut în față mi s-a părut a fi un miraj. 
Am simțit câteva brațe care mă ridicau de la 
pământ, apoi am leșinat din nou. 


Rio de Janeiro, 1976 


Am petrecut zece zile într-o colibă a tribului 
indios, pendulând între viață și moarte. Faptul că 
încă mai trăiesc li-l datorez acelor oameni. Se aflau 
la vânătoare în pădure când au văzut avionul pră- 
bușindu-se. Dacă ei nu s-ar fi aflat acolo, astăzi cu 
siguranță aș fi fost mort. În clipele acestea, came- 
ra de la Copacabana Palace mi se pare un colțișor 
de rai. 

Ţârâitul telefonului m-a făcut să tresar. 


VÂNTUL DEMONILOR 445 


- Luca, în toate zilele acestea mi-am făcut mari 
griji pentru-tine, mi s-a adresat în engleză o voce 
cu melodioase inflexiuni latine. Am telefonat 
întruna la consulatul italian de aici, de la Rio. Nici 
nu-ți imaginezi cât de bucuroasă sunt că ești teafăr. 

- Şi eu, Alexandra, crede-mă pe cuvânt... i-am 
răspuns. 

Eram fericit s-o aud. 

- Cred că ar fi cazul să ne vedem. Trebuie să-ți 
vorbesc neapărat, Luca. 

Alexandra Oliveiro se afla deja în holul hote- 
lului. Câteva minute mai târziu, a bătut la ușa 
camerei mele. Primul lucru pe care mi l-a spus a 
fost că discuţia noastră trebuia să rămână departe 
de urechi indiscrete. 

Nu-mi aminteam ca Alexandra să fi fost chiar 
atât de frumoasă! 

- Voi trece imediat la subiect, domnule Raso, 
mi-a spus tânăra braziliancă, așezându-se pe fotoliul 
din faţa mea. Sunt convinsă că accidentul de avion 
în care ați fost implicat nu a fost rodul întâmplării. 

- Ce vă face să credeţi asta? am întrebat-o eu, 
uluit. 

- Faptul că de douăsprezece luni fac investigaţii 
în cazul Neumann. Sunt agent al Mossadului. 

- Agent al Mossadului? 

Eram din ce în ce mai uimit. 

- Da. Strămoșii mei portughezi proveneau 
dintr-o veche familie evreiască și au fost obligați să 
părăsească Portugalia. Mai întâi s-au refugiat la 

Anvers, apoi la Amsterdam. Asta se întâmpla pe 
la jumătatea secolului al XVI-lea. Unul dintre 
îinaintașii mei a emigrat în America de Sud. Dar 
familia mea nu a abandonat niciodată sentimentul 
de apartenență la rasa noastră strămoșească. Eu am 
fost crescută și antrenată să devin spion şi în cele 
din urmă am fost racolată de unul dintre cele mai 
performante servicii secrete din lume. Acum vă voi 
relata câteva lucruri care, într-un fel sau altul, vă 
interesează în mod direct. Vreau însă să ştiţi de la 
bun început că v-aţi pune într-un mare pericol dacă 
veți dezvălui spusele mele și altcuiva. Iar eu nu cred 
Că aș fi în măsură să vă protejez. 

- Dacă înţeleg bine, vreţi să spuneţi că, dacă 
intr-o zi cadavrul meu va fi găsit pe plaja din Ipa- 
mena, dumneavoastră nu veţi fi putut face nimic 
ca să mă salvați. Aşa este? 

- Da, într-un fel sau altul chiar așa stau lucrurile, 
domnule Raso. Din clipa aceasta noi doi suntem 
indisolubil legaţi, iar dumneavoastră veți fi singurul 
care va avea cunoștință despre evoluţia investi- 
gaţiilor mele: am certitudinea că subiecții aflați în 
vizorul meu au prieteni puternici peste tot. O sim- 
plă scăpare despre ancheta pe care o efectuez m-ar 
putea costa viaţa. 

Ajunsă într-o situație economică foarte precară, 
familia mea s-a văzut nevoită să dea piept cu 
imperiul construit în Brazilia de Erick Neumann. 
Acesta i-a făcut tatălui meu o ofertă imposibil de 
refuzat, completată cu amenințări mai mult sau mai 

puţin voalate. Nu neg faptul că în spatele primelor 
mele investigaţii au stat resentimentele față de cel 
care, în realitate, ne deposeda de toate bunurile 
noastre. Însă în scurt timp am lăsat deoparte ches- 
tiunile de ordin personal: biografia și activitatea lui 
Neumann meritau o atenţie specială. Și totodată 
obiectivă. Prezenţa dumitale, domnule Luca, m-a 
obligat să-mi stopez cercetările și îți spun asta cu 
toate că știu că îţi datorez viaţa. Dacă n-ai fi fost 
dumneata, în seara aceea Neumann m-ar fi surprins 
scotocindu-i prin acte... 

Cuvintele Alexandrei mi se păreau replici din 
scenariul unui film de aventuri, dar am înţeles că 
tot ce îmi povestea era cumplit de adevărat. Am 
căzut de acord să ne tutuim. La urma urmelor, între 
noi era o „legătură indisolubilă“. 

Alexandra a scos din geantă un dosar voluminos. 

- Acum, urmăreşte-mă cu atenţie, Luca: te voi 
purta într-o călătorie până la rădăcinile Răului... 
Isaac Neumann, un foarte bogat negustor de țesă- 
turi și tatăl lui Erick al nostru, a fost închis la 
Auschwitz în anul 1940. Iar din lagărul de concen- 
trare de acolo nu a mai ieșit niciodată. Mult mai con- 
troversat este însă destinul familiei sale - sau, mai 
bine zis, al unora dintre membrii acesteia. În ceea 
ce îl privește pe Erick, s-ar părea că, bucurându-se 
de protecţia unor înalți reprezentanţi ai ierarhiei 
naziste, s-a înrolat sub un nume fals în Wehrmacht 
Și că s-a comportat cu onoare pe frontul rusesc îna- 
inte de a fi declarat dispărut în luptă. 


448 MARCO BUTICCHI 


- Dar... există dovezi în acest sens? 

- Nu le-aș spune dovezi, ci mai degrabă o serie 
de supoziţii corelate, în măsură să schițeze situația 
în ansamblul ei. 

Spunând acestea, Alexandra mi-a arătat două 
fotografii alb-negru: una cu un copilandru de vreo 
doisprezece ani, iar cealaltă cu un adolescent abia 
trecut de paisprezece ani. 

- Acesta este Erick Neumann. Te rog să te abții 
de la comentarii. Știu foarte bine că fotografia unui 
copil nu este de prea mare folos atunci când vrei să 
afli identitatea unui bărbat trecut de șaptezeci de ani. 
Trebuie însă remarcate diferenţele somatice dintre 
Neumann al nostru și copilandrul din fotografii. 

Apoi, Alexandra mi-a arătat copia unui afiş de 
epocă. l-am spus că amazoana stilizată de pe acel 
afiș era și efigia celor de la Neumann Corporation. 

- Nu, Luca, nu e doar asta. Aceasta este o walki- 
rie, fecioare războinice din agitata mitologie scan- 
dinavă care hotărau soarta bătăliilor şi care au 
devenit și emblema multor batalioane ale celui 
de-Al Treilea Reich. „Operațiunea Walkiria“ a fost 
și numele de cod al unei tentative de asasinat a lui 
Adolf Hitler, puse la cale spre sfârşitul războiului. 
În orice caz, ai dreptate: este o figură foarte asemă- 
nătoare cu amazoana lui Neumann, dar care era la 
loc de cinste şi în simbolistica nazistă, ca şi în cea 
germană în general. Trebuie să ținem cont de aceas- 
tă coincidență. 

- O clipă... „Amazoana“ era și numele scris pe 
dosarul din geanta de voiaj a lui Swazinski. Am 
observat asta când ne-au fost schimbate din greșea- 
lă genţile, la întoarcerea de la aeroport. 

- Ai reuşit să citeşti ce scria în dosar? m-a 
intrebat Alexandra. 

I-am observat dezamăgirea din priviri când i-am 
spus că nu avusesem timp să citesc nici măcar un rând. 

- Să mergem mai departe. Mi-aș dori ca încre- 
derea pe care ţi-o arăt destăinuindu-ți propriile se- 
crete să fie răsplătită cu o sinceritate pe măsură din 
partea ta. 

Nu am vrut să mă gândesc la semnificația acelor 
cuvinte şi i-am făcut semn să continue. 

- Apropo de Swazinski, a spus, arătându-mi o 
altă fotografie. Aici au fost surprinşi doi bărbaţi: 
unul mai tânăr, celălalt mai în vârstă, care stă cu 
spatele. 

Bărbatul aflat cu faţa spre obiectivul aparatului 
de fotografiat era Moshe Swazinski, mâna dreaptă 
a lui Erick Neumann. 

- Instantaneul a fost surprins la Verbania, în 
Italia, în anul 1951. Bărbatul care discută cu tânărul 
Swazinski se numea Walther Frederick Schellen- 
berg și a fost mai întâi șeful Gestapoului, apoi, din 
1942, al RSHA. Secretele deținute de Schellenberg 
s-au dus cu el în mormânt: a murit la 'Torino, la un 
an după ce i s-au făcut pe ascuns aceste fotografii. 

Pe măsură ce vorbea, Alexandra îmi arăta şi alte 
fotografii cu fostul ofițer nazist. Dar mie îmi fusese 

suficientă prima dintre ele ca să-l recunosc pe Schel- 
lenberg; era același bărbat a cărui poză îngălbenită 
de vreme o păstra Swazinski în portmoneul din 
geanta de voiaj. 

— Să luăm act, așadar, și de această ciudăţenie: 
un evreu care discută amical cu unul dintre călăii 
săi, păstrându-i fotografia printre amintirile cele mai 
dragi. Pe de altă parte, din datele aflate în posesia 
noastră rezultă că nu a existat nici o familie cu nu- 
mele Swazinski deportată în lagărul de la Buchen- 
wald. Este adevărat și că, adesea, listele deportaților 
au fost incomplete, dar toate coincidenţele acestea 
ridică mari semne de întrebare. 

Apoi, Alexandra a scos din dosar o altă fotografie. 

— Acesta este un Kapo din lagărul de la Mathausen. 

Fotografia înfățișa un bărbat în uniformă de 
deținut care târa după el un cadavru descărnat, 
folosindu-se de o cange mare de fier. 

- Încă de la bun început, din 1933, naziștii s-au 
gândit să-i înregimenteze pe cei mai violenți de- 
ținuți de drept comun care se găseau în număr mare 
în fevidele pușcării germane. Acești deţinuţi-gar- 
dieni au devenit protagoniștii celor mai îngro- 
zitoare atrocități din lagărele de concentrare. Le era 
îngăduită o mare libertate de mișcare și beneficiau 
de numeroase privilegii. 

— Acesta, a continuat noua mea prietenă arătân- 
du-mi o altă fotografie, este același bărbat, așa cum 
arăta optsprezece ani mai târziu, când a fost descoperit 
de vânătorul de naziști Simon Wiesenthal. 

Aveai nevoie de multă imaginaţie și trebuia să 
fii un bun fizionomist ca să-ți dai seama că cele două 
fotografii înfățișau unul și același personaj. Ochii 
fioroși din prima fotografie deveniseră migdalați în 
cea de-a doua, nasul avea cu totul alt profil şi chiar 
şi ovalul feței părea modificat. 

- Chirurgia plastică poate face minuni. Dacă 
fostul călău de la Mathausen.nu s-ar fi dat singur 
de gol în cursul unei conversații cu un agent infil- 
trat de-al nostru, probabil că nici chiar un om cu 
experienţa lui Wiesenthal nu ar fi izbutit să-l iden- 
tifice. Domnul acesta devenise un respectabil şi onest 
negustor de vite în Chile, dând uitării trecutul. Nu 
uita un lucru, Luca: posibilităţile economice ale na- 
ziştilor erau aproape nelimitate, de vreme ce toți 
evreii deportaţi erau deposedați de propriile bunuri. 
Și, în multe cazuri, aceste bunuri erau într-adevăr 
semnificative. Toți s-au înfruptat din ele cu ambele 
mâini și, chiar dacă felia cea mai mare le era des- 
tinată celor din înalta ierarhie și cauzei lor aberan- 
te, firimiturile rămase pentru membrii trupelor SS 
Totenkomf, Kapò și gărzile ucrainene le-ar fi garan- 
tat acestora o viaţă lipsită de griji odată războiul 
încheiat. Au fost milioane de evrei deportați: și un 
singur dinte de aur prelevat de la fiecare ar fi în- 
semnat o cantitate care ar fi putut rivaliza cu rezer- 
va federală a americanilor aflată la Fort Knox. 
Deportații erau oameni deznădăjduiți, dispuși să 
facă orice, nu ca să-și câştige libertatea, dar măcar 
să aibă parte de o masă caldă și o pătură. 

Știu că ţi-am dat o serie de informaţii aparent 
fără nici o legătură între ele și că toate dovezile de 
care dispun nu sunt altceva decât... simple indicii, 
dar crede-mă pe cuvânt, Luca: toate duc în aceeași 
direcție. La mijloc nu e vorba de o răzbunare per- 
sonală sau de o revanșă, ci pur și simplu vreau să 
se facă dreptate. Unul dintre cele mai sumbre capi- 
tole ale istoriei mai prezintă și astăzi multe aspecte 
obscure, iar eu sunt convinsă că încă nu s-a terminat 
totul. Sunt foarte mulţi cei care au rămas nepedep- 
siți. Misiunea pe care mi-am asumat-o este foarte 
dificilă și cere devotament, dar poate contribui la 
aflarea adevărului. Mă simt obligată să fac asta pen-. 
tru milioanele de bărbaţi, femei și copii care cer de 
dincolo de viață să li se facă dreptate. 

Încetul cu încetul începeam să înțeleg. 

- Vrei să spui că în spatele imperiului lui Neu- 
mann se află un grup de criminali nazişti scăpaţi 
de judecata Aliaților? am întrebat-o. 

- Da, Luca, dar asta nu e tot. Sunt convinsă că 
acum, după treizeci de ani de letargie, Răul e pe cale 
să iasă din nou la lumină. N-o să reușească nimeni 
să-mi scoată din cap ideea că accidentul avionului 
a fost unul premeditat, pus la cale pentru a elimina 
o persoană incomodă, care știe prea multe. Nu-mi 
este însă limpede ce mare secret ai reușit tu să afli 
pe durata sejurului la Residencia. Eşti sigur că nu 
ai să-mi spui nimic despre „dosarul Amazoana“? 

- Îşi repet, Alexandra: nu am reușit să citesc nici 
măcar un rând din dosarul acela. 


PARTEA A PATRA 


A . 
„Intr-o grotă îi este sălașul 
abia mângâiat de-o adiere de vânt, 
acolo era un veșmânt cu care l-am îmbrăcat 
ca să-l conduc nu departe, într-o temniță săpată 
A ° & 
in piatră. 
WOLFRAM VON ESCHENBACH 


La Tarasque 

Epoca Fierului, mileniul al II-lea î.Hr. 


- Mulţumesc, zeule Hosh, pentru că ne-ai scăpat 
de amenințarea davaarilor, rosti regele Athor, inge- 
nuncheat în fața altarului din Templul Sacru. Cu capul 
plecat, își continuă rugăciunea: Mulţumesc, zeule Hosh, 
pentru pacea care domnește acum peste poporul meu. 
Mulţumesc pentru că mi-ai dat-o pe Dehal, cu zâm- 
betul ei senin, și pentru că mi-ai dat copii sănătoși 
ȘI puternici. 

Apoi făcu cale întoarsă prin galeria secretă spre sala 
mare a peșterii, decorată cu desene. Il strigă pe fiul 
cel mare, Sar. Băiatul îi alergă în întâmpinare. Cu greu 
l-ar fi putut recunoaște cineva în el pe copilul de-o 
șchioapă care cu ani în urmă, în aceeași peșteră, făcea 
primii săi pași. Sar avea picioare lungi și musculoase 
și braţe vânjoase. Athor era convins că fiul său avea 
să devină un vânător iscusit. De altfel, nu peste multă 
vreme avea să-i fie dedicată ceremonia de iniţiere în 
vânătoare. 

Ce repede trece timpul, constată Athor. 

Uriașa sală subterană care îi adăpostise pe el și pe 
Dehal pe vremea când erau niște bieți fugari il primea 
acum pe cel mai mare dintre cei cinci copii ai lor, 
iar cel de-al șaselea se pregătea și el să vină pe lume. 
Dehal dusese sarcinile celor trei băieți și două fete 
cu voioșie și entuziasm, fără să se confrunte cu pro- 
blemele de care se plângeau alte femei. La fel stăteau 
lucrurile și cu cel de-al șaselea copil: sarcina nu-i afec- 
tase cu nimic lui Dehal robustețea fizică și nici spiritul 
său puternic. 

Athor hotărâse deja că Sar avea să-i urmeze la 
tron, motiv pentru care îl ducea deseori la peșteră, 
aşa cum procedase și tatăl său cu el: băiatul trebuia 
să înveţe să se comporte cu înțelepciune în locul în 
care se afla Templul lui Hosh. 

În mod straniu, în dimineața aceea, în timp ce se 
pregătea să-și ducă din nou fiul la peşteră, Dehal in- 
cercase să-l facă să se răzgândească: nu știuse să-i spună 
de ce, însă invocase unele presimţiri sumbre. 


Karesh își examină îndelung oribila cicatrice: deși 
trecuseră mulți ani, căpetenia davaarilor nu reușea să 
se împace cu durerea pe care i-o provoca unui bărbat 
lipsa virilitățui. 

Privi apoi spre tânăra pe care o luase în coliba lui 
de câteva zile: era încă o copilă, iar plăcerea pe care 
O simţea posedând- -o era fără margini. În plus, fata 
nu schițase nici măcar un gest de dezgust la vederea 
organului său mutilat. 

Karesh își aminti de ziua în care Dehal - blestemul 
zeului Hosh să cadă asupra ei! - îl adusese în starea 
aceea. Aceeași zi în care bărbatul blestematei vrăjitoare 
Dehal decimase tribul davaarilor, obligându-l pe el, 
regel Karesh, să scape cu fuga, însoțit de numai câțiva 
supraviețuitori. 

Ajunseseră pe țărmul mării, păcăliseră câţiva 
pescari și îi uciseseră. Lăsaseră în viață unul singur, 
care, sub ameninţarea sulițelor, îi condusese pe davaari 
până în apropierea propriului sat. Când omul își în- 
deplini misiunea pentru care fusese cruțat, Karesh se 
lepădase de el, înfigându-i cu mâna lui cuțitul între 
coaste. 

Paza așezării era asigurată de câțiva bătrâni fără 
vlagă și de un tânăr pescar rănit în luptă. 

Davaarii atacaseră în plină zi. 

Tânărul rănit, bătrânii și copiii fuseseră măcelăriți, 
iar femeile închise într-o colibă. Erau opt de vârstă 
matură Și trei copile. Acestea din urmă fuseseră tribu- 
tul cuvenit căpeteniei, păstrate pentru momentele 
când acesta avea poftă să se distreze cu prizonierele. 

Din ziua aceea, luna răsărise și scăpătase de multe 
ori, anotimpurile se succedaseră unul după altul. 
Davaarii se stabiliseră în satul pescarilor, schimbând 
și obiceiul locului: pescuitul fusese înlocuit cu vână- 
toarea, artă în care oamenii lui Karesh se considerau 
de neintrecut. 

Odată cu trecerea anilor, femeile se supuseseră încetul 
cu încetul atotputerniciei arogante a uzurpatorilor. 

Fetişcana care Îi fusese alături lui Karesh în ulti- 
mele zile se apropie agale de el. Era goală, iar pielea 
ei mătăsoasă atinse ca o mângâiere spinarea brăzdată 
de cicatrice a războinicului. 

Karesh se întoarse brusc spre ea, chiar în clipa în 
care fata, cu degetele strânse pe mânerul unui pum- 
nal, ridica braţul ca să-l lovească. 

- Mi-ai ucis tatăl și i-ai mâncat inima. Mori, 
ucigașule! 

Karesh o prinse de încheieturi, strângând-o ca în- 
tr-un cleşte, din ce în ce mai puternic, până când fata 
se văzu obligată să dea drumul cuțitului din mână. 

- Ai dreptate, femeie: ţi-am ucis tatăl și m-am 
hrănit cu puterea lui. Chiar dacă un pescar are prea 
puţin curaj pe care să-l poată transmite regelui dava- 
arilor. Să vedem, în schimb, ce-mi poţi oferi tu. 

Și, spunând acestea, Karesh culese pumnalul de 
jos și-l împlântă senin în gâtul tinerei. Apoi îi sfâșie 
pieptul și îi scoase inima care încă mai palpita. 


Dehal scoase un țipăt și se ridică brusc în capul 
oaselor: în somn, viziunea lamei de cuţit care pătrun- 
dea în carne fusese atât de limpede, încât i se părea 
că simte încă durerea rănii. 

— Alt vis de-al tău, Dehal? o întrebă Athor. 

- Da. L-am văzut pe Karesh înjunghiindu-mă. Mi-e 
teamă, Athor. O mare primejdie plutește asupra noas- 
tră, simt asta. 

Athor își îmbrățișă femeia, încercând s-o linișteas- 
că. Apoi spuse: 

- Ai dreptate. În toți anii aceștia de liniște și pace, 
spectrul lui Karesh nu mi-a dat pace niciodată. Am 
știut întotdeauna că nu mă voi bucura cu adevărat 
de viață împreună cu poporul meu decât în clipa în 
care voi încheia conturile cu el. 

Apoi tăcu o vreme, chibzuind, și, în cele din urmă, 
vorbi din nou. De data aceasta rosti doar câteva fraze, 
hotărâte. 

- De câțiva ani buni un întreg sat de pescari lip- 
seşte de la ceremonia solstițiului de vară. În fiecare an 
am sperat în zadar să-i văd venind din nou sus, la pog. 
Acum însă nu mă mai pot preface că nu s-a întâmplat 
nimic: a venit vremea să plec, Dehal, iar dacă bănu- 
ielile mele se adeveresc, voi încheia războiul cu Karesh. 
O dată pentru totdeauna. 

Anglia, 1218 


- Ne caută peste tot, spuse Marie-Louise, înspăi- 
mântată. Nu ştiu cum o să reuşim să ne pierdem 
urma, dar sunt încredinţată de un lucru: alături de 
tine, moartea nu poate fi decât dulce. 

- Nădăjduiesc, îi răspunse Aymon, mușcând lacom 
din pâinea pe care tânăra femeie tocmai o cumpărase, 
nădăjduiesc ca Dolbert să creadă că avem intenţia să 
ajungem în sudul Angliei pentru a ne întoarce în 
Franţa... Să nu-și închipuie că, de fapt, noi o vom 
apuca pe drumul spre nord. Pe de altă parte, nu o 
putem lăsa în voia sorții pe Sarya. Și ea a fost acuzată 
că ar fi complicea noastră și riscă pedeapsa cu moartea. 


Portul fluvial al orașului Bristol era epicentrul 
traficului comercial cu Irlanda. 

Hanul în care Aymon locuia împreună cu Sarya 
se găsea la câțiva pași de chei. Aymon îi spuse lui 
Marie-Louise să rămână ascunsă între zidurile unei 

vechi case părăsite: prudenţa nu era niciodată sufici- 
entă atunci când doi fugari acuzaţi de uciderea unui 
senior hoinăreau prin comitat. 

- Juraţi-mi că vă veţi întoarce, spuse Marie-Louise 
cu voce frântă de emoție, ținându-l de mână. 

- Vă jur pe onoarea mea, domniţă. Haideţi, capul 
sus, nu spuneţi prostii, mă voi întoarce în câteva ore, 
o luă peste picior Aymon, mimând că îngenunchează 
în faţa ei. 

Feţele lor se apropiaseră până când își simțiră 
răsuflarea unul altuia. Rămaseră preț de o clipă pri- 
vindu-se în ochi, apoi buzele lor se uniră într-un prim 
și pasional sărut. 

- Dacă procedaţi așa, puteţi să fiți încredințată că 
nu vă voi părăsi niciodată. 

- Te iubesc, Aymon. Te iubesc dintotdeauna. 

- Şi eu te iubesc, din prima clipă în care te-am 
văzut. Acum însă, lasă-mă să plec ca s-o salvez pe 
femeia care mi-a ţinut loc de mamă în toţi aceşti ani. 
Apoi ne vom întoarce cu toții în Franţa. 


O ploaie fină și insistentă transformase ulițele în 
țarini noroioase, înecate de apă. Aymon pășea cu 
capul acoperit și privirea în pământ. Când îi zări pe 
cei doi oșteni care făceau de strajă la ușa hanului, avu 
un presentiment sumbru. 

Temerile sale fură confirmate câteva minute mai 
târziu, când Pell ieși din han trăgând-o după el pe 
Sarya legată cu brățări de fier de un lanț. Femeia avea 

faţa însângerată și șchiopăta. Aymon simţi cum îl 
cuprinde furia. 

Ceva mai încolo îl zări pe bărbatul pe care îl auzise 
vorbind în han despre uciderea contelui de Old Sa- 
rum. Cu un aer mulțumit, îşi număra monedele de 
aur pe care le ţinea în palmă: prețul denunțării lui 
și a Saryel. 

- Mișcă-te, târâtură! strigă Pell, trăgând de lanţ. 

Aymon își dădu seama că opt bărbați înarmați 
până-n dinți erau prea mulți pentru un singur om. 
Grupul se puse în marș. Tânărul se întoarse la iubita 
lui Marie-Louise și după un timp îi ajunseră din urmă 
pe oamenii lui Pell, urmărindu-i de la distanță. 


- Așteaptă-mă aici, șopti Aymon la urechea fetei, 
arătându-i câteva tufișuri dese. Apoi dispăru ca o 
umbră în beznă. 

Oamenii lui Pell își făcuseră tabăra la numai câțiva 
metri în fața lor. Aymon îl zări pe oșteanul lăsat de 
strajă și îl surprinse atacându-l din spate, izbindu-l 
în ceafă cu garda sabiei sale akinakes. 

Deodată, o văzu pe Sarya: zăcea întinsă pe-o parte, 
cu ochii larg deschiși. Se aplecă asupra ei, îi rosti în 
șoaptă numele şi o scutură ușor. În zadar. O întoarse 
pe spate și înțelese: femeia preferase să moară înfigân- 
du-și un țăruș în inimă decât să fie supusă umilinţelor 
și violenţelor oamenilor lui Dolbert. 

- Veţi plăti scump pentru asta! murmură printre dinți 
tânărul, reprimându-și cu greu un urlet de furie și bles- 
temându-se pentru că-și abandonase mama adoptivă. 

Pell se îndreptă spre liziera pădurii, căutând un 
loc ascuns. 

Se pregătea să-și lase pantalonii în vine când din 
spatele unui tufiș auzi o voce șoptită. 

- Tu ești, Aymon? 

- Da! îi răspunse tot în şoaptă perfidul Pell. 

Marie-Louise ieşi din desiș. 

- Oşteni, la arme! strigă în clipa următoare Pell, 
imobilizând-o. Am prins-o pe asasină. Am nevoie de 
voi aici. Și fiți cu ochii-n patru: celălalt trebuie să fie... 

Lovitura pe care o primi în ceafă îl amuţi pe loc, 
făcându-l să se prăbușească fără cunoștință la pământ. 

Oamenii săi însă fuseseră alarmaţi și alergau acum 
cu armele scoase spre lizieră. 

Ţinând-o de mână pe Marie-Louise, Aymon se 
repezi spre calul lui Pell. Dintr-o lovitură, se debarasă 
de straja care îi ieșise în față, își ajută logodnica să sară 
în șa, își făcu loc în spatele ei și se îndepărtară în galop. 


Corabia acostase la un chei secundar al portului 
de pe râul Avon. Ieșirea în larg se anunţase pentru 
următoarea oră și toți membrii echipajului erau ocu- 
paţi cu încărcarea ultimilor saci de marfă. Profitând 
de confuzia de pe chei și de pe punte, Aymon și Ma- 
rie-Louise urcară la bord sărind peste parapet. Zăriră 
o trapă deschisă și se aruncară în întunericul calei de 
mărfuri. Aterizară în siguranță pe câţiva saci de grâu. 

Aymon nu-și putea da seama cât timp dormise 
intre sacii de grâne din cală. Se trezi sub atingerea 
moale a mâinilor calde care îi mângâiau pieptul. 

Cu ochii închiși, bărbatul primi lacom sărutul fe- 
meii. Abia atunci deschise ochii: lângă el, Marie-Louise 
era goală. 

Îndrăzneala ei îl tulbură și îl excită în același timp. 

- Aici? o întrebă el, nevenindu-i să creadă. 

- De ce nu? Ar putea fi singura noastră ocazie, 
răspunse ea, sărutându-l din nou. 

Aymon simţi crescându-i năvalnic dorinţa, în vre- 
me ce Marie-Louise îl conducea în josul pântecelui 
umed şi cald. 

Spinarea tânărului se arcui brusc, iar femeia își 
deschise și mai mult picioarele, primindu-l în ea. 

Se iubiră o noapte întreagă, ca și cum ar fi vrut 
să recupereze tot timpul pierdut până atunci. Într-un 
târziu, istoviţi şi fericiți, adormiră. 

Îmbrățișaţi, încă dormeau în clipa când marinarii 
îi descoperiră și dădură alarma. 


- Cum de aţi avut îndrăzneala să vă îmbarcaţi 
clandestin pe corabia mea? tună vocea comandan- 
tului, privindu-i sinistru pe sub sprâncenele încrun- 
tate amenințător. Ştiţi că pedeapsa pentru clandestini 
este moartea? 

- Ştiu bine ce spune legea, comandante Colter, 
răspunse Aymon înfruntând privirea celuilalt. 

- Tu... tu mă cunoşti? Ia să te văd mai de-aproa- 
pe... Da, chipul tău îmi este familiar... spuse Colter 
cercetându-i trăsăturile. 

- Sunt fiul cambuzierului căruia William de 
Longespee i-a salvat viața după bătălia navală de la 
Damme. Vă mai amintiţi de mine? 

- Bineînţeles! exclamă Colter, studiind garda 
sabiei akinares pe care oamenii săi i-o confiscaseră lui 
Aymon. Îmi amintesc bine și de arma aceasta. Chiar 
eu i-am vândut-o contelui de Old Sarum. La fel de 
bine îmi mai amintesc și că tatăl tău m-a făcut să în- 
ghit un pumn de viermi! mai adăugă piratul, stârnind 
hohotele de râs ale marinarilor. Apoi continuă, pe 
un ton ameninţător: În orice caz, cambuzier sau nu, 
acum nu ești decât un pasager clandestin, iar pedeapsa 
pentru tine este moartea. i 

- Așteaptă, comandante Colter! spuse Aymon. Îţi 
mărturisesc că ne aflăm în posesia unor informaţii 
care s-ar putea dovedi foarte folositoare și care te vor 
pune într-o lumină favorabilă în fața mai-marilor tăi. 

- Și care ar fi acestea, dacă nu ţi-e cu supărare? 
întrebă Colter, ironic. 

- Aș prefera să-ți vorbesc între patru ochi despre 
asta, îi răspunse Aymon. 

Schițând sarcastic o plecăciune, Colter arătă spre 
ușa cabinei sale. 

- Cred, spuse Piratul cu un aer gânditor, după ce 
ii ascultă povestea, că trebuie să vorbeşti cu prințul 
William în persoană. Eşti norocos și de data aceasta, 
cambuzierule: prințul se află într-o vizită în Irlanda, 
dar se va întoarce în Anglia peste câteva zile chiar 
cu această corabie. 

Orașul Port Lâirge era situat în sud-estul Irlandei. 
Aparţinea regatului Angliei din Anul Domnului 1171, 
când Henric al II-lea debarcase pe insulă, proclamând 
Port Lâirge și Dublin orașe ale Coroanei. 

William de Longespee urcă pe punte la primele ore 
ale dimineții. La puţin timp după plecarea spre Anglia, 
Aymon și Marie-Louise fură primiţi în audiență. 

- Ceea ce mi-aţi povestit este foarte grav. Numai 
că, din păcate, nu există dovezi care să vă susțină acu- 
zaţiile... spuse prințul William. 

- Ne-am gândit și la acest aspect, domnul meu, 
și, dacă aveţi răbdare să mă mai ascultați... îi spuse 
Aymon celui de-al treilea conte de Old Sarum, fiul 
nelegitim al regelui Henric al II-lea. 


- Ce ar putea să vrea de la noi fiul din flori al 
regelui? îl întrebă Pell pe Dolbert. 

- De unde vrei să ştiu? Din când în când, William 
de Longespte își anunţă vizita la Old Sarum. De obi- 
cei, vine să golească vistieria sau să ceară bărbați vân- 
joși pentru flota sa. De data asta Însă nu vom ceda: 


comitatul nostru și-a plătit deja dările, concluzionă 
Dolbert. 


Old Sarum era în sărbătoare. Platoul din faţa cas- 
telului era plin de tarabe, ca într-o zi de târg. Muzi- 
canți și saltimbanci își etalau îndemânarea până și în 
cel mai retras ungher. Cu stindarde și gonfaloane expu- 
se la loc de cinste, cu toții așteptau sosirea Marelui 
Amiral, care apărase cu onoare granițele regatului. 

William de Longespee purta mantie albă peste 
armură. Călărea în fruntea unui pâlc de șaizeci de 
oșteni. Avea capul descoperit și îi saluta cu braţul 
ridicat pe locuitorii strânși pe marginea ulițelor în 
întâmpinarea sa. 


Pell dădu să se ridice din pat. Dolbert îl imbrățișă 
incercând să-l rețină, însă amantul său îl îndepărtă 
cu un gest repezit. 

- Trebuie să mă întorc în camera mea: vrei să ne 
descopere? Unde mai pui că nu sunt nici măcar cava- 
ler, spuse Pell, trăgându-și pantalonii. Ce-or să spună 
dacă vor afla că te iubeşti cu un ofiţer oarecare? 

Din cuvintele bărbatului răzbătea sarcasmul. 

- Mâine îi voi cere prințului să te numească ca- 
valer. Acum însă mai stai puţin cu mine, te rog. 

Pell cedă insistențelor amantului și se băgă din nou 
in pat lângă el. 

Ajunseseră aproape de apogeul plăcerii când, deo- 
dată, un zgomot rupse violent vraja. 

- Ia te uită ce atmosferă de familie avem aici! 
exclamă o voce bărbătească în spatele lor. 

Aymon intrase în camera contelui de Old Sarum. 
În mâini ținea o arbaletă încordată, în vreme ce sabia 
akinakes îi atârna la şold. 

- Tu?! exclamă Pell, nevenindu-i să-și creadă ochilor. 

Privirea sa căută în grabă sabia pe care o lăsase la 
picioarele patului când se dezbrăcase. 

- Da, eu, te miră? spuse Aymon. Eu zic că e mai 
bine să rămâneţi pe loc și să nu scoateţi nici un 

cuvânt: arbaleta aceasta e nerăbdătoare să dea dru- 
mul săgeții. 

În timp ce vorbea, Aymon se dădu într-o parte, 
făcându-i loc lui Marie-Louise să intre în cameră. 

- Secretul tău va ajunge la urechile tuturor, Dol- 
bert, spuse ea sarcastică. Știu că ai fi fost în stare de 
orice ca să nu-ţi afle nimeni pasiunile perverse şi pa- 
tima desfrâului. Acum însă nu te mai poți ascunde. 

Pell se repezi să-și culeagă de jos sabia, dar Aymon 
se dovedi mai rapid decât el: săgeata porni cu un 
Zgomot sec. 

Pell se încovoie brusc şi căzu la podea, cu răsu- 
flarea tăiată. Sângele începu să curgă șiroaie din rana 
adâncă din pântece. 

- Iar acum, între noi doi, Dolbert, spuse Aymon, 
întorcându-se spre contele care, ghemuit într-un colț 
al patului, tremura ca varga. Tu și cu Pell l-ați ucis 
pe tatăl tău și ne-aţi învinovățit pe mine și pe Marie- 
Louise de crimă. Recunoști? 

Dolbert îl privea îngrozit, fără să scoată nici un 
cuvânt. 

- Mărturisește, Dolbert, altfel îți retez căpățâna. 

Sabia akinakes şuieră prin aer trecând la câteva 
degete de beregata nobilului.. 

În clipa aceea, Dolbert izbucni într-un plâns isteric 
Şi, printre lacrimi, începu să vorbească. 

- EI! El a fost! strigă arătând spre trupul prăbușit 
la podea al amantului său. Pell a fost cel care a pus 
la cale totul și m-a obligat să vă acuz pe voi doi, 

sugerând că aţi fi fost amanți. El mi-a ucis tatăl, deși 
eu m-am opus din toate puterile. 

- Blestematule! Cum îndrăznești să spui una ca 
asta? bâigui Pell, ridicându-și cu greu capul. Chiar 
tu ai împlântat cuțitul în gâtul tatălui tău, bestie, pen- 
tru ca apoi să sărbătorești învestitura în calitate de 
conte. Da, eu ţi-am sugerat planul, dar tu l-ai pus în 
aplicare cu mult entuziasm. 

Apoi, locotenentul lui Dolbert își lăsă capul pe 
spate și-și dădu ultima suflare. 

- Am auzit suficient, rosti vocea imperioasă a lui 
William de Longespee, care ascultase totul din spatele 
ușii deschise. Apoi, le porunci oamenilor săi: Gărzi, 
arestaţi-l pe contele de Old Sarum. 


- Coşmarul nostru s-a sfârșit... vom începe o viață 
nouă, îi spuse Marie-Louise bărbatului pe care îl iubea. 

Prora corabiei străpungea cu fermitate întinderea 
albastră și calmă a mării. Coastele Franţei se zăreau 
din ce în ce mai aproape. 

- Nu ştiu dacă s-a sfârșit cu adevărat, Marie- 
Louise. În ținuturile noastre se mai duce și acum un 
război absurd între creștinii Bisericii Romei și cei care 
nu gândesc la fel ca ei, fie că aceștia sunt catari sau nu, 
răspunse Aymon, trecându-și braţul pe după umerii ei. 

- Aha, catarii. Tu le-ai îmbrățișat religia, nu-i așa? 

- Viaţa nu mi-a lăsat timp să mă gândesc la religie. 
Dar bunicul meu, Beaufort de Daigne, făcea parte din 
rândul catarilor și a luptat pentru crezul său până la 
moarte. În el mi-am pus toată nădejdea, încrederea 

și afecțiunea. Poate că acesta a fost și motivul pentru 
care am devenit păstrătorul unui mare secret al catarilor. 

- Despre ce secret e vorba, Aymon? 

- Nu știu cu certitudine, poate că nu e decât o 
legendă, însă bunicul mi-a lăsat o hartă cu ajutorul 
căreia se poate ajunge în locul unde se spune că este 
ascunsă o armă atât de puternică, încât poate ucide 
pe loc o oaste întreagă. 

- Mi se pare a fi una dintre istorisirile acelea care, 
transmise din gură în gură, ajung să devină niște fan- 
tasmagorii. Și cum se face că nimeni nu s-a folosit 
incă de o armă cu asemenea puteri? 

- Bunicul meu Beaufort îmi spunea că este cu 
neputinţă să fie mutată din ascunzătoare fără ca aceia 
care încearcă s-o facă să nu fie loviți de o forță mor- 
tală. Nu există apărare impotriva el. 


Languedoc, 1218 


În semn de recunoștință pentru demascarea com- 
plotului de la Old Sarum, William de Longespee îi 
dăruise lui Aymon o grămadă consistentă de monede 
de aur. Cu acestea, tânărul își cumpărase o mică moșie 
în apropiere de Villefloure, pe pământurile care apar- 
ținuseră odată familiei sale, înainte de a fi fost con- 
fiscate de cruciați. 

Acolo, Marie-Louise și Aymon începură o nouă 
viață, uniţi în dragostea lor nemărginită. 

O dată la două zile, se duceau în piaţa din Vil- 
lefloure, unde toată lumea îi întâmpina cu bucurie: 
legumele și fructele de pe pământul lor deveniră în 
scurtă vreme printre cele mai apreciate din oraș şi 
din întreaga regiune Val di Daigne. Însă, cu excepția 
acestor întâlniri periodice cu comunitatea din Ville- 
floure, cei doi duceau o viaţă retrasă: nici Aymon, 
nici Marie-Louise nu mergeau vreodată la slujba de 
duminică și nu participau la târgurile și serbările 
populare. Duceau o existență solitară pe mica lor 
moșie, bucurându-se de pasiunea lor comună: adesea, 
seara, Aymon își încânta femeia iubită cu muzica lui 
măiastră. Îşi cumpărase o vielă la care compunea 
melodii noi, pline de pasiune. 

Singurul lucru din trecutul său pe care Marie- 
Louise ţinu să-l păstreze fu actul de căsătorie care o 
legase de contele Dolbert de Old Sarum. 

- În felul acesta, spunea ea zâmbind, le voi putea 
spune fiilor noștri că se trag din neamul unei contese. 


Languedoc, 1241 


Trecură anii. Copiii pe care Marie-Louise şi Ay- 
mon și-i doriseră cu ardoare nu veniră pe lume, dar 
nu-și deplânseră soarta: așa le fusese hărăzit. 

Viaţa lor decurse liniștită și senină până în ziua 
in care parohul din Villefloure se stinse din viață. 
Bătrânul părinte Pierre se dovedise un preot bun și 
înțelept. Aymon era.convins că acesta bănuise care 

era adevărata sa identitate, chiar dacă trecuse mult timp 
de când familia sa nu mai deținea senioria ținutului. 

De fiecare dată când se întâlniseră, părintele Pierre 
îl salutase cu căldură și nu-i pusese niciodată între- 
bări incomode. 

În ceea ce-i privea, Marie-Louise și Aymon nu 
simţiseră nevoia să se dedice nici unui crez religios: 
trăiau în pace şi simplitate, nepăcătuind nici după 
regulile Bisericii Catolice sau ale religiei catare, fiind 
incredințaţi că Dumnezeu avea să-i primească la El 
atunci când avea să le vină ceasul să părăsească această 
lume. 

Părintele Pierre se stinse discret, în linişte, în- 
tr-o noapte de vară. 

Păstoritul sufletelor din tumultuoasa regiune Lan- 
guedoc părea să fie foarte importantă pentru mal- 
marii clerului catolic: parohia Villefloure fu încredințată 
unui nou preot la numai câteva zile de la moartea 
părintelui Pierre. 


Noul paroh sosi la mica moșie spre prânz într-o 
cabrioletă. O zări pe Marie-Louise făcând căpițe de fân. 

Părintele Fabron îşi arăta toți cei cincizeci de ani 
ai săi, fiind exact contrariul energicului și bonomului 
său predecesor: înalt și uscat, își frământa tot timpul 
mâinile cu o nervozitate inexplicabilă. Era mereu 
incruntat, iar ochii înguști îi dădeau un aer bănuitor 
și plin de difidență. Părul era cenușiu și drept, tăiat 
rotund în jurul capului, cu tonsură în creștet. 

- Bună ziua, Marie-Louise. Domnul fie cu tine, 
zise preotul, binecuvântând-o cu semnul crucii. 

Dând ascultare unui impuls niciodată reprimat, 
Marie-Louise se închină. Apoi se întrebă cum se făcea 
că preotul îi știa numele. 

- Sunt părintele Fabron, noul paroh din Ville- 
floure, spuse prelatul. Fac un tur prin regiune, ca 
să-i cunosc pe toți credincioșii parohiei noastre. Soțul 
tău este acasă, Marie-Louise? 

- Nu, Aymon e la câmp. Să știți că moartea pă- 
rintelui Pierre ne-a îndurerat foarte mult. Odihneas- 
că-se în pace! 

- Odihnească-se în pace, repetă Fabron, făcân- 
du-și din nou semnul crucii. 

Între timp, femeia apucă din nou viguros coada 
furcii, continuând să adune fânul. 

Parohul o privi un timp scrutător. 

- Părinte, dacă doriți, puteţi aștepta în casă, i se 
adresă la un moment dat Marie-Louise. Aymon, băr- 
batul meu, trebuie să sosească dintr-un minut în altul. 

- Spune-mi, Marie-Louise, de curiozitate: unde 
v-aţi cununat? Ín registrele bisericii nu am găsit nică- 
ieri numele voastre, de parcă nici unul din voi nu a 
primit vreuna dintre tainele noastre bisericești, inclu- 
siv contractul nupțial. 

- La Béziers... știți, noi nu suntem de prin părțile 
acestea... spuse Marie-Louise, nădăjduind că stân- 
jeneala care o cuprinsese brusc nu fusese observată. 
Ne-am căsătorit la Beziers, amândoi ne-am născut 
acolo, părinte. 

- Foarte bine, copila mea. Prin locurile acestea 
trebuie să fim mereu cu băgare de seamă, să nu avem 
de-a face cu adepţii diavolului: erezia catară s-a întins 
aproape peste tot. Și trebuie să mărturisesc că mi-a 
fost teamă Că Și voi aparțineţi acelei secte de fii ai 
Satanei... 

- Nu trebuie să vă faceți griji în privința asta, 
părinte, se auzi o voce hotărâtă în spatele său. Nu 
suntem decât niște lucrători pașnici ai pământului 
care trăim cu frica lui Dumnezeu și în respectul legii. 

Marie-Louise scoase un suspin de ușurare: între- 
bările preotului și privirea lui sfredelitoare îi dăduseră 
fiori reci. | 

- Tu ești Aymon, presupun, spuse părintele Fa- 
bron ridicându-și privirea spre noul-venit. 

- Ca să fim mai exacţi, părinte, sunt Aymon, 
cetățean liber, proprietarul acestui petic de pământ 
care, cu voia lui Dumnezeu și prin truda noastră, ne 
oferă preţioasele sale roade. 

- Aşa e, am auzit vorbindu-se în sat de calitatea 
deosebită a produselor tale, Aymon... Aymon... un 
nume nobil prin părțile astea. Nu-i așa că Aymon se 
numea și nepotul ultimului senior de Val de Daigne, 
cel căruia oștenii sfântului nostru papă i-au confiscat 
toate bunurile? Îmi amintesc că acest Aymon, pe vre- 
mea aceea doar un băiețandru, a reușit să scape de 
oamenii lui Simon de Montfort. Trebuie să fi fost o 
pradă prețioasă, de vreme ce pe capul lui s-a pus o re- 
compensă substanțială. Cred că astăzi ar trebui să aibă 
vârsta ta, Aymon. 

- N-am auzit povestea aceasta, părinte. Noi sun- 
tem oameni simpli... 

- Așa e... Oameni simpli... repetă părintele Fa- 
bron, fixând preţ de o clipă cu privirea viela pe care 
Aymon o așezase într-un colț, pe prispa casei. 


Marie-Louise și Aymon discutară îndelung despre 
strania vizită a parohului. Apoi, zilele trecură, iar 
strania curiozitate a părintelui Fabron fu dată uitării. 


Conform obișnuinţei, într-una din zile, Ma- 
rie-Louise îl însoți pe Aymon în oraș, ca să vândă 
fructe și legume recoltate de pe pământul lor. 

Aymon se întreținu o vreme cu un bătrân meş- 
teșugar. La un moment dat, începură să vorbească 
despre noul paroh din Villefloure. 

- Spre deosebire de blândul părinte Pierre, acest 
Fabron are înfățișare de copoi şi curiozitate de in- 
chizitor, spuse Aymon, știind că interlocutorul său 
era o persoană apropiată religiei catare. 

- Mda, inchizitorii... răspunse meșteșugarul, clă- 
tinând din cap. Tratatul de la Paris de acum câţiva 
ani le-a dat mână liberă. Acum au voie să pună în 
practică, în numele lui Dumnezeu, orice samavolni- 
cie asupra oricărui cetățean al Franţei. 

În anul 1229 fusese semnat un acord care, sub 
pretextul menţinerii ordinii și a suprimării ereziilor, 
le permitea oamenilor papei de la Roma și ai regelui 
Franţei să administreze așa-zisa justiție religioasă. lar 
in acele vremuri, justiţia religioasă avea un singur 

nume, capabil să-l îngrozească chiar și pe cel mai fidel 
credincios: Tribunalul Inchiziției. 

Aymon își dădu seama că mersese prea departe 
într-o discuţie care ar fi putut deveni destul de peri- 
culoasă. Nu era deloc prudent pentru el să se expună 
făcând anumite afirmaţii, și cu atât mai puţin într-un 
loc public. 

- Trebuie totuși remarcat, spuse el pe un ton con- 
ciliant, că uneori tot răul e spre bine: de exemplu, 
această cruciadă nedeclarată a Bisericii împotriva 
catarilor devenise la un moment dat un război prin 
care nobilii din nord au încercat să pună stăpânire 
pe regiunile meridionale. Acum, cel puțin, regiunea 
noastră nu mai este zguduită de un război fără sens. 
Eu cred că, odată cu restituirea de către fiul lui Simon 
de Montfort a bunurilor confiscate de tatăl său de la 
nobilimea locală și odată cu pacea instituită între seni- 
oriile din sudul Franţei şi Biserica Catolică, se anunță 
și pentru noi vremuri mai liniștite. 

- Eşti foarte încrezător, Aymon: uiţi că acordurile 
acelea au consfințit trecerea nobilelor pământuri ale 
Occitaniei în mâinile inchizitorilor. Inchizitori care 
găsesc în preoți de teapa părintelui Fabron cei mai 
credincioși aliați. Iată, se spune că Fabron ar fi venit 
de la Béziers cu un alai întreg de oșteni după el ca să 
aresteze câţiva eretici periculoși care cică încă s-ar mai 
ascunde în regiunea noastră. 

- De la Béziers, zici? 

Aymon simţi că-i îngheaţă sângele. 

Marie-Louise intră în casă şi puse pe masă coșul 
mare plin cu de-ale gurii. 

Părintele Fabron îi apăru brusc în față, materia- 
lizat parcă din neant, ca o fantasmă. Agita cu frenezie 
o foaie făcută sul, fluturându-i-o lui Marie-Louise prin 
faţa ochilor 

- Iată dovada apartenenţei voastre la secta 
adepților Satanei! strigă el, roșu la față, desfășurând 
în fața ochilor femeii actul de căsătorie dintre ea și 
contele din Old Sarum. Aici scrie că aţi fost soția unui 
nobil englez. Iată motivul pentru care căsătoria ta cu 
Aymon nu este menţionată nici în arhivele biseri- 
cii mele, nici în cele de la Beziers. Și sunt încredin- 
ţat că voi aparțineţi sectei catarilor și că practicaţi 
vrăjitoria și ritualuri prin care să vă atrageţi favoru- 
rile Satanei. 

- Ce tot vorbeşti acolo, părinte? Şi cum de ţi-ai 
permis să pătrunzi pe ascuns pe proprietatea mea? 
Afară! Ieși afară! strigă Marie-Louise revenindu-și din 
starea de surprindere. 

De unul singur, pirpiriul Fabron nu ar fi con- 
stituit un adversar pe măsura lui Marie-Louise, o fe- 
meie robustă și puternică. 

În clipa aceea însă, patru oșteni înarmaţi cu hale- 
barde se ițiră din obscuritatea camerei: până atunci 
stătuseră ascunși chiar acolo, între zidurile casei. 

- Eşti arestată, Marie-Louise. Și îl vom aresta și 
pe bărbatul cu care trăieşti în păcat. Cred că Aymon 
al tău are multe să ne spună despre misterioasele lui 
origini... 

Săgeata emise un sunet sec, urmat imediat de buf- 
nitura provocată de trupul unuia dintre oșteni care 
se prăbușise fără viață la pământ. 

Când Aymon vorbi, arbaleta era din nou încor- 
dată și o altă săgeată era pregătită să scoată din luptă 
un al doilea halebardier: 

- Există o hibă, părinte, în planul tău atât de bine 
pus la punct: soția mea și cu mine nu avem nici O 
intenţie să vă urmăm. 

Cea de-a doua săgeată șuieră scurt şi se înfipse în 
coapsa altui oștean. 

- Aș fi putut să-i ucid pe toți cei patru oameni 
din escortă, Fabron, dar n-am făcut-o. Luați-vă răniții 
și plecaţi de aici. Vom face și noi la fel. Și vă pot încre- 
dința că nu ne veți mai vedea niciodată. 

- Piei, Satană! striga întruna preotul, cuprins parcă 
de un acces de demenţă, continuând să-și agite furi- 
bund crucifixul și înaintând spre colțul camerei în 
care se aflau Aymon și Marie-Louise. 

Ceilalți priveau scena încremeniţi. 

- Stai pe loc, părinte! îl avertiză Aymon, scoțân- 
du-şi sabia akinakes. Nu faci altceva decât să ne con- 
damni din nou la surghiun și clandestinitate. Fii 
mulțumit cu această promisiune a mea. Altminteri... 
altminteri nu vă va fi deloc bine nici unuia dintre voi. 

Nu și-ar fi închipuit niciodată că preotul putea fi 
capabil de atacuri surprinzătoare. Dar se înșelase: cu 
o mișcare fulgerătoare, Fabron o înșfăcă pe Ma- 
rie-Louise, ținând-o strâns în faţa sa ca pe un scut, 

amenințând-o cu crucifixul de argint pe care îl ţinea 
ca pe un pumnal. 

- Nu face nici o mișcare, Aymon! Altminteri 
femeia cu care trăieşti va muri străpunsă de semnul 
Domnului. Iar voi, nătărăilor, de ce staţi și vă uitaţi? 
Veniţi și ajutaţi-mă, le spuse preotul celor doi ha- 
lebardieri rămași în picioare. 

Aymon nu mai stătu nici o clipă pe gânduri. 

Cu o singură mișcare a mâinii și privindu-l în ochi 
pe Fabron apucă sabia de vârf, apoi braţul său făcu 
o mișcare circulară și lama se auzi șuierând, rotin- 
du-se o singură dată prin aer. 

În secunda următoare, lama se înfipse până la ju- 
mătate în țeasta păstorului de suflete, drept între 
ochi. 

Fabron rămase imobil preț de o clipă, cu ochii 
holbaţi și cu sabia akinakes ţintuită în frunte, după 
care o slăbi din strânsoare pe Marie-Louise și se pră- 
buși la pământ. 

Aymon se dovedi mai rapid decât oștenii din es- 
corta preotului: trase sabia din capul lui Fabron și 
se pregăti să-i înfrunte. 

Unul din ei se avântă într-un asalt cu halebarda, 
dar lama sabiei akinakes pară lovitura chiar sub tăiș, 
pe coada de lemn. Apoi șuieră din nou sinistru prin 
aer, retezând beregata atacatorului. 

Îngrozit, ultimul halebardier rămas ieși pe ușă și 
o rupse la fugă, încredințat că țăranul acela era însăși 
personificarea Diavolului. 

Aymon și Marie-Louise strânseră câteva lucruri 
mai de preț și se urcară în grabă în căruță. 

Trebuiau să se grăbească: în scurt timp, oşteanul 
care fugise avea să dea alarma și să se întoarcă cu întăriri. 

În dorința de a se îndepărta cât mai repede de casă, 
Aymon biciui cu furie catârul, silindu-l să alerge până 
la extenuare. 

- Mergem la Foix, îi spuse el femeii de lângă el. 
Domeniul se află încă în stăpânirea rudelor mele care, 
din câte știu, nu s-au plecat niciodată în faţa lui Simon 
de Montfort şi a oamenilor lui. 

Peste noapte poposiră la un han sărăcăcios de pe 
malul râului Hers. În apropiere era tras pe uscat un 
bac: în schimbul câtorva monede, plutașul avea să-i 
treacă peste râu a doua zi. 

Se îmbarcară în zori. Plutașul manevra cu sigu- 
ranță o vâslă lungă și groasă, opunând-o curentului 
râului. Din când în când își ridica privirea, fixân- 
du-i curios pe cei doi pasageri. 

Platforma de lemn înainta pe direcția trasată de 
o funie întinsă între cele două maluri. Exista şi o a 
doua funie, mobilă, legată de un dispozitiv rotitor 
de pe mal, la care trăgea un măgar numai piele și os. 

Când ajunseră la jumătatea drumului, plutașul le 
vorbi: 

- Sunt încredinţat că voi sunteţi, deși au trecut 
mulți ani de atunci. Tu ești Aymon, iar tu Marie- 
Louise, doi dintre elevii stăpânului meu de odinioară, 
maestrul Puyol, odihnească-se în pace. Nu vă amin- 
tiți de mine? Eu sunt Marcel, servitorul lui Puyol. 

Aymon, eu sunt cel care te-a dus la Bahram și nevasta 
lui în ziua când ai fost obligat să fugi din Carcassonne. 

- Ba cum să nu, Marcel, bineînțeles că îmi amintesc, 
ii răspunse Aymon zâmbind. Mi-ai salvat viaţa atunci. 

Plutașul roși plin de mândrie. 

- N-am făcut decât să urmez porunca unui stăpân 
înțelept și bun, așa cum a fost Puyol. Câţiva ani mai 
târziu a fost luat și aruncat în temniță de oamenii lui 
Simon de Montfort. Nu l-au judecat niciodată, dar 
a murit în carceră. Sunt foarte fericit să vă văd din 
nou și să știu că nu aţi căzut în mâinile Inchiziției. 

În clipa aceea, un cor de strigăte se ridică de pe 
malul pe care tocmai îl părăsiseră. 

Un pâlc numeros de oșteni încerca să atragă aten- 
ţia plutașului. 

- Pe voi vă caută? îi întrebă Marcel pe cei doi de 
lângă el. 

- Ei, bine, da, răspunse Aymon. Asta ne e soarta... 
să fim la voia celor puternici... 

- Nu vreau să știu nimic mai mult, Aymon. V-am 
cunoscut bine pe amândoi și nu am nici o îndoială 
asupra onestității voastre. Las” pe mine... 

Marcel se duse la pupa, își duse mâinile pâlnie la 
ureche și strigă în direcţia oștenilor: 

- Nu aud ce spuneţi! Termin cursa și mă întorc 
imediat să vă iau. 

Apoi, ignorând protestele și amenințările celor de 
pe mal, se întoarse către ajutorul său de pe partea 
cealaltă a râului, strigându-i să îndemne asinul să tragă 
mai cu spor. 

Câteva minute mai târziu, Aymon şi Marie-Louise 
debarcară cu tot cu căruță pe malul opus. 

- Hei, fir-ar să fie, vin acum! strigă Marcel, miş- 
când cârma în așa fel încât să îndepărteze din nou 
podul plutitor de mal. 

Apoi, cu un gest rapid, strecură rama lungă pe sub 
scripetele fixat pe punte și scoase funia de pe cursor. 
Depărtându-se de direcția trasată, bacul începu să 
plutească în derivă, dus de curent, în ciuda gesturilor 
teatrale de deznădejde ale lui Marcel. 

Scăpată de sub control, pluta fu dusă de apele 
râului Hers, oprindu-se într-un târziu la câteva sute 
de metri în aval de locul în care o așteptau cei care 
îi urmăreau pe Aymon și Marie-Louise. 

Oștenii îl ajunseră din urmă și urcară imediat pe 
punte, în vreme ce Marcel se scuza umil pentru nefe- 
ricita întâmplare, încercând să-l îimbuneze pe con- 
ducătorul grupului. 

- Vă cer iertare, domnia voastră, dar funia a ieșit 
din locașul ei, provocând dezastrul. Însă dacă oame- 
nii domniei voastre îmi vor da o mână de ajutor, în 
două sau trei ore vom reuși să reparăm drăcia asta 
și să ajungem pe malul celălalt. 

Când, în cele din urmă, oştenii izbutiră să tra- 
verseze râul, Aymon și Marie-Louise se aflau deja în 
siguranţă, la porțile orașului Foix. 

O soartă crudă îl aștepta însă pe Marcel: acuzat 
că a ajutat să fugă un eretic, fu arestat pe loc și deferit 
Tribunalului Inchiziției. 


36 


Germania, sfârşitul anilor '30 


Pe măsură ce treceau zilele, Otto Rahn, sub aco- 
perirea așa-zisului prizonier Otto Raush, îi câștiga 
tot mai mult încrederea lui Kurt Filcher, inginerul 
specializat în hidraulică arestat de Gestapo sub acu- 
zaţia de orientări filobolșevice. 

Într-o dimineață, după ce supraveghetorul se în- 
depărtă de locul unde el și Filcher lucrau cot la cot, 
Rahn îi spuse colegului său de celulă: 

- La noapte, Kurt. O s-o facem la noapte. Mașina 
de gunoi va staționa câteva minute în spatele popo- 
tei. Containerul camionului ar trebui să fie prevăzut 
cu fund dublu, iar noi ne vom ascunde acolo. Odată 
ajunși la groapa de gunoi, vom găsi un mijloc de 
transport care ne va duce în Franţa. 

— Să sperăm că va merge totul ceas. Totuși, nu-mi 
dau seama cum de ai reușit să organizezi totul atât 


de bine, Otto. 

- 'Ți-am mai spus-o: familia mea știe să se descurce, 
iar un subofițer de aici, din lagăr, s-a dovedit foarte 
sensibil la... hm... spiritul nostru întreprinzător. 
Acum însă hai să recapitulăm planul. 


Soldatul se apropie de camion și răscoli cu baio- 
neta printre gunoaie, răzuind cu vârful acesteia fun- 
dul de metal al containerului. 

- Nimic de semnalat, domnule Oberscharfiihrer, 
raportă el. Apoi adăugă, dezgustat: Cu excepția 
acestei duhori care va rămâne pe arma mea vreme 
de o săptămână. 

După ce îi transportă pe evadaţii ascunși în cala 
fetidă cale de câțiva kilometri, camionul se opri. 

Când coborâră, cei doi nu avură timp nici măcar 
să-și dezmorțească picioarele: un bărbat în vârstă, cu 
gesturi bruște și neprietenoase, le întinse câteva haine 
sărăcăcioase, dar curate, bani în diverse valute şi 
documente false. 

Apoi, omul îi împinse grăbit spre un al doilea 
camion. Rahn și Filcher se ascunseră sub fundul fals 
al containerului, într-un spațiu atât de îngust, încât 
abia le permitea să stea întinși, fără să poată face nici 
O mișcare. 

Bărbatul umplu camionul cu câteva coșuri cu 
legume și verdeţuri, apoi porni la drum. 

După alte zece ore de drum, cei doi evadați văzură 
din nou lumina zilei. Ajunseseră la periferia vestică 
a Zirichului. 

Trei zile mai târziu, doi eleganţi excursioniști îna- 
intau sprijinindu-se în bastoane de-a lungul văii Ariège. 

- „„.aici e toată cheia misterului, Raush, spunea 
Filcher. Unde să fi dispărut cu toții? Se spune că în 
tipul asediului castelului Montsegur sute de catari 
s-au refugiat în aceste peșteri. 

- Exact, iar la Montségur mai erau baricadate alte 
circa trei sute de oameni, adăugă Otto Rahn. 

- Nici un document al vremii nu relatează ce s-a 
întâmplat, de fapt, cu toți oamenii aceia. Probabil că 
nici unul nu a mai ieșit viu de acolo, spuse Filcher, 
arătând spre două scobituri carstice din care țâșnea 
apă. Nu cred că e prea greu să închizi căile de ieșire 
din astfel de peșteri: e suficient să blochezi cursurile 
subterane de apă, inundând astfel grotele. 

Rahn mimă indiferența, dar, în realitate, îşi dădu 
seama că Filcher dezlegase în câteva cuvinte misterul 
care îl chinuise toată viaţa. 

- Rahn! Otto Rahn! se auzi în clipa aceea de la 
inălțime o voce tinerească şi puternică de bărbat. 

Pe vârful unei stânci se profila silueta masivă a lui 
Mandement. 

- Nu mă recunoașteți, domnule Rahn? Sunt Man- 
dement. Cel care în urmă cu câțiva ani v-a pus la po- 
dea cu un croșeu de dreapta... Voiam să vă spun că 
nu am nici un fel de resentimente pentru... 

- Vă înşelaţi, domnule. Este adevărat că mă chea- 
mă Otto, însă numele meu de familie este Raush și, 

cu toate că distanţa la care vă aflați nu mă face să fiu 
foarte sigur, nu cred că am plăcerea să vă cunosc. 

- Atunci scuzați-mă, probabil că într-adevăr m-am 
înșelat. Știţi dumneavoastră, de la o vârstă se mai În- 
tâmplă și așa ceva... Memoria începe să-ţi joace feste... 

- Nu face nimic, domnule. O zi bună, i-o tăie 
scurt Otto Rahn, îndreptându-se spre intrarea în 
Grotte des Chevaliers, în vreme ce Mandement se 
întoarse Și își continuă drumul. 

Când ajunseră înăuntru, Filcher îl întrebă brusc: 

- De ce omul acela te-a strigat Rahn? 

- M-a confundat cu altcineva, se mai întâmplă. 

- Și totuși acel Mandement părea foarte sigur pe 
el. Și se părea că-l cunoaște foarte bine pe acest Otto 
Rahn. Un simplu caz de omonimie? insistă Filcher, 
de data aceasta cu un aer amenințător. Cred că a sosit 
vremea să dăm cărțile pe masă, Otto Raush - sau 
Rahn, cum preferi. Cine ești tu, de fapt? Mai întâi 
mă implici într-o evadare rocambolescă, organizată 
până la cel mai mic amănunt, apoi un francez te strigă 
pe un alt nume decât cel pe care îl cunosc eu... 

Filcher își încleștă pumnii: Otto avea un fizic 
fragil și nu i-ar fi fost deloc greu să-l facă una cu 
pământul. 

Brusc, ca într-un număr de iluzionism, în mâna 
lui Rahn apăru un pistol. Glonţul îl lovi în mijlocul 
frunții, Filcher căzând la pământ fără viață. 

„Mai bine așa, îşi spuse Otto. Oricum, dragul meu 
Filcher, nu-mi mai erai de nici un folos.“ 

Din cauza grabei cu care mersese, Mandement 
gâfâia când ajunse la singurul telefon public din Orno- 
lac. Răsfoi câteva file din agenda de buzunar și formă 
un număr. . 

Câteva minute mai târziu, Marcel Sarraut, șeful 
serviciilor de securitate franceze din regiune și edito- 
rul cotidianului La Depeche du Midi din Toulouse, 
puse jos receptorul încântat: Otto Rahn se întorsese 
în valea Ariège. 

La rândul său, bărbatul formă un alt număr de 
telefon și își avertiză cel mai bun agent, Carla Jeogeres 
Núñez, să fie gata de acţiune: lupul singuratic venise 
din nou să-și caute prada prin peșterile din Ornolac. 


Berlin, sfârşitul anilor °30 


Reinhard Heydrich era un bărbat viclean și 
iscoditor. 

- Acest... acest cercetător, îi mărturisi el unui 
apropiat, acest Otto Hahn e o minte înfierbântată 
și nimic mai mult. Nu și-a ascuns niciodată aversiunea 
față de spiritul nazist, iar anul trecut, în iulie, a aju- 
tat-o pe colaboratoarea sa Lise Meitner, o evreică, să 
emigreze clandestin în Elveţia. Însă în domeniul său 
este un adevărat geniu: de exemplu, peste câteva zile 
va efectua un experiment pe care el l-a definit „frac- 
ționarea radiu-bariu-mezotoriu“. Sunt convins că cer- 
cetările lui Hahn vor fi în măsură să deschidă noi 
orizonturi pentru știință. 

Pe 17 decembrie 1939, în urma reușitei acestui ex- 
periment, Hahn avea să aducă la cunoștința întregii 
lumi faptul că produsese o „explozie“ a nucleului de 
uraniu, fracționâdu-l în nuclei atomici de greutate 
medie. 

Bineînțeles că înalților exponenţi ai partidului 
nazist nu le puteau scăpa numeroasele aplicaţii pe care 
le putea avea această inepuizabilă sursă de energie. 
Visul lui Hitler de a cuceri lumea se putea împlini. 

În zilele acelea, în Berlinul Fiihrerului începea era 
atomică. 


Languedoc, sfârşitul anilor '30 


Otto Rahn ieși din Grotte des Chevaliers cu o 
expresie radioasă pe chip: trecuseră alte câteva luni 
de cercetări extenuante, îngreunate și de faptul că nu 
avusese curaj să se cazeze în împrejurimi. Datoriile 
acumulate pe vremea activităţii sale falimentare de 
proprietar de hotel încă îl mai urmăreau, așa că își 
inchiriase o cameră la o pensiune din centrul orașului 
Toulouse, făcând zilnic naveta spre valea Ariège cu 
un autobuz vechi, care scotea vălătuci denşi de fum 
negru pe serpentinele abrupte ale munților. 

Acum, întorcându-se la Toulouse, Otto Rahn 
stătea pe unul din scaunele din spatele autobuzu- 
lui, cu un zâmbet mulțumit întipărit pe față. Pradă 
euforiei, nu-i acordă nici o atenţie femeii cu chipul 
acoperit de un voal negru care stătea în primele 

rânduri. În schimb, Carla Jeogeres Núñez nu-l scă- 
pase nici o clipă din ochi, nici chiar atunci când Rahn 
se oprise la telegraful public din Toulouse și expe- 
diase un mesaj la o adresă din Berlin. 

Arătându-i funcţionarului legitimaţia de agent al 
serviciilor secrete franceze, Carla obținuse o copie 
a telegramei. Nu înţelesese pe de-a-ntregul textul scris 
în limba germană, însă aflase o oră și un loc de întâl- 
nire: 16 martie 1939, la Söll, la poalele muntelui Wil- 
den Kaiser. 


Roma, sfârşitul anilor *30 


„Părintele principilor și al regilor, cârmuitorul 
Lumii pe Pământ, vicarul Mântuitorului nostru, către 
care se îndreaptă lauda și slava noastră, acum și-n vecii 
vecilor.“ 

Rostind formula ritualică, întâiul cardianal-diacon 
înălță tiara împodobită cu trei coroane și o așeză pe 
fruntea lui Eugenio Pacelli. 

Noul papă, Pius al XII-lea, se arătă la fereastra 
palatului apostolic din piaţa San Pietro și pronunță 
primul său discurs în calitate de reprezentant al lui 
Hristos pe Pământ. În rugăciunea lui către Cel de Sus 
ceru un singur lucru: să dăinuiască pacea în lume. 

- Pace! repetă Sfântul Părinte, desfăcându-și brațele. 

Probabil că în ziua aceea de 2 martie 1939, Dom- 
nul se gândea la alte lucruri. Ceea ce avea să se întâmple 

după acea zi nu avea nici cea mai mică legătură cu 
ideea de pace. 


Berlin, sfârşitul anilor 30 


Cu o expresie prietenoasă pe chip, părintele 
Roeller îi întinse mâna lui Reinhard Heydrich, care 
se ridică să-i vină în întâmpinare, răspunzându-i căl- 
duros strângerii de mână și zâmbindu-i cordial. 

- Ce mai spun noii dumneavoastră superiori de 
la Roma, părinte? îl întrebă Heydrich. 

- Eugenio Pacelli, noul papă - Pius al XII-lea - 
este un fin cunoscător al naţiunii noastre, Herr Hey- 
drich, răspunse preotul, încercând să nu facă afirmaţii 
hazardate. Sunt încredinţat că va trata orice problemă 
cu precauția necesară. 

- Jertați-mă că Îmi permit să fac o observaţie, 
monseniore Roeller, replică șeful Gestapoului, care 
ştia ca nimeni altul să se transforme într-o fracțiune 
de secundă dintr-un gentleman rafinat într-un adver- 
sar mai veninos decât o viperă. Mi s-a spus că nu aveți 
o relație prea bună cu papa Pacelli. 

- Ca să fiu sincer, Herr Heydrich, recunosc că nu 
ne întâlnim foarte des. Dar asta nu inseamnă nimic: 
intre mine și papa Pacelli nu a existat niciodată vreo 
dispută importantă. Și, în orice caz, trebuie să admit 
faptul că Pius al XII-lea este o persoană foarte 
inteligentă... 

Heydrich îi făcu semn să continue. 


VÂNTUL DEMONILOR 491 


— „ŞI din acest motiv cred că știe foarte bine cât 
de important este rolul meu în acest moment: eu sunt 
puntea de legătură între Sfântul Scaun și cel de-al 
Treilea Reich. Nu cred că și-ar putea permite să nu-mi 
asculte sfaturile. 

- Apreciez logica dumneavoastră, monseniore 
Roeller. Acum însă cred că e timpul să trecem în 
biroul Excelenței Sale, Fiihrerul: nu se cuvine să 
intârziem. E nerăbdător să vă întâlnească și așteaptă 
acest moment chiar din clipa în care ați plecat la 
Roma, pentru audiența cerută papei: nu e un secret 
faptul că Adolf Hitler nu-l prea are la inimă pe Eu- 
genio Pacelli, și asta încă de pe vremea nunţiaturii 
acestuia aici, în Germania. 


Tirol, sfârşitul anilor '30 


Wilden Kaiser se înălța maiestuos deasupra văi- 
lor Tirolului cu toată măreţia celor două mii cinci 
sute de metri ai săi. De jur-împrejurul orășelului Söll 
tronau culmi încărcate de un strat gros de zăpadă. 

Otto Rahn trase adânc în piept aerul tare al munților. 

Începuse să ningă din nou, dar fulgii deși de ză- 
padă nu puteau să-l împiedice să-și facă lunga plim- 
bare cotidiană. 

Ajunsese la Söll cu două zile înainte de data fixată 
pentru întâlnirea cu Himmler și avea de gând să se 
bucure de o scurtă vacanţă. 

Ceea ce intenţiona să-i comunice Reichsfiihrerului 
era rezultatul unei vieți de studiu, cercetări, privațiuni, 
angoase și primejdii de tot felul. Dar până la urmă 
reușise: din punctul său de vedere, secretul catarilor 
fusese dezlegat. Mai avea de pus la punct câteva detalu, 
dar acestea erau mai cu seamă de ordin practic. 

De acum încolo, trebuiau realizate lucrări de an- 
vergură în interiorul peșterilor, lucrări care cu greu 
ar fi putut trece neobservate. Acest gen de probleme 
trebuiau rezolvate de Himmler, a cărui putere nu avea 
limite. 

Bocancii de munte se afundau în zăpada proaspătă, 
iar Rahn se văzu nevoit să-și pună paletele pentru a 
putea merge mai departe. Se simțea implinit și impăcat, 
și se bucura de priveliștea de vis din jurul său. 


Carla Jeogeres Núñez îl urmărise pas cu pas pe 
Otto Rahn, fără să-l scape din ochi nici o secundă. 
Când ninsoarea deveni prea deasă, iar vizibilitatea se 
reduse îngrijorător, agenta contraspionajului francez 
se văzu nevoită să grăbească pasul pentru ca zăpada 
să nu acopere urmele prăzii sale. 

Deodată, Rahn auzi cu claritate în spatele său zgo- 
motul unei crengi frânte. Cu mâna dreaptă se asigură 
că revolverul era la locul său, la centură. Atingerea 
patului de lemn al armei avu darul să-l liniștească. 

Se ghemui la adăpostul trunchiului gros al unui 
brad și rămase în așteptare: oare îl urmărea cineva 
sau fusese vorba de o sălbăticiune? 

Carla Jeogeres Núñez îl zări și se ascunse la rândul 
său, punând la cale un plan. 

Rahn ieşi din ascunzătoare încet, cu prudență. Con- 
vingerea că nu era ameninţat de nici un pericol începea 
să-şi facă loc în mintea lui, când, deodată, o lovitură 
puternică în ceafă îl făcu să-și piardă cunoștința. 

Carla nu pierduse timpul: se apropiase pe furiș de 
german şi îl lovise cu patul pistolului în cap. Se aplecă 
spre el și îi deschise gura. Îi ridică limba, ținând- -O 
cu două degete, apoi îi introduse acul unei seringi în 
zona sublinguală. 


Londra, sfârşitul anilor °30 


Kater ştia că atunci când amiralul Sinclair îl con- 
voca în biroul său de comandant în funcțiune al MI6 
urma să 1 se incredințeze o misiune aproape impo- 
sibil de dus la îndeplinire. Însă în ziua aceea îl aştepta 
o surpriză autentică. De cum se aşeză pe scaun, ami- - 
ralul îi arătă o serie de fotografii ale unei vile din 
secolul al XIX-lea, în arhitectura căreia se amestecau 
în efecte incredibile stilurile victorian, Tudor și baroc 
olandez. 

- Se numește Bletchley Park și și-a luat numele 
de la orășelul Bletchley, îi spuse amiralul Sinclair. Nu 
intenționez să vă povestesc acum amănunte ale isto- 
riei sale care debutează undeva, la inceputul secolului 
al XVIII-lea. Vă voi spune doar că proprietatea a fost 
vândută de un nobil scăpătat unui antreprenor care 

intenționa s-o dărâme din temelii. Așa că m-am gândit 
că ar fi bine s-o cumpăr. 

- Excelentă alegere, domnule. Sunt convins că vă 
veți simţi foarte bine la Bletchley Park alături de fa- 
milia dumneavoastră, îi răspunse Kater, din ce în ce 
mai uimit de confidenţele pe care superiorul său - 
un bărbat, de altfel, foarte rezervat — i le făcea. 

- Dacă vreţi să spuneţi că voi, cei cu care lucrez, 
aţi devenit familia mea, atunci pot să vă dau dreptate, 
domnule Kater. De fapt, am hotărât să mut la Bletch- 
ley Park întregul centru de decriptare Station X, pe 
care îl veţi conduce începând de astăzi. 

Kater în privi înmărmurit. 

- Sunt... sunt onorat, domnule. Nu nădăjduiesc 
altceva decât să nu înșel așteptările dumneavoastră 
și ale întregii naţiuni. Adevărul este că navigăm în 
ape din ce în ce mai tulburi și mai periculoase. 

- Așa este, domnule Kater. Şi lucrurile vor sta din 
ce în ce mai rău atât timp cât Marea Britanie nu se 
hotărăște de partea cui va merge pe viitor. Dacă vom 
continua să ne aliem o dată cu Stalin, altă dată cu 
Hitler - așa cum am procedat până acum -, nu vom 
face altceva decât să alimentăm starea generală de 
confuzie și dezordinea din țară. În ceea ce mă pri- 
vește, știți foarte bine că nu îi simpatizez deloc pe 
naziști. Apropo... Am informaţii că ducele de Kent 
și-a reluat legăturile... hm... mai puţin ortodoxe... 

- Despre ce fel de legături vorbiţi, domnule? Nu 
aş vrea să par lipsit de respect, însă urmărindu-l de-a 
lungul timpului pe fratele mai mic al Maiestăţii Sale, 

am avut ocazia să constat că dumnealui are „legături“ 
de toate tipurile... 

— Se pare că ducele se află în contact aproape per- 
manent cu Rudolf Hess, mâna dreaptă a lui Hitler. 
N-ar fi rău dacă l-aţi mai ţine o vreme sub observaţie. 

Kater înţelese că, de fapt, ordinul acela însemna 
o nouă serie de urmăriri și pânde. Pe de altă parte 
insă era conștient și de faptul că, încredințându-i-se 
o misiune deosebit de delicată, superiorul său îi arăta 
o încredere totală. 


Așa cum obișnuia de multă vreme, în seara aceea 
Kater desenă un portativ pe o coală de hârtie și 
transcrise notele și cuvintele vechiului cântec medie- 
val, pe care ajunsese să-l cunoască pe de rost. Se opri 
asupra disonanţelor, apoi clătină din cap: cu toate 
cunoștințele sale în domeniul limbajelor cifrate, nu 
reușea să dezlege enigma despre care era convins că 
se afla în spatele manuscrisului. Avea nevoie de ajutor. 


Părintelui Daniel Mc Aiden i-ar fi fost foarte 
dificil să-şi ascundă originile irlandeze: părul roșu ca 
focul, pielea lăptoasă plină de pistrui și un nume cu 
un iz atât de puternic, încât te ducea imediat cu 
gândul la parfumul florilor de primăvară din St 
Stephen's Green, parcul din centrul Dublinului. Îna- 
inte de a deveni dirijorul unuia dintre cele mai fai- 
moase coruri din lume - London Orator Choir, de 
la biserica Brompton Oratory, părintele Mc Aiden 
işi petrecuse o mare parte din viaţă la Vatican, unde 

se numărase printre cei mai apropiaţi colaboratori 
ai secretarului de stat din vremea aceea, monseniorul 
Pacelli. 

Era considerat pe bună dreptate unul dintre cei 
mai mari experți în muzică sacră și medievală. De 
căpitanul de fregată Rowell Kater îl lega pasiunea 
comună pentru instrumente antice, între cei doi 
infiripându-se odată cu trecerea anilor o prietenie 
statornică și sinceră. 

- Ia să vedem ce ne-a adus aici prietenul nostru 
marinar... spuse Mc Aiden, deschizând cu precauţie 
tocul care proteja partitura. 

- Încet... Umblaţi încet cu ea, părinte Daniel... îl 
rugă Kater. 

- O partitură veche... murmură Mc Aiden, stu- 
diind pergamentul, ...să zicem din secolul al XII-lea... 
Franţa, provenind, probabil, din regiunea Langue- 
doc. Cred că e vorba de partea a doua a unui cântec. 
O ai şi pe prima, domnule căpitan? 

- Din nefericire nu, părinte. Însă altceva face această 
partitură să fie una specială: unele note falsează. Am 
impresia că au fost plasate greșit pe portativ. Poate 
pentru a da formă unui mesaj cifrat. Un mesaj al cărui 
secret însă nu reușesc să-l dezleg. Și trebuie să recu- 
nosc că începe să devină o adevărată obsesie. 

- Mi se pare foarte ciudat ca tocmai dumneata, 
domnule căpitan, să nu reușești să dezlegi un cod se- 
cret. Trebuie să știi că mascarea gândurilor tainice și 
a mesajelor secrete în cântece era o practică frecventă 

în Evul Mediu. Îmi poţi lăsa manuscrisul câteva zile, 
Rowell? 

- Bineînțeles. Numai că, părinte, te rog mult să 
ai grijă de el: e o relicvă foarte prețioasă. 

- Nu-ţi face griji, căpitane. Ştii bine că aici se află 
în mâini sigure. 


Tirol, sfârşitul anilor '30 


Puternicul sedativ pe bază de fenobarbital înce- 
pu să-şi facă efectul chiar în momentul în care Rahn 
dădu semne că-și revine în simţiri. 

Cu privirea înceţoșată, germanul încercă în zadar 
să-și elibereze mâinile pe care femeia din fața sa i le 
legase strâns la spate. Apoi își concentră privirea 
asupra trăsăturilor ei, care i se păreau familiare. 

- Eu pe dumneata te-am mai văzut! spuse Rahn, 
cu limba împleticită, înainte ca simţurile și capa- 
cităţile cognitive să-i fie din nou paralizate de doza 
mare de barbiturice. În tren... La Marroniers... Mă 
urmărești de câţiva ani... 

Apoi veni rândul Carlei: întrebările sale erau din 
ce în ce mai presante, pe măsură ce bărbatul aluneca 
intr-o stare de inconștiență ciudată, cu mintea para- 
lizată, dar trează. 


Primele adieri călduțe de primăvară mângâiară stra- 
tul dens de zăpadă, făcându-l să-și piardă consistenţa. 

Doi băiețandri se jucau de-a v-aţi ascunselea prin- 
tre copacii din jurul luminișului. Se îndreptau spre 
casă, unde tatăl lor le ceruse să ajungă înainte de asfințut. 

Deodată, atenţia le fu atrasă de o siluetă sprijinită 
de trunchiul unui copac, așezată cu spatele la ei. Părea 
să nu-i fi auzit cum se hârjoneau. 

Se apropiară și dădură ocol copacului: chipul ne- 
cunoscutului le dezvălui grimasa îngrozitoare a morții. 

Gerul iernii impiedicase descompunerea țesuturi- 
lor. Otto Rahn zăcea mort, cu capul căzut în piept, 
sprijinit de același copac după care se ascunsese în 
urmă cu câteva săptămâni. 

Fraţii Maier îl recunoscură imediat: era neamţul 
acela extravagant pe care, cu ceva timp în urmă, îl 
văzuseră avântându-se prin ninsoare pe cărările pustii 
ale muntelui. ÎL urmase la câteva minute o femeie, 
cu un comportament la fel de ciudat, pe care o auzi- 
seră vorbind franţuzește. 

A doua zi după descoperirea cadavrului, rutina paş- 
nică a orășelului fu răscolită de sosirea intempestivă 
a unor bărbați în uniformă care începură să interogheze 
pe oricine le ieșea în cale, cerând informaţii despre 
turistul german şi femeia necunoscută. 

În apropierea cadavrului fură descoperite două 
flacoane goale de medicamente. Nimeni nu s-a sin- 
chisit să le analizeze şi, în cele din urmă, misterioasa 
moarte a lui Otto Rahn fu clasată ca un caz banal 
de sinucidere. În înaltele sfere ale celui de-al Treilea 
Reich, nimeni nu avea de gând să acorde prea multă 
importanță cazului. 

Odată cu dispariția lui Otto Rahn se închise o 
fereastră care ar fi putut revela o străveche taină a 
istoriei. În zilele acelea însă, istoria era marcată de 
evenimente mult mai presante. Soarta unui grup de 
eretici medievali era ultimul lucru care ar fi interesat 
pe cineva atunci, în primăvara anului 1939. 


Polonia, sfârșitul anilor °30 


În anul 1935, când generalul Pilsudski murise, 
Polonia, ţara pe care o condusese cu o mână de fier 
vreme de aproape un deceniu, era considerată un stat 
bine înarmat, capabil să facă față oricărei agresiuni. 
De altfel, cu excepţia a două curente minoritare - 
unul filobolșevic, celălalt filonazist -, polonezii erau 
în majoritate niște spirite independente, gata să apere 
cu orice preț fiecare palmă din pământul patriei. 

Pe data de 23 august 1939, ministrul de Externe 
al Germaniei, von Ribbentrop, și cel al Uniunii So- 
vietice, Molotov, semnară un pact de neagresiune 
intre cele două puteri. O săptămână mai târziu, tru- 
pele Reichului au masat mișcări de trupe la granița 
cu Polonia. 

Pe 1 septembrie, soldaţii germani invadară Polo- 
nia, deschizând așa-numitul „coridor Danzig“. 


După invadarea Poloniei, Adolf Hitler își termină 
discursul din Reichstag cu următoarele cuvinte: „Și 
mi-ar face plăcere să închei cu aceeași declarație pe 

care am făcut-o odată, atunci când am declanșat lupta 
pentru putere. Am spus atunci: «Dacă voinţa noas- 
tră va fi mai puternică decât greutățile și suferinţele 
ce vor urma, atunci puterea Germaniei ne va aduce 
izbânda.“ 

Începuse cel de-al Doilea Război Mondial. 

Languedoc, 2007 


- Sunteţi rudă, domnule Breil? întrebă cu timi- 
ditate medicul, privindu-l stânjenit. 

Bărbatului nu-i venea să creadă că se afla chiar în 
faţa celui care odată avusese în mâini soarta Israelului 
şi, poate, a întregii lumi. 

Oswald ar fi vrut să-i spună că era mai mult decât 
o rudă, că Sara era femeia vieţii sale. In schimb, se 
mulțumi să clatine din cap și să răspundă într-o fran- 
ceză impecabilă că domnișoara Terracini îi era o 
prietenă veche și foarte apropiată. 

- Domnișoara Terracini a suferit o gravă anoxie, 
iar acum este în comă, continuă responsabilul secției 
de urgenţe și terapie intensivă a Spitalelor Reunite 
din Toulouse. Mă văd nevoit să vă mărturisesc, dom- 
nule Breil, că starea ei este disperată și că, în cazul 
in care se va trezi din comă, nu putem stabili în ce 
măsură lipsa de oxigen a afectat celulele cerebrale și 
intregul organism. Totuși, pacienta are o constituție 

puternică, iar experienţa m-a învăţat să nu-mi pierd 
niciodată speranța. În plus, intervenția de prim ajutor 
a celor doi colegi de-ai mei aflați întâmplător la locul 
accidentului a fost providențială. Dacă n-ar fi fost ei, 
nu cred că domnișoara Terracini ar fi supravieţuit. 

- Vă mulţumesc, domnule doctor. Am încredere 
deplină în dumneavoastră și în echipa pe care o 
conduceţi. 

Cu ochii în lacrimi, Oswald se așeză pe banca 
cenușie de plastic dur și aluminiu din sala de așteptare 
a secţiei de terapie intensivă. Se gândea cât de ciudată 
era viaţa: o implicase pe Sara în zeci de aventuri pe- 
riculoase, iar acum ea se zbătea între viață și moarte 
din cauza unui accident survenit în timpul uneia 
dintre banalele ei cercetări arheologice. 

Trecuseră multe ore de când personajul singular 
care era Oswald, fostul prim-ministru al Israelului, 
stătea acolo, în sala de așteptare, alături de oameni 
obișnuiți și anonimi, legaţi cu toții de suferința pentru 
cei dragi care se luptau cu moartea. 

- Să vă aduc o cafea, domnule Breil? 

Femeia i se adresase în franceză, cu o voce amabilă 
şi melodioasă, ușor tremurată. 

Oswald își înălță privirea și zări chipul zâmbitor 
al unei femei vârstnice, foarte distinsă. 

- Nu vă faceţi probleme, domnule Breil. Am tre- 
cut de nouăzeci de ani, dar sunt încă în măsură să 
vă dau o cafea fără să-mi tremure mâna, continuă fe- 
meia pe un ton hâtru. Nu vă pot însă garanta calitatea 

cafelei oferite de meandrele diabolice ale automatului 
de colo. Să vă aduc un pahar? 

Oswald îi surâse recunoscător: chiar simţea ne- 
voia unei cafele fierbinţi și a unui interlocutor care 
să-l distragă de la gândurile sale funeste. 

Bătrâna se întoarse peste puţin timp ţinând în 
mână un pahar de plastic și se așeză pe banca din faţa 
lui Breil, așteptându-l să ia o gură de cafea înainte de 
a reincepe să vorbească. 

Oswald observă că trei degete de la mâna dreaptă 
a femeii din faţa sa fuseseră retezate. Erau semnele 
unei vechi suferinţe, care îl determinară să o privească 
mai atent pe bătrână. Aceasta păru să-și fi dat seama 
Și, fără nici un preambul, îl întrebă: 

- S-a întâmplat la Grotte des Chevaliers, nu-i așa? 

- Cum aţi spus, doamnă? se miră Oswald auzind 
o întrebare atât de directă, 

- V-am întrebat dacă accidentul prietenei dum- 
neavoastră s-a produs la Grotte des Chevaliers. 

- Da, am impresia că am auzit pe cineva rostind 
acest nume... des Chevaliers... Dar dumneavoastră 
de unde...? 

- Aveţi un pic de răbdare, domnule Breil. La vår- 
sta mea, consum multă energie chiar și atunci când 
trebuie să rostesc câteva cuvinte, răspunse bătrâna, 
ducându-și degetul la buze. După o scurtă pauză, 
continuă: Mai întâi de toate, dați-mi voie să mă pre- 
zint: numele meu este Carla Bock. Înainte de a mă 
căsători cu antreprenorul Bock - odihnească-se în 
pace! - mă numeam Carla Jeogeres Núñez. O mare 

parte din viață mi-am petrecut-o activând în cadrul 
serviciilor secrete franceze. Îmi dau seama că pot 
părea inoportună, însă, vedeţi dumneavoastră, de mai 
bine de o jumătate de veac mă roade o îndoială legată 
de peștera aceea - Grotte des Chevaliers. Am aflat 
de la buletinul de știri al radioului local despre acci- 
dentul renumitei cercetătoare italiene. Imediat, l-am 
rugat pe nepotul meu să mă aducă aici. lar când v-am 
văzut, domnule Breil, am avut confirmarea că bănu- 
ielile mele ar putea fi fondate. 


Washington, 2007 


- Asta e o nebunie! Totuși, imi place... exclamă 
Phil Damiano. 

Jocurile hazardului și intrigile constituiseră din- 
totdeauna hrana lui spirituală. 

- Desigur, planul meu este foarte riscant, cu atât 
mai mult cu cât întreaga noastră reţea de agenți in- 
filtrați în Iran a fost deconspirată de contraspionajul 
lui Pashelvi, își continuă ideea generalul Corrige. Dar 
la fel de adevărat este și faptul că fără riscuri este prac- 
tic imposibil să ieșim din această situație care amenin- 
tă întreaga omenire. Sunt convins că trebuie să luăm 
serios în considerare planul propus de domnul Breil. 

- Bineînțeles, domnule general. De acord cu dum- 
neavoastră! Vom discuta însă detaliile chiar cu dom- 
nul Breil, imediat ce acesta se va întoarce din Europa. 

A fost nevoit să plece de urgenţă ca să fie alături de 
o bună prietenă care a suferit un accident grav. 


Languedoc, 2007 


Oswald Breil se așeză din nou pe banca de plastic 
dur și rece din sala de aşteptare. După plecarea Carlei 
Jeogeres Núñez, se plimbase înainte și înapoi pe 
coridor, încercând să-și pună gândurile în ordine. 

Apoi, când un infirmier îi aduse un halat și o 
mască de pânză sterile, intră în salonul de reanimare. 
Rămase nemișcat în faţa trupului inert al Sarei, încre- 
dinţat că viaţa scumpei sale prietene atârna de un fir 
de aţă. 

Aşa îl găsi Deman van der Duick: așezat pe un 
scaun, cu capul prins între mâini și cu privirea pier- 
dută în gol. 

- Aș fi preferat să vă cunosc în cu totul alte 
imprejurări, domnule Breil, îi spuse magnatul sud- 
american, întinzându-i mâna. Apoi continuă: O ne- 
norocire îngrozitoare. Am venit de la Asunción de 
cum am auzit ce s-a întâmplat. Cum se simte Sara? 
Dar medicii? Ce zic medicii? Dacă ar fi transpor- 
tabilă, aș putea să-i cer transferul la cel mai bun centru 
de reanimare. Am luat deja legătura... 

- Sara e în comă profundă. Starea ei este dispe- 
rată. Totuși, acesta este un spital foarte bun și dispune 
de o echipă de înalt nivel. Dacă e s-o spunem pe-a 
dreaptă, nici cei mai renumiți medici nu ar putea face 

mai mult; doar Dumnezeu o mai poate salva pe Sara. 
Mai bine spuneţi-mi: cunoaşteţi amănunte despre 
felul în care s-a produs accidentul? 

- Nu, domnule Breil, ghidul care o însoțea pe Sara 
mi-a spus că poliția a sigilat poarta de acces în peșteră 
şi a instituit pază asupra obiectivului: domnișoara 
Terracini este o cercetătoare faimoasă, iar autoritățile 
franceze ţin cu orice preţ să facă lumină asupra acestui 
caz. 

- Ştiu că aţi fost ultima persoană cu care a discutat 
Sara înainte de scufundarea fatală, domnule van der 
Duick. A spus, poate, ceva ciudat?... Aţi perceput un 
ton neobișnuit în vocea ei?... 

- N-aș zice, domnule Breil, totul părea în regulă... 

Peste o oră, van der Duick își luă rămas-bun de 
la Oswald. Acesta, în schimb nu reușea să se des- 
prindă de acolo. Spera că, rămânând acolo, ar fi putut 
s-o ajute cumva pe Sara, veghindu-i somnul. 

Țârâitul telefonului îl întrerupse din gânduri. 

- Sunt Toni Marradesi, domnule Breil. Aşi aflat?... 

Toni Marradesi era de mulți ani colaboratorul cel 
mai de încredere al Sarei Terracini, care îi admira 
competenţa și devotamentul. 

- Da, domnule Marradesi. Sunt chiar aici, la spi- 
talul din Toulouse. 

- Chiar acum am ajuns și eu în oraș, domnule 
Breil. În câteva minute sunt acolo. 

Toni şi Oswald discutară îndelung. Într-un târ- 
ziu, italianul spuse, cu un aer trist: 

- Şi când mă gândesc ce plină de entuziasm era 
când m-a sunat ca să mă întrebe ce părere am despre 
zidul pe care îl descoperise... 

- Un zid? 

- Da, domnule Breil: cu câteva ore înaintea acci- 
dentului, Sara mi-a telefonat, vorbindu-mi despre un 
zid de pe fundul micului lac din peșteră. Am căzut 
de acord că este probabil vorba despre o construcţie 
datând din Evul Mediu. Înainte de a incheia convor- 
birea, m-a asigurat că-mi va trimite imaginile pe care 
intenționa să le surprindă cu aparatul de fotografiat. 

- Un zid subacvatic... spuse Breil cu un aer gân- 
ditor. N-am auzit-o niciodată vorbind despre asta. 
Acum, Că sunteţi dumneavoastră aici, aș vrea să mă 
întâlnesc cu un vechi prieten: sunt convins că o las 
pe Sara pe mâini bune. Ştiţi, n-aş vrea să rămână sin- 
gură... în cazul în care se va trezi. 


Prefectura departamentului Ariege avea sediul la 
Foix. Yves Tamberly abia împlinise șaizeci și doi de 
ani de viață și trei ani de când fusese instalat ca prefect 
la sediul din rue de la Prefecture. 

Avea un curriculum încărcat de onoruri și me- 
dalu de merit, cele mai multe dintre acestea obținute 
în misiuni în afara granițelor țării, în slujba serviciilor 
secrete franceze. Se căsătorise târziu și, după nașterea 
copiilor, hotărâse că venise momentul să se oprească 
și să-și canalizeze viața pe un drum mai liniștit. Avea 
o constituție masivă, nasul turtit - consecinţa unor 
accidente suferite de-a lungul carierei de agent - și o 

privire fermă și dârză. Nu erau puţini cei care îi spu- 
neau - gâdilându-i orgoliul — că semăna cu actorul 
Lino Ventura. 

Când Tamberly ridică receptorul, o centralistă 
tânără îi spuse: 

- Aveţi un apel, domnule prefect. Persoana care 
vă caută spune că este un vechi prieten de-al dumnea- 
voastră. Numele lui este... Oswald Breil. 

- Oswald?! exclamă Tamberly, nevenindu-i să 
creadă când auzi vocea interlocutorului său. Chiar 
tu eşti? Ce vânt bun te...? 

- Nu e deloc un vânt bun, scumpul meu Yves: am 
ajuns aici, prin părțile tale, din cauza unui grav accident 
pe care l-a suferit o persoană foarte dragă mie. 

- Vorbești cumva despre arheologa italiană care 
explora peșterile din Ornolac? 

- Da, Yves, chiar despre ea vorbesc. 

- Îmi pare rău... În orice caz, să știi că am dat 
dispoziție ca peștera să fie închisă și ca singura cale 
de acces să fie păzită. M-am ocupat personal de inves- 
tigații, întrucât domnișoara Terracini este un om de 
știință de mare notorietate internațională. Spune-mi 
ce pot să fac pentru tine, Oswald. 

- Pregătește-te de o excursie. Anulează-ți întâlnirile 
de astăzi și vino să-ți petreci restul zilei impreună cu 
un prieten vechi. Trec să te iau peste o jumătate de oră. 


Tarasque, dragonul sculptat în rocă, străjuia intra- 
rea în Grotte des Chevaliers. 

Cei doi bărbaţi trebuie să li se fi părut agenților 
de pază plasați în faţa singurei căi de acces în peșteră 
o pereche foarte ciudată: prefectul era însoțit de un 
personaj care ar fi putut fi foarte bine un elf abia ieșit 
din pădurea de pe platoul Ariège. 

- Rupeţi sigiliile de pe poartă şi deschideţi, le 
ordonă Tamberly. 

Peştera era luminată de mai multe proiectoare cu 
halogen, care scoteau în evidență minunatele for- 
maţiuni ale rocilor calcaroase. 

Oswald se plimbă o vreme în tăcere pe malul 
lacului subteran, observând obiectele de imbrăcă- 
minte și echipamentele subacvatice: nimic nu fusese 
mișcat din loc după incident. „Sara este expertă în 
scufundări şi nu ar fi riscat niciodată să efectueze o 
imersiune în condiţii nesigure“, își spuse Breil. 

Partea superioară a costumului de neopren fusese 
tăiată de medicii care îi dăduseră primul ajutor, iar 
acum zăcea abandonată într-un colț, ca pielea unui 
șarpe jupuit. Oswald o culese de jos, apoi deschise 
robinetul tubului de oxigen, verificând presiunea ga- 
zului. Inspectă și aspiratorul acvatic, abandonat și el 
pe mal. Apoi se opri ca fulgerat. Regulatorul de pre- 
siune dispăruse. De ce nu era legat la tubul de oxigen? 

- Cum se numesc cei doi medici care i-au dat Sarei 
primele îngrijiri? îl întrebă Oswald pe Tamberly. 

- Stai puţin, am aici numele și numerele lor de 
telefon, răspunse prefectul, care adusese cu el și pro- 
cesele-verbale întocmite de agenţii care veniseră la 
locul accidentului. 

- Bună ziua, sunt Yves Tamberly, prefectul din 
Ariege, rosti francezul la telefonul său mobil după 
ce ieșiră din peşteră. Vorbesc cu doctorul Masins? Vă 
deranjează dacă vă rog să răspundeți la câteva Între- 
bări pe care vrea să vi le adreseze unul dintre anche- 
tatorii noştri? 

Apoi, Tamberly îi dădu telefonul lui Oswald. 

- Domnule doctor, spuse acesta, vă amintiți dacă 
cineva a demontat regulatorul de presiune de la tubul 
de oxigen al domnișoarei Terracini? 

- A, da... Acum îmi amintesc... Bărbatul care o 
însoțea a rămas pe mal și, în vreme ce noi incercam 
s-o readucem în simţiri, a început să umble la tubul 
de oxigen. Ţin minte că m-a uimit foarte mult atitu- 
dinea lui, apoi i-am cerut să ne dea o mână de ajutor 
și nu m-am mai gândit la acest episod. 

- Vă mulţumesc, domnule doctor. Și încă o dată 
mulțumesc pentru tot ce aţi făcut pentru domnișoara 
Terracini, spuse Oswald, încheind convorbirea. Apoi 
se intoarse spre prefect: Acum trebuie să-l interogăm 
pe ghid. 

- Le-am cerut deja oamenilor mei să-l găsească. 
Numele lui este Nardonne și locuieşte în apropiere: 
în câteva minute ajungem acasă la el. 

- Chiar crezi că o să-l mai găsim? întrebă Breil, 
neîncrezător: avea o presimțţire. 

Temerile sale se dovediră nefondate: agenţii de 
poliție îl informară că Nardonne suferise în urmă cu 
câteva zile un accident de circulaţie, în urma căruia 

se alesese cu o fractură la picior. De atunci zăcea 
imobilizat la pat. 

- Acum nu mai avem ce face aici, în peşteră, spuse 
Oswald. Ceea ce mi se pare evident este faptul că 
incidentul în care a fost implicată Sara pare din ce 
in ce mai puţin a fi rodul întâmplării. Ce părere ai, 
Tamberly? 

În clipa aceea îi sună telefonul mobil. Vocea lui 
Toni Marradesi era atât de tulburată, încât pentru o 
clipă Oswald se temu de ce era mai rău. 


Toni Marradesi le ceruse medicilor permisiunea 
să rămână un timp cu Sara. 

Procedura de intrare în sala de reanimare 
prevedea ca mai întâi să se treacă printr-o cameră de 
„decontaminare“, luminată cu lămpi speciale igie- 
nizante; apoi vizitatorul își punea salopetă, mănuși, 
bonetă, mască și încălțăminte sterilă. Marradesi ră- 
mase de veghe câteva minute bune la căpătâiul Sarei, 
nereușind să-şi rețină lacrimile. 

Apoi ieşise și, cum sala de așteptare era plină de 
rudele altor pacienţi, începuse să se plimbe de colo- 
colo pe coridoare, încercând să-și stăpânească emoțiile. 

Deodată, atenţia îi fu atrasă de comportamentul 
ciudat al unui infirmier. Chipul bărbatului era aco- 
perit pe jumătate de o mască sterilă. Deschisese ușa 
de sticlă a camerei de decontaminare și, fără să se atin- 
gă de echipamentul sterilizat pus la dispoziţia vizita- 
torilor, se îndreptase spre salonul de reanimare. 

- Hei, ce faci? strigă la el Toni, atrăgând atenţia 
celorlalți vizitatori. Trebuie să urmezi procedurile 
inainte de a intra acolo! 

Drept răspuns, infirmierul făcu rapid cale-ntoar- 
să, apoi o rupse la fugă spre o ieșire laterală. 

Deodată, un bărbat și o femeie despre care Marra- 
desi crezuse că sunt rudele vreunui pacient se ridicară 
brusc de pe o bancă din sala de așteptare şi îi blocară 
calea fugarului. 

- Stai pe loc! Suntem agenţi Surete! 

În clipa următoare, în mâna bărbatului apăru un 
pistol, pe care îl îndreptă spre cei doi. Femeia se arun- 
că la podea, dar insoţitoul ei fu împuşcat în umăr. 
Totul se petrecuse în câteva secunde. Femeia scoase 
din toc propriul pistol și trase. Falsul infirmier se 
prăbuși la pământ, ucis pe loc. 


Când Oswald îşi incheie convorbirea cu Toni 
Marradesi, observă că prefectul îl privea întrebător. 

- Ai pus doi oameni de pază la spital, Yves? îl 
întrebă Breil. 

- Bineînţeles. Cum am aflat că eşti amestecat și 
tu în treaba asta, mi-am zis că un exces de prudență 
nu strică niciodată. De ce? Ce s-a întâmplat? 

- Agenţii tăi și bravul Toni Marradesi tocmai au 
dejucat o tentativă de a o face pe Sara să tacă pentru 
totdeauna. Se pare că unul din oamenii tăi a fost rănit 
la umăr, dar nu e ceva grav. Trebuie neapărat să aflu, 
şi asta cât mai repede, ce descoperire atât de impor- 
tantă a făcut Sara, astfel încât să fie condamnată la 

moarte de niște necunoscuţi. Cred că mâine, dis-de- 
dimineaţă, voi face o scufundare în lacul de la Grotte 
des Chevaliers. Acum însă trebuie să mă întorc la 
spital: Marradesi părea foarte tulburat. 


Teheran, 2007 


- Patru superpetroliere VLCC pline cu ţiţei livra- 
te într-un port din Occident, cu toate costurile și 
taxele achitate? Dumneata știi ce înseamnă asta? iz- 
bucni furios Gholam Pashelvi, cu ochii ieșindu-i din 
orbite. Fiecare Very Large Crude Carrier transportă în 
medie trei sute de mii de tone de petrol: așadar, „trocul“ 
pe care clientul dumitale mi-l propune se cifrează în 
jurul sumei de un miliard de dolari! E nebun? 

- Fiecare gest de nebunie are prețul său, Excelenţă, 
spuse Fadah, negustorul de arme iordanian. Iar acesta 
este preţul cerut de clientul meu pentru a vă furniza 
marfa pe care o căutaţi dumneavoastră. Totul, bine- 
înțeles, după ce se va certifica faptul că marfa respec- 
tivă este suficientă atât cantitativ, cât şi calitativ 
pentru construirea unei arme nucleare. 

- Nu pot accepta o asemenea propunere; de fapt, 
un asemenea șantaj. În cazul nostru nu e decât o 
chestiune de timp: odată ce vom repune în funcțiune 
centralele nucleare distruse de teroriști, vom... 

- Permiteţi-mi să vă întrerup, Excelenţă. Slujesc 
cu onoare interesele țării dumneavoastră de mult prea 
mult timp ca să nu știu care este potenţialul real al 

acelor centrale: un potențial nuclear situat în vecină- 
tatea lui zero absolut. Ingăduiți-mi, de asemenea, să 
precizez că aici nu avem de-a face cu nici un fel de șan- 
taj: nu mi-aş permite niciodată una ca asta. Clientul meu 
vă face o simplă ofertă, care, în plus, se va materializa 
abia în momentul în care el va fi sigur că are marfa care 
vă trebuie. Și inchei făcând observaţia că în acest mo- 
ment clientul meu pare să fie singura persoană din lume 
care acceptă să vă întindă o mână de ajutor. 

- Bine. Trebuie să vă recunosc calitățile persuasive. 
După ce vom fi livrat și ultimul galon de țiței, clientul 
dumneavoastră va trebui să aducă marfa la bordul 
petrolierului. Evident, cu condiţia ca aceasta să fie marfa 
de care avem noi nevoie, spuse Pashelvi cu un aer sever. 

- Vă înţeleg temerile, Excelenţă, îi spuse Fadah, 
devenind brusc mai binevoitor, dar clientul meu nu 
are nici cea mai mică intenţie de a vă trage pe sfoară. 
Dovadă stă tocmai prudenţa pe care o manifestă în 
cadrul acestor tratative: chiar el a propus ca acordul 
să fie încheiat abia în momentul în care se va afla în 
posesia armei și îi va verifica potenţialul real. Crede- 
ți-mă că nu banii îl interesează în primul rând, ci finali- 
tatea pe care v-o doriţi și dumneavoastră: dispariția 
Israelului și a poporului evreu de pe fața Pământului. 


Languedoc, 2007 


- Am reușit să-l identificăm pe falsul infirmier 
după amprentele digitale, îi spuse Tamberly lui Breil 

in mașina care îi ducea la spitalul din Toulouse. Se 
numea Paul Herder, o veche cunoștință de-a noastră: 
un individ periculos, care avea legături cu mișcările 
neonaziste europene. 

- Crezi că e una și aceeași persoană cu ghidul care 
a însoțit-o în expediție pe Sara? 

- În ceea ce mă priveşte, e mai mult decât o presu- 
punere, Oswald. Tocmai am primit răspunsul de la 
criminaliștii poliției asupra amprentelor digitale prele- 
vate la Grotte des Chevaliers. Unele dintre acestea 
ii aparțin lui Herder: el era bărbatul care o însoțea 
pe Sara şi aproape cu certitudine el a fost cel care a 
umblat la regulatorul de presiune al tubului de oxi- 
gen. Numai intervenţia promptă a turiștilor-medici 
i-a dejucat planul. 

— Așa cum aici, la spital, numai atenţia lui Toni 
Marradesi și prezența de spirit a agenţilor tăi au îm- 
piedicat cea de a doua tentativă de crimă. Acum însă 
vreau să-i cer lămuriri lui van der Duick despre 
identitatea ghidului, deși am vaga impresie că știu 
ce-mi va spune. 

Van der Duick răspunse imediat. Zgomotul de 
fond al reactoarelor avionului Boeing 737-600 îngreuna 
conversaţia, dar Breil nu avea timp de pierdut: trebuia 
cu orice preţ să obțină informaţiile de care avea nevoie. 

- Colaboratorii mei au contactat ghidul respectiv 
prin intermediul unei agenţii turistice locale, dacă nu 
cumva i-au luat pur și simplu numărul din cartea de 
telefon, răspunse van der Duick. Spuneţi-mi totuși: 

greşesc eu sau dumneavoastră credeți că ceea ce i s-a 
întâmplat Sarei nu a fost un simplu accident? 

- Presupunere corectă, domnule van der Duick. 

Câteva minute mai târziu, rămas singur în sala de 
așteptare, Oswald își deschise laptopul și se conectă 
la internet, sperând ca fidelul său interlocutor să fie 
şi el online. 

Bernstein îi dădu o nouă dovadă de promptitudine. 


- Ce vești îmi dați despre starea de sănătate a 
domnișoarei Sara, domnule maior? tastă Bernstein 
din biroul său de la Tel Aviv. 

- Starea sa este în continuare extrem de gravă, 
dragul meu Bernstein. Nu ne rămâne altceva de 
făcut decât să sperăm în continuare. 

- Aș vrea să vă pot fi și eu într-un fel de folos. 
Vreţi să vin și eu la Toulouse? Am de recuperat atât 
de multe zile de concediu, încât, dacă aș cere să-mi 
fie plătite, aș falimenta Mossadul... 

- Îşi mulțumesc, domnule căpitan, dar prietena 
noastră se află pe mâini bune aici: medicii fac tot 
ce le stă în putință ca s-o salveze. În plus, îmi sunteți 
mult mai folositor acolo unde vă aflați acum: în 
camera butoanelor. 

- Atunci, spuneţi-mi despre ce este vorba. Sunt 
în totalitate la dispoziția dumneavoastră. 


Bernstein își cunoștea foarte bine interlocutorul 
ȘI știa Că acesta avea să-i ceară să spargă cine știe ce 
rețele informatice securizate sau să descopere vreun 

indiciu inobservabil prin intermediul infinitelor cana- 
le cibernetice. 

În câteva cuvinte, dar fără să omită nici un amă- 
nunt important, Oswald îl puse la curent cu întâmplă- 
rile din ultimele ore, după care concluzionă: 


- „aşa stând lucrurile, cred că e cazul să aflăm 
mai multe despre prietenul nostru filantrop, mili- 
ardarul paraguayan Deman van der Duick. N-ai 
vrea să faci niște cercetări asupra persoanei lui, dom- 
nule căpitan? 


Bernstein îl uimi din nou cu operativitatea de care 


dădea dovadă: 


- Mi-am permis să anticipez, domnule maior, 
și am efectuat unele investigaţii - superficiale, în- 
tr-adevăr — asupra magnatului paraguayan. În apa- 
rență, are o biografie fără pată, iar cariera sa nu este 
deloc umbrită de activități obscure. În orice caz, 
voi căuta să obțin date noi despre el şi vă voi ţine 
la curent. Shalom, domnule maior, și o îmbrățișare 
călduroasă Sarei... 


— ...0 îmbrățișare călduroasă Sarei..., murmură Os- 
wald cu inima strânsă. 

Apoi deschise ultimul fișier primit de la ea. 

Noaptea avea să fie lungă, dar nu s-ar fi mișcat 
pentru nimic în lume din sala de așteptare a spitalului. 

Începu să citească ultimele pagini pe care Sara i 
le trimisese chiar înaintea teribilului său accident și 
se lăsă captivat de povestirea jurnalistului italian: mis- 
terul iradia din rândurile scrise de Luca Raso cu peste 
treizeci de ani în urmă asemenea undelor provocate 
de căderea unei pietre în apa unui lac. Pentru o clipă, 
Oswald fu cuprins de o certitudine oarecum irațio- 
nală: undele acelea erau aceleași care o aduseseră pe 
Sara în pragul morții. Unde diabolice. 


Din agenda lui Luca Raso, Rio de Janeiro, 1976: 


Am privit cu mare atenţie fiecare din foto- 
grafiile din dosar. Dar în nici una din fizionomiile 
liderilor naziști fugiți din calea justiţiei nu am re- 
găsit vreo asemănare cu vigurosul Erick Neumann. 
Între timp, Alexandra Oliveiro continua să vorbească. 

- Zilele trecute am primit o confirmare a sus- 
piciunilor mele. Residencia a fost cumpărată în anul 
1941 de o societate anonimă germană, ce pare să 
fi fost foarte activă în domeniul plasării de capital 

german în străinătate. În plus, am mai aflat că 

această societate colabora foarte strâns cu DEST, 
departamentul care se ocupa în secret de finanțarea 
SS-ului și Gestapoului. 


Nu-mi dădeam seama cum am fi putut da de o 
pistă viabilă: fără îndoială că persoanele pe care 
Alexandra încerca să le identifice suferiseră operaţii 
estetice care le modificaseră radical fizionomiile. 

Când i-am spus acest lucru, mi s-a părut foarte 
optimistă și mi-a răspuns: 

- Nici cel mai performant bisturiu nu poate să 
modifice comportamente, felul în care o persoană 
tratează problemele vieții de zi cu zi și nici nu poate 
schimba unele pasiuni. Pe de altă parte, nu reușesc 
să-mi dau seama cum s-a putut întâmpla ca un pic- 
tor ratat, un crescător de găini, un negustor de vi- 
nuri, Câțiva ezoteriști și magi obscuri să devină 
stăpânii întregii lumi. După ce au lăsat în urma lor 
o uriașă pată de sânge. Acum însă este de datoria 
noastră să le scoatem la iveală trecutul și să-i 
trimitem în fața justiţiei. N-o să-ți vină să crezi, însă 
uneori e suficient un amănunt nesemnificativ ca să-i 
identifici pe aceşti indivizi.... Un gest, un tic nervos, 
un hobby nevinovat... 


- Vioara! am exclamat eu, fulgerat de o idee. 
Vreunul dintre cei aflaţi pe lista ta era pasionat de 
vioară? 

Alexandra m-a privit cu un aer stupefiat. 

- Un violonist, ai spus? A, da, bineînţeles. Nu- 
mai că face parte dintre cei despre care se crede că 
ar fi murit deja. 

Spunând acestea, Alexandra a deschis un al 
doilea album cu fotografii. 

Bărbatul în uniformă din poza pe care mi-a 
indicat-o Alexandra avea cămașa descheiată la gât. 
Stătea alături de o tânără foarte frumoasă și păreau 
să ia micul dejun pe o terasă. 

Pata de la baza gâtului se vedea limpede. 

Era dovada pe care o căutam! 

Iată de ce Neumann purta întotdeauna eșarfe 
de mătase înnodate la gât. Iată de ce în seara aceea, 
în bibliotecă, în clipa în care m-a observat privin- 
du-i distrat negul mare de la gât, s-a grăbit să-și 
aranjeze eșarfa. 

El este, sunt sigur de asta. Intervenţiile chirur- 
gicale și trecerea anilor nu au fost suficiente ca să 
mascheze realitatea: nazistul în uniformă surprins 
de fotograf într-un moment de relaxare și Erick 
Neumann erau una și aceeași persoană. 


38 


Epoca Fierului, mileniul al II-lea î.Hr. 


Athor hotărî să nu ia cu el prea mulți bărbați ca 
să nu-și lase satul fără apărare. La urma urmelor, nu 
voia decât să afle ce se întâmplase cu Karesh și cu 
davaarii care îl însoţiseră în pribegie. 

În cazul în care avea să descopere că satul de pes- 
cari căzuse în mâinile oamenilor lui Karesh, urma 
să facă cale întoarsă și abia apoi să organizeze ade- 
vărata expediție prin care să-l distrugă o dată pentru 
totdeauna pe aprigul său dușman. 

În dimineața aceea, Dehal părea cuprinsă de 
melancolie: vedea din nou cum bărbatul său se pre- 
gătea să dea piept cu primejdii necunoscute. 

- Eşti într-adevăr hotărât să pleci, Athor? îl 
intrebă, sperând să-l facă să se răzgândească. 

- 'Trebuie s-o fac, Dehal. Trebuie să fac tot ce-mi 
stă în puteri ca să lichidez pe vecie amenințarea pe 
care Karesh o reprezintă pentru neamul nostru. Apoi, 
presupunerea mea că satul de la malul mării a fost 

cucerit de Karesh și ai lui s-ar putea dovedi nefon- 
dată: se prea poate ca pescarii să nu mai fi venit la 
celebrarea solstițiului din alte cauze. Poate că au mu- 
rit din pricina unei dizgrații divine sau au fost obli- 
gaţi să-și mute așezarea în alte teritorii. Ori poate că 
au murit în urma vreunuia din numeroasele cutre- 
mure care zguduie regiunea aceasta. Nu te teme, mă 
voi întoarce curând, îi spuse Athor, cu un zâmbet 
liniştitor. 

- Am văzut în vis tot ceea ce tu încerci acum 
să-mi spui, bărbate al meu. Și știu bine că nu pot face 
nimic ca să te răzgândești. Ține, ia acest obiect. L-am 
confecţionat cu mâinile mele și nădăjduiesc să te 
ferească de toate primejdule. 

T'recuseră mulți ani de când Athor şi Dehal trăiau 
într-o tihnită și continuă fericire. lar în ultima vreme 
se bucuraseră de căldura pe care numai o familie nu- 
meroasă o poate oferi. 

Athor luă perla de marmură pe care i-o întindea 
femeia sa: era o sferă perfectă, imaculată, groasă cât 
degetul lui arătător. O gaură trasată drept în centru 
O traversa dintr-o parte într-alta: prin aceasta, Dehal 
trecuse un șnur de piele. Femeia înnodă șnurul la 
gâtul bărbatului său. 

Apoi, braţele lui Dehal cuprinseră umerii răz- 
boinicului. Athor îşi lipi buzele de obrazul ei scăldat 
în lacrimi. 

Părăsi satul imediat ce primele raze de soare se ițiră 
dinspre orizont, în vreme ce o negură străvezie se 
înălța peste pădure. Asemenea spiritelor de dincolo, 

Athor și cei cinci bărbaţi care îl însoțeau păreau că 
pluteau printre nori. Într-un târziu, dispărură în pădure. 


Drumul către satul pescarilor era lung și anevoios. 
Athor nu se aventurase niciodată atât de departe, dar 
cunoștea traseul din spusele tatălui său, care odată, 
pe vremuri, i-l descrisese. În cea de-a șasea zi de mers, 
cei șase migos hotărâră să poposească într-una din 
peșterile care se deschideau în inima muntelui, nu 
departe de mare. 

Era noapte și dormeau cu toții, cu excepţia celui 
rămas de strajă. Bărbatul perpelea pe jar pulpa mis- 
trețului vânat în ajun când, deodată, pământul începu 
să vibreze și să se unduiască. Athor sări în picioare, 
urlând din rărunchi ca să-și trezească tovarășii. O 
clipă mai târziu însă, întreaga boltă a peșterii se nărui, 
și o mulțime de blocuri de piatră se prăbușiră cu un 
bubuit asurzitor, sinistru, peste micul grup de răz- 
boinici. La adăpostul unei firide minuscule, Athor 
privi neputincios cum oamenii săi erau îngropaţi sub 
stânci. Când vuietul se domoli, lăsă în urmă doar 
beznă şi dezolare. 


Dehal moştenise darul clarviziunii de la tatăl ei, 
ghicitorul Aker. Erau mulți cei ce apelau la ea ca să 
afle ce viitor le rezervase zeul Hosh, iar ea avea răs- 
punsuri înțelepte pentru toți. În ultimul timp, visele 
sale premonitorii deveniseră din ce în ce mai frec- 
vente și de cele mai multe ori acestea oglindeau fidel 
evenimente viitoare. 

Sări brusc din pat și simți pământul mișcându-i-se 
sub picioare. Cutremurele erau fenomene frecvente 
Și cu toții se obișnuiseră cu ele, dar în noaptea aceea 
teama pusese stăpânire pe ea. Percepu limpede pri- 
mejdia teribilă care ameninţa viața bărbatului său. Il 
trezi pe Sar și îi spuse doar atât: 

- Ai grijă de fraţii tăi. 

Apoi părăsi satul. Primele raze de soare se ițeau 
dinspre orizont. 


Mâinile lui Athor bâjbâiră prin întuneric până 
când dibuiră torța pe care războinicii migos o folo- 
siseră ca să lumineze peștera. O apropie de jarul din 
vatră, iar flacăra răbufni brusc dezvăluind privirii o 
scenă terifiantă. 

O imensă movilă de roci și blocuri de piatră se 
ridica pe locul în care patru dintre oamenii migos 
aleseseră să-și petreacă ultima noapte: nici unul dintre 
tovarășii săi nu avusese timp să se pună la adăpost. 
Singurul care ar fi putut să se mai afle în viață era 
bărbatul care rămăsese de strajă: vatra pe care acesta 
frigea mistrețul era intactă. De tovarășul său însă, nici 
urmă. Se gândi că, probabil, omul reuşise să iasă din 
peșteră inainte ca bolta acesteia să se prăbușească. Toți 
ceilalți fuseseră îngropaţi sub masa de piatră. O altă 
grămadă uriașă de roci bloca singura cale de ieșire din 
peşteră. Athor se strădui în zadar să mute din loc câ- 
teva pietre de mari dimensiuni. Ar fi avut nevoie de 
proptele și sisteme de pârghii ca să poată deplasa blo- 
curile de piatră, dar nu avea nimic din toate acestea. 

Putea conta doar pe firavele sale arme: un pumnal 
de cremene, o toporișcă și un arc; și pe forţa propri- 
ilor braţe. 

Athor săpă fără încetare, dar în cele din urmă se 
văzu nevoit să se recunoască învins: O stâncă uriașă 
bloca ieșirea. 


Trecuseră multe zile de când Dehal mergea în- 
truna atrasă de o forță misterioasă care părea să-i În- 
drepte pașii către un punct precis. Simţea că bărbatul 
său era în mare primejdie. 


Athor nu-și putea da seama cât timp trecuse de 
când rămăsese inchis în peșteră, fără putinţă de ieșire. 
Carnea mistreţului vânat în ziua dinaintea cutremu- 

“A . A e A : 
rului îl ţinuse în viață, însă acum nu mai rămăseseră 
e A 
din el decât câteva oase descărnate. În bezna deasă, 
Athor se așeză pe pardoseala peșterii și așteptă răb- 
dător să moară. Nu avea nici o îndoială că Hosh nu 
ADA e e 
avea să intârzie să-l ia la el. 

Aflase că, atunci când cineva e pe cale să moară 
de foame, este cuprins de un somn dulce, trecând de 
la viață la moarte fără nici un fel de durere. 


- Te implor, Hosh! spuse Dehal, ridicându-și ochii 
spre cer. Lasă-mă să-l mai văd o dată pe omul meu, 
dă-mi bucuria să-l îimbrățișez din nou pe tatăl copiilor 
mei. Am văzut în vis că se află în mare primejdie și 
că are nevoie de mine. Știu însă că trăieşte. 

De când plecase din sat, femeia căuta întruna semne 
ale trecerii celor șase migos, chiar dacă știa că efor- 
turile ei erau zadarnice: bărbaţii din tribul ei se miş- 
cau prin desișuri cu multă abilitate, fără să lase urme. 

Deodată, dând roată trunchiului uriaș al unui 
copac bătrân, zări trupul lipsit de viață al unui bărbat. 
Era unul dintre războinicii care porniseră la drum 
alături de Athor. 

Zăcea cu faţa în jos, sfâşiat de sălbăticiuni. 

Dehal observă însă că, inainte de a muri, tânărul 
trasase câteva semne în țărână: o săgeată cu vârful 
indreptat spre un anumit punct din peretele muntelui 
din faţa sa. Ar fi putut fi intrarea într-o peşteră, dacă 
in locul acela nu s-ar fi aflat o grămadă uriașă de 
blocuri de piatră, de toate formele și dimensiunile. 

Dehal simţi cum i se amplifica starea de neliniște: 
se afla în locul pe care îl văzuse în vis. Înţelese că toate 
pietrele acelea se desprinseseră din bolta peșterii, pro- 
babil ca urmare a unui cutremur. Totul îi deveni 
limpede. 

Cu ajutorul toporiștii pe care o purta la brâu, 
Dehal tăie câteva trunchiuri dintr-un lemn ușor și 
rezistent cu care intenţiona să deplaseze blocurile 
mari de stâncă. Apoi se puse pe treabă. Ştia că băr- 
batul său era blocat în interiorul peșterii și că trăia. 
Iar ea trebuia să-l salveze. 


Gândul lui Athor zbură către Sar, fiul său cel ma- 
re. Nădăjduia că reușise să-l învețe destule lucruri 
pentru ca acesta să devină un rege destoinic. Mai spera 

că Sar era în măsură să descopere Templul Secret: legea 
tribului migos interzicea marelui sacerdot să-i arate în 
mod explicit moștenitorului drumul spre templu. Iar 
Athor respectase întocmai legea: își dusese de multe 
ori fiul la marea peșteră, fără însă să-i dezvăluie locul 
in care se afla ingusta trecătoare spre sala altarului. 
Regii tribului migos învățau însă din fragedă tinerețe 
despre puterea distructivă a Pietrei lui Hosh și cum 
să evite expunerea la efectul ei mortal. 

Athor își reproșa faptul că nu-i lăsase suficiente 
indicii fiului său Sar pentru ca acesta să descopere 
templul: timpul trecuse prea repede, iar el nu se gân- 
dise niciodată la moarte care, iată, avea să vină brusc, 
pe neașteptate. 

Un zgomot venind dinspre locul unde odată se 
aflase ieșirea din peşteră îl făcu să tresară. Își încordă 
auzul. Sunetul se repetă. Nu părea să fie o iluzie: cine- 
va, afară, muta din loc blocurile de piatră. 


Dehal săpase fără încetare și reușise să creeze o 
breșă spre peșteră. Nu știa câte blocuri de piatră mai 
obstrucționau trecerea, dar instinctul îi spunea să nu 
se oprească, ci să sape în continuare. Deodată, dădu 
de o stâncă uriașă care îi bloca inexorabil înaintarea. 
Istovită, căzu pradă deznădejdii și îngenunche, prin- 
zându-și capul în mâini. Ochii i se umplură de lacrimi: 
n-ar fi izbutit niciodată să înlăture acel obstacol. 

- De ce? De ce, zeule Hosh, de ce toată această 
trudă? strigă Dehal, printre hohote de plâns. 

Vocea femeii ajunse la urechile lui Athor ca în- 
tr-un vis frumos. 

- Dehal! strigă el. Sunt eu, femeie, bărbatul tău! 
Sunt aici! Cum ai reușit să mă găsești? 

- Athor! Athor, dragostea mea, unde ești? 

- Sunt aici, despărțit de tine doar de această stâncă 
uriașă. Câţi războinici ai adus cu tine? 

- Am venit singură. Dar te voi scoate de acolo. 
Liniștește-te: mă voi întoarce în sat și-i voi aduce aici 
pe toți oamenii migos... 

Speranţa se stinse în vocea regelui. 

- Ştii și tu la fel de bine ca mine că ar fi inutil: 
până te duci în sat și te întorci de acolo, luna va răsări 
Și va apune de foarte multe ori. Dar eu nu voi putea 
supraviețui atât de mult timp, pentru că stânca aceasta 
nu lasă nici cea mai mică deschizătură prin care să-mi 
poți trece hrană și apă. Mai bine te-ai întoarce în sat, 
Dehal, să veghezi asupra fiului nostru. Să faci în așa 
fel încât să fie un rege bun. 

- Nu, nu plec nicăieri, Athor. O să stau aici cu 
tine. Până la sfârșit. 

Dehal se postă în dreptul locului de unde se auzea 
vocea iubirii vieţii sale, implorându-l pe Hosh să facă 
o minune. 

Și încă o dată, zeul hotări să-i dea ascultare. 

Pământul începu din nou să se cutremure, fiind 
zguduit de scuturături puternice și neintrerupte. O 
crăpătură verticală se deschise în stânca de la intrarea 
in peșteră. Apoi, după o zguduitură mai puternică 
decât toate celelalte, stânca se făcu fărâme. Înconjurat 

de un nor de praf, Athor își făcu apariţia prin des- 
chizătura strâmtă creată de noul cutremur. Regele 
migos și femeia lui căzură unul în braţele celuilalt. 
Plânseră amândoi îndelung, apoi Dehal îi murmură 
la ureche: 

- Am văzut totul în vis, Athor. Și am văzut și ce 
va urma. Încă nu s-a terminat, dragostea mea. Încă 
nu s-a terminat. 


39 


Languedoc, 1241 


Castelul din Foix fusese construit în jurul anului 
1000, fiind apoi, treptat, restructurat. Se înălța pe o 
stâncă ce domina orașul din apropiere, de care era 
legat printr-un drumeag strâmt și foarte sinuos, care 
urca formând câteva serpentine abrupte până în drep- 
tul podului mobil. 

- Ni se spusese că ai murit, scumpul meu văr, 
spuse Esclarmonda, sora contelui de Foix, Raymond- 
Roger, recunoscându-l pe Aymon și îimbrățișându-l 
cu afecțiune. 

- Ei, bine, după cum vezi, s-au înșelat. Recunosc 
insă că am avut multe de tras ca să pot supravieţui, 
răspunse Aymon, zâmbind. 

- Observ că nu ţi-ai pierdut obișnuința de a glumi 
cu toată lumea, așa cum făceai când nu erai decât un 
băieţandru. 

O bucurie sinceră se putea citi în privirea ei blân- 
dă. Esclarmonda era o femeie energică și demnă. 

Primise Consolamentum-ul, sacramentul religiei 
catare, în anul 1204, la puţin timp după ce rămăsese 
văduvă după Jourdain de l'Isle. Însuși Guilhalbert de 
Castres, figură emblematică a catarilor din Langue- 
doc, fusese cel care, ținându-i pe creștet Evanghelia 
Sfântului loan, rostise Tatl Nostru impreună cu tå- 
năra - pe atunci - contesă de Foix. 

De atunci, Esclarmonda purtase veșmântul negru 
al unei „bune creștine“, respectând cu sfințenie pre- 
ceptele religiei catare, la fel ca majoritatea locuitorilor 
regiunii, supuși ai senioriei sale sau nu. 

Esclarmonda își privi vărul cu afecțiune: plânsese 
mult atunci când i se spusese că acesta ar fi murit, 
iar faptul că acum îl regăsise - bărbat arătos și pu- 
ternic - îi umplea inima de fericire. 

- Casa mea e și casa ta, dragul meu văr, îi spuse. 
A ta şi a femeii care te însoţeşte. Pentru moment, 
aici vă veţi afla în siguranţă, deşi nutresc temerea că 
oștenii Inchiziției ar putea încerca să ia cu asalt 
castelul dintr-un moment într-altul. 

- Îşi mulțumesc, scumpă verișoară. Fără ajutorul 
tău am fi fost pierduţi, pentru că și posesiunile fa- 
miliei lui Marie-Louise au fost confiscate de oamenii 
lui Simon de Montfort, iar părinţii ei au fost acuzaţi 
de erezie și aruncaţi în temniţă. De ani buni nu se 
mai știe nimic despre ei, în vreme ce eu sunt căutat 
peste tot, fiind acuzat că aș fi un necredincios catar 
şi un asasin periculos. Din păcate, este adevărat că 
am ucis, dar am făcut-o ca să-mi salvez viaţa - pe a 
mea Şi a femeii pe care o iubesc. 

Ugolino di Conti di Segni era numele de mirean 
a] papei Grigore al IX-lea, cel de-al o sută șaizeci și 
nouălea suveran instalat pe tronul pontifical al Sfân- 
tului Petru. Înrudirea sa - pe care unii o numeau „fili- 
ală“ — cu predecesorul său, papa Inocenţiu al III-lea, 
influențase în mod decisiv numirea sa în fruntea Bise- 
ricii Catolice. Cu înaintașul său împărtășea aceeași 
aversiune profundă față de erezii. Era motivul pentru 
care papa Grigore al IX-lea intenționa să reacționeze 
grabnic și cu metode radicale pentru stârpirea Rău- 
lui, o dată pentru totdeauna. 

Suveranul pontif stătea în jilțul așezat pe un posta- 
ment care îi permitea să-i privească de la înălțime pe 
toți cei prezenţi. Cu o expresie gânditoare pe chip, 
își mângâia barba bogată: catarii continuau să opună 
o rezistență dârză legiunilor Sfântului Scaun, iar 
entuziasmul oștenilor papalității și ai regelui Franței 
părea să scadă continuu. 

- Catarii primesc sprijin de peste tot: în fiecare 
sat există oameni dispuși să le ofere adăpost și hrană 
și să le oblojească rănile, îi spunea papei noul arhi- 
episcop de Toulouse, un prelat care se distinsese în 
lupta împotriva ereticilor. În plus, dispun de fortărețe 
imposibil de cucerit, cum ar fi pog-ul din Montsegur, 
un castel ridicat de albigenzi în vârful unui munte 
inaccesibil. Ei, bine, Sanctitate, eu cred că ar trebui să 
punem mâna pe toate refugiile catarilor, cucerindu-le 

unul câte unul, începând cu cele pe care ereticii le 
consideră a fi de necucerit. 

- Şi cine stăpânește acest castel din Montségur? 
întrebă papa. 

- Se spune că în fruntea rebelilor s-ar afla o femeie, 
stăpâna castelului, o fiică a Diavolului, Eminenţă. 
Numele său este Esclarmonda de Foix, sora contelui 
Raymond-Roger. 

- Şi care ar fi motivul pentru care nu am recurs 
până acum la o acţiune militară, ca s-o nimicim pe 
această adeptă a Diavolului? 

- Sanctitate, forța noastră militară în regiunea 
Languedoc s-a bazat în toţi acești ani pe destoini- 
cia Și valoarea unui singur om: Simon de Montfort. 
Atât timp cât el a fost comandantul oștilor noastre, 
acestea au ignorat oboseala și privaţiunile, repurtând 
succes după succes. Însă după moartea lui Simon, 
survenită în anul 1218, când a fost lovit de una din 
pietrele aruncate de pe zidurile aflate sub asediu ale 
cetăţii Toulouse, lucrurile s-au schimbat radical. În- 
crederea pe care predecesorul Eminenţei Voastre, 
papa Onorius, i-a arătat-o fiului lui Simon, Amaury 
de Montfort, s-a dovedit prea mare. Amaury nu 
posedă nici măcar un dram din harul tatălui său. lar 
acum, trupele noastre sunt total dezorganizate. În 
plus, comitatul Foix este o zonă foarte bine prote- 
jată, iar un atac direct ar putea genera mișcări popu- 
lare. Să-mi fie iertată îndrăzneala, Eminenţă, dar tind 
să cred că aici, la Roma, veștile proaste ajung într-o 
formă atenuată, în vreme ce situaţia din Languedoc 

este într-adevăr una critică. Credincioșii întru Hristos 
vă cer o ultimă favoare, Sanctitate: o intervenţie ar- 
mată care să distrugă o dată pentru totdeauna im- 
periul Diavolului. Experienţa mă determină să vă 
sugerez singura cale prin care semnul Domnului nos- 
tru lisus Hristos poate fi reinstaurat peste acel tărâm 
devenit patria ereziei: trebuie să cucerim toate redu- 
tele pe care catarii le consideră inexpugnabile. 

- Și cum credeți că am putea obține victoria? 
Chiar Domnia Voastră aţi spus că trupele noastre 
sunt într-o stare jalnică, îi aminti papa arhiepiscopului 
de Toulouse. 

- Eu sunt doar un slujitor al Domnului, nu o căpe- 
tenie de oaste, însă dacă vom acţiona cu inteligență, 
infiltrându-ne oamenii în satele și orașele din regiu- 
ne, vom reuși să-i izolăm pe eretici și să alimentăm 
nemulțumirea locuitorilor din Languedoc față de 
catari. Doar cu ajutorul acelei părți din populație Încă 
necontaminate de erezie vom reuși să insuflăm din 
nou entuziasm armatelor noastre. 


Faptul că-i adăpostise pe Aymon, Bahram și Sarya 
pe vremea când aceștia erau căutați de milițiile lui 
Simon de Montfort influențase cariera ecleziastică a 
fratelui Quentin, starețul mănăstirii din Aurillac. 

Arhiepiscopul de Toulouse dispuse îndepărtarea 
lui, trimițându-l în îndepărtata Germanie. Hotărârea 
îi fu adusă la cunoștință după trecerea multor ani de 
la fuga lui Aymon și a prietenilor săi de la mănăstire, 
când fratele Quentin era încredinţat că înaltele fețe 

bisericești de la Roma uitaseră de el şi de prieteniile 
sale suspecte. 

Visul său fusese să rămână pentru totdeauna la 
Aurillac sau cel puţin să fie trimis în Italia, țara lui nata- 
lă. În schimb, arhiepiscopul hotărâse că mănăstirea 
aceea pierdută în mijlocul Westfaliei, în teritoriile 
stăpânite de conții von Amsberg, avea să devină casa 
lui pentru tot restul zilelor. Asta dacă bunul Dum- 
nezeu avea să-i dea forța să ajungă până acolo. 

Până și numele locului părea plin de ostilitate: 
Wewelsburg. 

Călugărul benedictin privi cu luare-aminte parti- 
tura, înainte de a o pune în cufărul cu lucruri personale. 

„Cine știe ce s-o fi ales de Bahram! își spuse. Cine 
ştie dacă o mai fi în viață vreunul dintre cei trei! Sau 
dacă partitura aceasta este Într-adevăr atât de impor- 
tantă, dacă voi mai reuşi vreodată să dau de ei ori dacă 
vreunul dintre ei va ajunge în Germania ca să i-o pot 
restitui.“ 

Mănăstirea se afla în mijlocul unei regiuni delu- 
roase, pe malul unui mic râu, Alme, care șerpuia 
de-a lungul pădurilor dese și al terenurilor cultivate 
ale localnicilor. Peste întreaga zonă domina fortăreaţa 
seniorilor locali, cu o formă curioasă ce amintea de 
vârful unei săgeți. 

Însă Dumnezeu nu i-a îngăduit fratelui Quentin 
nici măcar timpul necesar acomodării cu noua dio- 
ceză. Abia ajuns la destinație după o călătorie plină 
de dificultăți care durase mai bine de o lună, bătrânul 
stareţ se îmbolnăvi grav. Când înţelese că zilele îi erau 

de-acum numărate, se hotărî să ascundă manuscrisul 
pe care Bahram i-l lăsase spre păstrare într-o nișă tai- 
nică din zidul castelului. Cu puţin înainte de a închide 
ochii pentru totdeauna, călugărului îi apăru în fața 
ochilor chipul surâzător al lui Aymon, care cânta la 
vielă. În toți anii care trecuseră de când îl văzuse 
ultima dată, bătrânul nutrise convingerea că partitura 
aceea ascundea între rândurile sale o mare taină. 

- Dumnezeu să te binecuvânteze, Aymon, oriun- 
de te vei fi aflând acum. 

Piosul călugăr benedictin nu putea ști că exact în 
acele clipe Aymon se refugiase la Foix, pregătin- 
du-se să dea o ultimă și decisivă bătălie a vieţii sale. 

Quentin se întinse pe patul din chilia sa și așteptă 
cu seninătate ca Domnul să-l cheme la el. 


Departe de Westfalia, un alt slujitor credincios al 
prietenilor aflaţi la nevoie, un bărbat din popor ani- 
mat de sentimentul dreptăţii, își pierduse libertatea 
pentru că dăduse o mână de ajutor unor fugari. Fusese 
aruncat într-o temniţă izolată, în așteptarea procesu- 
lui Inchiziției. 

Guillaume Arnaud și Etienne de Saint-Thibéry 
intrară cu pas solemn în sala de interogatoriu. Cel 
dintâi era călugăr dominican, iar al doilea un fran- 
ciscan din Gasconia. 

Bietul Marcel purta încă puţinele haine - acum 
uzate și imbibate de umezeala zilelor lungi de carce- 
ră — pe care le avea pe el în ziua arestării, atunci când 
îi ajutase pe Aymon și Marie-Louise să scape de 


VÂNTUL DEMONILOR 537 


urmăritori. Fusese încătușat cu verigi grele de fier, 
însă avea privirea dârză și plină de mândrie. 

- Încotro se îndreptau Aymon și femeia lui? îl 
intrebă franciscanul. 

- Nu ştiu, părinte reverend. Eu nu sunt decât un 
simplu barcagiu şi nu înțelesesem că oștenii aceia îi 
urmăreau pe cei doi. Apoi, în graba de a ajunge la 
mal, am pierdut controlul plutei și acesta a fost dusă 
la vale de curent. 

- Minţi! Ştiai foarte bine pe cine ai îmbarcat pe 
bac, iar pentru asta Dumnezeu își va vărsa mânia 
asupra ta! spuse Guillaume, răsfoind hârtiile de pe 
masa din faţa lui. 

- Nu e adevărat, părinte reverend: nu-i mai văzu- 
sem niciodată până atunci pe cei doi. 

- Eşti gata să juri? insistă inchizitorul. 

- Jur în faţa lui Dumnezeu. 

- Blasfemie și sperjur! strigă dominicanul. Apoi, 
agitând nervos hârtiile, continuă: Crezi că ai de-a face 
cu diletanți? Știm totul despre tine și ereticii aceia. 
În tinerețe, Marie-Louise a fost eleva maestrului Puyol 
la școala de muzică a acestuia din Carcassonne. Același 
loc în care tu, Marcel, ai slujit mulţi ani la rând. Și 
mai știm și că Puyol a fost bănuit că l-a adăpostit pe 
Aymon de Val de Daigne, inainte ca acesta să dispară 
fără urmă. Acum mai îndrăznești să juri în faţa lui 
Dumnezeu că nu-i cunoșteai pe cei doi? 

- Jur. 

- Schingiuiți-l! îi porunci Guillaume gâdelui, apoi 
cei doi călugări părăsiră sala de interogatoriu. 

După șase zile și șase nopți de tortură, Marcel cedă. 
Istovit, mărturisi tot ceea ce voiau să afle inchizitorii, 
inclusiv faptul că Aymon ducea cu el un secret de 
mare importanţă, codificat între rândurile unei par- 
tituri compuse de maestrul Puyol. 

Ajuns din nou în celulă, barcagiul își sfașie cu 
meticulozitate straiele, apoi le răsuci și le înnodă până 
când obținu o funie suficient de lungă, pe care o trecu 
pe după suportul de fier pentru torţe încastrat în pe- 
rete. A doua zi dimineaţă îl găsiră atârnând ca un sac 
plin cu pietre, cu picioarele pendulând în aer. 


40 


Germania, anii '40 


Castelul Wewelsburg avea o formă unică, de să- 
geată cu vârful îndreptat spre nord, motiv pentru care 
unii dintre apropiații lui Hitler - Himmler, cu deo- 
sebire — erau convinși că în acel punct se găsea centrul 
lumii, centrul lumii ariene. Reichsfiihrerul SS îl în- 
chiriase de la primăria orășelului din Westfalia Nord- 
Occidentală pentru suma simbolică de o marcă pe an. 

Himmler se gândea deja la un proiect grandios care 
prevedea reconstrucția și restaurarea impozantului 
edificiu. Mai întâi de toate, ceruse înființarea unui lagăr 
de concentrare în apropierea castelului, pentru a putea 
beneficia de mână de lucru gratuită. Sub supravegherea 
arhitectului personal al lui Himmler, peste patru mii 
de muncitori aveau să ia parte la reconstrucția caste- 
lului Wewelsburg, urmând întocmai directivele 


Rei:chsfiihrerului. 

Trecuse mult de miezul nopții când câțiva mem- 
bri SS Totenkompf dădură buzna în baraca numărul 
15 din lagărul de concentrare de la Dachau. 

Bock, șeful barăcii, nu adormise încă. Nu înțelegea 
motivul pentru care gândul său se îndrepta la o eva- 
dare din lagăr care avusese loc cu câţiva ani în urmă, 
când antipaticul Raush și inginerul Filcher reușiseră 
să înșele vigilența gardienilor. 

Abelard Bock era un comunist convins și nu și-ar 
fi renegat crezul pentru nimic în lume. Participase 
la toate mișcările insurecționale care înfierbântaseră 
Germania în perioada premergătoare venirii naziș- 
tilor lui Hitler la putere. Pentru o vreme, continuase 
să lucreze ca maistru în construcţii, sperând să scape 
de arestare. Dar naziștii erau necruțători cu dușmanii. 
lar Bock se văzuse nevoit să renunţe la tot: atât la 
libertate, cât și la marea sa pasiune pentru zbor. Se 
intreba adesea dacă avea să-i fie vreodată de folos bre- 
vetul de pilot pe care îl obținuse cu multe sacrificii 
chiar în ajunul arestării sale. 

Zarva stârnită în noaptea aceea de gardieni nu îl 
luă prin surprindere. Se întâmpla deseori ca trupele 
SS Totenkompf să inspecteze baraca în puterea nopții. 
Rămase însă stupefiat în clipa în care comandantul 
plutonului arătă cu degetul spre el și îi spuse: 

- Vino cu noi, Abelard Bock! 

Ajuns în biroul comandantului lagărului, i se 
aduse la cunoștință că avea să fie transferat de urgenţă. 
Apoi, împreună cu alți zece deținuți, fu urcat în 
remorca unui camion. Ajunseră la destinaţie istoviţi, 

după douăzeci de ore de călătorie. Bock admiră im- 
pozanta construcție care domina priveliștea din jurul 
lagărului de concentrare NZ Niederlagen: un castel 
în curs de reconstrucție cu o formă unică, de triunghi 
isoscel cu vârful indreptat către nord, asemenea vâr- 
fului unei săgeți. Curând, maistrul constructor Bock 
avea să afle că edificiul era unul dintre vestigiile con- 
siderate a avea o importanţă crucială de către Reichs- 
fiihrerul SS Heinrich Himmler: castelul Wewelsburg. 


În mai 1940, trupele germane străpunseră linia de 
fortificații Maginot și năvăliră pe teritoriul Franţei, 
după ce cuceriseră mai întâi Danemarca, Norvegia 
și Ţările de Jos. Graţie strategiei de luptă pe care 
germanii o supranumiseră Blitzkrieg — „războiul-ful- 
ger“ —, trupele celui de-al Treilea Reich defilară victo- 
rioase pe Champs Elys&es. 


Anglia, anii '40 


„Nimic nu mai poate sta în calea înaintării arma- 
telor cotropitoare ale lui Hiler“, își spuse Carla Jeo- 
geres Núñez, privind de la pupa unui vas de pescuit 
cum dispăreau în zare coastele Franţei ocupate. 

Se imbarcase în zori, iar până la lăsarea serii avea 
să ajungă în apele teritoriale britanice. Pentru a doua 
zi avea stabilită o întâlnire cu funcționari ai serviciilor 
secrete: intenția ei era să se pună la dispoziția trupelor 

aliate, pentru organizarea Rezistenței pe teritoriul 
francez. 

Fu întâmpinată cu răceală și cu o difidență nedi- 
simulată de un funcţionar în uniforma armatei Maies- 
tății Sale, care notă cu ostentație fiecare vorbă rostită 
de agenta Surete. 

Cuvintele pronunţate de generalul de Gaulle la 
BBC în apelul său către națiunea franceză din 18 iunie 
1940 deveniseră şi crezul Carlei: fiecare francez avea 
obligația de a respinge prin orice mijloace opresiunea 
germană, punându-și toată priceperea şi experiența 
în serviciul Aliaților şi al adversarilor nazismului. 

Pe măsură ce ofițerul britanic îi nota cu conștiin- 
ciozitate spusele, Carla nu omise din povestirea sa 
nici descrierea felului în care, cu un an în urmă, arhe- 
ologul Otto Rahn murise sub ochii ei. Ameţiţ de 
narcotice, ofițerul SS pomenise ceva despre o armă 
mortală, invincibilă, a cărei ascunzătoare era men- 
ționată în a doua jumătate a unei partituri muzicale 
străvechi, actualmente pierdută. În schimb, prima 
jumătate a partiturii se afla în mâinile colaboratorilor 
apropiaţi ai lui Adolf Hitler. Dar, cu toate că avusese 
la dispoziție numai jumătate din mesajul codificat, 
Rahn reușise să descopere locul în care se afla arma 
letală. Excursia din Alpii austrieci a arheologului 
avusese drept scop o întâlnire cu Reichsfiihrerul Hein- 
rich Himmler, căruia urma să-i destăinuie amănun- 
tele legate de descoperirea făcută. 

- Și unde ziceţi că ar trebui să se afle această „armă 
totală“, domnişoară Núñez, o întrebă ofițerul bri- 
tanic, ironic. 

- Din păcate, nu am putut duce interogatoriul la 
bun sfârșit. Otto Rahn a murit fără să mai apuce 
să-mi dezvăluie nimic altceva decât ceea ce tocmai 
aţi notat în procesul-verbal, domnule, răspunse Carla. 

Câteva zile mai târziu, același vas de pescuit care 
o adusese în Anglia o luă la bord dintr-o șalupă aflată 
în largul portului Dover, ducând-o din nou spre 
coastele franceze. 

Din momentul acela, fostul agent Sûreté urma să 
acţioneze în rândurile organizaţiei clandesine intitu- 
late Forțele Franceze Libere, care lupta prin toate mij- 
loacele pentru eliberarea țării de sub ocupația nazistă. 


În castelul de la Bletchley Park - unul dintre sedi- 
ile serviciilor secrete ale Maiestăţii Sale - căpitanul 
de fregată Kater își petrecea zilele răsfoind sute de 
dosare şi procese-verbale de interogatoriu. În majori- 
tatea cazurilor, avea de-a face cu semnalări fără nici 
o susținere, destinate să fie date uitării în cine știe ce 
colțișor prăfuit din coridoarele lungi și înțesate cu 
rafturi până în tavan ale arhivelor. 

Deodată, în timp ce parcurgea distrat un alt pro- 
ces-verbal, Kater tresări: un agent francez - cu iden- 
titate camuflată sub un nume de cod - declara că se 
afla în posesia unor informaţii legate de o partitură 
datând din Evul Mediu care ascundea un mesaj cifrat. 
Sau, alfel spus, procesul-verbal făcea referire la o 

compoziţie neterminată, a cărei primă parte se afla 
în posesia naziștilor. Înțelese că jumătatea de parti- 
tură găsită de el în viela cumpărată la licitaţie ar fi 
putut conține completarea straniului mesaj antic. 

În clipa următoare, adresă mental câteva cuvinte 
ireverențioase la adresa ducelui de Kent și anturajului 
său, blestemând totodată obligaţiile de serviciu care 
nu-i îngăduiau să ia imediat legătura cu părintele Mc 
Aiden. Se resemnă, spunându-și că avea să aștepte 
până a doua zi, când, împreună cu preotul irlandez, 
avea să încerce să descopere cheia acelei enigme. O 
enigmă care părea să devină pe zi ce trecea din ce în 
ce mai tulburătoare. 

Ca să câștige timp, Kater luă cu el foaia cu de- 
poziţia Carlei Jeogeres Núñez - care în raport era 
indicată cu numele „agentul Eiffel“ — și părăsi castelul 
de la Bletchley Park. 

Un vânt călduț de primăvară împrospăta aerul. 

Kater urcă la volanul unuia dintre anonimele 
automobile pe care le folosea pentru misiunile sale 
de filaj și se îndreptă spre Londra. 

. Ducele de Kent intră într-o vilă de unde se răzbă- 
teau zgomotele unei petreceri aflate în toi. Căpitanul 
de fregată Kater era convins că subiectul nu avea să 
iasă de acolo în următoarele ore. 

Scoase din buzunar hârtia cu depoziţia agentului 
Eiffel și începu să transcrie câteva pasaje din străve- 
chiul cântec medieval, pe care le ştia pe de rost. 

- Domnul căpitan Kater? rosti un bărbat, apărând 
brusc în dreptul ferestrei deschise a portierei. 

În clipa următoare, un al doilea individ urcă lângă 
el în mașină. Simţi ţeava unui pistol împungându-l 
în coaste. 

- Nu faceţi gesturi necugetate și urmaţi-mi întoc- 
mai instrucțiunile, domnule căpitan, îi zise noul-venit. 

Celălalt agent Gestapo se așeză pe bancheta din spate, 

Între timp, în casa în care intrase fratele mai mic 
al regelui Angliei, petrecerea părea să lase locul des- 
frâului. În realitate, în spatele sălii de dans, într-un 
cabinet mobilat într-un stil sobru, ducele de Kent și 
alți câțiva reprezentanți ai nobilimii engleze filona- 
ziste ţineau o întrunire decisivă. De rezultatul acelei 
ședințe aveau să depindă soarta războiului, destinul 
Angliei și al întregii Europe. 


Părintele Mc Aiden era îngrijorat: cunoștințele 
sale în arta muzicii medievale îl aduseseră la un pas 
de soluționarea enigmei. Atunci il cuprinsese, brusc, 
frica. În mesajul codificat se vorbea despre o armă 
capabilă să distrugă armate întregi fără să folosească 
pentru asta nici tăișul săbiilor, nici focul tunurilor. 
O armă la fel de puternică și de letală ca vântul adu- 
cător de moarte al ciumei. 

Părintele Mc Aiden încercase de câteva ori să ia 
legătura cu căpitanul Kater, ca să-i aducă la cunoștință 
cele descoperite, dar de câteva zile la telefonul de 
acasă al ofițerului nu răspundea nimeni. Spre seară, 
Mc Aiden își luă inima-n dinţi și se hotărî să se ducă 
personal la casa prietenului său. Cunoștea bine adresa: 
Kater îl invitase de câteva ori ca să-i arate colecția și 

se delectaseră împreună executând cântece medievale 
la instrumentele pe care ofițerul le restaura cu pasiune. 

Temerile preotului irlandez se atenuară pentru o 
clipă când ușa de la intrare se întredeschise, dar nu 
fu decât o iluzie: bărbatul care îi făcea semn să intre 
nu era Kater, ci un agent al serviciilor secrete brita- 
nice. După ce îi verifică identitatea, bărbatul începu 
să-l bombardeze cu întrebări. 

- Cu ce ocazie aţi venit, părinte, acasă la căpitanul 
Kater? îl chestionă agentul, cercetându-i din nou actele. 

- O fac adesea, domnule. Kater şi cu mine suntem 
prieteni și ne leagă o pasiune comună: muzica și 
instrumentele vechi. 

- Când l-ați văzut sau când ați vorbit la telefon 
ultima oară cu el? 

- Acum câteva zile. Vă rog să-mi scuzaţi curio- 
zitatea, dar nu înţeleg ce se întâmplă. Am venit în 
vizită la un prieten și nu la un interogatoriu, nu-i așa? 
Ba chiar aş putea spune că acest comportament al 
dumneavoastră mă îngrijorează foarte tare. Trebuie 
să înțeleg că s-a întâmplat ceva grav cu bunul meu 
prieten Rowell Kater? 

— Îmi cer iertare, părinte. Sunt colonelul Danton de 
la MI6. Căpitanul Kater a dispărut acum cinci zile. Este 
un comportament greu de înțeles pentru o persoană 
calculată, așa cum este ofițerul nostru. Căutăm prin 
toate mijloacele să-i dăm de urmă, însă pare de negăsit. 

Părintele Mc Aiden tresări: poate că exista o legă- 
tură între misterioasa dispariție și vechiul mesaj cifrat. 

- Vă simțiți rău, părinte? îl întrebă Danton, obser- 
vând că preotul pălise. 

- Nu, nu, doar că îmi pare rău și mă îngrijorează 
foarte tare cele auzite. Domnule colonel, dacă nu do- 
riți să mă mai întrebaţi și altceva, aș vrea să mă întorc 
acasă. Sper că mă veţi anunţa în clipa în care îi veți 
da de urmă căpitanului Kater, nu-i așa? 

- Bineînţeles. Mă tem însă că va trebui să ne 
întâlnim din nou într-una din aceste zile. Dacă nu 
vă deranjează, vă rog să-mi daţi datele dumneavoastră 
complete. Iar eu vă las, în schimb, cartea mea de vi- 
zită, pentru cazul în care vă veți aminti amănunte 
care consideraţi că ne pot fi de folos. 

Ajuns acasă, părintele Mc Aiden nu mai stătu nici 
o clipă pe gânduri: mai întâi compuse o scrisoare 
lungă, o închise într-un plic cu antet diplomatic și 
scrise adresa cu o mână tremurândă. Cunoșştea o sin- 
gură persoană capabilă să gestioneze consecințele 
aflării unui asemenea secret, secret din cauza căruia 
bunul său prieten Kater dispăruse fără urmă. Pe des- 
tinatarul scrisorii îl cunoștea de pe vremea în care 
acesta ocupa funcţia de secretar de stat al Vaticanului. 
De circa doi ani, omul acela devenise liderul absolut 
al Bisericii Catolice. 


Roma, anii '40 


Papa Eugenio Pacelli acorda o mare atenţie cores- 
pondenţei: era convins că, prin intermediului epistolelor 

cu caracter personal sosite din diocezele din lumea 
întreagă, își putea face o imagine asupra stării de spirit 
a naţiunilor. 

În ziua aceea, pe masa de lucru a Suveranului 
Pontif nu se aflau decât două plicuri sigilate cu plumb 
şi ceară. Înainte de a le deschide, papa Pius al XII-lea 
avu preț de o clipă sentimentul că între cele două scri- 
sori exista o legătură indisolubilă. 

Prima epistolă venea din Germania, de la mon- 
seniorul Roeller. 


Sanctitate, sper să fiți încredințat de sinceritatea 
mea atunci când vă spun că eu sunt cel dintâi care 
mă simt rănit de rândurile ce urmează să vi le scriu. 
Însă suntem presaţi de necesitatea remedierii unei 
situații care devine pe zi ce trece tot mai dramatică. 
lar în mâinile noastre se află viaţa unui număr uriaș 
de oameni. 

Zilele trecute am fost convocat la o întrunire 
cu Statul Major al Germaniei naziste, la care a 
participat însuşi Fiihrerul. Motivul convocării a fost 
denunțarea oficială a numeroaselor scrisori pe care 
Sanctitatea Voastră le-a trimis în ultima vreme 
autorităților germane vizavi de „presupusele“ acte 
de maltratare la care au fost supuși indivizi de rasă 
evreiască şi de alte rase considerate inferioare. Ei, 
bine, vă pot spune că am fost sfătuit „călduros“ și 
fără ocolișuri să menţinem pe viitor o poziţie mai 
„degajată“ asupra acestui subiect: naziștii nu vor mai 
accepta nici un fel de amestec al Bisericii Catolice 

în afacerile interne ale celui de-al Treilea Reich. Ca 
să nu mai pomenesc de faptul că Rudolf Hess mi-a 
dat de înţeles, nici mai mult, nici mai puţin, că nu 
l-ar deranja deloc dacă ar afla că și creștinii se vor 
„bucura“ de tratamentul aplicat evreilor. Așadar, 
Sanctitate, pentru binele tuturor celor care cred în 
lisus Hristos, vă conjur să ţineţi cont în acțiunile 
dumneavoatră viitoare de această ameninţare expli- 
cită. Cu atât mai mult cu cât, în lumina recentelor 
evoluţii de pe front, sunt convins că obținerea victo- 
riei totale de către trupele germane este o chestiune 
de câteva luni. 
Mă rog pentru Sanctitatea Voastră. 
Părintele Roeller 


Cutremurat de acele cuvinte, papa se grăbi să 
deschidă și cel de-al doilea plic: senzația de mai de- 
vreme nu se confirma. Nu vedea ce legătură ar fi putut 
exista între cele două epistole. Cea dintâi conţinea 
un șantaj de dimensiuni mondiale, căruia știa că, în 
cele din urmă, avea să i se supună, căci altminteri mi- 
lioane de creştini s-ar fi aflat în pericol de moarte: 
salvarea lor depindea de poziția pe care Sfântul Scaun 
avea să o adopte faţă de chestiunea evreiască. 

În cea de-a doua scrisoare, un vechi și respectat 
prieten, un preot irlandez emigrat de multă vreme la 
Londra, îl ruga să ia în păstrare un fragment dintr-o 
partitură veche ale cărei note și text păreau să con- 
țină un mesaj secret. 

După spusele părintelui Mc Aiden, mesajul dez- 
văluia locul în care fusese ascunsă o armă invincibilă 
ȘI cu puteri devastatoare. Împreună cu prima parte 
a manuscrisului, fragmentul trimis de părintele Mc 
Aiden ar fi permis descoperirea ascunzătorii care adă- 
postea teribila armă. 

Scrisoarea preotului irlandez continua cu povestea 
misterioasei dispariţii a căpitanului de fregată Kater. 

Cu tot respectul pe care îl avea pentru bătrânul 
preot Mc Aiden, papa nu dădu mare importanţă scri- 
sorii acestuia: lumea era plină de legende despre arme 
secrete, despre misterioși leviatani gata oricând să-și 
apere creatorii, despre calea spre fântâna vieții veșnice 
și altele asemenea. Totuși, Sfântul părinte era îngri- 
jorat. ÎL chemă pe secretarul său personal și îi ceru 
să pună cele două plicuri alături de documentele de 
maximă importanță. 


Germania, anii '40 


În aşteptarea Fiihrerului, cei patru bărbaţi - Bor- 
mann, Himmler, Hess și Heydrich - discutau un su- 
biect foarte delicat. 

- „Gestul de bunăvoință“, așa cum îl numesc eu, 
pe care Führerul l-a făcut față de englezi la Dunker- 
que își arată eficacitatea abia astăzi, la un an distanță 
de acele evenimente, le spuse Himmler camarazilor săi. 

- Şi când mă gândesc că atunci n-am știut să-mi 
explic motivul unei asemenea dovezi de clemență din 

partea Fiihrerului, recunoscu Bormann, secretarul 
personal al lui Hess. Trupele britanice se retrăgeau 
intr-o debandadă totală din golful Dunkerque, fiind 
o pradă ușoară pentru armatele noastre. Și totuși, nu- 
mai intervenţia personală a lui Hitler a făcut ca diviziile 
noastre de tancuri să nu-i facă una cu pământul pentru 
totdeauna, permițându-le chiar să ajungă pe navele care 
i-au dus înapoi, în țara lor. Ei, bine, trebuie să admit 
că Fiihrerul a luat o decizie cu bătaie lungă. 

- Exact, observă Hess. Acum, când vom declanșa 
Operațiunea Barbarossa, trupele noastre vor mărșălui 
spre Rusia, iar englezii se vor vedea nevoiți să ne 
intoarcă favoarea pe care le-am făcut-o la Dunkerque. 

- Nu reușesc să împărtășesc entuziasmul dom- 
niilor voastre, interveni Heydrich. Nu ştiu să existe 
gesturi de recunoștință pe care inamicii să și le în- 
găduie unii față de alții pe durata unui război de o 
asemenea anvergură. Conflagraţiile alterează orice fel 
de raporturi umane și sociale, iar conceptele de loia- 
litate, prietenie sau gratitudine devin noțiuni abstrac- 
te, fără nici un fel de valoare. Ne așteaptă clipe grele, 
camarazi, chiar dacă astăzi Reichul este capabil să 
spulbere fără cruțare chiar și cea mai dârză rezistență. 

- Din fericire, sentimentul apartenenţei la rasa 
ariană este mai puternic decât orice altă motivaţie. 
Nici unul dintre noi nu și-ar putea trăda vreodată ca- 
marazii și nici nu i-ar lăsa să se descurce singuri în 
fața primejdiei, nu-i așa? rosti deodată Hess, privin- 
du-și în ochi, pe rând, interlocutorii. 

- Aşa este, încuviință Himmler. Vom proceda 
asemenea cavalerilor din vechime sau, mai bine, ase- 
menea amazoanelor care se legau pe vecie unele de 
altele printr-un jurământ sacru. 

În ziua aceea, cei patru bărbaţi fideli crezului 
nazismului își legară destinele prin promisiunea so- 
lemnă de a se ajuta reciproc, oricând și în orice situație. 
Era un fel de asigurare de asistență reciprocă perma- 
nentă, pe care o numiră „jurământul amazoanelor“. 

Adolf Hitler intră în sala de ședințe cu o expresie 
mulțumită pe chip. Deşi încă la început, războiul se 
îndrepta spre o victorie zdrobitoare a Germaniei 
naziste. În sfârșit, umilința înfrângerii din Primul 
Război Mondial era răzbunată și putea fi dată uitării. 

Cei patru bărbați se ridicară în picioare în același 
timp și salutară cu braţul drept întins. 

Fiihrerul le răspunse cordial, invitându-i apoi să 
se așeze în jurul mesei pe care era desfășurată o hartă 
mare a Europei. 

- Data fixată pentru declanșarea Operațiunii Bar- 
barossa este 22 iunie. Până atunci trebuie să reușim 
cu orice preț să atragem Marea Britanie de partea 
noastră. Ce poți să-mi spui despre contactele tale cu 
englezii, Rudolf? 

- Tocmai voiam să vă vorbesc despre asta, mein 
Fiihrer. Oamenii noștri de la Londra au reușit să-l scape 
pe ducele de Kent și pe susținătorii noștri de acolo 
de un personaj incomod care era de mult timp pe 
urmele lor. Agentul, un oarecare Kater, ofițer al Mari- 
nei Regale britanice luat cu împrumut de serviciile 

secrete al Coroanei, tocmai mâzgălea niște fraze ciu- 
date pe această hârtie. V-o prezint: am intrat în pose- 
sia ei acum câteva ore. 

Și Rudolf Hess îi întinse Fiihrerului o foaie de 
hârtie împăturită cu grijă. 

Era aceeași hârtie pe care un funcţionar britanic 
notase cele aflate de la agentul francez Eiffel de la 
Otto Rahn înainte ca acesta să moară. 

- Îmi aduc foarte bine aminte că ne-am străduit 
din răsputeri să aflăm locul exact al acelei ascunzători 
pe care Rahn era convins că o găsise, spuse Hitler. 

- Aveţi dreptate, mein Führer, încuviință Hess. 
Mare păcat că Rahn a murit. Sunt convins că dacă le 
vom sugera englezilor că avem acces la o armă invin- 
cibilă, acest fapt i-ar putea determina pe cei încă neho- 
tărâţi să accepte o alianță cu cel de-al Treilea Reich. 
Iar în clipa în care vom reuși să punem cap la cap 
fragmentul de partitură aflat în posesia noastră - cel 
găsit între zidurile castelului Wewelsburg — cu cel care, 
după toate probabilitățile, se află în mâinile britani- 
cilor, atunci vom putea localiza ascunzătoarea. 

- Admițând, desigur, că această armă există, 
Rudolf, observă Fuhrerul. 

- Sunt convins, Excelenţă, interveni atunci Him- 
mler, că cercetările lui Otto Rahn s-au desfășurat 
după canoanele celui mai riguros pragmatism, astfel 
incât eu, personal, nutresc convingerea că în peșterile 
din Ornolac se ascunde un mister antic. Și, având în 
vedere faptul că am urmărit îndeaproape și chiar de la 
inceput activitatea lui Rahn, pot afirma că acest mister 

nu implică niște amulete cu puteri ezoterice, ci ceva 
mult mai... important. Iar dacă într-adevăr acest mister 
se va dovedi a fi o armă de distrugere în masă, vom 
putea să anunțăm anticipat victoria trupelor noastre. 

- Foarte bine, domnilor, spuse Hitler, sprijinin- 
du-şi palmele pe harta de pe masă. Spuneți-mi atunci 
cum intenţionaţi să procedați. 

- Eu, unul, cred că cercetările lui Rahn nu ar trebui 
abandonate tocmai acum, când avem deplină libertate 
de mișcare pe teritoriul francez, spuse Heydrich. 

- Sunt pe deplin de acord cu camaradul Heydrich, 
interveni Himmler. Căutările lui Rahn își vor arăta 
cât de curând roadele. În plus, ştim că a murit de mâna 
unui spion inamic. Cred că mai întâi ar trebui să-l 
identificăm pe acest așa-zis agent Eiffel și să aflăm 
amănunte despre ultimele clipe de viață ale lui Otto 
Rahn, dacă înţelegeţi ce vreau să spun... 

Fiihrerul se întoarse spre Hess: 

- Tu, Rudolf, ce părere ai? 

- În ceea ce mă privește, mein Führer, cred că a 
sosit vremea să am o întâlnire față în față cu nobilii 
englezi disidenți. 

- Și cum crezi că vei putea să-i aduci pe toți aici, 
in Germania? 

- N-am zis că intenționez una ca asta, mein Fuh- 
rer: am dus la bun sfârșit nenumărate misiuni secrete 
în cursul cărora am pătruns incognito pe teritoriul 
britanic. Credeţi-mă, e mult mai ușor decât credeți. 
Apoi, în cazul în care va surveni ceva neprevăzut, știu 

că Amazoanele vor fi mereu gata să vină să mă salveze, 
concluzionă Hess privindu-și cu subințeles camarazii. 

Întrunirea luă sfârșit, iar Hitler îi ceru lui Hey- 
drich să mai rămână în sală câteva minute. După ce 
Himmler și Hess ieșiră, Fihrerul spuse: 

- Vă mai amintiți, Herr Heydrich, de discuția 
noastră despre marii conducători din trecut și despre 
incapacitatea lor de a-și pregăti din timp o cale de 
scăpare pentru eventualitatea în care lucrurile ar lua 
o turnură nefavorabilă? Vorbeam atunci despre un 
fel de pasaj secret care să le permită să scape indiferent 
de soarta războiului... 

- Îmi amintesc perfect, Excelență, răspunse Hey- 
drich. Şi îmi mai amintesc și că vorbele dumnea- 
voastră m-au mirat foarte mult, producând în mine 
un soi de iluminare. 

- Pentru punerea în practică a unui asemenea 
proiect m-am gândit la dumneavoastră, Herr Hey- 
drich. Sunt convins că sunteți persoana cea mai 
potrivită. Desigur, în cazul în care balanţa victoriei 
va inclina — așa cum se pare că stau lucrurile acum 
- în favoarea noastră, planul nostru nu-și va avea 
rostul. În schimb, în cazul nefericit în care sorții se 
vor întoarce impotriva noastră va trebui ca, după 
retragere, să facem în așa fel încât să putem recon- 
stitui partidul. Pentru aceasta trebuie să punem la 
punct o rețea atotcuprinzătoare și foarte eficientă, 
care să-i ia sub aripa sa protectoare pe refugiaţi și pe 
cei daţi în urmărire, care să catalizeze în jurul său 
consensul și respectul țărilor prietene, să corupă 

funcționari și oameni politici și să pună bazele revenirii 
noastre în forță. Spuneți-mi, Herr Heydrich: aţi fi gata 
să rupeți orice legătură cu anturajul dumneavoastră, 
să dispăreţi din vizorul întregii lumi, să nu mai știe 
nimeni nimic despre dumneavoastră, cu excepția unui 
cerc restrâns de camarazi? lar dacă, în cazul nedorit 
in care Reichul ar avea parte de ce e mai rău, aţi fi 
gata să deveniți portdrapelul renașterii noastre? Gân- 
diți-vă cu calm la ce v-am spus, Herr Heydrich. Deși 
eu sper că-mi veţi accepta propunerea. 

Reinhard Heydrich știa bine că nici o propunere 
a Fuhrerului nu putea fi refuzată. Pe de altă parte, 
spusele lui Hitler Îl entuziasmaseră brusc: el, Hey- 
drich, se dovedise a fi cel mai bun organizator de struc- 
turi secrete în cadrul celui de-al Treilea Reich. Chiar 
și Fuhrerul remarcase asta. Iar prin propunerea pe care 
i-o făcuse, Hitlerul îi recunoștea această calitate. 

- Pentru a pune pe picioare o asemenea structură 
avem nevoie de resurse financiare nelimitate, Ex- 
celență, observă el. 

- Acesta este un aspect irelevant, Herr Heydrich. 

După cucerirea ţărilor din vestul Europei, rezer- 
vele de aur și patrimoniile artistice ale acestora luau 
calea depozitelor Reichsbank din Berlin. Și, pe dea- 
supra, mai erau şi averile - unele pur și simplu fabu- 
loase - confiscate de la evrei. Bogăţii incalculabile 
despre a căror destinaţie aveau cunoștință doar câțiva 
oameni din cadrul DEST, o societate cu activitate 
aparent legală în spatele căreia se ascundea finanța- 
torul Gestapoului și al serviciilor secrete. 

Languedoc, 2007 


Oswald Breil îl înlocuise de câteva minute pe Toni 
Marradesi. În sala de aşteptare a secției de reanimare 
a spitalului din Toulouse se instituise un fel de per- 
manență la căpătâiul Sarei 'Terracini. Înainte de a se 
duce să doarmă câteva ore, Toni îi spusese că medicii 
nu constataseră nici un fel de îmbunătăţire a stării 
de sănătate a Sarei. În plus, pe măsura trecerii timpu- 
lui, creștea riscul ca daunele provocate de anoxie să 
devină ireversibile. Asta, desigur, în eventualitatea 
in care Sara avea să supraviețuiască. 

Oswald se așeză pe bancă, deschise laptopul și 
accesă cutia de poștă electronică. 

Mesajul lui Bernstein era lapidar. „Contactaţi-mă 
cât de repede puteți.“ 


— lată-mă, Bernstein. Ce se întâmplă? 
- Am noutăţi despre subiectul care vă intere- 
sează. Mai întâi însă, cum se simte Sara? 

- Starea ei e staționară. Însă eu continui să sper 
într-o îmbunătăţire. Spuneţi-mi noutățile. 

- Noutăţile îl privesc pe van der Duick, în 
biografia căruia am descoperit unele nepotriviri 
suspecte. Familia sa a emigrat în Paraguay în anul 
1935, când Deman avea vârsta de cinci ani. Van der 
Duick descind dintr-o veche familie de nobili olan- 
dezi. În privinţa părăsirii Olandei, nimic neobiș- 
nuit: au plecat fie din cauza greutăților financiare, 
fie a problemelor cu justiția. Sau, și mai plauzibil, 
au părăsit Europa la fel ca mulți alții care au simţit 
apropierea inevitabilă a războiului cu mult timp 
înainte ca acesta să devină o certitudine. La prima 
vedere, așadar, totul în regulă. Numai că, dând do- 
vadă de exces de zel, am scotocit prin arhivele 
sucursalei din Asunción a Băncii Centrale a Para- 
guayului. Și iată ce am descoperit... 


Pe monitorul lui Oswald apăru harta depozitelor 
subterane ale băncii. 


- După cum observați, domnule maior, acesta 
este planul spaţiilor de depozitare a valorilor închi- 
riate clienților băncii. Unul dintre buncărele cele 
mai mari ca dimensiuni, care măsoară câteva zeci 
de metri pătrați, i-a fost concesionat lui Deman van 
der Duick. 

- Nimic neobișnuit, domnule căpitan, dacă avem 
în vedere faptul că van der Duick este unul dintre cei 
mai bogați oameni din lume, tastă Breil, înțelegând 


VÂNTUL DEMONILOR 


totuși că surprizele abia de atunci încolo aveau să 
apară. 

- Observaţie justă, domnule maior. Păcat însă 
că această hartă a subteranelor băncii din Asuncion 
datează din anul 1945. Cum e posibil ca la vârsta 
de numai cincisprezece ani van der Duick să aibă 
o avere atât de mare încât să umple o întreagă 
cameră blindată a băncii? Din câte știm, tatăl său 
era şlefuitor de pietre preţioase: o muncă bine 
plătită, nimic de zis, dar nu într-atât de bine încât 
să-i permită să acumuleze sute de obiecte de valoare 
în depozitele unei bănci. 

- Un amănunt într-adevăr curios, domnule 
Bernstein... 

- Să ne întoarcem acum la averea lui van der 
Duick căutătorul de aur: am cercetat cu atenţie 
concesiunile miniere cumpărate pe te miri ce de van 
der Duick. Deşi toate aceste mine au fost achi- 
ziționate aproape pe nimic deoarece zăcămintele 
păreau a fi epuizate, ele s-au dovedit ulterior filoane 
inepuizabile de aur pur. Și totuși, toate prospec- 
țiunile geologice au ajuns la aceeași concluzie în 
cazul fiecarei concesiuni miniere în parte: înainte 
ca van der Duick să le cumpere, ele fuseseră ex- 
ploatate la maximum, din subteranele lor fiind extras 
până și ultimul gram de aur. Dar, după ce le-a cum- 
părat, van der Duick a reușit să scoată din subte- 
ran sute de tone de aur. Este oare cu putință ca 
filoane de o asemenea anvergură să fi scăpat - toate, 
fără excepţie - geologilor? Și încă ceva: toate aceste 

noi zăcăminte de aur par să fi fost descoperite la 
suprafață, deoarece în bilanțurile contabile depuse 
de societatea minieră patronată de van der Duick 
nu apar cheltuieli legate de achiziţionarea sau închi- 
rierea de utilaje de excavat, de înlăturat pământul 
Și așa mai departe. Aurul apărea brusc, gata împa- 
chetat, turnat în lingouri. Ghiciţi unde, domnule 
maior? 

- Nu cumva în camera de depozitare a valorilor 
închiriată de van der Duick încă din adolescență 
la Banca Centrală din Asuncion? 


- Ba da. Chiar acolo! 


Ușa sălii de reanimare se deschise brusc și pentru 
o clipă Oswald se gândi la ce era mai rău. Însă medi- 
cul îi spuse zâmbind: 

- Veşti bune, domnule Breil. Veniţi cu mine, dom- 
nişoara 'Lerracini s-a trezit din comă. Nici nu a deschis 
bine ochii și a întrebat de dumneavoastră. Am deco- 
nectat-o de la plămânul artificial, iar acum respiră 
singură. 

Oswald imbrăcă în grabă costumul steril, intră în 
salon și se așeză pe marginea patului Sarei. Mâna ei, 
plină de vânătăi de la acele perfuziilor, stătea inertă 
pe cearșaful imaculat. 

Oswald îi prinse degetele și i le strânse ușor, cu 
afecțiune. Deşi slabă, reacția de răspuns îl umplu de 
bucurie. 

- Nici măcar nu pot da vina pe tine, Oswald: de 
data asta chiar nu ai nici un amestec, spuse Sara cu 
voce stinsă. 

- Nu am încă nici un amestec, Sara, răspunse zâm- 
bind omuleţul. 

Apoi întoarse capul pentru ca Sara să nu-i vadă 
ochii înlăcrimaţi și îi mulțumi lui Dumnezeu pentru 
minunea pe care o făcuse. 


Denver, 2007 


Din ziua în care Oswald îi povestise despre acci- 
dentul Sarei Terracini, Mame-losben Lilith Habar nu 
mai reușea să doarmă bine noaptea. Știa cât de 
importantă era tânăra italiancă pentru fiul ei adoptiv 
Și, cu intuiţia specifică mamelor, inţelesese de mult 
timp că Oswald era îndrăgostit. Însă starea de agitație 
a doamnei Habar creştea continuu, după fiecare apel 
telefonic din partea unor înalți funcționari guver- 
namentali americani, care voiau să știe când se va în- 
toarce Oswald din Europa. „Judecând după tonul 
deznădăjduit al acelui Phil Damiano, s-ar zice că însuși 
Diavolul se află pe urmele sale“, își spuse femeia. 

- Cine era la telefon? o întrebă Ezer, fără să-și 
ridice ochii din ziar. 

- Individul acela cu nume italienesc: sună zilnic ca 
să întrebe cum se mai simte Sara, dar în realitate pare 
să îl intereseze mai degrabă dacă știu când se întoarce 
Oswald. Cred că e un funcționar guvernamental sau 

așa ceva... Ştii, unul dintre aceia cu care are de-a face 
mereu Oswald al nostru... Un federal, probabil. Îl 
cheamă Damiano. 

- Phil Damiano? se miră Ezer, ridicându-și în 
sfârșit privirea din paginile jurnalului. 

- Exact, Habar. Phil Damiano. 

- Fir-ar să fie, femeie! Păi, ăsta e chiar șeful CIA. 
Iar tu îl descrii ca pe un polițist de cartier. 

- N-am rostit niciodată cuvântul „polițist“, Habar. 
Am spus „federal“. Și este un federal, nu-i așa? Iar dacă 
e într-adevăr directorul CIA, aşa cum spui tu, crezi 
oare că i-ar fi atât de greu să ia legătura cu un fost prim- 
ministru israelian, oriunde s-o fi aflând acesta? 


Languedoc, 2007 


În același moment, un jet Grumann al guvernului 
american ateriza pe pista aeroportului din Toulouse. 
La bord nu se aflau decât doi pasageri: Phil Damiano, 
directorul CIA, și generalul Edward Corrige. 

- Vă rog să luăm loc aici, în biroul meu, le spuse 
Oswald, arătând spre banca de plastic dur și aluminiu 
din fața lui. Din păcate, nu l-am putut chema pe cel ce 
mă înlocuiește în sala de așteptare a spitalului și nu vreau 
s-o las pe Sara singură nici măcar un minut. Lucrurile 
ar fi stat altfel dacă v-aţi fi anunţat din timp vizita. 

- Nu e nici o problemă, domnule Breil, spuse 
Damiano. Spuneți-mi cum se simte domnișoara 
Terracini. | 

— Starea ei de sănătate se îmbunătățește de la oră 
la oră, iar medicii sunt optimişti: se pare că scoarța 
cerebrală nu a fost afectată. Un adevărat miracol, 
mulțumesc lui Dumnezeu. 

- Mă bucur să aud asta. Acum însă, domnule 
Breil, aș vrea să vă pun la curent cu ultimele infor- 
maţii referitoare la tiranul de la Teheran. 


Teheran, 2007 


- Răbdarea mea are limite, Fadah, îi spuse Pashelvi 
pe un ton răstit negustorului de arme. Am impresia 
că acest fantomatic client al tău își bate joc de mine. 

- Ar fi impotriva oricărui interes al meu, Exce- 
lenţă, să las pe cineva să facă asta. Vreau să vă asigur 
din nou de seriozitatea partenerului nostru de afaceri. 
Trebuie doar să mai aveţi un pic de răbdare și veți 
vedea că se va ajunge foarte curând la o înţelegere. 
Și sunt încredinţat că va fi o înţelegere favorabilă 
dumneavoastră. 

- Am avut încredere în tine și de aceea am aban- 
donat celelalte canale de negocieri, minți Pashelvi, 
care ştia foarte bine că, în noul context politic, 
nimeni n-ar fi livrat Iranului nici măcar un gram de 
material radioactiv. Apoi adăugă: Îți mai acord încă 
cincisprezece zile ca să puneţi la punct o ofertă în 
care să fie specificate caracteristicile materialului și 
modalitatea de efectuare a schimbului de mărfuri, 
având în vedere că prețul - de-a dreptul exorbitant, 

iţi reamintesc — ați avut grijă să-l stabiliți deja. După 
expirarea acestui termen te voi face responsabil per- 
sonal de faptul că m-ai făcut să-mi pierd inutil timpul 
Și voi avea grijă să ţi-o plătesc cu vârf și îndesat. 

- Ne-am înţeles, Excelenţă. Luaţi totuși în consi- 
deraţie faptul că un milion-două de tone de ţiţei în 
plus sau în minus nu vor afecta economia țării dum- 
neavoastră. În schimb, o armă nucleară nu numai că 
vă va permite să-i distrugeți pe necredincioși din- 
tr-o singură lovitură, dar va face din Iran cea mai 
importantă forță militară din Orientul Mijlociu. Iar 
eu știu că ţara dumneavoastră aspiră de mult la acest 
statut, Excelență. 


Languedoc, 2007 


Imediat după plecarea celor doi înalți funcţionari 
americani, Oswald Breil îl sună pe Yves Tamberly. 

- Sunt foarte fericit să aflu asta, Oswald, zise pre- 
fectul departamentului Ariege. Nu te-am văzut 
niciodată atât de tulburat ca zilele trecute: cred că 
ţii foarte mult la Sara. Spune-mi dacă ai noutăți legate 
de investigaţiile tale. Ai mai descoperit ceva? 

- Nu, nimic deocamdată. Mă gândeam însă ca 
mâine dimineață să fac o scufundare în micul lac sub- 
teran de la Grotte des Chevaliers. Vreau să văd înco- 
tro duce acea galerie blocată de zid. 

- Mi se pare o idee foarte bună. Este și motivul 
pentru care am dispus efectuarea unei inspecții a 

obiectivului de către doi scafandri ai Jandarmeriei, 
care va avea loc chiar mâine dimineaţă. N-ar trebui să 
fie probleme în cazul în care vrei să-i însoţești: e de- 
ajuns să le spun să aducă un echipament și pentru tine. 

- Mulţumesc, Yves. Atunci, ne vedem mâine 
dimineaţă la Grotte des Chevaliers. 

Silueta medicului de gardă se iți din nou în ușa 
sălii de așteptare. 

- Domnule Breil, domnișoara Tarracini a cerut 
cu insistenţă să vă vadă. Vă rog însă să ţineţi cont de 
faptul că e foarte slăbită și că nu trebuie cu nici un 
chip să obosească. Vă iîngădui să intraţi la ea doar 
câteva minute. 

- L-am rugat mai devreme pe Toni să-mi aducă 
laptopul, îi spuse un minut mai târziu Sara lui Oswald, 
arătând spre măsuţa de la capul patului. O să găsești 
acolo ultima parte a jurnalului lui Luca Raso. Te sfă- 
tuiesc s-o citeşti, Oswald, pentru că este, într-adevăr, 
tulburătoare. 

- Aşa o să fac, Sara. Peste câteva minute, medicul 
o să mă dea afară de aici și o să-mi umplu timpul 
citindu-ți „traducerea“. 

- Aşteaptă puţin. Mai trebuie să-ți spun ceva, 
vorbi din nou Sara, cu greutate, dar perfect lucidă. 
Trebuie să descoperi ce se află dincolo de zidul sub- 
acvatic din lacul peșterii. Sunt convinsă că acolo se 
ascunde un mister străvechi. 

- Voi face asta în cel mai scurt timp cu putință: 
mâine dimineață am întâlnire cu doi scafandri ai Jan- 
darmeriei. Nu te mai gândi la asta. Vreau să te odihnești 

ȘI să-ți recapeţi cât mai repede forțele. Apoi vom avea 
destul timp să vorbim despre cercetările tale și despre 
inexplicabilul tău accident. 

- Ce vrei să spui, Oswald? 

- Că în jurul descoperirii tale pare să se învârtă 
un întreg univers guvernat de forțele Răului. Iar 
confirmarea acestei bănuieli am avut-o chiar aici, în 
spital... Nu deţin încă toate piesele, dar în curând cred 
că voi reuși să completez puzzle-ul. 

- Domnule Breil, îmi cer scuze... se auzi vocea 
medicului care se ivise în prag, făcându-i semn că 
trebuia să-și încheie vizita. 

Din ziua în care asasinul plătit incercase să intre 
în sala de reanimare ca s-o ucidă pe Sara, Oswald și 
Toni Marradesi căzuseră de acord s-o supravegheze 
zi Și noapte pe prietena lor, în ciuda măsurilor sporite 
de securitate luate de spital și a faptului că un agent 
de poliție patrula în permanenţă pe culoar. 

În aşteptarea lui Marradesi, Oswald deschise 
fişierul intitulat Luca Raso din calculatorul Sarei și 
incepu să citească: 


Din agenda lui Luca Raso, Brazilia, 1976: 


- Pe lista celor declarați decedați trebuie să 
căutăm, Luca, mi-a repetat Alexandra Oliveiro. Apoi 
a deschis un alt dosar și, punându-mi-l în față, a 
continuat: Acest domn era un excelent violonist, 


dar a murit la Praga, în urma unui atentat. 

Am privit cu atenţiile toate fotografiile res- 
pectivului personaj: multe dintre ele îl surprindeau 
pe înaltul oficial nazist alături de Himmler; în 
altele, stătea pe bancheta din spate a Mercedesului 
decapotabil al lui Hitler, în cursul unei parade 
militare; iar în altele purta echipamentul naționalei 
germane de scrimă. 

Era imposibil să-ți dai seama dacă ofițerul din 
fotografiile datând din anii '40 era, de fapt, şi Erick 
Neumann. Dar eram convins că aceasta era reali- 
tatea: semnul acela de la baza gâtului era o dovadă 
indubitabilă. 

Reinhard Heydrich și Erick Neumann erau una 
ȘI aceeași persoană. 

Alexandra mi-a dat dreptate. 

- Da, e adevărat: trăsăturile unui chip pot fi 
modificate, dar constituţia trupului și ţinuta nu. Și, 
iată, şi ovalul feţei, şi culoarea ochilor, şi desenul 
podoabei capilare sunt identice, a adăugat ea. 

- Păcat că mi-am pierdut aparatul de fotografiat 
în urma accidentului de avion: acum nu avem decât 
fotografii „oficiale“ ale scumpului nostru domn 
Neumann. Și îmi închipui că toate aceste fotografii 
au fost retușate și modificate cu mare artă ca să nu 
prezinte nici cea mai mică asemănare cu trăsăturile 
fostei mâini drepte a lui Himmler. Nimic nu pare 
să fi fost lăsat la voia întâmplării. Însă hemangioa:- 
mele sunt, în general, inoperabile: probabil că nici 
pentru pata roșie de pe gâtul lui Heydrich nu s-a 
putut face nimic. 

Apoi, Alexandra a început să povestească, 
parcurgându-și notițele. 

- Istoria personală a lui Heydrich nu este foarte 
bine cunoscută, fiind eclipsată de cea a altor figuri 
sinistre ale celui de-al Doilea Război Mondial. 
Oficial, Heydrich a murit, dar luând în calcul ceea 
ce tocmai am descoperit, am putea spune că în rea- 
litate el a ieșit din scenă în anul 1942, când se afla 
pe culmile succesului, fiind unul dintre colabora- 
torii cei mai apropiaţi ai lui Hitler. Totul apare 
acum ca un plan perfect pus la cale cu mult timp 
inainte de Heydrich însuși şi de alte persoane din 
conducerea celui de-al Treilea Reich. Încă din anul 
1932, el prelua conducerea organizaţiei care avea 
să devină aparatul de siguranţă al celui mai puter- 
nic stat din lume, un serviciu secret temut nu doar 
în Germania, ci în întreaga lume. Atunci, în 1932, 
a luat naștere Abteilung - numit mai târziu Sicher- 
heitsdienst sau, mai pe scurt, SD - cu sediul la Mün- 
chen, pe 'Tirkenstrasse, nr. 25. Odată ajuns la 
putere, Hitler s-a dovedit foarte generos cu cei mai 
loiali colaboratori ai săi. Astfel, în 1933, Heydrich 
a devenit Brigadenfiihrer, iar sediul SD - trans- 
format în serviciu operativ — s-a mutat într-o clădire 
mult mai spațioasă, pe măsura noului său rol. Puterea 
nelimitată a noii instituţii era concentrată în mâinile 
unui singur om: Reinhard Heydrich, astfel încât, 
odată înființată poliția secretă a statului, favoritul 
lui Himmler a fost numit la șefia acesteia ~- temu- 
tul Gestapo. Apoi, pe 27 septembrie 1939, odată 

cu intrarea în subordinea sa și a poliţiei criminale 
Kripo, Heiydrich a înființat așa-numitul Reichssicher- 
heitshauptamt - Oficiul Central pentru Securitatea 
Reichului, organismul de tristă faimă cunoscut sub 
numele de RSHA. 

Alexandra nu înceta să mă uimească. Cu toate 
că era foarte tânără, știa ca nimeni altul istoria nazis- 
mului şi a atrocităților sale. 

- Trebuie să-ți cunoşti la perfecție dușmanul, 
dacă vrei să lupţi împotriva lui, mi-a răspuns ea 
când i-am spus asta. Apoi a continuat: Există încă 
o mulțime de necunoscute care se întind ca nişte 
tentacule veninoase de la evenimentele din acei ani 
până în zilele noastre. Dacă vrem ca fiii noștri și 
urmașii lor să nu fie, la rândul lor, contaminaţi de 
forțele Răului, trebuie să facem tot ce ne stă în 
putinţă ca să scoatem la lumină toate secretele 
nazismului, decretându-i obștescul sfârșit. Dar să 
ne întoarcem la omul nostru și la biografia lui. 
Membrii RSHA şi-au transferat sediul la Berlin, pe 
Wilhemstasse nr. 102. Șeful lor, Heydrich, un băr- 
bat arătos, viclean, rapid în decizii, cu un fizic atle- 
tic ȘI viguros, era protejat întotdeauna de o puternică 
gardă de corp. Se spune că cel puţin patruzeci de 
persoane aveau misiunea să vegheze asupra inte- 
grității sale fizice și că Heydrich circula prin Berlin 
numai la bordul unor mașini blindate, flancate de 
gărzi de corp cu armele încărcate la vedere. Reţine 
acest amănunt, Luca: ne va folosi când vom încerca 
să înțelegem unele evenimente ulterioare, de data 

aceasta din viaţa așa-numitului Erick Neumann. În 
perioada premergătoare izbucnirii războiului, 
RSHA-ul lui Heydrich s-a dezvoltat foarte mult, 
căpătând puteri practic nelimitate. Aceluiași depar- 
tament al siguranţei statului i-au fost alocate și 
activităţile polițienești care aveau ca scop persecu- 
tarea populaţiei evreieşti — aflate până atunci în 
sarcina Ministerului de Interne. Agenţii RSHA se 
infiltraseră peste tot, și nu mă refer doar la Europa, 
ci şi la cele două Americi. 

Cu puţin timp înaintea declanșării Operațiunii 
Barbarossa, Heydrich a primit ordinul să rezolve 
prin orice mijloace problema evreilor: politica dusă 
până atunci, sub directivele aceluiași Heydrich, nu 
mai era suficientă pentru cel de-al Treilea Reich. 
Exterminarea evreilor — pusă în practică după ce 
aceştia erau deposedați de toate averile — a fost 
inițiată sub pretextul că Europa, aflată în stare de 
război, nu mai era capabilă să „absoarbă“ fluxurile 
interminabile de refugiați. În realitate, nazismul 
avea o singură doctrină în acest sens: rasa evreiască 
trebuia distrusă cu orice preț. Și au început cu asa- 
sinarea în masă a evreilor sovietici. 

Însuși Heydrich a fost cel care, în ianuarie 1942, 
la întrunirea înalților oficiali ai Germaniei naziste 
de la Wannsee, le-a cerut acestora soluționarea radi- 
cală a chestiunii evreiești. Cu un an înainte, în 1941, 
Reinhard Heydrich şi-a adăugat la salba de func- 
ţii și pe aceea de viceguvernator al Protectoratului 
Boemiei și Moraviei. Cum superiorul său direct era 

un funcționar-marionetă, Heydrich a devenit în 
scurt timp un fel de vicerege, înzestrat cu puteri 
nelimitate asupra unor teritorii întinse care cores- 
pund cu actuala Cehoslovacie. Protectoratul Boe- 
miei şi Moraviei constituia un punct de importanță 
strategică fundamentală pentru tendinţele expansio- 
niste germane: uriașul potenţial industrial și agri- 
col al regiunii avea o importantă contribuţie la 
aprovizionarea mașinii de război naziste. 

Pentru Heydrich a fost o joacă de copii să înă- 
bușe din fașă orice tendinţă de rebeliune din zonă. 
Și-a stabilit cartierul general chiar în străvechiul 
castel Praga, în vreme ce pentru locuit și-a ales un 
alt castel situat la câțiva kilometri de sudul orașului. 

Heydrich-guvernatorul Boemiei și Moraviei 
devine în scurt timp un personaj total diferit de 
Heydrich-berlinezul. Nu mai avea nici un fel de 
escortă şi nu mai circula cu automobile blindate: 
pentru deplasările pe străzile orașului şi de la 
reședința sa până la castelul Praga, care domina 
întreaga capitală, Heydrich folosea un automobil 
Mercedes decapotabil, pe care de multe ori îl 
conducea chiar el. Astfel, celor doi atentatori, care 
mergeau pe bicicletă, le-a fost ușor să arunce o 
grenadă antitanc în Mercedesul lui Heydrich atunci 
când acesta a trecut în viteză pe lângă ei. Atentatul 
a fost revendicat de serviciile secrete britanice, care 
au dat asigurări că operaţiunea ~- cu nume de cod 
Anthropoid - fusese planificată cu câțiva ani în 

urmă. Cu toate acestea, evenimentele nu au fost 
niciodată lămurite în totalitate. 

În orice caz, trebuie spus că Heydrich a fost dus 
la spitalul din Praga. Era grav rănit, într-adevăr, dar 
nu într-atât încât să fie în pericol de moarte. Era 
27 mai 1942. Hitler s-a arătat foarte preocupat de 
starea de sănătate a protejatului său şi a ordonat 
trimiterea unei echipe medicale de la Berlin. Însă 
pe 4 iunie, starea lui Heydrich s-a agravat brusc și 
peste numai câteva ore unul dintre principalii 
exponenţi ai nazismului s-a stins din viaţă. 

I s-au organizat funeralii de stat, cu o mare de 
oameni şi de svastici, la care conducătorii naziști 
au fost văzuţi jurând răzbunare. 

Și chiar așa au stat lucrurile: răzbunarea a fost 
cumplită. Satul Lidice, din apropiere de Kladno, 
număra ceva mai mult de trei sute cincizeci de 
suflete, dintre care mulți erau copii sau adolescenți. 
Zvonul că atentatorii erau originari din Lidice s-a 
răspândit ca gândul. Într-o bună zi, toate căile de 
acces spre sat au fost blocate și puse sub paza mili- 
tarilor din trupele speciale germane. Toţi bărbați 
și femeile din sat au fost atunci exterminați: unii 
executaţi pe loc, alții câteva zile mai târziu, în vre- 
me ce alți câțiva au murit în lagărele de concentrare. 
Cât despre copiii din Lidice, acestora li s-a pier- 
dut urma. Unele voci susțin că ar fi fost trimiși în 
lagărul de la Lâdz, unde cei mai „norocoşi“, care 
corespundeau criteriilor ariene, au fost apoi incre- 
dințaţi unor familii germane care urmau să se ocupe 

de corecta lor educaţie, în spirit nazist. Buldozerele 
și dinamita au transformat satul Lidice într-o gră- 
madă imensă de moloz. Dar iată că noi, astăzi, ştim 
că tot acest scenariu îngrozitor a reprezentat doar 
o acoperire pentru ieșirea din scenă a lui Heydrich. 
Pentru simplul motiv că trebuiau să ducă la înde- 
plinire un plan nebunesc, înalții ierarhi naziști au 
fost capabili să ordone uciderea a câtorva sute de 
Oameni nevinovaţi. Am, iată, motive întemeiate să 
cred că episodul morţii sale a fost doar un fragment 
dintr-un plan sinistru „pus la cale“ de câteva minţi 
guvernate de forțele Răului. 

Când Alexandra a tăcut, mult timp am fost inca- 
pabil să spun ceva: eram pur și simplu înmărmurit. 
Apoi am întrebat-o dacă nu trebuia să-i informăm 
pe șefii Mossadului despre descoperirea noastră. 

- În stadiul în care ne aflăm cred că e prematur 
şi foarte periculos să suflăm vreo vorbă chiar și celui 
mai de încredere prieten al nostru. Neumann se 
bucură de sprijin peste tot şi poate ajunge la oricine, 
chiar și la cei mai influenți membri ai guvernului 
israelian, care îl consideră unul de-ai lor. Dar tu, 
Luca, ce vei face în continuare? m-a întrebat, în 
sfârşit, Alexandra. 

l-am spus ce intenționam să fac. Aveam să 
procedez ca și când accidentul de avion nu ar fi avut 
niciodată loc. Voi trimite la redacţia ziarului Docz- 
mento un articol detaliat despre Neumann și impe- 
riul său economico-financiar. Apoi voi aștepta să 
văd ce se întâmplă. Heydrich-Neumann bănuiește 

că eu sunt la curent cu amănuntele legate de opera- 
vuunea Amazoanele: mai devreme sau mai târziu va 
ieși din nou la lumină ca să-și verifice propriile 
supoziții. 

- E un joc periculos, Luca, mi-a zis ea. 

- Tocmai de aceea am chef să intru în joc, i-am 
răspuns. Un criminal de război scăpat Dumnezeu 
ştie cum de judecată şi de pedeapsa cu moartea a 
incercat să mă ucidă făcând să se prăbușească un 
avion Dakota cu pasageri nevinovaţi și membri ai 
echipajului cu tot. O încoronare a carierei sale de 
asasin, n-am ce zice! Dar, în așteptarea zilei când 
Neumann va da din nou un semn de viață, intenţio- 
nez să mă bucur de acest oraș minunat, folosindu-mă 
de pretextul perioadei de recuperare obligatorii după 
o mușcătură veninoasă a unui păianjen amazonian. 
Iar dacă domnișoara Alexandra Oliveiro este de acord 
să-mi fie ghid prin Rio de Janeiro, i-aș fi cu adevărat 
recunoscător, am concluzionat eu. 

- De acord, dar numai pentru următoarele două 
zile: am plecat de la Residencia invocând o întâl- 
nire importantă pe care o aveam aici, la Rio. Ne- 
fiind convinsă că m-au crezut, le-am mai spus că, 
din moment ce tu te afli aici, voi profita de ocazie 
ca să văd cum te simți după accident. Numai că sunt 
nevoită să mă întorc cât mai repede şi să-mi con- 
tinui perioada de stagiu la Neumann Corporation: 
o modalitate excelentă pentru strângerea de infor- 

Alexandra s-a ţinut de cuvânt și mi-a fost ghid 
vreme de două zile neîntrerupte, târându-mă prin 
vârtejul nebunesc al vieţii și divertismentului din 
Rio de Janeiro. Lăsând deoparte poveştile înfio- 
rătoare cu nazişti și criminali de război, ne-am 
bucurat ca un cuplu oarecare de turiști de fiecare 
clipă petrecută printre minunăţiile Braziliei. Apoi, 
ca în orice vis frumos, m-am trezit brusc în clipa 


în care prietena mea s-a întors la Residencia. 


- Ți-am citit articolul, Luca, am auzit în recep- 
tor vocea senzuală a lui Agnes, la numai câteva ore 
după plecarea Alexandrei. Avocaţii noştri ne-au 
trimis textul înainte ca acesta să apară în ziar, a 
continuat ea, apoi a oftat: În sfârșit, am reuşit să 
dau de tine! Voiam să știu cum te simți Și să-ți 
mulțumesc pentru cuvintele frumoase pe care mi 
le-ai dedicat în articol. 

Nu m-am putut abține să nu fiu sarcastic: 

- Cum așa, acea concentrare de frumusețe şi 
eficiență reprezentată de atotputernica secretară 
personală a unuia dintre cei mai puternici oameni 
din lume are dificultăți în a da de urma unui per- 
sonaj modest ca mine? Dacă mi-ai fi spus din timp 
că mă vei căuta, te-aș fi ținut zilnic la curent cu 
întâmplările prin care am trecut, inclusiv cu cele 
din jungla amazoniană, unde am fost salvat de la 


moarte şi îngrijit de un providenţial trib de indios. 

- Nu ţi-ai pierdut ironia. Fac prinsoare că pro- 
verbiala ta bună dispoziţie nu te-a părăsit nici chiar 
în momentul nefericitului accident pe care l-ai suferit. 

- Din păcate, am fost nevoit să mă recunosc 
învins: nici nu-ţi imaginezi cât de lipsiţi de simţul 
umorului sunt păianjenii amazonieni. 

— Acum însă te simţi mai bine, nu-i așa? 

- Ca să fiu sincer, nu sunt întru totul pus pe 
picioare... De aceea am şi hotărât să-mi amân 
plecarea spre Italia. 

- Înainte... înainte să pleci, aș vrea să te văd. 
M-am gândit mult la tine în tot acest timp. Mâine 
voi veni la Rio cu afaceri... Dacă își face plăcere, 
aș vrea să ne întâlnim. 

Restaurantul Oro Verde este situat pe avenida 
Atlantica, strada care mărginește celebra plajă 
Copacabana, la câțiva pași de hotelul meu. 

Agnes renunţase la ținuta militară şi se îmbră- 
case cu o elegantă fustă albastră de in și cu o cămașă 
albă, purtată cu dezinvoltură, fără sutien pe de- 
desubt. Albul imaculat al cămășii scotea în evidență 
pielea bronzată și ochii albaștri ai femeii care avea 
oricum puterea să mă arunce într-o stare de con- 
fuzie, tulburându-mi simţurile. 

Sorbeam alene din paharul cu vin chilian aro- 
mat cu mirodenii biciuite de vânturile aspre ale 
Anzilor, când am simțit pe sub masă genunchiul 
lui Agnes strecurându-se între picioarele mele. 
Câteva minute mai târziu, se prefăcu că se apleacă 
să-şi recupereze șervetul scăpat pe jos și i-am simţit 

palma mângâindu-mi interiorul coapselor și apu- 
cându-mi delicat penisul. 

Nu mult după aceea intram amândoi în ascen- 
sorul de la Copacabana Palace, pradă unei stări de 
excitație aproape scăpate de sub control. Agnes a 
îngenuncheat în fața mea, mi-a desfăcut cu dex- 
teritate nasturii de la pantaloni, apoi s-a năpustit 
cu lăcomie asupra membrului meu întărit. Când 
ușa ascensorului s-a deschis din nou, abia dacă reu- 
şiserăm să improvizăm o ţinută cât de cât decentă. 
Ne-am repezit spre camera mea și, pe scurta dis- 
tanță dintre ușă și pat, ne și dezbrăcaserăm. Am 
făcut dragoste câteva ore la rând. 

Într-un târziu, epuizați, ne-am abandonat unul 
în braţele celuilalt. 

Apoi, Agnes s-a ridicat şi mi-a turnat un pahar 
de şampanie. Am ciocnit şi apoi... nu-mi mai amin- 
tesc nimic. Probabil că am adormit. Când m-am 
deşteptat, am avut însă o surpriză neplăcută. 

Geanta mea de voiaj zăcea la picioarele patului, 
iar hainele pe care le purtasem la cina cu Agnes 
stăteau împăturite ordonat pe un scaun. Deasupra 
lor se afla preţioasa mea agendă. Un singur amă- 
nunt nu mi se părea a fi tocmai în regulă: nu mă 
mai aflam în camera mea de la Copacabana Palace, 
ci în cea pe care o ocupasem în cursul sejurului meu 
la Residencia. Am încercat să mă ridic, dar am simțit 
că ceva mă reținea: încheieturile îmi erau prinse în 
cătușe de marginile de fier ale patului. 

PARTEA A CINCEA 


„Cine nu pedepsește Răul devine sluga lui.“ 
LEONARDO DA VINCI 


Reinhard Heydrich 

Epoca Fierului, mileniul al II-lea î.Hr. 


- A trecut mult timp de când mergem fără oprire. 
Eşti prea slăbit ca să mai continui, spuse Dehal când 
ajunseră într-un luminiș. Eu zic să înnoptăm aici. Şi 
in vreme ce tu te odihnești, eu o să caut prin împreju- 
rimi ceva de-ale gurii. 

- Bine, dar să fii cu băgare de seamă: pădurea e 
plină de capcane, încuviință Athor, istovit. 

Femeia îi adresă un zâmbet liniștitor, deși era 
stăpânită de teamă. Știa că primejdia era aproape: îi 
apăruse în vis. 


Karesh se lipi de trunchiul unui copac, iar patru 
dintre oamenii săi îl urmară ca nişte umbre. Trecu- 
seră câteva zile de când mărșăluiau pe urmele ciurdei 
de sălbăticiuni. Un cerb uriaş, cu coarne ramificate, 
se hrănea netulburat cu frunzele unui arbust. Brusc, 
își ridică urechile, adulmecă aerul și o luă la fugă spe- 
riat, dispărând în desiș. 

Spumegând de furie, Karesh se intoarse spre oa- 
menii săi, pregătit să-l pedepsească crâncen pe acela 
care îndrăznise să se miște, alungând prada pe care o 
urmăreau de atâta timp. Un foșnet de frunze îl făcu 
insă să rămână ascuns. 

Nu-i venea să-și creadă ochilor: silueta care îi 
apăru în faţa ochilor părea să-i fi fost trimisă de însuși 
zeul Hosh. În sfârșit, avea posibilitatea să-și împli- 
nească răzbunarea. O recunoscu pe dată: n-ar fi putut 
s-o uite în veci pe aceea care îl mutilase pe viață. Le 
făcu semn alor săi să rămână nemișcaţi: de data aceasta 
nu mai avea de gând să acționeze impulsiv. Înainte 
de a ieși în câmp deschis, voia să fie sigur că Dehal 
era singură. 


Într-o baltă de la marginea pădurii, Dehal zări o 
rață sălbatică bând netulburată apă. Penele sale maro- 
nii o făceau aproape invizibilă. 

Tatăl său şi, mai târziu, Athor o învăţaseră să folo- 
sească arcul și o luaseră deseori cu ei la vânătoare. 
În scurt timp, învățase să ţintească fără greș. Acum 
insă, mâna îi tremura şi Dehal se temea că avea să 
rateze ţinta. 

Săgeata porni cu un șuierat scurt. Rața păru să-și 
dea seama ce se întâmpla și își desfăcu brusc aripile. 
Varful săgeţii îi străpunse pieptul chiar în clipa în care 
incerca să-și ia zborul. 

Dehal o culese de jos și o privi mulțumită: lui Athor 
ii va fi suficient ca să se întremeze. 

Focul dădea semne că se va stinge, iar Athor mai 
aruncă câteva bucăți de lemn în jar. 

Oasele lipsite de carne ale raţei sfârșiră în foc. 

- Dacă n-ai fi fost tu, acum mi-aş dormi somnul 
de veci în mormântul meu de piatră. Îţi mulțumesc, 
Dehal, spuse bărbatul, trăgând-o la pieptul său. 

- Nu trebuie să-mi mulțumești, ştii bine asta. Viaţa 
mea nu ar avea nici un sens fără tine, îi răspunse Dehal, 
coborându-și privirile peste care trecuse o umbră. 

- Și acum ce te tulbură, femeie? Vreau să știu la 
ce te gândești. 

- La nimic, Athor... doar că am avut un vis... 

- Ce ai visat? 

- Am văzut în vis tot ceea ce s-a întâmplat: cum 
erai prizonier în peșteră, salvarea... Chiar și partida 
mea norocoasă de vânătoare a fost, în vis, o 
experiență reală. 

- Și? Ce altceva ai mai visat? 

- Nu s-a terminat... din păcate. Te-am văzut mu- 
rind, dragul meu bărbat. Te-am văzut murind încer- 
când să ne salvezi poporul de vrăjmași. În vis, aceștia 
te urmăreau într-o peșteră, iar tu reușeai să-i învingi, 
insă cu prețul propriei tale vieți. 

- Recunosc, premoniţiile tale s-au adeverit în- 
tocmai, la fel ca în multe alte dăți, dar nu trebuie 
să-ți mai faci griji acum, ai să vezi... 

Athor se întrerupse brusc și își incordă auzul. Îi 
făcu semn lui Dehal să rămână nemișcată, apoi se 
ridică și, cu mișcări de felină, se făcu nevăzut după 
un pâlc de copaci. 

Câteva minute mai târziu, regele migos se întoar- 
se lângă foc. 

- Sunt cinci la număr. Toți războinici davaar, dar 
n-am văzut dacă era și Karesh cu ei. Tu însă încearcă 
să te îndepărtezi cât mai repede de locul acesta. 

- Nu vreau să te părăsesc, Athor. 

- Dacă n-o vei face, riscăm ca fiii noștri să rămână 
“singuri pe vecie, femeie. Ştii bine că au mare nevoie 
de tine. Cei cinci davaar sunt dispuși în semicerc. 
Flancul din faţa ta nu l-au acoperit, așa că o vei lua 
pe acolo. Eu voi incepe să fac tărăboi ca să le distrag 
atenţia. În vremea asta tu ia-o la fugă pe cărarea care 
merge în direcție opusă drumului care ne-a adus până 
aici. Nu după mult timp vei ajunge la mare și de acolo, 
urmând linia coastei, vei găsi gura de vărsare a râului. 
În timpul acesta, eu îi voi atrage pe davaari spre pește- 
ra noastră. M-am gândit la un plan prin care să scă- 
păm de ei pentru totdeauna. 

Athor nu-i dădu posibilitatea să se opună, împin- 
gând-o spre marginea luminișului și aşteptă până o 
văzu dispărând în întunericul pădurii. Apoi luă două 
crengi uscate și incepu să bată cu putere în trunchiul 
sec al unui copac, modulându-și în același timp vocea 
intr-un cântec care acompania ceremoniile religioase 
ale tribului său. 

Dehal începu să alerge gândindu-se la copii și la 
bărbatul său care se pregătea să dea piept cu eternul 
său vrăjmaș. 

Când consideră că se îndepărtase suficient de mult, 
se opri să-și tragă sufletul: se simţea în siguranță, însă 

o copleșeau remușcările pentru că îl lăsase pe Athor 
în seama sorții. 


Karesh ascultă, din ce în ce mai dezorientat, im- 
nurile cântate de regele migos. Apoi, vocea păru să se 
indepărteze treptat, iar în cele din urmă se lăsă liniștea. 

Davaarii așteptară până când luna se ascunse după 
dealuri. Apoi hotărâră că sosise momentul să atace. 


Athor știa că vrăjmașii săi de moarte erau acolo, 
la mică distanţă de el, pregătiți să atace. 

Privi lung spre luna care se ascundea treptat în 
spatele dealurilor. Se ghemui în ascunzătoarea pe care 
şi-o încropise mai devreme și rămase în aşteptare. 


Dehal începu din nou să alerge, impunându-și să 
nu se oprească. Șiroaie de lacrimi îi scăldau obrajii: 
văzuse deja în vis tot ceea ce se petrecea acum în 
realitate, însă refuza să admită că orice speranţă era 
pierdută. Înțelegea că era cu neputinţă să-i avertizeze 
la timp pe oamenii migos din sat să-și salveze regele. 
Amănuntele visului său premonitoriu îi reveneau în 
fața ochilor, tragice și reale. 


Karesh fu cuprins de o bănuială atroce: un război- 
nic iscusit ca Athor nu ar fi recurs niciodată la tot 
acel spectacol zgomotos în timp ce mergea de unul 
singur prin pădure, nici chiar dacă i-ar fi cerut zeul 
Hosh însuşi să cânte în onoarea lui. Asta dacă nu cum- 
va voia, cu tot tărăboiul pe care îl făcea, să distragă 

atenția vrăjmașilor... Probabil că o făcuse scăpată pe 
femeie, și-a spus Karesh. 

Le porunci oamenilor săi să atace, în vreme ce el 
se îndreptă spre singura latură a luminișului care ră- 
măsese nesupravegheată. Urmele lăsate de fuga lui | 
Dehal erau evidente chiar și în obscuritatea nopţii. 

Căpetenia davaarilor blestemă, hulind numele lui 
Hosh, și începu să alerge în direcția în care dispăruse 
Dehal, luându-se după crengile rupte și iarba călcată 
de femeie. 

Primul davaar ajunse în apropierea focului mocnit 
și se pregăti să lovească în cea mai mare dintre cele 
două umbre întinse pe jos, lângă vatră. Se incordă, 
inălțându-și sulița deasupra capului. 

Suliţa lovi ţinta în plin, iar blana de animal sub 
care davaarul era convins că dormea Athor tresări 
violent. Cu pumnalul în mână, bărbatul se repezi spre 
culcușul de lângă foc. Avu timp doar să-și dea seama 
că blana acoperea, de fapt, o movilă de frunze. Apă- 
rând brusc din beznă, asemenea unui spirit al nopții, 
Athor se năpusti spre el. Îl prinse de cap cu brațele 
și cu o mișcare bruscă, îi frânse gâtul. Davaarul se pră- 
buși la pământ, fără să scoată nici măcar un geamăt. 

- Unde ești, Karesh? strigă regele migos. Pe tine 
te vreau, nu pe sclavii tăi. leși din ascunzătoare și 
îndrăzneşte să te lupţi cu mine ca între bărbați. 

- Eşti singur, Athor, nu-i așa? se auzi o voce din 
intuneric. Ai încercat s-o faci scăpată pe femeia ta, 
dar regele meu nu s-a lăsat păcălit de imnurile tale 
îndreptate spre luna de pe cer. Ai să vezi că de data 


VÂNTUL DEMONILOR 587 


aceasta frumoasa Dehal nu va mai scăpa de furia lui 
Karesh. 


O negură diafană se ridica din apele mării odată 
cu apariția primelor raze de soare. Dehal era istovită. 
Nu departe de locul în care se afla, zări câteva bărci 
pescărești trase pe plajă: păreau abandonate de multă 
vreme. Încetini pasul. Apoi, încercată de o presimţire, 
se întoarse brusc și îl văzu. 

Karesh venea spre ea, alergând pe nisip. Semăna 
cu un bizon orbit de furie: avea s-o ajungă în scurt 
timp din urmă. 

Se propti în partea din spate a bărcii și începu s-o 
impingă centimetru cu centimetru spre marginea plajei. 
Apoi aşteptă un val mai mare și împinse din nou, 
până când carena învinse ultima rezistență a usca- 
tului, iar barca începu să plutească. Cu un ultim efort, 
Dehal sări în pirogă. 


Karesh se repezi în valuri, în direcția femeii care 
vâslea cu deznădejde spre libertate. Când apa îi trecu 
de piept, regele davaanilor se văzu nevoit să se oprească. 

- Femeie blestemată! strigă el neputincios, rămâ- 
nând să privească cum Dehal se îndepărta. 

Apele mării fuseseră dintotdeauna pentru el un 
dușman invincibil. 

Athor îi sări în spate ca o sălbăticiune însetată de 
sânge. 

Karesh nu se gândise nici o clipă că Athor ar fi 
putut scăpa de oamenii săi și să-l urmărească. Ata- 
cul-surpriză îl paraliză. 


Dehal vâsli cu disperare fără să se uite nici o clipă 
înapoi. Abia când crezu că se îndepărtase suficient 
de mult de plajă, se întoarse să privească spre uscat. 
Se miră să vadă că plaja era pustie: nici urmă de 
Karesh sau de alt războinic davaar. 


Cu toată slăbiciunea sa trupească, Athor izbuti să-i 
plaseze o lovitură puternică în ceafă lui Karesh. Aces- 
ta se clătină, apoi se întoarse și îl privi nevenindu-i 
să-și creadă ochilor. 

- Tu? Cum de ai reușit să scapi de oamenii mei? 
Oricum, nu contează, pentru că acum vei muri de 
mâna mea. Și apoi va veni și rândul femeii tale: mai 
devreme sau mai târziu, apele o vor aduce la țărm. 

Se luptară îndelung pe nisipul ud al plajei. În- 
tr-un târziu, Athor îi zări cu coada ochiului pe ceilalți 
davaari, care alergau în ajutorul regelui lor. Înţelese 
că nu s-ar fi putut apăra de unul singur împotriva a 
patru bărbaţi, cu atât mai mult cu cât simţea că pu- 
terile începeau să-l lase. 

Se desprinse din strânsoarea lui Karesh, alergă spre 
pădure şi dispăru în desișul ei. În clipa următoare însă 
auzi un șuierat sinistru, apoi o suliță îl izbi în șold, 
dezechilibrându-l. Arma aruncată de Karesh îl pro- 
vocase o rană ușoară, dar Athor știa că, pierzând 

sânge, forțele aveau să-l părăsească mai repede: trebuia 
să se grăbească. 

Strigătele davaarilor se auzeau din ce în ce mai 
limpede și mai aproape: ceata de vrăjmași se afla din 
nou pe urmele sale. Se rugă zeului Hosh să-i dea pu- 
terea să-și ducă la bun sfârșit planul și, apăsându-și rana 
din șold cu degetele, se afundă și mai mult în pădure. 


Valurile crescură odată cu lăsarea serii, iar vântul 
incepu să sufle din ce în ce mai puternic dinspre 
coastă, împingând piroga tot mai mult spre larg. 

Dehal se luptă cu dârzenie impotriva forțelor na- 
turii, încercând să echilibreze piroga cu lovituri de 
pagaie. Apoi, vântul își schimbă direcţia și începu să 
sufle dinspre larg. Valurile se înmulțiră, devenind din 
ce în ce mai înalte. 

Trecuseră câteva ore bune de când femeia se lupta 
cu natura dezlănțuită. În cele din urmă, un val uriaș 
se abătu cu furie asupra micii ambarcaţiuni. 

Dehal fu aruncată în valurile îngheţate. 

Gândul său se intoarse la Athor și la copiii lor. 
Nu avea să-i mai vadă niciodată. 

În visele sale nu fusese niciodată loc pentru pre- 
moniţii privind propria sa viaţă și era mai bine că 
lucrurile stătuseră așa: ar fi fost îngrozitor să știe dina- 
inte ce moarte oribilă o aștepta. 


Athor trecu în fugă pe lângă silueta uriașă a repti- 
lei de piatră care străjuia intrarea în peşteră. Câţiva 
pași și un ultim efort, și urmăritorii săi aveau să aibă 

parte de soarta pe care o meritau. În plus, putea să-și 
incheie socotelile cu Karesh. O dată pentru totdeauna. 

Îl binecuvântă pe Hosh pentru că îi îngăduise să 
ajungă încă în puteri la Templul Secret, apoi pătrun- 
se în peșteră fără să privească nici o secundă înapoi. 


43 


Languedoc, primăvara anului 1242 


- Vă caută peste tot, Îi spuse Esclarmonda de Foix 
vărului său. Se pare că pentru inchizitori - de fapt, 
pentru Guillaume Arnaud și Etienne de Saint-Thibéry 
- capturarea voastră a devenit o chestiune de viață 
şi moarte. Se spune că au aflat de legenda care spune 
că poporul nostru este păzitorul unei arme teribile, 
ascunse aici încă din negura vremurilor. Pe de altă 
parte, se pare că unul dintre slujitorii unui confrate 
de-al nostru ar fi mărturisit sub tortură că tu, Aymon, 
ai ști unde este ascunsă această armă capabilă să exter- 
mine armate întregi. Cred că nu e deloc prudent să 
mai rămâi aici, la Foix: oraşul colcăie de nemernici 
care, pentru un favor sau altul, sunt gata să dea pe 
oricine pe mâna inchizitorilor. 

- Și unde să plecăm, Esclarmonda? Marie-Louise 
ȘI cu mine am ajuns asemenea animalelor hăituite. 

- Ştiu asta, dragul meu văr. De aceea cred că cel 
mai bun refugiu pentru voi este pog-ul din Montsegur. 

Observând privirea întrebătoare a lui Aymon, Es- 
clarmonda continuă: Termenul de pog pare să fi ajuns 
la noi din vremurile în care strămoșii noștrii dețineau 
taina pe care o cunoști și tu acum. Se spune că acolo, 
în vârful muntelui, se află un străvechi loc de cult 
unde, cu mult timp înainte de apariția creștinismului, 
se celebrau ritualuri de căsătorie. Îmi amintesc cum 
odată, pe când eram încă o copilă, l-am însoțit pe tatăl 
meu până sus, pe creasta pog-ului, acolo unde el ho- 
tărâse să restructureze şi să mărească mica fortificaţie 
deja existentă acolo. Am asistat atunci la un fenomen 
pe care nu l-am putut uita niciodată. Era în perioada 
solstițiului de vară, iar razele soarelui aflat spre asfin- 
ţit, trecând prin crăpăturile stâncilor, au desenat silu- 
eta unui fluture auriu. Conform legendei, acela ar fi 
semnul prin care divinitatea binecuvântează căsătoriile. 
Toate acestea nu mai există astăzi: pe locul micului 
templu se află acum o fortăreață inexpugnabilă, ulti- 
mul nostru refugiu în faţa furiei oștilor papale. 


Fortăreaţa se înălța maiestuoasă și austeră în fața 
lor. Parcurseseră șase din cele opt leghe care des- 
părțeau Montségur de orașul Foix. 

Esclarmonda le dăruise lui Aymon și lui Marie- 
Louise doi splendizi armăsari provensali. Cei doi 
fugari slăbiră frâiele și lăsară caii să înainteze la pas. 

- Castelul acela, spuse Aymon arătând spre im- 
punătoarea fortăreață învăluită în norii primelor ore 
ale dimneții, va deveni simbolul luptei noastre îm- 
potriva oștilor papale cotropitoare. Esclarmonda mi-a 

spus că acolo, în cuibul acela unde pot ajunge doar 
acvilele, conviețuiesc în pace cavaleri care au triumfat 
în lupte și credincioși catari, având cu toţii în comun 
dorința de a scăpa de judecata sumară a inchizitorilor. 

- Mi-e frică, Aymon, îi răspunse Marie-Louise. 
Inchizitorii par din ce în ce mai însetaţi de sânge și 
sunt capabili să pună la cale procese nedrepte chiar și 
impotriva persoanelor de rang înalt. Au înțeles că, 
lovind în căpetenii, reduc poporul la tăcere: de la 
Toulouse până la Carcassonne, judecătorii Bisericii au 
lăsat în urma lor o dâră groasă de sânge, teroare și de- 
zolare. Am auzit că au ajuns până într-acolo încât dez- 
groapă cadavrele ereticilor, aruncându-le în flăcările 
„purificatoare“. Şi confiscă toate bunurile nu numai 
ale celor care doar sunt bănuiţi de erezie, ci și pe ale 
celor al căror singur păcat este că sunt rude cu un 
necredincios. Oamenii aceia siniștri ne caută peste tot, 
Aymon. Și, mai devreme sau mai târziu, ne vor găsi! 

- Nu mai vorbi așa. ai să vezi că în clipa în care 
vom ajunge acolo sus, la Montsegur, nu ne va mai 
fi teamă de nimic. Ia privește puţin într-acolo: un 
prim zid de incintă ocrotește satul, în centrul căruia 
se află un al doilea zid care înconjoară donjonul. 
Muntele este foarte înalt și fortificația nu poate fi 
asediată decât înconjurând toată baza pog-ului, fapt 
care ar face necesară desfășurarea unui număr uriaș 
de soldaţi cu armament pe măsură, în vreme ce pen- 
tru apărarea sa sunt suficienți o mână de oameni. La 
prima vedere, pot spune că un oștean înarmat până 
in dinți ar avea nevoie de mai bine de o oră pentru 

urcușul final spre vârf. Timp în care ar fi în per- 
manență expus catapultelor și săgeților celor de pe 
ziduri. După cum vezi, nu e deloc ușor să cucerească 
cineva cetatea Montsegur. De acolo ne vom organiza 
apărarea și, dacă va fi necesar, nu voi ezita să folosesc 
pentru asta arma ascunsă în adâncuri de străbunii 
noștri. Asta dacă ea există cu adevărat, iar noi vom 
reuși s-o găsim. 

- Voi doi, staţi pe loc! 

O duzină de oșteni ai regelui Franţei, înarmaţi 
până-n dinți, își făcură brusc apariția ieșind din desișul 
de pe marginea drumului. 

- Fugi! îi strigă Aymon lui Marie-Louise, dând, 
la rândul său, pinteni calului. 

Armăsarul se cabră, lovindu-l cu copitele din față 
pe unul dintre oștenii care se năpustiseră spre Aymon. 
Bărbatul reuși să-și păstreze echilibrul și, înfigând în 
țărână capătul de lemn al halebardei, se strecură sub 
trupul ridicat pe picioarele din spate al animalului. 
Când, în cele din urmă, calul dădu să atingă din nou 
pământul cu picioarele din față, tăișul halebardei îi 
străpunse pieptul, sfâșiindu-i inima. Ca prin minune, 
Aymon scăpă teafăr din căzătură, ferindu-se să ajungă 
sub trupul inert al uriașului animal. Mai avu timp 
doar să vadă că Marie-Louise reuşise să scape de ur- 
măritori, apoi gărzile regelui îl imobilizară. 


- Tu ești Aymon di Daigne? tună inchizitorul 
Guillaume Arnaud, a cărui voce reverberă în marea 

sală a castelului din Avignonet, în care temutul tribu- 
nal ecleziastic alesese să-şi stabilească sediul. 

- Da, eu sunt, răspunse Aymon, cu o ținută dem- 
nă și plină de mândrie, în ciuda celor câteva zile petre- 
cute numai cu pâine și apă într-o celulă îngustă care 
nu-i permisese să facă nici o mișcare. 

- Înainte de începerea judecății, acuzatul se poate 
folosi de dreptul pledoariei de apărare, adăugă Etien- 
ne de Saint-Thibery. 

- Curioase sunt întâmplările vieții, părinți reve- 
renzi, începu Aymon, privindu-i în ochi pe inchizitori. 
Predecesorii voştri au reușit să înfrângă dârzenia bu- 
nicului meu, iar acum, la distanță de câteva zeci de 
ani, voi mă condamnaţi la același sfârșit ca al lui. Din 
păcate, tăria proverbială a lui Beaumont de Daigne 
a cedat în momentele de inconștiență care preced 
moartea, bunicul meu dezvăluindu-i ucigașului său, 
Simon de Montfort, unele informaţii tainice. Din 
cauza acelei mărturisiri făcute în stare de inconștiență 
mă aflu eu, astăzi, aici. Să ştiţi însă că vă înșelaţi: eu 
nu am ucis pe nimeni decât aflându-mă în legitimă 
apărare. Sunt o persoană așezată și demnă. Am avut 
O viață bazată pe cinste și dreptate. Dar nu recunosc 
autoritatea acestui tribunal. Voi nu aveţi dreptul de 
jurisprudență pe teritoriile contelui de Toulouse. Doar 
contele Raymond mă poate judeca pentru așa-zisele 
fărădelegi de care mă acuzaţi. Și să mai știți că de la 
mine nu veţi reuși să obţineţi nici o informaţie, în 
ciuda cruzimii gâdelui vostru. 

- În numele lui Dumnezeu! rosti călugărul domi- 
nican cu emfază, în vreme ce lumina roșie a focului 
din vatră şi tavanul înalt și boltit confereau uriașei 
săli aspectul unui colț de infern. În numele lui Dum- 
nezeu, vorbește, Aymon! Este adevărat că te afli în 
posesia tainei celei mai de preț a catarilor? 

Întrebarea inchizitorului fu întâmpinată cu o tă- 
cere profundă. 

- Este adevărat faptul că undeva, într-un loc știut 
numai de tine, se află o armă infiorătoare, a cărei pu- 
tere este guvernată de înseși forțele Răului? 

Din nou, tăcere. 

- Te avertizez că dacă vei continua să adopți 
această atitudine, ne vom vedea nevoiţi să te obligăm 
să mărturisești folosindu-ne de orice mijloace. 

Liniște. 

- Foarte bine, Aymon. Tu ai vrut-o. 

Călăul și cele două ajutoare ale sale îi scoaseră lui 
Aymon verigile de fier de la încheieturi, apoi îi duseră 
mâinile la spate, legându-i-le cu o funie. La rândul 
ei, aceasta era legată de o alta care atârna de la înăl- 
țimea unui scripete fixat în tavan. 

La un gest al lui Etienne de Saint-Thibery, funia 
fu trasă în sus cu putere, iar Aymon se trezi ridicat 
la câțiva metri în aer. 

Strânse din dinți: durerea în articulaţii era atroce, 
iar poziţia deloc naturală a trunchiului îl împiedica 
să respire. Cu toate acestea, de pe buzele sale nu ieși 
nici măcar un geamăt. 

- E în interesul tău să mărturisești, Aymon. Alt- 
minteri, supliciul poate continua la nesfârșit. Și, după 
cum bine ştii, există metode mult mai dureroase decât 
aceasta, spuse Arnaud, arătând spre instrumentele de 
tortură aflate într-un colț al sălii. 


Marie-Louise se uită lung spre orizont: priveliștea 
care se deschidea de la fereastra fortăreței catarilor 
era una de neuitat. Toate nuanțele de roșu ale asfin- 
țitului erau scoase în evidență de limpezimea aerului 
de vară. Însă ochii plini de lacrimi ai femeii nu stă- 
ruiră prea mult asupra peisajului pitoresc. 

Avea nevoie ca de aer de bărbatul pe care îl iubea: 
știa că nu putea trăi fără el. Multe povești și zvonuri 
circulau printre locuitorii din Montsegur: unii spu- 
neau că Aymon era închis într-o fortăreață din Tou- 
louse în așteptarea interogatoriului Inchiziției; alții 
auziseră că ar fi fost pus în lanţuri și trimis la Roma; 
iar un alt zvon spunea că agoniza, după ce fusese 
schingiuit zi și noapte de călăi. 

- Dacă mi-ar fi dat să te revăd, Aymon, jur că nu 
te voi mai părăsi niciodată, nici măcar pentru o secun- 
dă, murmură femeia pentru sine. 

Treptat, globul de foc al soarelui dispăru după 
coama munților de la orizont. 

Amplificat de zidurile înalte, un zgomot de voci 
ajunse până la ea, smulgând-o din reverie: o iscoadă 
se întorsese la castel şi ceruse să vorbească cu ea. 

Noul-venit urcă în bastionul crenelat în care locu- 
ia Marie-Louise şi făcu o reverență în faţa ei. Purta 

o armură ușoară peste o tunică de zale. Mantia largă 
prinsă de umeri lăsa la iveală spada uriașă de la șold. 
Părea să fi călătorit mult, fără să-și îngăduie nici un 
popas. 

- Aymon este încarcerat la Avignonet. Au trecut 
deja trei zile de când inchizitorii îl interoghează fără 
incetare, însă de pe buzele sale nu a ieșit nici un cu- 
vânt. Arnaud și Saint-Thibéry par să-și fi ieșit din 
minți de furie. Metodele de tortură sunt dintre cele 
mai crude, dar cu toate acestea Aymon nu a vorbit, 
doamna mea. Din nefericire, nu știu cât va mai putea 
rezista. 


- Te întreb pentru ultima oară! strigă Arnaud. 
Unde se ascunde taina catarilor? 

Aymon continuă să tacă. Chipul său plăcut vede- 
rii devenise o mască însângerată, dar nu-și pierduse 
nici o clipă cunoștința. Restul stătea în abilitatea de 
care trebuia să dea dovadă gâdele: condamnatul nu 
trebuia să leșine sau, și mai rău, să moară în timpul 
torturii. În felul acesta își putea da mai bine seama 
de ceea ce i se întâmpla și dacă avea sau nu rost să 
continue să tacă sau, dimpotrivă, să cedeze și să 
mărturisească. 

- Continuaţi! porunci inchizitorul. 

Ţinând o oală în mâini, călăul se îndreptă spre 
Aymon, întins complet dezbrăcat pe o scândură lată. 
Oala era acoperită cu o pânză de sac. O întoarse brusc 
cu gura în jos, lăsând-o să cadă pe pântecele prizo- 
nierului. Apoi trase ușor de pânza de sac, în așa fel 


VANTUL DEMONILOR 599 


încât marginile oalei să rămână în permanenţă în 
contact cu pielea. 

Aymon percepu greutatea celor doi șobolani 
uriași apăsându-i pe stomac și simţi cu limpezime 
cum ghearele lor îi sfâșiau carnea, în căutarea unei 
căi de evadare. 

Călăul apropie o torţă de fundul oalei. Înspăimân- 
taţi de aerul din ce în ce mai fierbinte de sub oală, 
rozătoarele începură să chițăie acut și să sape cu dis- 
perare în singurul loc în care o puteau face: în pân- 
tecele lui Aymon. 

- Trebuie să mă opresc, Excelenţă, zise grijuliu 
călăul, câteva minute mai târziu. Riscăm ca șobolani 
să ajungă la organele interne ale condamnatului și să-l 
ucidă. 

- Bine, suspendă acţiunea, îi răspunse Etienne de 
Saint-Thibéry. Ai sarcina să-l readuci în simţiri. Vom 
relua interogatoriul mâine dimineaţă. Sunt încredin- 
țat că Aymon este pe cale să cedeze. 

Cu excepţia pledoariei de la inceput, din gura lui 
Aymon nu ieșise nici un cuvânt. 

Deodată, vocea profundă a condamnatului se înăl- 
ță între pereţii boltiți ai sălii de tortură. Deși vorbea 
greu din cauza chinurilor la care fusese supus, ceea 
ce spuse avu darul să-i tulbure pe cei doi inchizitori. 

- Vă blestem, îngeri ai Răului. Veţi cădea, asemenea 
lui Lucifer și a demonilor lui, în chinuri cumplite. 


Peste șaizeci de bărbați stăteau ascunși în desișul 
pădurii, la mică distanţă de zidurile orașului Avignonet. 


Părăsiseră Montsegur cu o zi în urmă, pe 27 mai 1242. 
La plecare, ceata catarilor nu depășea treizeci de oa- 
meni, dar pe măsură ce înaintau spre Avignonet, li 
se alăturaseră și alți rebeli. Erau oameni obișnuiți, 
majoritatea țărani sau meșteșugari, cei mai mulți 
dintre ei fără o anumită afinitate religioasă. Pe toți 
ii unea însă disperarea la care ajunseseră din cauza 
umilinţelor la care erau supuși locuitorii Occitaniei 
de către inchizitorii papali și oștenii regelui Franţei. 
Nu setea de război în numele religiei îi impingea spre 
Avignonet, ci revolta împotriva nedreptăţii și a aro- 
ganţei stăpânitorilor. 

Alţi circa treizeci de susținători îi așteptau la 
porțile orașului. 

Spre seară, un localnic pe nume Golairan începu 
s-o facă pe curierul între cetate și rebelii ascunși în 
pădure. 

Când, în cele din urmă, omul îi informă că aproa- 
pe toți locuitorii orașului se duseseră la culcare, oamenii 
din Montségur se cățărară pe ziduri, împrăștiindu-se 
apoi în tăcere pe ulițe. La trecerea lor, mai mulți lo- 
calnici li se alăturară, înarmați cu ce le picase în mână. 

Grupul ajunse la poarta castelului, pe care le-o 
deschise un complice din interior. Pentru inchizitori, 
prelați și celelalte notabilități care îi însoțeau fusese 
amenajat un imens dormitor comun, în sala mare a 
donjonului. Atacatorii sparseră ușa cu lovituri de 
secure și se năpustiră asupra celor unsprezece ocu- 
panţi ai sălii, care nu avură nici măcar timpul necesar 
să-și dea seama ce se întâmpla. 


Arnaud, Saint-Thibéry și întreaga lor escortă com- 
pusă dintr-un franciscan, doi dominicani, un arhi- 
diacon, notarul care întocmise procesele-verbale ale 
interogatoriului, un călugăr novice, doi ușieri și sta- 
reţul din Avignonet muriră trecuţi prin spadele oa- 
menilor din Montsegur. 

Apoi, asediatorii descoperiră registrele în care 
notarul transcrisese cuvânt cu cuvânt desfășurarea 
interogatoriilor. Asigurându-se că printre acestea se 
găseau și cele referitoare la Aymon de Daigne, le 
aruncară în foc, transformându-le în cenușă. 

Câţiva dintre oamenii din Montségur pătrunseră 
în sala de tortură, slab luminată de flacăra timidă a 
unor torţe. Într-un colț se distingeau instrumentele 
de supliciu. Călăul stătea aplecat peste trupul schi- 
lodit al unui condamnat, încercând să șteargă sângele 
închegat cu o cârpă umedă. 

Rebelii îl prinseră, îl dezbrăcară și îl închiseră în 
sarcofagul plin de cuie pe care călăul îl folosise de 
nenumărate ori la schingiuirea condamnaților şi îl 
aruncară de viu în puţul-hazna al castelului. 

Urletele lui se stinseră în hăul întunecat. 

- În rahat și gunoaie să mori, blestematule, şi poate 
că, odată ajuns în infern, nu vei mai schingiui suflete 
nevinovate! strigă în urma lui unul dintre răsculați. 

Sălile castelului păreau să se fi transformat într-o 
măcelărie: peste tot puteau fi zărite trupuri sfârtecate 
și bălți de sânge. 

În cele din urmă, oamenii din Montségur plecară 
la fel de tainic precum sosiseră, retrăgându-se spre 

inaccesibilul lor refugiu. Nu lipsea nimeni la apel, ci 
dimpotrivă: imediat ce Aymon avea să se întremeze 
după supliciile suferite, urmau să aibă alături un valo- 
ros tovarăș de arme. Și, în plus, aveau să afle și ei taina 
teribilă pe care el o păstrase cu sfințenie. 


44 


Germania, anii '40 


Zerstörer — „distrugătorul“. Așa era supranumit 
avionul de vânătoare Messerschmitt Bf 110. Era un 
aparat cu două locuri, în cockpitul căruia pilotul și 
mitraliorul stăteau unul în fața celuilalt — în tandem, 
cum se obișnuia să se spună. Avea o formă aerodi- 
namică, ușor rotunjită, fiind agil și foarte ușor de 
manevrat, în ciuda faptului că era un bimotor. Cele 
două elice mari și locașele motoarelor postate pe 
aripile trapezoidale erau perfect aliniate cu cele două 
timone verticale ale ampenajului în formă de T. Era 
echipat cu două propulsoare Daimler Benz 601 care 
ii permiteau atingerea remarcabilei viteze de cinci 
sute cincizeci de kilometri pe oră, dispunând de o 
autonomie de zbor de circa o mie de kilometri. Mo- 
delul Me 110 în jurul căruia forfoteau câțiva mecanici 
ai Luftwaffe avea montate sub aripi două uriașe 
rezervoare suplimentare în formă de torpilă. 

Combustibilul adițional conținut de acestea permitea 
o autonomie de zbor a aparatului de peste patru mii 
de kilometri, o distanţă mult mai mare decât cea 
necesară unei misiuni de luptă obișnuite. 

Rudolf Hess urcă la bordul aparatului spre seară. 
Încercă manșa și manetele, apoi, după ce schiță un 
salut către personalul tehnic, îndreptă avionul spre 
pista de decolare. 

Protejatul lui Adolf Hitler era încredințat că ziua 
aceea de sâmbătă, 10 mai 1941, avea să marcheze un 
nou curs al istoriei. 

Cerul de deasupra orașului bavarez Ausburg păru 
să salute și el decolarea avionului Me 110, la ora 17.45 
Middle European Time (MET). Pilotul, singur în 
carlingă, cunoștea la perfecție mașinăria zburătoare: 
bunul său prieten Willy Messerschmitt îl ţinuse în 
permanenţă la curent cu toate modificările efectuate 
în fabrica de la Ausburg, începând de la faza de 
proiectare și până la intrarea în serviciu a modelului, 
în anul 1938. De asemenea, Hess participase la multe 
teste de zbor: nu era numai un aviator experimentat, 
ci și un foarte iscusit pilot de încercare. 


Obersalzberg, anii '40 


Adolf Hitler îi convocase pentru după-amiaza aceea 
atât pe Heydrich, cât și pe Himmler. Secretariatul 
Fuhrerului le trimisese recomandarea de a îmbrăca 
pentru întâlnire uniforma de paradă, împodobită cu 

medalii și decoraţii. Cei doi lideri ai uriașului aparat 
polițienesc al Reichului ajunseră la tunelul care ducea 
spre ascensor. Galeria se afunda pe o distanță de mai 
bine de o sută douăzeci de metri în inima muntelui 
care domina priveliștea micuţei localități Obersalzberg. 

Acel tunel reprezenta singura cale de acces spre 
„Cuibul Acvilei“, aşa cum numise ambasadorul fran- 
cez Frangois Poncet neverosimila construcție după 
vizita făcută acolo. Zona era supravegheată zi și noapte 
de șaizeci de membri ai Leibstandarte-SS, garda per- 
sonală a lui Hitler. Majoritatea erau postați în preajma 
uriașei porți de bronz care închidea gura tunelului 
de acces. Vizitatorii erau lăsați să treacă după verifi- 
Cări minuţioase. 

Himmler și Heydrich intrară în spaţiosul ascensor 
şi se așezară pe banca acoperită cu o luxoasă căptu- 
șeală verde de piele. Heydrich își aranjă grijuliu me- 
daliile, examinându-se în oglinzile încadrate de rame 
perfect șlefuite de alamă care îmbrăcau pereții 
ascensorului. 

- Deloc rău pentru un cadou de ziua cuiva, nu-i 
așa? remarcă șeful Gestapoului. 

Kehlsteinhaus era cadoul făcut Führerului de 
Martin Bormann, cu ocazia împlinirii vârstei de 
cincizeci de ani. 

Credinciosul secretar personal al lui Hitler nu 
ținuse însă cont de pasiunea pentru arhitectură pe 
care o nutrea Hitler, care avea obiceiul să se amestece 
în executarea proiectelor, bombardându-și continuu 
arhitecții cu observaţii și cereri de modificare a 

construcțiilor. Bormann făcuse totul după capul său, 
reușind să realizeze pe vârful Kehlstein, la o mie opt 
sute treizeci și patru de metri înălțime, un complex 
arhitectonic unic, luxos și confortabil în același timp. 
Circula, de altfel, zvonul că tocmai excluderea sa de 
la faza de proiectare era unul din motivele pentru care 
Fihrerul nu fusese foarte încântat de Cuibul Acvilei, 
încă din ziua în care îi fusese făcut cadou, în anul 
1938. Hitler nu ascunsese niciodată faptul că prefera 
reședința de vacanţă de la micul castel Berghof, din 
apropierea satului Berchtesgaden. 

- O să vedeţi că am fost convocați pentru a discuta 
întâlnirea pe care Fihrerul a avut-o acum câteva zile 
cu Rudolf Hess, continuă Heydrich. Am aflat că s-au 
inchis amândoi în birou vreme de aproape patru ore 
și au avut un schimb de opinii foarte aprins. Când, 
în cele din urmă, au ieşit de acolo, Fiihrerul l-ar fi 
acuzat pe omul său de încredere că ar fi „indărătnic, 
dar foarte convingător“. 

- Poate că aveți dreptate, Herr Heydrich, dar 
atunci de ce ni s-a spus că ar fi bine să purtăm aceste 
uniforme? 

Ascensorul își încheie cursa vertiginoasă de o sută 
treizeci și nouă de metri prin galeria verticală din 
inima muntelui. 

Himmler și Heydrich fură întâmpinați de un 
ofițer din garda personală a Fiihrerului. Se aflau în 
interiorul unui edificiu masiv și lat, cu o curte 
interioară pavată și decorată cu coloane impozante 
în stil roman. 

În living îi învălui o căldură plăcută: deși se aflau 
la mijlocul lunii mai, adierea blândă a primăverii încă 
nu sosise până la cei aproape două mii de metri alti- 
tudine ai reședinței Kehlsteinhaus. În uriașul șemineu 
de marmură pe care Mussolini i-l dăruise Fuhrerului 
ardeau câţiva butuci mari. 

Hitler se ridică de pe canapea, răspunzând salu- 
tului cu braţul ridicat al celor doi; în spatele său, o 
amplă fereastră semicirculară se deschidea spre o 
priveliște de vis, comparabilă cu o fotografie făcută 
din cabina unui avion. 

- Urmaţi-mă, domnilor, le spuse Hitler pe tonul 
amabil, dar hotărât pe care îl folosea atunci când știa 
că-și luase prin surprindere interlocutorii. 

Camera în care intrară era împărțită la mijloc de 
o cortină grea, de culoare bleumarin. În mijloc se 
găsea un fotoliu, pe care Hitler se așeză, cerându-le 
celor doi să rămână în picioare: unul în stânga și 
celălalt la dreapta sa. Apoi păru că-l nemulțumește 
ceva și se ridică arătându-le care era poziția exactă 
în care ar fi trebuit să stea, de parcă s-ar fi pregătit 
să pozeze împreună pentru un pictorial. De alfel, 
Himmler și Heydrich erau convinși că acesta era 
motivul convocării lor. 

Cortina se deschise, iar înalții ofițeri ai lui Hitler 
se întrebară, din ce în ce mai confuzi, ce anume putea 
fi atât de deosebit în imaginea lor reflectată în oglinda 
uriașă din fața lor. Heydrich observă cel dintâi câteva 
amănunte care îl făcură să-și dea seama că nu era 

vorba despre o imagine reflectată: cele trei persoane 
la care se uitau erau copiile lor fidele. 

- Observ că experimentul meu a fost pe deplin 
reușit, spuse Fiihrerul, cu o expresie mulțumită înti- 
părită pe chip. Și totuși nu ar trebui să fiți chiar atât 
de mirați. Mulți oameni de stat din trecut s-au folosit 
de sosii pentru ocazii dintre cele mai diferite. De 
exemplu, se spune că în locul impăratului Nero a fost 
ucisă una din nenumăratele sale sosii, în vreme ce 
acesta era în drum spre Palestina. Cei trei actori din 
fața noastră ne seamănă incredibil de mult, dar nu 
numai atât: au studiat ani la rândul felul nostru de 
a fi, comportamentul, ținuta și îndatoririle pe care 
le avem. Reușesc, nici mai mult, nici mai puțin, să 
ne imite la perfecție vocea, caligrafia și semnăturile. 
Nu mai trebuie să vă spun că sunt oameni credincioși 
până la moarte cauzei noastre, iar discreția lor nu 
poate fi pusă la îndoială. Și mai știu că nu e necesar 
să vă atenţionez că trebuie să fiți, la rândul dum- 
neavoastră, cât se poate de discreţi în privinţa lor: 
dacă va răsufla vreodată ceva, toți anii aceștia de 
muncă asiduă se vor duce pe apa sâmbetei. Așadar, 
domnilor, puteți să vă prezentați dumneavoastră 
inșivă... fără însă să treceţi de jumătatea camerei: în 
cazul în care vă apropiaţi prea mult unul de celălalt, 
mi-ar fi foarte greu să disting copia de original. 

- Vă cer iertare, mein Führer, spuse Heydrich cer- 
cetându-și cu o expresie incredulă propria sosie, dar 
medicii legiști reușesc astăzi să identifice fără putință 
de tăgadă persoanele după coroana dentară, după 

oasele afectate de fracturi, după anumite caracteristici 
ale formei craniului și așa mai departe. Cred că o 
simplă confruntare... să-i spunem științifică - în viață 
sau după moarte - cu sosiile noastre, ar dezvălui 
imediat înşelăciunea. 

- Observaţie justă, Herr Heydrich. Dar dreptatea 
este de partea dumneavoastră numai în cazul în care 
caracteristicile personajului real nu devin cele ale 
sosiei sale... Să mă explic: toate fişele medicale ale 
acestor domni au fost inlocuite cu ale dumneavoastră. 
Se va întâmpla, așadar, Herr Heydrich, că tiparul 
coroanei dentare a dumneavoastră, aflată în posesia 
medicului personal, va fi schimbat cu cel al sosiei din 
faţa noastră. La fel vor sta lucrurile și cu radiografiile, 
analizele de sânge și toate celelalte. 

O jumătate de oră mai târziu, când părăsiră camera, 
Hitler le făcu semn celor doi oameni de încredere ai 
săi să ia loc în livingul cu fereastră semicirculară. 

- Acum aș vrea să discut cu dumneavoastră un 
alt subiect ultrasecret, de a cărui finalizare depinde 
însăși durata războiului. Pe data de 3 iunie am avut 
o convorbire lungă cu Herr Hess... 


Scoţia, anii '40 


Pista aeroportului privat al reședinței marchizului 
de Clydesdale, viitor al paisprezecelea duce de Hamil- 
ton, se găsea în vestul comitatului Dungavel, în apro- 
pierea unor foste dependinţe care pe vremuri erau 

folosite ca adăpost pentru câinii de vânătoare. Noap- 
tea era adâncă, fără lună. 

Chiar acolo, în apropierea fostului adăpost pen- 
tru animale, stătea în așteptare un comitet de intâm- 
pinare, format din stăpânul domeniului și câteva 
personaje de rang înalt. O perdea de negură diafană 
coborâse peste câmpuri în seara aceea de 10 mai 1941. 
Ducele de Hamilton își scoase orologiul de aur de 
la buzunarul vestei: mai erau câteva minute până la 
ora unsprezece. Privi întrebător spre bărbatul din 
stânga lui. 

Ducele de Kent, fratele mai mic al regelui Marii 
Britanii, făcu un gest de încuviințare. În clipa urmă- 
toare, proiectoarele care delimitau pista se aprinseră 
brusc, desenând o linie dreaptă strălucitoare în bezna 
din împrejurimi. 

Se scurseră alte câteva minute. Bărbații rămaseră 
în tăcere, încordându-și auzul în speranța că vor 
percepe murmurul motoarelor. Pe chipuri li se putea 
citi neliniștea provocată de așteptare. 

După o altă jumătate de oră, ducele de Kent i se 
adresă cu un aer dezamăgit gazdei sale: 

- Mă tem că toată povestea asta cu arma totală 
nu a fost decât o capcană și că vreunul dintre măs- 
căricii aceia de naziști și-a bătut de fapt joc de noi. 
Probabil că și acțiunea aceasta cu trimiterea germa- 
nului aici nu a fost decât o invenţie. 

- Nu cred că lucrurile stau chiar așa, alteţă. De un 
lucru sunt sigur: avionul a decolat azi după-amiază, 
exact la ora stabilită. Am primit o comunicare radio 

cifrată de la Haushofer. Mi-e teamă ca nu cumva să-l 
fi interceptat Spitfire-urile noastre. 

- Oricum ar fi, e timpul să stingem luminile de 
pe pistă. ÎN-aș vrea ca din cauza lor să ne trezim că 
bombardierele germane ne fac vreo surpriză și rad 
jumătate din Scoţia de pe fața pământului. 


Hess zburase la câțiva metri deasupra apelor mării, 
căutând să evite sistemele de interceptare ale 
englezilor. 

Calculele sale fuseseră aproape exacte: pe insulă, 
nimeni nu observase zborul solitar al avionului de 
vânătoare inamic; nimeni, cu excepţia unui obser- 
vator izolat de pe coastă, care dădu imediat alarma. 

O escadrilă de interceptoare ale RAF decolă de 
urgență, pornind în urmărirea Messerschmitt-ului, 
insă iscusitul pilot german reuși să-și facă pierdută 
urma intrând în plafonul dens de nori. 

Hess zărise avioanele de vânătoare britanice în 
oglinzi și se îndreptase fără ezitare spre bariera de 
nori. Orice pilot, chiar și unul mai puţin experi- 
mentat, știa că odată intrat într-o acumulare noroasă 
de asemenea dimensiuni avea să scape de urmăritori. 

Nici unul dintre englezi nu îndrăzni să-i ia urma 
temerarului pilot Luftwaffe. 

Hess se luptă cu turbulenţele atmosferice, incer- 
când să urmeze curenții de aer foarte puternici care 
biciuiau plafonul de nori. Un supliciu care părea să 
nu se mai termine niciodată, iar în câteva rânduri 
pilotul se temu că aparatul său Me 110 avea să se 

dezintegreze în aer. Când în cele din urmă ieși dintre 
nori, nu-i veni să creadă că era teafăr şi se părea că 
şi avionul era în perfectă stare de funcţionare. Împin- 
se de manșă cu intenţia de a reveni la zborul la cotă 
joasă, însă când încercă să repună avionul în poziție 
orizontală, observă că timonele verticale nu mai răs- 
pundeau la comenzi: din cauza turbulenţelor, suferi- 
seră avarii iremediabile, iar Messerschmitt-ul se 
indrepta în picaj ameţitor spre pământ, asemenea 
unui proiectil uriaș. 

Deschise cupola carlingii, apoi își desfăcu centura 
de siguranţă, însă presiunea aerului continua să-l țină 
fixat în scaunul de pilotaj. 

Încercând să-și păstreze calmul, Hess își aminti 
brusc de istorisirea unui camarad care se aflase în- 
tr-o situație similară: ca să sară din avion, acesta se 
văzuse nevoit să efectueze un tonou, pilotând cu 
capul în jos și lăsându-se apoi să alunece afară din 
habitaclu. 

Procedă întocmai: întoarse Messerschmitt-ul cu 
o sută optzeci de grade în jurul axei sale longitudinale, 
apoi se împinse cu putere în mâini și picioare. 

Contactul cu aerul rece al nopții îl destinse. 
Reușise. 

Se lăsă să cadă în gol, însă își calculă greșit mișcă- 
rile și fu lovit în cădere de coada avionului, fractu- 
rându-și şoldul. 

În ciuda durerii atroce, Hess își păstră luciditatea 
şi acționă dispozitivul de deschidere al parașutei. 


VÂNTUL DEMONILOR 613 
Obersalzberg, anii '40 


- În aceste clipe, camaradul Rudolf Hess survo- 
lează cerul Angliei la bordul unui avion Me 110, le 
spuse Hitler celor doi interlocutori ai săi, care îl pri- 
veau surprinși. Apoi continuă: Da, ați înțeles bine, 
domnilor. Hess este convins că dezlegarea enigmei - 
respectiv a doua jumătate a acelei partituri medievale 
de care avem nevoie pentru a ajunge la ascunzătoa- 
rea îndelung căutată de Otto Rahn - se află acolo, 
in Marea Britanie. După cum vă amintiţi, asupra unui 
agent englez s-au găsit recent câteva notițe care făceau 
referire la textul din jumătatea de partitură încă ne- 
descoperită. Întâmplarea poate părea cu atât mai 
neverosimilă, cu cât aceste adnotări au fost făcute 
chiar de mâna agentului pe spatele unei note infor- 
mative interne a MI6. Respectivul proces-verbal era, 
de fapt, transcrierea raportului unui agent al serviciilor 
secrete franceze asupra ultimelor cuvinte smulse unui 
ofițer SS înainte ca acesta să moară din cauza unei 
doze letale de barbiturice. Sub efectul drogului, ofițe- 
rul nostru a dezvăluit importanța crucială a partiturii 
medievale de care vorbeam adineauri, furnizând 
totodată și alte detalii asupra unei așa-numite arme 
totale. Acest camarad al nostru asasinat de un oare- 
care „agent Eiffel“ în Alpii austrieci era Otto Rahn. 
Herr Himmler, Herr Heydrich, aveţi întrebări? 

La gestul negativ al celor doi, Hitler continuă: 

- După cum bine știți și dumneavoastră, în Marea 
Britanie există o mișcare susținută de oameni aparținând 

tuturor păturilor sociale și cu orientări politice 
diferite, care se opune politicii oficiale a guvernului 
de la Londra. Fac parte din acest curent nobili, oa- 
meni din marea burghezie, militari, francmasoni și 
chiar membri ai serviciilor secrete... Nu aș fi sincer 
dacă aș defini această mișcare - profund contrară aces- 
tui război și gata să intre în acțiune - ca fiind filona- 
zistă. Înainte de orice, adepții săi sunt mai degrabă 
antibolșevici, ei susținând că, din moment ce Marea 
Britanie este obligată să intre în război, ar trebui s-o 
facă alături de un aliat natural, care este cel de-al 
Treilea Reich şi nu Stalin și comuniștii lui. Omul 
nostru de legătură, Haushofer, care s-a stabilit de o 
vreme în Anglia, a desfășurat o activitate foarte efi- 
cientă, întreținând legăturile cu exponenții de frunte 
ai acestui curent, adunându-i laolaltă pe toți disidenții 
şi organizând o ierarhie bine structurată a mișcării. 
Altminteri, aceasta ar fi rămas la stadiul unei simple 
și sterile acţiuni de protest. Ceea ce probabil nu știți 
dumneavoastră este faptul că liderul disidenților este 
o personalitate de rang foarte înalt: Alteța Sa Regală, 
prințul George Edward Alexander Edmund Wind- 
sor, duce de Kent, fiul regelui George al V-lea, fratele 
fostului suveran Edward al VIII-lea și al actualului rege 
al Angliei, George al VI-lea. Îmi dau perfect seama 
că vi se pare ciudat faptul că nu v-am vorbit niciodată 
atât de detaliat despre această acțiune a noastră și mai 
ales despre planul pus la punct de Hess. Însă cu sigu- 
ranță veţi înțelege că, date fiind circumstanţele, chiar 

ȘI un singur cuvânt scăpat în exterior ar fi putut duce 
la compromiterea întregii operațiuni. 

Himmler și Heydrich ascultaseră în liniște, cu o 
expresie de uimire sinceră pe chip: era bine cunoscut 
faptul că în Marea Britanie activau facțiuni care se 
opuneau politicii guvernului și că existau contacte 
intre repezentanţi ai conducerii celui de-al Treilea 
Reich și disidenţii de peste canalul Mânecii, însă 
nimeni nu și-ar fi putut închipui că se constituise deja 
o structură bine organizată care acum era pregătită 
să intre în acțiune. 

- Hess, continuă Hitler, este convins că această 
misiune a sa va fi un succes. El susține că scânteia 
care va declanșa revolta, apropiindu-i și mai mult de 
noi pe englezii care se opun alianţei cu bolșevicii este 
un secret antic pe care îl vom împărtăși cu această 
organizație disidentă. Este vorba despre un secret care 
conduce la o armă misterioasă, capabilă să radă Mos- 
cova de pe faţa pământului în câteva secunde. Iar dacă 
misiunea lui Hess va da greș, poziţia oficială a Reich- 
ului va fi aceea de a arunca toată responsabilitatea 
pe umerii lui. Vom declara că a fost vorba de o ini- 
țiativă strict personală și că Hess, lovit brusc de un 
puseu delirant de omnipotenţă, a plecat spre Marea 
Britanie, ignorând ordinele superiorilor. El este la 
curent cu toate acestea și m-a autorizat să acţionez 
ca atare prin intermediul unei scrisori olografe pe care 
mi-a înmânat-o soţia sa. De asemenea, mi-a dat asi- 
gurări că nu va dezvălui acest secret nici chiar sub 
tortură, iar în cazul în care va fi capturat va susţine 

că este nebun. Mai târziu, dacă va fi cazul, ne vom 
gândi la o strategie ca să-l scoatem din mâinile en- 
glezilor. În orice caz, trebuie să recunosc că Rudolf 
Hess s-a comportat ca un erou. 

- Într-adevăr, rosti Himmler, misiunea camara- 
dului Hess este pur și simplu eroică. Glorie curajului 
său! Heil Hitler! 

- Heil Hitler, repetă Heydrich, adăugând apoi pe 
un ton scăzut: Nici un camarad nu va lăsa o Ama- 
zoană în voia sorții. 

- Ce aţi spus, Herr Heydrich? îl întrebă Hitler. 

- A, nimic, mein Führer. E formula unui vechi 
jurământ... 


Scoţia, anii '40 


Cu mâinile încleștate pe coada furci, bărbatul 
dădu deoparte pânza parașutei. Ofițerul german zăcea 
pe pământul reavăn, întors pe-o parte. Părea grav 
rănit, dar era conştient. 

- Nu face nici o mișcare! Cine ești? întrebă pe un 
ton aspru scoțianul, indreptând coarnele furcii ca pe 
o baionetă spre bărbatul în uniformă. 

Hess își strecură mâna spre tocul pistolului. 

- Hei, prietenul meu David McLean ţi-a zis să nu 
faci nici o mișcare! exclamă o a doua voce. 

Germanul privi de jur-imprejur: luminișul în care 
aterizase era înțesat de oameni care îl fixau cu priviri 
suspicioase. 

Hess ridică o mână, în vreme ce cu cealaltă trase 
incet pistolul Luger din toc și, ţinându-l cu două 
degete, îl aruncă la picioarele ţăranului din faţa lui. 

- Numele meu e Alfred Horn, căpitanul Alfred 
Horn din cadrul Luftwaffe și sunt purtătorul unui 
mesaj important, spuse el, într-o engleză nesigură. 
Pentru binele comun al naţiunilor noastre, trebuie 
să vorbesc imediat cu ducele de Hamilton. Vă rog, 
domnilor, ceea ce vreau să-i comunic ducelui este de 
o importanţă capitală. Îi puteți spune că mesajul pe 
care vreau să i-l transmit vine din partea domnului 
Haushofer. Duceţi-mă, vă rog, la el, sau cel puţin 
anunțaţi-l că sunt aici. Va înţelege despre ce e vorba. 

- Cred că ar fi mult mai bine să te ducem la spital, 
neamţule, nu la domnul duce, observă McLean, vor- 
bind cu un pronunţat accent scoţian. Piciorul tău se 
umflă din ce în ce mai tare și nu mi se pare deloc a 
fi tocmai în regulă. Vei avea timp să transmiţi poliției 
câte mesaje vrei tu. Acum însă, o să te duc la mine 
acasă și o să aşteptăm acolo autoritățile. 


Telefonul sună în clipa în care ducele de Hamilton 
și ducele de Kent, gustau în sala de vânătoare, din- 
tr-o sticlă de scotch vechi, sperând că prețioasa bău- 
tură avea să-i facă să uite de marea dezamăgire pe care 
tocmai o suferiseră. 

- Nu-mi vine să cred că și-au bătut joc de noi, 
spunea fratele regelui Angliei. Planificaserăm totul 
până la cel mai mic amănunt... De ce, oare, această 
schimbare de atitudine? 

- Aveţi dreptate, îi răspunse ducele de Hamilton, 
îndreptându-se spre telefonul din holul de la intrare. 
Prin intermediul cunoștințelor mele din RAF, am 
reușit să asigur o cantitate suficientă de carburant, pre- 
gătită de-a lungul rutei pe care trebuia s-o parcurgă 
mesagerul nostru. Totul era pus la punct, iar Hess 
s-ar fi putut întoarce în Germania în deplină siguranță. 

Ducele de Hamilton vorbi câteva minute bune la 
telefon, apoi se întoarse în living, cu chipul galben 
precum ceara. 

- L-au capturat: Hess s-a catapultat și a aterizat 
pe un câmp de lângă satul Paisley. Are un șold frac- 
turat. L-au dus acasă la unul din țăranii care au văzut 
avionul prăbușindu-se. Apoi a fost dat pe mâna a doi 
poliţişti - Peterson și Gibson. Se pare că cei doi n-au 
crezut o iotă din povestea pe care le-a spus-o așa-zisul 
căpitan Horn și au lăsat pe seama comandamentului 
local de poliţie orice decizie legată de prizonier. Un pilot 
inamic care sare cu parașuta nu e un lucru prea des 
întâlnit prin părțile astea. Se pare că acest Horn ar fi 
cerut în repetate rânduri ca eu să fiu informat de sosi- 
rea sa. În cele din urmă, a fost dus la cartierul general. 


- Sunaţu-l pe ducele de Hamilton și spuneţi-i că eu, 
căpitanul Horn, sunt aici. El va înțelege despre ce e 
vorba, continua să repete Hess, strâmbându-se de durere. 

Drept răspuns, pilotul german a fost transferat cu 
un transportor blindat la Glasgow. Acolo a fost 
interogat din nou, în prezența consulului polonez 
care asigura traducerea în germană. 

Cu totul inexplicabil, Hess își schimbă brusc 
versiunea: 

- Sunt aici în slujba umanității, a salvării ei. Mă 
numesc Rudolf Hess și sunt așteptat de personalități 
de rang înalt ale guvernului Marii Britanii. 

Mai târziu, anchetatorii îl internară într-un spital 
pentru tratarea fracturii de la șold, dar și de acolo 
continuă, cu o obstinaţie delirantă, să ceară o întâlnire 
cu ducele. 


- În cazul acesta, găsiți o modalitate ca să vă 
intâlniți cu el, dragul meu prieten, zise ducele de Kent, 
rotind ușor paharul de scotch. Nu asta ne doream? 
Trebuie să faceți în așa fel incât să aflați secretul 
deținut de domnul Hess, secret care poate pune capăt 
războiului. Asta și pentru că, mai presus de orice, 
trebuie să găsim o soluţie ca să întoarcem în favoarea 
noastră urmările acestui accident: nu uitaţi că, așa 
cum se pune problema în momentul acesta, riscăm 
cu toții pedeapsa cu moartea pentru înaltă trădare. 

După o primă întâlnire între patru ochi cu Hess, care 
dură câteva minute bune, ducele de Hamilton ceru să 
i se pregătească de urgență avionul personal Hurricane 
și decolă în grabă, îndreptându-se spre Londra. 


Londra, anii '40 


A . . . 
Il găsi pe Winston Churchill la un banchet, împreună 
cu vreo treizeci de invitați, și îi ceru o întrevedere între 

patru ochi, invocând fapte de o importanţă capitală 
pentru siguranţa naţională. Mulțumit că găsise o scu- 
ză foarte potrivită ca să se retragă într-un separeu și 
să savureze în linişte un trabuc, Churchill ascultă cu 
atenţie destăinuirea ducelui. 

- Vorbiţi despre acel Hess? Rudolf Hess, mâna 
dreaptă a lui Adolf Hitler? întrebă el, holbându-se 
la bărbatul din faţa sa. 

- Întocmai, domnule prim-ministru, este vorba 
chiar despre acel Rudolf Hess. 

- Opțiunile sunt doar două: fie ați exagerat cu 
băutura la această petrecere, fie ați început să aveţi 
vedenii, domnule duce. Dacă cel care s-a parașutat 
pe teritoriul nostru este într-adevăr Rudolf Hess, 
atunci eu sunt, nici mai mult, nici mai puţin, decât 
amiralul Nelson în persoană. 

- Ei, bine, în cazul acesta cred că a sosit vremea 
să vă dezvăluiţi adevărata identitate, domnule. 

Nobilul scoţian avu nevoie de mult timp ca să-l 
convingă pe primul-ministru că lucrurile stăteau așa 
cum spunea el, dar în cele din urmă izbuti. Nu-i mai 
rămânea decât să facă în așa fel incât el și organizaţia 
clandestină din care făcea parte să iasă basma curată 
din toată povestea aceea. 

Sosirea lui Hess în Marea Britanie urma să devină 
o știre de interes public. 

- Și cum se face că Hess a întrebat tocmai de dum- 
neavoastră? îl chestionă Churchill, arcuindu-și bănu- 
itor sprâncenele. 

- În cursul întâlnirii pe care am avut-o ieri cu el, 
mi-a spus că a apreciat foarte mult un articol de-al 
meu apărut în Times, în octombrie 1939. În rândurile 
acelea stigmatizam comportamentul față de Germa- 
nia al țărilor învingătoare în Marele Război și îmi 
exprimam speranţa unei renașteri a națiunii germane, 
cu care, la urma urmelor, avem multe afinități. Hess 
mi-a spus că această declaraţie publică a mea l-a de- 
terminat să mă considere principalul om de legătură 
pentru misiunea de pace pe care a întreprins-o. 

- Pace... pace... Hm! În vreme ce acest domn Hess 
al dumneavoastră ateriza aducând firmanul lui de 
pace, bombardierele germane lăsau să cadă asupra 
Angliei zeci de tone din încărcătura lor mortală. 
Avioanele noastre de vânătoare au doborât nu mai 
puţin de treizeci și trei de bombardiere, și asta chiar 
în timp ce așa-zisul emisar nazist se declara purtătorul 
unui mesaj de pace. Oare chiar credeți că naziștii sunt 
capabili să trăiască în pace, domnule? spuse Churchill, 
cu o notă de sarcasm în voce. Apoi ridică privirea 
spre viitorul duce și îl întrebă brusc: V-aţi mai întâlnit 
vreodată cu Rudolf Hess până acum? 

Hamilton se întâlnise cu Hess de mai multe ori, 
atât în Anglia, cât şi în Germania, întotdeauna în 
prezenţa prietenului lor comun Haushofer, dar era 
convins că nu era în interesul său să recunoască ase- 
menea aspecte din cariera sa. În consecință, se limită 
să răspundă: 

- Da, Hess mi-a fost prezentat la recepţia prile- 
juită de deschiderea Jocurilor Olimpice de la Berlin, 
în 1936. 


În noiembrie 1939, amiralul Hugh Sinclair înce- 
tase din viață, lăsând vacant postul de director al MI6, 
direcţia a șasea a serviciilor secrete britanice. În locul 
său a fost numit sir Steward Graham Menzies. Gurile 
rele spuneau că acesta ar fi fost fiul nelegitim al regelui 
Edward al VII-lea. 

În afara numelui, pe care Churchill îl considera 
imposibil de pronunțat, noul șef al MI6 prezenta și 
un alt inconvenient în ochii primului-ministru: poli- 
tica sa era aceea de a pune la cale revolte populare 
în țările inamice, alimentând și întreținând prin toate 
mijloacele orice focar de rezistență antinazistă. 

Lui Churchill îi plăceau mai mult bubuitul grena- 
delor şi potențialul distructiv al bombelor lansate din 
avion. În consecinţă, premierul era foarte încântat 
de faptul că el avea să-l anunţe pe șeful serviciilor 
secrete de sosirea lui Hess în Marea Britanie, și nu 
invers: dintr-un anumit punct de vedere, reușise să-i 
fure meseria. 

Menzies primi vestea aparent impasibil, însă min- 
tea sa începu imediat să lucreze febril, elaborând 
supoziţii și semnificaţii ale neașteptatei întâmplări. 
Pentru el era limpede că totul făcea parte dintr-un 
proiect amplu. Își aminti că odată, cu mult timp în 
urmă, îi ajunsese la urechi informaţia că Hess mai 
făcuse vizite neoficiale în Anglia, unde se întâlnise 

cu anumiţi oameni deloc străini de politică. Ordonă 
să i se aducă mai multe dosare din arhivă şi începu 
să parcurgă toate rapoartele unui agent pe care îl 
apreciase pe vremuri pentru meticulozitatea sa deo- 
sebită, dar care, foarte probabil, fusese eliminat de 
spionii inamicului din cauza investigaţiilor sale fără 
cusur. 

Cuvintele cu care căpitanul de fregată Kater își 
descrisese propria activitate de pândă și filaje fuseseră 
profetice: Hess, adesea însoțit de emisarul său Haus- 
hofer, le făcuse frecvent vizite unor reprezentanţi ai 
înaltei aristocrații britanice. Recenta sa sosire în Ma- 
rea Britanie nu putea fi altceva decât epilogul unui 
plan care mirosea a trădare și colaborare cu inamicul. 
Numai că, pentru a formula asemenea acuzaţii, șeful 
MI6 trebuia să găsească dovezi inatacabile. 

Oamenii săi se dovedeau infailibili atunci când 
primeau ordinul să culeagă informații despre inamicii 
Marii Britanii. În schimb, nu s-ar fi dovedit la fel de 
demni de încredere în cazul în care li s-ar fi cerut să 
trădeze sau doar să facă investigaţii asupra membrilor 
aristocrației propriei țări ori, și mai rău, a familiei 
regale. Menzies presupunea că acesta era motivul 
pentru care predecesorul său, amiralul Sinclair, prefe- 
rase să pună pe urmele ducelui de Kent un ofițer 
experimentat, așa cum fusese căpitanul Kater. 

Adevărul era că în cadrul British Secret Intel- 
ligence Service activau și agenţi suspectaţi că ar avea 
simpatii revoluționare filonaziste sau, în orice caz, 

foarte apropiaţi de pozițiile exprimate de ducele de 
Kent. 

Sir Steward Menzies hotări că investigaţiile trebu- 
iau efectuate în cel mai mare secret: ce se ascundea 
în spatele sosirii lui Rudolf Hess în Marea Britanie 
era o întrebare cu un răspuns mult mai greu de găsit 
decât „rutina cotidiană“ a unei țări aflate în război. 


Scoţia, anii '40 


Motto-ul care trona pe frontispiciul castelului 
Buchanan - CLARIOR HINC HONOS - contrasta 
cu aspectul auster și tern al impunătoarei clădiri trans- 
formate în spital militar. Aici erau trataţi, în gene- 
ral, pacienţii de rang înalt. 

Salonul lui Rudolf Hess era supravegheat de Ro- 
bert Shaw, un tânăr ofiţer al MI6. Santinela îl recu- 
noscu imediat pe ștabul din serviciile secrete care îl 
însoțea pe ducele de Hamilton. Cu toate acestea, loco- 
tenentul le ceru nou-veniţilor consemnul, lăsându-i 
să intre în camera ocupată de omul numărul doi al 
celui de-al Treilea Reich abia după ce le verifică 
permisele de trecere. 

- Bună ziua, Herr Hess, zise ducele de Hamilton 
când ajunse lângă patul pacientului. L-am adus cu 
mine și pe colonelul Danton de la MI6. El a condus 
ancheta în cazul dispariţiei agentului Kater. Puteţi 
discuta cu el fără nici o grijă: colonelul e de-ai noștri. 

Îl puteţi întreba ce m-aţi întrebat și pe mine zilele 
trecute. 

Hess nu stătu pe gânduri și intră direct în subiect. 

- Spuneţi-mi, domnule colonel, zise el, aţi găsit 
cumva în locuința lui Kater un fragment dintr-o 
partitură medievală sau copia unei balade dedicate 
Mariei Magdalena? 

- Nu ţin minte să fi găsit așa ceva, dar am adus 
procesul-verbal al percheziţiei din locuinţa lui. O 
clipă... Ia te uită, într-adevăr erau acolo câteva par- 
tituri vechi, vreo zece la număr, pe care le-am enu- 
merat aici, spuse colonelul Danton, parcurgând cu 
privirea o listă. Dar nici unul dintre cântece nu era 
dedicat Mariei Magdalena și cred că toate partiturile 
găsite erau complete. Pe de altă parte, trebuie să vă 
spun că toate au fost examinate de experţi, iar aceștia 
au confirmat ceea ce tocmai v-am spus. Investigațiile 
mele au fost foarte amănunțite: am cerut chiar să se 
verifice dacă nu cumva în casa aceea existau ascunză- 
tori secrete în ziduri sau în podele. În concluzie, este 
exclus ca documentul pe care îl căutaţi să se fi aflat 
acolo. 

- Kater avea rude sau prieteni de încredere, cărora 
să le fi dat documentul în custodie? insistă Hess. 

- Nu, domnule, răspunse prompt colonelul 
Danton. Kater era pasionat doar de munca sa şi de 
muzică... dar... așteptați puţin... Preotul acela... pă- 
rintele Mc Aiden... da, așa se numea. A venit acasă 
la Kater chiar în timpul percheziției. Părea foarte 
tulburat. Mi-a spus că era bun prieten cu cel dispărut, 

impărtășind aceeași pasiune pentru muzica veche. 
Oare cum de nu m-am gândit mai devreme la asta? 
- Îi puteţi da de urmă? întrebă ducele Hamilton. 
- Bineînţeles, îmi amintesc că mi-am notat 
datele lui, răspunse colonelul englez. 
Locotenentul Robert Shaw îşi făcea de lucru cu 
o oglindă de campanie, folosită pentru bărbierit, pe 
care o plasase deasupra ușii: reuși astfel să observe 
amănuntele scenei care se desfăşura în salonul lui 
Hess. La sfârșit, auzi și ultimele fraze pronunțate de 
ofițerul superior al serviciilor secrete britanice. 
Drept urmare, locotenentul Shaw procedă în con- 
formitate cu ordinul pe care îl primise: redactă un 
raport detaliat, fără să omită cele câteva cuvinte ale 
discuţiei pe care reușise să le surprindă. Câteva ore 
mai târziu, raportul tânărului ofițer ajunse pe masa 
primului-ministru. 


Londra, anii '40 


- Se pare că în mărul nostru avem un vierme gras, 
comentă Churchill, apoi dispuse transferul lui Hess 
intr-un loc mai puţin frecventat. 

Cei prezenți în biroul primului-ministru ar fi fost 
gata să jure că viermele despre care vorbise Churchill 
era de fapt o aluzie la ducele de Kent și la legăturile 
lui dubioase. 

Peste câteva zile, omul numărul doi al celui de-al 
Treilea Reich fu transferat în Turnul Londrei. 

Totuși, un binevoitor avu grijă să transmită la 
Berlin o notă informativă cifrată în atenţia lui Albrecht 
Haushofer, în care era prezentată în amănunt discu- 
ţia purtată de Danton, ducele de Hamilton și Hess 
în salonul spitalului militar Buchanan. 


„Afacerea Hess“ luă amploare în scurt timp, 
inflamând imaginaţia întregii lumi: toate ziarele de 
pe mapamond comentau evenimentul sub titluri cu 
litere de-o șchioapă. În cele din urmă, și postul oficial 
de radio al Germaniei a difuzat un comunicat, la care 
însuși Hitler ţinuse să-și aducă contribuția. 

„Deşi Fuhrerul, spunea comunicatul, i-a interzis 
să piloteze fără însoțitor din cauza unei maladii grave 
ȘI progresive care poate conduce la o infirmitate fizică 
și mentală, membrul de partid Rudolf Hess a neso- 
cotit ordinul. Procurându-și un avion de ocazie, el 
s-a încumetat să zboare spre pământ inamic. Din scri- 
soarea adresată de Hess Fiihrerului ies limpede în 
evidență gravele semne de dezechilibru mintal de care 
suferă...“ 

Se părea că ecoul acelui straniu episod nu avea să 
se stingă prea curând, întrucât în joc se aflau prea 
multe puteri și interese politice. 

Serviciile secrete de pe toate cele cinci continente 
se mobilizară pentru a afla cât mai multe informaţii 
despre ultimul zbor al lui Rudolf Hess. Dintre toate, 
cele mai îngrijorate de turnura pe care o puteau lua 
evenimentele erau serviciile de spionaj sovietice: unele 
indiscreții scăpate din înaltele cercuri politice insinuau 

că, în realitate, în spatele acestei incredibile întâmplări 
se ascundea o schimbare de poziţie a englezilor față 
de cel de-al Treilea Reich. Iar în eventualitatea unei 
păci separate între Marea Britanie și naziști, cel mai 
mult ar fi avut de suferit Iosif Vissarionovici Stalin 
și Uniunea Sovietică. 

Drept urmare, în afara căilor subterane utilizate 
în mod obișnuit, liderul de la Kremlin hotări să 
folosească și canalele diplomatice tradiționale. 

În clipa în care centralista din Downing Street 
numărul 10 îl anunță că ambasadorul Uniunii Sovie- 
tice Îl căuta la telefon, primul impuls al lui Churchill 
fu să amâne convorbirea; apoi, într-o fracțiune. de 
secundă, se răzgândi şi acceptă să vorbească. Într-un 
timp la fel de scurt născoci o scuză plauzibilă care 
avea să intre în istorie. 

- 'Tovarășul Stalin a aflat vestea şi dorește să vă 
inștiințeze de profunda sa îngrijorare pentru cele 
întâmplate, domnule prim-ministru. 

- Ca intotdeauna, toată povestea a fost exagerată 
de presă, domnule ambasador, răspunse Churchill. 
Apoi continuă pe un ton enigmatic: Iar acest fapt, 
din păcate, a avut drept consecință deconspirarea în- 
tregului aparat al serviciilor noastre secrete. 

- Vreţi să spuneți, Excelenţă, că a existat un plan 
in spatele sosirii în Anglia a lui Rudolf Hess? 

- Cei mai destoinici oameni ai noștri, improviză 
Churchill, lucrau de câțiva ani buni la acest plan. 
Deocamdată însă nu pot să spun mai multe, nici chiar 
unui aliat de încredere cum este Uniunea Sovietică: 

aș risca să pun în primejdie viaţa tuturor agenților 
noștri care încă nu au apucat să se întoarcă în țară. 
Din păcate, unicul rezultat al operațiunii a fost cap- 
turarea lui Rudolf Hess, însă proiectul nostru era 
mult mai amplu. V-aş ruga să-l liniștiți pe prietenul 
nostru Stalin, asigurându-l totodată de loialitatea și 
onoarea naţiunii noastre. Vă voi furniza detalule 
întregii operaţiuni imediat ce voi putea să fac acest 
lucru. 

Churchill trânti furios receptorul în furcă, apoi 
şuieră printre dinţi: 

- La naiba cu odraslele astea cu sânge albastru! În 
loc să se joace cu tot felul de strategii subversive de 
două parale, mai bine s-ar limita să participe la me- 
ciuri de polo și partide de vânătoare de vulpi... Cel 
puţin ar cruța sănătatea tuturor: pe a lor, pe a mea 
şi pe cea a întregului popor englez! 

Câteva zile mai târziu, Stalin difuză un comunicat 
in care își expunea opinia oficială asupra „afacerii 
Hess“: liderul sovietic confirma versiunea lui Chur- 
chill, care vorbea despre un uimitor complot al servi- 
ciilor secrete britanice care dusese la capturarea lui 
Hess. Nimeni n-ar fi băgat mâna în foc că Stalin 
credea cu adevărat acea versiune, dar toată lumea era 
de acord că nu ar fi fost deloc prudent ca rușii să-și 
irite aliaţii în acele momente în care o sută şaptezeci 
de divizii germane erau masate la granițele Uniunii 
Sovietice, acolo unde le așteptau o sută cincizeci de 
divizii ale Armatei Roșii. 

Obersalzberg, anii '40 


Trecuseră câteva luni de la acel mai 1941, perioa- 
dă în care evenimentele se precipitaseră. Printre 
altele, în decembrie se petrecu o întâmplare care avea 
să schimbe în mod decisiv situaţia de pe front. 

Hitler prefera în continuare refugiul său din Alpii 
bavarezi oricărei alte reședințe. Berghof, vila cu două 
etaje de lângă Berchtesgaden, în regiunea Obersalz- 
berg, la mică distanță de Cuibul Acvilei, era locul în 
care Fiihrerul obişnuia să se întâlnească cu cei mai 
apropiaţi colaboratori ai săi. Când aceştia erau obli- 
gaţi la sejururi mai lungi, erau găzduiți în cele pai- 
sprezece camere de la ultimul etaj. 

De data aceasta, pe lângă Himmler și Heydrich 
era prezent și Martin Bormann. 

Hitler arătă spre cele cinci fotolii din piele dispuse 
în semicerc în faţa uriașului cămin faianțat din salon. 
Fiihrerul se așeză cel din urmă: mai întâi roti manivela 
gramofonului și puse pe platan un disc cu o operă de 
Wagner, al cărui bust de bronz realizat de Breker trona 
pe o măsuţă de cristal. Notele grave din Tannhäuser 
risipiră liniştea grea care se lăsase în încăpere. 

De la fereastra uriașă, ca o vitrină, se deschidea 
priveliștea asupra întregii văi acoperite de zăpadă. 
Iarna neașteptat de aspră îngreunase operaţiunile de 
război şi mișcările de trupe de pe front. 

În cele din urmă, Hitler abordă primul subiect de 
pe ordinea de zi a întrunirii: evreii. 

Heydrich urma să fie actorul principal la con- 
ferința programată pentru jumătatea lunii ianuarie 
la Wannsee, care avea ca scop găsirea unei rezolvări 
a problemei evreiești: până în acel moment, evreii, 
deposedaţi de toate bunurile, fuseseră expulzați de 
pe teritoriul celui de-al Treilea Reich. Acum însă tre- 
buiau luate în consideraţie dificultățile obiective cu 
care se confruntau țările europene implicate în răz- 
boi, incapabile să mai facă față fluxurilor nesfârșite 
de imigranţi. 

Heydrich interveni și își expuse punctul de vedere 
ca și cum nu ar fi fost vorba despre ființe umane, ci 
despre niște mărfuri aflate în tranzit pe teritoriul german. 
Apoi rămase în așteptarea instrucțiunilor Fiihrerului. 
Hotărârea acestuia avea să devină și poziția oficială 
a guvernului la conferinţa de la Wannsee. 

Dintre rezolvările propuse fu aleasă Endlösung der 
Judenfrage, „Soluţia finală a problemei evreiești“. 

Astfel, printr-o decizie care presupunea exter- 
minarea unui întreg popor, fu rezolvat primul punct 
de pe ordinea de zi a întrunirii de la vila Berghof. 
Toţi cei prezenţi aprobară fără rezerve hotărârea. 

Hitler aduse apoi în discuţie cel de-al doilea 
subiect, pe care în clipa aceea îl considera mult mai 
important decât chestiunea evreiască. 

- Japonezii vor ataca mâine, anunţă el sec. 

Toţi cei prezenţi știau ce avea să se întâmple mai 
departe: americanii urmau să primească o lecţie dure- 
roasă pentru politica lor neintervenţionistă, văzân- 
du-se obligați să intre în război. Avea să fie un eveniment 

care putea schimba echilibrul militar al momentului, 
o nouă necunoscută în privinţa victoriei finale. O 
necunoscută care, cu siguranță, nu avea să acționeze 
in favoarea Germaniei. 

Nici unul dintre cei prezenţi nu ar fi recunoscut 
cu voce tare, însă toţi, în frunte cu Hitler, vedeau 
norii negri de furtună care se iviseră la orizont chiar 
in momentul în care Reichul se pregătea pentru 
victoria finală. Intrarea Americii în război dădea peste 
cap toate pronosticurile. Erau imperios necesare 
acţiuni care să încline din nou balanţa în favoarea axei 
Roma-Berlin-Tokyo. În mintea liderilor naziști 
încolți din nou un plan la care se renunţase în ulti- 
mele luni. 

- Cred că este oportun, spuse Himmler, să luăm 
din nou în consideraţie proiectul cu bătaie pe termen 
lung gândit de camaradul Hess: oferindu-le englezilor 
posibilitatea construirii în același timp cu noi a unei 
arme de distrugere în masă, Germania ar putea să 
incheie o pace separată cu Marea Britanie. 

- În ceea ce mă priveşte, domnule Reichsfiihrer 
Himmler, proiectul despre care vorbiţi nu a fost 
niciodată abandonat, interveni Bormann. Ca atare, 
vă informez că am menţinut raporturile amicale 
stabilite de predecesorul meu, Rudolf Hess, cu ducele 
de Kent și susținătorii săi. Acolo, pe teritoriul inamic, 
serviciile secrete se scaldă acum în ape mult mai li- 
niștite: Fuhrerul a răspândit cu abilitate zvonul refe- 
ritor la nebunia camaradului Hess, în timp ce englezii 
au lăsat să se înțeleagă că arestarea omului nostru a 

fost rodul unei operaţiuni puse la cale de serviciile 
lor secrete. Cele două versiuni au redus în cele din 
urmă interesul morbid creat în jurul acestui caz. În 
același timp, e bine de știut că vigilenţa serviciilor de 
spionaj ale britanicilor a mai scăzut în ultima vreme. 
Consider, așadar, că este momentul să activăm din 
nou piesele-cheie ale planului nostru. 


Anglia, anii '40 


Când colonelul Danton îl interogă din nou pe 
preotul irlandez, acesta îi spuse candid că trimisese 
manuscrisul Suveranului Pontif, la Vatican: deoarece 
era vorba despre o partitură de muzică religioasă, 
părintele Mc Aiden considerase că Sfântul Scaun era 
locul cel mai potrivit în care putea fi păstrată. Ame- 
nințările cu acuzaţia de înaltă trădare proferate de 
colonelul Danton se dovediră zadarnice: logica părin- 
telui Mc Aiden părea total desprinsă nu doar de orice 
mașinaţiuni, ci chiar şi de realitate. 

Colonelul de la MI6 întocmi în consecință un 
raport oficial - în care declara închise cercetările în 
cazul Kater - și un altul, mult mai detaliat, pe care 
i-l trimise ducelui de Kent. 

Câteva ore mai târziu, aceeași notă informativă 
ajungea pe masa lui Bormann, care luase locul „smin- 
titului“ Hess în ierarhiile naziste. 

Germania, anii '40 


Spre deosebire de ceilalți apropiaţi ai lui Hitler, 
Martin Bormann era un bărbat discret și solitar. Avu- 
sese o copilărie nefericită: rămas de foarte mic orfan 
de tată și constrâns de sărăcia în care trăia familia sa, 
preferase câmpurile de instrucţie în locul educaţiei 
școlare, înrolându-se ca artilerist în cursul Primului 
Război Mondial. 

În 1927, la numai douăzeci și șapte de ani, se înscri- 
sese în NSDAP, construindu-și o carieră fulgerătoare 
care îl adusese în postura de secretar personal al lui 
Hess, funcţie deţinută între 1933 și 1941. 

Bormann era pasionat de muzică și de șah. Avea 
un Caracter împăciuitor și meditativ. Cu toate acestea, 
nu era mai puţin feroce decât camarazii săi în 
problemele care necesitau acțiune promptă și pumn 
de fier. Toate aceste calități îl făcură să crească în ochii 
Fuhrerului până într-acolo încât acesta îi oferi funcția 
de secretar personal după ce „smintitul“ Hess fu lovit 
de damnatio memoriae. 

Bormann se situase mereu pe poziţii profund anti- 
clericale: în opinia lui, preoții nu numai că nu puteau 
face parte din structurile de conducere ale partidului, 
dar ar fi trebuit să li se interzică orice formă de ade- 
ziune la ideologia nazistă. Singura excepţie pe care 
o accepta fără rezerve era un sacerdot foarte atașat 
de ideile naziste, care preluase rolul de mediator între 
Führer şi Sfântul Scaun. Numele său era Roeller, iar 

Bormann îl cunoscuse prin intermediul predeceso- 
rului său, Hess. 

În clipa în care află că fragmentul lipsă al partiturii 
medievale ajunsese printre documentele păstrate la 
Vatican, secretarul personal al Fiihrerului își aminti 
imediat de monseniorul Roeller. 


45 


Languedoc, 2007 


Cei doi scufundători ai Jandarmeriei îl ajutară pe 
Oswald Breil să-și fixeze tubul de oxigen pe spate. Pe 
malul micului lac subteran era animaţie mare: oamenii 
lui Tamberly căutară cu minuțiozitate indicii noi sub 
fasciculele proiectoarelor subacvatice. Apa cristalină 
reflecta pe bolta peşterii lumina lămpilor cu halogen. 

După ce stratul de sedimente acumulate în decur- 
sul secolelor fu îndepărtat în întregime, în fața ochilor 
le apăru gura unei galerii, astupată cu blocuri uriașe 
de piatră. 

Curând, scafandrii își dădură seama că folosind 
dalta şi ciocanul nu aveau să reuşească niciodată să 
facă o breşă în zid. 

Unul dintre ei ieși la suprafață. Când se scufundă 
din nou, ținea în mâini o unealtă legată la un tub de 
aer comprimat. Vibraţiile ciocanului pneumatic se 
propagară din adâncuri cu un zgomot surd, asemă- 
nător vuietului unui cutremur. 

Chiar și cu acest instrument, penetrarea zidului 
se dovedi o operaţiune dificilă și de lungă durată: 
blocurile imense fuseseră lipite unul de celălalt fără 
ajutorul mortarului, dar îmbinările erau perfecte, iar 
construcția masivă, ermetică, de netrecut. 

Cei trei bărbaţi lucrară cu schimbul, deoarece sub 
apă nu era loc decât pentru două persoane în același 
timp. 

Nu trecuseră mai mult de zece minute de când 
Oswald se odihnea pe mal, când unul din scafandri ieși 
la suprafață şi îi ceru să-l urmeze: reușiseră să facă o 
breșă suficient de mare ca să permită trecerea unui om. 

Câteva minute mai târziu, Oswald conducea micul 
grup subacvatic dincolo de zid. Pătrunseră într-o 
galerie inundată care se întindea în plan orizontal, 
cu o serie de coturi și curbe bruște ce îi împiedicau pe 
cei trei să vadă la mai mult de doi-trei metri în faţa lor. 

După aproximativ treizeci de metri, galeria luă un 
curs ascendent și în cele din urmă scafandrii scoaseră 
capetele la suprafață, într-o cavitate aerisită. 

După ce înotă câțiva metri, Oswald ieși pe uscat: 
fasciculele lanternelor luminară bolta uriașei săli, care 
părea că se află la peste douăzeci de metri deasupra 
capetelor lor, asemenea cupolei unei mari biserici, 
impodobită de o constelație de stalactite. 

Când îndreptă fasciculul lanternei spre pardoseala 
sălii, Oswald încremeni. 

Zăceau aliniaţi, unul lângă celălalt. Microclimatul 
peșterii păstrase scheletele aproape intacte de-a lungul 
celor câteva secole care trecuseră de la moartea lor. 

Oswald se eliberă de echipamentul greoi de scafan- 
dru și începu să inspecteze sala, înaintând cu pași 
uşori, ca și cum nu ar fi vrut să deranjeze somnul 
etern a] locuitorilor grotei. 

Se aflau acolo peste o sută de cadavre, care zăceau 
la fiecare pas, de jur-împrejurul pereților. Multe din- 
tre ele erau schelete de copii. Oasele degetelor se în- 
crucișau cu cele ale scheletelor de alături, într-o 
ultimă și veșnică strângere de mână fraternă. 

Breil se apropie de unul dintre schelete, aplecân- 
du-se să examineze spada prinsă de mijloc. Își dădu 
imediat seama de proveniența ei: era o armă medie- 
vală folosită de luptătorii nobili din antica Persie. Era 
un obiect foarte rar, lucrat cu măiestrie: garda era din 
aur incrustat, împodobită cu un smarald de mari 
dimensiuni. Spadele de genul acela, cu lama curbată, 
ușoare și foarte ușor de manevrat se numeau akinakes. 

Oswald o luă în mână: lama aceea rece trebuie să 
fi fost protagonista multor întâmplări teribile, dar 
victoriile ei se dovediseră, în cele din urmă, inutile. 

- Să ne întoarcem, le spuse Oswald celorlalți doi 
scafandri, care priveau uluiți de jur-imprejur. Mâine 
va trebui să petrecem mult timp aici, în sala aceasta. 

Tamberly îi întâmpină îngrijorat și curios în 
același timp. 

- Hai, spuneţi-mi, ce se află dincolo de zid? întrebă 
el. A trecut mai bine de o jumătate de oră de când 
nu am mai zărit nici o bulă de aer urcând la suprafață. 
Începusem să mă gândesc la ce e mai rău. 

- Am descoperit o altă sală. Ceva mai înaltă decât 
aceasta. Apa nu a ajuns până acolo și am găsit peste 
o sută de schelete. Fără îndoială că cineva a vrut să 
le bareze pentru totdeauna bieţilor oameni orice cale 
de ieșire şi a transformat caverna într-un uriaș mor- 
mânt. Dacă ai posibilitatea, Yves, te-aș ruga să-mi faci 
rost pentru mâine de alți câțiva oameni, dar fă-o cu 
mare discreţie: încă nu e momentul să facem publică 
această descoperire. Vreau să aflu ce anume a provocat 
atunci, în Evul Mediu, acest teribil masacru. Și în nici 
un caz nu vreau aici reporteri înarmaţi cu camere de 
luat vederi sau arheologi cu pensoane și palete. 

- Desigur, Oswald. Nu-ţi face griji. Și, în orice 
caz, voi lăsa doi-trei oameni de-ai mei aici la noapte, 
să păzească intrarea. 


Teheran, 2007 


- Mâine, Excelenţă, spuse Fadah, negustorul de 
arme. Vă mai solicit un răgaz până mâine. Clientul meu 
mi-a dat asigurări că mâine vom încheia tratativele. 

- Ca să fiu sincer, n-a fost vorba niciodată de tra- 
tative, remarcă iritat Gholam Pashelvi. Până acum, 
am fost legat de mâini și de picioare în fața ta şi a 
clientului pe care îl reprezinţi: voi aţi stabilit totul, 
incepând cu prețul mărfii și terminând cu modalitatea 
de livrare a acesteia; chiar și calitatea petrolului pe 
care vi-l ofer la schimb aţi ales-o tot voi. Acum însă 
mă rog pentru tine să meargă totul ca pe roate, Fadah. 

Când traficantul de arme ieși din încăpere, Pashelvi 
se întoarse spre credinciosul său om de încredere. 

- Continuă să-l ţii sub observație, Nard. Șobolanul 
ăsta vorbitor nu mi-a plăcut niciodată. Sper din toată 
inima să fie și un sâmbure de adevăr în spatele acestei 
stranii afaceri cu material radioactiv. Și oricum, când 
totul se va termina, ne vom ocupa de el intr-o manieră 
definitivă: nu ne putem permite să lăsăm un martor 
în viață. Apropo de martori, ce mai face ex-președin- 
tele nostru ales în mod democratic? 

- Mai întîi, nu vă faceţi probleme în privinţa lui 
Fadah: îi urmărim orice mișcare. Nu voi întârzia să vă 
informez atunci când vor interveni evenimente demne 
de semnalat, răspunse Nard, cu o privire sinistră. Cât 
despre martori... nu credeți totuși că a venit vremea să 
scăpăm pentru totdeauna de președintele Tahrjani? 

- În nici un caz! exclamă Pashelvi. Trebuie să ne 
folosim de el ca de un jolly-joker de fiecare dată când 
incep să apară suspiciuni legate de dispariția sa: apa- 
riţiile sale televizate și declaraţiile transmise din zonele 
secrete în care se ascunde sunt principala noastră 
dovadă de legitimitate. Faptul că și-a mărturisit trăda- 
rea ne fereşte de orice acuzaţie. 


Languedoc, 2007 


- Ia priveşte aici, Sara, spuse Oswald ținând spada 
cu ambele mâini. 
- Dar asta este o akinakes! Unde ai găsit-o, Oswald? 

- Crezi că reziști să asculți o poveste incredibilă? 

Sara tăcu tot timpul cât Oswald îi spuse ce des- 
coperise, sorbindu-i fiecare cuvânt. 

- Catarii! exclamă ea în cele din urmă. Legenda 
străveche care vorbește despre zecile de fugari zidiți 
de vii într-o peșteră... Așadar, e adevărat! 


Teheran, 2007 


La Teheran era ora nouă dimineaţa, cu două ore 
mai târziu decât fusul central-european, când tele- 
fonul de pe linia privată a preşedintelui iranian începu 
să sune. 

- Clientul meu m-a sunat acum câteva minute, se 
auzi vocea surescitată și plină de mulțumire a lui 
Fadah. Totul e aranjat, Excelență. Cred că trebuie să 
ne întâlnim cât mai repede. 

- În biroul meu, peste două ore, replică sec Pashel- 
vi, pe un ton care nu admitea replică. 


Languedoc, 2007 


Trecuse mult timp de când Oswald nu mai petre- 
cuse o noapte liniștită într-o cameră de hotel. Acum, 
când îngrijorarea pentru soarta Sarei scăzuse în 
intensitate, bărbatul se lăsă în voia unui somn bine- 
făcător care avea să-l pună pe picioare: îl aștepta o 
zi grea. 

Telefonul sună îndelung până când reuși să alunge 
visele lui Oswald. 

Aruncă o privire la ceas: era ora șase și douăzeci 
dimineaţa. 

- Oswald, trebuie să-ți dau o veste proastă, spuse 
Yves Tamberly de la celălalt capăt al firului. 

Breil tresări și se rugă în gând ca vestea proastă 
să nu fie în legătură cu Sara. 

- Acum douăzeci de minute, o echipă formată din 
cinci scafandri a ajuns la Grotte des Chevaliers ca să 
pregătească instalațiile și echipamentele necesare 
scufundării. Au descoperit că cei trei oameni lăsați 
de pază acolo au fost uciși cu focuri de pistol. Atacul 
s-a produs între orele trei - când cei trei au făcut 
schimbul de tură - și șase dimineaţa. Se pare că e 
vorba de asasini profesioniști: oamenii mei au fost 
ucişi cu precizie, cu câte un singur foc de pistol. 

- Poţi să mai ţii câteva ore la distanță presa și 
televiziunea, Yves? 

- Nu-ţi pot promite, Oswald, dar o să încerc. Ce 
vrei să faci? 

— Să inspectez peştera, aşa cum mi-am propus încă 
de ieri. Deşi mă tem că acum este prea târziu. 

- Ai nevoie de ceva? Spune-mi și o să încerc să 
fac ce-mi ceri. 

- Dacă e posibil, aș vrea să-mi lași la dispoziţie 
echipa de scafandri cu tot cu echipamente. Și aș mai 
vrea să duc un contor Geiger-Miiller în sala mare pe 
care am descoperit-o ieri. 

Sara Terracini se trezi odată cu primele raze ale 
soarelui, așa cum se întâmpla în fiecare zi de când 
își revenise din starea de inconșştienţă. Probabil că 
dormise prea mult cât timp fusese în comă, își spuse. 

Întinse mâna spre noptieră și luă de acolo lap- 
topul. Deschise fișierul în care introdusese toate pagi- 
nile scanate ale agendei lui Luca Raso, decriptându-le 
cu ajutorul programelor speciale de care dispunea 
laboratorul său de la Roma. 

Se cufundă în lectură și în scurt timp fu cucerită 
de evenimentele tumultuoase relatate de jurnalist. 


Din agenda lui Luca Raso, jungla amazoniană, 
1976: 


Nu-mi trecuse încă durerea de cap, când am fost 
luat din cameră şi escortat de-a lungul unui coridor 
subteran de doi gardieni înarmaţi. De-a lungul pe- 
reţilor erau mai multe uși protejate cu drugi grei 
de fier. Mi-am închipuit că era vorba despre depo- 
zitele de arme și muniții ale micii armate aflate la 
dispoziţia lui Neumann. De-a lungul tavanului se 
întindeau reţele de conducte groase, întrerupte din 
loc în loc de valve. Ţevile se ramificau, urcând spre 
instalaţiile de încălzire și apă de deasupra. 

Camera în care am fost dus era netencuită, lă- 
sând vederii betonul armat din care erau construiți 
pereţii. Mi-au legat încheieturile și gleznele cu cătu- 
şe fixate de braţele și picioarele unui jilț de fier, fixat 
la rândul său în pardoseală cu buloane de oțel, chiar 

în mijlocul încăperii. O lampă de aluminiu care 
atârna din tavan îşi concentra fasciculul de lumină 
chiar pe chipul meu, împiedicându-mă să văd cu 
claritate ce se întâmpla în afara zonei luminate a 
camerei. 

O oră mai târziu, ușa s-a deschis. 

Un gardian a intrat împingând un cărucior ase- 
mănător celor folosite de chirurgi în blocul operator. 
L-a lăsat la un metru în stânga mea, apoi a ieşit. 

Instrumentele de fier erau dispuse ordonat pe 
un tifon. 

Mi-am dat seama imediat la ce foloseau toate 
acele ustensile. 

După mai multe ore de așteptare iritantă, ușa 
se deschise din nou. Erick Neumann era însoțit de 
trei persoane, care s-au postat în afara conului de 
lumină proiectat de lampa de aluminiu. Nu reu- 
şeam să le disting trăsăturile. 

- Bine aţi revenit, domnule Raso! mi-a spus 
Neumann, afişând un zâmbet sarcastic. De data 
aceasta însă, sejurul dumneavoastră aici nu va mai 
fi la fel de plăcut ca data trecută. Sunt convins că 
aveți multe să ne povestiți. De altfel, ne-am strâns 
cu toții aici pentru că suntem nerăbdători să vă 
ascultăm. 

— Și ce aveţi de câștigat din asta, domnule Hey- 
drich? Sper că nu vă deranjează dacă mă adresez 
dumneavoastră cu numele real: mi-ar părea rău să 
știu Că aţi uitat de el în toți aceşti ani petrecuţi sub 
masca unui magnat brazilian de origine evreiască. 

Aveţi de achitat o datorie față de istorie, Herr Rein- 
hard Heydrich! 

- Nu cred că vă aflaţi în situația să puneţi condiţii, 
domnule Raso. Oricum, n-aveţi decât să-mi spuneți 
cum doriţi, atâta vreme cât ne veţi mărturisi ceea ce 
ne interesează. Mi-ar părea rău să le ordon oamenilor 
mei să vă facă să deveniți cooperant. Așadar, ce știți 
despre Operaţiunea Amazoanele? 

*- De ce spuneţi că ar fi în interesul meu să 
vorbesc? Oricum sunt condamnat la moarte, nu-i 
așa? 

- Ca să fiu sincer, nu vă pot oferi prea multe 
garanții referitoare la viața dumneavoastră. Însă vă 
pot da asigurări că e mult mai bine dacă se va ter- 
mina totul fără ca dumneavoastră să fi cunoscut 
tratamentul medical pe care vi l-a rezervat tânărul 
nostru Moshe Swazinski. Sau, dacă vreți, îi puteţi 
spune Frederick Schellenberg, de vreme ce preferați 
să folosiţi numele noastre reale. Tatăl său, Walther 
Frederick Schellenberg, respectabilul meu succesor 
la conducerea RSHA, a ţinut să-i dea propriul nu- 
me. Să ştiţi că tânărul nostru Moshe a avut dintot- 
deauna o mare pasiune pentru medicină. Din păcate, 
circumstanţele l-au determinat să devină un simplu 
om de afaceri și cred că abia așteaptă să-și exercite 
pe pielea dumneavoastră talentele reprimate. Așa- 
dar, vă întreb pentru ultima oară, domnule Raso: 
ce ştiţi despre Operaţiunea Amazoanele? 

Swazinski s-a desprins de micul grup postat în 
penumbra încăperii și a început să-și facă de lucru 

cu instrumentele metalice de pe căruciorul din 
apropierea mea. 

- Am fotografiat dosarul pagină cu pagină, am 
spus eu atunci. Nu am avut timp să-l citesc pentru 
că schimbul de bagaje s-a făcut foarte repede. Am 
păstrat însă filmul și, după accidentul de avion, 1 
l-am încredinţat unui avocat din Rio de Janeiro. Dacă 
într-o săptămână nu mă voi duce să iau pelicula de 
la cabinetul lui, avocatul a primit instrucțiuni să 
developeze filmul și să trimită fotografiile presei. 
Iată ce știu despre Operaţiunea A mazoanele. 

Heydrich-Neumann a făcut un gest nervos, 
apoi s-a îndepărtat şi a început să discute în germană - 
cu cei trei însoțitori ai săi. După un timp, s-a întors 
din nou spre mine. 

- Sunt convins că blufați, domnule Raso. Cu 
toate acestea, nu vrem să ne asumăm nici un risc. 
Ne va fi uşor să vă verificăm spusele. Execuţia 
dumneavoastră este doar amânată numai până când 
vom face acest lucru. 

Apoi, Heydrich și ceilalți trei bărbaţi au părăsit 
încăperea. 


Nu-mi puteam da seama cât timp trecuse de la 
intreruperea interogatoriului, dar cred că stăteam 
de mai bine de o jumătate de zi pe jilţul acela de 
fier. Eram extenuat, mi-era sete și aveam crampe 
musculare din cauza poziţiei în care eram obligat să 


stau. Zgomotul sec al zăvoarelor m-a făcut să tresar.: 

mi-am închipuit că-mi descoperiseră minciuna şi că 
veniseră să mă ucidă. 

O siluetă firavă s-a apropiat de mine. 

Chipul Alexandrei Oliveiro mi-a apărut în faţa 
ochilor asemenea unei fantasme. Părea foarte încor- 
dată, dar mișcările îi erau rapide și sigure. 

Cu o cheie mi-a desfăcut cătușele. 

- Repede, vino după mine, mi-a spus. Nu știu 
cât timp avem la dispoziţie înainte de a se da alarma. 

- Mai întâi trebuie să-mi recuperez agenda din 
cameră, i-am replicat eu. 

Știam că îmi asum un risc imens, dar în agendă 
îmi notasem tot ceea ce descoperisem pe parcursul 
aventurii mele. 

- Ai înnebunit, Luca? Lasă agenda și urmea- 
ză-mă: trebuie să găsim imediat o ascunzătoare şi 
apoi să descoperim o modalitate de a pleca cât mai 
repede din zonă. 

leșind din celulă, l-am văzut pe gardian zăcând 
cu capul într-o baltă de sânge. 

Alexandra il omorâse. 

Când am ajuns la mijlocul coridorului, i-am fă- 
cut semn să meargă mai departe: eu urma s-o ajung 
din urmă după ce-mi recuperam agenda. 

- Aşteaptă-mă la hangar, i-am șoptut. Într-o 
jumătate de oră voi fi şi eu acolo. 

Apoi am luat-o pe culoarul care ducea la vilă. 


Coridorul era pustiu. Am urcat scara care ducea 
către dependinţele vilei. Dar nici la Residencia nu 

se vedea picior de om. Am ajuns în cameră: agenda 
era acolo unde o văzusem ultima dată. 

În timp ce coboram scările, am auzit zgomot 
de voci dinspre biroul lui Neumann. 

Am intrat tipul în bibliotecă, am rotit vasul 
liberty şi m-am strecurat în camera secretă. 

Heydrich şedea la masa de lucru discutând cu 
doi necunoscuţi care stăteau în picioare în faţa lui. 

— Atât timp cât a trăit, Fuhrerul nu ne-a permis 
să ducem la bun sfârșit Operaţiunea Amazoanele, 
spunea Heydrich. Așa că nu am avut posibilitatea 
să-l eliberăm pe camaradul Hess din închisoarea de 
la Spandau. Dar, trebuie să recunosc că la vremea 
aceea ar fi fost o operațiune... inoportună. 

- Acum însă, că iubitul nostru Führer a trecut 
în lumea celor drepți, nu văd ce obstacol ne-ar mai 
sta în cale ca să ne îndeplinim vechiul nostru jură- 
mânt. Nimeni n-o să ne poată da vreodată de urmă, 
i-a răspuns unul din interlocutori. 

- Nu e chiar așa, camarade. Un obstacol ar fi 
ziaristul italian, a remarcat Heydrich. Trebuie să 
aflăm cu orice preţ dacă a luat într-adevăr legătura 
cu avocatul despre care vorbea. 

- Eu, unul, a intervenit cel de-al treilea bărbat 
din încăpere, cred că toată povestea asta cu avocatul 
nu e decât o cacealma folosită de Raso ca să ne 
sperie și să-şi salveze pielea. Eu l-aș ucide imediat, 
cu atât mai mult cu cât la Rio există trei sau patru 
sute de cabinete de avocatură. Practic, ne-ar fi impo- 
sibil să aflăm unde a predat filmul Raso în cele 

câteva ore în care l-am scăpat de sub observaţie. Eu 
zic să punem imediat în practică Operaţiunea Ama- 
zoanele, fără nici un fel de șovăială. Nu uitaţi că 
Rudolf Hess a luat locul Fihrerului în inima tu- 
turor neonaziștilor din Europa chiar din clipa în 
care a fost încarcerat la închisoarea din Spandau. 
De atunci, au loc periodic manifestații de elogiu la 
adresa lui şi proteste faţă de prelungirea perioadei 
sale de detenţie. Fără îndoială că după ce planul de 
evadare al lui Hess va reuși, iar el se va afla din nou 
alături de noi, mișcarea noastră va ieși din faza de 
latenţă în care se află acum, căpătând un nou suflu 
vital. Charisma lui Hess va cataliza în jurul nostru 
milioane și milioane de simpatizanți neonaziști din 
întreaga lume. Este singura cale prin care ideologia 
noastră, ideologia Führerului nostru, poate deveni 
eternă. 

- Sunt de acord, camarade. Totuși, cred că tre- 
buie să acționăm cu maximă precauţie. Din punc- 
tul meu de vedere, este obligatoriu să aflăm dacă 
Raso a blufat sau nu. Dacă e adevărat ce spune, 
riscăm să ne compromitem toată munca din ultimii 
aproape patruzeci de ani. Nu ne mai desparte decât 
un pas de renașterea celui de-al patrulea Reich, așa 
că nu ne putem permite nici cea mai mică greșeală. 
Îl vom face pe italian să vorbească: avem suficiente 
metode ca să-i dezlegăm limba. 

- Prefer să mai aştept înainte de a-l tortura pe 
Raso, a intervenit Heydrich în disputa celorlalți doi 
bărbaţi. Avem nevoie de el teafăr, ca să mergem 

cu el la avocat ca să recuperăm filmul. Lăsaţi-mă 
să joc această ultimă carte și, în cazul în care nu se 
va dovedi câștigătoare, mă voi supune voinţei voas- 
tre. Dar acum să revenim la ale noastre: problema 
cu ziaristul nu e decât un incident de parcurs pe 
care fără îndoială că îl vom depăși cu bine. Dacă 
nu mă înșel, ne-am adunat aici ca să discutăm despre 
renașterea idealurilor noastre, nu-i așa? 

- Mda... renaștere... a murmurat cel din stânga 
lui Heydrich. M-am săturat până peste cap de 
identități false şi nume de evrei scăpaţi de efectele 
Soluției finale. Vreau ca oamenii să mă salute pe 
stradă cu respect. Vreau să scap o dată pentru 
totdeauna de această dedublare insuportabilă. Nici 
nu-mi vine să cred: eu, în toți acești ani, în pielea 
unui evreu. Vreau să fiu strigat pe numele meu 
adevărat, de nazist fidel. M-am săturat de atâta 
„Shalom, domnule Isaac Hilsenrath“. Vreau să mi 
se spună: „Bună ziua, domnule Martin Bormann!“ 

Ceea ce vedeam și auzeam mi se părea neve- 
rosimil. O întreagă lume paralelă, populată de 
demoni, supravieţuise vreme de câteva zeci de ani 
sub masca unor personaje inventate, iar acum se 
pregătea de revanșă. 

- Dacă identitatea a fost o piatră de moară pe 
umerii tăi, Bormann, ce să mai spunem de bietul 
Fiihrer, care a fost obligat să poarte numele de 
Deumir Magruder până în ziua morţii. Ce ironie! 
Omul care a fost pe cale să schimbe soarta întregii 
lumi a trebuit să joace rolul unui obscur negustor 

de cereale ieşit la pensie până acum un an, când o 
banală bronșită l-a băgat în mormânt, a rostit cel 
de-al treilea bărbat, îndreptându-se spre oglinda 
falsă în spatele căreia mă aflam eu. 

Ochii înguști și chipul rotund nu erau foarte 
mult schimbate, în ciuda trecerii anilor și a 
intervențiilor chirurgicale. Iar faptul că se afla în 
compania celorlalți doi era dovada indubitabilă a 
realei sale identități. 

Himmler, arhitectul exterminării evreilor, s-a 
privit îndelung în oglindă. 

- Trebuie să-l eliberăm cu orice preţ pe 
camaradul Hess. Odată ce-l vom fi dus într-un loc 
sigur, ne vom uni cu toții forțele pentru a recupera, 
în sfârșit, componentele armei nucleare ascunse în 
Languedoc. Iar în clipa în care vom intra în posesia 
ei, veţi vedea că ne vom putea recăpăta fără teamă 
propriile identități, revenind la conducerea destine- 
lor acestei lumi. 

Trecerea anilor, care de obicei domoleşte duş- 
măniile şi dorința de răzbunare, adâncise și mai mult 
ura care colcăia în sufletele acelor barbari născuţi 
sub semnul Răului. 

Epoca Fierului, mileniul al II-lea î.Hr. 


Trecuseră multe zile de când părinţii săi părăsiseră 
satul, iar tânărul Sar era din ce în ce mai îngrijorat. 
Într-una din zile, îşi luă inima-n dinți și plecă în 
căutarea lor, urmând cursul râului spre mare. Străbătu 
cale lungă, lăsându-se condus de curgerea apei. 

Ajuns la țărm, se opri, măturând cu privirea 
marea întindere de apă, până la orizont. 

Din cerul plumburiu începură să cadă primii fulgi 
de zăpadă; marea învolburată căpătase o culoare 
întunecată, sumbră. Valurile se ridicau unul după 
altul, îndreptându-se furioase spre țărm. Băiețandrul 
rămase o vreme să admire spectacolul pe care i-l 
oferea natura dezlănțuită. Apoi atenţia îi fu atrasă de 
piroga aflată în derivă. Privi un timp ambarcațiunea 
ridicându-se și coborând pe crestele valurilor, 
intrebându-se ce soartă tristă le va fi rezervat zeul 
Hosh bieților pescari surprinși în larg de furtună. 

Silueta unui om apăru brusc printre valuri și 
dispăru apoi imediat sub apă: naufragiatul se lupta 
să-şi ţină capul la suprafață, ţinându-se cu disperare 
de epava pirogii. 

Fără să mai stea pe gânduri, Sar se aruncă în mare: 
tatăl și mama sa îl învăţaseră să se lupte cu forța 
apelor ducându-l să inoate în undele repezi ale flu- 
viului din apropierea satului. 

Era un bun înotător, dar când ajunse în dreptul 
pirogii, se simţea sleit de puteri. Trase aer adânc în 
piept, apoi îl înșfăcă de păr pe nefericitul căzut în 
mijlocul furiei mării și începu să inoate spre uscat, 
sperând că ajunsese la timp ca să-i salveze viaţa. 


La rândul său, şi Athor gâfâia, respirând greu. 

În galeria strâmtă şi întunecoasă care ducea în sala 
templului lui Hosh, tânguielile muribunde ale vrăj- 
mașilor săi se stinseră treptat. 

Karesh și ceilalți davaari îndrăzniseră să atingă 
Piatra Sfântă cu mâinile lor întinate, pângărind-o, iar 
moartea îi ajunsese din urmă în clipa în care plecaseră 
din nou în urmărirea lui, cu gând să-l ucidă. 

Regele migos își apăsă mâna însângerată pe rana 
de la șold, apoi își înălță privirile spre bolta peșterii. 
Se rugă zeului Hosh ca desenele pe care le trasase cu 
propriul sânge pe peretele grotei să fie descoperite 
de Sar, indicându-i fiului său calea spre templu. 

Deşi își simțea sfârșitul aproape, Athor era opti- 
mist: fiul său cel mare era un tânăr inteligent și cura- 
jos. De fiecare dată când îl privea, avea impresia că 

se vedea pe el însuși pe vremea când, în pădure, o 
imbrățișase pentru prima dată pe Dehal... Da, Dehal, 
sensul întregii sale vieți, esența iubirii. Era convins 
că reușise să se salveze și că, odată întoarsă acasă, avea 
să aibă grijă de familie. 

Zâmbi gândindu-se la Dehal, mama celor șase 
copii ai săi. Chipurile fiecăruia dintre ei îi apăru în 
fața ochilor, iar Athor întinse duios mâna, ca și cum 
ar fi vrut să-i mângâie unul câte unul. 

Era fericit că își dusese la bun sfârșit misiunea de 
tată, de rege și mare sacerdot: plămădise o viață mai 
bună pentru poporul și familia sa, care avea să dăinu- 
iască pe vecie, acum, că fiul Răului, Karesh, era mort. 

Athor, regele migos, știa că și pentru el sosise clipa 
să-și înceapă călătoria spre regatul lui Hosh. 


Sar atinse țărmul și târi pe plajă trupul firav al 
celui pe care îl credea a fi un pescar oarecare. Privin- 
du-i chipul, simţi că i se taie respirația. Naufragiatul 
nu era un pescar, ci însăși mama sa, care, scuturată 
de un acces de tuse, își revenise și acum îl privea, ne- 
venindu-i să-și creadă ochilor. Intervenţia lui provi- 
denţială îi salvase viaţa. 

Dehal întinse braţele spre el și îl strânse la piept, 
așa cum făcea când era doar un copil. Rămaseră așa 
câteva secunde lungi, uzi și înfriguraţi, ghemuiţi pe 
nisip, în vreme ce ninsoarea devenea din ce în ce mai 
deasă. 

- Vino, mamă. Să căutăm un adăpost și lemne us- 
cate ca să facem focul. 

- Nu, nu avem timp, Sar. Nu avem timp. Trebuie 
să mergem grabnic la peșteră. Și să nădăjduim că nu 
e prea târziu. 

Dehal nu uitase de premoniţia din vis, dar con- 
tinua să spere c-o interpretase greșit, confundând 
moartea cu somnul adânc. Spera că pentru Athor mai 
exista încă o șansă de a rămâne în viață... 

Fortăreața Montségur, 1243 


Comunitatea din Montségur era alcătuită atât din 
catari fervenţi, cât și din nepracticanți, dar și din răz- 
boinici de meserie — așa-numiții faidits —, cu toții aflaţi 
în strânse relații de rudenie. Cele peste trei sute de 
persoane - bărbaţi, femei și copii- trăiau în pace în 
acea fortăreață învăluită de nori. Fiecare dintre ei avea 
propria îndeletnicire bine determinată de plenul co- 
munității, căreia i se dedica zilnic, cu entuziasm și 
pasiune. În ultima vreme însă, peste comunitatea din 
Montsegur coborâse o resemnare sumbră: începuseră 
cu toții să creadă că, mai devreme sau mai târziu, 
totul avea să se sfârșească. 

În decursul acelui an care trecuse de la masacrarea 
inchizitorilor la Avignonet, Aymon de Val de Daig- 
ne se întremase pe de-a-ntregul. Purta Însă urmele de 
neșters ale acelei perioade, și acestea nu erau doar 
semnele pe care torționarii săi i le înfieraseră pe trup. 

- Ţine garda mai sus, Gaillard! îi strigă Aymon 
unuia dintre tinerii pe care îi instruia în arta scrimei. 
Spada din mâna ta nu e o paletă de muște, ci o armă 
cu care trebuie să ucizi. Iar tu, Raymond, uită-te me- 
reu în ochii adversarului tău: aceştia îi trădează miş- 
cările înainte ca el să apuce să le facă. 

- Nu crezi că ești prea sever cu ei? auzi Aymon 
o voce familiară în spatele său. Nu sunt decât niște 
băiețandiri. 

Marie-Louise se apropie de el. 

- Pentru astăzi ajunge, tinerii mei elevi, anunță 
Aymon. Mâine dimineaţă vom repeta mișcările învă- 
ţate astăzi... Și va fi vai de voi dacă nu le veţi executa 
la perfecție! 

Nu era mânie în tonul lui, ci rigiditatea necesară 
a instructorului. Severitatea din vocea lui nu reușea 
insă să-i mascheze blândeţea și afecțiunea pe care o 
avea pentru elevii săi. 

Nerăbdători, aceștia o luară la fugă spre casele lor, 
situate dincolo de primul dintre cele două ziduri 
groase de incintă. 

Aymon se întoarse spre Marie-Louise: 

- Băieţandrii aceștia, cum spui tu, trebuie să fie 
pregătiți pentru viitor. Nu le va fi deloc ușor... asta, 
desigur, dacă va fi să fie un viitor pentru ei. 

- Trebuie să-i lași să se bucure de tinerețe. Să poată 
ține minte pentru totdeauna aceste zile unice, primele 
iubiri, primele emoții, fiecare experiență nouă, pe 
care le vor purta apoi în inimă toată viaţa. 

- Chiar crezi, Marie-Louise? 

- Bineînțeles: sunt convinsă că trebuie să se bucure 
şi ei de clipe fără griji și... 

Femeia își căută cuvintele, nedorind să dea glas 
gândurilor sumbre care o încercau și pe ea. 

- Nu asta intenţionam să spun. Chiar crezi că vor 
avea parte de o viață suficient de lungă? Ştii, am auzit 
Că la Beziers s-a luat hotărârea să se înceapă asedierea 
fortăreței Montsegur. Și că au fost condamnaţi, în 
lipsă, majoritatea celor care au luat parte la expediția 
pentru eliberarea mea. Primii pe listă sunt verii noștri 
Pierre și Arnaud Roger de Mirepoix, împreună cu 
toți nepoții lor: ei sunt consideraţi responsabili pen- 
tru atacul de la Avignonet și căpeteniile militare ale 
comunităţii noastre de „eretici smintiți“. Se pare că 
a fost condamnat la moarte și liderul spiritual al 
Perfecților, Bertrand Marty. Se spune că majordomul 
de Carcassonne a efectuat un tur prin aproape jumă- 
tate din senioriile Franţei, încercând să convingă 
nobilimea să-și mobilizeze oștenii pentru asediul for- 
tăreței noastre. Spre onoarea lor, se pare că cea mai 
mare parte a seniorilor locali au primit cu răceală 
solicitarea acestui Hugues d'Arcis. Totuși, se pare că 
acesta a reușit să adune un numeros contingent de 
cavalerie și mai multe unități pedestre. Iată de ce sunt 
convins că băiețandrii aceia trebuie să cunoască la 
perfecție arta armelor ca să poată avea parte de o viață 
îndelungată. 

Spunând acestea, Aymon se întoarse în direcția 
unui turn mai impozant decât celelalte, la înălțimea 
căruia câțiva oameni montau o catapultă. 

- Tare aș vrea să mă înșel, spuse bărbatul, dar mă 
tem că a sosit vremea să ne pregătim de asediu. 


Asediul începu în primăvara anului 1243. 

Credincioșii catari și războinicii faidits observară 
de la înălțimea fortăreței cum oștile se masară mai 
întâi la marginea văii, pentru a-și ocupa apoi poziţiile 
de luptă. Cronicarii vremii estimau că peste zece mii 
de oameni se înrolaseră pentru a participa la atacul 
asupra fortăreței Montsegur. 

In cetate domnea o liniște mormântală. Asediaţii 
priveau neputincioşi desfășurarea oștilor de la înălți- 
mea zidurilor de incintă și a stâncilor, până atunci 
de necucerit. Un vânt aspru mătura platoul muntos. 

Marșul pedestrimii și al cailor înălța un nor dens 
de praf. Armele lustruite străluceau reflectând razele 
soarelui, iar steagurile de luptă fluturau în vânt. Alene, 
asemenea unui șarpe care se încolăcește în jurul unui 
copac, contingentele asediatorilor urcau spre fortăreață. 


În cetate, asediații începeau să resimtă, pe lângă 
senzația de totală neputinţă, și claustrofobia prici- 
nuită de impresurarea zidurilor groase. Din clipa în 
care oștile vrăjmașe își ridicară corturile în vale, fie- 
care sămânță, bob de grâu sau păstaie comestibilă 
căpătă o valoare însutită pentru eremiţii catari, care 
inţeleseseră că deveniseră prizonieri între zidurile de 
la Montségur. Se dădu ordinul de raționalizare a hra- 
nei și a apei. Membrii comunității care se ocupau cu 
aprovizionarea deveniră figuri egale ca importanță 

cu conducătorii militari: Perfectul Pons de Moissac, 
morarul, și Perfecta Guglielma Marty de Montferrier, 
brutăreasa, erau singura lor sursă de procurare a hranei. 
După declanșarea asediului, fiecare meșteșugar incepu 
să producă doar obiecte strict necesare comunității. 

În regiune exista de mulți ani o dispoziţie care 
interzicea comerțul localnicilor cu ereticii retrași la 
Montsegur, iar oștenii regelui Franţei și ai papei 
intenționau să-i oblige pe țăranii din Languedoc s-o 
respecte cu orice preţ. Legea era în vigoare de peste 
zece ani, dar fusese întru totul ignorată: din Ville- 
neuve, Lasset, Massabrac, Laroque și multe alte sate 
erau transportate spre castel mărfuri de tot felul, inclu- 
siv butoaie de vin nobil, care avea rolul de a învinge 
asprimea iernilor din vârful muntelui. Comerţul se 
desfășurase aproape nestingherit până la instituirea 
asediului: în momentul acela, negustorii clandestini 
incetară să-și mai riște pielea urcând spre Montsegur. 
La fel cum dinspre donjonul care se înălța impunător 
pe vârful stâncii nu mai ieșea nici un produs dintre 
acelea care pe vremuri erau utilizate ca monedă de 
schimb. Tot mai multe erau vocile care spuneau că, 
în asemenea condiţii, ereticii nu aveau șanse să reziste 
mai mult de câteva săptămâni, din moment ce la Mont- 
segur nu existau terenuri cultivabile și nici izvoare sau 
aducțiuni de apă. 

Pierre Roger de Mirepoix știa însă că lucrurile nu 
stăteau deloc așa: magaziile și cămările castelului erau 
bine aprovizionate cu de-ale gurii, pentru că membrii 
comunităţii de la Montségur știau de mulți ani că mai 

devreme sau mai târziu avea să sosească și clipa acestui 
asediu. 

Îngrijorarea căpeteniei militare a enclavei era mai 
degrabă de natură defensivă și tactică: lipseau armele 
balistice și, mai ales, mai multe componente ale ca- 
tapultei. Fără acea mașinărie masivă și eficace de 
artilerie, apărarea avea să fie mult slăbită. 

- Aymon, îi spuse într-o zi Pierre Roger, vin la 
tine pentru că îţi cunosc destoinicia. Catapulta noas- 
tră este inutilizabilă: îi lipsesc braţe, articulaţii, corzi 
și chiar locașul în care se încarcă proiectilele. Sunt 
convins că tu vei reuși să inventezi o modalitate de 
a depăși liniile dușmanilor, să te duci la înaltul comite 
din Foix și să faci rost de cele necesare. Dacă nu 
folosim catapulta, vrăjmașii vor ajunge cu ușurință 
sub ziduri. 

- Voi încerca să fac ceva chiar mâine. M-am gândit 
deja cum aș putea părăsi Montsegur fără să fiu obser- 
vat de dușmani, răspunse prompt Aymon. 

De câteva zile căuta să găsească o modalitate de 
a scăpa de împresurare, iar catapulta părea să fie ulti- 
ma lor speranță. 


- Mi-am jurat că nu te voi mai părăsi niciodată, 
spuse Marie-Louise. Și nu te voi părăsi. 

- Nu e o misiune ușoară, Marie-Louise... E foarte 
riscant chiar și pentru un bărbat... 

- Lasă-mă să vin cu tine, Aymon, te rog. Ima- 
ginează-ţi ce alternativă mă așteaptă! 

- Alternativă? 

- Desigur: dacă tu pleci, eu rămân prizonieră în- 
tr-o cetate asediată. Prefer să risc alături de tine, în 
cazul în care mai există vreo șansă de victorie în 
această bătălie inegală. Iar dacă nu ne va fi dat să reu- 
șim, vreau să fiu lângă tine când ne vom închina ini- 
mile lui Dumnezeu. 


Ceaţa nopții se înălța din vale, învăluind stânca 
Montsegur asemenea unui văl imaculat, de nepătruns. 

Aymon știa că trebuia să se grăbească: le porunci 
oamenilor săi să coboare peste marginea zidului 
braţul asemănător unei furci uriașe confecționat de 
tâmplarii comunității. Apoi se așeză în coșul prins 
in patru puncte de funii groase. Acestea se uneau apoi 
intr-o coardă unică, suficient de lungă încât să permită 
coșului în care se așezase Aymon să ajungă la poalele 
stâncii. Bărbatul privi înfiorat hăul care se căsca sub 
el, în timp ce coșul se legăna periculos. 

Așteptă câteva secunde până când oscilaţiile se 
domoliră, apoi le făcu semn oamenilor să înceapă 
coborârea. Negura îl ferea de privirile vrăjmașilor din 
tabără. Aymon calculase că, dacă ar fi fost totuși zărit, 
ar fi avut suficient timp să coboare și să se adăpostească 
inainte ca cei din tabără să ajungă la baza stâncii. 

Operaţiunea dură mai mult de o oră, dar în cele 
din urmă Aymon ajunse jos în siguranță. 

Asediatorii lăsaseră doar câteva gărzi pe latura 
castelului pe care o considerau inaccesibilă, cea care 
se ridica în continuarea peretelui vertical al stân- 
cii, înalt de mai bine de o mie două sute de pași. Pe 

acolo reuși să iasă Aymon din împresurarea oști- 
lor catolice. 

Apoi veni rândul lui Marie-Louise să coboare. 
Femeia se ghemui în coș, hotărâtă să nu privească în 
jos, şi rămase nemișcată până în clipa în care simți 
mâna lui Aymon pe umăr. 

- Ai ajuns la destinaţie, Marie-Louise. Coboară 
repede sau mă văd nevoit să te trimit din nou sus, 
la castel. Trebuie s-o luăm repede din loc: nu îndrăz- 
nesc să cer mai multă îngăduință sorții. 

Când, în întunericul profund, traversară tabăra 
dușmană, o găsiră complet adormită. De altfel, „fran- 
cezii“ — așa îi numeau cei din Montségur pe asedia- 
tori — de sub comanda majordomului din Carcassonne 
nu aveau nici un motiv să se teamă de incursiuni 
nocturne ale celor asediați. 

Aymon izbuti chiar să-și procure o cabrioletă 
trasă de un asin, cu care a doua zi, spre seară, ajun- 
se la Miglos. Alesese un traseu ocolit, ca să nu riște 
să fie recunoscut. În orășelul din valea Foix locuia 
o rudă de-a Perfectului Mirepoix, proprietarul unei 
prăvălii mari: omul urma să le facă rost de acele 
componente care puteau face catapulta să funcțio- 
neze. Erau îmbrăcaţi în straie țărănești, însă Aymon 
își ținea sabia akinakes ascunsă sub mantia neagră care 
ii atârna pe umeri. 

Totul se desfăşură fără incidente. Pe drumul de 
intoarcere spre Montsegur, Marie-Louise îl prinse de 
mână. 

- Uitasem cât de dulce e gustul libertății. Îţi mul- 
țumesc, Aymon, pentru că mi-ai dat ocazia să-i simt 
parfumul pentru ultima dată. 

- De ce vorbeşti așa, femeie? 

- Crezi oare că vom mai apuca vreodată să ne 
bucurăm de libertate? Chiar îți imaginezi că există 
măcar o singură șansă să supraviețuim asediului? 
Montsegur este o fortificaţie imposibil de cucerit cu 
sabia, dar timpul va acţiona împotriva noastră. Va 
veni și clipa în care proviziile se vor termina... 

- Vom putea folosi oricând calea de scăpare 
inventată de noi. Dacă nu vom fi descoperiți, bine- 
înţeles... În plus, locuitorii din vecinătatea castelului 
Montsegur nu-i văd cu ochi buni pe soldaţii regelui, 
pe care îi consideră slugile unor străini uzurpatori. 
Sunt încredinţat că, în ciuda interdicțiilor și a ame- 
nințărilor, vor continua să ne aprovizioneze pe ascuns 
cu hrană. Ai să vezi c-o s-o scoatem la capăt până la 
urmă: contele de Toulouse va veni până la urmă să 
ne elibereze. 

Aymon vorbea afișând un optimism forțat, dar în 
realitate știa că femeia sa avea dreptate. 

Peste tabără se lăsase noaptea. Aymon lăsă cabri- 
oleta şi asinul în locul de unde le luase: era mai bine 
să nu stârnească suspiciunile inamicilor printr-un furt 
inutil. 

Mai întâi încărcară coșul cu obiectele aduse de la 
Miglos, trimițându-le sus, pe zidul cetății. Cursa dură 
mai mult decât prevăzuseră, iar orele treceau inexorabil. 
Dinspre răsărit, întunericul începea să pălească, iar un 

vânt insistent risipi ceața care ar fi trebuit să le aco- 
pere urcarea. 

Când coșul fu pregătit pentru o nouă cursă ascen- 
dentă, zorii se îngânau la orizont. 

- Trebuie să urcăm amândoi deodată, altfel riscăm 
să fim descoperiți, hotări Aymon. 

- Crezi că funule și coșul vor rezista unei asemenea 
greutăți? 

- Probabil că da, însă oricum riscăm mai puţin 
decât dacă vom urca pe lumină. 

Reușiră cu greu să se ghemuiască amândoi în coșul 
strâmt şi fură trași în sus metru cu metru. Pe măsură 
ce urcau, vântul devenea din ce în ce mai puternic. 

Ajunseră la jumătatea parcursului. Sub ei - hăul; 
în lateral - peretele perfect vertical. 

O rafală puternică de vânt balansă ameninţător 
coșul, impingându-l departe de perete, cu forța unei 
uriașe mâini nevăzute. Acesta păru să se oprească o 
secundă în aer, apoi se îndreptă cu viteză în direcția 
stâncii. 

Aymon văzu cu groază versantul vertical apro- 
piindu-se din ce în ce mai mult; o strânse la piept pe 
Marie-Louise și închise ochii, așteptând impactul. 


48 


Praga, anii '40 


Cei doi bărbaţi se postaseră de câteva ore în curba 
strânsă pe care bulevardul o făcea nu departe de podul 
peste Vltava. Apele râului care traversează Praga se 
umflaseră după iarna lungă și primăvara ploioasă. Era 
27 mai 1942. 

Amândoi participaseră la un scurt curs de antre- 
nament la Cheshire, în vestul Angliei, fiind apoi para- 
șutați în Cehoslovacia. Serviciile secrete britanice 
contau pe ei pentru ducerea la bun sfârșit a misiunii. 

Însă planul lor părea să se fi dus pe apa sâmbetei. 
Omul pe care îl așteptau era un maniac al punctualității: 
inexplicabil însă, în ziua aceea întârziase aproape o oră. 

Deodată, zgomotul puternic de motor al Merce- 
desului 320 B cabriolet acoperi vuietul apelor Vlta- 
vei. Cei doi își ocupară poziţiile. 


Obergruppenfiihrerul Reinhard Heydrich stătea 
in dreapta sergentului Klein, șoferul său, răsfoind un 


VÂNTUL DEMONILOR 667 


teanc de documente. De a doua zi era nevoit să se 
despartă pentru un timp de splendidul său automobil 
sport, pe care adesea îl conducea personal: asemenea 
tuturor mașinilor folosite de conducătorii naziști, 
Mercedesul cabriolet urma să fie dotat cu blindaje și 
armături de oțel. Era sistemul cel mai sigur pentru 
a reduce riscul în caz de atentat. 

La început, Heydrich se opusese acestei inițiative, 
spunând că resursele financiare ale Reichului trebuiau 
indreptate spre alte direcții, mai importante: în Boemia 
și Moravia rezistența armată devenise o problemă de 
domeniul trecutului. În cele din urmă, fusese nevoit 
să cedeze insistențelor venite de la centru. 


Unul din cei doi bărbaţi, Josef Gabčík, scoase de 
sub pătura de pe portbagajul bicicletei un pistol-mi- 
tralieră Sten. Cu arma în mână, țâșni în mijlocul stră- 
zii şi deschise focul în direcţia Mercedesului. 


În primele secunde, nici Klein, nici Reinhard Hey- 
drich nu înţeleseră ce se petrecea. Mercedesul conti- 
nua să înainteze în direcţia teroristului, care continua 
să tragă spre ei la foc automat. 

Apoi, în apropierea curbei, automobilul frână 
brusc, iar nemţii săriră din habitaclu, se adăpostiră 
după voluminoasele apărători ale roților, deschizând 
la rândul lor focul. 

Când Sten-ul lui Josef Gabčík se blocă, intră în 
acțiune cel de-al doilea atentator, Jan Kubes, care ar- 
mă bomba antitanc Type 73, aruncând-o în direcția 

Mercedesului. Explozia atinse doar parţial automo- 
bilul, rănindu-l în schimb serios chiar pe Kubeš. 

Heydrich și sergentul Klein continuară să tragă 
nebunește, dar atentatorii săriră pe biciclete și se înde- 
părtară în viteză, aruncând în urma lor câteva fumigene. 

Abia după ce teroriștii se făcură nevăzuţi, emisa- 
rul Reichului în Cehoslovacia se prăbuși pe caldarâm, 
fără cunoştinţă. 

Reinhard Heydrich fu transportat la spitalul Bu- 
lovka. Primele buletine medicale vorbeau despre răni 
grave, dar care nu-i puneau viața în pericol. 


Berlin, anii '40 


Când Himmler trecu pragul cabinetului Führe- 
rului, chipul său era vizibil marcat: trăsăturile încor- 
date lăsau să se întrevadă furia și dorința de răzbunare 
pe care atentatul asupra lui Heydrich le suscitaseră 
în inima sa. Nici Martin Bormann nu părea mai re- 
laxat: se învârtea de colo-colo prin încăpere. 

- Luaţi loc, domnule Reichsführer, i se adresă 
Hitler pe un ton inexplicabil de calm. Tocmai am 
primit ultimul buletin medical: foarte probabil că 
medicii îi vor scoate splina, dar Heydrich se va re- 
stabili destul de repede. 

- Am identificat un grup de teroriști antrenați în 
Marea Britanie, Excelență. Cred că în câteva ore vom 
fi în măsură să-i deferim justiţiei... 

Se opri brusc, la un semn explicit cu mâna al lui 
Hitler. 

- Avem suficient timp la dispoziţie ca să-i facem 
pe acei asasini fanatici să plătească pentru fapta lor, 
Herr Himmler, zise Fiihrerul. Însă motivul pentru 
care v-am convocat acum nu are legătură cu măsurile 
represive pe care le vom adopta în acest caz. În 
realitate, voiam să vă informez că putem profita de 
acest atentat și să demarăm un vechi proiect pe care 
până astăzi i l-am împărtășit doar Obergruppen- 
fiihrerului Heydrich. 

În câteva cuvinte, Hitler le destăinui planul său 
lui Himmler și Bormann. Apoi i se adresă celui 
dintâi: 

- Îmi amintesc că într-o zi aţi dat un apelativ ciu- 
dat unui jurământ făcut între dumneavoastră, Bor- 
mann, Heydrich și bietul Rudolf Hess. Aș vrea să 
știți că nu m-ar deranja dacă Operaţiunea Ama- 
zoanele ar fi inclusă în proiectul despre care tocmai 
v-am vorbit. 

- Mein Führer, trebuie să recunosc că sunt de-a 
dreptul înmărmurit, răspunse Himmler. Întreaga 
lume a aflat despre atentat și despre faptul că starea 
de sănătate a Obergruppenfihrerului nu este gravă. 
Atunci, ce explicație am putea da pentru moartea sa? 
În plus... În plus, ar trebui să ne ocupăm şi de moartea 
- reală, de data aceasta - a sosiei șefului RSHA... 

- În ceea ce privește prima problemă ridicată de 
dumneavoastră, domnule Reichsfiihrer, vom actu- 
aliza buletinul medical cu unele amănunte noi, cum 

ar fi, de exemplu, faptul că bomba era contaminată 
cu o otravă puternică pentru care nu există antidot. 
Câr despre restul, sosia nu va avea timp să afle ce 
soartă îl așteaptă... 


A doua zi, Himmler ajungea la Praga, însoțit de 
trei medici de încredere. 

Peste numai douăzeci și patru de ore, buletinul 
medical vorbea despre o înrăutățire bruscă a stării 
de sănătate a Obergruppenfiihrerului, pricinuită de 
o misterioasă substanţă toxică descoperită în sângele 
rănitului. 

Comunicatul oficial din 4 iunie 1942 anunţă că 
Obergruppenfiihrerul Reinhard Heydrich, coman- 
dantul RSHA și viceguvernatorul Boemiei și Mo- 
raviei, încetase din viață. 

Înainte de a fi repatriat, trupul neînsuflețit fu 
expus la castelul Hradeany, pentru ca întreaga lume 
să afle că înaltul conducător nazist murise. 

Pe data de 9 iunie, trupul lui Heydrich fu 
transportat la Berlin, unde îi fură organizate somp- 
tuoase funeralii de stat. 

Vizibil emoționat, Adolf Hitler îi adresă Ober- 
gruppenfiihrerului ultimul salut, rostind o tulbu- 
rătoare oraţie funebră: 

„Am puţine cuvinte de dedicat marelui bărbat 
dispărut astăzi dintre noi. A fost unul dintre cei mai 
destoinici naţional-socialişti, unul dintre cei mai 
puternici apărători ai crezului nostru și unul dintre 
cei mai curajoși luptători împotriva dușmanului 

nostru. A căzut la datorie ca un erou, luptând pentru 
salvgardarea și propășirea Reichului, așa cum trebuie 
să procedeze un conducător al partidului, un con- 
ducător al Reichului. Dragul meu camarad Heydrich, 
iți confer cea mai înaltă distincţie pe care Germania 
o acordă eroilor săi: Ordinul German de clasa întâi.“ 

După funeralii urmară represalii sângeroase, în 
cursul cărora naziștii se dezlănţuiră fără cruţare 
impotriva populaţiei cehe și a tuturor celor bănuiți 
că ar fi avut legătură cu atentatorii. Justiţia Reichului 
se abătu cu o ferocitate nemaiîntâlnită asupra între- 
gii regiuni. 

Odată cu ieșirea din scenă a lui Heydrich, suc- 
cesorii săi se dedicară cu trup și suflet aplicării direc- 
tivelor trasate de fostul şef al RSHA în alocuţiunea 
sa din cadrul conferinţei de la Wannsee: vara anului 
1942 consemnă debutul punerii în practică a Soluției 
finale a problemei evreiești. Camerele de gazare și 
crematoriile înghițeau victimele nevinovate, măcinate 
întâi fizic de condiţiile dezumanizante din lagărele 
de concentrare. 


Londra, anii '40 


În ciuda faptului că urmase cele mai rapide canale 
diplomatice ale Vaticanului, scrisoarea părintelui Roe- 
ller ajunse la destinatar - părintele Mc Aiden, diri- 
jorul London Orator Choir - la câteva săptămâni de 
la expedierea sa de la Berlin. 

Mc Aiden citi de câteva ori epistola în care, pe 
un ton foarte amabil, un preot german de care nu 
auzise niciodată îi cerea amănunte despre un docu- 
ment vechi de foarte mare importanță. Din scrisoare 
reieșea faptul că părintele Roeller știa că documentul 
fusese trimis la Vatican, dar, dorind să-l examineze, 
solicita lămuriri asupra departamentului la care ajun- 
sese. În plus, Roeller îi cerea discreție absolută asupra 
întregii afaceri. 

La început, Mc Aiden fu tentat să-i răspundă în- 
tr-o manieră evazivă, dar apoi se răzgândi: i se părea 
suspect faptul că începuseră să se intereseze prea 
multe persoane de partitura antică. 

Deși colonelul Danton nu-i făcuse o impresie prea 
bună, preotul irlandez căută cartea de vizită pe care 
ofițerul MI6 i-o dăduse, în ziua în care bunul său 
prieten Kater dispăruse fără urmă. 

Stabiliră să se întâlnească a doua zi într-o ceaină- 
rie londoneză. 

La câteva ore după întrevedere, colonelul servi- 
ciilor secrete britanice se afla în biroul ducelui de 
Kent, căruia îi ceruse o audiență urgentă, invocând 
importante raţiuni de stat. 

- Care este părerea dumneavoastră personală, 
domnule colonel, vizavi de solicitarea acestui preot 
german? îl întrebă fratele regelui după ce îi ascultă 
expunerea. 

- Nu știu ce să cred, alteță. Din informaţiile pe 
care am reușit să le culeg rezultă că părintele Roeller 
este un apropiat al persoanelor din sferele înalte ale 

Reichului. Mă tem, domnule, că germanii vor să facă 
totul singuri, încercând să recupereze jumătatea de 
partitură care le lipseşte ca s-o folosească în interes 
propriu. În cazul în care vor reuși să interpreteze 
corect documentul cifrat și să descopere locul în care 
se ascunde arma aceea nimicitoare, drepturile noas- 
tre... să le numim... contractuale ar dispărea brusc. 

- Aveţi dreptate, domnule colonel. Cred că acest 
părinte Roeller ar trebui ținut sub o observaţie atentă. 


Berlin, anii °40 


Himmler înţelesese că avea să resimtă mai mult 
decât oricine dispariţia lui Heydrich: tânărul șef al 
RSHA se dovedise un om plin de inițiative strălucite, 
de care profitase și el, apărând într-o lumină favora- 
bilă în faţa Fiihrerului. 

Dornic să i se recunoască meritele și insetat de glorie, 
Himmler se vedea acum nevoit să se descurce singur. 

La câteva minute după ce ofițerii SS Încartiruiți 
la Paris îi aduseră la cunoștință noua descoperire, 
Himmler dădu buzna în biroul lui Hitler. 

- Mein Führer, trebuie să vă dau o informaţie care 
cred că vă va face plăcere, spuse Himmler entuzias- 
mat. Probabil că foarte curând vom fi în măsură să 
culegem roadele cercetărilor lui Otto Rahn. 

- Şi cum ar putea fi posibil una ca asta? se miră 
Hitler. Chiar dumneavoastră mi-aţi spus că acel mis- 
terios document medieval se află la Vatican. 

- Lucrăm pe mai multe planuri, mein Führer. Pe 
de o parte, încercăm să recuperăm jumătatea lipsă a 
partiturii. Pe de altă parte însă, suntem pe cale să 
aflăm identitatea agentului secret francez care l-a asa- 
sinat pe Otto Rahn, așa-zisul Eiffel, nominalizat în 
nota informativă internă a celor de la MI6. 

- Continuaţi, Herr Himmler. 

- Nu cu mult timp în urmă s-a hotărât lichidarea 
unui susținător al Rezistenței franceze, un oarecare 
Sarraut, editorul cotidianului La Depeche du Midi din 
Toulouse. Cu aproape zece ani în urmă, în acest jur- 
nal a apărut un articol care arunca suspiciuni grave 
asupra camaradului Rahn și asupra cercetărilor sale. 
Pe vremea aceea - și până în momentul în care noi 
am ocupat Franţa - Sarraut era șeful agenţilor secreți 
francezi care operau sub jurisdicția prefecturii din 
Toulouse. Acum câteva zile, oamenii noștri au intrat 
in posesia notelor justificative de cheltuieli pe care 
jurnalistul-editor le trimitea periodic la Paris. Unele 
dintre acestea fac referire la plata unor sejururi la 
hotelul Marroniers din Ussat-les-Bains, chiar în peri- 
oada în care acesta era gestionat de Otto Rahn. Con- 
fruntând registrele clienților - pe care între timp am 
reușit să le recuperăm - cu datele din notele de plată, 
vom reuși să-i identificăm pe agenţii lui Serraut. 
Printre aceştia ar trebui să se afle și așa-zisul Eiffel. 

- Ați făcut o treabă excelentă, domnule Reichs- 
fuhrer. Dacă Germania va dispune de o armă de 
distrugere în masă, victoria armatelor noastre ar fi 
o chestiune de câteva ore. Misiunea aceasta este de 

maximă importanță pentru Reich, așa încât vă rog 
să mă ţineţi la curent. 


Roma, anii '40 


Rugămințule și solicitările papei Pius al XII-lea nu 
folosiseră la nimic: se părea că întreaga lume era surdă 
la șuieratul instalațiilor de gaz din lagărele de concen- 
trare, care-l exterminau pe toţi cei ce nu erau consi- 
deraţi demni să trăiască în viitoarea lume ariană. 

În vara anului 1942, papa îl primi pe părintele 
Roeller cu multe speranţe: și-ar fi dorit ca măcar un 
singur om din interiorul aparatului de război nazist 
să-l fi ascultat. Dar speranţa se dovedi imediat deșartă: 
naziștii nu aveau nici cea mai mică intenţie să sus- 
pende asasinatele în masă. 

Sfântul Părinte dedică audienței părintelui Roeller 
mai mult de o jumătate de oră, însă discuţia lor nu 
depăși generalitățile și problemele superficiale. Pre- 
otul german se eschivă prin orice mijloace să abor- 
deze subiectele spinoase. 

La sfârșit, Roeller îngenunche și sărută inelul cu 
sigiliul papal, apoi părăsi sala de audienţe. 

Trăgând ușa în urma sa, preotul nu se îndreptă 
spre ieșirea din apartamentele papale, păzită de doi 
membri ai gărzii elveţiene înarmaţi cu halebarde, ci 
se strecură fără să fie văzut în cabinetul de lucru al 
Suveranului Pontif. 

Câteva minute mai târziu, ieși din birou cu un plic 
lung ascuns sub reverendă. 

Cu o expresie mulțumită pe chip, închise cu grijă 
ușa cabinetului, când, deodată, o voce din spatele său 
il făcu să tresară. 

- Părinte Roeller, ce căutaţi în cabinetul privat al 
Sanctităţii Sale? îl întrebă secretarul personal al papei. 

- Vă rog să mă iertaţi, părinte reverend, minţi 
germanul, prefăcându-se stânjenit. Căutam o toaletă. 
Sunteţi amabil să-mi spuneţi unde aș putea-o găsi? 


Edificiul urma să poarte același nume cu cisterna 
care în Antichitate alimenta termele lui Dioclețian: 
Botte di Termini. Lucrările de construcție a noii gări 
feroviare a Romei începuseră cu câţiva ani în urmă și 
ar fi trebuit terminate în cursul anului 1942. Însă toate 
lucrările de interes public fuseseră oprite din cauza 
războiului, astfel încât la noua gară nu mai era mult 
de lucru. Între timp, călătorii continuau să folosească 
vechea gară, aflată în apropierea uriașului șantier. 

Căldura sufocantă a zilei de vară romană îl făcea 
pe părintele Roeller să transpire abundent. Reuși să 
se calmeze abia când se văzu în trenul de Innsbruck: 
peste câteva minute, când șuieratul locomotivei avea 
să anunţe plecarea, misiunea sa putea fi considerată 
ca și îndeplinită. Roeller își privea întruna ceasul, cu 
înfrigurare. În cele din urmă, trenul se puse în mișcare. 

- Locurile acestea sunt libere? auzi deodată o voce 
amabilă, vorbind într-o italiană impecabilă. 

- Bineînțeles, luaţi loc, părinte, îi răspunse Roeller 
preotului care se ivise brusc în fața lui. Il aşteptă să 
se așeze, apoi îl întrebă: De care dioceză aparțineți? 

Prelaţii discutară o vreme pe un ton detașat și, 
treptat, Roeller reuși să se relaxeze. 

Când ajunseră însă în dreptul staţiei din Verona, 
necunoscutul își vâri mâna sub sutană și scoase un pistol 
cu amortizor, îndreptându-l spre preotul german. 

- Numele meu este Danton, spuse el pe un ton 
devenit brusc rece și ameninţător. Sunt colonel în 
cadrul serviciilor secrete britanice. Liniștiţi-vă, părin- 
te: deocamdată ne aflăm amândoi de aceeași parte a 
baricadei. Numai că, pentru a fi siguri că interesele 
noastre vor coincide până la sfârșit, trebuie ca acum 
să veniţi cu mine în Elveţia. De acolo vom lua un 
avion spre Anglia. Mi-aș dori ca această mică schim- 
bare de program să fie și pe placul dumneavoastră. 
Acum, dacă sunteți amabil, v-aș ruga să vă îndreptați 
spre ușă. Eu vă voi urma îndeaproape... 


Scoţia, anii '40 


Oamenii ducelui de Kent se aflau, în sfârșit, în 
situația de a trata de la egal la egal cu reprezentanții 
celui de-al Treilea Reich. 

Stabiliră ca însuși ducele să le dea germanilor 

. A A A . . . 
manuscrisul, în cursul unei întâlniri care urma să aibă 
loc în Suedia. Planul prevedea ca naziștii și disidenții 
britanici să-şi ofere unii altora la schimb jumătatea 

de document aflată în posesia lor. Mai târziu, invo- 
când pericolul nuclear, ducele de Kent l-ar fi înlăturat 
de la putere pe Churchill și, dacă interesele ar fi 
cerut-o, ar fi urmat să pună în discuţie și legitimitatea 
coroanei britanice, aflată deocamdată în posesia fra- 
telui său mai mare. 

Lovitura de stat ar fi avut sorți de izbândă, cu atât 
mai mult cu cât Hitler promitea suspendarea opera- 
țiunilor de război impotriva Marii Britanii. 

Părintelui Roeller îi fu rezervat un tratament 
specific persoanelor de rang înalt: după ce i-a fost 
confiscat manuscrisul, englezii îl expediară la un 
conac din apropiere de Loch More, în Scoţia. Aici, 
părintele Roeller constată că, în realitate, deși tratat 
cu deferență, nu era decât un simplu prizonier. 


Hidroavionul Sunderland W4026 se ridică în aer de 
la Invergordon cu destinaţia Islanda. Era ora 13.10 a zilei 
de 25 august 1942. Cele cincisprezece persoane aflate la 
bord erau încredințate că misiunea lor avea să pună capăt 
sângerosului război care dura de aproape trei ani. 

Printre cei care se îmbarcaseră în hidroavion se 
afla şi George, duce de Kent, care îi ordonă pilotului 
să amerizeze în apropiere de Loch More, unde avea 
să li se alăture încă un pasager. 

- Călugăriţele și preoții la bordul unui avion aduc 
numai nenorociri, îi spuse mitraliorul de coadă 
Andrew Jack unui camarad. 

Apoi, soldatul deschise ușa rabatabilă, ajutându-l 
pe părintele Roeller să urce. 

Abia în clipa aceea ducele de Kent îi înmână 
planul de zbor pilotului Frederick Goyen, un aus- 
tralian în vârstă de douăzeci și șase de ani cu peste 
trei mii de ore de zbor pe hidroavioane. 

Destinația nu era Islanda, ci Suedia, ţara în care 
fratele regelui Angliei urma să se întâlnească cu Reichs- 
führerul Heinrich Himmler pentru materializarea 
acordului pe care-l încheiaseră. 


Roma, anii '40 


În toiul nopții, papa Pius al XII-lea tresări brusc 
ȘI se trezi, așa cum i se întâmpla mereu în ultimii ani. 
Însă deșteptarea lui intempestivă nu se datora căldu- 
rii înăbușitoare care, în noaptea aceea de 24 august 
1942, părea să topească întreaga Romă. 

Îi apăruse în faţa ochilor scrisoarea părintelui 
irlandez Mc Aiden care însoțea o veche partitură mu- 
zicală, ce se părea că data din Evul Mediu. Partitura 
conţinea în aparenţă notele și cuvintele unui cântec 
compus de un trubadur din Occitania și dedicat Ma- 
riei Magdalena, însă părintele Mc Aiden era convins 
că în spatele acestora se ascundeau, de fapt, indicațiile 
prin care se putea ajunge la o armă antică secretă, de 
o putere inimaginabilă. 

Papa își promise în gând să recitească scrisoarea 
a doua zi dimineaţa și apoi să dea partitura spre 
examinare unui expert. 

Rădăcinile irlandeze ale părintelui Mc Aiden îl 
făceau să nu aibă încredere în nimeni. În plus, acel 
Danton nu îi plăcea deloc. La scurt timp după ce își 
făcuse datoria de supus britanic aducând la cunoștința 
instituțiilor competente interesul straniu pe care 
germanii îl arătau față de o partitură medievală, se gândi 
că ar fi bine să-și facă și datoria de slujitor al Bisericii. 

Așa că trimise o nouă scrisoare papei, în care îl 
informa despre ciudata epistolă primită de la mon- 
seniorul Roeller și care ajunse la Vatican prin inter- 
mediul canalelor diplomatice. 


Roma, anii '40 
>] 


Dimineaţă, înainte să ceară documentul primit cu 
câţiva ani în urmă de la părintele Mc Aiden, papa 
Pius al XII-lea dedică primele câteva minute cores- 
pondenţei private. Văzând plicul cu antetul London 
Orator Choir, tresări puternic. 

Papa citi cu înfrigurare scrisoarea preotului irlandez: 
Roeller fusese primit însă în audiență cu câteva zile în 
urmă. Îl chemă imediat pe secretarul său personal și îi 
ceru să-i aducă de urgenţă plicul de la Mc Aiden pe 
care i-l lăsase în custodie. După o jumătate de oră, 
preotul se prezentă din nou în fața Sanctităţii Sale: 
răscolise tot cabinetul, dar nu izbutise să dea de urma 
dosarului care conținea manuscrisul. 

- Eşti convins, părinte reverend, că nu a intrat 
nimeni acolo în afară de dumneata? 

- Mai mult decât convins, Sanctitate... O clipă... 
Îmi amintesc că zilele trecute, după ce a ieșit din 
audiență de la Sanctitatea Voastră, părintele Roeller 
mi-a spus că a deschis din greșeală ușa cabinetului în 
timp ce căuta o toaletă. Numai că eu am avut senzația 
că, în realitate, tocmai ieșea de acolo. Mi s-a părut chiar 
inexplicabil de stânjenit. Apoi am intrat să controlez 
personal dacă totul era în ordine, dar toate lucrurile 
păreau la locul lor. Apoi, am uitat întâmplarea. 

- Trebuie să-l contactez de urgenţă pe primul-minis- 
tru britanic pe linia telefonică privată, spuse atunci 
Suveranul Pontif, vizibil preocupat. Lumea întreagă 
se află în faţa unui pericol mai îngrozitor chiar decât 
războiul acesta care durează de câţiva ani. 


Londra, anii '40 


„Importarea“ de către Marea Britanie a unui preot 
german se dovedise a nu fi o misiune ușoară nici chiar 
pentru un ofițer al MI6. Cu atât mai mult cu cât 
Danton era de mai mult timp ţinut sub observaţie 
de serviciile de contraspionaj subordonate direct pri- 
mului-ministru. 

Fiecare mișcare a părintelui Roller de la sosirea 


lui în Marea Britanie îi fusese adusă la cunoștință lui 
Winston Churchill. 

Agenţii săi interceptară Și înregistrară apelul tele- 
fonic spre rezidența-inchisoare în care se afla Roeller. 
Gardienii preotului german erau anunţaţi să-l pre- 
gătească pe acesta de plecare: a doua zi urma să se 
imbarce de la Loch More pe un hidroavion și dus 
într-un teritoriu neutru pentru a fi predat auto- 
rităților germane. 


Punând receptorul în furcă, Churchill medită 
câteva minute la cele spuse de Suveranul Pontif. In- 
formaţia pe care acesta i-o dăduse era de o gravitate 
ieșită din comun. 

Așa cum îi stătea însă în caracter, primul-ministru 
își alungă gândurile sumbre și se pregăti de acţiune: 
în joc se aflau interese enorme, dar cel mai important 
lucru era supraviețuirea naţiunii. Își privi ceasul: nu 
era recomandabil să convoace o ședință de urgență 
a cabinetului, pentru că miniștrii săi ar fi dezbătut 
subiectul ore în șir înainte de a lua vreo hotărâre. În 
plus, o ședință de urgenţă ar fi stârnit bănuielile unui 
anumit membru al familiei regale. Trebuia să acţio- 
neze rapid, înainte ca trădătorii să ofere pe tavă Im- 
periul Britanic inamicului. Sunderland-ul pe care 
ducele de Kent ceruse să-i fie pus la dispoziție urma 
să decoleze a doua zi dimineaţă. Nu avea nici timpul, 
nici posibilitatea de a declanșa o acțiune în forță îm- 
potriva a cel puţin o sută de persoane de rang înalt, 
majoritatea înrudiţi sau apropiaţi ai familiei regale. 
Nu era de neglijat nici faptul că cei mai mulți dintre 
ei făceau parte din loji masonice foarte influente, cea 

mai importantă dintre acestea - Marea Lojă Unită a 
Angliei — fiind condusă din 1939 de Marele Maestru 
principele George, duce de Kent. 

Winston Churchill se înfurie brusc. La urma 
urmelor, de ce să fi făcut un prim-ministru tot tără- 
boiul acela, se întrebă el. Ca să intre în posesia parti- 
turii unei balade medievale franceze? Să-și pună în 
cap cea mai mare parte a aristocrației britanice pentru 
un manuscris? Risca să fie ridicol și să-și piardă toată 
credibilitatea, iar una ca asta nu ar fi acceptat niciodată. 

Pe de altă parte, odată cu intrarea Statelor Unite 
în război, speranţa victoriei finale se transforma din 
ce în ce mai mult în certitudine. Totul ar fi mers ca 
pe roate, dacă Hitler n-ar fi continuat să alimenteze 
zvonurile acelea teribile privind puterea de distrugere 
a armelor sale secrete. 

Totuși, își spuse Churchill, dacă șleahta de cerce- 
tători, ezoteriști și magi aflaţi în slujba palatinului 
Răului aveau să descifreze mesajele medievale codifi- 
cate, atunci Hitler, aliat cu o adunătură de aristocrați, 
masoni, pierde-vară, homosexuali și cocainomani, ar 
fi devenit stăpânul lumii, făcând ca toate sacrificiile 
eroice ale națiunii engleze să devină zadarnice. 

- A sosit vremea să omorâm viermele care mă- 
nâncă mărul. La urma urmei, nu contează dacă pen- 
tru asta voi fi nevoit să sacrific tot fructul, murmură 
Churchill. 

Apoi ridică receptorul din furcă și convocă o 
întrunire de urgenţă a celor mai de încredere ofițeri 
de contraspionaj. 

Sunderland-ul se avântă printre norii imaculați. 
Colinele de dedesubt erau învăluite într-o negură 
subțire. Însă nu ceața îi îngrijora în clipele acelea pe 
comandantul Goyen și pe membrii echipajului său. 

Hidroavionul plană deasupra apelor calme ale 
Loch More. De undeva, de pe coama unui deal din 
apropiere, un observator misterios urmărea opera- 
țiunile de amarare. Într-un târziu, aparatul își luă din 
nou zborul. 

- Confirm: corbul a plecat cu săgeata de argint. 
Confirm: corbul a urcat la bord, rosti bărbatul la apa- 
ratul de emisie-recepţie, abandonând pentru câteva 
secunde binoclul. 

Trecuseră câteva minute după ora două du- 
pă-amiază, când o explozie puternică zgudui întregul 
ținut, transformând hidroavionul Sunderland in- 
tr-o uriașă minge de foc. Cei mai mulți pasageri și 
membri ai echipajului muriră pe loc. Ceilalți pieriră 
la impactul cu solul. La locul incidentului, în loca- 
litatea din nordul Scoției cunoscută sub numele 
„Stânca Acvilelor“, nu rămaseră decât câteva resturi 
fumegânde. 

La câteva ore după dezastru sosi la faţa locului o 
echipă specială a RAF, căreia nu-i rămase însă altceva 
de făcut decât să constate decesul tuturor ocupanților 
hidroavionului, recuperând ceea ce mai rămăsese din 
cadavrele acestora, devenite de nerecunoscut din 
cauza flăcărilor. Echipele de salvare aveau și sarcina 

de a preleva probe privind atentatul, dar nimeni nu 
dădu dovadă de exces de zel: flăcările distruseseră 
orice urmă. 

Fură recuperate cincisprezece cadavre, același 
număr cu al persoanelor despre care se știa că se îm- 
barcaseră la Londra. Cum nu exista nici un supra- 
viețuitor, se anunţă oficial și decesul ducelui de Kent. 

Rapid, toate urmele accidentului fură curățate. 
Localnicii din Dunbeath priveau înmărmuriți de pe 
marginea șoselei du-te-vino-ul mașinilor și camioa- 
nelor care făceau naveta spre Stânca Acvilelor. În- 
treaga zonă fusese izolată de poliția militară, accesul 
fiind permis doar persoanelor autorizate. 

A doua zi dimineaţa, în jurul orei zece, Nell 
Sutherland, o fetișcană care locuia într-un orășel din 
apropiere, veni acasă alergând și își anunță mama că 
pe câmpul din apropiere zăcea un bărbat rănit. Mitra- 
liorul de coadă Andrew Jack supravieţuise ca prin 
minune exploziei. Confuz, rătăcise ore întregi pe 
câmpuri, după ce postul său de mitralieră, situat în 
Jateralul cozii hidroavionului, fusese aruncat de suflul 
exploziei la mare distanță de rugul aprins. 

Atunci se născură primele suspiciuni, iar ziarele 
începură să pună întrebări: din moment ce se desco- 
periseră cincisprezece cadavre, număr egal cu cel al 
pasagerilor care se imbarcaseră la Londra, cine era 
al șaisprezecelea? 

Winston Churchill preferă să rămână în afara po- 
lemicii declanșate pe seama acelei operațiuni miste- 
rioase și a accidentului tragic care îi urmase. 

Apoi, odată cu trecerea timpului, opinia publică 
deveni mai preocupată de tragicele buletine de război. 
Iar într-un război, misterele sunt grabnic uitate, lăsând 
locul realității, o realitate care însemna supraviețuire 
în condiţii subumane de viață și bombardamente 
devastatoare. 


49 


Languedoc, 2007 


Oswald se reculese câteva clipe în fața trupurilor 
fără viaţă ale celor trei polițiști francezi asasinați în 
timp ce făceau de gardă la Grotte des Chevaliers şi 
își jură în gând că moartea tinerilor nu avea să rămână 
nepedepsită. Era de datoria lui să le facă dreptate. 

Apoi, pentru a doua oară în douăzeci și patru de 
ore, îşi puse echipamentul subacvatic: pompa de 
evacuare lucra la capacitate maximă încă din seara 
precedentă, reușind să coboare cu circa douăzeci de 
centimetri nivelul apei din lac. Specialiștii îl infor- 
mară că alte două pompe erau pe drum și că în maxi- 
mum două zile urmau să scoată apa și din tunelul pe 
care îl descoperiseră. 

Oswald înotă din nou de-a lungul galeriei, incre- 
dințat că temerile sale aveau să se dovedească înteme- 
iate. Oricare ar fi fost obiectul ascuns în străfundurile 
peșterii, cei care îi uciseseră pe polițiști - și, aproape 

cu certitudine, încercaseră s-o omoare și pe Sara - îl 
sustrăseseră deja. 

Luminată de puternicele proiectoare fotoelectrice 
aduse de scafandrii lui Tamberly, uriașa peșteră cu 
plafon boltit avea acum o înfățișare complet diferită. 

Oswald mătură pereţii cavernei cu fasciculul lan- 
ternei sale cu halogen, amintindu-și cuvintele pe care 
1 le spusese bătrâna din sala de așteptare a spitalului 
din Toulouse. 

„Nu am mai spus asta nimănui, domnule Breil, i 
se destăinuise Carla Jeogeres Núñez, nici englezilor - 
care au tratat cu indiferență depoziţia pe care le-am 
dat-o din proprie inițiativă -, nici naziștilor. Ultimele 
cuvinte ale lui Otto Rahn au fost: «Desenele seamănă 
cu o rețea de semnalizare stradală, iar dacă sunt inter- 
pretate în mod corect se poate ajunge la locul secret. 
Asta dacă nu cumva apa şi-a împlinit misiunea...» 
După care şi-a dat duhul.“ 

Apa își împlinise una din misiuni, își spuse Breil. 
Uriașa sală legată printr-o singură galerie de Grotte 
des Chevaliers fusese total izolată de apă, acolo 
găsindu-și locul de odihnă veșnică oamenii din Occi- 
tania medievală: se părea că peştera aceea era mar- 
cată de sinistra umbră a morţii, care dăinuise peste 
secole. 

Fasciculul lanternei lui Oswald lumină una din 
zonele întunecate ale plafonului boltit. Le ceru 
insoţitorilor să îndrepte proiectoarele fotoelectrice 
într-acolo. Deodată, încremeni: rămase cu bărbia 
sprijinită în pumn să privească gânditor desenele pe 

care o mână preistorică le schițase cu câteva mii de 
ani în urmă. 

Acestea erau similare celor scoase la iveală de 
aparatele Sarei Terracini de sub picturile contrafăcute 
executate în anii '30 de Otto Rahn. 


Teheran, 2007 


- Plutoniu, repetă cu emfază Fadah, neguțătorul 
de arme, adresându-se președintelui iranian. Nu am 
încă nici o informaţie referitoare la puritatea mate- 
rialului, dar cu siguranță este vorba de cel puţin zece 
kilograme de plutoniu. Închipuiţi-vă, Excelenţă: can- 
titatea echivalează cu masa critică a unei bombe 
atomice capabile să producă o explozie de zece ori 
mai puternică decât bombele de la Hiroshima și 
Nagasaki. Și toată această capacitate distructivă este 
închisă într-o sferă de circa zece centimetri în dia- 
metru, fiind totuși în măsură să șteargă de pe faţa 
pământului o bună parte a nemernicilor de sioniști 
ȘI a armatei lor asasine. 

- Într-adevăr, îl completă Pashelvi, bucurându-se 
că avea ocazia să facă dovada cunoștințelor sale în 
materie, se mai numește și bombă reflectatoare, întru- 
cât se utilizează un material ecranat pe bază de tung- 
sten care reflectă neutronii produși de fisiunea 
nucleară. În practică, principiul de funcționare este 
asemănător telescopului sau teleobiectivelor: imagi- 
nea reflectată de mai multe ori este percepută de ochi 

la dimensiuni mai mari. La bombele de acest tip este 
posibilă micșorarea masei critice, adică a cantității 
necesare pentru declanșarea unei explozii nucleare: 
aceasta scade de la șaisprezece la zece kilograme de 
plutoniu... După cum vezi, ştiu bine despre ce vor- 
bim. Acum însă, să ne întoarcem la înțelegrea noas- 
tră, Fadah. Primul petrolier ar putea fi gata de plecare... 
cam peste două zile, să spunem, iar celelalte pe 
parcursul altor cinci zile. Dat fiind că nu știm încă 
destinaţia pe care ne-o va comunica fantomaticul tău 
client, înclin să cred că peste circa trei săptămâni 
întreaga operaţiune ar trebui să fie încheiată. Dar ce 
garanţii îmi oferi? Pentru că nu am deloc intenţia să 
efectuez „plata“ fără certitudinea că marfa despre care 
mi-ai vorbit va intra în posesia mea. 

- V-am spus deja de câteva ori că ura clientului 
meu față de Statul Israel, care nu poate, și nici nu 
trebuie să mai existe pe fața pământului, este cea mai 
bună garanţie pe care... 

- Astea-s vorbe, Fadah. Nimic altceva decât vorbe. 
Cea mai bună garanţie ești chiar tu. lată cum vom 
proceda: tu te vei afla la bordul ultimului petrolier, 
până în clipa în care acesta se va întoarce în Iran cu 
încărcătura de plutoniu. Iar însoțitorul tău în această 
călătorie de afaceri va fi credinciosul meu Nard 
Sourush: dacă el se va afla în preajma ta, mă voi simţi 
mult mai liniştit. 

Uriașul și taciturnul Nard, prezent întotdeauna 
lângă președinte, chiar și în timpul întrevederilor 

celor mai tainice ale acestuia, îi aruncă lui Fadah o 
privire sinistră. 


Languedoc, 2007 


Până și unui neiniţiat, aşa cum se considera Breil, 
ii era limpede că desenele rupestre fuseseră executate 
de două mâini diferite. Una, cu mai multă înclinație 
artistică, imortalizase în piatră scene de vânătoare și 
siluetele animalelor care probabil că populau regiunea 
în erele străvechi. În schimb, cea de-a doua trasase pur 
și simplu câteva figuri geometrice, similare celor pe care, 
după toate probabilitățile, Otto Rahn încercase să le 
camufleze sub propriile picturi în peștera Lombrives. 

În desenul pe care Breil îl examina acum, figura 
spiralată apărea de două ori. Semnele concentrice 
despre care Sara credea că reprezentau obiectul ascuns 
se găseau la extremele unei înșiruiri de puncte - trei- 
zeci și șase la număr - şi a unei linii oblice. 

Breil rămase o vreme nemișcat, privind indicațiile 
desenului, apoi făcu treizeci și șase de pași de la pere- 
tele cu desenul, urmând direcţia indicată de linia 
oblică. Nu observă imediat intrarea în galeria îngus- 
tă, însă atenţia îi fu atrasă de câteva roci care păreau 
așezate de curând în dreptul unui punct din perete. 
Dându-le la o parte, descoperi tunelul. 

Își spuse că, probabil, cei care îl precedaseră cu 
doar câteva ore în urmă, se grăbiseră să-și ascundă 
urmele. 

- Vreţi să aduceți aici contorul Geiger-Miller, 
domnule sergent? îi ceru Oswald unuia dintre sca- 
fandrii Jandarmeriei. 

Acul detectorului semnală o creştere semnificativă 
a nivelului radiațiilor, radioactivitatea menţinându-se 
insă sub limita maximă admisă. 

Oswald se strecură spinten în galerie. Se târi pe 
piatra șlefuită privind mereu ecranul detectorului. Pe 
măsură ce înainta, radiațiile deveneau din ce în ce mai 
intense, menținându-se însă la valori nepericuloase. 

În cele din urmă, lanterna sa cu halogen lumină 
caverna care în erele preistorice adăpostise templul 
zeului Hosh. 

În fața privirilor lui Oswald se ivi un altar pe care 
stătea un disc antic de aur. Breil își spuse că, fără în- 
doială, obiectul fusese un ornament al vreunui şef de 
trib sau mare preot al neamului care deținea înfioră- 
torul secret. Un al doilea disc, mai mare decât primul, 
părea așezat direct pe pardoseala de piatră. Era con- 
fecționat dintr-un metal dens și închis la culoare, 
decorat cu basoreliefuri lucrate în aur. Apropiin- 
du-se, Oswald realiză că discul părea să fie, în reali- 
tate, capacul unui cilindru confecționat din același 
material, încastrat în pardoseală. 

Sergentul de la Jandarmerie care îl însoțea se 
apropie și dădu să-l ridice, dar Oswald îl opri cu un 
gest brusc. 

- Nu-l atingeți, domnule sergent! strigă Breil. 
Dacă înăuntru s-a aflat — sau încă se mai află — ceea 
ce cred eu, nu ne-ar mai rămâne decât câteva minute 

de trăit dacă ridicăm capacul acela. Cred că e mai bine 
să ieșim de aici și să lăsăm echipa de experți în decon- 
taminări radioactive să intervină. Probabil că a ajuns 
deja. 

Câteva ore mai târziu, toate bănuielile lui Oswald 
se confirmară: pe de o parte, nivelul de radioactivitate 
în zona cilindrului încastrat era foarte ridicat, iar pe 
de alta, înăuntru nu se afla absolut nimic. 

- Cilindrul a fost construit dintr-un aliaj metalic 
pe bază de plumb, interiorul fiind căptușit cu un strat 
de aur. Acesta este motivul stabilităţii sale radioactive, 
deşi înăuntru s-a aflat un material radioactiv vreme 
de milenii. Capacul cilindrului a fost realizat cu aceeași 
tehnică și cu aceleași materiale, îi explică un ofițer 
de artificieri din armata franceză. Grosimea pereți- 
lor variază între douăzeci şi treizeci de centimetri, 
mărindu-se la cincizeci pe fundul cilindrului și la 
patruzeci la capac. Pot spune aproape cu certitudine 
că cel care l-a confecționat a turnat metalul direct în 
cavitatea rocii care, la fel ca toate formațiunile geolo- 
gice din împrejurimi, conţine foarte mult plumb, 
astfel încât, ulterior, riscul de contaminare a mediului 
inconjurător a fost redus la minimum. Cert este că 
în acest sarcofag s-a păstrat din vremuri imemoriale 
un material radioactiv. Este încă prematur să vă dau 
un răspuns sigur, însă judecând după urmele galbene 
de oxidare și după daunele provocate de-a lungul mile- 
niilor de materialul nuclear pereților cilindrului, cred 
că e vorba de plutoniu... 

- Plutoniu?... Este un mineral aproape imposibil 
de găsit într-o cantitate atât de mare în natură... 

- Vă înţeleg mirarea, domnule Breil. Iar ceea ce 
spuneţi e corect: plutoniul nu există în cantități mari 
în stare naturală. Dar asta este valabil numai pentru 
ambientul terestru. Trebuie însă să știți că Universul 
evoluează și se transformă datorită reacțiilor nucleare 
declanșate chiar de plutoniu. O bilă cu un diamentru 
de zece-doisprezece centimetri ar putea rade de pe 
fața pământului orașe precum New Yorkul, Chicago 
sau Cairo... sau, dimpotrivă, ar putea furniza energie 
vreme de câteva mii de ani unui continent. Sunt 
convins că obiectul cu proprietăţi radioactive sustras 
din peşteră este de origine cosmică: un meteorit nu 
mai mare decât o minge de tenis, căzut pe pământ 
acum câteva milioane de ani și pus la „adăpost“ în 
această peşteră de oameni preistorici. 

- Oameni care probabil că au venerat acea piatră 
pentru proprietăţile și uriașa sa putere. Iată și expli- 
caţia templului subteran. 

- Într-adevăr, o putere uriașă. Și imposibil de 
controlat. 


Oswald intră în salonul Sarei, care între timp 
fusese transferată de la secția de terapie intensivă. 
Prietena sa italiancă părea că doarme. Convins că ea 
nu-l putea vedea, se opri s-o privească lung, vrăjit de 
frumuseţea chipului ei. Apoi mâna lui ușoară se așeză 
pe fruntea ei. I se păru că buzele Sarei se destinseră 

într-un zâmbet, deși ea continua să doarmă. Se așeză 
pe fotoliul de lângă pat și își deschise laptopul. 
La Tel Aviv, căpitanul Bernstein îl aștepta online. 
Oswald îl puse pe scurt la curent cu descoperirile 
incredibile pe care le făcuse. Apoi aşteptă răbdător 
noutățile pe care avea să i le aducă la cunoștință respon- 
sabilul secției de documentare și arhivă a Mossadului. 


- Germanii erau neîntrecuţi în jefuirea teri- 
toriilor ocupate. Și nu numai a celor ocupate prin 
Blitzkrieg. Numai că, la un moment dat, toate 
bogățiile vechilor civilizații europene din care se 
înfruptau naziștii nu au mai fost suficiente pentru 
acoperirea uriașelor cheltuieli de război. Așa că, 
Hitler a cerut ca și Italia, o țară aliată, să-şi depo- 
ziteze la Berlin rezervele de aur, apreciate la peste 
o sută douăzeci și șapte de tone în lingouri. Aurul 
italian a fost dus la Fortezza, localitate care își trage 
numele de la o fortăreață habsburgică ridicată în 
apropiere de Bolzano. De aici, patruzeci şi patru 
de tone au luat drumul Elveţiei, pentru achitarea 
unei așa-zise datorii de război. Până aici, nimic nou: 
oare cine nu a auzit de lăcomia tiranilor sau de pa- 
radisurile fiscale? Însă abia acum urmează lucrurile 
interesante, domnule maior, și o să vă rog să îmi 
îngăduiţi o scurtă paranteză. În aprilie 1938 a fost 
înființat așa-numitul DEST, un departament al 
cărui reprezentant emblematic era Obergruppen- 
fiihrerul SS Phol. DEST era structurat ca o socie- 
tate obișnuită de capital, cu o singură mică diferență: 

prin seifurile sale trecea un flux inepuizabil de 
bogății, provenite din exploatarea mâinii de lucru 
a prizonierilor din lagărele de muncă. În consecință, 
DEST a devenit divizia financiară a SS-ului. 

La zece zile după livrarea celor patruzeci și patru 
de tone de aur italian, o societate elveţiană contro- 
lată de DEST a mandatat un transfer mare de ca- 
pital de la banca la care fusese depozitat aurul către 
o bancă din Manaus, în Brazilia. Transportul s-a 
desfășurat într-o discreție absolută și cu o ope- 
rativitate învăluită în mister. Singurul amănunt care 
a ieșit la iveală este greutatea „coletului“ expediat: 
douăzeci de tone. Adică aproape jumătate din aurul 
italian ajuns cu câteva zile mai devreme în Elveţia. 

- Este foarte interesant ce-mi spuneţi, domnule 
căpitan, dar cum putem demonstra că aurul acela 
urma să-i finanțeze pe naziștii scăpaţi de justiția 
Aliaților? Pentru că despre asta vorbim, nu-i așa? 

- Până la urmă vom reuşi s-o demonstrăm, 
domnule maior, sunt convins de asta, la fel cum 
mai cred și că noi doi am descoperit doar o picătură 
din oceanul operaţiunilor de deturnare de capital 
puse în practică de acoliții lui Hitler: jumătate din 
pradă era plasată în diferite paradisuri fiscale, în 
timp ce cealaltă jumătate era transferată spre alte 
paradisuri, de data aceasta terestre, gata să-i adă- 
postească pe criminalii de război fugari. Mai îngă- 
duiţi-mi însă un minut, domnule maior. Încă n-am 
terminat ce aveam de spus. 


- Nu? 

- Nu. La șapte zile după sosirea „coletului“ de 
douăzeci de tone la banca din Manaus, de acolo a 
plecat un altul, de data aceasta mai mic, de numai 
cinci tone. Ştiţi cu ce destinaţie? 

- Depozitul „prietenului“ nostru de la sediul din 
Asunción al Băncii Centrale a Paraguayului?! 

- Exact, domnule maior. 


Darea de seamă a lui Bernstein avu mai degrabă 
rolul să-l dezorienteze pe Breil. Își luă rămas-bun de 
la credinciosul său prieten, sugerându-i să efectueze 
O cercetare mai aprofundată asupra operaţiunilor 
băncii din Manaus. 

- Nimic nu se petrece din întâmplare, murmură 
Oswald, întrerupând legătura cu Tel Avivul. 

- Ce ai spus? îl întrebă Sara. 

Se trezise de câteva minute, dar așteptase ca Os- 
wald să-și termine convorbirea online pe laptop. 
Repausul forțat începea să-și facă efectul, iar tânăra 
femeie își recăpăta treptat forța și vitalitatea. 

- N-am spus nimic, vorbeam cu mine însumi. 

- Eşti de mult aici? 

- De o jumătate de oră, probabil. Timp suficient 
ca să schimb câteva vorbe cu prietenul Bernstein din 
Israel. 

- Povestește-mi. Ce s-a întâmplat? 

- Am reușit să descoperim o foarte veche ascun- 
zătoare. Problema e că cineva a ajuns acolo înaintea 
noastră şi probabil că a sustras o cantitate apreciabilă 
de material radioactiv. Pentru a-şi duce la bun sfârșit 

planul, nu a ezitat să ucidă trei polițiști francezi. Sunt 
foarte îngrijorat și, ca și cum asta n-ar fi fost de ajuns, 
Bernstein a făcut, la rândul său, descoperiri incredi- 
bile despre binefăcătorul tău paraguayan. 

Oswald îi povesti Sarei totul, cu lux de amănunte. 

Tânara femeie ascultă cu atenţie, apoi lacrimile 
incepură să-i șiroiască pe obraji. 

- Ce s-a întâmplat Plângi? 

- Fir-ar să fie, probabil că nu m-am refăcut încă, 
din moment ce sunt atât de slabă de înger. Nu-mi stă 
în fire... Dar m-am gândit la cei trei polițiști care 
și-au pierdut viața și la pericolul pe care îl reprezintă 
pentru umanitate relicva aceea radioactivă. Pe urmă... 
Am citit ultimele pagini din agenda lui Luca Raso și 
n-a fost deloc o lectură plăcută. Am adăugat și câteva 
note de subsol cu informaţii despre cele povestite 
acolo, care sunt de fapt extrase din presa vremii. 


Din agenda lui Luca Raso, jungla amazoniană, 
1976: 


Văzusem și auzisem destul, aşa că m-am strecu- 
rat afară din camera secretă, am ajuns la scara de ser- 
viciu care ducea la coridorul subteran şi am luat-o 
la fugă. 

O jumătate de oră mai târziu am ajuns la micul 
aeroport privat. Pe drum, nici picior de om. 

Am intrat în hangar pe poarta principală, care 


era întredeschisă. Se aflau acolo şi elicopterul, și 

avionul cu care călătorisem de câteva ori pe durata 
sejurului la Residencia. 

Alexandra a apărut brusc din penumbă și ne-am 
îmbrățișat cu disperarea unor naufragiaţi. 

- Oare cum o să reușim să scăpăm din ghearele 
lui Heydrich? m-a întrebat ea înspăimântată. 

- Vom găsi o modalitate. Nici nu-ți poţi 
închipui ce am aflat. Heydrich nu e singurul supra- 
viețuitor de la vârful ierarhiei naziste. Mai sunt încă 
doi, a căror moarte a ridicat multe semne de în- 
trebare la vremea respectivă: Himmler şi Bormann 
sunt și ei în viaţă. l-am văzut cu ochii mei! Spuneau 
că și Adolf Hitler a trăit multă vreme sub un nume 
fals şi că ar fi murit recent, din cauza unei boli 
banale. Cei trei îngeri ai Răului discutau despre cum 
să-l elibereze pe Rudolf Hess: aceasta este Opera- 
țiunea A mazoanele! În sfârșit, am aflat! Acum însă 
trebuie să scăpăm de aici. l-am convins să-mi amâne 
execuţia, spunându-le că i-am dat unui avocat din 
Rio un film, însoțit de instrucțiuni precise... 

- E o poveste pe care ai inventat-o, Luca? m-a 
întrebat Alexandra, ducându-și mâna dreaptă la 
spate. 

Dacă mai aveam nevoie de o confirmare a 
bănuielilor mele, acel gest a făcut lumină în mintea 
mea. 

— Sută la sută inventată, draga mea. Și să vezi 
cum au mușcat cu toții momeala! Voi, naziștii, ar 
trebui să fiţi mai atenţi la oamenii cu care intrați 
în contact. Dacă asta căutai, află că tocmai ţi l-am 

subtilizat de la centură în timp ce te îmbrățișam, 
i-am spus, îndreptând pistolul spre ea. 

- Ce tot spui acolo, Luca? 

- Exact ceea ce am spus. Ar trebui să dați do- 
vadă de mai multă precauţie, draga mea Alexandra. 
Lucrurile stau în felul următor: fac parte din ser- 
viciile secrete italiene, servicii care colaborează 
strâns cu Mossadul. Sunt ofițer de carabinieri sub 
acoperire și am ajuns la Neumann luând urma 
tezaurului Italiei, rezerva de aur luată în custodie 
de nazişti. Când eram la Rio, am cerut Mossadului 
să vadă dacă faci parte din organigrama lor, dar nu 
te-au găsit nici măcar pe lista femeilor de serviciu. 
Apoi am așteptat: ai fi putut face parte din alte 
servicii secrete, caz în care aş fi preferat să nu-mi 
dezvălui identitatea. Însă pistolul, întrebarea ta de 
mai devreme şi mâna ta care căuta arma la centură 
mi-au confirmat de ce parte a baricadei te afli: ești 
de-al lui Heydrich și de-al clicii lui de criminali. 

Nici n-am terminat bine de vorbit, când un foc 
de pistol a reverberat asurzitor în hangar. 

Din instinct, mi-am băgat capul între umeri, în 
vreme ce țeasta Alexandrei a părut izbită de o mână 
invizibilă. O gaură roşie i s-a deschis în frunte. 

- Ştiam că era o neisprăvită. Nu avea cum să 
fie altfel! 

Blonda Agnes mă ţinea în bătaia țevii încă fume- 
gânde a unui pistol automat. 

- Nu te speria, minunatul meu amant italian, 
şi aruncă pistolul la podea, mi-a ordonat ea. Apoi 

a început să vorbească la un mic radiotransmiţător: 
Puteţi veni să-l luaţi. Suntem în hangar. A ucis-o 
pe Alexandra, dar a recunoscut că povestea cu avo- 
catul a fost o cacealma. 

Apoi, Agnes mi-a făcut semn să mă dau inapoi, 
până când am ajuns cu spatele la zid, în dreptul 
elicopterului. 

- Nu avea cum să reușească, iar mama noastră 
a ştiut asta de la bun început. 

- Mama voastră? m-am mirat eu. 

Probabil că am privit-o cu un aer surprins: nu 
îințelegeam despre ce vorbea. 

- Da, Alexandra și cu mine eram surori vitrege. 
Mama noastră e una dintre „fetele de la Lidice“. Ştii 
povestea? 

- Lidice, satul ras de pe faţa pământului de 
naziști după atentatul asupra lui Heydrich... 

- Exact, Luca. Mama mea a fost unul dintre cei 
nouăzeci de copii care pur şi simplu au dispărut cu 
ocazia aceea. Cei cu caracteristici ariene au fost 
aduşi în Brazilia, la Neumanntown. S-a căsătorit 
tot cu unul dintre foștii copii de la Lidice, iar din 
uniunea aceea m-am născut eu. Apoi însă, tatăl meu 
a murit într-un accident banal, iar mama s-a recă- 
sătorit cu Oliveiro. Surioara mea a căutat mereu 
să se facă remarcată, iar cu tine a vrut cu orice preţ 
să procedeze conform propriului ei plan. Dacă nu 
aș fi urmărit-o îndeaproape, ar fi provocat un adevă- 


rat dezastru. 

În vremea aceasta, două mașini de teren se apro- 
piau în viteză de hangar. Știam că la bord se aflau 
Heydrich și camarazii săi. Dacă ar fi pus mâna pe 
mine, nu mai aveam nici o scăpare. 

- Acum ia-0 la fugă, mi-a spus Agnes. Cu un 
glonţ în ceafă te voi scuti de o moarte în chinuri. 
Heydrich și ceilalți adoră să experimenteze metode 
de tortură. 

— Cu alte cuvinte, ne facem un serviciu reciproc, 
nu-i așa? am întrebat eu, sarcastic. Îmi arunci pe 
umeri responsabilitatea pentru moartea Alexandrei 
şi, în schimb, mă scuteşti de tortură... 

- Lasă vorba şi ia-o din loc! 

Zgomotul motoarelor celor două mașini se auzea 
din ce în ce mai aproape. 

- Grăbiţi-vă, Raso m-a atacat și a fugit! a strigat 
Agnes în radiotransmițător. 

Clipa aceea de neatenţie a fost suficientă pentru 
mine. Dintr-un salt m-am aruncat la pământ și am 
înșfăcat pistolul. 

Glonţul i-a pătruns sub bărbie. A mai trăit doar 
câteva secunde, atât cât să mă vadă sărind în cabina 
elicopterului. 

Am găsit cu greu butonul de pornire a rotoa- 
relor: pe cât sunt de priceput la pilotarea oricărui 
tip de avion, pe atât sunt de neîndemânatic atunci 
când vine vorba să fac un elicopter să decoleze. Am 
tras de manivela din stânga scaunului, apoi, pentru 


că nu se întâmpla nimic, am încercat-o și pe cea 

de-a doua. Aparatul s-a cutremurat brusc, apoi s-a 
mișcat violent spre lateral. 

Cele două jeepuri au frânat în dreptul hanga- 
rului. Din primul a coborât Heydrich, însoțit de 
trei gărzi înarmate. Alte patru se aflau în cel de-al 
doilea jeep. Nici unul dintre ei nu se aștepta să 
găsească înăuntru o scenă ca aceea: Agnes și Alexan- 
dra moarte și un elicopter care, asemenea unei 
muște înnebunite de spaimă, căuta o cale de scăpare. 
Cât despre mine, nu izbuteam deloc să ţin aparatul 
sub control. Am observat la bord un buton roșu 
dotat cu o piedică: am ridicat-o și am apăsat butonul 
care acționa cele două mitraliere calibrul 12 ascun- 
se în fuzelaj. 

Rafala a avut aceeaşi traiectorie incertă ca și 
botul elicopterului, toate gloanţele lovind în gol. 
Oamenii lui Heydrich au început să alerge spre 
mine, trăgând continuu. 

Deodată, elicopterul s-a înălțat cu repeziciune, 
fenestronul din coadă s-a frânt de perete, iar palele 
rotorului au lovit un obstacol, aplecând aparatul 
într-o parte. Palele s-au torsionat înainte de a zbura 
în toate părțile, asemenea unor bumeranguri uci- 
gătoare. Rotorul continua să se învârtă cu viteză 
maximă când, pe neașteptate, elicopterul a explodat. 

Nu-mi pot închipui cum am reușit să ies din 
infernul acela de foc. Cert este însă că am ieşit și, 
plin de funingine, am sărit în cabina avionului Piper 
Navajo. În sfârşit, puteam pilota un aparat ale cărui 
comenzi le cunoşteam! 

Gorilele înarmate au încercat să mă oprească, 
dar gloanţele lor nici măcar n-au atins fuzelajul 
avionului lansat spre pista de decolare şi, în câteva 
secunde, bimotorul s-a ridicat în aer, urcând spre 
cerul amazonian. 

Reușisem să scap! Nu-mi rămânea altceva de 
făcut decât să intru în contact radio cu autorităţile 
braziliene, anunțându-mi sosirea. Mi-am imaginat 
expresia de pe chipul lui Heydrich în timp ce mă 
privea cum dispar la orizont. 


Probabil că radioul a fost avariat pe timpul 
schimbului de focuri. Nu funcţiona, însă am co- 
mutat avionul pe pilot automat. Drumul până la 
Rio e lung, iar eu profit de ocazie ca să notez în 
agendă întâmplările din ultimele zile, din momen- 
tul în care am întâlnit-o pe Agnes la Copacabana. 
În cazul în care nu voi reuși să supraviețuiesc, sper 
ca agenda mea să devină într-o zi mijlocul prin care 
să fie adusă la cunoştinţa întregii lumi această 
poveste îngrozitoare. Dar... Nuu... Se trage în mine! 

E Heydrich, tot el! Îl văd în cabina Messer- 
schmitt-ului 262. Trebuie să încerc să scap de el, deşi 
cred că e imposibil. Nu trebuie să-l las să mă doboare. 


Nu cred că voi supravieţui și următorului atac. 
Cel care va găsi acest jurnal să-l predea oricărei 
instituţii italiene sau lui Simon Wiesenthal, Vână- 
torul de naziști. Am activat bomba cu ceas pe care 
o purtam cu mine în coperta acestei agende. Am 

conectat-o la conducta principală de gaz din subte- 
ranele Residenciei, după ce am avariat-o. Dacă acest 
lucru nu va fi suficient ca să-i ucidă pe îngerii Răului, 
mă rog Celui de Sus ca justițiari precum Vânătorul 
de naziști să răzbune sufletele nevinovate ale tuturor 
victimelor lor. Iată... Messerschmitt-ul se îndreaptă 
din nou spre mine. Peste câteva clipe va deschide 
din nou focul şi de data asta totul se va sfârși. 

Prima pagină a ziarului O” Globo, 29 mai 1976: 


De la trimisul nostru în Amazonia: 

Un grav incident s-a petrecut în cursul după- 
amiezii de ieri la Residencia, orașul creat în mijlocul 
junglei amazoniene de miliardarul de origine 
evreiască Erick Neumann, întreprinzător, magnat 
și filantrop discret și foarte rezervat, dar cu toate 
acestea celebru în lumea întreagă. Neumann ateri- 
zase la bordul unui avion de epocă, o piesă a fabu- 
loasei sale colecții, fiind întâmpinat de omul său de 
încredere, Moshe Swazinski, şi de câţiva musafiri 
- identificaţi ulterior ca fiind Isaac Hilsenrath și 
Adam Drexel, înstăriți crescători de vite argenti- 
nieni — care aveau în comun cu Neumann originile 
evreieşti și faptul că supravieţuiseră Holocaustului. 
O banală scăpare de gaz din subteranele Neumann 
Corporation a declanșat o serie de explozii cutremu- 
rătoare care au distrus în totalitate Residencia. 

În afara magnatului, a musafirilor şi a celor mai 
apropiaţi colaboratori ai săi, numărul victimelor 

se ridică la cincizeci şi trei, cea mai mare parte 
dintre acestea fiind persoane aflate în serviciul 
personal al lui Neumann. Primele investigaţii la fața 
locului i-au făcut pe anchetatori să creadă că la 
mijloc a fost vorba de o teribilă fatalitate. 


Prima pagină a ziarului Valor Económico, Brasilia, 
28 ianuarie 1978: 


Au trecut aproape doi ani de la dispariţia tragică 
a magnatului Erick Neumann, proprietarul colosulu: 
multinațional cu același nume din Brazilia. Ieri, 
guvernul a hotărât cesionarea la licitaţie a diferitelor 
divizii ale grupului. Procedura a fost considerată 
absolut necesară deoarece, odată cu proprietarul, în 
urma accidentului au dispărut şi persoanele care se 
ocupau de managementul societăţii. 

Pe de altă parte, guvernul brazilian a subliniat 
necesitatea acestei soluții pentru a nu periclita locurile 
de muncă ale miilor de salariați de la Neumann Cor- 
poration. Interesul pentru aceste licitaţii este foarte 
ridicat în întregul spectru financiar internaţional. 
Dintre posibilu cumpărători, cel mai bine plasate în 
cursă par a fi câteva multinaționale nord-americane, 
deși reprezentanța paraguayană van der Duick pare 
mult mai hotărâtă să-și adjudece victoria. 

În absenţa moștenitorilor, fondurile rezultate 
din vânzarea diviziilor corporației Neumann vor 
fi utilizate pentru finanțarea unor proiecte sociale. 

Epoca Fierului, mileniul al II-lea î.Hr. 


Sar și Dehal ajunseră la peștera păzită de o uriașă 
reptilă de piatră, aceeași pe care Athor o pictase pe 
pereții mai multor caverne din regiune, ca și cum ar 
fi vrut să indice traseul pe care trebuia să-l urmeze 
succesorul său la conducerea tribului. 

Din moși-strămoși se povestea că însuși zeul Hosh 
transformase dragonul într-o statuie de piatră ca să 
păzească tainele zăvorâte în adâncurile peșterii. 

Sar și Dehal alergară cu respiraţia tăiată de-a lungul 
galeriei de acces până la sala cea mare. Torţele lumi- 
nau slab scena sumbră care le apăru în fața ochilor. 

- Athor! strigară amândoi în același timp. 

În loc de răspuns, le ajunse la urechi un geamăt 
slab de pe schela de lemn pe care regele migos o con- 
struise ca să decoreze cu desene bolta înaltă a sălii. 
Se cățărară lângă el. Athor zăcea întins pe spate, cu 
brașele atârnându-i dincolo de marginile platformei. 


708 MARCO BUTICCHI 


- Voi?... Cu adevărat sunteţi voi? Sunt fericit că 
Hosh mi-a îngăduit să vă mai imbrățișez o dată 
înainte de a mă lua cu el în lumea spiritelor. 

- Nu vorbi aşa, bărbate al meu. Am trăit multe 
impreună. Ai să vezi că nu peste mult timp le vei pu- 
tea povesti fiilor noștri prin câte am trecut amândoi. 
Acum însă trebuie să nu-ţi irosești puterile. 

- Dehal, lasă-mă să-mi folosesc puţinele forțele 
care mi-au mai rămas în folosul poporului nostru și 
al lui Sar. Vino lângă mine, fiule. Legea zeului nostru 
mă obligă să nu-ți dezvălui locul în care se află Tem- 
plul Secret. Amintește-ţi însă ce te-am învăţat despre 
importanţa semnelor pe care oamenii le lasă pe pereții 
peșterilor. Ele sunt semnele istoriei noastre. Dacă le 
vei privi cu atenţie, ele vor ști să te conducă la des- 
tinație. Vă iubesc cu toată ființa mea. Atotputernicul 
Hosh să vă aibă în paza lui. Te iubesc, femeie. 

- Athor! Athor! strigă Dehal, strângând la piept 
trupul pe care îl îmbrățișase de atâtea ori, devenit 
acum inert. 

Nu primi însă nici un răspuns: Athor, regele 
tribului migos, murise. 


Trecuseră câteva zile de la moartea regelui. În- 
treaga așezare aducea omagiu noii căpetenii. Sar 
scoase la iveală discul de aur, simbolul puterii zeului 
Hosh. O rază de soare se reflectă de suprafața discu- 
lui, aruncând licăriri orbitoare de jur-imprejur. 


Nimic nu putea umple golul din inima lui Dehal. 

Femeia nu dori să asiste la ceremonia de înves- 
titură a fiului său ca rege și mare sacerdot, preferând 
ca peste noapte să apuce calea către pog. Ajunse în 
vârf, la templul fluturelui, când soarele era la zenit. 

Amintirile erau dureroase. 

Revăzu cu ochii minţii scena căsătoriei binecuvân- 
tate de bunăvoința lui Hosh. Revăzu efigia fluturelui 
care pecetluia pe vecie iubirea lor. O iubire care avea 
să dăinuiască și după moarte. 

Amintirile erau dureroase. 

Îşi spuse că, fără Athor, viaţa ei nu mai avea nici 
un sens. Privi hăul, apoi se apropie de buza prăpas- 
tiei: vechiul impuls care o îndemna să sfideze înălți- 
mea puse din nou stăpânire pe ea. De data aceasta 
însă nu ar fi făcut saltul în gol ca să-și salveze viața. 


O sclipire intensă din depărtare o făcu să tresară. 
Venea din direcţia satului, iar Dehal înţelese: fiul său, 
Sar, ridicase spre cer discul de aur al suveranului. 

Ca într-un vis premonitoriu, în clipa aceea totul 

. . . A . 
incepu să i se limpezească în minte. În fața ochilor 
Ae . . . . e A A e.. 
îi apărură viziuni din vremuri îndepărtate în viitor. 
Văzu oameni exterminați de propiii frați, războinici 
în marș spre așezări impresurate de ziduri inalte. Văzu 
femei imbrățișându-și copiii ca să nu-i lase să vadă 
spectrul morţii. Văzu discul sacru al lui Hosh folosit 
ca un scut ce oprește vântul îngheţat care le deschide 
calea demonilor nopţii. 

A . Lă . . 

In clipa aceea, dorinţa de a sări în gol dispăru ca 

. . A . . 
prin farmec, iar Dehal se îndepărtă de buza prăpastiei. 

Dintr-odată, înţelesese rostul atâtor vieți sacrificate 
pentru păstrarea Pietrei Sacre a lui Hosh departe de 
ochii barbarilor însetaţi de sânge. Să renunţe ar fi 
insemnat să arunce în vânt fiecare clipă a existenţei 
sale de până atunci, fiecare bătălie dusă umăr la umăr 
cu Athor în slujba Binelui, fiecare zâmbet dăruit de 
copiii pe care îi adusese pe lume, fiecare clipă de iu- 
bire și pasiune împărtășită alături de bărbatul ei. 

Dehal se întoarse și o luă agale pe cărarea ce ducea 
spre poalele pog-ului. 

Pog-ul Montségur, 1243 


Aymon o strânse cu putere la piept pe Marie- 
Louise, Încercând să se opună cu propria greutate 
balansului amenințător. Însă una dintre cele patru 
funii care asigurau coșul se rupse din cauza frecării 
de un colț ascuţit de piatră. Lipsit de susținere, coșul 
se înclină violent pe o parte, aruncând-o pe Marie- 
Louise în gol. 

Cu un gest reflex, femeia reuși să se prindă de 
margini cu vârfurile degetelor, dar greutatea corpului 
o trăgea inexorabil în jos. Era pe punctul de a se 
desprinde, când Aymon o apucă strâns de încheietură. 

Între timp, oamenii de pe zidurile cetății începură 
să tragă de funii cu forța pe care ţi-o dă disperarea. 

- Rezistă, Marie-Louise. Te ţin eu. Încă puţin și 
vom fi în siguranță, continua s-o încurajeze Aymon, 
nădăjduind din toată inima că nu aveau să-l părăsească 
forțele. 

Când fură trași peste marginea zidului de incintă 
şi puseră din nou picioarele pe pământ, femeia izbuc- 
ni într-un hohot de plâns eliberator. Reușiseră încă 
O dată să scape de moarte. 


În castelul de pe vârful stâncii, viața comunității 
continua, alternând momente de optimism plin de 
speranţe cu cele de cruntă deznădejde. 

Jos, în vale, oștenii regelui Franţei se limitau să 
păzească drumurile de acces spre poalele stâncii. 
Primeau însă zilnic întăriri, iar clipa asaltului final 
părea din ce în ce mai aproape. 

Confruntările erau rare, dar proții catari se văzu- 
seră nevoiți de câteva ori să ofere consolamentum-ul 
tovarășilor lor răniți de moarte. Episcopul Bertrand 
Marty era păstorul sufletelor. Pierre Roger de Mire- 
poix se ocupa de instrucţia eroicilor faidits. Singura 
nădejde a asediaţilor rămăsese contele de Toulouse: 
cu toate că în perioada aceea se afla la Roma, pentru 
consfințirea actului de supunere la ordinele Sfântului 
Scaun, ultimii catari rămași în viață nutreau credința 
că într-o zi contele avea să reușească să-și salveze 
supușii de la moarte. 

Totul fusese raționalizat: hrana, apa, vinul și chiar 
armele. Cu toate acestea, nimeni nu s-ar fi putut plân- 
ge că suferise de foame, sete sau frig. Cu toate restric- 
țuile impuse de starea de asediu, viața la Montségur 
continua. 

Până în ziua aceea de decembrie a anului 1243. 

- Femeile din cetate mi-au povestit că aici, chiar 
pe locul în care se înalță donjonul, se afla pe vremuri 
un străvechi loc de cult, îi zise Marie-Louise lui 
Aymon, şi că în ziua solstițiului de vară soarele de- 
sena într-un anumit punct o umbră aparte pe peretele 
de stâncă. Se spune că aici era locul în care oamenii 
din vechime veneau să se căsătorească și să-și prac- 
tice ritualurile de fertilitate. Păcat că locul acela nu 
mai există. Mi-ar fi plăcut ca soarele să binecuvânteze 
unirea noastră aici, la pog. Noi doi nu ne-am căsătorit 
încă... 

- Nu din vina mea, femeie, răspunse șăgalnic 
Aymon. Dacă nu mă înșală memoria, tu ești cea care 
a fost căsătorită înainte de a fi împreună, nu eu. Pe 
urmă, viaţa nu ne-a oferit posibilitatea să remediem 
situaţia. De altfel, singura perioadă în care ne-am bu- 
curat de o viaţă senină și liniștită a fost cea în care 
am trăit sub un nume fals. Cum să ne fi dus la un 
preot necunoscut - și, eventual, peste măsură de 
curios — ŞI să-i cerem să ne căsătorească? 

- Ai dreptate, Aymon. Noi doi nu avem nevoie 
de un preot ca să ne căsătorim. E suficient să ne jurăm 
unul altuia iubire veșnică. Știu că am făcut-o deja, dar 
aș vrea să reînnoim acel jurământ aici și acum. Pentru 
ultima dată și pentru totdeauna! 

Emoţionaţi şi fericiți, cei doi îndrăgostiți uitară 
pentru o vreme de viitorul incert care îi aștepta și 
iși făcură unul celuilalt jurămintele solemne ale 
căsătoriei. 

Aymon privi spre una dintre deschizăturile din 
zid: soarele nu pătrundea în interiorul donjonului 
decât o dată pe an, în ziua solstițiului de vară. Poate 
că oamenii care construiseră cetatea doriseră să 
întrețină acea dovadă antică de magie, își spuse Ay- 
mon. Atunci, în ziua solstițiului, razele soarelui 
pătrundeau printr-una din balestriere și ieșeau pe cea 
din partea opusă. 

Ar fi vrut să se întoarcă cu Marie-Louise acolo 
peste câteva luni, în vară, şi să se lase amândoi în- 
văluiți de lumina blândă și fermecată a razelor de 
soare. „Da, vara viitoare...“, își spuse Aymon, iar 
chipul i se înnegură. Privirile i se pierdură în 
depărtare, în direcția bastionului numit Col de la 
Tour, care împresura partea estică a complexului 
Montsegur. Era un fort avansat, aflat la circa cinci 
sute de pași de donjon, dar foarte important din 
punct de vedere strategic. Spre deosebire de alte căi 
de acces, întăritura avea o poziţie favorabilă unui atac, 
deoarece se afla pe un povârniș nu foarte abrupt care 
ducea direct sub ziduri. 

Aymon încremeni. Își încordă privirea, apoi în- 
cepu să urle din rărunchi: 

- La arme! La arme! Suntem atacați! 

Era însă prea târziu. 

Peste noapte, oștenii din vale urcaseră pe ascuns 
povârnișul, iar spre dimineaţă atacaseră corpul de pază 
de la Col de la Tour, reușind să cucerească poziția. 

Prin acţiunea aceea, oamenii regelui reușiseră să 
deschidă o breşă în interiorul fortificațiilor de la 

Montségur, iar Pierre Roger de Mirepoix nu vedea 
cum oamenii săi ar fi putut să-i respingă dincolo de 
ziduri pe asediatori. 

În cele șaizeci de zile care urmară cuceririi basti- 
onului Col de la Tour, catarii fură asaltați fără între- 
rupere și de fiecare dată se părea că forțele inamicului 
erau din ce în ce mai mari. Apărarea dădea semne 
de slăbiciune, și erau tot mai numeroşi Catarii răniţi 
sau uciși de săgețile arbaletelor. Catapultele aliniate 
pe ziduri lansau fără întrerupere proiectile de piatră, 
sacrificând casele situate între cele două ziduri con- 
centrice de incintă, care aveau acum acoperișurile și 
zidăria distruse. 

- Cred că orice speranță s-a stins și că a sosit mo- 
mentul să negociem capitularea. Mai întâi însă trebuie 
să găsim o modalitate de a salva măcar femeile și 
copiii. Nu am deloc încredere în clemenţa oamenilor 
aflați în slujba majordomului regelui, Hugues d'Arcis. 
Ba chiar mă tem că ne va rezerva fiecăruia dintre noi 
cele mai îngrozitoare suplicii, le spuse Pierre oa- 
menilor săi în cursul unui consiliu de război. 

- Şi cum o să facem ca să ne salvăm pielea? întrebă 
unul dintre verii săi. Practic, e imposibil să părăsească 
cineva pog-ul fără să cadă drept în brațele dușmanului. 

— Aşteptaţi... Ar fi o posibilitate... interveni Aymon. 


Pe vârful zidului fu fixată o a doua funie, pe care 
primul bărbat care se incumeta să coboare trebuia 
s-o fixeze la baza stâncii. Astfel, coșul urma să coboa- 
re și să urce culisând de-a lungul unui ghidaj. Și coșul 

fusese modificat, fiind acum mai încăpător și oferind 
mai multă siguranță ocupanților. Aymon își asigură 
tovarășii că era capabil să ducă până la poalele pog- 
ului circa o sută de persoane pe noapte. Fugarii 
urmau să se adăpostească apoi într-o peșteră pe care 
el o cunoştea foarte bine. Odată familiile reunite, de 
acolo urmau să plece, pe rând, în direcţii diferite. 
Dacă planul avea să funcţioneze, întreaga comunitate 
urma să părăsească Montsegur în decurs de o săptă- 
mână, iar oștenii vrăjmași s-ar fi găsit în situaţia de 
a lua cu asalt o cetate pustie. 


- Mai repede. Trebuie să se grăbească. Aproape că 
s-a luminat. Iar dacă ne vor descoperi, se va alege praful 
de tot planul nostru, îi spuse Aymon Mariei-Louise. 

Priviră amândoi cerul care se colora treptat într-o 
ușoară nuanţă roșiatică. Reușeau chiar să zărească 
umbra coșului, în timp ce la înălțimea zidului se desfă- 
șurau pregătirile pentru ultimul transport al nopții. 


Hugues d'Arcis nu reușise să doarmă toată noap- 
tea. Ştia că apărarea cetăţii Montségur avea să cedeze 
foarte curând. Cu toate acestea îl încerca un senti- 
ment de neliniște. Își ridică privirea spre stânca lumi- 
nată slab de lumina abia îngânată a zorilor. 

Deodată, emisarul papei și al regelui Franței obser- 
vă o mișcare în zona peretelui vertical al pog-ului. 
Înţelese imediat care era motivul neliniştii sale de 
peste noapte. Blestemaţii aceia de slujitori ai Diavo- 
lului fugeau chiar de sub nasul lui. 

Douăzeci și cinci de bărbaţi înarmați escortau spre 
peșteră circa șaptezeci de femei și copii. Planul lui 
Aymon prevedea adunarea întregii comunități într-o 
peșteră din valea Ariège, ușor de recunoscut după silueta 
unică a unei statui naturale - un dragon modelat în 
stâncă de intemperii — aflate chiar în faţa intrării. 

Cunoştea bine acel loc și, alături de Marie-Louise, 
se puse în fruntea grupului de evadați. Ar fi putut 
spune chiar că bunicul său îl crescuse în acea peșteră, 
inainte de a fi obligat să fugă din calea papistașilor. 
Odată îi explicase că în grota aceea era ferecată taina 
unei arme invincibile. O armă de o asemenea putere, 
încât era capabilă să ucidă pe oricine ar fi îndrăznit 
chiar și s-o privească. Fusese închisă într-un înveliș 
protector de metal pe care nimeni n-ar fi trebuit să-l 
înlăture. Era unul din motivele pentru care Aymon 
alesese acea peșteră drept refugiu pentru oamenii din 
cetatea Montsegur: în cazul în care totuși oamenii 
regelui Franţei aveau să-i descopere, el nu ar fi ezitat 
să folosească misterioasa armă invincibilă. 


Aymon institui două posturi de pază: unul la gura 
principală a peșterii, străjuită de statuia dragonului, 
iar cel de-al doilea la intrarea în galeria ce ducea către 
o sală uriașă unde încăpeau toţi cei o sută de fugari. 

Afară, o nouă noapte se lăsase peste pădure. 

Torţele din sala mare a peșterii ardeau fără întreru- 
pere, reflectându-și lumina tremurată pe bolta împo- 
dobită cu desene preistorice. 

Scrâşnitul lamelor de oţel ale săbiilor se auzi ca 
un strigăt de alarmă. Bărbaţii săriră în picioare și aler- 
gară de-a lungul galeriei spre ieșire. 

În clipa aceea, Aymon înţelese că bătălia era defi- 
nitiv pierdută: vrăjmașii pătrunseseră deja în număr 
mare în prima sală a peșterii. Erau mulți și bine înar- 
maţi, față de cei câţiva fugari de la Montségur care 
li se puteau opune doar cu arme improvizate. 

Singura cale de salvare era să se refugieze cu toţii 
in caverna cu desene rupestse şi să-i aștepte pe ataca- 
tori la ieșirea din galeria de acces, prin care aceştia 
erau nevoiți să pătrundă unul câte unul. Le porunci 
oamenilor săi să se retragă. 

Din când în când, Aymon trimitea câte o iscoa- 
dă ca să observe mișcările din galerie, însă în mod 
inexplicabil, dușmanii nu se hotărâseră să atace. 

În cele din urmă luă o decizie: în ziua următoare 
avea să pătrundă în templul antic și să ia arma secretă. 

Peste noapte, nimeni nu reuși să doarmă. Iar copiii, 
ca și cum ar fi intuit situaţia disperată în care se aflau 
cu toții, plânseră fără incetare. Aymon estimă că afară 
se făcuse ziuă când se hotărî să facă el însuși o ultimă 
incursiune de-a lungul galeriei ce ducea spre ieșire. 

Ajuns la capătul tunelului, înțelese planul france- 
zilor. Şi mai înțelese că arma lui secretă, cu o putere 
distructivă nemaiîntâlnită s-ar fi dovedit total inutilă: 
in numai câteva ore, vrăjmașii înălțaseră în faţa intrării 
în galerie un zid solid care le tăia catarilor orice cale 
de scăpare. Erau zidiți de vii. 

Toulouse, anii '40 


La începutul anului 1943, Carla Jeogeres Núñez 
iţi găsi o slujbă nouă: rolul de profesoară de limba 
spaniolă avea să-i ofere o acoperire perfectă. 

Fostul agent secret francez avea suficientă expe- 
riență ca să știe să evite capcanele temutelor servicii 
de spionaj ale naziștilor. Delaţiunile erau la ordinea 
zilei, victime căzându-le zi de zi zeci de patrioți fran- 
cezi. Se vedea nevoită să recunoască faptul că SS-ul 
și Gestapoul dovedeau o mare abilitate în a fructifica 
în interes propriu orice zvon, orice șoaptă rostită pe 
la colțuri, orice mărturisire tainică, orice antipatie 
sau dușmănie veche dintre oameni, reușind astfel să 
domine prin teroare și intimidare populațiile din teri- 
toriile ocupate. 

Adeseori își amintea de tragica dispariţie a edito- 
rului Sarraut, şeful ei direct în cadrul Surete. Din fe- 
ricire, cu puțin timp înainte de a fi arestat de Gestapo, 
Sarraut reușise să distrugă lista cu agenţii serviciului 

secret francez. În caz contrar, probabil că ar fi căzut 
ȘI ea în mâinile naziștilor, iar acum nu ar mai fi făcut 
parte din rândurile Rezistenței. 

Chiar la Sarraut se gândea în clipa în care doi 
bărbaţi purtând impermeabile și pălării închise la 
culoare se postară în faţa ei. Pentru o clipă își spuse 
că tocmai îi întâlnise pe îngerii Răului. 

- Carla Jeogeres Núñez? o întrebă unul din ei cu 
un accentuat accent german. 

- Eu sunt... răspunse ea cu hotărâre în glas. 

N-ar fi vrut pentru nimic în lume să lase să-i 
transpară din voce spaima care o cuprinsese subit. 

- Gestapo. Veniţi cu noi, doamnă. Trebuie să ne 
răspundeţi la câteva întrebări. 

Spunând acestea, germanul care părea să fie mai 
mare în grad o prinse de braţ, strângând-o cu putere. 

Nici unul dintre trecătorii care observaseră scena 
desfășurată în plină stradă nu s-ar fi așteptat la o 
asemenea reacție din partea femeii mignone și aparent 
fragile. Carla se întoarse brusc, răsucindu-i brațul 
agentului german, apoi îl izbi violent cu cotul în plină 
figură pe cel de-al doilea. Se grăbi să scoată din poșetă 
micul pistol Walter de 6,35 mm pe care îl purta în- 
totdeauna la ea. Nu apucă însă să-și ducă gestul la bun 
sfârșit: primul agent scoase de sub impermeabil un 
baston de cauciuc și o lovi cu putere în ceafă. 

Carla Jeogeres Núñez se prăbuși fără cunoștință 
pe caldarâm. 

În fiecare dimineață, Abelard Bock parcurgea pe 
jos drumul dintre lagărul de muncă şi sinistrul castel 
Wewelsburg. Și nici nu s-ar fi putut altfel: în calitatea 
sa de șef de echipă trebuia să mărșăluiască pe lângă 
plutonul de deținuți. În spatele lor, patru militari din 
SS Totenkopf cu armele aţintite spre ei descurajau 
orice tentativă de evadare a prizonierilor. Însă chiar 
și fără prezenţa lor, fuga ar fi fost imposibilă, din 
moment ce se aflau în inima Westfaliei, îmbrăcaţi în 
uniforme vărgate de deținuți. 

Comunistul Abelard Bock purta cu mândrie 
triunghiul roșu cusut deasupra numărului matricol, 
in partea stângă a pieptului: era semnul distinctiv 
pentru deținuții politici. 

Știa că în curând avea să explodeze, așa cum ex- 
plodase odată mânia proletară în mult-iubita Rusie. 
Între timp însă, continua să muncească pe brânci, dar 
nu pentru că ar fi fost colaboraționist, ci pur și simplu 
din instinct de supravieţuire. Singura legătură a pri- 
zonierilor cu lumea de afară era zgomotul de motor 
a] avioanelor care aterizau și decolau de pe pista aero- 
portului din Paderborn, aflat în apropiere. Cunoștea 
toate modelele, fără să fie nevoit nici măcar să-și ridice 
privirile spre cer. Genul acela de distracţie îi molip- 
sise pe toți cei din baracă: de fiecare dată când auzeau 
murmurul motoarelor unui avion care se apropia, 
făceau pariuri, dar Abelard Bock câștiga întotdeauna. 

În scurt timp, nici un deținut nu mai îndrăzni să-l 
înfrunte pe șeful de baracă pasionat de aeronautică. 

Bock lucra în turnul de nord al castelului, cel pe 
care Himmler, în convingerile sale smintite generate 
de teorii ezoterice îndoielnice, îl vedea coincizând cu 
„centrul Pământului“. SS-ul trimisese un ordin sec: 
echipele de muncitori trebuiau să încheie în cel mai 
scurt timp posibil reconstrucția turnului de nord și 
a sălii de cult atât de dragi Reichsfiihrerului. 

Sala era circulară. De jur-imprejur fuseseră iînăl- 
țate coloane monumentale albe. Pardoseala era tot 
albă, din marmură, cu excepţia zonei centrale. Aici 
se afla un mozaic cu un diametru de circa patru metri 
confecționat din plăcuţe de marmură policromă - 
negre, roșii și albastre - cu incrustații dispuse în diverse 
forme geometrice. Din centru porneau douăsprezece 
raze negre, asemănătoare simbolurilor runice de pe 
brasardele SS. Un alt cerc închidea razele în interi- 
orul său, fapt care făcea ca desenul să semene cu un 
soare negru. 

Era Schwarze Sonne, Soarele negru al SS-ului. 


- Cum te cheamă, deţinut? 

Vocea autoritară din spatele său îl făcu să se întoar- 
că brusc spre cel care vorbise. 

- Bock, domnule, răspunse continuând să lustru- 
iască în genunchi pardoseala. 

Lovitura de bocanc îl izbi drept în rinichi. De 
durere, i se tăie respiraţia și se prăvăli pe o parte. 

- Comunist impuțit! strigă ofițerul care îl lovise. 
ţi vorbeşte Reichsfiihrerul în persoană, iar tu nu Sari 
in poziție de drepți?! Pentru asta, voi... 

- O clipă, domnule căpitan, îl întrerupse Himmler. 
Am avut ocazia să apreciez capacitatea de muncă a 
acestui prizonier. Înainte să-l pedepsiţi, aș vrea să aud 
ce are de spus în apărarea lui. Spune-mi, Bock, cum 
îţi justifici comportamentul? 

- Am primit ordin să termin cât mai repede lucrul 
la acest obiectiv. Și asta făceam. Dacă m-aș fi ridicat, 
aș fi pierdut timp prețios și probabil că s-ar fi găsit 
cineva care să mă întrebe de ce m-am oprit din lucru. 
Și de data aceasta, pe bună dreptate. 

Și Bock se ridică în picioare. În cameră nu erau 
decât el, Reichsfiihrerul și ofițerul care-l lovise. 

„lată! își spuse. Ocazia e în fața mea! Dacă tot e 
să explodez, măcar s-o fac cum trebuie: tot ce am de 
făcut e să-l inșfac de gât pe fiul acesta de căţea și să-l 
impiedic pe celălalt să intervină.“ 

Ştia că avea să fie ucis, dar nu i-ar fi părut rău dacă 
înainte să-și încheie conturile cu viaţa l-ar fi trimis 
în infern pe principele călăilor morţii. 

Preţ de o clipă, Himmler păru să-și dea seama de 
aerul ostil al muncitorului masiv din faţa sa, cu palme 
mari ȘI puternice, 

„Acum!“ își zise Bock. 

În clipa aceea însă, un amănunt neașteptat îl făcu 
să incremenească. 

Sub braț, alături de un plic cu documente, Him- 
mler ținea fotografia lui Otto Raush. 

Comunistul Bock avea o memorie remarcabilă, 
iar despre prizonierul acela cu care fusese coleg de 
baracă la Dachau își amintea totul, până în cele mai 
mici amănunte. După ce pusese la cale o evadare care 
reușise în mod inexplicabil, îl bănuise pe Raush că 
ar fi fost spion nazist. Cu atât mai mult cu cât după 
reușita evadării nimeni din baracă nu fusese pedepsit 
în vreun fel. Raush îl luase cu el și pe un anume 
Filcher, un excelent inginer de hidraulică și un socia- 
list de nădejde. Iar acum, fotografia lui Otto Raush 
era în mâinile lui Himmler. 

Alţi doi militari SS își făcură apariţia în sală. Bock 
înțelese că pierduse o ocazie unică, dar obținuse în 
schimb confirmarea vechilor sale suspiciuni. 

- Aduceţi prizoniera aici... și aduceți și un „căluț“, 
li se adresă Himmler nou-veniţilor, în timp ce o scli- 
pire diabolică îi lumină ochii. Apoi se întoarse spre 
deținut: Iar tu, Bock, ce mai cauţi aici? Hai, mișcă, 
găsește-ți de lucru în altă parte! 


Carla Jeogeres Núñez fusese adusă la Wewelsburg 
cu o noapte în urmă, la bordul unui automobil închis 
la culoare, escortată de doi agenţi ai Gestapoului. 

Locul avea o tristă faimă, însă văzându-l i se păru 
mult mai sinistru decât își imaginase. Era conștientă 
de faptul că aceea fusese ultima călătorie din viaţa sa. 

Celulele pentru prizonieri rămăseseră neschim- 
bate de pe vremea în care, în Evul Mediu, seniorii 
castelului își închideau acolo adversarii. 

Lui Himmler îi plăcea să repete că deţinuţii aduși 
la castel făceau parte din „elita“ prizonierilor. 

Când pătrunse în uriașa sală circulară a Soarelui 
negru, Carla simți pentru prima dată în viață că-i vine 
să leșine. Himmler stătea în picioare, chiar în fața ei. 
La câțiva pași în spatele lui se afla un alt ofițer SS. 
În centrul sălii, pe un mozaic circular multicolor, se 
găsea un obiect care semăna cu un instrument de 
schelărie. 


Bock cunoștea turnul până în cele mai mici un- 
ghere: ar fi putut spune fără să greșească prea mult 
că îl construise cu mâna lui, cărămidă cu cărămidă, 
an după an. 

Îi spuse supraveghetorului că trebuia să fixeze 
câteva grinzi la etaj și fu lăsat să treacă: la castel, șefii 
de echipă se bucurau de o oarecare libertate. 

La etaj, sala de deasupra celei în care se găsea 
Himmler era încă în lucru. Cu toate acestea, se putea 
intui deja viitoarea structură, asemănătoare unui 
templu circular; zidurile groase erau întrerupte din 
loc în loc de câte o fereastră cu două canaturi, care 
lăsa să pătrundă o lumină piezișă, lipsită de culoare. 
Bock se îndreptă spre șemineul uriaș din spatele sălii. 
Se strecură în căminul de evacuare a fumului, de-a 
lungul căruia cobora o scară formată din bare de fier 
curbate și încastrate în zid. Când ajunse din nou la 
primul nivel al turnului, îi fu suficient să miște ușița 
de metal care închidea șemineul pentru a avea o ima- 
gine completă a scenei din sala Soarelui negru. 

Femeia fusese legată de „căluț“. Era un instrument 
de tortură foarte simplu, asemănător unei banale tăblii 
de lemn, dotat însă cu un sistem pentru prinderea 
de pardoseală a picioarelor victimei. Prizonierul era 
legat de tăblie, în așa fel încât trunchiul să facă un 
unghi de nouăzeci de grade cu picioarele. Apoi, tor- 
ționarul ridica treptat tăblia, în vreme ce picioarele 
rămâneau ancorate de pardoseală. Durerea era atro- 
ce și de cele mai multe ori ligamentele sau capetele 
femurului cedau din cauza tracțiunii. 

- Repet întrebarea, doamnă Núñez. L-aţi cunos- 
cut pe bărbatul acesta? întrebă Himmler pe un ton 
lugubru. 

- V-am mai spus că nu, domnule. Și nu înțeleg ce 
caut aici. Nu sunt decât o simplă profesoară de spa... 

Celălalt ofițer o lovi peste gură, cu o mișcare de 
jos în sus. 

- Ţine-ţi gura, târâtură! strigă el. Știm foarte bine 
cine ești. O să-ți spun pentru ultima oară ce vrem 
de la tine, după care vom trece la metode mai dure. 
Englezii ţi-au dat numele de cod Eiffel, iar tu ai fost 
ultima persoană care l-a văzut în viață pe Obersturm- 
fiihrerul SS Otto Rahn. Foarte curând vei plăti pentru 
crima ta. Acum însă trebuie să ne spui care au fost 
ultimele sale cuvinte. 

Carla se rugă în gând să dea dovadă de curaj în 
fața chinurilor torturii şi a morții. 

- Dacă ştiţi deja totul, de ce mai aveţi nevoie de 
mine? întrebă ea sfidător. 

Ofiţerul nu-i răspunse. Sub privirea atentă şi 
mulțumită a lui Himmler, luă un clește și îl apropie 
de mâinile Carlei legate strâns în dreptul încheietu- 
rilor. Îi apucă unghia arătătorului și i-o extrase cu o 
incetineală sadică. 

Femeia ar fi vrut să urle de durere, dar se abţinu 
Și scoase doar un geamăt surd, în vreme ce ochii i se 
umplură de lacrimi. 

- Ia te uită cât de rezervată ești! exclamă batjo- 
coritor ofițerul SS. Dar ar fi trebuit să mă aştept la 
una ca asta de la agentul Eiffel. Să încercăm acum și 
cu restul unghiilor, poate voi avea parte de mai multă 
mulțumire. 

Bock văzuse destul și își zise că nu avea rost să 
mai rămână acolo, riscând să fie descoperit sau să le 
stârnească suspiciuni gardienilor. Se rugă în gând ca 
femeia să rămână în viață până la noapte: apoi avea 
s-o ducă de acolo. Cu orice preţ. 


Berlin, anii '40 


În ultimii ani, cercetările Germaniei naziste în 
domeniul energiei atomice avuseseră un singur nume: 
Werner Heisenberg. Începând din 1939, fizicianul 
german își intensificase studiile și experimentele refe- 
ritoare la fisiunea nucleară, al cărei descoperitor era 
chimistul Otto Hahn. 

Heisenberg făcuse pași uriași in proiectarea 
așa-numitei Wunderwaffe, arma totală, însă în cele din 

urmă avea să se impiedice într-o banală eroare de 
calcul privitoare la masa critică a izotopului de uraniu 
necesar pentru declanșarea unei reacții de fisiune. 

Omul de știință german ajunsese la concluzia că 
pentru obținerea masei critice era necesară o sferă de 
uraniu cu un diametru de cincizeci și patru de cen- 
timetri. Or, unei asemenea dimensiuni îi corespundea 
O cantitate de treisprezece tone de material reactiv! 
O cantitate uriașă, pe care nici chiar Germania nazistă 
nu ar fi fost capabilă s-o procure. Acesta era, de altfel, 
motivul pentru care proiectul armei totale fusese 
trecut în plan secund. Dar Hitler nu dăduse niciodată 
uitării visul pe care arheologul Otto Rahn fusese 
aproape să-l transforme în realitate: cantitatea imen- 
să de material radioactiv ascunsă încă din negura 
vremurilor în regiunea Languedoc. 

- Trebuie să rezolvăm misterul, acum mai mult 
ca niciodată, spuse Fiihrerul cu un aer grav. Ame- 
ricanii lucrează de zor la proiectul „Manhattan“. Iar 
informatorii noștri cred că s-a ajuns într-un stadiu 
destul de avansat. 

- Pe lângă asta, mein Führer, interveni Bormann, 
care nutrise de la bun început suspiciuni legate de 
cercetările lui Heisenberg și ale echipei sale, se pare 
că cercetătorii americanii au redimensionat în mod 
semnificativ cantitatea de material radioactiv necesară 
pentru construirea unei bombe. Spre deosebire de 
afirmaţiile oamenilor noștri de ştiinţă... 

- Este un motiv în plus ca să fim noi primii care 
construim Wunderwaffe. Oricare ar fi costurile. Între 

timp însă nu vom abandona proiectele referitoare la 
arme mai noi și mai moderne, cum sunt rachetele cu 
rază lungă de acțiune sau avioanele cu reacție. Vom 
învinge, camarazi! Nimeni nu poate opri propășirea 
Reichului. Vom învinge, iar războiul va fi total. 

Sub impresia acestor cuvinte, Goebbels, ministrul 
Propagandei, rosti pe 18 februarie 1943 un discurs- 
avertisment la adresa inamicilor Germaniei și a lumii 
întregi. Din momentul acela, Reichul le declara Alia- 
ulor „război total“. 


Wewelsburg, anii '40 


Toate degetele îi erau acoperite cu un strat negru 
şi gros de sânge închegat. O dureau, la fel'cum o du- 
rea fiecare centimetru din trupul supus torturii de 
crudul ofițer SS. În cele din urmă, Carla cedase ȘI 
dezvăluise unele amănunte referitoare la interogato- 
riul ei asupra lui Otto Rahn. Erau însă doar infor- 
mațţii fără relevanţă, pe care se părea că le cunoșteau 
ȘI naziștii. 

O trimiseseră din nou în temniță, iar unul dintre 
gardieni îi spusese râzând cu un cinism barbar că se 
putea considera norocoasă, din moment ce intrase 
în celulă pe propriile picioare. 

Carla se simțea golită de energie și era conștientă 
că avea o singură posibilitate de a pune capăt supli- 
ciului: să le spună călăilor tot ce reușise să smulgă 

de la Otto Rahn. Dar nu avea să le dea niciodată 
naziștilor o asemenea satisfacție. 

Cu mișcări lente, dar sigure, își sfâșie puţinele 
haine de pe ea, confecționă un laţ pe care îl legă la 
înălțime de una dintre gratii. Își trecu laţul peste cap, 
fixându-și-l la gât și se rugă să nu sufere. 


Bock parcursese în minte traseul de câteva zeci de 
ori. Acum însă nu mai era vorba de ficţiune: odată 
ce tăiase gardul de sârmă ghimpată și evadase din lagăr, 
urma să dea cu adevărat piept cu realitatea. 

Himmler ceruse construirea unui complicat la- 
birint pe sub colina pe care se înălța castelul Wewels- 
burg. Labirintul era format din nenumărate coridoare 
și pasaje secrete, dar Bock participase la realizarea 
intregului proiect astfel încât îl cunoștea ca pe pro- 
priile buzunare. 

Trase adânc în piept aerul răcoros al nopţii, apoi 
se avântă pe galeriile care aveau să-l ducă la celule tem- 
niței. De acolo, nu avea altceva de făcut decât să 
improvizeze. 

Cele două santinele nu scoteau nici un sunet: 
probabil că oboseala și somnul îi învinseră pe gar- 
dieni. Wewelsburg era considerat un loc imposibil 
de cucerit și din care nu se putea evada, motiv pentru 
care gardienii considerau că prezenţa lor acolo era 
inutilă. 

Abelard Bock îi izbi de la spate pe cei doi militari 
asemenea unui tren în plină viteză. Năuciţi, aceștia 
se prăbușiră la podea gemând de durere și spaimă. 

Se aruncă asupra bărbatului mai masiv, îi cuprinse 
gâtul cu braţele şi i-l frânse cu o mișcare scurtă. Apoi 
se îndreptă spre celălalt gardian, mai pirpiriu, care 
incerca să-și scoată pistolul din toc. Însă Abelard se 
dovedi mai rapid: își descărcă toată furia acumulată 
în anii de detenţie într-o singură lovitură de pumn. 
Izbite cu o forță incredibilă, oasele nasului se făcură 
fărâme, pătrunzând în zona frontală a creierului. 
Santinela muri pe loc. 

Gafâind din cauza efortului, Bock desprinse legă- 
tura de chei de la centura unuia dintre ei, apoi intră 
în celula pe care o căuta. 


Vacarmul de pe culoar nu putea însemna decât 
un Singur lucru: veniseră s-o ia din nou la intero- 
gatoriu. Carla își dădea Însă bine seama că rezistența 
ei la durere se epuizase. 

Trebuia să se grăbească: pentru că nu trebuiau s-o 
găsească în viață. 

- Opriți-vă! 

Două mâini puternice o prinseră de șolduri chiar 
în clipa în care se pregătea să-și dea drumul în gol. 
Se trezi strânsă în braţele musculoase ale unui bărbat. 
În semiobscuritatea celulei îşi dădu cu greu seama că 
omul purta uniformă vărgată de prizonier. 

- Opriți-vă! repetă el într-o franceză aproximativă. 
Sunt aici ca să vă ajut. 

- Mulţumesc, mulțumesc... mulțumesc, răspunse 
Carla în germană. 

Nu avea nici cea mai mică idee despre cine putea 
fi salvatorul ei, dar gândul că nu era singură îi insuflă 
Curaj Și o speranță nouă. 

La lumina torțelor de pe coridor îi putu vedea 
fața: avea nasul turtit, ca al unui boxer profesionist, 
chipul rotund și pomeţi înalți. Umerii, foarte aţi și 
ușor arcuiți, dădeau senzația că susțineau capul fără 
ajutorul gâtului. Și totuși, în ciuda aspectului, necu- 
noscutul avea gesturi timide și amabile. 

- Oh, Doamne, în ce hal v-au adus blestemaţii! 
Dar totul o să fie în regulă, domnişoară, o să vedeți. 
Dacă vom reuși să scăpăm de aici, în câteva săptă- 
mâni o să vă întremați. Numele meu e Abelard Bock. 
Am evadat din lagărul de muncă din apropiere cu 
intenția de a vă salva. Am asistat pe ascuns la o parte 
a interogatoriului pe care vi l-au luat. 

- Eu mă numesc Carla Jeogeres Núñez. Nici nu 
ştiu cum să vă mulțumesc, domnule Bock. 

- Îmi veți mulțumi când vom fi în siguranță. 
Acum însă, ajutaţi-mă să duc cadavrele gardienilor 
in celulă. Le vom lua uniformele, spuse bărbatul ară- 
tând spre leșurile celor două santinele. 


Berlin, anii '40 


De câteva luni, eşafodajul aparent indestructibil 
al Marelui Reich incepuse să dea semne de slăbiciune. 
În rândul capilor regimului nazist se instalase o stare 
de confuzie și teamă pe care nimeni nu ar fi putut-o 

anticipa cu puţin timp în urmă. Sentimentul acela 
de incertitudine se dovedi a fi una dintre cauzele 
ferocităţii cu care naziștii îi tratau pe adevărații, dar 
și pe potenţialii inamici. Dincolo de persecuții însă, 
germanii realizau faptul că, pentru a câștiga un război 
ce devenea din ce în ce mai istovitor, era necesară 
dezvoltarea armamentului și, mai presus de orice, 
exploatarea puterii nelimitate a energiei nucleare. 


- Ce vreți să spuneţi cu asta, Herr Göring? întrebă 
Fiihrerul spumegând de furie. Cum e posibil să avem 
parte de aliaţi atât de puţin demni de încredere? Chiar 
credeți că, în cazul debarcării Aliaților, italienii ne-ar 
trăda? Și de ce nu au continuat tratativele separate 
cu forţele aliate? 

- Nu s-a dorit asta, mein Führer. lar negocierile 
cu englezii, pe de altă parte, au încetat după moar- 
tea ducelui de Kent. 

— Și rușii? Ce-mi puteţi spune despre ruși? La in- 
ceputul anului păreau în pragul capitulării și gata de 
negocieri. Ce s-a ales de proiectul acela? 

- Lucrăm încă la el, însă permanentele răsturnări 
de situaţie pe frontul de la Harkov produc schimbări 
de scenarii și de perspective din oră în oră. 

- Iar cu rebelii silențioși, Herr Bormann, ce se 
întâmplă? 

- Dacă vă referiți la membrii mișcării Trandafi- 
rul Alb, mein Führer, vă asigur că în următoarele 
ore vor fi cu toţii încarceraţi. Deşi sunt convins că 
majoritatea sunt studenţi care nu prezintă nici un 

pericol, pledez pentru o pedeapsă exemplară în ca- 
zul lor. 

În cele șase luni de activitate, grupul clandestin 
de rezistenţă nonviolentă Trandafirul Alb distribuise 
manifeste în care denunța crimele naziștilor și politica 
lor dementă de război. 

- Vă împărtăşesc opinia: prindeți-i şi ghilotinaţi-i 
pe toți. Va fi un exemplu pentru oricine va îndrăzni 
să le calce pe urme. Acum însă, revenind la proble- 
ma aliaților noştri pe care nu putem conta, cred că 
nu ne rămâne decât o singură soluţie. Americani sau 
nu, cheia de boltă în acest război va fi construirea 
armei totale. Trebuie să ne concentrăm toate efortu- 
rile în acest sens și cu cât vor fi mai puţini cei care 
cunosc planul, cu atât va fi mai bine. Apropo, ce-mi 
puteți spune despre secretul acela pe care Otto Rahn 
fusese pe punctul de a-l descoperi? 

- Am informaţii că exact în aceste clipe, la We- 
welsburg, Reichsfiihrerul Himmler procedează la 
interogarea agentului Eiffel. 


Westfalia, anii '40 


Carla și Bock își scoaseră pantalonii și merseră cale 
de peste un kilometru prin albia râului Alme, cu apa 
trecându-le de genunchi. 

- În scurt timp, zise Bock, vor descoperi evadarea 
şi vor pune câinii pe urmele noastre: dacă mergem 
prin apă, ne vor pierde urma. E cel mai sigur sistem: 


VÂNTUL DEMONILOR 735 


animalele naziștilor sunt la fel de viclene și feroce ca 
și stăpânii lor blestemaţi. 

Într-un târziu, ieșiră din apă și îmbrăcară din nou 
uniformele de gardieni SS, când, deodată, liniștea 
nopții fu spartă de urletul sirenelor din lagăr. 

- Deocamdată mă caută pe mine, spuse fostul șef 
de baracă. Nu cred că au descoperit și lipsa dumitale, 
Carla. Trebuie să ne grăbim și să ajungem la aero- 
drom înainte ca SS-iștii să blocheze toate drumurile. 
În clipa în care vor pătrunde în celulă și vor găsi ca- 
davrele gardienilor, travestirea noastră va deveni total 
inutilă. Sper ca în momentul acela noi doi să fi 
implinit deja planul pe care îl am în minte. 


În postul de gardă al aeroportului se afla o san- 
tinelă care probabil că blestemase de nenumărate ori 
sirenele din lagăr, care îl trezeau din somn. În ultima . 
vreme devenise o obișnuinţă ca, periodic, câte un pri- 
zonier să rămână agăţat în gardul de sârmă ghimpată 
asemenea unui peşte în năvod. 

Din întuneric se materializă brusc silueta unui 
subofițer SS. La câțiva paşi în spatele său, santinela 
zări un alt militar. 

- Ceva de semnalat, soldat? îl chestionă subofi- 
ţerul cu voce autoritară. 

- Nu, nimic, domnule sergent. Vă rog însă să nu 
treceţi de limita aceea, altminteri voi fi nevoit să vă 
fac raport, răspunse santinela. Apoi fu rândul lui să 
întrebe: Ce s-a întâmplat în lagăr? 

- Vechea poveste: o tentativă de evadare terminată 
prost. Toţi o apă şi-un pământ, deținuții ăștia. 

- Rămâneţi acolo, domnule sergent. Se aude tele- 
fonul sunând din gheretă. Răspund, apoi revin la 
dumneavoastră. 

Din poziţia în care se afla, Bock vedea chipul tâ- 
nărului soldat, luminat de becul de control, reușind 
să și audă, în parte, ce vorbea. 

- Soldat Gotern, plutonul de gardă al aeropor- 
tului. Ordonau! 

În aceeași clipă, zări, fără să-i vină a crede, țeava 
pistolului de serviciu al subofițerului SS ţintindu-i 
fruntea de la numai câţiva centimetri distanță. 

Bock îi făcu semn să continue convorbirea telefonică. 

- Voi fi numai ochi și urechi, domnule. Un bărbat 
și o femeie, aţi spus? Probabil că sunt îmbrăcați în 
uniforme de-ale noastre? Dacă îmi vor apărea în 
cătarea armei, nu-i voi lăsa să scape, domnule colonel. 
Heil Hitler! 

Soldatul Gotern își jucase rolul mai bine decât 
indrăznise Bock să spere. 

- ...Şi cu asta mi-am semnat condamnarea la 
moarte, murmură tânărul, punând receptorul în furcă. 

- Nu încă, îi șopti Bock. 

Apoi îl izbi cu patul armei în ceafă. 

Se întoarse spre Carla, care îl privea întrebător. 

- Nu-ţi fie teamă, îi spuse. Încerc să-i salvez Viaţa. 
Doar dacă va putea demonstra că a fost atacat prin 
surprindere și imobilizat se va putea justifica pentru 

că nu ne-a predat. Altminteri, camarazii lui l-ar con- 
damna la spânzurătoare. 

Îl legară pe Gotern de scaun, cu o scândură legată 
strâns în dreptul umerilor, care îi ținea spatele drept. 
Deși fără cunoștință, părea că stătea așezat, plin de 
vigilență. Apoi, cei doi fugari se îndreptară spre pistă. 

Carla îl observă cu mai multă atenţie: pe măsură 
ce se apropiau de avion, chipul lui Bock căpăta o 
expresie din ce în ce mai fermă și plină de siguranţă, 
de parcă nu ar fi realizat în ce situaţie periculoasă se 
aflau. 

Heinkelul He.70G folosit de Himmler pentru 
diversele sale deplasări în interes de serviciu era garat 
în apropierea unei magazii, lângă un avion de recu- 
noaștere. Avea o lungime de doisprezece metri şi o 
deschidere a aripilor de cincisprezece. În afara pilotu- 
lui, avionul mai dispunea de patru locuri pentru pasa- 
geri, plasate într-un habitaclu situat mai jos decât 
cabina de pilotaj. Cu excepția benzii roșii cu svastică 
de pe timona verticală a cozii, avionul lui Himmler 
nu avea alte semne speciale de recunoaştere. Pe carlin- 
ga argintie fuseseră pictate mai multe raze răsfrânte, 
circumscrise de un cerc alb. Din 1933, anul în care 
intrase în serviciu, avionul He.70 G colecţionase o 
salbă de recorduri de viteză. 

Puternicul motor BMW de șase sute treizeci de 
cai-putere propulsa mașinăria cu peste trei sute de 
kilometri pe oră, rezervoarele sale mari asigurându-i 
o autonomie de aproape o mie de kilometri. 

Pradă euforiei, Bock îi descria de câteva minute 
însoțitoarei sale meritele deosebite ale avionului, când 
femeia îl întrerupse cu un gest nervos. 

- Aţi fost cu adevărat exhaustiv, Herr Bock, 
observă ea. Cred însă că acum trebuie să vedem cum 
ne descotorosim de-tot Statul Major al SS-ului aflat 
pe urmele noastre, în loc să ne pierdem vremea cu 
disertaţii despre caracteristicile acestui excepțional 
mijloc de transport. 

- Întotdeauna sunteţi atât de sarcastică, domni- 
șoară Núñez? Sau faceţi asta doar pentru mine? Să 
Ştiţi însă că vă înşelaţi: nu făceam altceva decât... să 
recapitulez. Singura noastră șansă de a scăpa de aici 
este să fac avionul să pornească. 

- Desigur, domnule Bock. Dar cum vă închipuiți 
că veţi putea face una ca asta? Îl veți obliga să-l piloteze 
pe tânărul aviator de uscat pe care l-aţi trimis în lumea 
viselor, legându-l ca pe un sac de cartofi? 

- Nu, domnişoară. Îl voi pilota eu. 

- Dumneata? 

Carla rămase fără cuvinte. Bărbatul acela necioplit, 
cu trăsături grosolane, o surprindea din nou. 

- Ai mai...? întrebă Carla, în vreme ce Bock o 
ajuta să urce în avion. 

- Ca să fiu sincer, nu am mai pilotat până acum 
un asemenea aparat, domnişoară, dar va trebui s-o 
fac cu orice preţ... Ia uitați-vă acolo... 

Carla privi în direcția indicată de Bock: farurile 
unui convoi de mașini măturau turnantele șoselei care 
cobora de la castelul Wewelsburg. 

- Fără îndoială că vin la aeroport ca să afle de ce 
soldatul Gotern nu a mai dat nici un semn de viaţă. 

Șuieratul a două gloanţe care trecură la mică 
distanță de ea o convinse pe Carla că nu aveau altă 
cale de scăpare. Își scoase din toc pistolul Luger și se 
ghemui după ușa culisantă a avionului, în timp ce 
Bock încerca să pornească motoarele. 

Cea de-a doua santinelă a aeroportului își făcu 
apariția pe neașteptate, țâșnind din întuneric. Ţinea 
pușca în mâini ca pe o mătură. Pe aeroporturile mici, 
fără importanţă strategică, nu era necesară prezența 
militarilor: doi-trei mecanici bine instruiți erau 
suficienți pentru controlarea traficului aerian. 

În ciuda întunericului, Carla reuși să identifice 
locul de unde trăgea soldatul german. Ţinti, apoi trase 
două focuri. Santinela păru să se impiedice, făcu doi 
paşi împleticiți în direcţia avionului ale cărui motoare 
porniseră, apoi se prăbuși pe pistă, fără viaţă. Bock 
ducea acum avionul în capătul pistei de decolare. 

Două camioane pline de soldaţi intrară pe pistă 
spulberând bariera care oprea accesul mijloacelor de 
transport neautorizate. 

- Repede! Carla, trebuie să inchizi trapa! strigă 
Bock. 

Dacă mașinile germanilor reușeau să taie calea 
avionului, pentru ei totul s-ar fi terminat. 

Carla trăgea cu putere de mânerele trapei când, 
brusc, o scuturătură bruscă o dezechilibră: Bock acce- 
lerase la maximum. 

Flancând avionul, cele două camioane accelerară 
la rândul lor, insoțindu-i îndeaproape circa o sută de 
metri. Unii dintre soldați traseră câteva focuri de 
armă, dar gloanţele nu-și nimeriră ținta. 

- Acum! strigă Bock, trăgând manșa spre el. 

Botul Heinkelului He.70 se ridică, răspunzând 
docil comenzilor. 

Camioanele frânară, așezându-se transversal pe 
pistă, iar soldaţii săriră pe pistă și începură să tragă 
cu înverșunare. În câteva secunde însă, avionul ieși 
din raza de acţiune a proiectilelor, dispărând la orizont. 

Bock și Carla Jeogeres Núñez erau liberi. 

Denver, 2007 


Phil Damiano se dezlănţuise într-una dintre fai- 
moasele sale crize de furie, făcându-i pe toți funcţio- 
narii aparatului de conducere al CIA cu ou și cu oțet. 

- Chiar dacă rețeaua noastră din Iran a fost 
compromisă, le strigase el, avem o mulțime de alte 
mijloace prin care putem supraveghea mișcările acelui 
fiu de căţea care este Pashelvi: sateliți, interceptări 
telefonice, informări de la aliaţii noștri din zonă. Și 
incă ceva: orice mișcări suspecte de pe teritoriul 
iranian trebuie — repet, trebuie — să-mi fie aduse per- 
sonal la cunoştinţă. 

Acestea fuseseră ordinele trasate de șeful CIA, iar 
subalternii lui Damiano acționaseră în consecință. 
Acum, Damiano și Edward Corrige vizionau deta- 
liile mărite ale fotografiilor din satelit. Instantaneele 
surprinseseră portul petrolier din insula Kharg, în 
golful Persic, unde câteva vase uriașe efectuau mane- 
vrele premergătoare operaţiunilor de încărcare. 

- Aşadar, domnule general, să o luăm în ordine. 
Cele patru nave care staționează de câteva zile bune 
în faţa terminalului din insula Kharg sunt VLCC-uri 
- Very Large Crude Carrier —, cele mai mari petroliere 
care acționează în zona Golfului. Fiecare dintre ele 
poate încărca în jur de trei sute de mii de tone de țiței. 
Navele, construite în China, aparțin NITC (National 
Iranian Tankers Company), o societate de stat con- 
siderată sora mai mică a National Iranian Oil Com- 
pany, adevărata putere economică a ţării. Și pe bună 
dreptate, aș spune eu, de vreme ce veniturile Iranu- 
lui provin aproape în exclusivitate din exporturile 
de petrol. Dintr-odată, după câteva săptămâni petre- 
cute într-o stare neobișnuită de așteptare, navele au 
tras în port și au început operaţiunile de încărcare. 
Oamenii noștri au intrat în alertă și s-au grăbit să 
verifice cine este destinatarul unei cantități atât de 
mari de ţiţei. Ei, bine, s-a descoperit că semnatarul 
acestui contract în valoare de câteva zeci de milioane 
nu este un operator tradițional de pe piața petrolului, 
ci O societate anonimă recent constituită, cu sediul 
în insulele Cayman: una dintre nenumăratele cutii 
poştale fără proprietar prin intermediul cărora sunt 
deturnaţi bani proveniţi din tot felul de operaţiuni... 
să le spunem nu tocmai legale. 

- Cât ar putea valora ţiţeiul încărcat de cele patru 
VLCC-uri? 

- Ţinând cont că pe fiecare navă vor fi încărcate 
circa trei sute de mii de tone de ţiţei şi făcând tran- 
sformarea în barili, rezultă că fiecare petrolier ar 

trebui să aibă la bord marfă de peste o sută douăzeci 
de milioane de dolari. Așadar, iranienii au încheiat 
cu nou-născuta Magic Stone Oil din insulele Cayman 
o afacere de aproape o jumătate de miliard de dolari 
americani. Totul, subliniez, fără ca anonimei societăți 
să-i fie cerută vreo garanţie bancară. 


Languedoc, 2007 


Sara acceptase să-și petreacă perioada de convales- 
cenţă la casa familiei Habar din Denver cu o singură 
condiţie: înainte de plecare, Oswald trebuia s-o 
ducă să inspecteze descoperirile făcute la Grotte des 
Chevaliers. 

După ce poliția efectuase investigaţiile referitoare 
la triplul asasinat și părăsise zona, intraseră în scenă 
arheologii, care încercau să dezlege un mister vechi 
de aproape opt sute de ani și o taină care, cu siguranţă, 
își avea rădăcinile în epocile preistorice. 

Lacul subteran și galeria inundată fuseseră secate 
astfel încât Sara avea nevoie doar de o pereche de 
cizme de cauciuc pentru a pătrunde în caverna 
descoperită de Oswald. 

- Carla Jeogeres Núñez, bătrâna care m-a abordat 
pe culoarul spitalului, a fost pe vremuri agent al ser- 
viciilor secrete franceze și a avut misiunea de a-l 
interoga pe Otto Rahn, îi spuse Oswald. Mi-a jurat 
că nu a destăinuit nimănui înaintea mea semnificația 
picturilor rupestre și misterul pasajelor subterane care 

duc la templul secret, informaţii pe care i le-a furni- 
zat Rahn cu puţin înainte de a-și da ultima suflare. 
Sub efectul narcoticelor, el i-a mărturisit că, pentru 
a-și verifica supoziţiile referitoare la cursurile subte- 
rane de apă, pusese la cale evadarea din lagărul de la 
Dachau a unui inginer expert în hidraulică. Lacul nu 
datează dintr-o epocă preistorică și cu certitudine nu 
e natural. În consecință, inundarea galeriei care con- 
ducea la caverna cu desene rupestre a fost rodul unei 
minți diabolice. Cei ce au ridicat bariera de blocuri 
de stâncă, zidindu-i de vii pe bieții oameni refugiați 
în cavernă, au ordonat ca totul să fie acoperit de ape, 
blocând orice posibilitate de fugă și ștergând orice 
urmă a masacrului. 

Străbătură galeria pe care zidul subacvatic o ținuse 
ascunsă secole la rând și ajunseră în sala mare a peş- 
terii. Oswald îi arătă Sarei scheletele înșirate pe par- 
doseala de piatră. Femeia se opri gânditoare în fața 
unuia dintre ele: era cel lângă care Oswald descoperise 
spada persană. 

Apoi se strecurară prin cel din urmă pasaj subte- 
ran şi pătrunseră în Templul Secret. 

- Nu cunoaștem cu exactitate, spuse Breil cu un 
aer preocupat, cantitatea de plutoniu ascunsă vreme 
de câteva mii de ani în cilindrul ecranat de plumb. 
Realitatea dureroasă este însă că acel meteorit ucigă- 
tor se află acum în mâinile cuiva capabil să ucidă fără 
scrupule: să nu uităm că a atentat la viața ta și că i-a 
asasinat pe cei trei polițiști care păzeau intrarea în 
peşteră. Este dramatic, dar toate acestea nu înseamnă 

nimic în comparaţie cu dezastrul pe care l-ar putea 
provoca acea armă. 

Yves Tamberly îi ajunse din urmă. 

- Am aflat că vă pregătiţi de plecare, domnişoară 
Terracini, spuse el. Voiam să vă spun că tocmai am 
vorbit cu primul-ministru, care m-a rugat să vă dăru- 
1esc asta. 

Spunând acestea, prefectul de Ariège îi întinse un 
pachet învelit într-un ambalaj de protecţie antișoc. 
Curioasă, Sara îl desfăcu imediat cu înfrigurare. La 
lumina puternică a proiectoarelor fotoelectrice, stră- 
vechiul disc al marilor preoţi ai zeului Hosh emise 
mii de licăriri aurii. 

- Vă mulțumesc, domnişoară Terracini. Sunt 
convins că descoperirea dumneavoastră ne va 
permite să facem lumină asupra uneia dintre cele mai 
intunecate pagini ale istoriei noastre. Cât despre tine, 
Oswald, trebuie să-ți mărturisesc că a fost entuzias- 
mant să lucrez cu tine. Știu că nu avem timp de 
pierdut și că pacea lumii se află acum în mâinile tale, 
dar sunt încredințat că nici de data asta nu ne vei 
dezamăgi. Îţi mulțumesc, Oswald Breil. 

- Dacă mai continui pe tonul ăsta, o să mă 
emoționez, Yves. Nu am înţeles bine dacă prin această 
manifestare exagerată de respect intenționezi să te 
sustragi de la cele ce vor urma sau dacă ai vrut să ne 
reamintești că afacerea asta nu s-a terminat. Dar așa 
este: nu s-a terminat încă. 

Reflexule de aur ale discului lui Hosh pe care Sara 
il ținea în mâini se oglindiră în ochii negri ai lui Breil. 

- Mă bucur să constat că guvernul american ţi-a 
pus la dispoziție un avion privat, spuse Sara așezân- 
du-se confortabil într-un fotoliu din jetul Executive. 

- Se pare că încă mă bucur de simpatie în sferele 
înalte... M-am gîndit că prietena mea convalescentă 
preferă o călătorie confortabilă, îi răspunse Oswald 
pe un ton evaziv. 

In realitate, Phil Damiano era atât de presat de 
situaţie, încât era în stare să accepte orice cerere a 
micuţului detectiv pentru ca acesta să fie cât mai 
curând la dispoziţia sa. 

După ce Sara adormi, Oswald îi privi o vreme 
trăsăturile perfecte. Apoi deschise laptopul, sperând 
că bunul său prieten Bernstein îi trimisese noutăți 
în urma investigațiilor sale. 

Pentru prima dată în ultimele luni, Bernstein nu 
era conectat la rețea, însă îi lăsase un mesaj. Citin- 
du-l, Oswald rămase impietrit. 


Shalom, domnule maior. Vă atașez un fişier 
conţinând câteva date interesante despre societatea 
asupra căreia mi-aţi cerut să efectuez investigaţii. 
Societatea Magic Stone (în paranteză fie spus, 
proprietarii nu par să aibă prea multă imaginaţie) 
a fost înființată pe 28 mai 2007 la Grand Cayman, 
de către cabinetul de avocatură Borador, acolo unde 
Magic Stone își are sediul alături de alte circa o mie 
de societăți de comodat. Pentru înființarea unor 
companii de acest gen, legislaţia insulelor Cayman 
cere prezența unui mandatar - de obicei un avocat 

- Şi un capital de pornire derizoriu. O ciudată 
coincidență face ca avocatul Borador să fie man- 
datarul a cel puţin opt societăţi off-shore în spatele 
cărora se află van der Duick. O simplă întâmplare, 
s-ar putea spune. Și nu neg faptul că eu însumi am 
crezut asta. Însă cineva - nu dau nume — m-a învățat 
să nu cred niciodată în coincidenţe, așa că am În- 
ceput să scotocesc online prin conturile curente ale 
avocatului Borador. Așa am aflat că ordinul de plată 
pentru înființarea Magic Stone a fost emis de o socie- 
tate de comodat aparţinând lui van der Duick. 


- Din ce în ce mai plin de surprize magnatul 
nostru paraguayan, murmură pentru sine Oswald. 
Cred că e cazul să am cât mai curând o întâlnire tête- 
ă-tete cu el. 

Închise computerul, apoi își întinse fotoliul, 
pregătindu-se s-o imite pe însoțitoarea sa în zborul 
spre Denver, care dormea adânc. 


Golful Persic, 2007 


VLCC-ul Zobereb, cel mai nou dintre cele patru 
petroliere care constituiau perlele flotei iraniene, avea 
o lungime de trei sute treizeci și trei de metri și o 
lățime de cincizeci și opt. Uriașul său propulsor Silzer 
de șapte cilindri era capabil să dezvolte o putere de 
douăzeci și șapte de mii de cai-putere la un număr 
relativ redus de rotații pe minut. 

Membrii echipajului fuseseră înlocuiți cu militari 
din trupele speciale ale președintelui Pashelvi: misiu- 
nea în care era implicat giganticul petrolier era strict 
secretă, fapt certificat de prezența la bord a înfrico- 
șătorului Nard Sourush, mâna dreaptă a preşedintelui. 

Într-unul din compartimentele de marfă fusese 
amplasat un uriaș container paralelipipedic în care 
urma să fie instalată o echipă de cercetători, experți 
în fabricarea armelor nucleare. Când nava avea să se 
întoarcă din voiaj, Pashelvi avea să devină stăpânul 
Orientului Mijlociu. 

Zobereb se desprinse de cheiul de marfă al portu- 
lui de pe insula Kharg. Transporta trei sute de mii 
de tone de ţiţei în beneficiul societății Magic Stone 
din Grand Cayman. Trecuseră câteva ore de când pe- 
trolierul naviga în direcția strâmtorii Hormuz, când, 
deodată, comandantul puse prora în vânt și reduse 
viteza motoarelor. Câteva clipe mai târziu, pe punte 
ateriză un elicopter din care coborâră doi bărbaţi 
însoțiți de două gărzi înarmate. Unul dintre ei era 
Fadah, traficantul de arme iordanian, mediatorul și 
garantul tranzacţiei cu țiței. Celălalt era dus cu forța 
de unul din oamenii din escortă. Avea înfățișarea 
unui funcționar public sau bancar. Nimeni nu și-ar 
fi putut închipui că acel personaj anonim era depo- 
zitarul unor secrete de mare importanţă și reprezen- 
tantul unui stat în măsură să rupă echilibrul de forțe 
dintre lumea islamică și cea occidentală. 

Oswald păstră activă legătura în rețea, așteptând 
ca Bernstein să intre totuși în contact cu el. Nu se 
intâmplase niciodată ca bunul său prieten să stea atât 
de mult timp departe de un computer conectat la 
internet. Îi trimise un mesaj glumeţ, însă începea să 
fie îngrijorat: preţiosul său colaborator lipsea la apel 
de mai bine de douăzeci și patru de ore. 

Uri Tzvi era șeful Mossadului de câțiva ani buni, 
dar cu toate acestea nu reușise să-și învingă nici până 
acum sentimentul de frustrare. Cel mai cumplit 
coșmar al său nu era faptul că erau din ce în ce mai 
mulți cei care ar fi vrut să șteargă Israelul de pe fața 
pământului, ci nenumăratele succese repurtate de 
predecesorul său. În fiecare colţ al instituţiei, în fie- 
care dosar și chiar în comportamentul vreunui sub- 
altern oarecare, lui Tzvi i se părea că vede umbra lui 
Oswald Breil. 

Era unul din motivele pentru care Tzvi nutrea un 
sentiment de rivalitate față de Breil, însoțit de o pu- 
ternică antipatie. 

Se simţea foarte stânjenit de faptul că trebuia să 
poarte acea convorbire. 

Telefonul conectat la braţul fotoliului din avion 
sună. 

Răspunzând, Oswald rămase câteva secunde per- 
plex. Oare cine putea să-l sune de la sediul Mossad 
din Tel Aviv? Apoi își spuse că, în mod cert, nu putea 
fi altcineva decât Bernstein, care avusese probleme 

cu computerul. Când centralista îl puse în legătură 
cu interlocutorul său din capitala Israelului, Oswald 
înțelese că problemele lui Bernstein erau de cu totul 
altă natură. 

- Sunt Uri Tzvi, auzi Oswald în receptor vocea 
şefului Mossadului. Dumneavoastră sunteți, domnule 
Breil? 

- Da, eu sunt, Uri. Ce s-a întâmplat? întrebă la 
rândul său Oswald, conştient că succesorul său nu l-ar 
fi sunat niciodată pentru a face schimb de amabilități. 

- L-au răpit pe Bernstein. 

Cele câteva cuvinte ale lui Tzvi avură asupra lui 
Oswald efectul unui duș rece. 

- Cum s-a întâmplat? 

- Aseară a plecat de la birou, a urcat în mașină, 
apoi pur și simplu a dispărut de pe fața pământului. 
Mașina i-a fost găsită azi-dimineaţă la circa cincizeci 
de kilometri de casă. În interiorul automobilului nu 
s-a găsit nimic care să ne ofere o pistă. 

- Suspectaţi pe cineva? 

- Nu, pe nimeni, domnule Breil. De aceea v-am 
şi sunat pe dumneavoastră, știu că aţi păstrat... o legă- 
tură strânsă cu Bernstein. 

Sara se trezi exact în clipa în care Oswald termina 
convorbirea cu șeful Mossadului. 

- Veşti proaste? îl întrebă ea observându-i expre- 
sia întunecată de pe chip. 

- L-au răpit pe Bernstein, spuse Oswald, formând 
un număr pe tastele celularului său. 

Trebuia să vorbească cu cel spre care se îndreptau 
toate bănuielile. 

Vocea lui van der Duick i se păru rece ca lama 
unui pumnal. 

- Ca să fiu sincer, începu acesta, mă aşteptam la 
acest telefon, domnule Breil. 

- Așadar, sunteţi la curent și cu motivul pentru 
care v-am sunat, nu-i așa, domnule van der Duick? 
il întrebă direct Oswald. 

- Nu, n-aş zice. Spuneţi, domnule Breil. Sunt 
numai urechi. 

- Se pare că în ultimul timp unele persoane de 
care eu sunt foarte apropiat au fost lovite de un fel 
de blestem. Nu credeți? 

- Sunteţi convins de ce spuneţi? V-aș putea răs- 
punde doar atât: trebuie să fim întotdeauna cu ochii 
în patru atunci când ne avântăm pe drumuri pericu- 
loase. Nu sunteți de aceeași părere cu mine, domnule 
Breil? 

Acel dans printre fraze pline de echivoc sau ade- 
văruri rostite pe jumătate nu avea să ducă la nimic 
bun, își spuse Oswald. Apoi zise: 

- Cred că noi doi ar trebui să avem o întâlnire și 
să stabilim un acord care să pună capăt o dată pentru 
totdeauna acestei povești. 

- Bineînțeles, domnule Breil. Sunt la dispoziția 
dumneavoastră. Luaţi însă aminte că orice afirmaţie 
pe care o faceţi trebuie susținută cu probe concrete. 
Cuvintele nu au greutate: sunt ușoare și se risipesc 
în vânt. 

Elocvenţa cu care van der Duick lansa ca din 
intâmplare amenințări voalate semăna izbitor de mult 
cu retorica unui șef mafiot. 

Călătoria se apropia de sfârșit, când telefonul prins 
de braţul fotoliului sună din nou. 

Lilith Habar avea o voce de nerecunoscut, între- 
ruptă de hohote de plâns. 

- Oswald, eu sunt, spuse Mame-loshen. Au tras în 
noi. Au tras din stradă spre veranda noastră. Habar 
era acolo, citea ziarul. Ezer al meu nu a făcut rău ni- 
mănui. Și mi l-au omorât. L-au împușcat în cap cu 
o puşcă cu lunetă. Întoarce-te acasă, Oswald! Întoar- 
ce-te repede acasă! Te rog! 


EPILOG 


„Acesta nu este sfârșitul. Nu e nici măcar 

A A . . 

începutul sfârşitului. 

Dar este, poate, sfârșitul începutului.“ 
WINSTON CHURCHILL 


USOHI In 
d pidua, 


PAIVSÇ P42752g 

Languedoc, 1170 


Oamenii migos și înțeleptele lor căpetenii au pierit 
odată cu trecerea vremurilor, alte şi alte neamuri sta- 
bilindu-și așezările pe locurile acelea. 

Ultimul rege și mare preot al zeului Hosh a trecut 
in lumea celor drepți pe când încerca să fugă de 
vrăjmașii săi printre gheţurile eterne. Purta încă la gât 
perla pe care Dehal o sculptase odată din marmură 
pentru Athor. Trupul mumificat al ultimului rege 
migos a fost descoperit în 1991 de soții Simon în timp 
ce efectuau o expediție printre gheţurile din Simi- 
laun... Dar aceasta este o altă poveste. 

Așa cum se întâmplă întotdeauna, numele și legen- 
dele au supraviețuit protagoniștilor acelor întâmplări, 
ajungând până în epoca medievală când în ţinuturile 
Occitaniei începea să se afirme erezia catară. 

Toţi locuitorii din Languedoc cunoșteau, așadar, 
istoria pog-ului și a pietrei care ucide, însă nimeni nu 
ştia unde se afla misterioasa ascunzătoare. 

Era pe atunci un băiețandru căruia îi plăcea să se 
ascundă și să se joace în peșterile din valea Ariège. 
Numele lui era Beaufort și era fiul seniorului acelor 
ținuturi. 

Într-o zi, impreună cu un tovarăș de joacă, după 
ce străbătu o galerie foarte îngustă, ajunse în incinta 
străvechiului Templu Secret dedicat zeului Hosh. 

Beaufort încercă în zadar să-l convingă pe 
prietenul său să nu ridice capacul gros şi foarte greu 
al cilindrului de metal din mijlocul cavernei, dar 
acesta nu-l ascultă. Înfricoșat, Beaufort a făcut cale 
întoarsă prin galeria strâmtă, în timp ce tovarășul său 
a rămas să verifice dacă legenda pietrei era adevărată. 

- După cum vezi, nu mi s-a întâmplat nimic, îi 
spuse el cu un aer de superioritate lui Beaufort, când 
il ajunse din urmă. Legenda asta nu e decât o minciună 
sfruntată, bună numai să bage frica în oameni. 

Însă imediat după aceea, băiețandrului i s-a făcut 
rău și după câteva minute muri. 

De atunci, Beaufort de Daigne mai intră în peşteră 
O singură dată, de unul singur, ca să pună la loc amu- 
leta grea de aur în formă de disc pe care o găsise în 
timpul primei expediţii. Apoi se îndepărtase, jurân- 
du-și să păstreze acea teribilă taină, mărturisind-o 
numai urmașilor săi pe linie directă. 

_ Răul cuibărit în adâncurile peșterii era mult prea 
mare, iar dacă piatra ar fi încăput pe mâinile unui 
răufăcător, puterea sa ar fi scăpat de sub control. 

Languedoc, martie 1244 


Oamenii rămași în cetate aruncară capătul funiei 
peste zid și așteptară ca Aymon să-l fixeze la baza 
stâncii, pentru ca apoi să tragă de ea în semn că pu- 
teau reincepe coborârea. Dar funia pendula în gol. 
Probabil că se întâmplase ceva grav, își spuseră îngro- 
ziți cei de pe ziduri. 

Fu trimis în recunoaștere unul dintre faidits, care 
se întoarse spunând că în vale nu era urmă nici de 
Aymon sau de vreunul din membrii numerosului grup 
care coborâse muntele cu o noapte în urmă. 

Asediaţii se văzură nevoiţi să suspende operaţiu- 
nile de evacuare. În aceeași dimineaţă, oștenii regelui 
atacară în forță cetatea. 


Pierre Roger de Mirepoix se sfătui îndelung cu 
episcopul catar Bertrand Marty, apoi ceru să discute 
cu Hugues d'Arcis, majordomul regelui. 

Era 2 martie 1244. 

Pierre şi cei care-l însoțeau trecură prin alini- 
amentul armatei dușmane, pășind printre două rån- 
duri de războinici ai regelui. 

Comandantul fortăreței de la Montsegur înainta 
cu capul ridicat și privirea mândră, primind de la 
adversari onorurile celui învins. Mâna de oameni 
aflați sub comanda sa ținuse piept unei armate nume- 
roase, care era bine antrenată și călită în războaie. În 
ciuda inevitabilei înfrângeri, numele Montsegur avea 
să rămână în istorie ca un simbol al superiorității ide- 
ilor şi a crezului în fața puterii armelor și a tiraniei. 

- Vă cer un răgaz de cincisprezece zile înainte de 
a preda cetatea Montsegur și pe locuitorii ei Bisericii 
și regelui, spuse Pierre Roger, care renunțase la ideea 
de a-și scoate supușii din cetate pe calea imaginată de 
Aymon. 

- Vă vom acorda acest răgaz. După trecerea celei 
de-a cincisprezecea zile, luptătorii voștri vor preda 
armele: am o dispensă din partea papei și a regelui 
care vă acordă o largă amnistie pentru faptele voastre, 
inclusiv pentru cele de la Avignonet. Veţi fi lăsați 
liberi în schimbul unei răscumpărări. Perfecţii și Per- 
fectele comunității, precum și ceilalți adepți ai religiei 
catare se vor preda reprezentanților Bisericii, care le 
vor cere să abjure de la credinţa lor; cei care vor refu- 
za vor fi arşi pe rug. 

Emisarul regelui Franţei nu scoase nici un cuvânt 
despre fugarii care fuseseră zidiți de vii în Grotte des 
Chevaliers din porunca lui. 

- Excelenţă!... încercă să-i răspundă Pierre Roger. 

- Nu vă aflaţi în situația de a putea impune con- 
diţii, domnule, îl întrerupse pe un ton ferm major- 
domul regelui. Așa se va face. Și ar trebui să fiți plin 
de gratitudine pentru faptul că vă voi cruța viața și 
dumneavoastră, şi oamenilor pe care îi conduceţi. 

Pierre se întoarse în fortăreață și le comunică su- 
pușilor săi rezultatul întâlnirii. Hotărâră ca în noap- 
tea care urma să riște totul pe o carte. 

Capătul funiei fu aruncat din nou în hău, cu toate 
că de data aceasta nu se mai afla nimeni care s-o fixeze 
de baza stâncii. Urmau s-o facă primii care puneau 
piciorul pe pământ. 

Cei câțiva faidits care se ocupau de operaţiune 
trecură coșul peste zid, iar trei luptători săriră înă- 
untru. La jumătatea drumului însă, o licărire lumină 
întunericul nopții, transformându-se într-o flacără din 
ce în ce mai puternică. Oamenii majordomului im- 
pregnaseră capătul funiei cu ulei lampant şi îi dă- 
duseră foc, flăcările urcând acum spre pog. 

Când ajunseră în dreptul coșului, aceasta se aprin- 
se instantaneu, arzând ca un rug. Pentru cei trei fugari 
nu mai era nimic de făcut. Strigătele lor deznădăjduite 
se stinseră în noapte. 


- Mai bine să murim cu onoare decât de foame 
şi zidiți de vii în peștera aceasta, spuse Aymon înșfă- 
când o bară de fier cu care spera să poată muta blocu- 
rile de piatră care obturau ieșirea. 

Planul său era ca, odată făcută o breșă în zid, să 
scoată din ascunzătoare Piatra și să se năpustească cu 

ea în mijlocul armatei dușmane: dacă era capabilă 
într-adevăr să nimicească tot ce întâlnea în cale, așa 
cum spunea legenda, atunci moartea lui și a însoți- 
torilor săi nu ar fi fost în zadar. Aymon era încre- 
dințat că era singura soluţie pentru a putea întoarce 
soarta unei bătălii pierdute. 


Majordomul regelui privea mulțumit stăvilarul 
construit de oamenii săi pe cursul unui pârâu carstic. 

- Coborâșu-l! ordonă el. 

Câteva clipe mai târziu, scânduri masive întărite 
cu drugi de fier erau lăsate de-a lungul albiei, blocând 
curgerea apelor. 

Din cauza locului strâmt, Aymon lucra singur în 
capătul zidit al galeriei, încercând să mute din loc sau 
să străpungă într-un fel blocurile grele de piatră, când, 
deodată, încremeni. 

Prin crăpături și printre blocuri țâșnea apă. 

Se întoarse grabnic în sala cea mare a peşterii, îi 
adună pe toți și le spuse ce se întâmplase. Cuvintele 
sale fură urmate de o linişte de mormânt. Era liniștea 
resemnării în fața morții. 

- Am păstrat asta, deși am nădăjduit că nu voi avea 
niciodată nevoie de ea, îi spuse pe un ton scăzut lui 
Marie-Louise când fură singuri și îi puse în palmă un 
săculeț cu un praf brun, fără nici un miros, apoi con- 
tinuă: Jurasem s-o folosesc în cazul în care oamenii 
noștri nu ar fi reușit să mă elibereze în noaptea aceea 
de la Avignonet. Cred că e suficientă pentru toți cei 
de aici. 

În cetate, odată cu spulberarea ultimei speranțe 
de salvare, cei mai mulți dintre faidits hotărâră să 
adere la religia catară și cerură să primească conso- 
lamentum-ul. Voiau să împărtășească până la sfârșit 
soarta comunităţii pe care se străduiseră s-o apere 
până la ultimul luptător. 


Ca într-un ritual extrem și purificator, recipientele 
cu otravă trecură din mână în mână. Deși Aymon 
le lăsase libertatea de a alege, nici unul dintre ei nu 
refuză să bea. 

Adormiră înșirați unul lângă altul, uniţi și în 
moarte de credință şi de demnitate. 


Pe 16 martie 1244, majordomul regelui, Hugues 
d'Arcis, puse stăpânire pe fortăreață. Perfecţii și Per- 
fectele catare fură despărțiți de restul membrilor co- 
munității și aduși în fața episcopului Pierre Amiel. 

- În numele lui Dumnezeu cel mare și milostiv, 
scandă episcopul cu o voce tunătoare, vă cer să vă 
lepădaţi de religia voastră eretică și să imbrățișați 
crezul binecuvântatului nostru papă. Altminteri, toți 
ereticii vor fi supuși pedepsei focului purificator. 

Drept răspuns, o liniște încrâncenată se lăsă între 
zidurile cetății Montsegur. Nimeni nu se supuse 
voinţei lui Aliel. 

Un şir lung de prizonieri catari o porni pe poteca 
îngustă care cobora la baza pog-ului Montségur. În- 
tr-un spațiu larg din vale, oamenii majordomului înăl- 
țaseră un rug uriaş. Unul câte unul, două sute douăzeci 

și patru de „buni creștini“ arseră în flăcările purifi- 
catoare ale Inchiziției. 

În numele unui singur Dumnezeu, mare, milostiv 
și bun. 

Europa, primăvara anului 1945 


Naziștii experimentară o singură dată puterea 
unui focos nuclear. S-a întâmplat în septembrie 1944, 
în insula Rugen, la mică distanţă de baza de lansare 
a teribilelor rachete V-1 și V-2 de la Peenemünde. 
Reţeaua de spionaj a Aliaților aflase că în scurt timp 
germanii urmau să atace cu aceste rachete inclusiv 
continentul american. 

Cu un an înainte, în august 1943, baza din Marea 
Baltică fusese ţinta unuia dintre cele mai masive bom- 
bardamente din întregul război: șase sute de bombar- 
diere aliate aproape că au ras de pe faţa pământului 
baza germană. Cu toate acestea, oamenii de știință 
încartiruiţi acolo, în frunte cu tânărul Wernher von 
Braun, și-au continuat activitatea în buncărele subte- 
rane, de unde bombele zburătoare au continuat să se 
indrepte spre teritoriul inamic prin intermediul unei 
complicate rețele de rampe de lansare. La Peenemünde 
încă se mai credea în victoria Germaniei. 

De altfel, şi liderii naziști făceau tot ce le stătea 
în putință ca să ascundă faptul că Reichul era în pra- 
gul dezastrului și afișau o siguranţă de sine osten- 
tativă, care nu avea nici o legătură cu realitatea. 

„Vom rade de pe fața pământului New Yorkul, 
Bostonul sau Philadelphia, anunţa ritos Himmler. În 
felul acesta vor cunoaște şi americanii ororile răz- 
boiului. Și atunci vor înţelege ce simte cineva atunci 
când asistă la distrugerea propriei case.“ 

Pradă unei euforii delirante și seduși de propria 
propagandă, Hitler și camarila sa păreau surzi la 
loviturile de tun ale inamicului, care se auzeau din 
ce în ce mai aproape de Berlin, proclamând o viitoare 
și definitivă victorie a Reichului. 


Conform cronicilor vremii, Heinrich Luitpold 
Himmler se despărți de Hitler pe 20 aprilie. După 
acea dată, Reichsfiihrerul SS fu protagonistul unei 
serii de inițiative personale care îl determinară pe 
Hitler să-și acuze protejatul de trădare. 


În dimineaţa aceea rece a zilei de 30 aprilie 1945, 
Adolf Hitler ieși din refugiul său subteran situat în 
apropiere de Potsdamer Platz din Berlin. 

Obuzele artileriei rusești loveau fără încetare car- 
tierele capitalei, făcându-le pe rând una cu pământul. 

Hitler privi timp de câteva secunde ruinele fume- 
gânde din jurul său. Era inutil să-și mai facă iluzii. 
Totul era pierdut. 

Apoi Fuhrerul se închise în biroul său impreună 
cu Eva Braun, cu care se căsătorise în urmă cu Câteva 
ore. După ce înghițiră capsulele Zyaukali cu cianură, 
își zburară creierii. Shaub, ordonanța lui Hitler, Bor- 
mann și cei câțiva colaboratori fideli aflau în buncăr 
inveliră cadavrele în pături de campanie, le duseră în- 
tr-o curte interioară, le stropiră cu benzină și le dădură 
foc. Resturile carbonizate fură apoi îngropate. 

Singurii martori ai întâmplării fură Martin Bor- 
mann, șeful Gestapoului Miller, secretarul de stat 
Naumann, șoferul Kempka, fotograful Hoffmann și 
medicul personal al lu: Hitler, Stumpfegger. Apoi, 
micul grup încercă să se salveze, în timp ce rușii ajun- 
seseră la câțiva metri de buncăr. 

Conform rapoartelor, cei șase s-au adăpostit în 
spatele unei coloane de tancuri implicate într-o dispe- 
rată, dar inutilă defensivă. Unul dintre blindate fu lovit 
de un proiectil și explodă. Când Kempka își recăpătă 
cunoștința, realiză că era singurul supraviețuitor. 


Pe 22 mai 1945, Reichul își încetase deja existența. 
O coloană lungă de foști ofiţeri și soldaţi ai Wehr- 
machtului, dezarmaţi și subnutriţi, mărșăluiau spre 
Bavaria. Soldatul britanic își ținea carabina Garand 
pe umăr și se întreba cum de fusese oare posibil ca 
masa aceea de relicve umane să fi fost la un pas să 
pună stăpânire pe întreaga lume. Din postul său de 
gardă din apropiere de Bremervörde, în nordul Ger- 
maniei, privea cu compătimire la mulțimea aceea de 
soldați înfrânți și resemnaţi. 

Câteva uniforme mai curate îi atraseră atenţia. 

- Voi de colo! strigă. Documentele! 

Unul dintre prizonieri, un sergent-major, purta 
un bandaj la ochi care atrăgea vizibil atenția. Declară 
că se numește Heinrich Hitzinger, același nume fiind 
trecut și în documentele sale. Santinela se pregătea 
să-l lase să treacă, dar brusc, se răzgândi și îi ridică 
bandajul: ochiul lui Hitzinger era perfect sănătos. 

Subofițerul german și însoțitorii săi fură trans- 
feraţi în lagărul de prizonieri 031, la Bramstedt. Hit- 
zinger ceru să fie primit de comandant, căpitanul 
Sylvester, căruia îi mărturisi că, în realitate, numele 
său era Heinrich Himmler. 

A doua zi, așa-zisul Himmler fu percheziţionat, 
asupra sa fiind găsite câteva capsule cu cianură. În 
timp ce medicul lagărului efectua și cea de-a doua 
percheziție, mai amănunțită, Himmler reuși să spargă 
între dinți una dintre acestea. Încercările de a-l reani- 
ma fură zadarnice: bărbatul muri în decurs de câteva 
secunde. 

Cadavrul lui Himmler fu îngropat într-o zonă 
secretă din pădurea Lüneburg. 


Execuţia liderilor naziști condamnaţi la moarte 
in cadrul procesului de la Nürnberg începu la ora unu 
şi unsprezece minute, pe 16 octombrie 1946. Primul 
care a urcat pe eșafod a fost Ribbentrop, urmat de 
Keitel, Kaltenbrunner, Rosenberg, Frank, Frick, Strei- 
cher, Seiss-Inquart, Saucker și Jodl. 

Hermann Göring scăpă de mâna călăului înghi- 
țind și el o capsulă de cianură pe care cineva i-o 
strecurase în celula de maximă securitate. 

Impresia generală fu Însă că ușa cuștii rămăsese 
prea mult deschisă, iar în capcană nu căzuse decât 
vânatul de mică importanță. În realitate, nici unul 
dintre protagoniștii celei mai demente perioade a 
istoriei nu figura măcar pe lista acuzaților. 


În ceea ce-l privea pe Rudolf Hess, după ce jucase 
rolul omului cu mintea rătăcită pe durata întregului 
proces, se ridică în picioare și ceru să vorbească. Inter- 
venţia sa fu lungă, iar la sfârșit spuse: 

- Am avut norocul să trăiesc mulți ani alături de 
unul dintre cei mai destoinici bărbaţi pe care popo- 
rul german l-a dat de-a lungul istoriei sale milenare. 
Sunt fericit și mândru că mi-am făcut datoria de 
german, nazist și slujitor fidel al lui Hitler. Nu regret 
nimic. Dacă ar fi să mă întorc în timp, aș acţiona în 
acelaşi fel, chiar dacă aș ști că la sfârșit voi arde pe 
rug. Nu-mi pasă de ce-mi pot face oamenii. Eu voi 
apărea în fața Atotputernicului. Lui trebuie să-i dau 
socoteală și ştiu că El mă va absolvi de orice vină. 

Rudolf Hess fu condamnat la închisoare pe viaţă, 
pedeapsă pe care urma s-o execute la inchisoarea de 
la Spandau. În primii douăzeci și opt de ani de 
incarcerare, refuză să primească vizitele soției și ale 
fiului său. 

Se părea - spun unii martori — că îl aștepta În- 
tr-adevăr pe Mesia sau un miracol care să-l scutească 

de soarta ce-i fusese hărăzită. În rarele ocazii în care 
cineva îl vizita totuși la vorbitorul închisorii, i se 
cerea să nu facă nici o referire la evenimente sau la 
situaţii desfășurate între 1933 și 1945 sau la călătoria 
sa în Marea Britanie. 

Odată cu trecerea timpului, Rudolf Hess rămase 
singurul deținut într-o închisoare de peste o mie de 
locuri. Fu găsit fără viață de către un om de serviciu 
în noaptea de 17 spre 18 august 1987. 


În dramaticele zile ale lui aprilie 1945, submarinul 
U-boot cu indicativul U-234 plecă dintr-un port fin- 
landez cu destinaţia Japonia. Era 16 aprilie 1945. 


Marinarul german privea îndelung camioanele din 
care erau descărcate butoaiele metalice cu inscripții 
vizibile. 

„Oare când or să înveţe cei de la logistică să ne 
scrie măcar numele corect?“ își spuse. 

Pe containere era ștanțat U-235. Marinarul nu știa 
nimic despre izotopul de uraniu U-235. Pentru el, 
ceea ce vedea era o simplă greșeală de ștanțare a indi- 
cativului submarinului. 

Johann Heinrich Fehler fusese numit la comanda 
unității în martie 1944. De atunci, submarinul său 
îndeplinise o gamă largă de misiuni, însă niciodată 
pe aceea pentru care fusese construit. 

Contraordinul pe care îl primi în clipa în care se 
indepărtase de coastele Finlandei nu-l miră foarte 
mult. I se aduse la cunoştinţă că trebuia să rămână 

în aşteptare la o adâncime de siguranță în largul por- 
tului Hamburg până la noi ordine. 


Călătoria fusese lungă și obositoare. Micul avion 
trebuise să facă un ocol mare ca să nu fie interceptat 
de avioanele de vânătoare ale Aliaților, care luaseră 
în stăpânire cerul Germaniei. Turbulenţele de joasă 
altitudine îngreunaseră și mai mult zborul dintre 
Berlin şi destinaţia finală. 

Pe data de 1 mai, avionul ateriză pe o proprietate 
privată din apropiere de Hamburg. Din el coborâră 
trei bărbaţi și o femeie. Imediat, pilotul tură la maxi- 
mum motoarele şi avionul decolă din nou. 

Pasagerii urcară în remorca unui camion militar, 
care îi duse pe plajă, într-un loc ferit vederii. Acolo 
erau aşteptaţi de o barcă de cauciuc, cu care ajunseră 
în dreptul submarinului. 


Comandantul Fehler tresări văzându-i pe pasagerii 
care coborâră pe puntea submarinului său: erau in- 
confundabili. 

Bărbaţii aveau bărbi lungi și își ridicaseră gulerele 
de la mantalele de ofițeri ai Wehrmachtului. Femeia, 
care nu purta una din acele rochii tiroleze care îi plă- 
ceau atât de mult, ci un taior maro simplu, părea sle- 
ită de puteri. | 

- E o onoare să vă am la bordul submarinului 
U-234, mein Führer, spuse Fehler, salutând cu braţul 
întins. 

- Pe loc repaus, domnule comandant, pe loc re- 
paus, îi răspunse Hitler cu un aer absent. 

- Dumneavoastră și echipajul pe care îl conduceţi 
ați fost aleși pentru a duce la indeplinire o misiune 
strict secretă, domnule comandant, rosti unul din 
ceilalți doi bărbaţi. Nu va trebui să vorbiţi cu nimeni 
despre această misiune, nici chiar cu cei mai apro- 
piaţi membri ai familiei, nici dacă veți fi torturat sau 
ȘI nici în schimbul libertății. 

Comandantului unității U-234 îi era bine cunos- 
cut și chipul celui care totmai vorbise. 

- Sunt gata, Herr Bormann, răspunse el, sunt gata 
să vă acord dumneavoastră, Reichsfihrerului Him- 
mler, domnișoarei Eva Braun și, mai ales, Excelenței 
Sale Fiihrerul toată asistența necesară și să păstrez 
acest secret pentru totdeauna. Eu și echipajul meu 
suntem la ordinele domniilor voastre. 

- Vă corectez: doamnei Eva Hitler, domnule 
comandant, preciză Bormann. 

Câteva ore mai târziu, submarinul se îndrepta spre 
coasta nord-americană. 

Obişnuiţi cu fastul celui de-al Treilea Reich, cei 
trei lideri naziști pe care toată lumea îi credea morți 
se mișcau cu gesturi bufe pe culoarele şi în cabinele 
inguste. 

Cei patru pasageri se adunară în sala hărților. Bor- 
mann a fost cel care a vorbit primul: 

- Am căzut de acord cu americanii asupra unui 
schimb: toată încărcătura submarinului U-boot 234 
în schimbul libertății pasagerilor. Nimeni nu vă 

cunoaște identitatea, mein Führer, și nici pe cea a 
Reichsfiihrerului Himmler. Inamicul ştie doar de 
mine și a acceptat să mă lase să debarc fără nici un 
fel de opreliște după ce voi preda uraniul și cele mai 
performante arme ale noastre. 

- Americanii, interveni Hitler, vor să încheie de- 
finitiv războiul. Lor le trebuie uraniul, nu alți 
prizonieri. Cu materialul pe care li-l oferim noi pe 
tavă vor putea construi nu o bombă, ci mult mai 
multe, pe care le vor arunca asupra japonezilor. Nu 
noi, ci ei vor face demonstrația de forţă în fața rușilor, 
arătându-le că nu vor avea viață ușoară dacă vor emite 
prea multe pretenţii la încheierea acordurilor 
postbelice. Acorduri la care noi nu vom avea nici un 
cuvânt de spus, domnilor. E îngrozitor gândul că cel 
de-al Treilea Reich va fi împărțit precum carcasa unei 
vite la măcelărie. 

Fiihrerul era umbra bărbatului care fusese odată. 

- Vom renaște, mein Fiihrer, spuse Himmler, care 
până atunci nu scosese nici un cuvânt. Avem mulţi 
bani, sprijin și putere. Avem susținători fideli în po- 
ziții-cheie, care controlează economia și guvernele 
multor ţări. lar cât de curând vom fi în măsură să 
intrăm în posesia unei cantități de material radioactiv 
suficient de mare încât încărcătura de uraniu pe care 
o transportăm acum ne va face să zâmbim. Ama- 
zonul ne-a deschis porțile retragerii. Subliniez însă 
că va fi vorba despre o retragere strategică: în scurt 
timp vom fi pregătiți să facem să renască cel de-al 
patrulea Reich. 

Submarinul U-234 se predă autorităților Statelor 
Unite pe 14 mai 1945 și fu condus sub escortă până 
in Casco Bay, în Maine. Trecuseră două săptămâni 
de la plecarea din Hamburg. Totuși, în momentul 
în care comandantul Fehler se preda forțelor aliate, 
submarinul se afla în apele teritoriale americane de 
câteva zile. 

Încărcătura submersibilului fu descărcată. În 
afara celor două avioane cu reacție Me 262, demon- 
tate și ambalate, și a altor arme experimentale, ameri- 
canii duseră pe țărm cinci sute șaizeci de kilograme 
de oxid de uraniu U-235, aflate în containere de plumb. 

Cea mai mare parte a materialului radioactiv era 
destinat construirii bombelor atomice care pe 6 şi 9 
august aveau să explodeze la Hiroshima și Nagasaki, 
consfințind sfârșitul celui de-al Doilea Război 
Mondial. 

Convingerea intimă a învingătorilor era că Răul 
fusese înfrânt. 

Pentru totdeauna. 


57 


Denver, 2007 


Lilith Habar privea fix fotoliul gol în care soțul 
său obișnuia să se relaxeze. O pată mare maronie marca 
locul în care glonţul ieșise din capul lui Ezer. După 
ce vărsaseră în tăcere râuri de lacrimi, ochii femeii 
secaseră și priveau acum în gol. 

Când intră Oswald, Mame-loshen îi ieşi în întâm- 
pinare cu mișcări automate, de robot. 

- Ezer s-a dus, spuse ea cu voce stinsă. L-au luat 
acum câteva ore. Trebuie să-i facă autopsia, așa mi-au 
zis. Ezer al meu s-a dus... 

Sara se apropie de ea și, fără un cuvânt, o cuprinse 
pe după umeri şi se așezară amândouă pe canapea. 

Un detectiv de la departamentul de poliţie din 
Denver îl aştepta pe Oswald de câteva ore, dar nu 
părea să-și fi pierdut răbdarea. Merita să aștepte, deoa- 
rece nu avea ocazia în fiecare zi să discute cu faimosul 
Oswald Breil și să conducă o anchetă care îl implica 

— fie şi numai sentimental - pe fostul prim-ministru 
al Israelului. 

- Glonţul a intrat pe aici, îi explică detectivul 
Sedale lui Oswald, arătând un punct în fereastra 
verandei în care în loc de geam se afla acum o bucată 
de carton. S-a tras din stradă, de la o distanță destul 
de mică: maximum cincizeci de metri. După toate 
probabilitățile, asasinul se afla într-o mașină parcată 
in apropiere și a folosit o carabină de mare precizie. 
Suspectaţi pe cineva, domnule Breil? Cine ar fi avut 
interesul să-l asasineze pe domnul Habar? 

- Ezer Habar a dus întotdeauna un trai paşnic. 
Și sunt încredințat că nu avea dușmani. Din clipa în 
care a ieșit la pensie, s-a dedicat studiului și lecturii, 
petrecându-și cea mai mare parte a timpului în 
fotoliul acela. În schimb, dacă este vorba despre o 
răzbunare colaterală impotriva mea - ipoteză care, 
din păcate, este cea mai plauzibilă -, atunci crede- 
ți-mă că mi-ar fi foarte greu să aleg un suspect. Mă 
tem că sunt foarte numeroși cei care îmi doresc răul. 
Acum însă vă rog să mă scuzaţi, domnule Sedale, dar 
aș dori să stau puţin cu mama. 

Câteva minute mai târziu, se auzi soneria. Vecina 
familiei Habar, care avusese grijă de Lilith după 
atentat, ieși din bucătărie și se duse să deschidă. Când 
se întoarse pe verandă era însoțită de un bărbat cor- 
polent, îmbrăcat într-o salopetă deschisă la culoare. 

- A venit geamgiul, îi spuse ea lui Oswald. 

În mai puţin de zece minute, omul înlocui geamul 
prin care trecuse glonţul. 

- Vă las factura pe masa din hol, domnule Breil. 
Nu e nici o grabă cu banii: o să-mi plătiți după ce se 
termină totul, îi spuse omul înainte de a se face nevăzut. 

Oswald îi mulţumi absent. 

Avea în sfârșit timp să se ocupe de Lilith. 

- Ai făcut foarte bine, Oswald, că ai cerut să fie 
reparat geamul imediat: Ezer nu suporta curentul, 
îi spuse ea, melancolică. 

- Nu am chemat eu geamgiul, Mame-loshen. 

- Ce ciudat... domnul acela amabil mi-a spus că 
a venit cât a putut de repede după telefonul primit 
de la tine... Nu înţeleg... 

Lilith nu terminase încă de vorbit, dar Oswald 
ajunsese deja în antreu, deschizând plicul în care ar 
fi trebuit să se afle factura. 


lertaţi-mă, domnule Breil. După cum vedeți, am 
posibilitatea să ajung peste tot. Regret foarte mult 
ceea ce i s-a întâmplat domnului Habar, dar trebuie 
să știți că purtați și dumneavoastră o parte din 
responsabilitate în toată afacerea aceasta: sentimen- 
tele au, asemenea tuturor celorlalte noţiuni, o scară 
a valorii. Iar eu cunosc foarte bine scara valorilor 
dumneavoastră. Aşa că vă anunţ că, dacă nu veți 
trata cu seriozitatea necesară avertismentul meu, 
mă voi vedea nevoit să ridic ștacheta. Sunt convins 
că aţi înţeles deja faptul că nu mi-a fost deloc greu 
să ajung la prietenul dumneavoastră de nedespărțit, 
Bernstein: în toate fotografiile surprinse cu oca- 
zia decernării zecilor de distincţii și decoraţii de 

salvator al lumii pe care le-aţi primit apăreți în 
compania acestui funcționar al Mossadului. Și tre- 
buie să vă spun că acest „mag“ al computerului a 
lăsat urme virtuale evidente atunci când a făcut 
cercetări asupra afacerilor mele. A fost suficient să 
merg pe firul lor ca să ajung la el. L-am predat pe 
scumpul dumneavoastră căpitan în mâinile unor 
prieteni care se vor ocupa aşa cum trebuie de 
integritatea lui fizică și care nu vor ezita să-l ucidă 
în chinuri cumplite în cazul în care veți mai face 
vreun gest necugetat. Fără îndoială că aţi înţeles cine 
sunt, așa că voi evita să semnez acest bilet. Reţineţi 
însă că niște simple bănuieli nu sunt deloc suficiente 
ca să puneţi mâna pe mine. 

Vă propun un armistițiu pe o perioadă de 
treizeci de zile. V-aș sugera să plecaţi în vacanţă un- 
deva, departe, împreună cu domnişoara Terracini 
și să n-o mai faceţi o vreme pe salvatorul lumii. În 
timpul absenței dumneavoastră, mă voi ocupa eu 


de tot. Cu bine, domnule Breil. 


Tocmai terminase de citit mesajul când la ușă sună 
însuși Phil Damiano, directorul CIA. Oswald 
impături scrisoarea și o puse în buzunar înainte de 
a-i ieși în întâmpinare: nu voia să vorbească acum 
despre asta cu el. Viaţa lui Bernstein se afla în mâinile 
unui asasin necruţător. Trebuia să dea dovadă de 
multă precauţie. 

- Am venit imediat ce am aflat de tragedie, spuse 
Damiano. Nu găsesc destule cuvinte ca să vă spun 
câte de mult regret... 

- Mulţumesc, Phil. Mulţumesc că ai venit. 
Spune-mi însă în ce stadiu se află planul nostru. 

Directorul CIA nu întrezări în ochii lui Breil nici 
măcar o umbră de durere pentru pierderea suferită, 
ci doar o puternică dorinţă de răzbunare. Și aproape 
că 1 se făcu frică. 

- Totul e pregătit, răspunse el. 


Teheran, 2007 


Universitatea din Teheran fusese dintotdeauna 
oglinda în care se reflectau cel mai fidel nemulţu- 
mirile populare. 

Primele mișcări de protest la adresa dictaturii lui 
Gholam Pashelvi izbucniră într-o dimineaţă liniştită 
de primăvară, continuând pe parcursul întregii zile. 
Forţele de ordine, deloc convinse că se află de partea 
justă a baricadei, reușiră să înăbușe revolta doar sub 
acoperirea nopții, cu preţul a doi morți și numeroși 
răniți. 

- Alegeri! Ce alegeri! strigă Pashelvi în cursul șe- 
dinței de urgență a cabinetului. Suntem pe cale să 
devenim cea mai mare putere din Orientul Mijlociu, 
iar doi-trei studențași de duzină cer să-şi exercite „un 
drept al lor“? Nici să nu vă gândiţi! Ba, mai mult, 
după cele întâmplate astăzi intră în vigoare chiar din 

acest moment legea marțială. Armata va institui 
pichete de gardă în locurile publice, în special în 
apropierea campusurilor studențești. În centrele ur- 
bane considerate de înalt risc va fi interzisă circulația 
pe timpul nopții. Nu voi permite ca o mână de der- 
bedei gălăgioși să distrugă un proiect care va schim- 
ba cursul istoriei. 


Camioneta Toyota părea la fel de anonimă ca ne- 
număratele mijloace de transport încărcate cu mate- 
riale de construcții sau muncitori. 

Pe locul din dreapta șoferului stătea Oswald Breil. 
În spate, deghizați în zidari grăbiţi să ajungă la locul 
de muncă, se aflau șase dintre cei mai bine antrenați 
membri ai trupelor speciale americane, recrutaţi 
special de CIA. 

- Crema cremelor! îl asigurase Damiano pe Breil 
în ziua când îi prezentase planul de acţiune. 


- În cele câteva zile pe care le avem la dispoziţie 
trebuie să ajungem să ne înțelegem perfect, ca și cum 
am fi organele aceluiași corp. Numai așa vom reuși 
să ne ducem misiunea la bun sfârșit. Începând din 
clipa asta, eu voi fi minut de minut alături de voi. 

Oswald făcuse trei zile de antrenament intens 
alături de membrii comandoului: fiecare dintre ei ştia 
la perfecţie ce avea de făcut. Erau bărbaţi obișnuiți 
să nu lase absolut nimic la voia întâmplării. Judecau 
totul la rece și cu luciditate extremă, indiferent de 
imprejurare. Baza pusă la dispoziţie de CIA fusese 

amenajată ca un platou cinematografic, reproducând 
intocmai obiectivul ce urma să fie atacat și impreju- 
rimile sale. Repetaseră de zeci de ori fiecare mișcare. 
Nu era o misiune ușoară, dar erau cu toții încredințaţi 
că aveau s-o ducă la bun sfârșit: obiectivul era păzit 
de un singur pluton de militari în termen. Dacă totul 
avea să se desfășoare conform planului, urmau să-și 
îndeplinească misiunea înainte ca cineva să-și dea 
seama ce se întâmplă. 

Oswald și însoțitorii săi fuseseră transportați la 
bordul unui Executive al CIA la Asgabat, în Turk- 
menistan. De acolo, un elicopter utilizat pentru pros- 
pectările petrolifere îi dusese pe cei opt bărbaţi la 
Gasan-Kuli, un sătuc de pe țărmul mării Caspice, unde 
se îmbarcaseră pe o barcă cu motor folosită de obicei 
de contrabandiştii locali. În toiul nopții debarcaseră 
pe coasta iraniană, în apropiere de Chatus. 

Jar acum se aflau la doar câțiva kilometri de Teheran. 


Oceanul Indian, 2007 


Când se trezi, Bernstein realiză că se afla în cabina 
strâmtă a unui vapor. Era încredințat că i se puneau 
sedative în mâncare, motiv pentru care hotări să re- 
fuze hrana, ca să-și păstreze luciditatea. Trebuia să 
evite cu orice preț să cadă din nou în acea stare de 
prostraţie din care reușise cu greu să-și revină. 

Amintirea ultimelor zile era foarte confuză, dar 
înțelese că se afla la bordul unui petrolier. 

Ușa cabinei nu avea clanță. Probabil că temnicerii 
săi deschideau ușa din exterior cu ajutorul unui sistem 
electronic sau al unui cod special introdus prin inter- 
mediul unei tastaturi. 

Bernstein cercetă pereţii și zâmbi mulțumit la 
vederea panoului electric al cabinei. 

Din cauza dimensiunilor uriașe, navele VLCC nu 
intrau niciodată în danele din porturi, fiind obligate 
să efectueze operaţiunile de încărcare-descărcare a 
țițeiului în stații de pompare plutitoare numite insule, 
aflate de obicei la câteva mile depărtare de coastă. 

Manevrele de amarare se încheiaseră, iar VLCC-ul 
iranian Zobereb staţiona paralel cu sistemul plutitor 
de pompe. Cele trei sute de mii de tone de țiței urmau 
să fie transportate printr-un oleoduct lung de câțiva 
kilometri până la uriașele cisterne ale rafinăriei Vizag 
din Bombay, deținută de Hindustan Petroleum Cor- 
poration (HPCL). 

Din cabina sa, Bernstein își dăduse seama că vasul 
încetinește, apoi, prin intermediul vibraţiilor produse 
de motoarele uriașului pachiderm de oțel, urmărise 
fazele operaţiunii de amarare. În cele din urmă înţe- 
lese că petrolierul se oprise și că se făceau ultimele 
pregătiri pentru demararea operaţiunii de pompare 
a țițeiului. 

Bernstein se ridică din pat și deschise capacul ta- 
bloului electric folosindu-se de lingura pe care gar- 
dienii săi i-o aduseseră impreună cu farfuria cu supă. 
Identifică cu ușurință cele două fire care duceau la 
tastatura amplasată în exteriorul cabinei. Le reteză, 

apoi le puse capetele în contact. Ușa se deschise cu 
un declic metalic sonor. leşi pe coridor. Nu-i mai 
rămânea decât să spere că paznicii săi nu erau prea 
vigilenți. 


Voiajul început de pe insula Kharg durase zece 
zile. Ochii lui Nard Sourush scrutau largul mării de 
jur-imprejur. Era foarte încordat, dar nu din cauza 
operaţiunilor de descărcare, ci din pricina punctului 
apărut la orizont care creștea văzând cu ochii și se 
apropie de petrolier. Când ambarcaţiunea se lipi de 
parapetul VLCC-ului, Nard își abandonă poziţia și 
cobori scara interioară care ducea la ușa masivă de 
fier a carenei situate chiar deasupra liniei de plutire. 

Nard se aplecă ușor în afară, luând valiza meta- 
lică pe care o persoană de pe cealaltă navă i-o întindea. 

Apoi Nard făcu un gest de rămas-bun spre necu- 
noscuţii din șalupă, care se indepărtară în viteză. 


Teheran, 2007 


- Uită-te la semnătura din josul paginii, soldat, îi 
spunea Oswald Breil santinelei care păzea intrarea 
in depozitul de artilerie. Este un ordin semnat de 
ministrul Apărării. Suntem zidari turkmeni și am fost 
chemaţi pentru o lucrare urgentă de canalizare. 

Militarul se lăsă convins și apăsă pe un buton. 
Bariera de fier de la intrare se ridică, iar camioneta 
Toyota pătrunse în curtea uriașă a depozitului, care 

semăna cu o piață de armament, cu o lăţime de o sută 
cincizeci de metri și o lungime de două ori pe atât. 
Singura construcție din împrejurimi era o clădire cu două 
etaje care părea părăsită. Într-o parte a uriașei curți se 
aflau mai multe transportoare blindate și piese de artilerie 
care păreau în perfectă stare de funcționare. Ceva mai 
incolo, pe o mică pistă de aterizare, staționa un elicopter. 

Brusc, o rază de soare se reflectă cu o strălucire 
scurtă într-un obiect metalic camuflat în spatele unei 
ferestre deschise. 

- Suntem așteptați, murmură Breil. În clipa ur- 
mătoare scoase capul pe fereastră şi le strigă celor aflați 
in spatele camionetei: Suntem așteptați! 

Șoferul apăsă cu toată puterea pedala de acce- 
lerație, iar primele focuri de armă le șuierară pe 
deasupra capetelor. 

Un glonţ traversă parbrizul, oprindu-se în fruntea 
şoferului. Bărbatul se prăbuși cu capul pe volan, în vreme 
ce piciorul continua să apese acceleraţia la maximum. 

Oswald avu timp doar să apuce de volan și să 
corecteze spre un pasaj lateral traiectoria mașinii care 
se îndrepta cu toată viteza spre zidul clădirii. 

Camioneta mai parcurse câteva zeci de metri 
inainte de a se opri, într-un nor de praf, într-o hală 
imensă din spatele construcției. 

- Aici, în spate, suntem teferi cu toții. Cum stau 
lucrurile la dumneavoastră, domnule comandant Breil? 

- L-am pierdut pe șofer. Nu cred că prietenii 
noştri vor să pună mâna pe noi vii. Dar o să ne vin- 
dem scump pielea. Sunteţi pregătiți? 


VÂNTUL DEMONILOR 783 


Faptul că oamenii săi îl numiseră „domnule co- 
mandant“ deșteptase în Oswald Breil amintirea vre- 
murilor trecute. Și odată cu ea, hotărârea de a nu se 
da niciodată bătut. 

Planul lor fusese descoperit, însă Breil mai avea 
câțiva ași în mânecă. 

- De ce au încetat focul? se întrebă el apoi, îngri- 
jorat de liniștea care se lăsase brusc. 

Fu suficient să privească de jur-imprejur pentru 
a afla răspunsul: se aflau într-o hală imensă care se 
dovedi a fi depozitul de muniţie. Un singur foc de 
armă greșit, și toată baza ar fi sărit în aer. 

- Priviţi, domnule, zise unul dintre membrii co- 
mandoului, sărind din camionetă. Vedeţi rachetele 
acelea? Sunt rachete Arash de 122 de milimetri, mult 
mai bine cunoscute sub numele de Katiușa. Iar la 
intrarea în depozit am văzut cel puţin trei camioane 
cu lansatoare de rachete Benz Al 911. Dacă doi 
oameni rămân aici să ne acopere, iar ceilalți vin după 
mine, o să vedeți că peste numai câteva minute vom 
asista la un spectacol pirotehnic de neuitat. 

Militarul nu terminase încă de vorbit când cama- 
razii săi incepură să scoată rachetele de pe stative, 
armându-le. Nu le mai rămânea altceva de făcut decât 
să le ducă până la ieșirea din hală, iar de acolo, tå- 
rându-se pe sub vehiculele parcate, să le încarce în 
camioanele cu lansatoarele de rachete. 

Camionul militar Benz era dotat cu o turelă ar- 
mată cu treizeci de ţevi lansatoare de rachete tip 

Katiușa, fiind capabil să le trimită pe toate treizeci 
la țintă în mai puţin de cincisprezece secunde. 

-În timp ce voi organizați petrecerea, eu mă duc 
să-l caut pe sărbătorit, spuse Breil. Dacă peste exact 
O jumătate de oră nu mă voi fi întors, vă autorizez 
să începeţi spectacolul fără mine. 

Oswald nu le lăsă oamenilor săi timp să-i răs- 
pundă, făcându-se nevăzut cu abilitate de felină prin- 
tr-o ușă laterală. | 

Depozitul de artilerie era uriaș, iar Oswald se văzu 
nevoit să se ghideze doar după instinct ca să-l găsească 
pe ostaticul pe care îl căuta: știa doar că era vorba 
despre un ambient asemănător unui platou de televi- 
ziune, deoarece de acolo erau transmise misterioasele 
interviuri ale lui Tahrjani. Câteva antene parabolice 
ii furnizară primul indiciu, iar santinelele care păzeau 
una dintre uși îi confirmară bănuielile. Se apropie cu 
precauţie, respiră adânc și ţinti. Pistolul de mare 
precizie cu amortizor emise două răbufniri scurte, 
înăbușite. Santinelele se prăbușiră la pământ, fără să 
scoată nici măcar un geamăt. 

Breil pătrunse într-o cameră întunecată. Treptat, 
ochii i se obișnuiră cu obscuritatea. Președintele Tah- 
rjani stătea întins pe un pat. Una din încheieturi îi 
era prinsă într-o pereche de cătușe, fixate de un 
belciug din zid. 

Avea un aer confuz: cu siguranță că fusese ținut 
sub efectul drogurilor și al sedativelor. 

În fața incredibilei apariţii a fostului prim-mi- 
nistru israelian, Tahrjani își închipui că avea halu- 
cinaţii din cauza narcoticelor. 

- Dumneata? Oswald Breil? Ce căutaţi aici? 

- Am venit să vă eliberez. O să vă explic totul 
mai târziu, după ce vă voi scoate de aici, domnule 
președinte. Deocamdată, acoperiți-vă ochii: va trebui 
să trag câteva focuri de armă în belciugul de acolo, 
ca să vă eliberez mâna. 

Odată operaţiunea încheiată, Breil îl apucă pe 
ostatic de braţ, conducându-l spre depozitul unde se 
baricadaseră oamenii săi. Tahrjani continua să pri- 
vească de jur-imprejur cu un aer năuc. 

Răpăitul armelor automate era asurzitor. Membrii 
comandoului deschiseseră un foc intens de acope- 
rire. Atât timp cât rămâneau în depozitul de muniţie, 
nimeni nu îndrăznea să tragă vreun foc în direcţia lor. 

Un zgomot de pași provenit de pe coridoare îl 
obligă pe Oswald să se adăpostească într-o debara, 
trăgându-și însoțitorul după el. Preşedintele iranian 
dădea semne că devenea tot mai lucid pe măsura 
trecerii timpului: adrenalina datorată neașteptatei 
aventuri prin care trecea diminua vizibil efectul 
hipnotic al narcoticelor. 

- Ce se întâmplă? se întreba cu voce tare unul din 
cei doi bărbaţi de pe coridor. Parcă e sfârșitul lumii! Mai 
întâi membrii trupelor speciale fidele lui Pashelvi care 
vin aici cu elicopterul, apoi focurile astea nebunești de 
armă. Cel puţin zece dintre oamenii noștri ţin în bătaia 
puștii un comando baricadat în depozitul de muniţie. 

- Cică suntem atacați de un misterios grup de 
teroriști care intenționează să-l elibereze pe fostul 
președinte, răspunse celălalt. Trebuie să demontăm 
cât mai repede aparatura și decorurile: Pashelvi nu 
poate risca să se afle că toate interviurile acelea ale 
lui Tahrjani erau înregistrate și transmise de aici. 

Mintea lui Oswald procesa cu viteza luminii 
datele și proaspetele informaţii aflate de la cei doi. 
Tâşni în coridor cu pistolul în mână, îndreptându-l 
spre cei doi tehnicieni de televiziune. 

- De cât timp aveţi nevoie pentru a pregăti trans- 
miterea unui comunicat televizat? îi întrebă omu- 
leţul, spre mirarea lor. 

- De câteva minute, răspunse unul dintre ei, 
înspăimântat. 

Omul era în stare să facă orice ca să scape cu viaţă. 
Iar bărbatul din faţa lui, deși incredibil de mic de statură 
și aparent foarte fragil, nu părea deloc să glumească. 

- Și câte secunde poate vorbi președintele Tah- 
rjani înainte ca emisia să fie întreruptă de la centru? 
mai întrebă Oswald. 

- Avem posibilitatea să ne suprapunem peste toate 
canalele de televiziune care transmit pe teritoriul 
național. Nu le va fi deloc ușor să ne bruieze transmi- 
sia și s-o întrerupă. Aveţi la dispoziție circa trei minute 
inainte ca să poată interveni cineva. 

- Atunci să mergem pe platou. Luaţi-o înainte, 
le ordonă Breil. 

Câteva minute mai târziu, programele difuzate de 
canalele naţionale iraniene se confruntară simultan 

cu niște interferenţe neobișnuite, apoi, brusc, pe ecra- 
nele televizoarelor deschise la acea oră apăru imaginea 
clară a președintelui Tahrjani. 

- Mă adresez poporului Republicii Islamice Iran, 
poporului meu. În urma complotului pus la cale de 
trădătorul autoproclamat preşedinte, am fost închis 
într-o celulă și drogat. Trebuie să știți că nu m-am 
gândit niciodată să renunţ ca un laș la funcţia pe care 
mi-a încredinţat-o poporul. Acum vă chem să-mi fiți 
din nou alături şi să vă mobilizați în masă ca să-l 
alungaţi pe dictatorul asasin și să reinstauraţi repu- 
blica. Mă adresez în primul rând comandanților for- 
țelor armate și revendic funcţia de președinte în fața 
Iranului, a poporului meu și a lui Allah, glorie și 
binecuvântare numelui său. 

Un val de indignare cuprinse întregul Iran. 


- Trebuie să ne grăbim, domnule președinte. Îna- 
inte ca mesajul dumneavoastră să genereze o contra- 
revoluţie, pot trece câteva zile bune, spuse Oswald 
scoțându-l din platou pe Tahrjani. Noi trebuie însă 
să plecăm de aici chiar în clipa asta. 

Cei doi ajunseră în depozitul de muniţie. Soldaţii 
americani îi adresară un salut indiferent președintelui 
Tahrjani. În schimb, pe Breil îl întâmpinară cu mare 
entuziasm. 

- Ne pregăteam să aprindem lumânările în cinstea 
sărbătoritului fără dumneavoastră, i se adresă unul 
dintre membrii comandoului. Doi dintre noi am 
ținut inamicul sub tir continuu până când ceilalți au 

reușit să încarce lansatorul de rachete. A fost sufi- 
cient să mișcăm cu numai câteva grade turela ca să 
avem obiectivul în bătaie. Aveţi onoarea să aprindeți 
focul, domnule comandant. 

Cele treizeci de Katiușe plecară una după alta, ase- 
menea unei banale rafale de mitralieră. Zidul clădirii 
principale fu distrus instantaneu de seria de explozii care 
urmă. În decurs de numai douăzeci de secunde, totul 
se terminase. În locul ferestrelor de la care iranienii îi 
țineau sub tirul armelor se afla acum o gaură uriașă, 
fumegândă, rămășițele militarilor aflați în slujba lui 
Pashelvi fiind îngropate sub imensul morman de moloz. 


- Repede, luaţi-o către elicopter! spuse Breil, arătând 
spre aparatul staționat la circa cincizeci de metri distanță. 

Era convins că iranienii dăduseră alarma, astfel 
incât, nu peste multă vreme, întreaga armată iraniană 
avea să se afle pe urmele lor. 


Mercenarii din forțele speciale ale lui Pashelvi 
trimiși la baza unde era ţinut prizonier fostul pre- 
ședinte le ordonaseră militarilor în termen care păzeau 
depozitul de armament să fie pregătiți să deschidă 
focul împotriva inamicului. Superiori numeric, ira- 
nienii ar fi trebuit să respingă cu ușurință incursiunea 
comandoului condus de Breil. 

Ulterior, Pashelvi urma să anunţe că ex-pre- 
ședintele trădător, în înţelegere cu americanii și isra- 
elienii, organizase o tentativă de lovitură de stat, 

scopul urmărit fiind predarea Republicii Islamice Iran 
în mâinile necredincioşilor. 

Însă cei câțiva soldaţi slab instruiți care păzeau 
depozitul rămăseseră paralizați de frică în faţa focului 
dezlănțuit de comandoul american și nu reacționaseră 
în nici un fel. Iar acum asistau neputincioşi cum micul 
grup urca la bordul elicopterului Shavabiz. 

Militarului american care se așeză pe scaunul pi- 
lotului aparatului nu-i fu greu să se acomodeze cu 
manetele. Cunoștea mașinăria la perfecție și în decurs 
de câteva secunde elicopterul se ridică de la sol în 
strigătele de triumf ale membrilor comandoului. 

Când se depărtară de bază iraniană, președintele 
Tahrjani îi întinse mâna lui Breil. 

- Mulţumesc, Oswald, îi spuse. Apoi se întoarse 
spre ceilalți cu o expresie recunoscătoare pe chip: Vă 
mulțumesc tuturor, domnilor. 

- Ne veți mulţumi când se va termina totul, domnule 
președinte: e încă devreme să sărbătorim, îi răspunse 
Breil, apoi se întoarse către pilot: Păstraţi direcția spre 
marea Caspică. Vom zbura la altitudine mică de-a lungul 
coastei până în Turkmenistan. Și să sperăm că aviația 
militară iraniană nu va da dovadă de exces de zel. 


Denver, 2007 


Sara Terracini nutrea o afecţiune sinceră și pro- 
fundă pentru Lilith Haber. Era foarte îngrijorată pen- 
tru soarta bătrânei. 

Lilith se închisese într-o tăcere rigidă și îndărăt- 
nică, învăluindu-și durerea în platoșa grea a abuliei: 
nimic nu avea puterea s-o scoată din apatie. 

Sara încerca în toate felurile să se facă utilă: Breil 
o rugase să aibă grijă de Lilith cel puţin până la in- 
toarcerea sa. 

- Până la întoarcerea sa... murmură Sara pentru ea 
însăși. Oh, cine ştie ce s-o fi întâmplat cu tine, Oswald... 


Marea Caspică, 2007 


Elicopterul aproape că atingea cu patinele supra- 
faţa apei. 

Cele două avioane F5 Tiger de anticariat ale avi- 
aţiei iraniene își anunţară apariția ca două puncte la 
orizont, urmate de o dâră de fum postcombustie. 
Câteva secunde mai târziu, țâșneau prin stânga și prin 
dreapta elicopterului. 

- Acum vor face o voltă largă, iar dacă nu ate- 
rizăm și ne predăm, vor trage în noi. Fosilele alea 
două sunt totuși capabile să ne doboare dintr-o 
singură rafală de mitralieră, spuse pilotul. 

- Cât mai avem până la graniță? 

- Vreo cincizeci de kilometri. Prea mult ca să 
sperăm ceva. 

- Să încercăm, totuși! replică Breil. Dacă ne pre- 
dăm, bătălia e cu siguranță pierdută... 

- Atunci, ce ne facem cu ceilalți doi, domnule? 


VÂNTUL DEMONILOR 791 


Două elicoptere de luptă Cobra planau în fața lor, 
tăindu-le orice posibilitate de înaintare. Nu mai era 
nici O scăpare. 

- În faţa unui comitet de întâmpinare atât de 
numeros, nu cred că ne rămâne altceva de făcut decât 
să le facem pe plac, rosti atunci Oswald, cu un sar- 
casm amar. 

Elicopterul Shabaviz 2061 ateriză pe plaja din 
apropiere. Cu ţeava tunului de pe unul din elicop- 
terele Cobra ţinându-i în bătaie, cei şase americani, 
Breil și președintele iranian Tahrjani ridicară mâinile 
în semn de capitulare. Cel de-al doilea aparat Cobra 
ateriză la rândul său, într-un vârtej de stropi de apă 
și nisip. Din el cobori un ofiţer superior în uniformă. 

Ajungând în faţa fugarilor, luă poziţia de drepți 
și salută cu mâna la chipiu. 

Tahrjani îl privea uluit, în vreme ce ofiţerul spuse: 

- După discursul dumneavoastră televizat, dom- 
nule președinte, oamenii au ieșit pe străzi scandân- 
du-vă numele. Toate unitățile forțelor armate și-au 
reinnoit jurământul de credință față de republică, de 
drapel și de dumneavoastră. Sunteţi președintele 
nostru legitim. Pashelvi a dispărut fără urmă: nimeni 
nu ştie ce s-a întâmplat cu el. Sunt zvonuri cum că 
ar fi fugit după primele mișcări de nemulțumire, în 
vreme ce unele voci susțin că s-ar ascunde undeva, 
pe la periferia capitalei. Am venit să vă conduc înapoi 
la Teheran, domnule. Orașul a fost eliberat de sub 
jugul opresiunii și vă așteaptă. 

Înainte de a se despărți, Oswald obținu din partea 
preşedintelui iranian promisiunea unei discreții ab- 
solute asupra operaţiunii care dusese la eliberarea sa, 
cel puţin până la sfârșitul întregii afaceri. Iar Breil 
era conștient că mai erau încă multe mutări de făcut. 
Partida nu se încheiase încă. 


Denver, 2007 


Sara 'Terracini nu-și putea dezlipi privirea de la 
imaginile transmise prin intermediul mondoviziunii: 
în Iran, o lovitură de stat fusese dejucată fără vărsare 
de sânge. 

Președintele Tahrjani reușise să revină la putere 
şi în cadrul unei scurte conferințe de presă spuse că 
nu și-ar fi putut niciodată imagina că va fi obligat 
vreodată să mulțumească celor pe care în trecut îi 
considerase dușmanii lui de moarte. 

Sara era convinsă că Oswald Breil era implicat în 
toată afacerea aceea. 


Oceanul Indian, 2007 


Bernstein observă de la înălțime manevra șalupei 
și ciudatul schimb de proprietar al valizei. Apoi privi 
concentrat valurile mării de sub el. Vasul se afla la 
câțiva kilometri de uscat și ar fi fost capabil să străbată 
distanţa înot. Trebuia doar să coboare până la ușa 

de fier situată în apropierea liniei de plutire şi să se 
arunce în apă. Tocmai se pregătea să coboare de pe 
punte, îndreptându-se spre scara interioară, când 
zgomotul de motor al unui elicopter îl făcu să se 
răzgândească. Din ascunzătoarea sa, căpitanul 
Mossadului reuși să distingă feţele celor doi bărbați 
care coborâră din aparatul care aterizase pe punte. 

Îl recunoscu imediat pe Gholam Pashelvi, deși 
acesta își răsese barba și nu mai purta pe cap obiș- 
nuitul său turban. 

Pe cel de-al doilea nu-l recunoscu imediat. După 
câteva secunde însă, adevărul i se revelă brusc, în toată 
realitatea sa dramatică. Iar Bernstein se hotărî pe loc 
să renunţe la evadare: trebuia să rămână cu orice preț 
la bord şi să afle ce căuta omul pe care îl cunoștea 
atât de bine pe un petrolier iranian implicat aparent 
într-un trafic obscur cu ţiţei. 

Calculă cât timp mai avea la dispoziţie înainte de 
a i se aduce din nou masa: peste o oră trebuia să fie 
găsit în cabina-celulă. Apoi avea să iasă din nou și să 
găsească o modalitate de a lua legătura cu Breil. 

Din fericire, paza de pe navă nu părea să fie prea 
severă. Se strecură de-a lungul coridoarelor, căutând 
drumul spre cabină. Deodată, vocile care se auzeau 
din sala de ședințe de lângă cabinele ofițerilor îl 
determinară să se oprească şi să asculte. 

În sală se aflau Pashelvi, nelipsitul său om de în- 
credere Nard, traficantul de arme Fadah și noul-venit. 

Acesta din urmă vorbea pe un ton autoritar: 

- A fost o mare greșeală să subestimaţi un personaj 
de anvergura lui Oswald Breil: cu numai zece oameni 
înarmaţi nu veţi reuși niciodată să-l opriți. Această 
dramatică schimbare de program ne dă mare bătaie 
de cap. Dar asta e! Acum este inutil să mai reproșăm 
ceva cuiva! 

- Faptul că nu mai sunt președintele Iranului nu 
schimbă cu nimic termenii acordului nostru, 
răspunse Pashelvi. În urma acestei operațiuni vă veți 
bucura oricum de compensaţia și drepturile asupra 
cărora ne-am înţeles. Fiţi pe pace, nu voi rămâne în 
dizgrație prea mult timp: vă amintesc că plutoniul 
se află în mâinile noastre şi că în aceste momente și 
pe această navă cei mai destoinici oameni de știință 
ai țării mele construiesc o megabombă atomică. În 
curând, dezideratul nostru comun, dispariția Statului 
Israel de pe faţa pământului, va deveni realitate. Și 
apoi o să vedeţi că, după ce lumea islamică imi va 
recunoaște meritele, premiul pe care îl voi primi va 
fi mult mai consistent decât președinția unui stat. 

Pashelvi vorbea cu aerul transpus al celui care 
simte că puterea îi scapă printre degete. Cum nimeni 
nu îl întrerupse, continuă: 

- Peste câteva zile vom ajunge în dreptul 
strâmtorii Hormuz. În clipa aceea, bomba trebuie să 
fie gata. Apoi se întoarse spre noul-venit: Dumnea- 
voastră și prețioasa noastră încărcătură veţi debarca 
în Dubai. Aveţi misiunea să duceți bomba intactă în 
Israel. 

- Vă cer scuze că intervin, Excelenţă, îl întrerupse 
Fadah. Aceste amănunte depășesc atribuţiile mele de 
mediator al afacerii. În plus, aș dori să subliniez faptul 
că un periculos agent al Mossadului este în aceste 
momente ostaticul dumneavoastră din cauza interven- 
ției clientului meu. Investigațiile efectuate de Bern- 
stein puteau să ruineze intreaga afacere. În orice caz, 
vreau să vă spun că nu voi mări prețul asupra căruia 
am convenit, dar voi cobori şi eu în Dubai, având în 
vedere că eu m-am achitat de partea ce-mi revenea. 

- Nici nu ştii câtă dreptate ai, Fadah. Într-adevăr, 
ţi-ai făcut datoria. 

La un semn imperceptibil din cap al lui Pashelvi, 
in mâna lui Nard apăru un pistol. Focul, unic și 
precis, îl trimise pe loc în lumea celor drepți pe tra- 
ficantul de arme. 

- Și cu Bernstein ce facem, domnule? întrebă Nard 
Sourush, cu pistolul încă în mână. 

- Vom mai aștepta câteva zile înainte de a-l li- 
chida: evreii sunt întotdeauna plini de resurse neaș- 
teptate și poate că ne va putea fi de folos. Atâta vreme 
cât e la bordul petrolierului, nu poate face nimic care 
să ne afecteze. 

Bernstein îşi continuă drumul pe coridoare, plin 
de precauţie: auzise suficient. Ușa din sala hărților 
era întredeschisă. Vederea unui computer îi provocă 
șefului șeful secției 8200 a Mossadului aceeaşi stare 
de extaz pe care ar fi resimţit-o la vederea unei oaze 
după parcurgerea câtorva zeci de kilometri prin deșert. 
Intră tiptil şi reuși să tasteze câteva cuvinte pe care 

le trimise pe adresa de e-mail a Sarei Terracini. Apoi 
zgomotul de pași de pe coridor îl obligă să-și aban- 
doneze poziția. 


Denver, 2007 


Sara Terracini se ridică și o ajută în tăcere pe Lilith 
să strângă masa. Deznădejdea demnă a femeii o mo- 
lipsise, iar faptul că nu avea nici o veste de la Oswald 
nu făcea decât să-i crească starea de neliniște. 

Se așeză în fața computerului și tastă parola căsuţei 
de e-mail. 

Mesajul conţinea doar două cuvinte: Still alive — 
„Încă în viață“. Expeditor: căpitanul Bernstein. 


Oceanul Indian, 2007 


Bărbatul intră în sala hărților, se așeză în faţa 
computerului și tastă câteva cuvinte, după care ex- 
pedie mesajul de e-mail. 

„Winning Horse este în extaz. Nu mai prezintă 
incredere“, scrisese personajul misterios care aterizase 
cu elicopterul pe puntea petrolierului. Odată ieșit din 
rețea, urcă pe puntea de comandă, unde îl aștepta 
Pashelvi. Cei doi avură o discuţie scurtă, apoi necu- 
noscutul se îndepărtă, după ce solicită din nou confir- 
marea datei și a orei de întâlnire în rada portului 


Duba. 

Bernstein se întorsese în cabină și incuiase ușa. Câ- 
teva minute mai târziu, vuietul motoarelor ambalate 
la maximum îi dădu de înţeles că petrolierul își 
reluase drumul. Apoi auzi și zgomotul elicopterului 
care decola. 


Washington, 2007 


Phil Damiano zâmbea mulţumit. Lângă el, gene- 
ralul Corrige participa și el cu entuziasm la sărbă- 
torirea evenimentului: incursiunea-blitz a comandoului 
condus de Oswald Breil le salvase funcțiile. 

- Foarte bine, domnilor, intră în subiect Oswald. 
Am reușit să redăm legitimitatea guvernului unei țări 
islamice. Sunt convins că de aici incolo politica pre- 
ședintelui Tahrjani, și a Iranului în general, va înre- 
gistra o schimbare radicală a poziţiei față de țările 
noastre. Nu trebuie însă să uităm că o cantitate im- 
portantă de material radioactiv se află încă în mâinile 
unora dintre cei mai periculoși criminali din lume. 
În plus, sunt încredințat că tot ei sunt și cei care l-au 
răpit pe căpitanul Bernstein. Sper din toată inima să 
mai fie în viață. 


Denver, 2007 


De cum trecu pragul casei Habar, Oswald fu întâm- 
pinat cu bucurie de Sara, care alergă să-l îmbrățișeze. 


798 MARCO BUTICCHI 


Felul în care era primit îl făcu să uite preț de câteva 
minute de starea de nesiguranţă care îl măcina. 

- Mi-am făcut griji pentru tine, spuse Sara, 
mângâindu-i obrazul încordat și obosit. 

- De data asta ai procedat bine făcându-ți griji, 
răspunse Oswald aparent vesel. 

- Nu te ţine de glume, Oswald. N-am avut câteva 
zile veşti de la tine. 

- N-o să-ți vină să crezi, dar am ajuns într-un loc unde 
nu era nici o cabină telefonică, remarcă șăgalnic Oswald, 
trecându-și degetele prin părul ei. Ce face Mame-loshen? 

- Mă preocupă foarte mult starea ei: pare să se fi 
transformat într-o statuie de gheață. Înainte de toate 
insă, trebuie să-ți spun altceva: am primit un mesaj 
de la Bernstein. Zice doar atât: Still alive. 

- Mereu tânăr, Bernstein al nostru! exclamă Os- 
wald. Still alive... Sunt cuvintele pe care o foloseam 
pe vremea când lucram amândoi la Mossad ca să ne 
înștiințăm unul pe celălalt că, deși ne aflam în pericol, 
eram sănătoși și urma să facem tot ce depindea de 
noi ca să ne întoarcem teferi acasă. 

În clipa aceea, Lilith Habar intră în cameră, iar Breil 
și Sara își îndreptară atenţia asupra ei, încercând s-o 
distragă de la amintirile dureroase și să-i aline suferința. 


Paraguay, 2007 


Deman van der Duick citi mesajul cu neliniște 
crescândă: iînţelesese că Pashelvi nu mai era calul 

câștigător pe care trebuia pariat încă de când mu- 
sulmanul acela smintit scăpase printre degete pre- 
ședinţia Iranului. Mesajul primit de la unul dintre cei 
mai de încredere oameni ai săi nu făcea decât să-i 
întărească convingerea. 


Denver, 2007 


Oswald se dusese devreme la culcare. Avea nevoie 
de odihnă ca să acumuleze energia necesară pentru 
a reuși să parcurgă și ultima parte a cursei sale 
impotriva Răului. 

O bătaie ușoară în ușă îl smulse din gândurile sale. 
Sara intră în dormitorul lui. În obscuritatea nopții 
i se păru frumoasă ca o zeiță antică. Din fericire, 
accidentul nu o afectase în nici un fel din punct de 
vedere fizic. 

- De fapt, ce se întâmplă, Oswald? Vrei să-mi po- 
vestești? întrebă ea, așezându-se pe marginea patului. 

- Am intrat într-o mare încurcătură, iar în joc 
sunt implicate forțe periculoase, distrugătoare, răs- 
punse Oswald, apoi îi spuse tot ce aflase despre po- 
tenţiali teroriști nucleari și petroliere aflate în voiaje 
pe mările lumii, ducând încărcătura lor mortală. 

Intr-un târziu concluzionă: 

- Când Mame-loshen o să se simtă ceva mai bine, 
ne vom lua câteva zile de vacanţă. Tu și cu mine... 
De fapt, ce-ar fi să plecăm... chiar acum?! Ai fost 
vreodată în Paraguay? 

- Paraguay? Bârlogul lui van der Duick. Reușești 
întotdeauna să mă surprinzi, Oswald Breil. Nu ți-au fost 
suficiente primejdiile prin care am trecut până acum? 

- Nu, Sara. Partida nu e încă jucată. Trebuie să-i 
oprim pe oamenii aceia. Pe urmă, să nu uităm că am 
un prieten în mâinile lor, că trebuie să răzbun moar- 
tea unui tată și atentatul asupra... hm... celei mai dragi 
prietene a mea. 


A doua zi dimineaţa, Lilith se trezi devreme, iar 
Oswald, care era de mult în picioare, ceru să-i 
vorbească. 

- De pe vremea când eram un copilandru și până 
astăzi, când sunt un bărbat matur, ai fost întotdeauna 
confidenta mea preferată. Sara și cu mine vom pleca 
în Paraguay... 

Apoi, Oswald îi destăinui în câteva cuvinte bă- 
nuielile sale. 


Washington, 2007 


- Cum se poate una ca asta? comenta cu voce tare 
Phil Damiano. Ce vrea să insemne faptul că VLCC- 
ul Zobereb a fost văzut aproape în același timp în 
patru zone diferite de pe glob? Fie vasul acela și echi- 
pajul lui au darul ubicuității, fie... fir-ar a naibii de 
treabă! Cele patru VLCC-uri iraniene sunt aproape 
identice: e suficient să li se schimbe numele la trei 
dintre ele ca să avem patru Zobereb în voiaj prin jurul 

lumii. De altfel, toate patru erau la un moment dat 
amarate în largul insulei Kharg. 


Oceanul Indian, 2007 


Bernstein efectuă aceeași manevră ca să descuie ușa 
cabinei. 

Se putea spune că devenise expert în materie de 
sisteme de închidere. 

Vasul naviga cu viteză maximă spre golful Persic. 

Căpitanul Mossadului binecuvântă sistemele 
electronice care permiteau ca un colos ca petrolierul 
pe care se afla să poată fi manevrat de o mână de oa- 
meni: noaptea cu greu puteai întâlni un suflet de om 
pe coridoarele navei Zobereb. 

Bernstein se strecură din nou în sala hărților: voia 
să trimită un nou mesaj, dar de data aceasta trebuia 
să-l codifice, în eventualitatea în care ar fi fost des- 
coperit. Nu avea la dispoziție codul său personal de 
criptare; aşa că trebuia să se bazeze doar pe fantezie. 
Și, mai presus de orice, trebuia să se grăbească: ieșirea 
sa neanunțată ar fi putut fi descoperită în orice moment. 


Denver, 2007 


Înainte să-și pună computerul în geanta de voiaj, Sara 
își verifică din obișnuință căsuţa de e-mail. Emoționată, 
observă că Bernstein îi trimisese un nou mesaj. 

PUBORDETAGULFZOHERRATAUS era 
singurul cuvânt pe care Bernstein i-l trimisese din cine 
știe ce colț îndepărtat al lumii. Deși se putea considera 
printre cei mai mari experţi din lume în decriptare, 
Sara nu reuși să înțeleagă sensul mesajului. Era ca și 
cum un copil ar fi apăsat la întâmplare tastele com- 
puterului. Fără nici o logică. 

Așteptă până când Oswald își incheie convorbirea 
telefonică cu Phil Damiano, apoi intră în birou cu 
mesajul de la Bernstein copiat pe o bycată de hârtie. 

- Ce s-a întâmplat, Oswald? îl întrebă zărindu-i 
expresia încruntată de pe chip. 

- Am aflat de la Damiano că în aceste momente 
există patru nave identice, cu un nume identic afișat la 
prora, care navighează în patru locuri diferite de pe 
mapamond. Una dintre acestea ar putea fi implicată în 
trafic cu material radioactiv destinat distrugerii Israelului. 

- Și care e numele acestei nave multiplicate? 

- Zobereb, este o VLCC construită recent în Chi- 
na, împreună cu alte trei surori gemene. 

- Un mic pas înainte, totuși, spuse Sara, încercuind 
cu un creion cuvântul „Zoher“ din mesajul PUBORDE- 
TAGULEZOHERRATAUS primit de la Bernstein. Nu 
ești tu cel care spune mereu că nu există coincidențe? 

- Când l-ai primit? întrebă Oswald, brusc inte- 
resat când dădu cu ochii de mesaj. 

- Acum câteva minute. Și pur și simplu nu reușesc 
să-i dau de cap. Mă gândeam să-i trimit mesajul lui 
Toni, în speranța că programele de la laborator se 
vor descurca mai bine decât mine. 

- Nu cred că-i nevoie, Sara. Mesajul este scris în ceea 
ce se numește alfabetul Poppins, întrucât l-am inventat 
urmând exemplul celebrului personaj de film: era unul 
din sistemele folosite de agenții Mossadului pentru 
schimbul de informaţii. E suficient să descompui cu- 
vântul în silabe și să-ți pui puțin imaginația la lucru. 
Bineînțeles că nu este vorba de o metodă științifică... 
Uite, privește aici: Pu este simbolul plutoniului în 
tabelul elementelor chimice. „Pu bord“ ar putea în- 
semna „plutoniu la bord“. „ETA“ este acronimul pen- 
tru Estimated Time of Arrival - orarul estimativ de 
sosire — în limbajul maritim comercial. 

- Așadar: estimez să ajung în „Gulf“ - iar la acele 
latitudini nu poate fi vorba decât despre golful Persic 
- la bordul lui ZoPer... 

- Exact, Sara. Să recapitulăm: plutoniul se află la 
bord. Ne aflăm în drum spre golful Persic cu Zober... 
Nu înțeleg totuși ce înseamnă partea finală a mesa- 
jului: „rataus“. Până una-alta, îl sun pe Damiani ca 
să-i aduc la cunoștință acest nou pas înainte pe care 
I-l datorăm lui Bernstein. 


Oceanul Indian, 2007 


Căpitanul Bernstein ieși din sala hărților și se 
indreptă spre cabina în care îl închiseseră răpitorii. 
Străbătea un coridor cu vedere spre exterior când, 
deodată, le văzu ițindu-se din beznă: trei bărci de 
cauciuc cu motor, închise la culoare, alunecau rapid 

pe marea liniștită. Reducându-și viteza, flancară 
petrolierul. Câțiva bărbați lansară mai multe ventuze 
magnetice care se atașară de ușa de fier din lateralul 
carenei. Înarmat cu o rangă, unul dintre membrii co- 
mandoului reuși să forțeze ușa, deschizând-o. Bern- 
stein rămase ascuns, urmărind manevrele de abordaj: 
era evident că atacatorii, înarmaţi până-n dinţi, erau 
foarte bine antrenați. Căpitanul Mossadului înțelese 
că o ocazie ca aceea nu avea să se mai ivească nici- 
odată; în plus, avea sentimentul că nu peste mult timp 
pe nava aceea avea să fie mult prea cald pentru el. 

Membrii comandoului săriră la bord şi se făcură 
nevăzuţi în pântecele VLCC-ului. 

Bernstein cobori pe una din scările secundare. 
Atacatorii nu lăsaseră santinele care să le asigure calea 
de retragere nici la ușa petrolierului, nici pe bărcile 
de cauciuc, legate cu parâme de navă. 

Își luă avânt și sări într-una dintre bărci. Porni cele 
două motoare externe de două sute de cai-putere și 
verifică cât combustibil avea la dispoziție. Îşi spuse 
că mercenarii proveneau, probabil, de pe o navă de 
sprijin care naviga la mică distanță de petrolier: nu 
era suficientă benzină pentru a parcurge cele peste 
trei sute de kilometri până la țărm. Bernstein își spuse 
că se va gândi mai târziu la asta: acum trebuia să se 
indepărteze cât mai repede de Zohereb. 

Slăbi parâmele care ţineau bărcile legate de petro- 
lier și văzu cum carena alunecă pe lângă el, indepăr- 
tându-se în noapte. 

- Paraguay, spunea bărbatul de la volanul vechiu- 
lui Dodge, gesticulând animat, înseamnă în limba 
guarani „apa care merge spre apă“. De altfel, e foarte 
ciudat faptul că o ţară cu un asemenea nume este unul 
din cele două state ale Americii de Sud care nu au 
deschidere la mare. Numele meu este Norberto Ro- 
das și sunt complet la dispoziția dumneavoastră, 
domnule Breil. Domnul director Damiano m-a sunat, 
spunându-mi să fac tot ce-mi cereți. 

Oswald zâmbi amuzat: colaboratorii externi ai 
serviciilor secrete, și mai ales cei din țările tropicale, 
îi tratau întotdeauna pe agenţii aflaţi în misiune ca 
pe niște turiști. 

Sara stătea tăcută pe bancheta din spate, privind 
cu luare-aminte traficul haotic din Asunción. Orașul, 
unul dintre cele mai vechi din America de Sud, îi 
amintea de Paris. De altfel, multe clădiri aveau o 
arhitectură asemănătoare celor din capitala Franţei, 
cel mai elocvent exemplu fiind Panteón de los Hé- 
roes, aproape identic cu Hotel des Invalides. 

- Ca să nu atragem prea mult atenţia, continuă 
Norberto Rodas, am preferat să nu vă rezerv camere 
la hotel, ci am închiriat o casă în apropierea pro- 
prietății lui van der Duick. 

- Ce fel de om este? Vorbiţi-mi puţin despre el. 

- Ce să vă spun? Deman van der Duick este unul 
dintre personajele cele mai cunoscute ale acestei țări. 
Fără doar şi poate că este cel mai bogat. În anturajele 


806 MARCO BUTICCHI 


care îi sunt ostile - puţine la număr, ca să fiu sincer 
- se vorbește că în spatele său se află afaceri nu tocmai 
curate sau că ar fi legat de politicieni susținuți de car- 
telurile drogurilor din America de Sud. Până acum însă 
nu s-a verificat nici una dintre aceste ipoteze. În plus, 
van der Duick este considerat un mecenat. N-aș putea 
să număr fundațiile filantropice care poartă numele 
său sau pe ale rudelor sale apropiate. În plus, toată 
lumea consideră demn de toată admiraţia faptul că 
este atât de atașat de părinții săi adoptivi. 

- O clipă. Cum adică „adoptivi“, Norberto? 

- Așa cum aţi auzit, domnule Breil. Cred că adop- 
ţia s-a făcut înainte de cel de-al Doilea Război Mon- 
dial, când el avea cinci sau șase ani. A sosit în America 
de Sud din Germania. 

- Nu din Olanda? întrebă Oswald, mirat. 

- Nu, domnule. Din Germania, din câte ştiu. A 
rămas orfan, iar soții van der Duick, lucrători onești 
de origine olandeză, au hotărât să-l adopte. Deman 
i-a răsplătit având o viață plină de remarcabile și 
fulgerătoare succese. 

- Jată, aţi pus punctul pe „i“: primele lui succese 
vor constitui punctul de plecare al investigației noastre. 
Ai vreun prieten la Banco Central, Norberto? 

- CIA are prieteni peste tot, domnule Breil. 
Problema este să aflăm dacă sunt într-adevăr prietenii 
noştri sau ai lui van der Duick. În Paraguay orice miş- 
care trebuie făcută cu multă precauţie. 

- Încă nu am cunoscut vreo țară în care să nu fii 
nevoit să fii prudent... 

- Iată, am ajuns. În dreapta dumneavoastră se află 
vila van der Duick. 

Asemenea tuturor clădirilor din Asuncion, şi casa 
magnatului releva influenţele arhitecturii pariziene. 
Vila era înconjurată de un zid înalt de incintă. O 
poartă impunătoare de fier forjat cu vârfuri aurite 
în formă de săgeată bara accesul spre aleea mărginită 
de copaci care ducea spre construcţia elegantă cu două 
etaje datând de la sfârșitul secolului al XIX-lea. 

Spre fațadă se deschideau câte opt ferestre și bal- 
coane pe fiecare nivel. Forma construcției părea să 
fie paralelipipedică. Obiectivele camerelor de luat vederi 
cu circuit închis supravegheau întreaga proprietate. 

Complexul nu avea nimic în comun cu uriașele 
proprietăți ale latifundiarilor sud-americani sau, mai 
rău, cu cele ale traficanţilor de droguri, care afișau 
un lux ostentativ. Reşedinţa lui van der Duick era 
caracterizată de bun-gust și o sobrietate elegantă. 

Telefonul lui Oswald sună, în timp ce automobilul 
condus de Rodas pătrundea pe poarta unei case situate 
la circa cincizeci de metri de cea a lui van der Duick. 

- Mulţumesc pentru primirea pe care mi-ai orga- 
nizat-o, Phil, spuse Breil. 

- Era de datoria mea, domnule Breil, din moment 
ce acționaţi pentru binele întregii lumi, nu-i așa? îi 
răspunse directorul CIA. Apoi continuă: Am reușit 
să dăm de Zobereb. A ajuns azi-dimineaţă în dreptul 
coastelor Omanului. E un vas-fantomă, Oswald: toți 
cei aflați la bord erau morţi. 


808 MARCO BUTICCHI 


- Și... şi Bernstein? întrebă Breil, simțind un 
ghimpe în inimă. 

- Nu, Oswald. Nu era nici urmă de Bernstein, dar 
nici de omul de încredere al lui Pashelvi, Nard Sou- 
rush. Toţi ceilalți însă au fost uciși probabil de mem- 
brii unui comando de militari foarte bine antrenați. 
Pe urmă, în interiorul unui compartiment de marfă 
al vasului am descoperit un fel de container special 
transformat într-un laborator dotat după ultimele 
standarde pentru cercetări în domeniul nuclear. Ex- 
perții noștri susțin că aparatura ar fi urmat să fie 
folosită la fabricarea unei bombe atomice de mare 
potenţial, bazată pe particule de plutoniu. În laborator 
au fost descoperite cadavrele a patru dintre cei mai 
importanți oameni de știință iranieni în domeniul 
fizicii nucleare, precum și cele ale unor experţi tehnici. 
Nava a fost comutată pe pilot automat și programată 
să eşueze. În semn de dispreț macabru, trupul ciuruit 
de gloanţe al lui Pashelvi a fost legat de timonă. 


Oceanul Indian, 2007 


Când Bernstein înţelese că se afla în siguranță, 
reduse viteza bărcii și observă de la distanță petro- 
lierul Zobereb, navigând paralel cu el. 

Distinse în noapte licăririle focurilor de arme 
automate: probabil că misterioșii atacatori îi mă- 
celăriseră pe toți cei aflaţi în momentul acela pe Zo- 
hereb. Câteva minute mai târziu, un elicopter își făcu 

apariția din senin, aterizând pe punte. Abia în clipa aceea, 
Bernstein hotări să se îndepărteze definitiv de navă. 

După calculele sale, parcursese peste o sută cinci- 
zeci de kilometri când, deodată, cele două motoare 
se opriră. Căpitanul Mossadului se pregăti pentru 
câteva ore lungi de așteptare, petrecute într-o barcă 
în derivă. Calculele sale spuneau că țărmul se afla la 
mai puţin de o sută de kilometri distanță. 


Elicopterul ateriză lin pe puntea VLCC-ului: Zo- 
hereh. După ce singurul său pasager cobori, șeful 
comandoului se îndreptă spre el. 

- Am făcut curăţenie, domnule. 

- Și Bernstein? 

- Nici eu, nici oamenii mei nu am dat de urma 
agentului Mossad. Și Nard Sourush a dispărut. 

- Mai bine, comentă nou-venitul. Probabil că smin- 
titul acela de Pashelvi i-a ordonat gorilei sale să-l lichi- 
deze pe evreu. Cât despre Sourush, chiar dacă a reușit 
să fugă, nu va putea face nimic de unul singur, din 
moment ce va fi căutat de poliţiile din toată lumea. În 
orice caz, ne-au scutit de neplăcerea de a-l ucide pe 
Bernstein. Hai, incărcaţi bomba în elicopter. Nu-mi 
permit să mai pierd vremea pe aici. 


Asunción, 2007 


Trecuseră trei zile de când Oswald Breil răscolea 
în arhiva de la sediul Banco Central din Asuncion: 

nu reușise să descopere nimic în plus față de infor- 
maţiile pe care i le comunicase Bernstein. „Bietul 
Bernstein!“ își spuse Oswald. Pe măsură ce trecea 
timpul, speranţele ca prietenul său să mai fie în viață 
erau tot mai mici. 

Sara era mereu cu el; ajutându-l la investigaţii. 
Prezenţa ei era suficientă ca să-i mai atenueze neli- 
niștea. Cea mai mare parte a zilei și-o petreceau amân- 
doi între pereţii camerelor în care fusese colocată 
arhiva băncii. Seara rămâneau în casa închiriată, iar 
Oswald îi scria lui Mame-loshen: avea de îndeplinit 
o promisiune. Mame.-loshen acceptase să-l știe pe Os- 
wald în preajma celui care îl omorâse pe Ezer al ei 
cu condiţia ca el s-o ţină zilnic la curent cu des- 
fășurarea evenimentelor. 

Oswald analiza rectificările făcute pe unul din 
documentele din arhiva băncii. Deodată tresări: în 
capul listei din faţa sa scria errata corrige. 

- Sara, am descoperit! exclamă el, lovindu-se cu 
palma peste frunte. Am greșit când am despărțit în 
silabe ultima parte a mesajului lui Bernstein! Nu era 
„Zoher-rattaus“, ci „Zoh-errata-US“. Trebuie să dis- 
cut imediat cu Phil Damiano. Mergem acasă! 

Ca întotdeauna, Norberto conducea vorbind și 
gesticulând în același timp când, deodată, capul îi 
tresăltă spre spate și amuţi brusc. Un glonţ îi pătrun- 
sese în frunte, ucigându-l pe loc. 

Oswald nu avu timp nici măcar să-și amintească 
unde-și ținea pistolul: două braţe puternice îl înșfăcară 

de umeri, trăgându-l afară din mașină. Cu coada ochiu- 
lui observă că și Sarei i se întâmpla același lucru. 


- Bună seara, domnule Breil. Sunt onorat să fiți 
oaspetele meu. Există multe lucruri despre care tre- 
buie să discutăm, și mi-aş dori ca dumneavoastră și 
domnişoara Terracini să dați dovadă de cât mai multă 
elocvență. 

Van der Duick stătea în picioare în mijlocul ca- 
merei, cu un pahar de coniac într-o mână și cu un 
satâr în cealaltă. 

- De ce generalul Corrige? îl întrebă Oswald, 
încercând să-și miște încheieturile strâns legate, ca să 
permită sângelui să circule spre extremități. 

Drept răspuns, Van der Duick îi aplică o lovitură 
de satâr în coapsă. 

- Aici eu sunt cel care pune întrebările, domnule 
Breil, șuieră magnatul, cu o expresie feroce pe chip. 

- De ce Corrige? insistă Oswald. 

Van der Duick ridică din nou satârul, apoi se răz- 
gândi și lăsă braţul jos. 

- O să vă răspund numai dacă îmi veţi spune cum 
V-aţi dat seama. 

- De ce generalul Corrige, șeful oficiului pentru 
Afaceri Externe din cadrul Departamentului de Apă- 
rare al Statelor Unite? repetă Breil. 

Era o nouă probă de curaj din partea sa. Era con- 
știent că van der Duick nu-i va lăsa în viață: aşa că 

alesese să moară onorabil și, mai ales, satisfăcân- 
du-și curiozitatea. 

- Oswald, pentru numele lui Dumnezeu, spune-i 
cum ai reușit să-ți dai seama, îl rugă Sara, legată și ea 
de un scaun metalic. Spune-i că despărțind în silabe 
mesajul lui Bernstein au apărut cuvintele „errata“ și 
„US“. Femeia se întoarse spre van der Duick: Aseară, 
în timp ce citea o errata corrige a unui document de 
la bancă, a avut o străfulgerare. 

- Observ, domnule Breil, că domnișoara Terracini 
este mult mai rațională decât dumneavoastră. 

Braţul lui van der Duick se mișcă cu repeziciunea 
unui şarpe care-și atacă prada, iar satârul șuieră 
sinistru prin aer. Sfera din capul unelte: izbi violent 
braţul lui Breil. 

- În orice caz, nimeni nu va putea spune vreo- 
dată că nu mi-am achitat Întotdeauna datoriile. Spu- 
neți-mi, domnule Breil, aţi auzit vreodată de Lidice? 

- Localitatea rasă de pe fața pământului de naziști 
după moartea lui Heydrich? 

- Constat că sunteţi pasionat de istorie. Populația 
acelui sat a fost pedepsită pentru faptul că a susținut 
atentatul asupra sosiei tatălui meu, oferindu-le adă- 
post asasinilor. Nouăzeci de copii din Lidice au fost 
duși atunci în Germania și supuși unor tratamente de 
medicii Gestapoului. La douăzeci dintre ei le-a fost apoi 
asigurată o existență în spirit arian. Corrige ne dato- 
rează Viaţa Și este gata oricând să ne facă... o favoare. 

- Tatăl dumitale? Ne datorează viaţa? Ce înseamnă 
acești noi? 

- Vedeţi, domnule Breil, că am avut dreptate? 
V-am îngăduit să-mi puneţi o întrebare, iar acum aţi 
inceput deja să mă obosiţi cu curiozitatea dum- 
neavoastră. Ei, bine, vă mărturisesc că-mi face mare 
plăcere să vă lămuresc cum stau, de fapt, lucrurile. 
Da, tatăl meu. Să vedem dacă într-adevăr v-aţi făcut 
temele cum trebuie. Pentru ce carieră s-a pregătit în 
tinerețe Reinhard Heydrich? Și ce anume l-a deter- 
minat s-o abandoneze? 

- Heydrich a fost ofițer de marină, dar a fost 
exclus din Academie pentru că lăsase însărcinată o 
fată. Recent, am mai descoperit și că, în realitate, a 
supravieţuit atentatului în urma căruia a fost declarat 
oficial decedat. 

- E remarcabil să constat că ştiţi mai multe decât 
ceea ce este universal acceptat, domnule Breil. Este 
o plăcere să discut cu dumneavoastră, zău așa. Credeţi 
oare că o persoană cu principii sănătoase, așa cum a 
fost Reinhard Heydrich, ar fi fost capabilă să-și 
neglijeze obligaţiile părintești? Nu numai că m-am 
bucurat de aceeași atenție ca fiii săi „oficiali“, dar, 
existența mea fiind secretă, am beneficiat de afecțiu- 
nea tatălui meu și după ce a fost declarat mort: el a 
fost cel care a pus la cale plecarea mea în America 
de Sud şi infierea mea de către familia van der Duick. 
Vieţile noastre au avut același destin tainic, lucru care 
ne-a apropiat și mai mult. Datorită lui am reușit să 
creez acest imperiu. 

- Mai bine zis datorită aurului pe care tatăl du- 
mitale și alți criminali de război l-au confiscat din 

seifurile țărilor cucerite de naziști și datorită averilor 
de care i-au deposedat pe cei trimiși în lagărele de 
concentrare. Sunteţi nebun, acesta-i adevărul! 

Satârul șuieră din nou prin aer, izbindu-l pe Os- 
wald în plină figură. Sângele țâșni în valuri din rana 
uriaşă de la buză. 

- Nu e deloc în interesul dumneavoastră să fiți 
ireverenţios, domnule Breil. Cu o asemenea atitudine 
nu faceţi altceva decât să mă obligaţi să vă. fac să 
suferiți din ce în ce mai mult. Și, credeți-mă, nu am 
nici cea mai mică satisfacţie atunci când trebuie să 
schingiuiesc o piticanie. Dar, întorcându-ne la dis- 
cuția de mai devreme, cred că sunteți conştient de 
faptul că nu sunt singurul care manifestă simptomele 
acestei nebunii, așa cum o numiți dumneavoastră. 
Sunt mii, poate milioane de oameni care cred că cel 
de-al patrulea Reich se va naște în curând. Eu nu sunt 
altceva decât un simplu executant, dar mă întreb: oare 
voi, dușmanii înverşunaţi ai nazismului, ați crezut 
într-adevăr că un simulacru de proces precum cel de 
la Nürnberg a fost suficient ca să distrugeţi pentru 
totdeauna ideile și proiectele celui de-al Treilea Reich? 
Oare chiar aţi crezut că, odată cu presupusa moarte 
a lui Hitler şi a credincioșilor săi colaboratori, noi 
am fost nimiciţi pe vecie? Chiar v-aţi închipuit că a 
fost suficient să vă faceţi că ştergeţi totul cu buretele 
ca să ne scoateţi din istorie? 

Pe măsură ce vorbea, gâtul lui van der Duick se 
umfla, iar ochii îi ieșeau tot mai mult din orbite. 

Chipul său luase înfățișarea unui smintit căzut pradă 
unei crize de exaltare. 

- Eşti nebun, van der Duick. Ar trebui să fii 
internat într-un ospiciu și băgat în cămașă de forță. 

O nouă lovitură de satâr se abătu greu asupra lui 
Breil. 

- Până aici! urlă van der Duick. O să-mi spui tot 
ce ştii, Breil. Ce ai aflat despre planurile noastre? 

Oswald refuză să mai scoată vreun cuvânt. 

- Bineînțeles, ar fi trebuit să mă aştept la asta, 
Breil. Dar fii fără grijă: ştiu foarte bine cum să 
procedez ca să te dai bătut. Voi fi necruţător, zi de 
zi, oră de oră, și o voi obliga pe prietena dumitale, 
Sara, să asiste la suferințele pe care ţi le voi provoca. 
Și dacă tot nu vei renunţa la tăcere, când nu vei mai 
fi în stare nici măcar să clipești, voi inversa rolurile: 
tu vei deveni spectator, iar Sara va fi protagonista. 

Spunând acestea, van der Duick scoase la iveală din- 
tr-o valijoară un set complet de instrumente stomato- 
logice, apucă un cleşte și se apropie de faţa lui Oswald. 


Denver, 2007 


Lilith Habar rămăsese trează toată noaptea în fața 
computerului deschis, sperând să primească mesajul 
promis de Oswald și să se liniștească. 

Când se lumină de ziuă era încă acolo, în faţa mo- 
nitorului: orele treceau greu, iar veștile de la Oswald 
se lăsau așteptate. 

Lilith știa că nu ar fi putut suporta să-l piardă și 
pe Oswald, mai ales că nu reușise Încă să treacă peste 
moartea lui Ezer. Oswald era tot ce mai avea pe lume. 
Când soarele se inălță pe cer, planul la care Lilith se 
gândise în timpul nopții deveni o hotărâre de 
nestrămutat. 


Asunción, 2007 


Ca de obicei, bucătăreasa lui van der Duick părăsi 
vila mult după lăsarea întunericului: stăpânul ei 
primea deseori vizite foarte importante, iar ea avea 
sarcina să-i încânte pe toţi cu bucatele sale alese. 

În seara aceea plecă totuși ceva mai devreme decât 
de obicei. Avea nevoie de odihnă: a doua zi era pro- 
gramată vizita a doi membri importanţi ai guvernului 
ȘI a premierului paraguayan. 

Intră în casă și dădu să aprindă lumina. În clipa aceea, 
o bâtă de baseball o izbi cu putere în picior, zdrobindu-i 
tibia înainte să apuce să apese pe întrerupător. 


Majordomul reședinței van der Duick stătea în 
picioare în mijlocul încăperii, cu aerul afectat al celui 
care anunţă un dezastru. Stăpânul său se învârtea de 
colo-colo cu pași mari prin cameră. 

- Pur și simplu nu reușesc să înţeleg: cum adică 
Assunta a fost rănită în cursul unei spargeri? întrebă 
din nou van der Duick. 

- Chiar așa stau lucrurile, domnule: aseară, întor- 
cându-se acasă, a surprins un hoț în locuinţa sa, iar 
acesta a atacat-o, rupându-i piciorul cu o lovitură de 
bâtă. 

- Şi ce facem cu musafirii de diseară? l-am invitat 
la cină pe primul-ministru și pe alți doi membri ai 
guvernului, cu soții cu tot... 

- Sincer vorbind, nu văd altă soluție decât să 
apelați la o firmă de catering, domnule. Asta dacă nu 
cumva veți hotărî să amânaţi cina. 

- E imposibil să amân întâlnirea aceasta: am 
programat-o cu câteva luni în urmă și am de discutat 
cu invitaţii din seara asta o serie de chestiuni de 
maximă importanţă. Probabil că o firmă de catering 
ar fi o soluţie de urgenţă, dar știu că oaspeții mei vor 
fi dezamăgiţi. 

- Vă cer iertare, domnule, interveni una din 
gărzile de corp, care între timp bătuse la ușă și intrase. 
Aşteaptă o doamnă la poartă. Zice că e bucătăreasă 
şi că a aflat de la o vecină de accidentul Assuntei. 

- Şi ce mai aștepți? Las-o să intre! 


- Domnule van der Duick, spuse primul-minis- 
tru, bucătăreasa dumneavoastră s-a depășit pe ea însăși 
în seara asta. Rar mi-a fost dat să gust din asemenea 
bunătăți. Iar în ceea ce privește concesiunea aceea, fiţi 
fără grijă. Vă asigur că nu veți întâmpina probleme... 

După plecarea musafirilor, van der Duick il 
chemă la el pe majordom. 

- Trimite-o la mine pe bucătăreasa cea nouă, apoi 
poţi să te retragi. A fost o zi grea pentru toată lumea. 

Femeia intră în biroul magnatului și, în semn de 
respect, îşi scoase boneta, ținând-o în mână. Era mai 
în vârstă decât Assunta, iar van der Duick își spuse 
că probabil acesta era motivul pentru care gătea mai 
bine decât ea. 

- Complimente, doamnă. A fost o cină excelentă, 
zise el numărând câteva bancnote. De fapt, vreau 
să vă propun o angajare pe termen nedeterminat, 
doamnă... Cum vă numiţi? 

- Habar, șuieră Mame-loshen, vârându-i în gură 
ţeava unui vechi Colt 45. Numele meu este Habar, 
ca al soțului meu Ezer, pe care l-ai ucis fără milă și 
fără nici un motiv. Unde e Oswald? 


Oswald auzi zgomot de pași pe coridor. Peste 
câteva secunde, ușa avea să se deschidă și totul se va 
sfârşi. Faţa îi era o mască de sânge închegat. Din când 
în când reușea să deschidă ochii, dar nu mai mult de 
câteva secunde. Cu toate acestea, nu suferinţele fizice 
il măcinau, ci îngrijorarea pentru soarta rezervată 
Sarei. 


Van der Duick deschise ușa celulei. Lilith își zări 
fiul adoptiv preț de o clipă și crezu că murise. Era 
plin de răni, aproape gol și zăcea pe pardoseală, în- 
tr-o baltă de sânge. Mame-loshen îi aruncă lui van der 
Duick o privire încărcată de ură, luminată de o 
determinare feroce. În clipele acelea, nimeni n-ar fi 

putut-o recunoaște în femeia aceea înverșunată pe 
casnica blajină care fusese o viață întreagă. 

- Fii blestemat, spuse Lilith. În numele bietului 
Ezer, în numele tuturor celor pe care îi ai pe con- 
știință, în numele lui Oswald și al Sarei, te condamn 
la moarte. 

Mâna lui Lilith nu şovăi nici măcar o fracțiune 
de secundă. Două focuri seci de armă și ţeasta lui van 
der Duick plesni ca un pepene răscopt. 

Oswald își deschise cu greu pleoapele tumefiate. 
Părea că nu reușește să distingă silueta din mijlocul 
incăperii. Nu era nici urmă de mirare în ochii săi, 
ci numai expresia goală a unuia care a suferit cele mai 
groaznice chinuri. Alunecând într-o stare de semi- 
conștiență, murmură: 

- Mi-e frig, Mame.losben. Mi-e tare frig. 


Când în cele din urmă Breil își reveni în simțiri, 
Sara era lângă el. Se aflau în cabinetul unui medic 
evreu, fiul unui vechi prieten al familiei Habar, același 

A” . . .1e ... © A 
care îi oferise lui Lilith tot sprijinul atunci când aceas- 
ta hotărâse să vină în Paraguay. 

- Cât am dormit? întrebă Oswald, încercând să 
ignore durerea pe care o simțea în tot corpul. 

- Şapte ore. Dacă Lilith ar fi ajuns cu numai câteva 
minute mai târziu nu ar mai fi fost nimic de făcut. 
Doctorul Weissmann spune că te vei pune repede pe 

. œ A. A ° . A 
picioare, ii răspunse Sara zâmbind, iar zâmbetul acela 
păru să fie pentru Oswald cel mai bun medicament. 

- Lilith... Atunci înseamnă că nu am visat. Cine 
mai știe ce s-a întâmplat? 

- Deocamdată nimeni. Am reușit să plecăm de aici 
ascunși în portbagajul mașinii falsei bucătărese. Lilith 
ne-a adus direct aici. Dar totul e o chestiune de ore, 
pentru că în curând cadavrul lui van der Duick, pe 
care l-am închis în celulă, va fi descoperit. 

- Doctorul are un computer în cabinet? Du-mă 
acolo, Sara. 

- Oswald, ești prea slăbit ca să mergi. Așteaptă. 

Doctorul îi aduse laptopul său. 


Breil tastă cu greutate câteva cuvinte. 


- Domnule Damiano, sunt Breil. Sunteţi on- 
line? Să nu spuneţi nimănui că vorbiţi cu mine în 
clipa aceasta. Nimănui! Sunteţi singur în birou? 


Cinci minute mai târziu sosi și răspunsul. 


- Nu sunt singur, Oswald. E și Corrige aici, în 
fața mea, dar nu e atent la ce fac eu. 

- Corrige e un trădător. Vă voi explica totul pe 
indelete. Să nu-l pierdeţi din ochi: el este cel care 
ne va duce la încărcătura de plutoniu. 

- Vrei să dispun arestarea lui? 

— În nici un caz! Presupunând că și-au dus planul 
la bun sfârșit, probabil că au livrat deja materialul 
nuclear ~- sau, și mai rău, bomba gata fabricată — 

unor complici sau vreunui grup terorist. Pe ei 
trebuie să-i neutralizăm, iar arestarea lui Corrige 
nu ne-ar folosi la nimic acum. 


Denver, 2007 


Amenințarea unei explozii nucleare și dispariția 
lui Bernstein îl urmăreau pe Oswald de parcă ar fi 
avut două piroane imposibil de extirpat înfipte în 
frunte. 

Casa Habar li se părea o oază de tihnă. Chiar și 
Mame-loshen părea să-și fi luat o piatră de pe inimă 
după ce-și dusese planul de răzbunare la bun sfârșit. 
Dar Breil nu reușea să-și găsească liniștea. 


Trecuseră deja două zile de când se întorseseră 
acasă. Oswald ţinea periodic legătura cu Phil Da- 
miano, după ce-i dezvăluise tot ceea ce descoperise 
despre înaltul ofițer american. 

Fără să bănuiască nimic, Corrige era ţinut sub 
supraveghere douăzeci și patru de ore din douăzeci 
ȘI patru. 

Când telefonul începu să sune, Oswald se ridică 
dintr-un salt și nu reuși să-și rețină un geamăt de du- 
rere: loviturile de satâr îi provocaseră leziuni adânci. 

Vocea lui Uri Tzvi îi trăda starea de spirit. 

- L-am găsit! exclamă el în clipa în care Oswald 
puse receptorul la ureche. L-am găsit pe Bernstein: 
era într-o barcă cu motor rămasă fără benzină în 

mijlocul mării. Acum se află la terapie intensivă: e 
destul de șifonat și deshidratat, dar o să scape cu bine. 
I s-au administrat sedative și perfuzii. Medicii cred 
că peste o zi sau două vom putea să vorbim cu el. 
Înainte de a-şi pierde cunoștința a cerut să vorbească 
urgent cu dumneavoastră. 

- Mulţumesc, Uri. Este cea mai bună veste pe care 
mi-o puteaţi da. Voi lua chiar în seara asta avionul 
spre Tel Aviv: vreau să vorbesc cu Bernstein cât se 
poate de repede. Nu ne mai lipsesc decât câteva piese 
ca să completăm puzzle-ul. 


Tel Aviv, 2007 


Șoferul care veni să-l ia din separeul sălii de 
aşteptare a aeroportului Ben Gurion din Tel Aviv 
era în serviciul Mossadului încă dinainte ca Oswald 
să fi fost racolat. 

- Bine aţi venit, domnule director! spuse bărbatul, 
repezindu-se să-i ia din mână geanta de voiaj. 

- Nimrod, ce bucurie să te revăd. Încetează însă 
cu acest „domnule director“. E ceva vreme de când 
nu mai dirijez nimic... 

— Ştiu asta, domnule Breil. Și vă asigur că vă regret 
lipsa în fiecare zi. Pentru mine veți rămâne cel mai 
bun director dintre toţi cei pe care i-am cunoscut. 
Și credeți-mă că în toți acești ani am prins o mulțime 
de directori acolo, la Institut... 

- Aşa e, Nimrod. Câţi ani să fie? 


VÂNTUL DEMONILOR 823 


- Prefer să nu-i număr, răspunse șoferul. Apoi îi 
intinse un plic și spuse: Șeful cel mare mi-a dat asta 
pentru dumneavoastră, domnule. Mi-a spus să vă 
transmit Că e un mesaj urgent. 

Oswald deschise plicul și scoase cartea de vizită 
a lui Uri Tzvi atașată cu o agrafă de o foaie pe care 
fusese printat un e-mail. 

Pe spatele cărții de vizită scria: „Domnule, Breil, 
«colegul» Phil Damiano m-a rugat să vă înmânez 
mesajul acesta de cum aterizaţi. Shalom. Bine aţi 
revenit în Israel.“ 

Mesajul directorului CIA nu era de bun augur. 


Am pierdut contactul. Prietenul nostru, generalul, 
a reușit să-și facă pierdută urma cu aproximativ 
douăsprezece ore în urmă. 


Oswald se încruntă, apoi împături foaia și o puse 
in buzunar. 

Nu era surprins: de câteva zile prevestise că aceasta 
avea să se întâmple mai devreme sau mai târziu. 
Acum însă, ceea ce avea Bernstein să-i spună deve- 
nise de importanță vitală. 

- Mergem la centrul medical Sourasky, îi spuse 
şoferului. 


Oswald fu întâmpinat cu entuziasm chiar și de 
medicii care îl tratau pe șeful secției 8200 a Mos- 
sadului. Cu toate acestea, îi fură îngăduite numai trei 
minute pentru vizită. 

Bernstein avea faţa tumefiată şi arsă de soare, dar 
bărbatul se strădui să zâmbească la vederea prie- 
tenului său. 

- Ce onoare, domnule maior! Înseamnă că sunt 
într-adevăr grav bolnav, din moment ce mi se acordă 
atât de multă atenţie, remarcă Bernstein, pe un ton 
șăgalnic. Apoi adăugă: Spuneţi-mi, mai bine, aţi reușit 
să descifrați mesajul? 

- Bineînţeles, cum aș fi putut uita metodele 
folosite de tinerii agenți Mossad de pe vremuri? Mi-a 
luat ceva timp, dar am reușit în cele din urmă să-i 
dau de capăt. Din păcate, tocmai am fost informat 
că generalul Corrige a dispărut fără urmă. 

- Au construit o bombă. Au de gând să distrugă 
Israelul, trebuie opriți, spuse Bernstein cu voce slabă. 

Apoi îi povesti tot ce văzuse și auzise la bordul 
petrolierului. 

In cele câteva minute avute la dispoziţie, cei doi 
reușiră să-și spună totul. Apoi, cu o precizie mate- 
matică, medicii centrului medical Sourasky îl invi- 
tară pe un ton amabil pe Breil să părăsească salonul. 

Oswald urcă din nou în automobilul cu geamuri 
fumurii şi îi ceru șoferului să-l ducă la un hotel de 
pe strada Hayarkon, în centrul oraşului. Traficul era 
intens la ora aceea. 

Ajungând în dreptul ambasadei americane, la 
numărul 71, Oswald tresări brusc: porțile acționate 
electronic supravegheate de un corp de pușcași marini 
se deschideau. Din sensul opus al străzii, un auto- 
mobil cu însemne diplomatice semnaliză dreapta și 

intră pe poarta ambasadei. În clipa aceea, Oswald dis- 
tinse cu claritate chipul generalului Corrige, aflat pe 
bancheta din spate a mașinii. 


- L-am găsit, Phil! îi spunea Oswald la telefon 
lui Damiano câteva minute mai târziu. Mașina în 
care se afla a intrat în curtea ambasadei americane 
din Tel Aviv. 

- Lasă-mi timp să ajung și eu acolo, îi răspunse 
directorul CIA. 

- Mă tem că nu avem timp: am pierdut prea multe 
zile cu convalescența mea. Trebuie să acționăm 
imediat, dacă vrem să îndepărtăm pericolul unei 
catastrofe nucleare. 

- Pot ordona în orice clipă ca ticălosul acela de 
Corrige să fie reținut, fie cu binișorul, fie prin folo- 
sirea forței. 

- Nu, pentru că în felul acesta ne-am trezi pur și 
simplu cu spatele la zid, fără nici o posibilitate de 
reacție: Corrige trebuie lăsat să creadă că poate opera 
nestingherit, ca și cum nimeni nu i-ar cunoaște in- 
tențiile. E singura modalitate prin care putem afla 
care îi este ținta și, mai ales, să identificăm locul în 
care a fost ascunsă bomba. Eu zic așa: cât timp dum- 
neavoastră sunteți pe drum spre Israel, pe mine să 
mă „recomandaţi“ atașatului vostru pe lângă amba- 
sadă, cu condiţia să fie o persoană de încredere. Pen- 
tru că nu trebuie să uităm că, din poziţia pe care o 
are, generalul Corrige a reușit să-și creeze o întreagă 
rețea de prieteni și complici. 

- Nici unul dintre oamenii noștri nu ar putea 
accepta un plan nebunesc ca... 

- Exact. După părerea mea, tocmai datorită 
faptului că nimeni nu-i știe planurile, Corrige va 
profita de puterea pe care i-o dă poziția pe care o are... 

- De acord. Îl contactez chiar acum pe omul nostru 
din Israel și îi spun să se pună imediat la dispoziția 
dumneavoastră. 

Douăzeci de minute mai târziu - Dan Hotel din 
Tel Aviv se afla la câteva clădiri distanță de ambasada 
americană -, Woody Ryker stătea pe un fotoliu din 
apartamentul lui Breil de la ultimul etaj al hotelului. 

Bărbatul nu avea deloc aerul unui agent secret 
clasic: părea mai degrabă un cadet de pe vremuri al 
academiei West Point. Îşi ducea foarte bine cei cinci- 
zeci şi patru de ani abia impliniţi. 

Avea ţinută și gesturi atente, educate. Woody i 
se părea lui Oswald un bărbat cu purtări aristocratice 
care mănâncă o portocală slujindu-se de furculiță și 
cuțit. De la un astfel de pușcaș marin nereușit nu se 
putea aștepta la promptitudinea în decizii și rapidi- 
tatea în acţiuni necesare în situația aceea dramatică. 

- Ce-mi puteţi spune, domnule Ryker, despre gene- 
ralul Corrige, șeful oficiului pentru Afaceri Externe 
din cadrul Departamentului de Apărare al Statelor 
Unite? Din câte știu, ar fi trebuit să ajungă zilele 
acestea la Tel Aviv. 

- Nu ştiu prea multe despre el, domnule Breil: 
generalul a venit la ambasadă acum douăzeci și patru 
de ore. I-a cerut Excelenței Sale, domnului ambasador, 

să fie cazat acolo pentru efectuarea unor investigații 
sub acoperire, strict secrete. A adus cu el un com- 
puter, susținând că nu are încredere în aparatura 
ambasadei, care ar putea să nu ofere o securitate ab- 
solută a informaţiilor. 

- Şi-a adus computerul personal? 

- Da, din motive de securitate. Așa mi-au spus ieri 
militarii care i-au descărcat bagajele. 

- Trebuie să mă introduceţi într-un fel sau altul 
în camera generalului, domnule Ryker. Și asta chiar 
în clipa asta, fără să fiu văzut de nimeni. 


O oră și patruzeci de minute mai târziu, militarii 
care păzeau poarta ambasadei fură anunţaţi de sosirea 
unui transport cu piese de mobilier pentru biroul lui 
Ryker. Pușcașii marini de la intrarea în instituție 
controlară actele de transport al mărfii, apoi dădură 
ordin să fie descărcat camionul. 

După ce hamalii ieșiră din birou, Ryker deschise 
ușa unuia din fișierele metalice pe care aceștia tocmai 
le urcaseră la etaj. Asemenea unui contorsionist, 
Oswald reuși să se strecoare afară. 

- În sfârșit! exclamă el, dezmorțindu-și gâtul și 
articulațiile. Nu mai rezistam mult înăuntru. Așadar, 
unde e camera lui Corrige? 

- Exact deasupra celei în care ne aflăm acum. E 
folosită ca depozit pentru documente, la fel ca tot eta- 
jul de sus, de altfel. Cred că e plină de fișiere și dosare 
de toate felurile. Totuși, Corrige nu s-a formalizat 

defel: a spus că pentru ceea ce trebuie el să facă, nu-l 
vor încurca două-trei dulapuri. 

- Unde se află acum generalul, domnule Ryker? 

- Are întâlnire cu Excelenţa Sa, ambasadorul. 
Chiar eu am fixat această intrevedere. 

- Ai procedat foarte bine, Woody. Arată-mi dru- 
mul și hai să aruncăm o privire în bârlogul de unde 
Corrige crede că va declanșa sfârșitul lumii. 

Ușa în spatele căreia înaltul ofițer al Departa- 
mentului de Apărare al Statelor Unite își stabilise 
cartierul general nu era blindată, dar era dotată cu 
o încuietoare dublă, masivă. Spre stupoarea lui Breil, 
Ryker, care se dovedea mereu plin de surprize, ex- 
trase din buzunar cu mișcări de prestidigitator un 
șperaclu. Îi fură de ajuns câteva mişcări de expert și 
în mai puţin de treizeci de secunde ușa se deschise. 

Camera părea mai degrabă nelocuită. Peste tot 
zăceau dosarele, care probabil nu mai încăpuseră în 
fișierele și pe rafturile deja ticsite. Un strat gros de 
praf pusese stăpânire pe fiecare colţișor al încăperii. 

Contrastând cu ambientul, un computer curat și 
strălucitor trona într-o parte a încăperii. 

- Acela este computerul pe care Corrige l-a adus 
cu el? 

- Presupun că da, domnule Breil. 

— Pare un calculator obișnuit, doar că are o unitate 
centrală ceva mai voluminoasă decât un PC, folosit 
de obicei pentru servere. Să încercăm să descoperim 
ce ascunde Corrige. 

Oswald apăsă butonul de pornire al calculato- 
rului. Zumzetul aparatului îi semnală faptul că pro- 
gramele de inițiere a sistemului de operare intraseră 
în acţiune. 

- Nu uitaţi că trebuie să ne grăbim, domnule 
Breil. Nu știu cât va dura întrevederea generalului 
cu ambasadorul. 

Zumzetul încetă brusc, în timp ce pe monitor 
apăru o fereastră care cerea parola de acces. 

In clipa aceea, Oswald realiză cât de mult îi lipsea 
Bernstein: prietenul său ar fi fost capabil să treacă 
peste orice barieră electronică în numai câteva minute. 
Cu inima cât un purice, Oswald se pregăti să tasteze 
primul cuvânt care îi venea în minte: „Amazon“. De- 
getele sale se mișcară pe tastatură cu încetineala unui 
spărgător care încearcă să descopere cifrul unui seif. 
Deodată, monitorul clipi, dând la iveală pagina de 
inceput a celui mai cunoscut sistem de operare din 
lume. 

- Acum să vedem care sunt fișierele secrete ale lui 
Corrige... murmură Breil, parcurgând lista de pro- 
grame a computerului. 

Însă memoria aparatului se dovedi goală. Nu 
conţinea decât obișnuitele software-uri de instalare 
oferite la pachet în momentul cumpărării oricărui 
computer. 

- Cum se poate una ca asta? se întrebă Breil cu 
voce tare. Computerul pare pur și simplu virgin... 
Deodată, îl străfulgeră o idee și se întoarse îngrijorat 
spre Ryker: Chemaţi-i imediat aici pe cei mai 

pricepuți artificieri pe care îi aveţi, specialiști în deza- 
morsarea unui focos nuclear. Nu mai avem nici o 
clipă de pierdut! 

În secunda următoare, Oswald se repezi spre o 
cutie de scule pe care o zărise Într-un colț al camerei, 
luă o șurubelniță și începu să-și facă de lucru la carcasa 
metalică a unităţii centrale a computerului. 

- Foarte bine gândit, domnule Breil. Excelentă 
capacitatea dumneavoastră de deducție. Păcat însă că 
nu vă va fi de nici un folos: și dumneavoastră, și 
Ryker veţi fi deja morţi în clipa în care cea mai mare 
parte a acestui stat care n-are fi trebuit să existe 
niciodată va fi ștearsă de pe faţa pământului. 

Corrige intrase în cameră, iar în mâna dreaptă 
ținea un pistol Smith & Wesson 38 cu amortizor. 

- — Acest așa-zis computer nu e altceva decât o banală 
carcasă, nu-i aşa, Corrige? îl întrebă Breil, fără să-i pese 
că se afla în raza de acţiune a pistolului. Unitatea cen- 
trală este de fapt ascunzătoarea bombei, nu-i așa? 

- Exact. Închipuiți-vă, domnule Breil, că dintr-o 
sferă de plutoniu mare cât pumnul, oamenii de știință 
iranieni au reușit să construiască o bombă cu o putere 
de distrugere de douăsprezece ori mai mare decât 
bomba de la Hiroshima. Ce vreți: tehnica progresează... 

- Vă daţi totuși seama că sute de mii de oameni 
nevinovaţi vor muri, generale Corrige? 

- Sute de mii de evrei poate vreți să spuneți. În 
orice caz, dacă rasa din care faceți parte și dumnea- 
voastră va supraviețui consecințelor ce vor decurge 
din gestul meu - și mă refer aici la un conflict mondial 

fără precedent, cu teritorii întregi devastate de folo- 
sirea bombelor nucleare -, probabil că veți găsi și alte 
state gata să vă dăruiască ţinuturi sfinte, așa cum 
s-a întâmplat la sfârșitul celui de-al Doilea Război 
Mondial. 

- Ținutul acesta ne aparţine, generale Corrige. 
Știţi foarte bine asta, la fel de bine cum știți și faptul 
că ceea ce vreţi să faceți este o crimă împotriva 
umanității. 

- Ceea ce știu este că în sfârșit se va realiza un 
proiect pe care artizanii rasei ariene ar fi trebuit să-l 
pună în practică cu mulți ani în urmă. Eu sunt cel 
care va duce la îndeplinire Operaţiunea A mazoanele. 
Am recuperat materialul nuclear pe care Otto Rahn 
l-a căutat cât a trăit și îl voi folosi pentru a şterge 
Israelul de pe fața pământului. Dacă Reichul ar fi avut 
posibilitatea să construiască atunci această bombă, 
fără îndoială că istoria ar fi avut astăzi un alt curs. 
Acum însă voi putea remedia această greșeală a isto- 
riei. Din cenușa războiului nuclear care se va declanșa 
după explozia acestei bombe se va naște cel de-al 
Patrulea Reich. Dumneavoastră sunteți acum singura 
piedică în calea realizării planului meu: acesta este 
de altfel și motivul pentru care am căutat să vă țin 
sub control în toată această ultimă perioadă... Îmi 
pare rău că... colegii mei nu au reușit mai devreme 
să vă închidă gura pentru totdeauna... Îmi cer scuze, 
dar acum nu mai am timp să mă întrețin atât de 
colocvial cu dumneavoastră: trebuie să programez 
timerul, după care îmi vor fi necesare cel puțin două 

ore de zbor ca să mă aflu la o distanţă suficient de 
sigură de epicentrul exploziei. Vă urez ca dincolo, în 
lumea celor drepți, să se găsească cineva suficient de 
amabil încât să vă satisfacă întreaga curiozitate de care 
daţi dovadă. Adio pentru totdeauna, Oswald Breil. 

De pe coridor se auzi vocea unui lucrător la arhi- 
vă, care împingea un cărucior încărcat cu dosare fre- 
donând un cântec celebru al lui Elvis Presley din 
anii '60. Corrige ezită, iar atenţia îi fu distrasă preț 
de o fracțiune de secundă. 

Nu același lucru se întâmplă însă cu Ryker, care, 
cu o iuţeală surprinzătoare pentru un bărbat flegmatic 
ca el, se împinse cu toată forța într-un stelaj plin cu 
documente. 

Întreaga structură metalică se clătină, cumpănind 
câteva clipe în aer. Corrige trase câteva focuri de 
pistol în direcția adversarilor săi, apoi stelajul se pră- 
buși peste el. 

Oswald reuși să se ferească în ultima clipă din 
calea raftului de oţel care îl strivi sub greutatea sutelor 
de bibliorafturi înțesate cu documente. 

Corrige rămase nemișcat, cu ochii deschişi și cu 
craniul zdrobit. 

Oswald se aplecă spre Ryker, care zăcea la podea 
câțiva metri mai încolo. Gloanţele trase de Corrige 
îşi nimeriseră ținta, dar rănile agentului CIA nu erau 
mortale. 

- Sunteţi rănit, domnule Breil? întrebă cu voce 
stinsă bărbatul. 

- Nu, Woody: sunt teafăr, iar asta o datorez nu- 
mai curajului și promptitudinii tale. 

- Ce e cu Corrige? 

- E îngropat sub o tonă de documente și are cra- 
niul sfărâmat. Nu cred că mai trăiește. 

- Sunt mândru că am avut ocazia să lucrez cu 
dumneavoastră, mai apucă să zică Ryker înainte de 
a-și pierde cunoștința. 


Golful Guineii, 2007 


Platforma fusese construită cu mulți ani în urmă 
în golful Guineii, la mai mult de o sută cincizeci de 
kilometri depărtare de delta fluviului Niger, pentru 
valorificarea țițeiului submarin. Când zăcământul 
de petrol se epuizase, platforma petrolieră fusese 
abandonată. 

Acum, acel continuu du-te-vino de elicoptere și 
ambarcaţiuni părea să fi readus la viață uriașa struc- 
tură de oțel. Judecând după numărul mijloacelor de 
transport și desfășurarea impresionantă de forțe mili- 
tare și de poliţie, se putea spune că la ceremonia de 
pe insula artificială din largul mării participau nume- 
roşi Oaspeți de vază. 


Preşedintele francez luă cel dintâi cuvântul. 

Alocuţiunea sa fu presărată cu îndemnuri la fra- 
ternitate între popoare și pace mondială care frizau 
demagogia. 

- Franţa, își încheie el discursul, se mândreşte să 
participe la acest proiect de pace, cu speranța că va 
reprezenta parcursul cel mai potrivit pentru eradicarea 
sărăciei și a foametei de pe continentul african. 

În discursul său, președintele iranian se dovedi 
mult mai incisiv și mai puţin retoric. Nu manifestă 
nici O reținere în a mulţumi unui evreu care îi salvase 
viaţa, dejucând totodată un atentat care ar fi putut 
declanșa un război devastator pentru întreaga rasă 
umană. 

- Meritul unor oameni ca Oswald Breil, conclu- 
zionă Tahrjani, este acela că reușesc să atragă atenţia 
tuturor asupra celor mai groaznice aspecte ale reali- 
tății în care trăim. Astfel de bărbaţi reușesc să demon- 
streze prin fapte că fraternitatea între ființele umane 
nu este o utopie; ea chiar există, dacă i se oferă po- 
sibilitatea de a se exprima. Sunt fericit că îi datorez 
viaţa unui cetățean israelian și mă mândresc cu pri- 
etenia lui Oswald Breil. Doresc să declar aici, în mod 
oficial, că Republica Islamică Iran a hotărât să aban- 
doneze orice proiect care vizează crearea de arme 
nucleare. De asemenea, începând de azi, politica țării 
noastre se va orienta spre dezvoltarea unui raport de 
prietenie și colaborare între Iran, Israel și întregul 
Occident. Am adus cu noi un mesaj de pace care sunt 
convins că va fi acceptat și împărtăşit de toată lumea. 
Am pierdut cu toții prea mult timp și prea multe 
energii pentru cultivarea urii și a rivalității, dar mai 
putem să reparăm totul.. Acesta este motivul pentru 

care Iranul a acceptat cu entuziasm să participe la acest 
proiect sub egida Naţiunilor Unite. 

Câteva minute mai târziu, Oswald urcă pe scena 
improvizată, luă o cărămidă și o cimentă într-un colț 
al uriașei platforme marine. Apoi cobori microfonul 
la înălțimea sa și își începu discursul: 

- Nu știu dacă această cărămidă reprezintă în- 
ceputul unei noi viziuni asupra viitorului, al vii- 
torului popoarelor, copiilor și familiilor noastre. Să 
nu uităm totuși Că și progresul, cunoașterea și dezvol- 
tarea economică au înaintat cu pași mici. Sunt însă 
convins că această cărămidă va însemna primul pas 
spre o colaborare pașnică între civilizaţii diferite. 
Nu-mi fac iluzii că Răul va fi definitiv înfrânt sau că 
vântul îngheţat ce-l însoțește va înceta să mai bată, 
insă știu un lucru: astăzi s-a închis una dintre paran- 
tezele cele mai dureroase ale trecutului nostru. Desi- 
gur, există altele care rămân încă deschise sau care 
încă nu s-au deschis. Noi însă vom fi aici şi vom face 
tot ce ne stă în putere ca să le facem inofensive. 

Când, în cele din urmă, cobori de pe scenă, Os- 
wald fu salutat cu strângeri călduroase de mână și îm- 
brățișări de cei care, ca şi el, își riscaseră viaţa pentru 
a anihila teribila ameninţare care ar fi putut schimba 
pentru totdeauna cursul istoriei. 

Se aflau acolo căpitanul Bernstein, Phil Damiano, 
Yves Tamberly și Woody Ryker, acesta din urmă încă 
in convalescență. Nu lipsea nici chiar Mame-loshen 
Lilith Habar, care își ștergea întruna ochii înroșiți 
de lacrimi cu batista. Vârstnica femeie redevenise 

pensionara blajină de odinioară: despre perioada în 
care se transformase într-o răzbunătoare neindură- 
toare spunea că fusese împinsă și condusă de o forță 
exterioară de neoprit. 

Când Oswald ajunse lângă Sara, aceasta îi şopti 
surâzând: 

- Îți amintesc că mi-ai promis o vacanţă. Şi de data 
aceasta Îți cer să-ți respecţi imediat promisiunea, Os- 
wald Breil. În plus, eu sunt cea care va hotări destinaţia. 


Centrala nucleară alimentată cu combustibilul 
prelevat din bomba dezamorsată urma să intre în 
funcțiune peste douăsprezece luni. La construcția ei 
contribuiau toate statele implicate în ultima aventură 
al cărei protagonist fusese Oswald, de la Paraguay - 
care pusese la dispoziție un procent important din 
averea lui van der Duick confiscată de stat - până la 
Iran și Franţa, care hotărâse să nu invoce dreptul de 
proprietate asupra plutoniului descoperit în Grotte 
des Chevaliers. 

Centrala urma să asigure independenţa energetică 
multor regiuni sărace de pe continentul african. 


Montségur, 2007 


- Ți-am promis într-adevăr o vacanţă, însă tu o 
transformi într-o adevărată tortură! exclamă Oswald 
gâfâind, în timp ce se avânta pieptiș pe ultima parte 
a potecii ce ducea la ruinele fortăreței Montsegur. 

- Mai avem doar câteva zeci de metri, doar n-o 
să renunți tocmai acum, salvator al lumii ce ești! 
răspunse Sara pe un toc acid, ștergându-și fruntea de 
transpiraţie. 

Purta bocanci de munte, pantaloni scurți kaki și 
un tricou galben. Picioarele sale lungi și bronzate 
înaintau cu agilitate și dezinvoltură pe cărarea acci- 
dentată. Pe umeri, în rucsac, ducea discul sacru al ze- 
ului Hosh. În ciuda protestelor sale neîntrerupte, 
Oswald se descurca la fel de bine ca Sara. Părea că 
trăise dintotdeauna printre piscuri și povârnișuri. 

Ajunseră la ruinele cetăţii catare însoțiți de o briză 
plăcută de septembrie și de mirosul ierbii arse de soare. 

Femeia trăi sentimentul că acolo, între zidurile 
maiestuoase, abrupte, și turnurile părăginite mai dăi- 
nuia încă spectrul tragediei consumate cu aproape opt 
sute de ani în urmă. 

Sara îl duse pe Oswald spre unul din bastioanele 
care rezistase atât asediului oștenilor lui Hugues 
d'Arcis, cât și capriciilor vremii. 

- Acesta era turnul central al fortăreței, spuse Sara. 

Arătă spre una dintre deschizăturile din zid, apoi 
scoase din rucsac discul de aur care aparținuse căpe- 
teniilor unui trib preistoric şi apoi eroicilor susținători 
ai ereziei catare, și începu să se joace cu reflexiile 
razelor de soare. 

- Până aici penetrează razele soarelui în ziua 
solstițiului de vară, traversând tot turnul. Imaginea- 
ZĂ-țI câte povești ne-ar putea spune fiecare dintre aceste 
pietre, dacă ar putea vorbi! 

- Aşa este. Povești despre asedii și lupte corp la 
corp, catapulte și strigătele războinicilor... 

- Toți bărbaţii sunteţi la fel! Iar tu ești cel mai 
elocvent exponent al categoriei, Oswald Breil. Nu 
vă gândiţi decât la războaie, arme și lupte corp la 
corp. Dar sunt încredințată că între aceste ziduri s-au 
scris și multe pagini de povești de dragoste. Poate că 
perechile își jurau aici iubire veșnică, în vreme ce 
vedeau cu groază că vrăjmașul se apropia amenințător 
de cetate. Iar iubirea este singurul sentiment capabil 
să treacă dincolo de spectrul... 

- Morţii! rosti o voce amenințătoare din spatele 
lor. 

Nard Sourush apăruse de nicăieri. Era înarmat cu 
un pumnal uriaș și înainta spre ei cu o privire de- 
mentă, însetată de sânge. 

- Sunt de câteva zile pe urmele voastre, iar acum 
a sosit, în sfârșit, clipa răzbunării. Îmi voi regla con- 
turile cu voi amândoi, chiar dacă, din păcate, visul 
stăpânului meu, Pashelvi, nu se va putea implini nici- 
odată. Tu, evreu pitic ce ești, vei muri primul. 

Namila se repezi spre Oswald, trântindu-l la pă- 
mânt. Apoi îl prinse de păr, trăgându-i capul pe spate 
și expunându-i gâtul loviturii de pumnal. Oswald 
încercă să reacționeze, însă priza iranianului era atât 
de precisă, încât îi bloca orice mișcare. 

- Vei muri înjunghiat, așa cum merită să fie ucis 
orice necredincios. 

Sara nu se pierdu cu firea: își trecu discul din- 
tr-o mână în cealaltă, părând că-l cântărește, îi pipăi 

marginea tăioasă și apoi îl lansă cu putere în direcţia 
atacatorului, imprimându-i o mișcare circulară. Trans- 
format într-o armă letală, discul șuieră sinistru în aer. 

Îl izbi pe Sourush chiar la baza gâtului. Namila 
avu o tresărire, se întoarse spre Sara cu ochii ieşiţi 
din orbite şi o expresie mirată pe chip. Îl slăbi din 
strânsoare pe Breil, ducându-și mâinile la rană și 
încercând în zadar să oprească sângele care curgea în 
valuri după ce discul sacru îi retezase jugulara. 

Încercă să se apropie de Sara, clătinându-se pe 
picioare. Ajungând în dreptul deschizăturii din zid 
se împiedică, pierzându-și echilibrul. Cu ultimele 
puteri, încercă să se agaţe de marginile zidului, dar 
degetele îi alunecară, iar Sourush se prăbuși în gol. 
Trupul i se zdrobi de pietrele din curtea de dedesubt. 

- Acum chiar că s-a terminat totul. Mulţumesc, 
Sara, ingăimă Oswald, trăgând cu greu aer în piept. 

Sara îl strânse de mână și îl privi fix în ochi. 
Respira greu, iar în priviri i se citea încă spaima. 

Rămaseră o vreme așa, ținându-se de mână, pradă 
unei tulburări care avea din ce în ce mai puţin de-a face 
cu teama. Apoi, Sara zâmbi și reluă discuţia pe care 
fuseseră nevoiți s-o întrerupă, încercând să pară detașată 
ȘI să nu-și trădeze acea nouă emoție care o încerca. 

- Vorbeam de jurăminte de iubire... iubirea care 
este capabilă să treacă până și dincolo de spectrul 
Morţii. 

Oswald o prinse de mână şi o trase spre el. Apoi 
o sărută pătimaș pe buze. Sara închise ochii și se lăsă 
în voia lui. 

- O iubire ca a noastră. O iubire capabilă să 
învingă chiar și forțele Răului... 

Razele soarelui se reflectară în discul de aur al 
zeului Hosh abandonat pe pardoseală, lângă ei. Pe 
peretele opus reflexia razelor compunea un desen 
straniu, ca un fluture cu aripile desfăcute în zbor. 


Nota autorului 


Sunt adesea întrebat unde este granița dintre reali- 
tatea istorică și fantezie în lucrările mele. De cele mai 
multe ori sunt tentat să răspund că istoria este întot- 
deauna scrisă de învingători şi, în consecință, oglin- 
deşte rareori desfășurarea corectă a evenimentelor. 

În crearea întâmplărilor și situațiilor în cadrul 
cărora prind viaţă personajele plăsmuite de fantezia 
mea am încercat întotdeauna să fiu cât mai riguros 
în descrierea circumstanțelor istorice. Și mi-a fost dat 
să mă lovesc de coincidenţe stranii. De altfel, istoria 
este de multe ori la fel de captivantă ca un roman de 
aventuri. 


Conform raportului medico-legal oficial, Rudolf 
Hess s-a sinucis în închisoarea de la Spandau pe 17 au- 
gust 1987. La aceeași dată, cu șaizeci și nouă de ani 
in urmă, era înființată Societatea Thule, organizaţia 
secretă din care făcuse parte și Hess și care a stat la 

baza ideologiei naziste. Va trebui însă să așteptăm 
anul 2017 pentru ca dosarele britanice referitoare la 
cazul Hess să fie făcute publice. 


Dosarul lui Otto Rahn arhivat cu rezoluţia „sinu- 
cidere“ a stabilit că arheologul german a murit pe 
16 martie 1939. În aceeași Zi, cu şase sute nouăzeci 
şi şase de ani inainte, cădea ultima fortăreață a cata- 
rilor, cea de pe pog-ul de la Montsegur, locul în care 
Rahn și-a petrecut cea mai mare parte a vieţii, încer- 
când să descopere marele mister al sectei considerate 
eretice. 


După o examinare sumară, trupurile neinsuflețite 
ale lui Adolf Hitler, Martin Bormann și Heinrich 
Himmler au fost îngropate în locuri secrete. 

Nimeni nu a reuşit şi nu va reuși vreodată să efec- 
tueze un examen medico-legal amănunţit prin care 
să se certifice fără putință de tăgadă identitățile lor. 

Iar convingerea mea fermă este că acolo, în preajma 
acelor morminte anonime, se poate simţi și astăzi 
adierea unui vânt rece, blestemat. Vântul demonilor... 

Discul lui Hosh 


„E PONFORM-RAPORTULUI..: 

medico-legal oficial, Rudolf Hess s-a sinucis în închi- 
soarea de la Spandau pe data de 17 august 1987. Exact 
în aceeași zi, cu șaizeci și nouă de ani mai devreme, se 
înființează Thule, societatea secretă din care a făcut 
parte și Hess și care a stat la baza ideologiei naziste. Dar 
trebuie să așteptăm anul 2017 pentru ca dosarele bri- 
tanice referitoare la cazul Hess să fie date publicității. 


CONFORM DOSARULUI OTTO-RAHN, 

arhivat cu verdictul «caz de sinucidere», arheologul 
german a murit pe data de 16 martie 1939. Exact în 
aceeași zi, dar cu șase sute nouăzeci și șase de ani mai 
devreme, cădea ultima fortăreață a catarilor, cea de pe 
pog-ul de la Montsegur, locul în care Rahn își petrecuse 
cea mai mare parte a vieţii, încercând să descopere 
marele mister al sectei medievale. 


TRUPURILE NEÎNSUFLEŢITE... 

ale lui Adolf Hitler, Martin Bormann și Heinrich Himmler 
au fost, după o examinare sumară, îngropate în locuri 
absolut secrete. Nimeni nu a reușit și nu va reuși vreodată 
să efectueze un examen medico-legal amănunțit prin 
care să se certifice fără putinţă de tăgadă identitățile lor. 


lar convingerea mea fermă este că acolo, în preajma 
acelor morminte anonime, se poate simţi și astăzi adierea 
unui vânt rece, blestemat. VÂNTUL DEMONILOR...” 

Marco Buricchi 


ISBN 978-973-143-225-0 


9iil? 8973111432250 


WVW Emra to 


N 


